
ELŐSZÓ. 

E  munkám  József  császár  koráról  szóló  művem 
folytatása.  Mindjárt  annak  befejezése  után,  1888-ban, 
hozzáfogtam  kidolgozásához.  De  csakhamar  meggyő- 
ződtem arról,  hogy  egy  országgyűlés  történetének 
megírásához  a  parlamentáris  élet  oly  belső  ismerete 
szükséges,  minőre  addig,  tele  ifjú  ábrándokkal,  időmet 
könyvek  és  iratok  közt   töltve,    szert   nem   tehettem. 

Most  megpróbálkozom  e  nehéz  feladattal,  annak 
a  diaetának  ismertetésével  és  magyarázatával,  melyet 
de  Gerando  Ágostonnak  1858-ban  megjelent  műve 
óta  méltán  tartottak  az  új  Magyarország  kiinduló  pont- 
jának. 

E  munkám  forrástanulmány.  Anyaga  legnagyobb 
részt  levéltári  adatokon  alapul,  melyeket  1878  óta 
gyűjtöttem  össze.  Létrejövése  csak  a  levéltárak  bir- 
tokosainak, igazgatóinak  és  tisztjeinek  azon  készsége 
és  előzékenysége  által  vált  lehetővé,  mely  engem 
mindenkorra  mély  hálára  kötelez. 

Hódolatteljes  hálával  tartozom  Ö  cs.  és  kir.  apostoli 
Felségének,  ki  legkegyelmesebben  megengedni  mél- 
tóztatott, hogy  felhasználhassam  kabinet-levéltárának 
tárgyamra  vonatkozó  iratait. 

Felhasználtam  a  magyar  országos  levéltár  kanczel- 

láriai,  nádori,  országbírói  osztályait,  részben  a  hely- 
tartótanácsét is.  Bécsben  az  udvari  és  állami  levéltáron 
kívül  a  hadi  archívumban  is  találtam  nagyfontosságú 
anyagot.  A  külföldi  összeköttetések  szálainak  a  berlini 
és  londoni  kir.  levéltárakban  jártam  utána. 

Boldogult  dr.  Haynald  Lajos  kalocsai  érseknek  és 
dr.  Samassa  János  egri  érsek  ő  eminentiájának  köszö- 
nöm a  kalocsai  és  egri  érseki  levéltárak  megnyitását. 

A  megyei  levéltárak  közül  a  pestit,  szabolcsit, 
hevesit  és  vasit  néztem  át. 

Fraknói  Vilmos  püspök  úr  szíves  közbenjárásával 
megkaptam  a  nagyváradi  káptalan  levéltárából  Pray 
György  nagyérdekű  jelentéseinek  másolatát.  Az  aradi 
főgymnasium  könyvtárából  pedig  két  nagybecsű,  b. 
Orczy  Lászlótól  eredő  gyűjteményt  használtam,  miért 
közoktatási  kormányunknak  tartozom  köszönettel. 

Gr.  Almásy  Dénes  úr  Almásy  Ignácz  iratait  küldte 
meg.  Herczeg  Esterházy  kismartoni  archívumából  dr. 
Merényi  Lajos  főlevéltárnok  úr  küldötte  be  több 
jelentés  másolatát.  Bő  anyagot  találtam  boldogult  gr. 
Esterházy  Mihály  cseklészi,  gr.  Festetics  Pál  úr  déghi, 
gr.  Festetics  Tasziló  úr  keszthelyi,  herczeg  Pálffy 
Miklós  úr  malaczkai  és  a  gr.  Pálífy-család  pozsonyi 
senioratusi  levéltárában.  Várady  Sándor  úr  Pátyon 
a  családjában  őrzött  Bakics-Pászthory-levéltárat  nyi- 
totta meg  előttem,  gróf  Vay  Gábor  úr  a  berkeszit, 
idősb  gr.  Zichy  János  úr  a  zsélyi  senioratusi  archí- 
vumot. 

Jelentékeny  anyagot  találtam  a  M.  T.  Akadémia 
kézírat-  és  levelestárában  is. 

De  tán  legtöbbet  mégis  a  Nemzeti  Múzeum  könyv- 
es levéltárában  dolgoztam.  Gazdag  aratásra  találtam 
ott  a  gr.  Balassa,  Berzeviczy  Gergely,  továbbá  a  gr. 

Bethlen,  Kruplanicz,  Motesiczky,  Szerdahelyi,  Szily, 
Tihanyi  és  más  családok  levéltáraiban. 

Régibb  munkámban  a  régi  Magyarország  állapotait 
rajzoltam  és  küzdelmét  az  új  eszmék  ellen  írtam  le. 
Most  az  új  eszmék  meggyökerezésének  kutatását, 
terjedéseknek,  első  hatásuknak  kimutatását  tartottam 
legfőbb  feladatomnak. 

Forrástanulmányt  végeztem  főkép  azon  irányban, 
mikép  módosultak  az  általános  eszmék  a  honi  talaj, 
az  itt  uralkodó  viszonyok  befolyása  alatt,  mikép  vált 
így  lehetővé  befogadásuk. 

Ki  többet  keres  könyvemben,  félek,  nagyon  csalat- 
kozik. 

Mint  határainkon  a  csataterek,  úgy  politikai  fej- 
lődésünkben is  az  ütköző  pontok  századok  óta  azo- 
nosak. De  bárminő  hasonló,  gyakran  megdöbbentően 
azonos  azon  korszak  sok  jelensége  azon  politikai 
légkörrel,  melyben  most  élünk,  azt  hiszem,  a  különb- 
séget épp  úgy  feltüntettem,  mint  a  megegyezést. 

Csak  egy  szerény  észrevételt  nem  hallgathatok  el. 
Közmondásunk  szerint  „kárán  tanul  a  magyar".  Vajha 
igaz  lenne  az  egyesre  nézve.  Történetünk  nem  tanús- 
kodik mellette.  Tán  mert  nem  ismerjük,  vagy,  mi 
rosszabb,  mert  félreismerjük. 

Budapest,  1907.  szept.  14. 

Ma,rcza,li  Henrik. 


ELSŐ  FEJEZET. 
Magyarország  II.  József  halálakor. 

II.  József  1790  jan.  28-án  visszavonta  összes  ren- 
delkezéseit és  az  országot  azon  állapotba  helyezte 
vissza,  melyben  1780  nov.  30-án  találta.  A  nemzet 
jogát,  hogy  a  törvényhozásra  befolyást  gyakoroljon, 
teljesen  elismerte.  így  akart  véget  vetni  a  nyilt  abso- 
lutistikus  beolvasztás  törekvése  és  a  teljes  elszaka- 
dás fenyegetése  közt  lefolyt  hosszú  alkotmányos  küz- 
delemnek. 

Teljesen  megváltoztatni  egy  ország  anyagi  és 
szellemi  állapotát  is  csak  hosszú  fejlődésnek  lehet 
eredménye.  Teljesen  restaurálni  azt,  mi  volt,  túlha- 
ladja minden  földi  hatalomnak  körét.  Mert  a  mi  köz- 
ben történt,  nyomot  hagyott  gondolkodásban,  érzés- 
ben, érdekben  és  gazdaságban,  jóban  és  rosszban. 
Különösen,  ha  ez  a  köz  annyira  termékeny  a  fejlesz- 
tés csiráiban,  mint  Józsefnek  tíz  éves  uralkodása 
volt.  Mert  az  emberek  lehettek  ugyanazok,  az  intéz- 
mények régi  betűjét  el  lehetett  volna  rendelni,  sőt 
végrehajtatni  is  az  utolsó  betűig:  azt,  mi  meghalt, 
feltámasztani,  azt,  mi  helyébe  nőtt  vagy  újjá  szüle- 
tett, kiirtani,   túlmegy  a  történeti  lehetőségek   körén. 

Belátja  ezt  maga  a  császár  is,  midőn  három  intéz- 
kedését: a  keresztyén  tolerantiára,  a  jobbágyságra 
és  a  lelkészrendezésre  vonatkozókat,  kiveszi  veszendő 

Marczali :  1790—91.  országgy.  1 

müvének  romjaiból  és  oda  állítja  őket  az  őt  túlélő 
Magyarország  leendő  oszlopai  közé. 

Belátja  a  nemzet  is.  Mert  az  a  mozgalom,  mely 
József  intézkedései  ellen  irányult,  mely  eredetileg 
nem  követelt  mást,  mint  a  réginek  meghagyását,  nem 
állhatott  meg  győzelme  után  a  restauratiónál.  Előbb 
a  császár  akart  alkotni,  újat  teremteni  a  maga  képére, 
a  vesztének  indult  réginek  helyébe :  most  a  nemzetre 
hárult  az  a  feladat,  hogy  saját  ösztöne  és  belátása 
szerint  kijelölje  azt  a  pályát,  melyen  haladni  kell  a 
jövő  Magyarországnak. 

A  történeti  hagyományok  alakítására  a  vezető,  az 
eszméket  képviselő  egyéniségeknek  megítélése  van 
legnagyobb  befolyása.  Az  apotheosis  csak  haláluk 
után  állhat  be.  Csak  miután  művök,  életök  tisztán 
áll,  menten  minden  aprólékos  vonástól,  válnak  iga- 
zán az  eszmét  képviselő  egyéniségekké.  Hatásuk  a 
jövőre  abban  nyilvánul :  miként  sorakoznak  köréjük 
vagy  ellenök  azok  az  elvek  és  pártok,  melyek  törté- 
neti munkájukat  folytatják. 

József  császárt  életében  az  imádásig  szerették  vagy 
vakon  gyűlölték ;  halála  után  is  ez  volt  a  sorsa.  Oly 
éles  s  határozott  volt  iránya,  fellépése,  hogy  közö- 
nyösséget nem  tűrt.  Azok  az  érzelmek,  melyek  éle- 
tében kisérték,  halála  után  is  tovább  éltek.  Ekkora 
szeretet,  ily  nagyfokú  gyűlölet  csak  a  végzet  kivá- 
lasztottjainak jut  osztályrészül. 

Magyarországon  akkor  a  gyűlölet  volt  az  ural- 
kodó érzelem.  A  nemzet  nagy  és  veszedelmes  ellen- 
ségét látták  benne  és  ezt  az  ítéletet  nem  enyhíthette 
sem  az  egyesek  iránt  tanúsított  jósága,  sem  az  az 
elhatározása,  mellyel  mintegy  bocsánatot  kér  élete 
műveért,    elismervén   a   nemzeti   akarat   győzelmét  a 

császári  akarat  fölött.  Sűrűn  másolták  és  ismételték 
azokat  a  koholt  siriratokat,  melyek  a  diadal  mámo- 
rának hangján  rántották  sárba  a  császár  minden 
törekvését.  Az  egyik  a  legjámborabb  anya  gonosz 
fiának,  az  országok  csapásának,  a  vallás  ostromlójá- 
nak nevezte,  szörnynek,  a  ki  „hála  Istennek"  elpusz- 
tult. Ilyen  kegyes  irányzathoz  nem  illő  kárörömmel 
beszéli  el,  hogy  már  életében  elrothadott.  „Népek, 
adjatok  hálát  az  Istennek."  Tigris  volt  a  trónon, 
birka  a  tanácsban,  nyúl  katonaruhában,  disznó  ágyá- 
ban, a  zsidók  és  parasztok  istene,  a  polgárok  ostora, 
a  fejedelmek  csúfja  —  valahára  meghalt,  A  másik  eny- 
hébben; csak  azt  mondja  róla,  hogy  sokat  vártak 
tőle,  de  nem  tett  mást,  mint  azt,  hogy  zaklatta  az 
embereket  és  felbolygatta  a  világot.  „Kemény  szíve 
sohasem  rothad  el;  az  kőből  volt."  ^ 

Az  általános  magyar  felfogást  tán  legjobban  vissza- 
tükröztette ez  a  rövid  vers :  Nagy  volt  valaha,  most, 
halóporában  kicsiny.  Győzhetetlen ;  de  legyőzte  a  nép 
sóhajtása.  ^ 

De  igaz,  mély  kegyeletben  sem  volt  hiány.  „Azon- 
ban én  azt  hiszem,  hogy  eljöhet  még  az  az  idő, 
melyben  II.  József  lészen,  mint  a  nap." 

Major  ab  occasu  postquam  praeluxit  ubique. 

A  protestánsoktól  ugyan  megérdemli  a  maga  orszá- 
gaiban, hogy  az  ő  hamvait  szentnek  tartsák.  ^ 

Szirmay  Antal  szerint :  *  a  nagylelkű,  jó  emberek 

*  Sein  hartes  Herz  wird  nie  verwesen, 
Denn  dieses  ist  von  Stein  gewesen. 

'  Magnus  erat  quondam,  nunc  est  post  fanéra  parvus  ; 

Invictus :  victus  gente  gemente  fűit. 
'  Keresztesi  József  naplója  196.  1. 

*  História  Arcana  §.  169. 

1* 

mind  gyászolták  a  nagy  uralkodó  halálát.  Ha  ő  nem 
lett  volna,  csak  későn  vagy  sohasem  jutottunk  volna 
el  a  világossághoz.  Ö  gyújtotta  nekünk  a  fáklyát  a 
legnagyobb  igazságok  meglátására. 

Kazinczy  Ferencz,  ki  maga  olvasta  fel  Abauj  köz- 
gyűlésén a  császár  halála  hírét,  hozzáteszi:  „Nagy 
ember  dőle  ki".^  Igaznak  tartja  siriratát,  hogy  a  köz- 
jónak élt,  nem  sokáig,  de  teljesen.  „Feláldozá  magát 
nagy  ideáinak;  a  jót  senki  szívesebben  nem  akar- 
hatta. "  A  legtöbb  evangélikus  egyház  meg  is  tartotta 
érte  a  gyászistentiszteletet.  '^ 

Berzeviczy  Grergely  később  szemrehányást  tesz 
magának,  hogy  ő  is  részt  vett  az  agitatióban  a  csá- 
szár ellen,  holott  annak  halhatatlan  érdemei  előtt 
meg  kell  mindenkinek  hajolnia.  ^ 

Budára  éppen  akkor  érkezett  meg  a  halál  hire, 
midőn  ünnepi  Tedeumot  tartottak  a  korona  visszajöve- 
teleért.  Az  országbíró  a  prímással  közölte  a  hírt,  de 
mások  előtt,  „sok  jó  okból"  rejteni  akarta.  „A  ne- 
messég és  polgárság  csapongó  jó  kedvben  van  és 
ha  a  halál  hire  elterjedne,  illetlenségektől  kellene 
tartani".  Csak  másnap  tették  közzé  a  gyászhírt.^ 

így  egy  sorsra  jutott  II.  József  —  Szulejraánnal. 
Titkolni  kellett  halálukat.  Mert  éppen  midőn  az  or- 
szágban végig  rezeg  az  a  sokféle  ellentétes  érzelem, 
melyet  a  kalapos  király  eltűnése  a  történet  színpadáról 

1  Pályám  Emlékezete  156.  1. 

'  Czirbesz  József  iglói  luth.  pap  ápr.  27.  beleegyezését  kéri 
ehhez  a  szepesi  alispánnak  „ne  in  manes  tanti  principis  ingrati 
olim  arguemur."  Berzeviczy  Gergely  levéltára. 

'  Autobiographie.  Kézirat  a  N.  M. 

*  Batthyány  primás  levele  gr.  Pálffy  kanczellárhoz.  Buda, 
febr.  22.  1790.  Kancz.  elnöki  akták  74.  sz. 

felkeltett,  örökébe  lép  az  igazi,  a  törvényes  uralkodó. 
A  szent  koronát  visszahozzák  az  országba. 

Soha  élő  ember  nem  keltett  nagyobb  és  általáno- 
sabb lelkesedést,  mint  a  magyar  államnak  ez  az  Ős- 
régi, annyi  hagyománynyal  ékes  symboluma.  Eredetét 
legendák  díszítik,  maga,  élettelen  tárgy  létére,  éltető 
lelke  azon  küzdelmeknek  és  mozgalmaknak,  melyek 
itt  Szent  István  ideje  óta  lefolytak.  II.  József  őt  búto- 
rának nézte;  úgy  vitette  Bécsbe.  És  e  „bútor*',  az 
az  eszme,  melyet  kifejezett,  volt  a  nagy  császár  igaz 
legyőzője. 

Ezért  bevonulása  méltán  diadalmenet.  A  hazafiság 
szent  érzése  csak  akkor  válik  mámorrá,  ha  a  trium- 
phator  szekere  mögött  ott  van  a  gyűlölt,  legyőzött 
ellenség. 

Ez  a  mámor  tartja  elfoglalva  mindazokat,  kik  a 
szent  korona  tagjainak  vallották  magukat,  de  mind- 
azokat is,  kiknek  szive  hőbben  dobogott,  ha  magyar 
becsületről  volt  szó,  noha  kiváltságban  nem  volt  részük. 
Az  általános  öröm  és  lelkesedés  ilyenkor  magával 
ragadja  a  kételkedőt,  a  közömbösét  is.  A  tömeg  érzel- 
meinek ragályossága  minden  hőfokkal  emelkedik. 
Aztán :  ki  merne  kevésbbé  jó  hazafinak  mutatkozni 
a  többinél?  Ilyenkor  mindig  azok  tüntetnek  legjob- 
ban, kiknek  érdeke  elfeledtetni  multjokat. 

Rettenetes  a  száma  azoknak  az  üdvözléseknek, 
versben  és  prózában,  melyekkel  a  koronát  akkor  köszön- 
tötték. A  nemesség  pedig  megyénként  sorakozik,  elő- 
veszi legdíszesebb  öltözetét,  elővezetteti  legjobb  lovát, 
hogy  méltóan  fogadja  azt  a  szentséget,  melynek  kul- 
tusza egy  volt  hazájának  imádásával,  önmagának 
megbecsülésével.  Lázasan  várják  a  híreket :  mikor 
indítják  útnak  Bécsből,  mikor  ér  az  ország  határára, 

Győrbe,  Komáromba,  Esztergomra,  végre  Budára.*  Oda 
sereglenek  majd  köréje  minden  megyék  nemesi  ban- 
dériumai, hogy  felváltva  őrizzék  a  „frigy  szekrényét". 
Útjában  egymást  éri  a  tisztelgés,  a  beszéd,  az  illu- 
minatio,  a  táncz  és  zene  és  az  ünnepi  istentisztelet. 
Ez  az  út  éppen  a  császár  halálának  és  temetésének 
hetébe  esik  (1790  febr.  18-21.)'^ 

Jól  esett  a  hazafias  bú  után  a  büszke  hivalkodás ; 
az  utolsó  évtized  hétköznapi  polgári,  czopfos  öltözete 
után  a  magyar  ruha  gazdag  szépségének  fitogtatása, 
délczeg  paripák  tánczoltatása  a  leányok  előtt  —  csak 
Esztergomban  300  kisasszony  állott  sort  mind  egy- 
forma fehér  magyar  ruhában  —  még  jobban  esett  a 
nemességnek  polgári  sorsra  alacsonyitása  után  ismét 
kevélyen  mutatni  az  ősi  kardot.  Jól  esett  látni  és 
mutatni,  hogy  a  magyar  még  él  és  úr  ebben  az 
országban.  Mert  az  öröm  igazi  zamatját  mégis  csak 
az  adta  meg,  hogy  a  lelkesedésnek  ezt  a  tomboló 
nyilvánulását  nem  akadályozhatja  meg  a  császár  sem 
maga,  sem  commissariusa,  policiája,  sem  német  ka- 
tonája. 

A  nemzetiség  érzetének,  úgy  mint  a  felekezeti- 
nek, ellentétre  van  szüksége,  hogy  teljesen  kifejlőd- 
hessék.   Ezt  az   ellentétet   megadta  a  lefolyt   évtized 

'  Gr.  Amadé  Ferencz  levele  atyjához  Pozsony,  febr.  15. 
,Ő  Felsége  majd  már  halála  óráján  vagyon,  de  meg  nem  halt, 
és  különösen  sürgeti  a  korona  Budára  levitelét."  0  lesz  Ester- 
házy Károlylyal  a  banderisták  vezetője.  Kér :  1.  egynéhány 
czafrangot  és  hozzávaló  szerszámot,  2.  egy  széles  megaranyo- 
zott kardot,  3.  egy  szép  kulcsoktollat,  4.  egy  szép  magyar 
fringiát. 

*  Az  esztergomi  fogadtatást  nem  kisebb  ember  irta  le, 
mint  Katona  István.  Descriptio  Solennitatis  etc.  Ephemerides 
Politicae  et  Literariae.  246—50.,  256—58.  Budae,  1790. 

elnyomatása,  melynek  annyi  más  szomorú  hagyomány 
szolgált  hátteréül.  Most  ennek  vége,  mint  az  örömtől 
repeső  szívek  remélték,  mindenkorra. 

És  az  ünnepek  fényéből,  a  sokaság  zajából,  az 
ágyúropogásból  és  mindazon  érzéki  hatásból,  mely  a 
vigadó  magyart  a  boldogság  legfelsőbb  polczára  emelte, 
kikél  egy  eszme:  a  magyar  szabadság.^  Ezt  zengik 
ezer  változatban  az  alkalom  poétái,  ezt  fejezi  ki  a 
legtöbb  illuminált  felirat.  Az  a  szó,  mely  alatt  három 
emberöltő  előtt  hadba  sorakozott  Rákóczi  Magyar- 
országa. 

Jelszavak  szerencséje  és  hatása  attól  függ  :  mennyi 
mindent  foglalhat  alájuk  a  tömeg.  Mennél  többféle  a 
jelentősége,  mennél  jobban  kifejezheti  azt,  mit  min- 
denki érez,  de  mit  öntudatosan  elgondolni  nem  bír, 
annál  általánosabbá  válik.  Ezt  is  mindenki  a  maga 
ábrázatja  szerint  formálja.  Innen  az  a  sok  visszaélés, 
hazugság,  mely  általános  jelszavak  el  nem  maradható 
kísérője.  Hogy  magánál  a  magyar  szabadságnál  marad- 
junk, melynél  magasztosabb  fogalmat  alig  képzelhetünk, 
érdekes,  ki  használta  először  és  mi  czélra  ?  Szapolyai 
István,  ki  1490  ápr.  21-én  felszólítja  Magyarország 
rendjeit:  „elmélkedjünk  arról,  hogy  Magyarországot  a 
szorongattatástól  és  elnyomatástól,  a  mit  ekkorig  szen- 
vedett, megszabadítsuk,  régi  szabadságába  vissza- 
helyezzük." ^  Az  elnyomatás  Mátyás  korára  vonatko- 
zott ;  a  „szabadság"  a  pórlázadáshoz,  az  egyházi  és 
világi  országnagyok  hallatlan  corruptiójához  és  Mo- 
hácshoz vezetett. 

^  Győrött  e  szavakkal  fogadta  a  nemesség  és  polgárság  a 
koronát .-  Éljen  a  magyar  szabadság.  A  feliratok  közt,  melyeket 
Révai  Miklós  szerkesztett :  Szabadság  épsége.  Rediviva  libertás. 

*  Fraknói :  A  Hunyadiak  és  Jagellók  kora  334.  1. 

II.  József  ki  akarta  venni  Mátyást  a  magyarok 
szájából.  Nem  tudhatta,  hogy  a  nagy  nemzeti  királyt 
6PP  úgy  elitélték,  mint  őtet. 

De  azért  a  jelszónak  1790  elején  volt  komoly 
tartalma  is  és  pedig  két  irányban. 

Először  is:  jelentette  a  nemesi  kiváltság  teljes 
visszaállitását.  Megszűnését  annak  a  félelemnek,  hogy 
a  nemesi  földet  megadóztatják.  Eltörlését  József  azon 
intézkedéseinek,  melyek  büntetőjogi  tekintetben  a 
nemes  és  a  pór  közt  nem  tettek  külömbséget.  Helyre- 
állítását a  megyei  önkormányzatnak,  az  úriszéknek, 
az  országgyűlésnek,  egyáltalában  azon  törvényhozói, 
közigazgatási  s  hatósági  szervezetnek,  mely  a  magyar 
törvény  szerint  rendi  volt. 

Másodszor  pedig  jelentette  az  idegen  kormány- 
zásnak, idegen  törvénynek  megszűnését;  az  ország 
jogát,  hogy  önmagával  rendelkezzék. 

Hajnóczy  József  a  mozgalom  ezen  kettős  irányát  e 
szavakkal  fejezi  ki:  1.  hogy  a  rendek  óhajtása  a 
legteljesebb  politikai  szabadság,  saját  törvényhozás, 
önállóság,  függetlenség  minden  német  befolyástól  oly 
módon,  hogy  uralkodójuk  egy  legyen  ugyan  a  német 
tartományokéval,  de  úgy,  hogy  a  törvényhozás  min- 
den tárgyában  magok  intézkednek,  a  királynak  csak 
a  jóváhagyást  tartván  fenn,  a  végrehajtó  hatalmat 
pedig  átengedik  ugyan  a  királynak,  de  csak  úgy, 
hogy  azt  törvényes  módon  gyakorolja ;  ^  2.  hogy  az 
eddigi  alkotmányon  lehető  legkevesebbet  változtas- 
sanak. 


^  Gedanken  eines  ungarischen  Patrioten  über  einige  zum 
Landtag  gehörige  Gegenstánde.  Bécs,  1790.  márcz.  5.  Nemz. 
Múz.  fol.  637.,  kiadatlan. 

Az  eszme  megvolt.  Meg  is  valósult,  azon  tény 
által,  hogy  a  régit  maga  József  visszaállította.  De 
mikép  tartható  fenn  a  jövőre  nézve  is,  az  a  további 
elhatározásoktól  s  tettektől  függött. 

Minthogy  a  császár  halálával  a  központi  hatalom 
egy  ideig  mintegy  szünetel,  az  egész  politikai  élet  a 
megyékben  nyilatkozik  meg,  szabadon,  a  nemzetben 
uralkodó  irányok  értelmében.  Nyilatkoznia  kell  pedig 
első  sorban  a  császár  utolsó  visszavonó  rendelete  és 
azon  pontok  felől,  melyek  József  meggyőződése  sze- 
rint őt  és  müvét  túlélni  hivatvák. 

Azok  a  megyegyűlések,  melyek  a  jan.  28-iki  ren- 
delettel foglalkoztak,  nagyobbára  a  császár  halálát 
követő  napokban  zajlottak  le.  Midőn  összehívták,  még 
a  császári  kegyelem  iránt  érzett  hála  hatotta  át  a 
rendeket ;  mire  összegyűltek,  már  felvirult  a  szabad- 
ság kora  és  alig  lehetett  szó  másról,  mint  a  nemzet 
jogainak  lehető  legerősebb  biztosításáról. 

így  a  megyék  feliratai  és  jegyzőkönyvei  ezt  a 
kettős,  egymásnak  sokban  ellenmondó  érzelmet  tük- 
röztetik vissza. 

Pestmegye,  mely  akkor  már  bizonyos  mértékben 
irányadó,  Almásy  Pál  királyi  biztos  elnöklete  alatt 
tartja  ülését,  márczius  1-én.  Almásy  a  bukott  rend- 
szernek volt  egyik  legügyesebb  tanácsosa,  tehát  a 
nemesi  szabadságnak  aláásója.  Hogy  meri  ő  vezetni 
a  szabad,  nemes  magyarok  tanácskozását?  Óvást 
tesznek  ellene,  de  egyelőre  meghagyják  polczán.  Az- 
tán kifejezik  a  rendek  örömüket  azon,  hogy  a  bol- 
dogult császár  rendelkezéseit  visszavonta  és  elszakadt 
az  a  fátyol,  melylyel  rosszakaróink  elfödték  előtte 
népünk  igazságát.  így  visszatér  az  a  bizalom,  melyet 
a  nép  és  uralkodója  közti  szent  kötelék  megkövetel. 

Ennek  egy  része  az  őszinteség.  Ez  készti  kimondani, 
hogy  a  Felség  nem  minden  sebeinket  orvosolta. 

Subsidiumot  kér,  a  diaetát  pedig  1791-re  halasztja, 
holott  adót  csak  az  országgyűlés  szavazhatna  meg. 
A  jobbágy  már  nincs  nekik  alávetve  és  nem  szorít- 
hatnák reá  rabszolga  módon,  az  emberiség  jogainak 
sérelme  nélkül.  ^ 

Ezt  annál  jobban  sajnálják,  mert  ég  bennök  a 
hazaszeretet  tüze  és  készek  mindent  feláldozni  a 
respublicáért.  De  a  szegény  adózó  népen  megesik  a 
szivök. 

Sajnálják  a  diaeta  nem  tartását.  Annál  inkább, 
mert  0  Felsége  a  közboldogsághoz  vezető  utat  most 
megtalálta. 

Mindenkép  szükséges  az  országgyűlés.  Ezt  esz- 
közölje ki  a  helytartótanács  minél  hamarabb.  A 
közvéleményt  ^  csak  igy  ismerhetik  meg.  Csakis  ez 
egyesitheti  a  megyéknek  a  fődologban  ugyan  meg- 
egyező, de  a  részletekben  eltérő  véleményeit;  csakis 
ez  erősítheti  meg  „a  társaságnak  szakadozni  kezdő 
kötelékeit".  ^ 

A  törvényhozó  hatalmat,  mely  a  diaetában  össze- 
gyűlt összes  rendeket  a  királylyal  együtt  illeti  meg, 
nem  ruházhatják  át  a  kormányszékekre.  E  szabad- 
ságot át  akarják  származtatni  utódjaikra  is.  De  a 
perek  tárgyalásának  módja  sem  található  meg  diaetán 

^  Nec  in  Colonos  nostros,  in  Regno  hoc  liberó  servitute 
obnoxia  nobis  non  subjectis,  Austeritatem  vix  vei  in  mancipia 
competentem  nobis  non  sine  laesione  juris  humanitatis  arroga- 
tum  pergamus. 

*  Communis  sensus. 

"  Rumpi  coepta  societatis  vincula  adstringenda. 

kívül  és  ha  kormányszék  vagy  megye  intézkednék, 
nem  volna  kötelező  ereje. 

Az  újonczok  szedését  márczius  végéig  megenge- 
dik, aztán  eltiltják  tőle  a  magistratust. 

A  tolerantia  edictumánál  nem  is  azt  nézik,  hogy 
bevett  vallásra  nézve  sérelmes  az  elnevezés.  „Nekünk 
katholikusoknak  nem  is  azért  nem  tetszik,  mintha 
testvéreink,  véreink  törvényes  szabadságait  irigyei- 
nők, hanem  mert  az  a  rendelet  a  bécsi  és  linzi 
békekötéseknek,  és  az  1608-diki  törvényeknek,  me- 
lyeken nagy  részt  nyugszik  az  ország  politikai  sza- 
badsága is,  nem  tesz  eleget." 

Elismerik,  hogy  a  lelkészrendezés  kegyúri  jog. 
De  „az  igazság  szerzőjének"  tiszteletét  nem  szabad 
igazságtalan  vagyonsértéssel  előmozdítani.  Annak  ide- 
jén előadják  erre  vonatkozó  sérelmeiket  a  tisztelendő 
klérus  sérelmeivel  együtt. 

„Nem  ismeretlenek  előttünk  az  emberiség  jogai, 
és  nem  leszünk  ellene  annak,  hogy  a  jobbágy,  a  mi 
kárunk  nélkül,  mindabban  részesüljön,  minek  meg- 
adását a  magasztos  emberi  érzés  sugallja. "  ^  Ha- 
nem ez  törvény  dolga,  melyet  a  király  és  a  rendek 
együtt  állapítanak  meg.  Arról  azonban  meg  vannak 
győződve,  hogy  a  jelen  rendelkezés  legbiztosabb  módja 
a  jobbágyok  elnyomásának.  De  ha  jó  volna  is,  csak 
az  országgyűlés  adhatna  neki  törvényes  erőt. 

De  nemcsak  a  jövőt  nézik ;  visszapillantanak  a 
múltba  is,  megtorlást  követelnek.  Előadják,  hogy  a 
mit  határoznak,  nemcsak  az  ő  véleményük,  hanem 
minden  megyéé,  kivéve  azt  a  néhányat,  hol  hízelgők 

^  Non  sünt  nobis  jura  humanitatis  ignota,  nec  erimus 
alieni,  quin  iis  fraantur,  quae  sublimior  humanitatis  sensus  iis, 
absque  detrimento  uostri  concedendum  suadet. 

kierőszakolták  az  uralkodó  kívánságainak  megadását 
és  önkényesen  vétették  azt  protocollumba.  Ezek  tör- 
vényes büntetése  a  diaetára  marad  ugyan,  de  a  hely- 
tartótanács azon  legyen,  hogy  még  a  diaeta  előtt 
elveszítsék  tisztjöket. 

Eddig  inkább  mindent  elszenvedtek,  semhogy  a 
törvénytől  eltérnének.  De  ha  május  l-ig  nem  áll 
helyre  a  törvényes  állapot  mindenben,  ideértve  a  só 
árát,  a  német  nyelvet  és  az  iskolapénzt  is,  „mi  ma- 
gunk fogjuk  magunkat  a  régi  törvényes  állapotba 
visszahelyezni.  ^  Jegyzőkönyvükben  kiadják  már  a 
nagy  jelszót  is.  II.  József  törvénytelen  kormánya 
megtörte  a  kétoldalú  szerződést  király  és  nemzet 
közt.  „Az  örökösödés  fonala  megszakadt.'' 

Tehát :  a  josephinus  rendelkezések  és  kívánságok 
teljes  megtagadása  a  jelszó.  Hol  elvi  alapon,  mint  a 
tolerantiánál,  hol  igazság  szempontjából,  mint  a  lel- 
készségek rendezésénél.  A  katholikusok  és  protes- 
tánsok testvériségének  erős  hangulata  mellett  nem 
hiányzik  az  emberi  jogok  felemlítése  sem,  a  szándék 
a  paraszton  segíteni  „kárunk  nélkül".  De  az  a  gú- 
nyos megjegyzés,  hogy  hisz  ez  a  paraszt  már  nem 
áll  hatalmuk  alatt,  továbbá  az  a  figyelmeztetés,  hogy 
az  új  rend  —  tehát  a  szabad  költözés  —  tönkre- 
teszi a  pórt,  arra  enged  következtetni,  hogy  a  szép 
szavak  mögött  itt  is  a  régi  állapot  teljes  visszaállí- 
tásának szándéka  lappang.  Diaetát  követel ;  más  ható- 
ságot, mint  azt  és  a  magáét,  nem  ismer  el. 

A  szomszéd  Nógrádmegye,  hol  ócsai  Balogh  Péter 
a   főmozgató,   márczius  5-dikén  B.-Gyarmaton   tartott 

'  Nos  Nosmet  ipsos  propria  authoritate  ad  pristinum  lega- 
lem  statum  reposituri  sumus. 

üléséből  szintén  a  helytartótanácshoz  fordul.  Részben 
meg  van  elégedve  a  császár  intézkedésével,  a  meny- 
nyiben az  elismeri  a  sarkalatos  constitutiókat  ^  és  a 
megyék  régi  hatóságát  visszaállítja.  De  Mária  Terézia 
törvénytelen  újításai  megmaradnak,  a  koronázást  elha- 
lasztják, gabonát  és  újonczot  pedig  mindjárt  kivannak, 
így  „nem  titkoljuk,  még  nagy  botránykő  fekszik 
előttünk".  ' 

A  három  pont  is  sarkalatos  kifogás  alá  esik. 

Bizonyos,  hogy  a  protestánsok  jogait  ugyanazok 
a  pactumok  biztosítják,  melyek  magokban  foglalják 
a  nemesi  szabadságok  legnagyobb  részét  is.  „A  tole- 
rantia  tehát,  mivel  az  említett  constitutiókkal  nem 
egyező  és  maga  a  szó  is  kétértelmű,  még  a  katho- 
likus  statusnak  sem  tetszik".^ 

A  mi  a  lelkészrendezést  illeti,  világos,  hogy  az 
apostoli  király  kegyúri  jogánál  fogva  alapíthat  új 
parochiákat,  de  azok  fundálását  más  czélokra  szol- 
gáló adományokból,  a  klérusnak,  az  ország  első  sta- 
tusának károsításával,  nem  ítéljük  helyesnek.  * 

Az  alattvalókat  illetőleg,  sem  a  császár,  sem  Mária 
Terézia  intézkedései  nem  törvényesek.  Törvényeink 
ezeknél  jobban  gondoskodnak  a  nyomorult  nép  meg- 
maradásáról, tehát  ezentúl  is  azokhoz   ragaszkodunk. 

Azóta   beavatkozott  a  végzet.   Mialatt  fennforgott 

^  Fundamentales  constitutiones. 

*  Non  diffitemur,  magnum  adhuc  interjacere  offensionis 
lapidem. 

'  Merítő  igitur  tolerantia,  velut  praedeclaratis  Constitutio- 
nibus  non  conformis,  alias  etiam  aequivocationem  Nomenclationis 
involvens,  ipsi  quoque  Catholico  statui  displicet. 

*  Cum  praejudicio  Cleri,  velut  primi  Status  regni,  nequi- 
visse  censemus. 

a  király  és  ország  közt  felmerült  differentiák  kiegyen- 
lítése, 11,  József  koronázatlan  elhunyt.  Az  állam  érdeke 
megköveteli,  hogy  az  e  körülményből  eredett  új  kor- 
szakot a  haza  javának  szempontjából  komolyan  vegyük 
szemügyre. 

Jól  tudja  a  helytartótanács,  hogy  sarkalatos  tör- 
vényeink szerint  a  trónörökösödés  ügyét  kezdettől 
fogva  mindig  és  folytonosan  nyilvános  szerződésekkel, 
ünnepélyesen  intézték  el  a  királyok  az  ország  rend- 
jeivel és  hogy  hosszú  századokon  át  az  uralkodó 
családból  azokat  választották  meg,  kik  a  rendeknek 
jobban  tetszettek,  néha  másokat  is.  Az  1547.  V.  tör- 
vényczikk  L  Ferdinánd  férfiutódainak  biztosítja  ugyan 
a  trónt,  de  csak  általánosságban  és  a  választás  fenn- 
tartásával. Leopoldtól  fogva  fiágon,  aztán  nőágon  is 
örökös  lett,  de  azon  feltétel  alatt,  hogy  az  öröklésnek 
csak  előleges  diploma  kiadása  és  annak  esküvel  való 
megerősítése  után  van  helye.  Ezt  nem  mi  magyaráz- 
zuk belé,  egyenesen  megvan  az  1687.  és  1723-diki 
törvényekben.  Világos  tehát,  hogy  az  örökös  jog  nem 
zárja  ki,  hanem  megköveteli  a  törvényes  koronázást, 
és  hogy  az  örökösödés  nem  foglalja  magában  a  kor- 
látlan monarchiát.  Amaz  csak  az  öröklésre  vonatkozik, 
ez  a  kormányformára.  így  van  ez  más  országokban 
is.  Hogy  példát  mondjunk :  az  ország  rendjei  nemesi 
javaikat  örökös  jogon  bírják,  de  azért  azok  kormány- 
zásában a  törvényekhez  kötvék. 

Most  az  a  kérdés :  mikép  áll  még  fenn  a  pra- 
gmatica  sanctio  Magyarországra  nézve,  miután  az  el- 
hunyt császár  a  feltételek  teljesítését  elmulasztotta? 
Ebből  következik  a  második  kérdés :  11.  Józsefre 
nagy  emlékű  anyja  után  reászállott-e  a  jog,  a  trónörö- 
kösödés  feltételeinek   teljesítésével    kezébe   venni   a 

kormányt?  De,  fájdalom,  tudjuk,  mi  történt.  Erőszak 
alkalmazásával  felforgatta  a  statusok  és  rendek  jogait 
és  így  trónját  nem  a  pragmatica  sanctióra,  hanem  az 
erősebb  jogára  alapította.  „Ezáltal  pedig,  eltérve  az 
ünnepélyes  kétoldalú  szerződésektől,  megszakította  a 
királyi  örökösödésnek  fonalát''.  ^ 

Kérik  tehát  a  helytartótanácsot,  hogy  még  e  tava- 
szon hirdessen  országgyűlést  az  ország  birája.  A  köz- 
jónak ez  az  egyetlen  megóvója.  Egyúttal  megkérik 
a  prímást,  az  országbírót  és  a  kanczellárt  is,  mint 
szent  hazánk  oszlopait,  tegyék  meg,  a  mit  a  közjó 
és  a  rendek  joga  megkövetel. 

Ez  is  épp  oly  tagadó  válasz,  mint  Pesté,  csakhogy 
még  ridegebb.  A  jobbágyokat  illetőleg  őszintébb,  nem 
dobálódzik  nagy  szavakkal,  becsületesen  megmondja, 
hogy  Mária  Terézia,  tehát  az  úrbér  előtti,  törvényes 
állapothoz  akar  visszatérni. 

Egyúttal  felveti  a  legnagyobb  és  legfontosabb 
közjogi  kérdést:  azt,  nem  szakadt-e  meg  II.  József 
önkényes  uralmával  az  uralkodó  háznak  kétoldalú  szer- 
ződéseken és  azok  megtartásán  alapuló  örökös  joga  ? 

Pesttel  egy  napon  határoz  a  még  egyesült  Abauj 
és  Torna,  Kassán.  A  rendek  nagy  vigasztalására  szol- 
gált a  január  28-diki  rendelet,  melyet  a  helytartó- 
tanács február  9-én  közölt  velők.  ^  Annál  is  inkább, 
mert  az  a  kormányszék  nem  közbenjáró  volt  király 
és  nemzet  közt,  hanem  az  absolut  hatalom  tolmácsa 
és  végrehajtója.  A  fordulatban  a  jövő  boldogság  jós- 
latát üdvözlik.  Azon  tanakodtak,  mikép  fejezzék  ki 
hálájukat,  midőn  megtudták,  hogy  II.  József  meghalt. 

^  Sicque   facta  a  solennibus  Pactis  Bélateralibus  recessus, 
filum  sanctionalis  successionis  Regiae  interrupit. 
»  5596.  sz.  a. 

Szívből  sajnálják,  mert  mennyi  jót  várhattak  az 
atyától,  kit  tulajdon  szívének  és  a  mi  ügyünknek 
jósága  győzött  le;  a  fejedelemtől,  ki  saját  tapaszta- 
latán okult. 

Azt  az  utasítást,  hogy  május  l-ig  ne  változtassa- 
nak, nem  egyeztethették  meg  a  reponáló  rendelettel. 
A  törvényesen  őket  megillető  jognál  fogva  a  rendek 
a  helyreállítás  munkájához  fogtak  és  azt  be  is  fejez- 
ték. ^  Az  egész  csak  öt  évig  állott  fenn ;  a  közügy 
kára  nélkül  megsemmisíthették.  ^  Újat  nem  hoztak 
be;  a  réginek  végrehajtása  pedig  a  helytartótanács- 
nak is  törvényes  kötelessége.  A  kormányszék  taná- 
csát mindig  köszönettel  fogadjuk,  de  mindig  jogunk, 
törvényünk,  szabadságunk  áll  szemeink  előtt. 

Nem  fogadják  el  azt  a  rendelkezést,  hogy  a  fisca- 
lisok  kegyelemért  a  hétszemélyes  táblához  folyamod- 
janak. Igaz,  hogy  az  uralkodó  arra  ruházhatja,  a  kire 
akarja,  de  a  meghalt  fejedelem  azt  át  nem  ruházta. 
Külömben  is  a  megyéket  törvény  szerint  korlátlanul 
megilleti  az  ítélkezés  joga.  ^ 

A  tortura  eltörlését  helyesnek  tartják;  nincs  érző 
ember,  ki  tőle  vissza  ne  riadjon.  De  mivel  a  Tripar- 
titum  III.  20  megengedi,  diaeta  nélkül  nem  mondhatjuk 
eltöröltnek.  * 

Itt  az  ideje,  hogy  jogunk  feléledjen.  Mert  remél- 
hetjük, hogy  az  utód,  okulva  elődje  veszélyén,  be- 
látja, hogy  minden  újítás  reá  nézve  haszontalan,  reánk 

^  De  Lege  SS.  et  00.  competente  opus  repositionis  illico 
inchoavimus  et  consummavimus. 

'  Sine  detrimento  Reipublicae  perfici. 

*  De  Lege  illimitatum  jus  judicandi. 

*  Csak  a  csonkítást  tiltja. 

káros.  ^  De  kell,  hogy  a  helytartótanács  megtegye 
kötelességét.  Annyi  törvényünk  azért  követel  magyar 
tanácsot,  mert  az  idegen  veszélyessé  válhatik.  De  ha 
a  magyar  nem  felel  meg,  mindegy,  idegenek  machi- 
natiója,  vagy  a  mieink  hibájából  veszünk-e  el.  Fájdal- 
masabb az  a  seb,  melyet  testvérünk  üt  rajtunk.  És 
akkor  az  ellenünk  dühöngő  tagok  levágása  kerül  sorra. 

Belátjuk,  hogy  udvari  kormányunk  oly  nehéz  vi- 
szonyok közé  juthat,  hogy  csak  engedéssel  (cedendo) 
mentheti  meg  a  respublicát.  Ez  azért  van,  mert  a 
felülről  való  nyomás  ellen  nem  talál  lent  elég  támaszt. 
De  jövőre  nem  lesz  az  ilyen,  kicsi,  alig  hogy  meg- 
élő népekhez  ülő  közeg.  Állítsa  helyre  a  tanács  a 
bizalmat  és  ne  féljen,  hogy  valaha  elhagyjuk,  mert 
igaz  úton,  nyüt  homlokkal  járunk.  Ezt  követeli  a 
haza,  javunk  és  a  természet  törvényében  gyökerező 
megmaradásunk  elve. 

Minthogy  a  törvény  uralkodik,  policiára  nincs 
szükség.  Ha  a  fejedelem  aláveti  magát  a  törvénynek, 
mind  a  rend  őrei  leszünk;  haza  és  fejedelem,  kiket 
egymástól  elválasztani  többé  nem  engedünk.  - 

Ugyanaz  nap,  de  természetesen  előbb,  kelt  a  fel- 
irat a  császárhoz.  Az  összehasonlítás  mutatja,  müy 
gyorsan  haladtak,  a  császár  kidőltének  hatása  alatt, 
az  eszmék. 

Fellengző  szavakkal  köszönik  meg  rendelkezését. 
Hálát  adnak  Istennek,  ki  megfordította  a  király  szivét. 

Kijelentik  azonban,  hogy  minden  gravament  nem 
orvosolt.  Már  Mária  Terézia  15  éven  át  nem  tartott 
országgyűlést,    nem    választatott    nádort,    a    megyék 

^  Sibi  inutüe,  nobis  praejudiciosum. 
-  Patria  et  Princeps,  quae  duo  amplius  ab  invicem  divelli 
non  patíemor. 

Marczali:  1790—91.  országey.  3 

hatáskörét  megnyirbálta,  a  bevett  jezsuita  rendet 
eltörölte,  idegen  katonaságot  küldött  be,  a  mienket 
meg  kivitte. 

A  magyar  ezredekben  idegen  tisztek  foglalták  el 
a  tisztségeket;  a  hazafiakat  mellőzték.  Ezzel  vették 
kezdeteket  az  újítások,  melyektől  a  rendek  szaba- 
dulni akartak.  Nem  szólaltak  fel  hazaszeretetből  és 
Mária  Terézia  iránt  való  kegyeletből.  Hol  tehát  a 
biztosság  ? 

Ezt  a  félelmet  még  növeszti  a  fenntartott  három 
czikkely,  mely  mind  törvénybe  vágó.  Pedig  csak  a 
törvény  uralma  és  a  lelkek  egyesítése  teszi  erőssé 
az  államot. 

Mindezekhez  szükséges  a  diaeta:  az  ország  és 
király  feloldhatatlan  kapcsa.  ^  Ha  pedig  a  császárt 
betegsége  akadályozná  benne,  előbb  a  koronázás 
előtti  czikkelyeket  állapítanák  meg  és  e  tárgyalások- 
ban Leopold  „koronaherczeg"  ^  helyettesíthetné  az 
uralkodót,  ki  aztán,  koronázás  után  megerősítené  a 
törvényt. 

Nem  kapzsiság,  hanem  a  törvény  tilalma  tartotta 
őket  eddig  vissza  a  subsidiumtól.  A  diaetán  tanács- 
koznak a  hon  védelméről.  Épp  oly  hívek,  mint  őseik 
voltak  és  készek  „Felséged  szárnyai  alatt"  vagyo- 
nukat, életüket  és  vérüket  feláldozni  a  haza  javáért 
és  boldogságáért. 

Ez  az  erős  törvényes  álláspont.  Minden  újítás 
elítélése.  A  törvényes  állapottal  helyreáll  a  hagyo- 
mányos hűség  és  áldozatkészség  is.  Igaz,  hogy  a 
jobbágyság  sorsának  javításáról  nem  akarnak    tudni, 


'  Regis  et  regni  indissolubile  vinculum. 
*  Serenissimus  Coronae  Princeps  Leop. 

de  nem  is  dicsekszenek  vele.  Jellemző  a  katonai 
kérdés  kiemelése  és  annak  megjelölése  minden  azóta 
bekövetkezett  baj  alapoka  gyanánt.  A  helytartótanács 
szerepének  megbirálása  igazán  államférfiúi  érzékre 
valló. 

A  császárhoz  ir  fel  Zemplén  is,  noha  csak  már- 
czius  4-én  tartotta  ülését.^  Az  a  megye,  melyben 
legerősebben  élt  Rákóczi  hagyománya  és  melyben 
tán  legerősebben  vert  gyökeret  az  ellenzéki  szellem, 
a  legmélyebb  háláját  fejezi  ki  a  gondviselésnek,  hogy 
a  Felséget  reábirta  népe  tízéves  fohászainak  meghall- 
gatására. 

„De,  mivel  király  és  nép  közt  altatásnak  nincs 
helye,  be  kell  vallanunk  félelmünket,  hogy  most  is 
úgy  járunk,  mint  1780-ban,  mint  az  összeírás  és  a 
földmérés  alkalmából. "  ^ 

Ezen  félelemre  alapot  szolgáltat  a  diaeta  elha- 
lasztása, a  három  czikkely  fenntartása  és  az  a  tila- 
lom, hogy  május  l-ig  a  közügyekben  ne  történjék 
változtatás. 

A  diaeta  elhalasztására  nem  ok  az  uralkodó  be- 
tegsége. Hisz  annyi  országgyűlést  kezdtek  meg  a 
király  meghatalmazott  biztosával.  Nem  ok  a  török 
háború  sem.  Hisz  sok  katonát  a  török  határtól  más 
külső  ország  ellen  küldtek. 

Katonát  diaeta  nélkül  szedni  nem  lehet,  úgy  hogy 
már  e  miatt  is  szükséges  az  összehívása.  De  még 
ennél  is  fontosabb  ok  a  nádorválasztás.  Sem  a  repo- 

^  Pedig  Sátoralj  a- Ujhely  Kassától   csak   8   mérföldre  van. 

*  1780  nov.  30-án  II.  József  megerősítette  Magyarország 
jogait.  A  conscriptio  és  dimensio  elrendelésénél  pedig  kijelen- 
tette, hogy  azokkal  nem  támadja  meg  a  nemesi  kiváltságokat. 

2* 

sitio,  sem  az  igazságszolgáltatás  törvényes  normája 
nem  állitható  máskép  helyre,  mint  országgyűlés  által. 

A  legkegyelmesebb  Ígéret  nem  biztosit  arról,  hogy 
úgy  ne  járjunk,  mint  a  belgák,  kiket  szabadságba, 
aztán  ismét  önkény  alá  helyeztek  és  kiknek  pragma- 
tica  sanctióját  visszavonták. 

Az  alattvalókat  illetőleg  nem  szegik  megaz  em- 
beriség törvényeit,  ^  de  magánrendelkezés  fel  nem 
oldhatja  a  törvényes  kapcsot.  Ha  segíteni  akar  rajtok 
az  uralkodó,  méltóztassék  őket  az  adó  és  a  szállítás 
elviselhetetlen  terhe  alól  felmenteni. 

Elmondják  aztán,  hogy  mennyit  változtattak.  A 
subalternum  judiciumot  eltörölve,  a  rabokat  törvényes 
biróság  elé  állítják,  a  polgári  pereket  pedig  felfüg- 
gesztették. A  földmérés  aktáit,  „hogy  ne  szolgáltat- 
hassanak bizalmatlanság  tárgyául  utódainknak,  sőt, 
hogy  szeretet  kösse  őket  a  fejedelemhez,  elégettük". 
Megsemmisítik  az  összeírást  és  a  házak  számozását  is. 

Égettesse  el  a  király  az  országra  vészes  biztos- 
sági aktákat  és  hívja  össze  mennél  előbb  a  diaetát 
—  „hazánk  közönséges  hasznára".  ^ 

A  legerősebb,  szinte  a  fenyegetésig  menő  bizal- 
matlanság, olyan,  minőt  csak  százados  gyűlölség  ér- 
lelhet meg,  szólal  meg  az  irat  minden  sorából.  De, 
hogy  úgy  mondjuk,  csak  nemesi  tartalma  van.  Szinte 
azt  kell  kérdeznünk :  minek  a  diaeta,  mikor  a  megye 
a  maga  hatáskörében  már  mindent  elvégzett.  A  föld- 
mérési akták  elégetése  mutatja,  mely  sérelem  érin- 
tette a  nemest  legerősebben  és  mely  veszedelem 
elmultának  örvendett  legjobban. 

Gr.  Forgács  Miklós  főispán  vezetése  alatt  Nyitra- 

'  Homanitatís  leges  non  refragamur. 
'  In  communem  Patríae  nostrae  salutem. 

megye  fejtette  ki  1784-ben  a  legerősebb  ellenállást  a 
császár  újításaival  szemben.  Most  a  császár  elhatározá- 
sában atyai  gyöngédségét  látja  a  magyar  nemzet  iránt. 
Bízva  a  király  szavában,  márczius  2-án  megkezdi  a 
levelezést  a  többi  megyével,  hogy  elmondja  vélemé- 
nyét és  megtudja  a  másét  is.  így  lehet  közös  erővel 
munkálni  a  király  és  az  ország  javát. 

A  diaetát  azért  kérték,  mert  nincs  jobb  mód  a 
hazán  segíteni  a  törvényesnél.  Nálunk  az  engedel- 
messég törvényes  szabadságon  alapul.  A  szabadságért 
őseink  sok  véres  csatát  vívtak  és  azt  a  szomszéd 
Ausztria,  Csehország,  Morva- Sziléziával  kötött  con- 
foederatiókkal  megerősítették.  A  brandenburgi  választó 
is  helyet  foglal  biztosítói  közt.  Ezt  tőlünk  nem  lehet, 
nem  szabad  elragadni.  Az  1618.  LXXVII.  t.-czikk 
rubrikája  szerint  a  franczia,  spanyol  és  lengyel  kirá- 
lyok háborúval  fenyegették  II.  Ferdinándot,  ha  meg- 
sérti a  magyar  szabadságot.  Mégis  minduntalan  meg- 
sértették; még  Mária  Terézia  is,    „Pannónia  anyja". 

Midőn  az  annyi  királyi  szóval  erősített  szabad- 
ságot követeljük,  nem  vétünk  a  fejedelem  iránt  tar- 
tozó hűség  ellen.  Az  Aranybulla  31.  czikke  szerint, 
azért  van  szabadságunk,  hogy  hívek  legyünk.  „Ha 
megdöntik  szabadságainkat,  ledől  a  királyi  méltóság 
oszlopa,  a  hűség".  ^ 

Sem  az  örökösödés,  sem  a  választás  nem  adhat- 
ják meg  a  királynak  az  absolut  hatalmat,  hol  az  nem 
törvényes.  „A  választó  szavazatok  nem  szolgálhatnak 
a  nép  halálára". 

Szabad  nép  hűségének  emléke  az  1741.  LXIII. 
törvényczikk.    Akkor   a   győztes  magyar   fegyver  be- 

^  Succussie  libertatibas  roit  Regiae  dignitatis  fulcrum, 
fidelitas. 

járta  Német-,  Olaszországot,  Belgiumot,  sőt  Frauczia- 
országba  is  behatolt.  Ez  a  nép  megérdemelte,  hogy 
Mária  Terézia  még  haldokolva  is  ajánlja  utódjának. 
Az  ő  uralma  alatt  is  történt  sérelem,  de  volt  remény 
az  orvoslásra.  Külső  hatalom  nem  dönthette  meg 
szabadságunkat ;  tulajdon  hazánkfiai  esküdtek  össze 
törvény  és  constitutiók  megdöntésére.  A  koronát  is 
hazafiak  vitték  ki,  templomainkat,  nyelvünket  ők  ra- 
bolták meg.  Sok  hazánkfia,  hogy  emelkedhessek, 
kardot  emelt  nyakunkra. 

A  mindenható  megfordította  a  király  szívét.  De 
mivel  meghalt,  segítsünk  a  dolgon  legkegyelmesebb 
utódjánál,  hogy  gonosz  tanács  többé  meg  ne  fordít- 
hassa a  felismert  igazságot. 

Tartsuk  meg  ősi  törvényeinket,  mint  Spárta,  hol 
bún  volt  a  változtatás. 

A  kormányzás  első  sorban  a  tisztviselők  megvár 
lasztásától  függ.  Ezért  restauratiót  határoztunk,  hogy 
a  mostani  magistratus  a  választásból  megértse,  mennyit 
vétett  a  törvény  ellen.  Buzgó,  nemes,  tanult  férfiak 
mozdíthatják  elő  csak  a  haza  s  olyan  fejedelem  ügyét, 
ki  inkább  akarja,  hogy  igazsággal  intsék,  mint  hogy 
hízelgéssel  akarjanak  neki  tetszeni. 

Ha  elvégeztük  a  restauratiót,  megváltoztatjuk  ne^ 
jeink  életmódját,  megváltoztatjuk  fiaink  nevelését. 
Valamikor  a  szittyák  kemény  életmódja  és  nevelése 
rettegtette  Európát.  Ez  a  virtus  megszűnt,  idegen 
népek  szokásainak  utánzása,  színház,  concertek,  kár- 
tyázás által.  így  megfeledkeztek  a  szabadságról  a 
törvényről  és  a  túlságos  civilisatio  által  nevetségessé 
váltak-  ^  Az  ősi  életmód  folytatásával  leszünk  az  új 
fejedelemnek  és  a  hazának  igazi  védői. 

'  Ultra  niodum  cum  dispendio  virtutis  civUisari  sit  riaus 
objectum. 

Szent  volt  előttünk  a  király  neve  ós  mindig  az 
is  lesz.  Vérünket  adjuk  érte,  dicsőségéért.  Szent  előt- 
tünk a  haza  neve  is,  mert  az  ápol,  az  neveli  fiainkat 
és  ha  meghalunk,  az  fogad  keblébe.  ^ 

Készek  az  országgyűlésen  azért,  mi  országunk,  sza- 
badságunk, törvényünk  biztosításához  szükséges,  még 
alkalmatlan  könyörgéssel  is  esdekelni.  * 

A  hitvány  embereket,  kiknek  tanácsából  történt 
az  elnyomás,  példás  büntetésset  kell  sújtani.  Mert  a 
szabadság  nem  a  mi  tulajdonunk;  az  őseink  öröksége. 
Rút  volna,  ha  éppen  azok,  kik  a  mások  szabadságát 
megvédték,  a  magokét  elvesztenék. 

Csupa  sententia,  a  milyen  jól  esett  az  ékestollú 
írónak,  valószínűleg  Kálmánházy  Istvánnak  és  az 
ájtatos  olvasónak  egyaránt.  A  Hármaskönyv  uralkodik  ; 
de  amabilis  confusióban  karöltve  megjelenik  vele  nem 
is  annyira  Rousseaunak,  mint  Robespierrenek  és  St. 
Justnek  spártai  egyszerűsége,  szittya  mezbe  öltözve. 
Történeti  érdekűvé  nem  csak  conservativ  volta  teszi, 
hanem  különösen  az  a  belátása,  hogy  az  új  szabad- 
ság korszakát  csak  az  erkölcs  uralma  teheti  állandóvá. 

Dunántúl  megyéi  közül  Vas  felirata  méltó  a  figye- 
lemre, mert  nemcsak  hosszadalmasságra,  hanem  tar- 
talomra is  kiváló.^ 

A  decz.  18-iki  leiratért,  még  inkább  a  jan,  28-iki 
visszavonó  rendeletért  örök  hálával  tartoznak  a  gond- 
viselésnek. Megszabadultak  a  biztosoktól,  kiket  nem 
kevésbbé  gyűlölnek,  mint  a  rómaiak  a  decemvireket. 
Ezentúl  lehet  „Magyarországot  Magyarországon  keresni 

'■  íme  a  „Szózat"  híres  mondata.  Quia  haec  aos  alit,  pro- 
les  nutrit,  mortuos  sinu  suo  excipiet. 

-  Importunis  etiam  precibus  exoraturi. 
'  A  kanczelláriához,  márcz.  2-áa. 

és  megtalálni'.^  Vannak  azonban  még  aggodalmaik, 
mert  ügy  tudják,  az  utód  még  nem  vette  kezébe  a 
kormányt.  Bíznak  ugyan,  de  félnek,  hogy  a  magyar 
állam  iránt  annyira  ellenséges  tanácsosok  ismét  meg- 
rontják boldogságuk  alapjait.^  Hisz  József  is  megígért 
mindent  nov.  30-án,  gonosz  tanácsosok  mégis  elfeled- 
tették vele.  Hűségünk  már-már  összeütközésbe  jutott 
a  hazával  és  az  önvédelem  velünk  született  jogával. 

Különben  is  a  nov.  30-iki  Ígéret  absolut  volt,  a 
mostani  meg  feltételhez  kötött.  Pedig  privilégiumain- 
kat csak  úgy  élvezzük,  ha  minden  azokkal  ellenkező 
rendelet  visszavonatik. 

A  reservált  három  pont  is  sokat  elvesz  boldog- 
ságunkból. 

Az  állam  olyan,  mint  a  test.  Ha  annak  egy  tagját 
levágják,  a  többiek  közlekedése  is  megakad.  Nálunk 
az  akatholikusokat,  kedves  polgártársainkat,  a  magyar 
állam  nemes  részét  el  akarják  vágni  a  testtől  a  tole- 
rantia  által.  Polgártársaink  ezáltal  a  kormánytól  jut- 
nak függésbe,  mely  eddig  is  sokat  változtatott  ügyükön, 
sőt  vissza  is  veheti,  a  mit  adott.  Ebben  is  csak  törvény 
lehet  a  norma. 

Még  nagyobb  baj  egy  tagnak  elvágása.  Pedig  a 
befogadott  szerzetesekkel  ez  történt.  Ha  ez  a  jog 
nem  állandó,  semmi  sem  az.  Még  az  osztrák  ház  örökös 
joga  a  magyar  koronára  is  meginog;  az  sem  nyug- 
szik szilárdabb  alapon.^  Pedig  még  a  lelkészrendezés 
is  hozzájárult  e   sérelemhez.  Nem   akarják,   hogy  ez 

'  V.  ö.  Nem  leli  hónát  a  hazában. 

*  Consiliarii  Hungaricae  Reipublicae  infensissimi. 

*  Ipsum  quod  Augusta  Domus  Austriaca  ad  Coronam  Regni 
Hungáriáé  fovet,  successionis  Jus  nutabit,  quia  nec  istud  fir- 
miorí  nititur  fimdameuto. 

fennakadjon  és  az  országgyűlésig  a  kir.  kincstárból, 
részben  az  egyházi  javadalmakból  fedezzük  költségeit. 

Bolond  volna  a  magyar,  ha  át  nem  látná  a  három 
pont  fenntartása  czélját.  Ez  nem  más,  mint  viszály 
keltése  a  magyar  állam  tagjai  közt^  és  ezáltal  or- 
szágunk megdöntése.  A  tolerantia  nagy  mozgalmat 
keltett.  A  szerzetesek  javainak  lefoglalását  rossz  szem- 
mel nézte  a  klérus.  Ha  a  lelkészségek  rendezése  tovább 
folytatódik,  a  káptalanok,  és  püspökségek  javai  kerül- 
nek sorra.  Hát  még  ha  a  javakat  világiaknak  adják 
bérbe !  Egymás  ellen  ingerlik  tehát  katholikust  és 
akatholikust,  klérust  és  világit,  földesurat  és  jobbágyot. 

Szerencsétlen  tanácsosok !  Nem  gondolják  meg, 
hogy  a  belső  béke  megzavarásával  a  hatalom  is  szen- 
ved. Azt  hiszik,  visszajött  az  a  barbár,  sötét  kor, 
melyben  a  fejedelmet  isten  gyanánt  tisztelték.  Most 
más  a  vélemény.  Kell,  hogy  a  szerződéseket  mindkét 
fél  megtartsa,  mert  ha  az  egyik  fél  eláll  tőlük,  joga 
van  a  másiknak  is. 

De  ha  nem  is  állana  ez  a  három  rendelkezés  útját 
boldogságunknak,  még  sem  maradhat  fenn,  mert  ellen- 
kezik a  rendelet  utolsó  czikkével,  mely  elismeri,  hogy 
király  és  nemzet  csak  közösen  hozhat  törvényt.^ 

Szomorú  sorsa  a  magár  nemzetnek.  Épp  az  a 
fejedelem  vetette  szolgaságba,  kitől  méltán  várhatta 
a  legnagyobb  szabadságot,  kiért  bölcsőjében  meg- 
küzdött. Mégis  csak  az  1780-iki  állapotot  remélheti  — 
azt  is  megszorításokkal.  Szerencsétlen  nép,  mely  húségé- 
vel nem  érhetett  el  annyit,  mint  mások  hűtlenségükkel. 

*  Inter  membra  reipublicae  Hung. 

*  Pacta  Conventa  exacte  ab  utraque  parte  observanda 
esse,  aut  parte  una  ab  iis  recedente,  parti  etiam  alterae  jug 
adesee  digrediendi. 


26  ELSŐ    FKJBZBT. 

Inkább  meghalunk,  de  hazánk  méltó  fiai  leszünk, 
Dicső  halállal  megmutatjuk  a  világnak,  hogy  Magyar- 
ország rabigát  nem  tűr.  Csak  sirunk  juthat  idegen 
uralom  alá. 

Járjon  tehát  közben  a  kanczellária,  hogy  legalább 
1 780-at  állítsák  vissza  megszorítás  nélkül.  Állítsák  helyre 
a  megszüntetett  rendeket,  szüntessék  meg  az  új  iskolát, 
mely  nyilván  megrontja  az  ifjúságot.  Az  assistens 
commandókat,  melyeket  világosan  hűségünk  meggyalá- 
zására  hoztak  reánk,  küldjék  ezredeikhez.  ^  A  só  ára 
legyen  a  régi,  a  többi  törvénytelen  teher,  fuvar  stb. 
is  szűnjék  meg. 

Országgyűlést  még  az  idén  kell  tartani.  Különben 
is  nem  koronázott  király  rendelkezései  törvénytelenek. 

Ha  pedig  a  kanczellária  ezekkel  késnék,  kijelentik, 
hogy  saját  authoritásukból  visszahelyezik  magokat 
szabadságaik,  kiváltságaik  és  praerogativáik  teljes 
birtokába,  az  országgyűlés  egybehívására  pedig  az 
országbírót  kérik  fel. 

A  Batthyányak  megyéje  ez;  a  primás  családjáé. 
Szól  emberi  jogokról,  velünk  született  szabadságról, 
királyok  kötelességéről,  de  végső  instantiában  meg- 
elégszik az  1780-iki  állapotoknak  pure  et  simple  helyre- 
állításával. Csak  ott  penget  keményebb  húrokat,  mikor 
a  klérus  érdekeiről  és  javairól  van  szó.  Ezek  bizto- 
sítását egyértelműnek  tartja  a  fejedelmi  örökösödés 
szilárdságával.  Ha  pedig  visszaáll  az  1780,  restrictio 
nélkül,  nemcsak  a  paraszt  válik  ismét  jogtalanná, 
hanem  a  protestáns  is. 

Csak  ott  igazán  értékes,  hol  az  ország  és  a  dynastia 

*  Minden  megye  területén  II.  József  katonai  kirendeltaéget 
helyezett  el  a  közigazgatás  támogatására.  Innen  nevök. 

viszonyáról  szól  és  ebből  magyarázza  a  magyar  szo- 
morú sorsát, 

A  horvát  megyék  közül  Zágráb  felirata  a  legjellem- 
zőbb. Ez  a  megye  is  tud  már  a  császár  haláláról  ós 
a  helytartótanácshoz  intézi  repraesentatióját.  Ebben 
föllengző  szavakban  fejezi  ki  végtelen  örömét  azon, 
hogy  a  legdicsőbb  emlékű  uralkodó  Magyarországot 
utolsó  akaratában  teljesen  visszaadta  önmagának  és 
ezt  előttünk,  utódainknak  és  egész  Európa  előtt  tanú- 
sítani akara.^ 

Végtelen  örömünket  azonban  megakadályozza  az  a 
gondolat,  hogy  boldogságunk  még  nem  teljes. 

Sajognak  azok  a  sebek,  melyeket  már  5  éve  üt 
rajtunk  fejünk,  gr,  Balassa  Ferencz,  ki  sem  a  vallás, 
sem  a  becsület,  sem  a  birodalom  és  a  reábízott  haza 
iránt  nem  viseltetik  hűséggel.  Most  is,  még  a  császár 
halála  híre  előtt,  Bécsbe  ment,  hogy  II.  Leopoldot, 
kit  mindenki  dicsér,  a  legjobb  hazafiak  ellen  és  külö- 
nösen ellenünk  gyanúval  töltsön  el. 

Oly  nagyok  a  bűnei,  hogy  a  csillagokig  hatol  az 
a  kiáltásunk :  más  bán  kell.  Annál  is  inkább,  mert 
eddig  csak  a  tartománygyűlés  rendjeinek  ajánlatára 
töltötték  be  a  rendek  ezt  a  tisztséget  és  ha  régi 
jogaink  újra  felélednek,  gr.  Balassa,  mint  bitorló,  úgy 
is  törvénytelen. 

Következik  aztán  a  hosszú  bűnlajstrom. 

De  nemcsak  bánus  kell,  kell  más  protonotárius  is 
és  e  czélból  még  a  magyar  országgyűlés  előtt  össze 
kell  hívni  a  tartománygyűlést  is.  A  báni  tisztségre  van 
elég  méltó  férfiú:  Hadik,  Károlyi,  Pálfly,  Splényi, 
Esterházy,  Erdődy  vagy  Nádasdy. 

^  Restitutam  sibi  per  se  Hungáriám  Nobis,  Nepotibua  noatris 
tóti  denique  qua  laté  patet  Europae  testare  voluit. 

Ebben  tehát  a  személyes  szempont  a  döntő.  Az 
országos  bajok  orvoslása  csak  akkor  mehet  véghez, 
ha  ők  bánusuktól  és  kir.  biztosuktól,  kiben  országos 
csapást  látnak,  megszabadulnak. 

A  másik,  ugyanazon  nap  kelt  feliratában  a  megye 
még  erősebben  fejezi  ki  örömét.  Bármily  véghetetlen 
a  magyar  nemzet  öröme,  így  szól,  mégis  csekély- 
nek tartjuk  ahhoz  képest,  melyet  a  mostam  változás 
mindén  hazáját  szerető  kebelben  kelt.  József  halála 
közönséges  gyászt  idézett  elő.  Január  28-ika  örök 
emlékű,  hálánk  örökös.  Mikor  elvitték  az  ország  ko- 
ronáját,* a  német  nyelvet  behozták,  mikor  a  föld- 
mérés egy  sorba  helyezett  alattvalóinkkal  és  annyi 
más  rögtöni  felforgatással  veszélybe  döntöttek  annyi 
családot,  már  kétségbe  estünk  a  királyi  kegyelmen, 
melyhez  annyiszor  folyamodtunk  hiába. 

Örömünket  azonban  rontják  a  megszorítások. 

A  mi  a  tolerantiát  illeti,  nem  tudjuk,  való-e  a  régi 
törvény  a  mai  körülmények  közé,  de  e  felől  csak  a 
megyék  összessége  határozhat  Bizonyos,  hogy  addig 
érvényes  a  bécsi  szerződés,  az  1608.  törvény ;  Horvát- 
és  Szlavonországokban  pedig  az  1741 — 46.,  mely 
szerint  itt  csak  a  katholikus  a  törvényesen  elismert 
Tsllás. 

Nem  törvényes  a  jobbágyok  ügyének  rendezése 
sem.  Ezt  tehát  a  korcsmajoggal  együtt  a  régi  állapotba 
kell  visszahelyezni.  A  mennyiben  pedig  alattvalóink 
boldogításához,  melytől  a  mienk  és  az  egész  biroda- 
lom java  is  függ,  szükséges  az  újítás,  ezt  a  jövő 
országgyűlésen  kell  foganatosítani.  Annál  is  inkább, 
mert  1777-ben  reánk  erőszakolták  az  úrbért,  pedig 
az  is  diaeta  elé  való. 

^  Coronam  Regni. 

Az  egyházi  és  tanulmányi  ügy  is  a  rendek  elé 
tartozik.  Az  alapítványok  lefoglalása  különösen  reánk 
járt  nagy  kárral,  kik  terméketlen  földön  lakunk,  hol 
csekély  a  pénz  forgalma.  Az  alapítványok  pénze  tar- 
totta fenn  az  industriát  és  segített  a  családokon. 
Ezek  bevonásának   tehát  az   egész  nép  látja   kárát.  ^ 

Minek  is  felállítani  annyi  új  parochiát,  mikor  oly 
kevesen  készülnek  a  papi  pályára.  Eddig  a  semina- 
rium,  a  papok  illő  ellátása,  a  kanonokságra  való  ki- 
látás csábította  oda  az  ifjúságot.  Most  a  püspökség 
28  praebendájából  csak  8  maradt  meg.  Szükséges 
tehát  a  beneficiumok  gyors  adományozása,  hogy  a 
nemes  ifjúság  ismét  e  pályát  válaszsza.  A  régi  isko- 
lázás is  inkább  gondoskodott  az  ifjúságról,  mint  a 
mostani. 

Tiszteletük  a  hazai  törvény  és  a  constitutiók  iránt 
tiltja  el  őket  a  subsidium  és  az  újonczok  felajánlá- 
sától. Mindez  országgyűlés  elé  való.  Eddig  csak  hu- 
manitásból nem  követeltük,  tudva,  hog>"  a  császár 
halálosan  beteg.  Most  a  tanács  használja  fel  befo- 
lyását a  trónörökösre,  hogy  azt  az  említett  okokból, 
de  nádorválasztás  és  a  sérelmek  orvoslása  végett  is, 
mielőbb  összehívja.  Be  akarjuk  bizonyítani  hűségünket 
az  örökös  király  iránt  és  készségünket  a  hazán  segíteni. 

Talán  legkésőbb,  mikor  a  forrongás  már  tető- 
pontra ért,  tartja  gyűlését  az  ország  legnagyobb  me- 
gyéje, Bihar.  A  kanczeUáriához  ír,  de  köszönetnek,  há- 
lának semmi  nyoma  nincs  a  január  28-iki  rendeletre 
adott  válaszában.  Azon  kezdi,  hogy  az  a  rendelet 
súlyos  sérelem  constitutiónk  ellen  ^  és  nyilván  törvény- 

'  Tóti  genti  damnnm. 

*  Nyomtatásban  is  megjelent,  fol.  Egykorú,  de  hely  ó« 
ídO  nélkül. 

telén.  Először  azért,  mert  királyi  rendelet  visszavon- 
hatja ugyan  a  törvénynyel  ellenkező  parancsokat,  de 
a  törvényes  visszahelyezés  nem  történhetik  resolutio 
útján.  És  pedig  azért  nem,  mert  nem  az  egyik  fél- 
nek — ,  annak,  mely  a  másik  részt,  a  nemzetet,  jogai- 
tól, szabadságaitól,  nem  jogosan,  hanem  erőszakkal 
fosztotta  meg,  —  önkényétől  függ.  Magában  az  is  kár- 
hozatos,  hogy  oly  ügyeket,  melyek  a  törvény  tárgyai 
és  az  ország  alkotmányához  tartoznak,  királyi  rende- 
letekkel állapítanak  meg  és  törölnek  el.  Másodszor 
azért,  mert  a  törvényellenes  parancsok  ezen  egyéni 
eltörlése  még  utóbbi  rendelkezésektől  tétetik  függővé, 
mintha  az.  miről  törvény  rendelkezik,  még  későbbi 
intézkedéstől  függne  és  mintha  az  országot  ezentúl 
is  nem  törvénynyel,  hanem  rendeletekkel,  utasítá- 
sokkal és  szabályzatokkal  akarnák  kormányozni.  Har- 
madszor, mert  a  repositióban  semmit  sem  tartanak 
fenn  a  rendeknek  és  a  diaetának,  sőt  ellenkezőleg 
egyenesen  eltiltják,  hogy  bármit  is  változtassunk, 
míg  további  utasítást  nem  kaptunk.  Mintha  a  rendek- 
nek, kiket  a  közigazgatás  megillet,  nem  volna  joga 
a  törvényes  állapotot  visszaállítani.  Negyedszer,  mert 
az  a  clausula,  hogy  csak  azon  rendelkezések  töröl- 
tetnek, melyek  a  közfelfogás  szerint  a  törvénynyel 
ellenkeznek,  azonfelül,  hogy  a  rendek  joga  megálla- 
pítani, mi  törvényes,  mi  nem,  a  rendeletet  törvény 
erejére  emeli.  Mert  az  a  záradék :  a  mint  a  király 
ós  a  rendek  a  törvények  értelme  és  használata  felől 
megegyeznek,  csak  törvényről,  nem  pedig  törvény- 
telen királyi  rendeletekről  szól.  Sőt  az  1715.  3.  és 
az  1741.  8.  a  sarkalatos  törvényeket  egyenesen  ki- 
veszi ezen  záradék  alól.  Ötödször,  a  fenntartott  há- 
rom pont  világosan  az  1741.  8.  alatt  értett  sarkalatos 
törvényekhez  tartozik. 


MAGTARORSZÁG  II.  JÓZSEF  HALÁLAKOR  31 

A  földesúri  jogok  is,  tulajdon  jogán  alapulván, 
az  alkotmány  és  a  sarkalatos  törvények  körébe  tar- 
tozván, nem  királyi  rendeletek,  hanem  törvény  és 
bíróság  elé  tartoznak,  lígy  hogy  ezeken,  diaetán  kívül, 
a  tulajdon  és  az  alkotmány  sérelme  nélkül  változ- 
tatni nem  lehet.  A  rendektől  távol  áll  az  a  szándék, 
hogy  a  pórokkal  önkényesen  bánjanak  és  törvénytelen 
zsarolással  kínozzák  őket  és  pedig  nemcsak  ember- 
ségből, hanem  könyörületességből  is.  A  mennyire  tőlük 
telik,  segíteni  akarnak  rajtok.  Az  utolsó  években  nem 
a  földesúri,  hanem  a  királyi  szolgálat  és  fuvar  tette 
őket  tönkre;  az  inség  pedig  végső  nyomorúságba 
döntötte. 

Hatodszor:  a  diaeta  dolga  megvizsgálni,  vájjon  a 
sarkalatos  törvények  értelmében  egyenlően  oszlik-e 
meg  a  törvényhozó  hatalom  az  uralkodó  és  az  ország 
rendjeinek  egyeteme  közt. 

Hetedszer :  a  legfőbb  sérelem  az,  hogy  a  közigaz- 
gatást és  igazságszolgáltatást  nem  a  törvényes  álla- 
potra helyezték  vissza,  hanem  abba,  melyben  Mária 
Terézia  idején  volt.  Mert  már  Mária  Terézia  sem 
tartotta  meg  teljesen  hitlevele  feltételeit.  1765  óta 
nem  tartott  diaetát,  nem  választatott  nádort,  sem  a 
Részeket  sem  Galicziát  be  nem  kebelezte,  a  kivált- 
ságos székely  nemzetet  a  madéfalvi  mészárlás  által 
adó  és  katonaság  alá  vetette,  szintúgy  a  horvátokat  is. 

„Ezekből  világos,  hogy  az  állapot,  melyben  a  felsé- 
ges asszony  az  országot  hátrahagyta,  sem  törvényes- 
nek, sem  alkotmányosnak  nem  mondható." 

Mivel  pedig  utódjának,  felséges  II.  József  csá- 
szárnak egész  uralma  a  törvények  ellen  volt  intézve 
és  mivel  az  alkotmányos  rendszert  minden  részében 
megsértette    vagy    eltörölte,    annyira,    hogy    röviddel 

halála  előtt  ezt  maga  is  kénytelen  volt  elismerni  ós 
miután  a  megyék  magokat  a  törvényes  állapotba 
visszahelyezni  kezdték,  minden  rendeletét,  három  ki- 
vétellel, kénytelen  volt  visszavonni ;  mivel  végre  diaeta, 
hitlevél,  eskü,  koronázás  nélkül,  mikre  csak  későn 
gondolt,  múlt  ki  e  világból  és  így  uralkodását  soha- 
sem tette  törvényessé :  nyilvánvaló,  hogy  az  1723. 
1 — 8.  czikkelyek  által  megállapított  osztrák  nőági 
örökösödést,  mindjárt  az  első  és  második  fokon,  ma- 
guk az  örökösök  sértették  meg  és  szakították  félbe." 

Ezért,  hogy  az  ország  rendjeivel  kötendő  új  meg- 
egyezéssel vissza  lehessen  állítani  a  felséges  ház 
örökös  jogát,  valamint  az  ország  alkotmányos  jogait 
és  szabadságait,  és  hogy  ezeket  jövőre  jobban  biz- 
tosítsák, szükséges,  hogy  májusra  összehívják  a  diae- 
tát. Ha  ez  a  rendes  királyi  meghívók,  vagy  az  ország- 
bíró útján  nem  történnék,  kénytelenek  lesznek  a 
megyék  május  utolsó  napjára  önmagukat  összehívni 
ország  gyűlésére. 

A  subsidiumot  illetőleg  régi  nyilatkozatukhoz  ra- 
gaszkodnak. Adót  csak  diaetán  lehet  kiróni. 

Gr.  Teleki  Sámuelt  a  rendek  nem  ismerik  el  fő- 
ispánnak, nem  annyira  azért,  mert  koronázatlan  feje- 
delem nevezte  ki,  hanem  mert  törvénytelen  királyi 
biztosa  volt  e  kerületnek  és  legfőbb  eszköze  lett  a 
rendek  elnyomásának,  még  azt  sem  engedvén  meg 
nekik,  hogy  törvényes  jogaik  mellett  felírjanak.  Ké- 
rik, hogy  a  koronázás  után  más  főispánt  nevez- 
zenek ki. 

Meg  kell  vallani,  hogy  gyorsan  haladtak  az  esz- 
mék. Alig  egy  hóval  azelőtt,  február  4-én  még  arra 
kérték  ugyanazon  rendek  a  császárt,  állítsa  vissza  a 
magyar  szabadságot.  Soha  nagyobb  dicsőséget  ennél 

fejedelem  nem  nyerhet.  Meg  fog  győződni  arról,  hogy 
lesz  erejük  s  hűségük  békében  és  háborúban  egy- 
aránt szolgálni  fejedelmüket.  Most  —  miután  helyre- 
állította —  átkozzák  emlékét,  szinte  már  trónvesztes- 
nek nyilvánítják,  bűne  miatt,  családját. 

Nevezetes  a  megyék  megegyezése  a  három  reser- 
vált  pontot  illetőleg.  De  ez  a  megegyezés  túlterjed 
a  szorosan  vett  Magyarország  határain. 

Már  Biharmegye  érdeklődése  nemcsak  a  horvá- 
tok, hanem  a  székelyek  iránt  is,  mutatja,  hogy  érze- 
lemben a  magyar  birodalom  egysége  helyreállott. 
Nézzük :    mennyire  hatott  a  mozgalom  Erdélyben   is. 

Itt  is  hiába  volt  a  rendek  minden  előterjesztése 
a  császári  parancsok  ellen.  A  nagy,  1787-iki  folya- 
modás sem  vezetett  eredményhez.  *  A  kedélyek  éppen 
oly  izgatottak  voltak,  mint  a  nagyobb  hazában  és  a 
rendszer  összeomlásakor  ott  is  kitör  mindenfelé  az 
elégedetlenség. 

Belső-Szolnokmegye  márczius  22-dikén  gyűlésezik 
Désen.  ^  Kihirdetik  József  császár  rescriptumát.  Első 
szavuk  az  örömé.  „Az  Isteni  csak  ezen  atyai  Nem- 
zetünkhöz bizonyított  kegyességeért  is  mindörökké 
háládatos  tisztelettel  imádandó  kéznek  czéllyát  soha 
el  nem  tévesztő  munkája  által  győzedelmeskedni  kel- 
lett nemzetünknek." 

De  nyomban  következik  a  panasz.  „Fájdalom, 
hogy  Magyarországot  kedves  emlékű  Mária  Terézia 
korába  helyezték  vissza,  kedves  szomszéd  hazánknak 

*  Magyarország  II.  József  korában,  III.  529.  1. 

*  Jegyzökönyve  Belsö-Szolnok  Felsö-Dobokával  egyesit- 
tetett  vármegye  fö  és  nemes  Rendgyei  ezen  f.  1790.  esztendő 
böjtmás  hava  22.  napján  Nemes  Dés  városában  tartott  közönsé- 
ges gj^tilésének.  Akad.  kézirat  jogt.  fol.  31. 

Marczali:  1790—91.  országgy.  3 

ösi  jussai  visszaadattak,  sőt  tulajdon  hazánkban  a 
királyi  szabad  városoknak  és  országunk  rendéi  közé 
számláltatott,  harmadik  (a  szász)  nemzetnek  minden  sza- 
badságai és  azzal  boldogságok  helyreállíttatik.  Nekünk 
pedig  és  még  keservesebben  a  nemes  székely  nem- 
zetnek a  csak  fellyebb  tisztelettel  emiitett  királynénk 
igazgatása  alatt  némely  rész  szerint  idegen,  rész  szerint 
pedig  nemzetünkbéli  magok  hasznát  és  előmenetelét 
a  közjó  elmellőzésével  ocsmányul  kereső  hazánk  kor- 
mányán ülő  Projectatoroknak  agyafúrt  áskálódásaik 
által  nagyon  megcsonkíttatott  szabadságaink  s  nagyon 
megkeskenyitett  határok  közé  szorított  jussaink  állít- 
tassanak ugyanazon  időben  vissza.  Nem  irigyeljük  mi 
kedves  szomszéd  hazánknak,  nemes  Magyarországnak, 
sem  a  kir.  városoknak  és  a  harmadik  nemzetnek  boldog- 
ságát, de  fáj,  hogy  azoknál  minden  hűségünk  mellett 
alábbvalóknak  tartassunk  és  megvettetésünk  okát  fel 
nem  találhatjuk." 

„1780-iki  megcsonkíttatott  állapottyára  ősi  szabad- 
ságunknak vissza  nem  térünk."  Régi  törvényeiket  akar- 
ják. Elsorolják  sérelmeiket. 

Az  állandó  törvényszékekhez  nincs  bizalmuk.  A  leg- 
egyszerűbb ügyek  is  eltartanak  30 — 40  évig.  Rende- 
letek behozásával  elnyomják  nemzetünk  szabadságát. 
Idegeneket  neveztek  ki  tisztségekre,  különösen  a  ka- 
maránál. A  főtisztek  szabad  választása,  a  vármegyei 
hivatalok  betöltése  nagyrészt  elvétetett.  Szabad  nem- 
zet maga  választja  elöljáróit.  Az  unitáriusokat  a 
tisztségekből  kirekesztették. 

1780-ban  már  el  volt  nyomva  a  székely  szabadság. 
Katonákká  tétettek,  „praedáivá  a  dühös  ellenségnek". 
A  szélbeli  oláh  katonaságot  jószágainkon  állították 
fel.    Igen,   hogy   volt   kárpótlás,    de    nem   megfelelő. 

„  A  militaris  jurisdictio  unalmas  következéseit  mindenki 
érzi  a  szomszédban."  „Némely  véreinknek  adomány- 
levelek  mellett  birt  ősi  Havassaik  a  Sasos  Czimerek- 
nek  Moldova-  és  Oláhország  bellyebb  tett  tételekkel 
elfoglaltattak  és  a  szélbeli  katonaság  javára  fordíttat- 
tak." Pedig,  még  ha  állandóan  foglalják  is  el,  az 
ausztriai  házzal  kötött  szerződés  értelmében  ingyen 
kellett  volna  visszaadni. 

Az  adó  már  Mária  Terézia  korában  is  a  diploma- 
ticumnak  békére  szóló  quantumának,  majd  húszszorosa, 
a  hadakozás  idejebeli  pedig,  béke  idején,  négyszere- 
síttetett.  így  koldussá  lett  a  nemzet.^  ,Az  örökös 
birodalombeli  Manufacturák  nevezetes  hasznával  fogy 
pénzünk."  A  nép  ki  nem  bírja,  mint  a  nagy  adóhát- 
ralékok tanúsítják. 

„Régi  törvény,  hogy  adó  soha  földre  ne  vettessék, 
melyet  Atyáink  nagy  előrelátással  és  dicséretes  buzgó- 
sággal, mint  szemek  fénynyét  úgy  kívánták  mindenkor 
megőrizni  és  szentül  megtartani. "  Mert  a  jó  föld  nem 
elég;  művelés  is  kell  és  szerencsétlenség  elmaradása. 
Máshol  is  nehéz  a  földbirtokos  dolga,  hát  még  oly  or- 
szágban, hol  néha  alig  van  ára  termésnek,  marhának. 
Tapasztalás  szerint  a  nagy  határok  birtokosai  szegé- 
nyek „földgyeik  sokasága  miatt".  Ezt  a  jogot  elis- 
merte a  szatmári  egyesség,  megerősítette  Mária  Terézia 
is.  ^  Mária  Terézia  mégis  elrendelte,  „olyanok  taná- 
csára, kik  nem  gondolták  meg,  hogy  ugyanazon  tör- 
vény ereje  mellett  uralkodik  a  most  uralkodó  ház,  a 
mely   akármely  tehernek   a   földre  vettetését  tiltja". 

*  A  leopoldi  diploma  béke  idején  50,000  császári  tal- 
lérban, háború  idején  400.000  rénes  forintban  állapítja  meg  a 
contributiót.    A  magyar  történet  kútfőinek   kézikönyve  590.  1. 

»  1753  szept.  8. 

3* 

Az  aranybulla  és  a  I.  9.  ellenére  már  1780-ban 
„tilalmaztatott  a  Paraszt  ülések  után  járó  földeknek 
a  földes  uraság  által  való  elvétele". 

Országgyűlés  nélkül  rendezte  a  királynő  a  só 
árát.  „A  Nemes  sónak  már  emlékezete  is  elenyészett 
volt  1780." 

Már  1780  előtt  elvették  a  sertés-,  juh-,  méhdézs- 
mát.  „Hazáját  megtagadó  ember  projectumai." 

Kivették  a  domestica  pénztárt  a  megyék  kezéből. 
Vissza  kell  azt  adni. 

sElannyira  kirekesztetnek  a  Nemzeti  és  Hazabéli 
Regimentek  tisztségeiből  Hazánkfiai,  hogy  az  idegenek 
tízszerte  többen  legyenek  ezen  Regimenteknél  is ; 
melynek  haladék  nélkül  megorvosoltatását  egész  bizo- 
dalommal kérjük  és  meg  is  kívánjuk". 

Az  ausztriai  ház  birtoka  csakúgy  a  diplomán  ala- 
pul, mint  az  ő  joguk.  „Meghamisittatlan  igazság  lévén, 
hogy  az  egyik  féltől  megsértetett  kötés  a  más  félt 
nem  kötelezi." 

Szüksége  van  az  ausztriai  háznak  az  egyetértés 
helyreállítására,  a  nemesség  sérelmeinek  orvoslására 
a  köznép  terheinek  könnyítése  által.  „A  nemesen 
gondolkodó  Magyar  nemzet  szives  szeretetének  kelle- 
metes gyümölcsét  élvezte  Mária  Terézia  1741-ben. 
Most  is  magyar  vér  tölti  ereinket.  Montesquieu  sze- 
rint, nálunk  kincset  úgy  is  hiába  keresnek ;  a  két 
magyar  haza  szeretete  ennél  többet  ér." 

„Ország  gyűlésére  vagyon  elkerülhetetlen  szük- 
ségünk", hogy  a  vármegyék  is,  a  székely,  szász  is 
egyetértésre  jusson.  Már  pünkösdre  kérik.  Közértelem 
csak  ott  van.  A  guberniumot  pedig  „kérik,  kénysze- 
rítik", hogy  az  országgyűlést  illető  ügyekbe  ne  avat- 
kozzék.   Az  ilyet  úgy  is  semmisnek  néznék.   Kell  az 

országgyűlés  már  a  hadi  segedelem  végett  is.  A  pol- 
gári társaság  természete  s  egy  beállásának  czélja  és 
törvényeink  szerint  is  kell. 

„A  polgári  társaságoknak  ugyanis  egyetlenegy 
czélja  az,  hogy  annak  tagjai  mind  személyekre,  mind 
szabadságukra,  mind  világi  vagyonaikra  és  tehetsé- 
geikre nézve,  kölcsönös  segedelem  által  magokat 
bátorságban  megtarthassák  és  minden  erőszaktól  men- 
tek lehessenek."  Mégis,  megfontolás  nélkül,  vagy  „a 
fejedelmeknek  terjeszkedő  telhetetlensége"  által  végső 
veszedelembe  ejtik.  Ezért  az  ország  rendjeinek  jussa 
van  a  támadó  háború  szükséges  vagy  hasznos  voltá- 
ról tanácskozni.  A  magyar  birodalomban  elejétől  fogva 
a  közönséges  ülések  határozták  el.  Erdélyben  is  több 
fejedelem  kötelezte  magát,  hogy  oflfensive  háborút 
csak  a  statusok  megegyezésével  indít.  A  külső  köve- 
tek fogadása,  a  frigyek,  szövetségek  is  a  diaetát 
illetik.  Ha  tehát  fennakadás  lesz,  mi  annak  nem  le- 
szünk okai,  még  közelebbi  ülésünkben  meghatározván 
azt,  hogy  mi.  Ország  törvényes  gyűlésén  meghatáro- 
zott segedelmen  kívül  semmi  egyéb  terhet  magunkra 
és  adózó  népünkre  nem  veszünk.  Ha  nincs  ország- 
gyűlés: mi  az  országgyűlésen  megállíttatott  adónál 
többet  ezen  esztendőn  túl  az  adózó  népnek  fizetni 
nem  engedünk." 

„Szükséges  utoljára  az  ország  rendgyeinek  sietős 
és  még  a  Magyarországon  tartandó  Diaeta  előtt  egy- 
ben gyűjtése,  csak  arra  nézve  is,  hogy  egy  szívvel- 
lélekkel meghatározott  akaratunk  és  úgy  véljük,  a 
többi  nemes  vármegyék  tagjainak  is  meghatározott 
akaratja  az,  hogy  édes  Hazánk  Magyarországgal  mu- 
nicipális  törvényeinknek  megmaradása  mellett,  egye- 
síttessék.  Tanácskoznunk  kelletvén  ezen,  mind  a  két 

Nemes  Hazától  forró  buzgósággal  óhajtott  boldog 
Edgyesülés  módgyairól,  szükséges,  hogj-  az  erdélyi 
diaeta  a  magyart  megelőzze. 

Kérjük,  kényszerityük  az  igazgató  tanácsot,  és  a 
méltóságos  Gubernátor  urat,  hogy  törvényes  köteles- 
sége szerint  jövő  gyűlésünkig  adják  tudtunkra  a  ter- 
minust. A  háború  nem  akadály.  József  meghalt,  egész- 
séges ugyanis  koronánk  mostani  örököse." 

Mi  a  három  fenntartott  czikkelyt  illeti:  a  bevett 
vallások  törvénye  jobb  a  tolerantiánál,  mely  vissza- 
vonható. A  bevett  vallások  törvényes  szabadságát 
erősítse  meg  az  országgyűlés.  Épp  úgy  országgyűlés 
elé  tartozik  a  lelkészségek  rendezése  is. 

A  földesurak  és  parasztok  összefüggéséről  is  van- 
nak országos  rendeléseink.  „A  Földes  uraság  és  a 
Parasztok  között  folyó  kötelességek  eránt  az  ország 
végezésén  kívül  behozott,  ujjabb  Rendelések  nem 
hogy  valami  jó  rendet  s  ezzel  mindenek  közboldog- 
ságát állapították  volna  meg,  sőt  inkább  a  Földös  urat 
embereitől,  a  Parasztot  Földös  urától  elidegenítették. 
s  azt  a  kölcsönös  segedelemre  való  készséget,  mely 
mindkettőnek  s  az  országunknak  is  boldogságát  okozta, 
a  szívekből  kiirtották.  Ezen  a  Földös  úr  s  Parasztság 
között  való  kölcsönös  szeretet  megliidegedésének  lehet 
e  soha  elég  gyászos  színekkel  le  nem  festhető  1784-iki 
—  az  emberi  érzékenységet  szégyenítő  oláh  zenebo- 
nát tulajdonítani.  Fenntartjuk  magunknak  a  bővebb 
tanácskozást,  most  csak  azt  végezvén,  hogy  általános 
akaratunk  legyen  erről  a  jövő  ország  gyűlésén  az 
emberi  érzékenységgel,  keresztyén  erkölcsökkel  és 
törs-^ény cinkkel  megegyezőleg,  mind  a  magunk  s  ma- 
radékunk boldogságára,  mind  pedig  a  szegény  köznép 
könyebbülésére  értekezni.  Mely  állandó  feltételünknek 

a  köznép  előtt  kihirdetését  a  processualis  tiszteknek 
ezennel  megparancsoljuk." 

„Gyakor  izbéli  tapasztalatok  bizonyíttyák  a  köz- 
népnek többnyire  mások  ingerléséből  származó  haj- 
landóságát a  változásoknak  alkalmatosságával  való 
zenebonára,  ámbátor  az  ő  jójuk  és  boldogságuk  is 
munkálkodtassék.  Melynek  eltávoztatására  szükséges- 
képen vigyázni  lehetvén,  a  szolgabirák  és  biztosoknak 
megparancsolják,  hogy  gyakran  czirkáljanak  és  vi- 
gyázzanak a  köznép  iudulattyaira  és  beszédgyeire, 
cselekedéseikre." 

E  feliratban  látjuk  a  nemesi  privilégiumoknak, 
különösen  az  anyagi  haszonnal  járóknak,  legerősebb 
kiemelését.  Természetes,  hogy  ezzel  szemben  feltűnik 
a  pórlázadás  réme  is,  melyet  szép  szavakkal  nem 
lehet  elenyésztetni. 

Furcsán  hangzik  ezek  közepett  Montesquieu  idé- 
zése   s   Rousseau   véleménye    a  társaságok  czéljáról. 

Ha  van  a  gondolkodás  ezen  módjában  megváltó 
vonás,  az  az  uniónak  követelése.  A  nemzeti  érzelem 
oly  erősen  nyilvánul,  hogy  nem  szabad  benne  csupán 
osztályérdek  védelmét  keresnünk.  Ha  kifejlődik,  áldo- 
zatra is  bírhatja  azokat,  kik  még  hazaárulást  látnak 
jogaik,  jövedelmeik  legkisebb  csökkentésében  is. 

Egyáltalában  az  erdélyi  megyék,  Kolos,  Alsó- 
Fejér,  erősen  sürgetik  az  uniót,  a  Részek  megyéi  az 
azonnal  való  bekebelezést  az  anyaországba.  Kolos 
vármegye  a  jobbágykérdésben  valamivel  liberálisabb 
a  többinél.  Parasztjait  meghagyja  „mostani  állapat- 
tyukban"  és  kijelenti,  hogy  „a  földes  uraság  továbbra 
is  jó  móddal  nem  idegen  a  Parasztoknak  illő  könyeb- 
bitésétől  és  oltalmától". 

Háromszékmegye  feliratában  a  székely  nemzeti  ér- 

zés  nyilatkozzék  meg.  „A  székely  nemzet  az  ö  régi- 
sége szerint  megkülönböztetett  törvényekkel  s  maguk 
által  szerzett  és  állított  szokások  szerint  éltek,  szin- 
tén úgy  maguk  örökségét  nem  pénzen,  nem  valami 
könyörgő  vagy  ajánló  levelek  mellett  szerezték,  ha- 
nem tulajdon  vérekkel  vették."  De  a  jobbágyok  fel- 
szabadítása ellen  tiltakoznak :  „  Azokat,  idegen  nemzet 
létükre  azért  telepítették  le  és  adtak  nekik  birodal- 
mat, hogy  a  lézengő  és  szökevény  emberek  miatt  az 
ország  és  nemzetünk  praedálás,  lopás  és  újabb-újabb 
elkerengés  miatt  ne  károsíttassék".  A  felszabadításból 
semmi  haszna  sem  a  fejedelemnek,  sem  a  közönséges 
társaságnak. 

De  már  a  háború  és  béke  kérdésében  ez  a  har- 
czos  nép  jobban  közeledik  Rousseau  tanához.  „Az 
emberi  társaság  főczéljának  elérésére  nézve  világos, 
hogy  az  uralkodó  ne  kezdhessen  hadat,  hanem  előbb 
tanácskozzék  az  országgal.  Hogy  a  hadi  támadások 
csupán  az  udvari  titkos  végzésektől  függjenek,  az 
egész  emberi  társaságnak  boldogságával  ellenkezik."  ^ 

Ha  még  megjegyezzük,  hogy  a  szászok  is  a  leg- 
nagyobb örömmel  fogadják  a  változást,  mely  őket, 
nemzetül,  felélesztette,  és  elragadtatásukban  örök  hű- 
séget esküsznek  Erdélynek,  mely  őket  600  éve  táp- 
lálja —  körülbelül  összefoglaltuk  azon  gondolatkört, 
melyben  a  magyar  nemzet  a  szabadság  hajnalának 
pirkadásánál  élt  és  mozgott. 

Ez  mind  csak  írás,  nem  tett.  Csakhogy  az  ország 
akkori  helyzetében  az  írás  fontosabb  a  tettnél. 

Mert   bárminő  sokszor  térnek  is  vissza   nagy  ha- 

*  A  repraesentatíók  legteljesebb  gyűjteménye  az  ország- 
bírói és  a  kanczelláriai  levéltárban  található.  Sokat  mindjárt 
ki  is  nyomtattak. 

sonlósággal  a  Habsburgok  uralma  óta  a  törvényes 
kormány  megszakításának  és  helyreállításának  moz- 
zanatai, József  császár  elhatározása  mégis  egész  kü- 
lönös helyzetet  teremtett,  melyre  a  történet  praece- 
denst  nem  nyújtott. 

Addig  ugyanis  az  alkotmányos  küzdelmekben  a 
fegyver  döntött.  Erőszakos  támadás  ellen  a  nemzet 
harczban  keresett  orvoslást  és  fegyverrel  kezében 
vívta  ki  igazait,  vagy  azok  egy  részét.  Most  azonban, 
a  szatmári  béke  óta,  a  királyi  hatalom  békén  haladt 
előre,  karöltve  az  ország  helyreállításának,  emelésé- 
nek eszméjével.  Midőn  József  császár  alatt  az  alkot- 
mány lényegét,  az  ország  önállóságát,  a  nemzet  sza- 
badságát, a  nemesi  kiváltságot  támadja  meg,  már 
annyira  hatalmas,  annyi  gyökere  van  magában  az 
országban  is,  hogy  a  nemzet,  bár  érzi  a  veszedelmet, 
nem  bocsátkozhatik  az  egyenlőtlen  küzdelembe.  Meg- 
marad jogai  mellett,  érzése  nem  lankad,  de  szabad- 
sága visszavívására  már  nem  talál  magában  erőt, 
hanem  az  általános  politikai  helyzet  változását  készül 
felhasználni. 

Nem  is  a  szorosan  vett  magyar  viszonyok,  hanem 
az  európai  bonyodalmak,  a  porosz  állásfoglalás  és 
ezzel  szemben  a  monarchia  belső  megrendülése  kény- 
szerítette Józsefet  arra,  hogy  maga  döntse  meg 
rendszerét.  Régebben  tán  lehetett  szó  arról,  hogy 
külső,  porosz  és  lengyel  segítséggel,  fegyveres  fel- 
keléssel vívja  vissza  a  magyar  nemzet  önállóságát  és 
nemesi  jussát.  Most,  hogy  a  c^szár  mindezt  megtette 
magától,  szorosan  magyar  szempontból  erre  nem  volt 
szükség.  A  teljes  elszakadás  csak  külső  támogatással 
vált  volna  lehetővé.  Sok  történeti  példa  bizonyította, 
hogy   még   úgy  is  koczkáztatott  vállalat.    De   mégha 

sikerül  is :  a  külső  segedelem  nem  fajulhat-e  az  előb- 
binél is  nyomasztóbb  uralommá? 

Mindezt  egybevetve,  világos,  hogy  a  magyar  öröm 
a  január  28-diki  rendelet  fölött  nemcsak  általános 
lehetett,  hanem  őszinte  is.  Kardcsapás  nélkül,  tisztán 
az  elégedetlenségnek  szóval  és  írással  feltüntetésével, 
megnyerték  azt,  miért  az  ősöknek  annyiszor  kellett 
hosszú,  válságos  harczokat  viselniök:  alkotmányuk 
folytonosságát.  Mikép  akarják  azt  ezentúl  fenntartani, 
fejleszteni  és  biztosítani,  az  nagyrészt  tőlük,  gondol- 
kodásuktól, érzésüktől,  politikai  felfogásuktól  függ. 
A  külső  mechanikus  nyomás  megszűnvén,  a  belső 
erők  elhelyezése  és  egyensúlyozása  vált  a  legfőbb 
feladattá.  Ezt  pedig  karddal  megoldani  sohasem  lehet. 

így  áll  be  az  a  fordulat,  melyre  századokon  át 
nem  volt  példa,  hogy  t.  i.  a  nemzet  saját  elhatáro- 
zásával, de  fegyveres  erő  alkalmazása  nélkül,  dönthet 
ismét,  nemcsak  sorsa,  hanem  jövője  fölött.  A  békés 
fejlődésnek  jellemző  vonása,  hogy  az  eszmék  hala- 
dása fontosabbá  válik  az  egyes  eseményeknél. 

A  politikai  cselekedet  akkor  kétirányú :  vagy  a 
réginek  visszaállítása,  a  restitutio,  vagy  a  nagy  vál- 
tozásnak ünneplése. 

Jellemző  vonása  a  magyar  közünneplésnek,  hogj' 
az  inkább  szól  a  múlt  visszaállításának  vagy  vissza- 
sóhajtásának,  mint  a  jövő  reményének.  Annyi  nem- 
zeti ünnepünk  közt,  mely  vagy  a  régi  nagyságot, 
vagy  a  nagy  gyászt  hirdeti,  csak  egyetlenegy  van, 
a  márczius  15-ike,  melyet  egy  szebb  jövő  kelő  napja 
aranyoz  be. 

Ne  vegyük  zokon,  ha  a  hazafias  fájdalmat  oly 
hamar  felváltja  a  csapongó  kedv,  az  ünnepen  való 
duhaj    öröm.    Hisz  oly  régen  volt  a  magyarnak  oka. 

a  maga  módja  szerint  vigadni.  Nemzetül  talán  az 
ónodi  mezőn,  Rákóczi  bevonulásánál,  ünnepelt  utol- 
jára. Azóta  volt  egyházi,  udvari  és  hivatalos  ünnep 
számos  és  fényes,  még  egyetemi  is  volt  1780-ban,  de 
olyan,  melyen  egész  szabadon  nyilatkozhatott  volna 
a  nemzet  érzése,  nem  igen  akadt.  Pedig  az  ünnepnek 
éppen  ez  a  belső  érzés  és  annak  a  nemzeti  charak- 
ternek  megfelelő  nyilatkozása  adja  meg  igazi  je- 
lentőségét. 

Ezért  a  Rákóczi-kor  újul  meg  a  nemzeti  lélekhez 
szóló  emlékeivel.  Váradon  a  török  sípokon  megzen- 
dült a  „Hejj  Rákóczi,  Berzsenyi"  nóta,  melyet  „az  őszi 
harmat  után"  kurucz  dal  követett.  Felújult  a  kurucz 
kor  ruházata  is :  „az  érmelléki,  váradi  és  szalontai 
processusokból  a  nemesek  lóháton,  fegyveresen,  táro- 
gatók, sípok  és  trombiták  harsogási  közt  összegyűl- 
tek, ezeket  követték  a  nagyváradi  lakosok  lóháton, 
mind  királyszín  tafotával  borított  süvegekben,  kócsak- 
tollasan".  —  „Az  úri  asszonyok  mind  magyar  főkö- 
tőkben,  némelyek  leeresztett  fátyolokkal  jelentek  meg". 
Biharban  és  más  megyékben  a  ruházat  csakugyan 
a  kurucz  érzelem  megújulásával  járt  együtt,  noha 
nem  az  „eb  ura  fakó",  hanem  a  korona  dicsőítése 
volt  a  gyülekezés  czélja. 

Nemcsak  az  életmódban,  a  politikai  hatalomban 
is  a  hún  birodalom  lett  az  eszménykép,  az  a  kor, 
mikor  a  félvilág  a  vitéz  ősöket  uralta  „Kíván  Ország- 
Régi  Ősi,  Nagy  Attilát"  volt  a  váradi  diadalkapunak 
„sikertelen"  felírása. 

Máshol  a  nagy  udvari  ünnep  csak  a  legfelső  kö- 
röket érdekli,  a  divat  kényszere  pedig  csak  az  asszo- 
nyokat. Nálunk  akkor  nemzeti  gond  volt  az  öltözködés. 
Külsőleg  is  el  akartak  szakadni  a  némettől,  nemcsak 

leikökben,  ^k  nadrágocskák,  haczukák,  libernyákok 
egyszerre  tűntek  el.  Gombkötőink  nem  gyözék  verni 
az  arany  zsinórt,  sujtást,  kreppin  rojtokat,  paszomán- 
tot;  s  Erdélyben,  hol  minden  aranyfonal  elfogyott, 
Kassáról  mene  a  kalpagrojt  és  mentekötő  s  nem 
postaszekeren,  hanem,  hogy  négy  nap  alatt  már  ve- 
hessék, a  leveleket  hordó  postán.  Esztendővel  azelőtt 
még  lehete  látni  kurta  mentéket  —  de  most  a  hosszú 
menték  is  eltűntek,  vagy  csak  azon  látszottak,  a  kik 
rettegésöket  bölcseségnek  szerették  volna  nézetni, 
vagy  éhen  voltak.  Lobogott  a  Zrínyi  kucsmája  min- 
den fejen,  pipacsszin  posztóból,  fekete  magyar  bárány- 
prémjével,  s  ennél  eszesebb  fejfödőnk  nem  lehete, 
mert  legolcsóbb  volt  s  legalkalmasabb ;  lobogott  a 
kócsagtoll  a  nyusztos  kalpagokon,  s  prémet  növete 
szája  fölött  minden".  Az  uri  magyar  ruha  nem  lehet 
más,  mint  ünneplő.  Ki  vonhatta  volna  ki  magát  a 
nemzet,  a  szabadság  ünnepe  alól? 

Ez  a  gond  természetesen  még  nagyobb  volt  az 
asszonyi  renden.  „A  párisi  lipántok  helyett  asszony- 
ságaink fekete  csipkés  kontyokat  vevének  fel,  leá- 
nyaink pártákat  s  derekaikat  vállba  szoriták  s  kötényt 
kötöttek.  A  gazdagok  nyakukon,  mellükön,  karjaikon 
kívül  még  kötényeiket  is  elhintették  gyöngyfüzéreikkel 
és  aranylánczaikkal,  posztóból  varraták  zöld  men- 
téiket, fehér  mellényeiket  s  veres  szoknyáikat,  s 
fekete  bársony  zsákocskát  nyomtak  fejükre.  Csak  az 
a  híja  volt,  hogy  kardot  is  kössenek.*  ^  Ezeket  a 
ruhákat  nem  lehete  az  ősöktől  örökölni.  Mennyi  fog- 
lalkozás, próbálás,  bajoskodás  és  —  számla. 

A  magyar  ruha  vitézi  lovas  öltözet.  A  szabadság 

^  Kazinczy  Ferencz :  Pályám  Emlékezete  138—139.  1. 

Ünnepének  pedig  jeles  része  a  koronaőrző  bandé- 
riumok kiállítása,  Budára  sorakozása,  kimutatása  annak, 
hog}'  a  nemes  fegyverrel  kész  megőrizni  hazája  pallá- 
diumát. Annyira  nemesi  ez  a  vállalkozás,  hogy  belőle 
minden  nem-nemest  eleve  kizárnak.  Pestmegye,  hogy 
hívatlan  és  méltatlan  ne  vehessen  benne  részt,  meg- 
tiltja, hogy  más  mint  nemes  járhasson  égszin  ruhá- 
val, feketével,  aranyos  gombbal  és  övvel.  Megtudták 
ugyanis,  hogy  polgár  is  jár  ilyen  öltözetben.  Kellett 
tehát  gondoskodni  lóról,  szerszámról,  czafrangról,  kard- 
ról. A  ruházaton  ki  kellett  tűnnie  a  megye  színeinek ; 
a  csákó,  tarsoly  stb.  formaruha  jellegét  adta  a  vise- 
letnek. Tolna-,  Abauj-  és  más  megyék  mindjárt  a 
legnagyobb,  a  hadi  tanácsnak  is  becsületére  válható 
aprólékossággal  szabják  meg  a  formaruha  minden 
részletét.  Az  őrködés  symbolumait:  a  baglyot,  varan- 
gyot (Nyitra)  választották  meg  előszeretettel.  Ez  mind 
gondot,  munkát  követelt.  Aztán  a  correspondentia,  az 
állomások  megjelölése  Budáig,  eleség,  takarmány  biz- 
tosítása akkor,  mikor  a  háború  és  inség  következtében 
kiélt  volt  az  ország.  Hogy  lehetett  volna  ennyi  haza- 
fias gond  és  munka  közt  alkotni  is  valamit? 

De  rombolni  lehetett,  kellett  is.  Meg  kellett  szűn- 
nie a  rendszer  minden  foszlányának  is. 

Ebben  maga  a  kormány  járt  elől.  Oly  lázas 
tevékenységet  kell  kifejtenie  a  visszavonásban,  mint 
előbb  a  parancsban  és  kivitelben.  A  helytartótanács 
február  19-én  elrendelte,  hogy  a  földmérés  marad- 
jon abban,  a  számadáshoz  nem  szükséges  személy- 
zet elbocsátandó.  Az  iratokat  a  kir.  biztosok  vegyék 
át,  tisztök  leteltével  pedig  a  főispánok  vegyék  őrizet 
alá.  ^  Ez  a  legfájóbb  sérelmet  volt  hivatva  orvosolni. 

1  6352.  sz. 

Egy  más  rendelet  meghagyá,  hogy  ezentúl  a  megyék 
és  a  helytartótanács  közt  deák  nyelven  folyik  a  leve- 
lezés. A  német  büntető  törvény  hatása  megszűnik, 
A  vádlottakat  a  hazai  törvény  szerint  büntetik,  de  a 
tortura  eltörölve  marad.  A  nemesi  birtokok  fölött 
egyelőre  nem  bíráskodnak.  A  még  Budára  nem  kül- 
dött káptalani  archívumok  eddigi  őrzőiknél  maradnak. 
Az  uzsoráról  szóló  pátens  érvénytelen.  ^ 

A  rendek  szemében  ez  a  minimum.  Már  január 
óta  megszűnt  a  josephinus  közigazgatás;  a  megyék 
intézkednek  és  első  sorban  a  földmérésnek  és  a  né- 
met nyelv  használatának  vetnek  véget.  Most  is  harag- 
juk főkép  ezen  két  intézkedés  ellen  fordul.  Magyarul 
is  kezdenek  irni,  de  az  uralkodó  mégis  Werbőczy 
nyelve  marad,  hisz  a  restitutio  in  integrum  ezt  követeli. 

Vasmegye  fenntartja  előbbi  határozatait  az  újoncz- 
állitást  és  a  gabonaszállitást  illetőleg.  „Hozzátéve,  1. 
hogy  a  gonosz  és  az  egész  tartományra  ^  vészes  föld- 
mérésnek vége  szakadván,  a  manipulansok  nyájából 
azokat  a  nem-nemeseket,  kik  hadi  szolgálatra  alkal- 
masak, ha  egy  hét  alatt  el  nem  hagyják  megyénk 
területét,  elfogatjuk,  s  átadjuk  a  katonaságnak,  hogy 
ez  a  léha  nép  ne  váljék  az  állam  terhére. "  így  akar- 
nak eljárni  a  császári  akarat  kellemetlen  eszközei  ellen. 

2.  A  házszámokat,  „mint  a  gyalázatos  szolgaság 
bélyegeit  rögtön  megsemmisítjük,  a  földmérés  alkal- 
mával földjeinken  vagy  a  határokon  elhelyezett  jel- 
zőket kitépetjük,  a  földmérés  aktáit  rögtön  lefoglaljuk 
és  elégetjük.  A  szolgabiráknak  meghagyjuk,  hogy  az 
összeírás  jegyzékeit  a  jövő  congregatióra  hozzák  el, 
hogy  szintén  el  lehessen  azokat  égetni. 

»  6330.  febr.  19. 
*  Provinciáé. 

3.  Komolyan  megtiltjuk  a  német  nyelv  használatát 
úgy  a  közügyekben,  mint  az  egyházi,  polgári  és  bíró- 
sági igazgatásnál  és  minden  iskolában.  Magánbeszél- 
getésben megtűrjük,  ha  valaki  örömét  leli  benne. 

4.  A  deákokat,  vagyis  inkább  szüleiket  felmentjük 
az  iskolapénz  —  ezen  új  adó  —  fizetése  alól. 

5.  A  szombathelyi  püspök,  kiváltsága  értelmében, 
felügyel  a  szombathelyi  iskolákra. 

6.  A  törvényszéket  feloszlatjuk.  Új  törvényes  szé- 
ket állítunk  fel  a  magistratusból  s  a  táblabirákból ; 
a  házassági  ügyeket  pedig  a  püspöki  szentszék  elé 
utasítjuk. 

7.  A  győri  kamarai  administratiót  felszólítjuk,  hogy 
a  vallásalap  birtokait  megyénkben  adja  vissza  régi 
birtokosainak.  E  birtokok  eladása  vagy  bérbe  adása 
ellen  ünnepélyesen  tiltakozunk. 

8.  A  jövő  közgyűlésig  minden  csütörtökön  tartunk 
kis  gyűlést ;  melyre  minden  rendnek  szabad  a  beme- 
nete, A  halasztást  nem  tűrő  ügyeket  az  alispán  gyor- 
san elintézheti,  jelentéstétel  terhe  alatt." 

Belső-Szolnokmegye  Sz.  György-napig  megtűri  az 
eddigi  törvényszéket.  A  rendes  bíráskodás  május  1-én 
veszi  kezdetét. 

„Nagy  meggyaláztatása  lévén  nemzetünknek  Magyar 
nyelvünknek  elmellőzésével  a  dolgok  folytatására  a 
német  nyelv  behozásának  csak  próbája  is,  közmeg- 
egyezéssel végeztük,  hogy  vármegyénkben  minden 
dolgok  és  levelezések  magyar  nyelven  folyjanak,  a 
mai  naptól  fogva.  A  tanács  és  a  királyi  tábla  keres- 
tessenek meg  és  Hazánkhoz  viseltető  szeretőtöknél 
fogva  kényszeríttessenek,  hogy  szintén  kedves  anyai 
magyar  nyelvünket  használják.**  Ez  nem  lehetetlenség^ 

hisz  1767-ig  a  guberniumnál  is  magyar  nyelven  intéz- 
ték az  ügyeket, 

A  sóár  emelése  törvénytelen.  Kell,  hogy  a  tanács 
a  szegény  nép  és  a  marhatenyésztés  megtartása  végett 
elrendelje  visszavonását.  Ha  a  tanács  Hazafiúi  köte- 
lességét és  atyai  szeretetét  velünk  április  15-ig  nem 
érezteti,  kénytelenek  leszünk  a  vízaknai  sót  az  akná- 
nál egy  ftra  leszállítani.  Ezt  a  népnek  is  tudtára 
adják. 

A  földmérés  H.  József  szerint  is  törvénytelen  s 
haszontalan.  Az  e  végre  kinevezett  k.  atyánkfiai  által 
a  vármegye  ordinarius  notariussától  a  készített  regres- 
sorium  mellett  által  vetetődgyék,  a  városból  kivittessék 
és  megégettessék. 

Biharban  márczius  17-én  határozták  el  a  házszá- 
mok letörlését.  A  vármegye  házáról  pro  specimine 
mindjárt  le  is  vakarták.  „Ez  véghez  ment  egy  rab 
által,  a  ki  is  akkor  pro  memória  szabadon  bocsát- 
tatott. " 

„A  dimensionális  akták,  mint  a  nemesség  kárára 
czélzók,  munkák,  hogy  megégettessenek,  elvégeztetett. 
Nagy  vita  után  elhatározták,  hogy  ez  az  akasztófa 
alatt  menjen  végbe.  Estve  hét  órakor  10  szekéren 
minden  summáriumokkal  s  mappákkal  oda  vitetvén, 
csúfságosan  meggyújtattak ;  a  máglyába  ordo  iudi- 
ciarius,  normális  könyvek  hányattak;  más  helyeken 
pedig  német  ruhák,  kalapok." 

Hasonló  autó  -  da  -  féket  rendeztek  Szabolcsban, 
Zemplénben;  a  legtöbb  megyében.  Tán  nem  a  leg- 
nagyobb lelkesedéssel,  de  bizonyára  a  legnagyobb 
örömmel  ez  az  ünnep  töltötte  el  a  nemesség   keblét. 

Még  ott  is,  hol  nem  égetnek,  megtesznek  mindent 

azon  munka  megbélyegzésére,  mely  a  nemesség  lealá- 
zására,  azaz  adó  alá  vetésére  volt  hivatva. 

Gömörmegye  Pelsőczön,  márczius  2-án  tartott  con- 
gregatiójában  e  tárgyban  határozni  óhajtván,  arról 
értesül,  hogy  a  földmérési  acták  nagy  része  még 
künn  van  és  hogy  a  kezelök  nem  is  akarják  beszol- 
gáltatni, míg  díjukat  meg  nem  kapták.  Elhatározzák, 
hogy  a  nem-nemesektől  bekövetelik  az  átadást,  bör- 
tönnel fenyegetve  őket,  ha  első  intésre  be  nem  szol- 
gáltatják ;  a  nemesek  ellen  pedig  hasonló  esetben 
fiscalis  actiót  indítanak.  Az  írásokat,  a  rendek  további 
végzéséig,  őrizet  alatt  tartják, 

A  legtöbb  megye  még  azt  is  követeli,  távolítsák  el 
kebeléből  az  „Assistens-Commandókat".  A  megyék 
ebben  meg  nem  érdemelt  gyanúsítást  látnak,  felzú- 
dulnak ellene,  mint  hűségük  kétségbe  vonása  ellen. 
Más  urat,  mint  magukat  a  maguk  körében  már  el  nem 
ismernek. 

így  intézkednek  ezek  a  nemesi  respublicák  nem- 
csak helyi,  hanem  országos  dolgokban,  külön-külön, 
de  azért  nagyjában  egy  értelemben.  A  particularis- 
musnak  alig  látszik  nyoma,  még  Horvátországban  és 
Erdélyben  sem.  Csak  Trencsénmegye  tagadja  meg  a 
helytartótanácstól  az  engedelmességet,  kijelentvén, 
hogy  ily  törvénytelen  testülettel  szóba  sem  áll.  ^  De, 
bár  teljes  hatalommal  járnak  el  oly  körben,  melynek 
intézése  törvényes  meggyőződésük  szerint  csakis  tőlük 
függ,  munkájukat  még  is  csak  ideiglenesnek,  rész 
szerint  valónak  tartják.  Akár  mennyire  széthúzok  más- 
ban, egyben  egyetértenek.  Diaetát  követelnek  mind- 
nyájan,   mennél    rövidebb    terminusra.    A    rombolást 

^  Márcz.  10.  Országbírói  levéltár. 

Marczali :  1790-91.  országgy.  4 

elvégezheti  az  egyes  nemesi  egyetem ;  az  alkotáshoz 
az  egész  nemzet  akarata,  hozzájárulása  szükséges. 

így  éppen  akkor,  midőn  látszólag  megszűnik  min- 
den kormány  és  igazgatás,  midőn  a  központosítás 
minden  eszköze  megtagadja  a  szolgálatot,  vagy  mint 
nemzetietlen  gyűlöletessé  válik,  üli  legnagyobb  dia- 
dalát a  nemzeti  egység  eszméje.  Üli  azért,  mert  ez 
az  egység  nem  az  institutiókban  van  meg,  hanem  a 
lelkekben. 

Jaj  annak  a  népnek,  melyet  sorsa  fordultának 
válságos  perczeiben  csak  a  gyűlölet  vezet ;  jaj  annak, 
mely  nem  ismer  magasabb  ideált  a  réginek  vissza- 
állításánál, a  történet  kerekének  megállításánál.  És 
ha  minden  egyesben  a  szenvedett  sérelem  érzése  a 
legélesebb,  a  magánérdek  követelése  a  leghatalma- 
sabb is ;  az  egészen  nem  uralkodhatik  más  eszme, 
mint  a  jövő  jólétének  és  szabadságának  biztosítása. 
Ezt  várta  a  magyar  az  1790 — 91.  diaetától. 

Csakis  ez  állithatott  a  közmegegyezés  értelmében 
új  rendet  a  chaos  helyébe. 


MÁSODIK  FEJEZET. 
Tervek  ós  előkészületek. 

Erkölcsileg  tiszta  a  sokaság  hazafias  érzése ;  a 
czél  megjelölésében  szinte  csalhatatlan  az  ösztöne. 
De  éppen  mivel  inkább  sejtelmen  alapul,  zavaros  és 
önmagának  ellenmondó,  mihelyt  a  kivitelre  kerül  a 
sor.  A  gondolkodó  feladata  megjelölni  a  czélhoz  ve- 
zető utat;  az  államférfiúé,  annak  követésére  bírni  a 
nemzetet  és  minden  akadály  ellenére  törvényben,  in- 
stitutióban  megvalósítani  azt,  mi  az  adott  körülmények 
közt  leginkább  javára  válik  a  hazának. 

Fennállhat-e  a  magyar  szabadság,  míg  Habsburg 
ül  a  trónon,  míg  az  országot  fel  nem  bontható  szö- 
vetség köti  az  örökös  tartományokhoz? 

1526  óta  ez  a  magyar  politikának  nagy,  örökös 
problémája.  Martinuzzi,  Bocskay,  Rákóczi  csak  oly 
múló  eredménynyel  fáradoztak  végleges  megoldásán, 
mint  más  részről  Esterházy  Miklós  és  Pázmány  Pé- 
ter, Károlyi  Sándor  és  Pálöy  János,  mint  a  trónon 
I.  Ferdinánd,  II.  Mátyás  és  Mária  Terézia. 

A  hol  pedig  nagy  elmék  Őszinte  igyekvése  hiába- 
való, ott  nem  az  emberekben,  hanem  a  dolgok  min- 
dennél hatalmasabb  állásában  kell  az  igazi  okot  ke- 
resnünk. 

Erősen  állott  a  szabadság  ügye  a  törvényben. 
Ügy    az    ország  igazgatásának  önállását,   mint  a  ne- 

4* 

mességnek  és  az  összes  rendeknek  kiváltságait  és 
mentességeit  végtelen  sok  czikkely  és  záradék  erő- 
sítette meg,  Ősrégi,  de  megerősített,  és  a  viszonyok 
követelése  szerint  új  alkotású  egyaránt.  Corpus  juri- 
sunk  tele  van  velük.  Ezektől  visszhangzottak  a  diae- 
ták és  megyegyülések  termei,  ezek  szolgáltatták  a 
feliratokhoz,  a  kormányszékek  és  megyék  repraesen- 
tatiójához  mintegy  a  nehéz  artilleriát. 

Törvényen  alapul  a  király  hatalma  is.  Sok  válto- 
záson ment  át  az  idők  folyamán,  gyenge,  rosszakaratú 
vagy  idegen  felfogású  fejedelmek  ellenében  a  nemzet 
a  királyi  jogok  megszorításában  kereste  oltalmát.  De 
eredetét,  István  uralmát,  ki  „isteni  intelem  szerint 
kormányozza  monarchiáját",  annyi  viszontagságok  után 
még  mindig  fel  lehetett  ismerni  benne.  Nem  is  lehe- 
tett azon  gyökeresen  változtatni,  míg  Sz.  István  de- 
cretuma  díszíti  a  törvénykönyv  elejét ;  míg  a  szent 
koronával  a  végrehajtó  hatalom  teljessége  száll  a 
törvényesen  koronázott  fejedelemre,  ki  azáltal  mintegy 
imádás  tárgyává  lesz ;  míg  fennáll  Werbőczynek  az 
az  elve,  hogy  a  nemesség  a  fejedelemtől,  a  fejede- 
lem viszont  a  nemességtől  nyeri  hatalmát  és  kivált- 
ságát. 

Ezek  mellett  azonban  a  fejedelem  mellett  áll  a 
tényleges  hatalom  is.  ^  Egy  nagy  birodalom  korlátlan 
ura,  melynek  segédforrásait  alkotmányos  ellenőrzés 
nélkül  használja  fel.  Nem  természetes-e  az  a  törek- 
vése, hogy  e  birodalomban  élvezett  absolut  hatalmat 
Magyarországra  is  átültesse  ?  Nem  természetes  az  az 
igyekvése,  hogy  hazánk  erejét  nagy  politikai   czéljai 

^  Ezt  bőven  kifejtettem  II.  József  czímü  munkám  I.  köte- 
tében, „a  királyi  hatalom"  czímü  fejezetben. 

és  vállalatai  keresztülvitelére  felhasználja?  Annál  is 
inkább,  mert  méltósága,  a  római  császárság,  oly  nagy 
terheket  és  feladatokat  ró  reá,  melyeknek  a  német 
birodalomból  meríthető  csekély  jövedelemből  meg- 
felelni nem  képes.  Annyival  is  inkább,  mert  őt  neve- 
lése, környezete,  mindenekfölött  családi  traditiója, 
sokkal  inkább  köti  Nagy  Károlynak,  mint  Szent  Ist- 
vánnak birodalmához. 

De  hatalma  itt  is  erős  gyökeret  vert,  különösen 
mióta  a  török  kiűzése  által  nem  csak  törvényes,  ha- 
nem erkölcsi  alapot  is  nyert  a  Habsburgok  örökös 
uralma.  ^  Itt  áll  azóta  hadserege,  mely  kifejezője  a 
császárság  internationális  helyzetének :  minden  nem- 
zet fiaiból  van  összeszerkesztve,  a  magyarból  is,  de 
csak  a  császár  személyének  és  házának  tartozik  hű- 
séggel. Ennek  a  nagy  katonai  gépezetnek  ez  az  egyet- 
len erkölcsi  rugója.  Felhasználható  bárki  ellen,  az 
ország  ellen  is,  mely  táplálja,  melynek  fiai  ott  har- 
czolnak  soraiban. 

E  katonaság  egy  része  állandóan  meg  volt  tele- 
pedve. A  határőrvidék,  a  török  hatalom  hanyatlása 
óta,  mindig  kész  forrása  volt  a  császárnak,  melyből 
kedve  szerint  meríthetett  embert,  akár  az  európai 
bonyodalmak,  akár  a  magyar  belső  ügyek  tették  ezt 
szükségessé. 

De  azonkívül  is,  az  ország  számos  telepese  és 
lakosa  sokkal  inkább  ragaszkodik  a  császárhoz,  mint 
a  magyar  államhoz  és  törvényéhez.  A  számos  és  har- 
czos  szerb  nép  szinte  természetes  gyűlöletet  ápolt  a 
magyar  ellen  és  József  császár  megjegyezte,  hogy 
ezt   fel    lehet    alkalomadtán    használni.    A    még   szá- 

^  Lásd  1687.  és  1723.  törvények  bevezetését. 

mosabb  oláh  a  császártól  várt  védelmet  elnyomói 
ellen,  emberi  jogot.  Első  nagy  kitörése,  a  Hóra-láza- 
dás,  a  császár  nevével  takaródzott.  Bár  kisebb  mér- 
tékben, elhatott  a  császár  parancsszava  —  nem  a 
királyé  —  a  ruténekhez  is.  A  tóton  és  ruténen  kívül, 
kit  régi  megszokottság  kötött  állapotához,  az  itt  lakó 
nemzetiségek  közt  csak  azok  voltak  a  magyar  alkot- 
mány hívei,  kiket  az  bevett  bástyáiba :  a  horvát  és 
az  erdélyi  szász. 

Még  maga  a  kiváltságos,  szabad,  uralkodó  magyar 
nemzet  sem  volt  egységes.  Mióta  a  reformatio  meg- 
erősödött és  az  udvar  legnagyobb  erőfeszítésével  sem 
volt  kiirtható,  a  katholikus  és  a  protestáns  magyar 
csak  ritkán  érzett  együtt.  Az  egyik  fél  visszaélt  dia- 
dalával, melyet  nem  a  maga  erejének,  hanem  idegen 
támogatásnak  köszönt,  a  másikat  elkeseredetté  tette 
folytonos  mellőzése  és  elnyomása.  Midőn  József  ki- 
adta a  tolerantia  edictumát,  a  magyar  nemzetnek  egy 
igen  jelentékeny  része  szabadítóját,  mentőjét  tisztelte 
benne. 

Nem  is  szólunk  a  földesúr  és  jobbágy  közti  vi- 
szonyról, melyben  a  gyöngébb  fél  szintén  az  uralko- 
dótól várta  sorsa  javítását,  törvény  ellenére  is.  Az 
elsoroltak  eléggé  bizonyítják,  hogy  Magyarország  gyön- 
geségének legfőbb  kútforrása  megosztottsága,  pár- 
tossága, mely  minden  tartós,  közös  erőfeszítésre  kép- 
telenné teszi.  A  nagyeszű  Ligne  herczeg  Péterváradról 
azt  írja  Kaunitz  herczegnek :  nem  keU  félni  forrada- 
lomtól az  olyan  országban,  hol  hat  hatalmas,  egymást 
vérig  gyűlölő  párt  van :  a  katholikus,  görög  és  protestáns 
klérus,  a  mágnások,  nemesek  és  pórok.  Ezek  közül 
legalább  négyet  mindig  könnyen  megnyerhet  az  udvar. ' 

^  Qu'on   ne   craigne   pas  la  révolution   dans   un  pays,  oü 


TEKVEK   ÉS  ELŐKÉSZÜLETEK.  55 

Ha  eddig  mégis  valamelyest  fenn  lehetett  tartani 
az  egyensúlyt,  azt  egyrészt  a  nemzet  legnagyobb  ré- 
szének elszántsága  okozta,  ha  a  magyarság  léte  for- 
gott koczkán,  másrészt  az  európai  bonyodalmak  fel- 
használása. A  török,  a  franczia  és  a  porosz  természetes 
szövetséges  gyanánt  tűnt  fel,  mihelyt  politikája  erős 
ellentétbe  jutott  a  Habsburgokéval. 

Hl.  Károly  és  Mária  Terézia  alatt  az  ellentétek 
kiegyenlítésére,  a  nemzet  békés  fejlődésére  nyilt  kilá- 
tás. Ez  az  a  kor,  melyben  Magyarországon,  hogy  mai 
szóval  éljünk,  nincs  komoly  irredenta.  11.  József  in- 
tézkedései a  történeti  alkotmány  veszedelmével  együtt 
létrehozták  a  magyar  ellenzék  összeköttetését  a  csá- 
szári politika  akkori  fő-antagonistájával,  a  porosz 
királylyal.  Sem  az  európai  politikusok,  sem  a  bécsi 
államférfiak  nem  tartották  akkor  lehetetlennek  Ma- 
gyarország felkelését  és  teljes  függetlenségének  ki- 
vívását, porosz  és  lengyel  segítséggel. 

Ezen  combinatio  megelőzésére  vonta  vissza  József 
császár  rendelkezéseinek  egész  rendszerét.  A  császári 
hatalom  Magyarországon  megbukott ;  az  volt  a  kérdés, 
megmaradhat-e  a  Habsburgok  örökös  joga? 

Nem  szabad  hinnünk,  mintha  a  bécsi  főtisztviselők 
és  katonák  egykönnyen  eresztették  volna  ki  hatalmuk 
köréből  azt  az  országot,  melyet  már  kész  zsákmány- 
nak tekintettek.  A  rendszerrel  együtt  természetesen 
meg  kellett  szűnni  a  központi  hatóságok,  különösen 
az  államtanács  törvénytelen,  de  megszokott  befolyá- 
sának a  magyar  ügyekre.  Egy  egykorú  hiteles  fel- 
jegyzés szerint,  „B.  Spielmann  játszotta  József  beteg- 

il  y  a  six  partis  puissants   qui   se  détestent,    le    clergé  catho- 
lique  grec  et  protestant,  les  magnats  gentilhommes  et  paysaus. 

sóge  napjaiban  a  főszerepet,  mint  az  antiroyalisták 
palládiuma.  0  vitte  oda  a  dolgot,  hogy  Magyarország 
részéről  Kaunitz  herczeghez  folyamodtak  közbenjárásá- 
ért a  császárnál  és  királynál.  Ebből  következett  aztán, 
hogy  az  államtanácsot  kizárták  a  legfontosabb  ügyek- 
ből. A  magyar  ügyeket  a  főkanczellár,  gróf  PáliBfy 
vezette  gróf  Majláth  alkanczellárral,  Pászthory  refe- 
renssel és  Mikos  udv.  tanácsossal,  B.  Spielmann  köz- 
benjárásával. Tudtommal  gr.  Teleki  Sámuelnek,  kit 
egészen  elhanyagoltak,  meg  se  engedték,  hogy  kár- 
tyájukba nézzen,  ök  vitték  keresztül  a  császárnál  a 
rescriptum  repositoriumot,  minden  későbbi  baj  leg- 
főbb kútforrását. "  ^ 

Ebből  következett  a  József  császár  által  elmellő- 
zött Kaunitz  berezegnek  ismét  döntő  befolyásra  jutása. 
A  császár  utolsó  heteiben  és  azon  rövid  interregnum- 
ban,  melyet  Leopold  trónörökös  távolléte  idézett  elő, 
valósággal  ő  kormányozta  a  monarchiát.  Úgy  a  me- 
gyék, mint  egyes  hazafiak  jól  voltak  tehát  értesülve, 
midőn  benne  tisztelték  a  magyar  alkotmányos  sza- 
badság helyreállításának  legfőbb  előmozdítóját. 

A  további  irány  kitűzése  azonban  első  sorban  az 
új  uralkodótól  függött. 

Leopold  levelezése  fiával,  a  Bécsben  tartózkodó 
Ferencz  főherczeggel  mutatja,  mikép  fogta  fel  a  sokat 
tapasztalt,  nagyeszű  fejedelem  viszonyát  Magyaror- 
szághoz bátyja  halálos  betegségének  napjaiban  és  az 
azt  követő  válságos  hetekben.  ^ 

'  Jegyzet  a  Balassa-levéltárban  aláírás  nélkül.  Valószínű- 
leg Izdenczy  írása. 

*  Egy  kötet  a  bécsi  állami  titkos  levéltárban.  Lettres  de 
lEmpereur  et  Roi a  son  altesse  royal  TArchidue  Francois.  1790. 
Közlését  Györy  Árpád  úrnak  köszönöm.  Kiadatlan  és  felhasz- 
nálatlan. 

Február  16-áii  Firenzéből  megírja  fiának,  mikép 
hatott  reá  az  a  hír,  hogy  bátyja,  kinek  betegségét 
nem  tartották  nagyon  veszélyesnek,  el  van  veszve, 
és  az  a  parancs,  hogy  menjen  Bécsbe.  Gondolhatja, 
mennyire  izgatta  és  búsította  ez  a  tudósítás.  El  is  utazott 
volna  mindjárt,  „de  mivel  előrelátom,  hogy  tán  soha- 
sem jövök  vissza  ide,  rendbe  kell  előbb  hoznom 
mindent:  ügyeimet,  érdekeimet,  a  pénzt,  embereket, 
írásokat,  hogy  rendben  hagyhassam  itt  ezt  az  orszá- 
got. Intézkednem  kell  nagyszámú  családomról,  elő 
kell  készíteni  gyermekeim  utazását  Bécsbe,  ha  erre 
szükség  lesz.  E  hó  22-én  indulok  és  márczius  1-én 
Bécsbe  szándékozom  érni,  ha  a  lombardiai  rossz  utak 
és  a  tiroli  út  nem  tartóztatnak." 

A  későbbi  levelekben  a  legnagyobb  tevékenységet 
és  szilárdságot  teszi  fia  kötelességévé,  azon  esetre, 
ha  ő  felsége  kidőlne.  Felhatalmazta  arra,  hogy  szük- 
ség esetén  az  ő  nevében  járjon  el. 

Febr.  25-én  veszi  gyors  futárral  a  császár  halá- 
lának hírét.  Fiát  felhatalmazza,  hogy  addig  is,  míg 
ő  megérkezik,  függeszszen  fel  minden  határozatot 
oly  ügyben,  mely  veszedelmesnek  látszik,  vagy  újítás. 
Vegyen  részt  a  conferentiákon  Kaunitznál,  de  ne 
döntsön^  csak  szótöbbség  szerint.  A  fontosabb  ügyeket 
pedig  ott  is  tartsa  függőben. 

„Hasonlókép  feljogosítom,  hogy  részemről  mondja 
meg  a  magyar  kanczellárnak,  hogy  készítse  elő  a 
magyar  országgyűlés  összehívásához,  az  alkotmány 
által  megszabott  határidőben  szükséges  expeditiókat, 
oly  módon,  hogy  teljesen  fenntartsa  az  ország  statú- 
tumainak régi  és  igazi  formáit  a  király  választásá- 
ban és  koronázásában.  Ezt  azért  tegye,  hogy  eleve 
tudják  szándékomat  e  tekintetben  teljesen  megfelelni 

a  birodalom  kiváltságainak  és  szabályainak  és  hogy 
megérkezésem  után  mindjárt  szétküldhessem  a  meg- 
hívókat. "  ^ 

Harmadnap  azt  jelenti,  hogy  beteges  állapota 
miatt  el  kellett  halasztania  utazását.  Hétfőn  utazik, 
jövő  hét  szerdán  érkezik  Bécsbe  és  ott  két  nap  nyug- 
szik. Ferencz  jöjjön  eléje  Klagenfurtba.  Távolléte 
alatt  vétesse  szoros  őrizet  alá  a  boldogult  császár 
irományait;  ez  a  legfontosabb  dolga. 

E  levelezésben  a  magyar  ügy  az  egyetlen  poli- 
tikai jelentőségű  tárgy.  Az  új  király  kezdettől  fogva 
alkotmányos  alapra  áll:  teljesen  ragaszkodni  akar  a 
koronázás  régi  formáihoz.  Annyira  alkotmányos,  hogy 
előbb  használja  a  constitutio  kifejezést,  mintsem  az 
Magyarországban  divatba  jött  volna.  A  mellett  a  leg- 
bámulatosabb,  szinte  naiv  járatlanságot  árulja  el  köz- 
ügyeinkben. Királyválasztásról  beszél,  ő  a  trónörökös 
is.  Honnét  is  tudja  Toscana  nagyherczege,  hogy  a 
magyar  királyválasztás  1687  óta  megszűnt  és  hogy 
ő  ott  örökös  jogon  van  hivatva  uralkodni? 

A  mellett  azonban  nagy  súlyt  helyez  az  ország 
közvéleményére.  Tudnia  kellett,  hogy  ott  nagy  a 
zavar  és  az  elégedetlenség,  hisz  elég  nyilt  oppositió- 
ban  állott  ő  maga  is  József  erőszakos  politikájával. 
Nővérével,   Mária    Krisztinával,   Magyarország   előbbi 

^  Pareillement  je  vous  autorise  á  dire  de  ma  part  au  chan- 
celier  de  Hongrie  de  préparer  les  expéditions  nécessaires  pour 
convoquer  en  terme  établi  par  la  constitution  la  diéte  de  Hon- 
grie dans  les  formes  anciennes  et  vraies  des  statuts  du  Pays 
pour  procéder  á  lélection  et  couronnement  du  Roi,  afin  qu'on 
sache  d'avance  mon  intention  á  cetté  égard  de  me  conformer 
entiérement  aux  priviléges  et  statuts  du  Royaume,  et  que  je 
puisse  d'abord  les  expédier  á  mon  arrivóe. 

helytartónőjével  együtt,  a  mérsékelt,  az  „előítélete- 
ket" kímélő  politikának  volt  szószólója  előbb  is.  Mária 
Terézia  szelleme  és  politikai  tehetsége,  Magyarország- 
hoz való  hajlandósága  e  két  gyermekében  mutatkozik 
leginkább.  Ebből  származik  az  az  optimísmus  is,  mely 
éppen  nem  számol  a  bekövetkezhető  nehézségekkel. 
Leveléből  az  tűnik  ki,  hogy  a  választás  és  koronázás 
törvényes  szertartását  teljesen  elegendőnek  tartja  az 
ország  teljes  megnyugtatására  és  birtokba  vételére. 
Ezek  alapján  a  kanczelláría  azonnal  közölte  az  öröm- 
hírt és  a  helytartótanács  már  márczius  5-iki  rende- 
letében értesítette  a  megyéket  a  király  elhatározá- 
sáról. ^ 

Magyarország  iránt  követendő  eljárására  még  az 
is  világot  vet,  hogy  febr.  25-iki  levelében  arra  kéri 
fiát,  adja  át  legszívesebb  üdvözletét  Kaunitz  berezeg- 
nek, ki  tudja,  mennyire  tiszteli  őt. 

A  kormány  iránya  tehát  most  első  sorban  azon 
magyar  államférfiaktól  függött,  kikre  Kaunitz  hallga- 
tott: gróf  Pálffy  kanczellártól  és  gróf  Zichy  Károly 
országbírótól. 

Pálfíy  mintaképe  volt  a  magyar  főtisztviselőnek, 
minővé  az  Mária  Terézia  és  József  keze  alatt  fejlő- 
dött. Művelt,  munkás,  minden  iránt  érdeklődő,  jóakaró 
férfiú.  A  kor  divatja  szerint  szabadkőműves;  11.  József 
idejében  nagymestere  az  összes  magyar  páholyoknak. 
Hazája  javát  őszintén  szívén  viselő,  törvényét  ismerő, 
azt  minden  alkalommal  a  császár  előtt  felidéző.  De 
személyes  viszonya  a  császárhoz,  udvari  nevelése, 
monarchikus  meggyőződése,  belátása  az  európai  ügyek 
folyásába  képtelenné  teszi  őt  a  hathatós  ellenállásra. 

'  8168.  sz. 

Szabadelvűségénél  fogva  különben  is  sokban  egyet- 
ért Józseffel,  jól  látja  a  magyar  alkotmány  hibáit, 
szeretné  annak  visszaéléseit  eltörölni,  de  lényegéhez 
teljes  szivével  ragaszkodott.  Inkább  mérsékelni  igye- 
kezett a  császár  reformáló  buzgalmát,  mint  gátolni. 
Egyformán  tartozván  az  uralkodóhoz  és  a  néphez, 
gyönge  volt  mindkettővel  szemben  és  így  inkább  az 
események  vezették,  mintsem  hogy  ő  adott  volna 
azoknak  irányt. 

1788  ősze  óta  egyre  javasolja  az  országgyűlés 
egybehívását,  a  sérelmek  orvoslását.  A  császár  nem 
hallgat  reá,  rossz  akaratnak  tulajdonítja  állhatatos- 
ságát. „Szeretnének  mindkét  rész  kedvében  járni,  mert 
dicsekedni,  dicséretet  és  tekintélyt  akarnak  szerezni 
az  által,  hogy  ezt  kieszközlik  a  nemesség  részére." 
Akkor  Pálffy  még  bízott  az  országgyűlés  eredményé- 
ben, a  király  és  nemzet  közti  jó  viszony  gyors  helyre- 
állásában. Azóta  annyira  elmérgesedett  ez  a  viszony, 
hogy  csak  a  legnagyobb  engedékenység  és  tapintat 
veheti  elejét  a  fegyveres  kitörésnek.  A  január  28-iki 
rendelet  kieszközlésében  tán  őt  illette  meg  a  főrész. 
Ezentúl  azonban  nem  ment.  Mária  Terézia  hagyomá- 
nyán túl  politikai  gondolkodása  nem  emelkedett. 

Pászthory  Sándor,  a  közjogi  ügyek  fényestollú 
referense  a  kanczelláriánál,  a  lényegben  megegyezett 
elnökével.  De  fiatal,  lelkes,  nagyratörő  férfiú,  kiben 
egyaránt  él  a  nemzetéhez  való  ragaszkodás  és  a 
XVIII.  század  nagy  felvilágosító  és  felszabadító  esz- 
méi iránt  való  lelkesedés.  0  képviseli  a  bécsi  hiva- 
talos körökkel  szemben  leghatározottabban  a  magyar 
álláspontot. 

Gróf  Zichy  Károly  országbíró,  ereje  teljében  levő 
nagyravágyó    ember.    Alig   37    éves,    de    már    több 

éve  áll  Magyarország  élén,  oly  nagy  tekintélylyel, 
hogy  gúnyból  gyakran  nevezték  magyar  királynak, 
nejét  pedig,  herczeg  Khevenhiller-Metsch  főkamarás- 
mester  leányát,  magyar  királynénak.  Káprázatos  elő- 
haladását  fényes  tehetségén  kívül  a  császár  kegyének 
és  bizalmának  köszönte.  0  sokkal  készebb  eszköze 
az  uralkodónak,  mint  Pálffy,  de  mihelyt  megingani 
látja  a  rendszert,  sokkal  határozottabban  ellene  for- 
dul. Jobban  is  ismeri  az  ország  hangulatát,  körülötte 
Budán  élénken  nyilatkozik  a  magyar  érzés,  mely  csak 
eltompulva  hatol  fel  Bécsbe.  1790  elején  a  leghatá- 
rozottabban figyelmezteti  a  császárt,  hogy  küszöbön 
áll  a  forradalom  és  azon  csak  az  országgyűlés  gyors 
összehívása  és  a  megyei  választás  elrendelése  segít- 
het. Férfiasan,  komolyan  meg  is  áll  azon  meggyőző- 
dése mellett,  hogy  csak  a  nemzet  kívánságainak  ki- 
elégítése szerezhet  nyugalmat. 

Kívüle  a  helytartótanácsban  báró  Podmaniczky 
József,  Darvas  Ferencz  és  Vay  József  a  vezető  elmék. 
Mindhárman  vezetői  a  nemzeti  mozgalomnak.  A  me- 
gyékre való  befolyásuk  abban  nyilvánul,  hogy  elő- 
készítik, elősegítik  a  rendszer  bukását,  a  nemzeti 
igazgatásnak  békés  restauratióját.  Mindhárom  protes- 
táns. Mellettök  nagy  szerepre  volt  még  hivatva  a 
királyi  tábla  alelnöke,  a  katholikus  Skerlecz  Miklós, 
talán  e  kor  legnagyobb  politikai  tehetsége. 

Ez  az  általában  mérséklő  és  engesztelő  irány, 
mely  a  királyhoz  és  az  országhoz  való  hűséget  egye- 
sítette magában,  erős  támaszt  talált  a  katholikus  egy- 
ház első  főpapjában,  gr.  Batthyány  József  prímásban. 
Senkinek  nem  jutott  nehezebb  feladat  József  császár 
korában,  mint  neki.  Az  uralkodó  iránt  való  hűsége 
és  odaadása  összeütközésbe  jött  nemcsak  hazája  iránt 

való  kötelességével,  hanem  egyházi  állásával  is.  Míg 
lehetett,  enyhített  és  közvetített,  aztán  félrevonult. 
Udvari,  hü  ember  volt.  Csak  egyházának  veszedelme, 
az  a  belátás,  hogy  annak  az  ősi  alkotmány  több  biz- 
tosítékot nyújt,  mint  a  királyi  kegy,  tette  őt  ellen- 
zékivé. Az  ecclesia  militans  harczos  tagjai  nem  vol- 
tak megelégedve  szelídségével  és  a  lehetőség  hatá- 
ráig menő  engedékenységével,  de  az  eredmény  az  ő 
eljárását  igazolta.  Az  egyház  az  ő  vezetése  alatt  dia- 
dalmasan kiállotta  ezt  az  ostromot  is.  így  személyes 
jelentősége  mind  inkább  előtérbe  lépett.  Állását  pedig 
nemcsak  primási  hivatala  tette  országossá,  hanem  az 
a  körülmény  is,  hogy  a  nádori  szék  nem  lévén  be- 
töltve, ő  volt  a  régi  közjog  értelmében  az  első  méltó- 
ság betöltője.  Az  egyházellenes  támadás  visszaveré- 
sével természetesen  növekedett  azon  tényező  ereje  és 
befolyása,  melynek  akkor  ő  állott  élén.  Mindent  össze- 
véve:  „hazánk  főoszlopai"  közt,  a  hogy  akkor  a  nagy 
kormányszékek  vezetőit  szokták  nevezni,  tekintélyben, 
népszerűségben  ő  állott  legmagasabban.  ^ 

Bécsben  a  josephinus-rendszer  legtöbb  eszköze 
megalkudott  a  körülményekkel,  beletörődött  az  új 
helyzetbe  és  nézetét  az  új  uralkodó  akaratától  tette 
függővé.  Nagyjában  a  Mária  Terézia-kor  megújulását 
várták  ott  is,  vagyis  a  központosítást  József  erősza- 
kossága nélkül,  a  rendi  uralmat  a  szigorúan  vallásos 
színezet  nélkül.  A  centralisatio  igazi  kohója,  az  állam- 
tanács is  meghajtott.  De  magyar  tagja,  Izdenczy  Jó- 
zsef, nem.  Ö  egész  egyéniségét  azonosította  a  Wer- 
bőczy szelleme  ellen  való  küzdelemmel.  0  teljesen 
azonosította  magát  a  királyi   teljhatalommal,  Magyar- 

^  Kazinczy  feljegyzései  a  M.  T.  Akadémia  kézirattárában. 

országnak  provinciává  süly esztésé vei.  A  rendszer  bu- 
kásában személyes  kudarczát  látta  és  a  renegatus 
teljes  dühével  harczolt  tovább  is.  0  az,  ki  veszélyt, 
elszakadási  vágyat  lát  minden  magyar  mozgalomban 
és    nem    győzi  eléggé    ajánlani  a  szigorú  megtorlást. 

Nemsokára  tehetséges  és  fáradhatatlan  segítőre 
talált  a  volt  bán  és  királyi  biztos,  gr.  Balassa  Fe- 
rencz  személyében.  Ez  kész  eszköz  volt  mindig,  hosszú, 
hivatalos  pályája  alatt.  0  volt  az,  ki,  mint  koronaőr, 
a  koronát  József  parancsára  elvitette  Bécsbe.  Szemé- 
lyes sérelme  tette  őt  most  a  magyar  alkotmány  elle- 
nesévé. A  régi  rendszer  emberei  közt  a  változás 
beálltával  őt  üldözték  legjobban.  Ezért  lett  ő,  kinek 
addig  soha  nem  volt  önálló  meggyőződése,  a  bosszú 
vágyától  ingerelve,  királyibbá  a  királynál  is. 

Leopold  békés  és  engesztelő  iránya  köztudomású 
lehetett  Bécsben  is,  úgy  mint  Budán.  De  éppen  az 
a  hatóság,  mely  egész  hagyományánál  és  hivatásánál 
fogva  legjobban  függ  a  király  személyes  akaratától, 
a  hadi  tanács,  úgy  látszik,  nem  veszi  észre  a  végbe- 
ment változást.  A  hadvezetésnek  sohasem  lehetett 
nagy  érzéke  alkotmányos,  szabadsági  kérdések  iránt, 
annál  inkább  természetében  gyökerező  a  vágy,  a  már 
egyszer  elért  eredményről  nem  mondani  le  soha ; 
jogtalanságot,  a  monarchia  veszedelmét  látni  mind- 
abban, mi  József  alatt  elért  mindenhatóságát  bénit- 
hatná. 

Ha  valahol,  ebben  a  hatalmas  intézményben  élt 
és  uralkodott  a  központosításnak,  az  absolut  uralom- 
nak szelleme.  Csakhamar  kitűnt,  hogy  az  önálló, 
szinte  független  az  uralkodó  személyétől.  Független 
a  vezetéstől  is.  A  derék,  öreg  gr.  Hadik  András  Jó- 
zseffel egy  időben  dőlt  ki.    Helyét  nem  töltötték  be ; 

nem  volt,  ki  pótolja  Gróf  Browne  és  gróf  Tige  lovas- 
sági tábornok,  kik  ideiglenesen  elnökei  voltak  a  kor- 
mányszéknek, éppen  nem  voltak  politikusok.  De  mivel  e 
szellem  élt ;  mivel  a  generálisok  közt  és  a  tisztikarban 
csak  annyira  uralkodott,  mint  az  irodában,  kellett, 
hogy  méltó  képviselőt  leljen.  Ez  Díirkheim  referens 
volt,  munkás,  belátó,  ügyes  férfiú,  a  hadi  tanács  igazi 
vezetője.  Testestől-lelkestől  császári  katona,  és  éppen 
mert  nyugodtabb  és  igazságosabb,  a  leghatalmasabb 
segítője  az  Izdenczy-Balassa-féle  törekvéseknek. 

Világos,  hogy  a  bécsi  politikai  irányzatok  meg- 
jegeczedése  első  sorban  a  magyar  mozgalmaktól  függ. 
Ha  a  trónváltozás  nem  jár  nagyobb  rázkódással ;  ha 
Leopold  koronázása  nagyobb  akadály  nélkül  megy 
végbe,  a  Kaunitz-Pálflfy-féle  irány  marad  uralmon, 
annál  is  inkább,  mert  a  fejedelem  lelkületénél  és 
meggyőződésénél  fogva  ahhoz  hajlik.  Ha  ellenben 
valószínűvé  lehet  tenni  a  király  előtt,  hogy  minden 
engedmény  csak  újabb  áldozatot  von  maga  után  és 
hogy  a  magyarok  nem  is  törvényes  jogukat  akarják, 
hanem  az  elszakadást,  Izdenczy  és  Dürkheim  politi- 
kája nyer  igazolást. 

A  két  irány  már  a  király  Bécsbe  érkezése  előtt 
összecsap.  Összeütközésük  már  azért  is  figyelemre 
méltó,  mert  mintegy  tükörben  mutatja  nemcsak  a 
fennforgó  kérdéseket,  hanem  a  személyeket  is. 

Budán  báró  Barco  lovassági  tábornok  az  országos 
katonai  parancsnok.  József  idejében  a  titkos  policia 
is  alatta  állott.  Ez  most  sem  szűnt  meg.  A  titkos  fel- 
adások most  is  hozzá  érkeznek,  épp  olyan  czélzattal, 
mint  előbb,  ő  pedig  tovább  adja  azokat  felettes  ható- 
ságának, a  hadi  tanácsnak,  elintézés  végett. 

Világos,  hogy  sem  a  katonának,  sem  a  németnek 

nem  volt  akkor  jó  dolga  Magyarországon.  Mindegyik- 
ben elnyomót  láttak;  pedig  jaj  annak,  ha  elbukott. 
A  megyék  az  Assistenskommandóktól  szabadulni  akar- 
ván, megtagadják  tőlük  a  szállást  és  az  élelmet,  az 
egész  ország  pedig  örvend,  hogy  kifogott  a  németen 
és  katonán,  és  kiki  a  módja  szerint,  sokan  elég  dur- 
ván, éreztetik  velők,  hogy  idejök  lejárt.  ^ 

Természetes,  hogy  a  megyei  congregatiók  és  azok 
határozatai  legtöbb  munkát  adnak  a  feladóknak.  De 
a  mellett  titkos  jelentések  felkelés-előkészítésről,  lazí- 
tásról szólnak.  Cserencsén  János  gömörmegyei  evang. 
pap  egy  bizalmas  ember  előtt  azt  mondta,  hogy  álta- 
lános felkeléstől  kell  tartani.  ^  Ugyanazon  megyében 
Pongrácz  Boldizsár  összehívta  a  községet  és  így  szólt 
hozzájuk :  mi  nemesek  most  veletek  jól  felkötöttük 
g  .  .  .  .  nkat. 

A  mint  a  jan.  28-iki  rendelet  nem  hozza  meg  a 
várt  csillapítást  és  a  mozgalom  nőttön-nő,  Barco  Her- 
mann  von  Kornfeld  kapitányt  küldi  szóbeli  utasítással 
a  hadi  tanácshoz.  Főpanasza  a  bandériumok  ellen 
irányul.    A    koronaőrző  nemesek  uniformist   készíttet- 

'  Mikor  a  koronát  Budára  hozták,  gróf  Zichy  Károly  ki 
akarta  nyitni  a  ládát,  de  nem  nyílt.  ,  Németül  más  kulcsot  kér- 
vén, melyre  mond  egy  ott  álló  magyar  úr,  Nemes  Zsigmond  : 
„Kegyelmes  uram !  nem  német  korona  az,  nem  tud  az  néme- 
tül ;  próbálja  Excellentiád  magyarul,  s  úgy  szóljon  hozzá,  majd 
kinyiUk."  Melyre  mindenek  elmosolyodván,  a  judex  curiae  is 
magyarul  kinyitotta  a  ládát." 

Rosszabbul  járt  az  a  német,  a  ki  kérdezte,  nem  akasztófa-e 
az  Attila  nevével  ékeskedő  diadalkapu  ?  Melyért  azonnal  lerán- 
tatott  8  25  pálczát  kapott. 

A  koronának  Budára  érkezése  idején  meglehetős  goromba 
versek  keltek  ki  azon  hölgyek  ellen,  kik  még  nem  vetették  le 
a  német  ruhát. 

*  Barco  jelentése.  Buda,  febr.  14.  Hadi  levéltár.  288.  szám. 

Marczali :  1790—91.  országgy.  5 

nek,  generális  szalaggal,  császári  portépével.  Tobo- 
rozzák a  fiatal  nemeseket  és  felváltják  egymást,  mi 
előbb  nem  volt  szokásban.  Báró  Orczy  László,  a  commen- 
dansuk,  ezredes  czímet  vett  fel,  Jankovics  és  Almássy 
Ignácz  udvari  tanácsos  pedig  kapitányok.  Van-e  ehhez 
joguk?  A  katonasággal  illetlenül  bánnak.  Schmaler 
generálist  két  banderista  az  utczán  ide-oda  taszigálta ; 
a  Toscana-ezred  egy  tisztjével  is  összevesztek.  Barco 
felszólitotta  Zichyt,  csináljon  rendet,  de  eredmény 
nélkül. 

Természetes,  hogy  a  hadi  tanács  mindezt  nagyon 
komolyan  veszi.  Az  az  álláspontja,  hogy  az  államban 
csak  a  törvényes  hadi  erő  lehet  szervezve  és  unifor- 
misban, mi  helyes,  és  hogy  e  bandériumok  mögött 
komoly  forradalmi  tervek  lappanganak,  mi  nem  bizonyos, 
„Helyes,  hogy  most  nem  szabad  éles  rendszabályok 
által  nagyitani  a  bajt.  De  oly  tömeg  ellen,  mely  az 
engedékenységben  eszközt  lát  arra,  hogy  akaratának 
szabad  folyást  engedjen  és  minden  rendet  felbontson, 
fel  kell  lépni,  óvatosan,  de  komolyan,  és  ha  szüksé- 
ges, nyomatékkal.^  Minthogy  nem  képzelhetem  el, 
hogy  a  mágnások  és  elöljárók  ebbe  beleegyeztek,  és 
mivel  az  ilyen  dolgok  nemcsak  a  közjót  támadják 
meg,  hanem  a  magyar  alkotmányt  is,  valóban  nem 
értem,  miért  nem  parancsolt  rendet  a  helytartó  elnök 
úr,  mindjárt  első  felszólalása  után." 

A  nemesi  őrségnél  erősen  isznak  és  kártyáznak, 
szidják  a  katonaságot,  a  királyt  és  a  helytartótaná- 
csot. „Ha  a  kormány  ennek  nem  állhatja  útját,  ítélje 
meg  Excellentiád,  mi  várható.  Nagy  változásoknál  az 
engedékenység  nem  szerez  rendet.  Értesítjük  a  dolog- 

^  Mit  Glimpf  und  Behutsamkeit,  aber  auch  mit  Ernst  und 
nach  Umstánden  mit  Nachdruck.  U.  o.  Válasz  Barconak.  3351.  sz. 

ról  a  magyar  főkanczellárt  és  jelentést  teszünk  ő 
Felségének  is." 

Pálfifynak  is  ir  Dürkheim,  megjegyezvén,  hogy 
tudomása  szerint  a  bandériumok  felállításához  elő- 
leges királyi  jóváhagyás  szükséges  és  kérve  Őt,  aka- 
dályozzon meg  tekintélyével  minden  elfajulást.  A 
kanczellár  erre  szárazon  azt  válaszolja,  hogy  ő  is, 
Zichy  is,  tudják  kötelességüket  és  figyelemmel  kisé- 
rik, mi  történik  az  országban. 

A  hadi  tanács  eljárása  minden  elfogultsága  mellett 
jóhiszemű.  De  Barcoé  nem  volt  az.  Ö  tudja,  hogy 
érkezőben  a  király.  Ha  olyan  jelentésekkel  fogadják, 
melyekből  kitűnik,  hogy  Magyarország  a  forradalom 
küszöbén  áll,  hogy  a  kormány  emberei  is  részt  vesz- 
nek a  mozgalomban,  a  polgári  kormány  feje  pedig 
tétlenül  nézi,  vagy  éppen  előmozdítja  azt,  vUágos,  hogy 
csak  a  katonaság  megbízható.  Ebből  pedig  önként 
következik  az  erőszakos  eljárás  elrendelése. 

A  márczius  9-iki  jelentés  még  sötétebb  színben 
tünteti  fel  a  dolgokat.  Zichy  is,  kinek  gondoskodása 
a  közjó  felől  köztudomású,  bizonyára  tett  jelentést. 
De  hogy  sok  illetlenségnek  nem  vetett  véget,  annak 
az  az  oka,  hogy  ő  vele  sem  bánnak  különben  ^  és 
úgy  ő,  miként  a  többi  előljáró,  félelemtől  sújtva,  nem 
mer  fenyegetéssel  élesen  fellépni.  A  nemesi  fegyve- 
res csapatok  alakítása  sérti  a  katonaság  tekintélyét. 
Még  rosszabb  következések  származhatnak  a  nyilvá- 
nos hajlandóságból  a  német  nemzet  üldözésére  és 
megvetésére  és  a  nyilvánvalóan  magas  mértékben 
bűnös  vállalkozásokból.  Ö  sem  tartja  helyesnek  az 
engedékenységet,  hanem  kellő  időben  hathatós  közbe- 
lépésre  készül.    A   módot  az  adja  meg,    hogy   előbb 

'  Unangenehmen  Begegnungen  ausgesetzt. 

figyelmeztetik  a  kevésbbé  fegyelmezett  nemesi  cso- 
portokat és  a  népet  viselkedésük  illetlenségére  és 
felfedezett  rossz  érzésük  gyalázatosságára,  aztán  pedig 
a  legkisebb  kihágást  is  büntetéssel  fenyegetik,  sze- 
mélyválogatás nélkül. 

Mindenesetre  ez  lett  volna  legbiztosabb  módja  a 
forradalom  előidézésének.  Ez  a  forradalom  pedig  annál 
vészesebbé  válhatik,  mert  a  hadi  tanács  értesítése 
szerint  a  nemesek  eljárása  hasonló  bánásmódra  bír- 
hatja a  népet  az  urak  ellen.  ^ 

Zichy  akkorra  Bécsbe  jött  a  többi  országnagygyal 
együtt  a  király  üdvözlésére  és  a  követendő  politika  meg- 
állapítására. Batthyány  prímás  már  febr.  27-iki  leve- 
lében kifejtette  ez  utazás  szükségét  és  egyúttal  meg- 
jelölte azokat  is,  kiknek  jelenléte  kívánatos.  Magán 
és  a  többi  főméltóságokon  kívül  a  Bécsben  időző 
gr.  Széchenyi  Ferenczet  és  gr.  Forgács  Miklóst,  lUés- 
házyt,  Esterházyt  (ifj.  Ferencz)  és  Sztárayt  is  ajánlja 
mint  olyanokat,  kikre  a  felizgatott  nemzet  hallgat.  ^ 
Az  országbíró  azonnal  belátja,  miről  van  itt  szó.  Levele 
Barcohoz  mutatja,   minőnek    óhajtja  a  jövő  politikát. 

Jelentése  annál  jobban  meglepte,  mert  személyét 
is  érinti  és  pedig  oly  módon,  mely  nem  felel  meg 
annak  a  baráti  bizalmas  viszonynak,  melyet  köztük 
fennállani  vélt. 

„Excellentiád  azt  javasolja,  hogy  ezentúl  mellőzzék 
az  elnézést  és  a  szelídséget  a  nemzettel  szemben,  és 
hogy  minden  kihágást,  személyválogatás  nélkül,  ke- 
ményen büntessenek.  Mennyire  sértené  ez  azt  a  nem- 
zetet, mely  Excellentiádat  mindig  szerette  és  tisztelte, 
ezt  megítélni  tulajdon  érzésére   és  belátására   bízom. 

^  Browne  jelentése  a  királyhoz  márcz.  5. 
^  Kancz.  eln.  akták  65. 

E  javaslat  elfogadása  a  mostani  viszonyok  közt 
olaj  volna  a  tűzre.  Leendő  uralkodónk  jóságos  em- 
beri lelkületétől,  a  mennyire  e  rövid  időben  megis- 
mertem, azt  reménylem  teljes  meggyőződéssel,  hogy 
ő,  bátyja  szomorú  példájától  elriasztva,  nem  ezen, 
hanem  épp  az  ellenkező  úton  fog  haladni.  Ebben 
munkálkodni  lesz  mindig  egyik  legszentebb,  legéde- 
sebb kötelességem."^ 

A  magyar  előkelő  körök  akkori  gondolkodását 
megvilágítja  gr.  Wiczay  Mihály  levele  gr.  Széchenyi 
Ferenczhez.  ^  Wiczayt  Győrmegye,  melynek  főispánja 
volt,  Budára  küldte  a  korona  fogadtatására. 

„Budán  minden  csendes  és  az  országgyűlés  hírétől 
mindenki  a  legjobbat  várta.  De  én  nagyon  kételke- 
dem benne.  Az  osztrák  ház  elleni  gyanú  a  legmaga- 
sabb fokra  hágott,  úgy  hogy  a  kanczellár  jelentése 
leendő  királyunk  óhajtásáról,  hogy  az  országgyűlést 
és  koronázást  lehetőleg  siettesse,  alig  tett  valami  be- 
nyomást. Éppen  oly  általános  a  bizalmatlanság  az 
országnagyok  és  főemberek  iránt  is.  Az  országbíró 
fiatal  ember,  a  nemzet  nyelvét  alig  ismeri,  a  magyar 
jogokat  illetőleg  sophismákkal  van  tele,  végtelen  az 
ambitiója,  hogy  nádor  lehessen,  majd  csupán  patrióta, 
majd  csupán  royalista.  Meg  kell  vallanom,  hogy  mi- 
kor nála  voltunk,  úgy  beszélt,  mint  okos  ember,  ki 
szívén  hordja  hazája  javát.  De  ebéd  után  kissé  eljárt 
a  szája.  A  prímásban  még  legjobban  bízik  az  ország, 
de  felfogásával  az  egyházi  ügyeket  illetőleg,  mely 
néhány  elejtett  szavában  nyilvánult,  nem  értenek 
egyet.  Már  el  is  utazott. 

'  Bécs  márcz.  13.  Hadi  levéltár  4125.  sz. 
'  Márczius  10.  Hédervár.   Nemzeti   Múzeum,   Széchenyi-le- 
véltár. 

Úgy  mondják,  hogy  a  kanczellár  túlságosan  az 
udvar  embere.  A  legkisebb  akadály  is  elijeszti.  Ha- 
mar fellobban,  de  buzgósága  állhatatosan  támogatni 
hazáját,  csakhamar  elernyed.  Bánfíyt  az  Erdélylyel 
határos  vidékeken  nem  kedvelik.  Miért?  nem  tudom. 
A  tárnokmester :  vén  asszony.  ^  Nem  tudja,  mely 
párthoz  álljon.  A  personális  úgy  jár-kel,  mint  a  róka, 
ki  nem  talál  lyukába.  Pestmegye  úgy  bánt  vele,  hogy 
eret  kellett  vágni  rajta.  Ö  is  elutazott. 

Különben  az  urak  közt  (én  ugyan  nem  vettem  észre) 
nincs  egyetértés,  sem  érzelemben,  sem  alapelvekben. 
Végtelen  ambitio,  cselszövés,  fél  megoldások  kere- 
sése, de  egyúttal  félelem  a  nemzettől.  ^  Ezért  a  jóér- 
zelmüek  attól  félnek,  hogy  inkább  összebonyolítják, 
mint  eligazítják  az  ügyeket ;  attól  félnek,  hogy  a 
cselszövésből  meghasonlás,  ebből  meg  az  ország  rom- 
lása következik.  Fel  is  tették  magukban,  hogy  azon 
esetben,  ha  az  urak  a  nemzet  nevében  tennének  ja- 
vaslatot és  compromittálni  akarnák  a  nemzetet,  mind- 
ezt semmisnek  nyilvánítsák.  Ezért  szeretném,  ha  az 
ország  minden  vidékéről  többet  is  hívnának  Bécsbe, 
hogy  az  ország  igazi  érzelmét  előadhassák.  Ebben  a 
dologban  csak  az  egyenes  út  vezet  czélhoz ;  fél  meg- 
oldással megcsalják  a  királyt  is,  az  országot  is.  ^ 

Ezt  nem  hiába  írom.  Még  az  elutazásuk  előtt  arról 
tanácskoztak  a  meghívottak  a  hozzájuk  jövőkkel : 
minő  áldozatokat  hozhat  az  ország  mindazon  jóért, 
mit  a  meghalt  és  a  jövendő  király  tett.  De  ezt  senki 

1  Végh  Péter. 

*  Unbegrenzte  Ambition,  Cabalen,  medii  termini,  zugleich 
aber  Furcht  vor  der  Nation. 

*  Durch  Nebenwege  und  Mediis  terminis  wird  gewiss  der 
Eönig  und  das  Land  betrogen. 

sem  akarta  megérteni.  Az  volt  a  válasz :  ha  az  ország 
törvényes  alkotmányát  helyreállítják  és  eléggé  bizto- 
sítják, bizonyára  gondja  lesz  arra,  hogy  királya  iránt 
való  háládatosságát  tanúsítsa. 

Több  megye  ugyancsak  messze  ment  kihágásai- 
ban; igaz,  hogy  még  rosszabbtól  féltem.  Félek,  ha 
soká  tart  ez  az  állapot,  még  rosszabb  következik.  Erő- 
szak nem  használ,  csak  meggyőzés  és  a  becsület- 
érzésre hivatkozás  segíthet. 

Milyen  véleménynyel  lehet  az  a  fejedelem,  kivel 
új  szerződésre  akarnak  lépni,  ki  mindent  megtesz  a 
nemzet  régi  szabadságainak  erősítésére,  ha  ez  a  nem- 
zet (igaz,  hogy  nem  az  egész)  ezt  a  kis  időt  sem 
akarja  bevárni  és  egyes  testületei  eleve  czélszerűtlen 
intézkedéseket  tesznek." 

Az  volt  tehát  a  kérdés :  képviselik-e  az  ország- 
nagyok a  nemzetet.  Összefügg  ezzel  az  a  másik,  még 
fontosabb  :  egyáltalában  adhatnak-e  tanácsot  Leopold- 
nak,  kit  az  ország  még  nem  ismert  el  királynak? 

Pestmegye  már  márczius  1-én  határoz  e  tárgyban. 
Megbízik  abban,  hogy  a  prímás,  az  országbíró  és  a 
kanczellár,  kiknek  hazaszeretetéről  meg  vannak  győ- 
ződve és  kiknek  belátásában  és  ügyességében  meg- 
bíznak, „a  fenséges  királyi  herczeg"  előtt  előadják  az 
ország  igazi  állapotát.  Csak  így  lehet  a  hosszas  bi- 
zalmatlanságnak az  ország  és  a  felséges  ház  közt 
véget  vetni.  Minthogy  az  eddigi  sanctiók  megszűntek, 
új  biztosítékokra  van  szükség,  melyeket  csak  a  diaeta 
adhat  meg,  hitlevél  és  koronázás  útján.  E  diaetát 
hivassa  tehát  össze,  vagy  az  országbíró  által,  vagy 
hívja  össze  provisoriusan,  maga  ő  Fensége,  mentől 
gyorsabban.  ^  Bizalom   —  de  szoros  utasítás  mellett. 

^  Pestm.  protocolluma.  Nyomtatásban.  1790  márcz.  1. 

Márczius  3-án  Fehérmegye  egyenesen  felszólítja 
az  országbírót:  hívja  össze  az  országgyűlést.  Nem 
koronázott  királyt  ugyanis  nem  illeti  meg  ez  a  jog: 
Ha  két  hét  alatt  nem  kapnak  választ,  a  megyék, 
egyetértésben  fogják  megállapítani,  mit  követel  a  közjó. 

Szabolcsraegye  különben  is  a  legszélső,  most  is 
a  legnyíltabb.  Megírja  az  országbírónak,  hogy  elvárja 
tőle  és  Bécsbe  hívott  társaitól,  hogy  ők  maguk  leg- 
jobban tudják,  mennyire  nincs  semmiféle  megbízásuk 
az  országtól.  Az  1723.  2.,  3.  törvényen  alapuló  osz- 
trák örökösödési  jog  a  hozzá  kötött  feltételek  meg 
nem  tartása  miatt  megszakadt,  és  így  ők  nem  bocsát- 
kozhatnak semminő  tractatusba,  sem  a  koronázást, 
sem  más  közügyet  illetőleg  az  országgyűlés  határo- 
zata előtt,  sem  nem  előzhetik  meg  semmiben  a  diaeta 
végzését.  Ezért  őt  és  meghívott  társait  mindettől, 
mint  az  ország  compromittálásától  eltiltják.  ^  Öt  pedig, 
a  törvényesen  megállapított  büntetés  mellett,  az  1608. 
III.  t.-cz.  értelmében  kérik,  kényszerítik,  hívja  össze 
május  l-ig  a  diaetát.  ^  Tehát  teljes  megvonása  az 
alkudozáshoz  szükséges  bizalomnak  és  felhatalma- 
zásnak. Hasonlóan  jár  el  Zemplén  és  Gömör. 

Király-e  Leopold?  Annak  ismerik-e  el? 

Szabolcsot  kivéve  minden  megye  elismeri  jogát 
a  trónhoz.  Királyi  berezegnek,  trónörökösnek  tekintik 
mindenütt.  De  abban  körülbelül  mindnyájan  meg- 
egyeznek, hogy  bátyja  halála  által  még  nem  lett 
király;  csak  a  koronázás  által  válik  azzá.  Az  örökös 
jog  mellé,  melyet  nem  tagadnak  teljesen,  a  nemzet 
beleegyezése  lép  mint  a  királyi  hatalom  gyakorlásá- 
hoz szükséges  döntő  tényező. 

^  Jure  nostro  cum  inhibitioae  deposcimus. 
*  Márczius  14.  levél. 

Egyelőre  csakis  a  kanczellária  és  a  helytartóta- 
nács adják  meg  neki  a  felséges  czimet,  midőn  szán- 
dékát, hogy  országgyűlést  hív  össze,  tudatják  a  ren- 
dekkel. De  nevezetes,  hogy  még  az  országbíró  is 
csak  „leendő  uralkodónknak"  nevezi  márczius  13-án, 
tehát  midőn  már  Bécsben  volt  és  átvette  a  kormányt, 
és  szintúgy  szól  róla  a  nagyon  loyalis  gr.  Wiczay  is 
néhány  nappal  előbb. 

Mert  odáig  fejlődtek  a  dolgok,  hogy  már  nem  a 
kormányrendszer  vagy  a  kormány  férfiainak  változása 
forgott  szóban,  hanem  az  örökös  jog  következései, 
sőt  megállhatósága  jöttek  kérdés  alá. 

Leopold  márczius  12-én  este  érkezett  Bécsbe. 
Másnap  fogadja  minisztereit,  kiktől  főképen  teljes 
őszinteséget,  igazmondást  követel.  ^  A  magyar  ügye- 
ket illetőleg  már  megállapodásra  jutott  velők.  Már- 
czius 14-én  kiadott  leiratában  tudatja  trónfoglalását 
és  kijelenti,  hogy  az  ország  törvényeit,  szabadságait 
és  egész  alkotmányát  fenntartja,  hatóságait  pedig 
megerősíti.  Fenntartja  egyelőre  a  január  28-iki  reso- 
lutíóban  fenntartott  három  pontot  is  ;  ezek  módosítása 
a  jövő  országgyűléstől  függ.  Megtörténik  a  nép  ter- 
hei könnyítésére  is  az  első  lépés  s  a  só  árát  mázsán- 
ként egy  forinttal  leszállítják. 

így  a  fejedelem  lehető  alkotmányosan  akarja  a 
múlt,  absolut  uralmat  összekötni  a  maga  törvényes- 
nek Ígérkező  kormányával. 

Látjuk  ezekből,  minő  körben  forog  ott  az  úgy- 
nevezett intéző  körök  gondolkodása,  úgy  a  bécsi  és 
budai  tanácstermekben,   mint  a  megyék  zajos  gyúlé- 

'  Gr.  Zichy  Károly  levele  a  királyhoz,  1791.  február  25. 
zsélyi  levéltár  (másolat). 

seiben.  A  legközelebbiból  indulnak  ki :  a  pillanat  ne- 
hézségéből. Abból  akarnak  kibontakozni,  egyik  részről 
a  trónörökösödés  elfogadása  és  a  törvényes  uralkodás 
megkezdése,  másrészt  az  alkotmány  folytonosságát 
biztosító  feltételek  megállapítása  által.  De  a  pillanat 
kérdésével  legszorosabb  összeköttetésben  áll  egy  első- 
rendű közjogi  elvi  kérdés  és  egy  még  ennél  is  fon- 
tosabb  gyakorlati  kérdés.  A  közjogi  kérdés  az :  gya- 
korolhatja-e az  örökösödés  joga  szerint  trónra  hivatott 
fejedelem  a  királyi  jogokat  hitlevél  kiadása  és  koro- 
názása előtt  ?  A  gyakorlati  pedig  az  :  az  ország  akkori 
állapota  nem  teszi-e  egyáltalában  lehetetlenné  a  Habs- 
burgok uralmát? 

Hivatásos  politikusoknál  nem  ritka,  hogy  a  nap 
feladataiban  elmerülve,  csak  a  legközelebbi  bajon 
akarnak  segíteni ;  csak  a  holnapig  gondolnak.  Pedig 
az  a  napi  kérdés  csak  egy  lánczszeme  az  országokat 
mozgató  gépezetnek.  Az  egésznek  ismerete,  előzmé- 
nyeinek és  következéseinek  megmérlegelése  nélkül 
érthetetlen ;  megoldása  értéktelen  férczmü. 

Csak  ki  a  nemzet  egész  gondolkodásáról,  lelki 
életéről  adhat  magának  számot,  képes  az  egyes  rész- 
letet az  egészbe  beilleszteni,  annak  jelentőségét  fel- 
ismerni ;  a  mennyire  emberi  szemnek  adatott,  beláthat 
a  jövőbe. 

E  válságos  napokban  három  emlékirat  készült, 
azon  szándékkal,  hogy  a  jövő  feladatait  kitűzze.  Szer- 
zőik és  tartalmuk  egyaránt  méltókká  teszi  őket  figyel- 
münkre. Szerencsés  véletlennek  mondható,  hogy  mind- 
egyik más-más  irányát  világítja  meg  közéletünknek, 
más-más  csapását  jövő  fejlődésünknek. 

Hajnóczy  József  nem-nemes  létére  József  korában 
Szerem  vármegye  alispánja  lett.    A    császár  rendsze- 

rének  bukásával  előrelátható  volt,  hogy  e  hivatalát 
elveszti.  Bécsben  jár,  hol  hatalmas  pártfogói,  gróf 
Széchenyi  Ferencz  és  Pászthory  támogatására  szá- 
míthat. Közvetlenül  a  császár  halála  után,  márczius 
5-én,  veti  papírra  a  következő  gondolatokat. '^ 

Említettük  már,  hogy  a  mozgalom  két  vezető  esz- 
méjét a  némettől  való  teljes  függetlenségben,  körül- 
belül abban,  a  mit  ma  personalis  uniónak  neveznek 
és  a  régi  alkotmánynak  lehető  fenntartásában  ta- 
lálja meg. 

Ez,  szerinte,  csak  úgy  érhető  el,  ha  a  nemzet 
legnagyobb  része,  az,  mely  a  physikai  és  erkölcsi 
erővel  rendelkezik,  hasznát  látja  a  törvénynek.  Ezek 
pedig  a  nem-nemesek :  a  polgár,  paraszt,  katona ;  az 
összes  felekezetek  papjai. 

Nevezetes,  hogy  a  magyar  szellemi  forradalom- 
nak ez  a  nemes,  idealista  előharczosa  személyes 
okból  indul  ki.  Első  kérdése  az :  miért  követeli  a 
törvény,  hogy  csak  birtokos  nemes  viselhet  hiva- 
talt. A  birtoknak  van  értelme ;  függetlenebbé  teszi 
az  embert ;  kevésbbé  van  az  illető  kitéve  a  veszte- 
getésnek, könnyebben  lemondhat;  aztán  nem  tartják 
meg  szánalomból,  ha  képtelen.  De  miért  nemes? 
Ennek  következése  az,  hogy  a  jómódú  nem-nemest 
mellőzik  a  legnyomorultabb  szegény  és  képtelen  ne- 
mes kedvéért.  Jobb  volna  tehát  úgy  fogalmazni  a 
törvényt :  hivatalképes  az,  kinek  földesúri  hatóságtól 
mentes  telke  van. 

^  Fraknói  Vilmos,  Martinovics  s  társainak  összeesküvéséről 
szóló  munkájában  bőven  szól  Hajnóczyról.  De  ez  a  müve, 
Gedanken  eines  ungariscben  Patrioten  über  einige  zum  Landtag 
gehörige  Gegenstande,  kikerülte  a  buzgó  és  szerencsés  kutatónak 
figyelmét.  Nemzeti  Múzeum.  Fol.  637.  Kiadatlan.  Felhasználtam 
az  1906.  febr.-i  Budapesti  Szemlében  megjelent  értekezésemben. 

Az  alsó  tisztségek  betöltésénél :  a  megyében  esküdt- 
ségig,  a  hivatalban  fogalmazóig,  a  katonaságnál  kapi- 
tányig, elegendő,  hogy  az  illető  született  magyar. 
Lehet  birtoktalan  is.  Ha  egyszer  ott  van,  szerezhet 
ingatlant,  kutyabőr  nélkül  is.  Ehhez  azonban  szük- 
séges, hogy  minden  földesúr  telkenként  is  eladhassa 
birtokát,  de  csupán  született  magyarnak. 

Ennek  jó  következései:  a  földmüvelés  javítása, 
melynek  az  apró,  de  független  birtok  kedvez ;  a  nem- 
nemes, mint  birtok-  és  hivatalképes,  jobban  ragasz- 
kodik az  alkotmányhoz ;  a  tiszt  jobban  ragaszkodik 
hazájához.  A  nemes  pedig  nem  veszt  vele,  mert  jobb 
nevelésénél  és  összeköttetésénél  fogva  úgy  is  több  a 
kilátása  az  alkalmazásra. 

Tehát:  hivatal-  és  birtokképesség  kiterjesztése  a 
nem-nemes  osztályokra.  Hogy  pedig  az  annyira  radi- 
kális férfiú  mégis  megköveteli  a  birtokot  is,  annak 
okát  nem  csupán  az  elsoroltakban  látjuk,  hanem  abban 
is,  hogy  a  franczia  alkotmány ozó  gyűlés  a  polgár- 
jogok gyakorlását  censushoz  kötötte. 

Második  követelése  már  általános  emberi.  Senki 
sem  fogható  el  törvényes  idézés  nélkül.  Ez  a  nemesi 
kiváltság   kiterjesztése  az   ország  minden   lakosára.  ^ 

Még  sokkal  radikálisabb  a  harmadik,  az  egyházra 
vonatkozó.  Szerinte  a  legtöbb  alapítvány  azon  időből 
való,  mikor  katholikus  volt  az  egész  ország.  Most  a 
fele  sem  az.  Miért  ne  lehetne  a  lefoglalt  klastromi 
javakból,  a  lelkészséggel  össze  nem  kötött  javadal- 
makból és  a  korlátozandó  r.  kath.  és  görög  püspök- 
ségekből minden  felekezet  papságát  ellátni? 

^  Werbőczy  Trip.  I.  9.  Sokszor  hallani,  írja  Hajnóczy, 
ebadta  parasztja,  30-at  reá  veretek  és  a  homagiumot,  40  frtokat 
leteszem. 

Ne  legyen  többé  külön  rend  a  főpapság,  ne  legyen 
szavazó  joga,  sem  a  diaetán,  sem  a  megye  gyűlésén. 
1.  Mert  a  ki  nem  házasodik,  nem  is  ragaszkodik  úgy 
hazájához,  mint  más.  2.  Mert  egy  rend  érdeke  nem 
lehet  ellentétben  az  egészével.  A  katholikus  papság 
érdeke  pedig  ellenkezik  a  lakosság  felének  érdekével. 
3.  Mert  Rómától  függ  és  így  kötelességei  összeütkö- 
zésbe juthatnak.  Ha  azonban  nem  akarnak  tőle  ily 
nagy  áldozatot,  maradjon  meg  rendnek,  de  akkor  a 
többi  felekezet  papságának  is  hasonló  részt  kell  sze- 
rezni az  alkotmányban. 

Ezért  a  görög  nem  egyesült  és  egyesült  püs- 
pökök, kiknek  befolyása  a  népre  nagyobb,  mint  a 
katholikusoké,  szintén  nyerjenek  helyet  és  szavazatot 
az  országgyűlésen  és  a  congregatiókban.  Szintúgy 
egy  ágostai,  egy  helvét  hitvallású  és  egy  unitárius 
superintendens. 

A  pópákat  és  protestáns  papokat  tartsák  személyök 
szerint  nemeseknek  és  ne   vonják   őket  úriszék   elé. 

Egyáltalában  nem  tolerantiára  van  szükség,  hanem 
a  felekezetek  egyenlő  jogára.  így  megnyerik  minden 
felekezet  papságát.  Ezzel  nő  ennek  tekintélye,  vele 
művelődése  és  hatása  is,  különösen  a  görög  nem 
egyesülteknél. 

A  negyedik  szakaszban  a  mágnásokkal  foglalkozik. 
Törvény  szerint  nincs  állás,  melyre  kizárólag  csak  nekik 
volna  joguk.  Ellenben  personalis  és  alispán  csak  nem 
mágnás  lehet.  Különben  sem  bizonyítja  semmi  tör- 
vény, hogy  minden  gróf  és  báró  mágnás,  tehát  tagja 
a  főrendiháznak.  Az  államra  és  önmagukra  tán  legjobb 
volna,  ha  lemondanának  a  személyes  szavazatról  a 
diaetán,  melyet  úgy  is  csak  szokásból  élveznek ;  le- 
mondanának továbbá  az  örökös  főispánságról  is.  Ennek 

fejében,  mint  possessionatus  nemesek,  képesek  lenné- 
nek minden  hivatalra  és  megyei  követségre  is. 

A  mai  rendszernek  az  a  hibája,  hogy  főnemes 
csak  kevés  állást  nyerhet  el.  Hiányzik  a  kellő  elő- 
készültsége  is,  és  így  a  köznemes  félelmes  verseny- 
társuk. Pedig  nagy  hasznukat  lehetne  venni  különösen 
az  olyan  megyékben,  hol  kevés  a  birtokos  nemesség 
és  így  szegényekkel  kell  betölteni  a  hivatalokat.  Az 
országgyűlésen,  mivel  csak  a  maguk  nevében  beszél- 
nek és  mindig  nagyobb  tisztségre  törekszenek,  nem  elég 
hazafiasak.  A  képviselő  mindig  szabadabban  beszélhet. 

Végre:  mivel  számuk  egyre  szaporodik,  diurnumuk 
nagy  terhet  ró  az  alattvalóra. 

A  beállott  változások  egyik  legfontosabb  eredmé- 
nye az  volt,  hogy  a  katonaság  összeköttetése  az  or- 
szággal nagyon  meglazult.  Ezért  az  V.  szakaszban  azt 
a  fontos  kérdést  tárgyalja  :  mikép  lehetne  a  katona- 
ságot legjobban  kapcsolatba  hozni  a  törvényhozással? 

Első  eszköz  az  eskü,  melyet  a  Corpus  Juris  is 
megkövetel,  és  melyet  megyei  tisztviselő  előtt  kell 
letenni.  Franczia  behatásra  mutat  az  a  követelés,  hogy 
esküjök  értelmében  csak  a  polgári  magistratus  fel- 
hívására járhassanak  el  polgártársaik  ellen.  Az  esküt 
az  országban  beszállásolt  német  ezredeknek  is  le  kell 
tenniök;  hisz  az  1715:8.  befogadta  őket.  A  magyar 
ezredeknek  csak  született  magyar  lehet  a  tisztje,  külön- 
ben nem  fizetik  őket.  Ezért  minden  tisztjelöltnek  bizo- 
nyítania kell  az  ezred  tulajdonosa  előtt,  hogy  született 
magyar.  Törzstiszt  és  tábornok  magyar  ezredeknél  csak 
birtokos  magyar  lehessen,  Magyarország  hadi  parancs- 
noka pedig  birtokos  mágnás. 

A  magyar  katonai  kommandó  ne  függjön  a  bécsi 
hadi  tanácstól,  csak  levelezzen  vele.  A  katonai  szám- 

vevők  és  auditorok  is  született  magyarok  legj'enek. 
A  katonaság,  kivéve  fegyelmi  ügyeit,  polgári  bírás- 
kodás alatt  álljon. 

Vége  legyen  az  élethossziglan  tartó  katonai  köte- 
lezettségnek. A  közlegény  csak  8—10  évet  szolgál. 
Ha  még  6  évig  marad  a  zászló  alatt,  élethossziglan 
mentes  a  beszállásolástól  és  csak  fél  adót  fizet;  szint- 
ügy özvegye  is. 

Viszont  mindenki,  kinek  nincs  ingatlan  birtoka,  8 
évi  szolgálatra  köteles,  ha  alkalmas  reá.  Tehát  a  me- 
gyék kantonokba  osztandók  és  időnként  elvégezik  az 
összeírást.  A  határőrvidéket  az  országhoz  kell  csatolni. 

Valóban  a  dolog  legmélyébe  vágó  reformok.  A  had- 
sereg magyarosítása,  függetlensége  Bécstől,  e  mellett 
jobb  ellátása  és  ennek  fejében  a  birtoktalanokra  nézve 
az  általános  hadi  kötelesség  behozása. 

Igazán  elemében  akkor  van  Hajnóczy,  midőn  a 
parasztról  szól.  Annak  emelése,  felszabadítása  élete 
legfőbb  czélja.  Azon  kezdi,  hogy  a  tized  és  kilenczed 
káros  a  gazdaságra  nézve.  Rontja  mindkét  fél  erköl- 
csét, a  parasztot  tagadásra,  elrejtésre,  az  urat  erőszakra, 
és  gyanúsításra  csábítja.  Ezért  10  évi  átlagban  felbecsü- 
lendő a  jövedelem  és  a  telek  és  ház  pénzen  örökre 
megváltandó.  Megalkudhatnak  azonban  10  évre  is, 
hogy  mennyi  adandó  termésben,  mennyi  pénzben.  A 
megegyezés  tisztviselő  előtt  kötendő.  A  megye  meg- 
erősíti, íme  a  kötelező  örök  váltság,  a  földesúr  és 
pap  teljes  kárpótlásával. 

A  szerződési  kötelesség  adóalapul  szolgál.  Minden 
paraszt  szabad.  Ha  adósságát  megfizette,  szabadon 
mehet.  Házával,  szőlejével  szabadon  rendelkezik.  Ha 
megegyezett  földesurával,  tulajdonjogon  bírja  telkét 
és  ez  esetben  már  nincs  földesúri  hatóság  alatt. 

Minden  úrbér  megszűnik.  A  parasztból  szerződő 
fél  válik.  Jobb  földesúrnak  jobbak  lesznek  a  paraszt- 
jai. Tapasztalás,  hogy  a  szerződők  jobban  megfelelnek, 
mint  az  úrbéresek.  A  szerződéseket  a  megye  érvé- 
nyesiti és  az  ezekből  származó  pörökben  a  rendes 
biróság  itél.  A  földesúr  csak  úgy  lehet  a  jobbágy 
birájá,  ha  egyúttal  nem  fél  is. 

A  regálék  a  földesúré  maradnak.  Az  utczai  bormérés 
különben  is  sok  visszaéléssel  jár  és  rontja  a  parasztot. 
Szerződést  azonban  e  felől  is  lehet  kötni.  Ilyen  esetben 
a  község  mérheti  a  maga  és  a  más  borát,  de  pálin- 
kát nem,   hogy  ez  az  ártalom  tovább  ne  terjedjen. 

így  a  földesúr  nem  vesztene  ;  a  többi  meg  nyerne. 
Ha  a  nemesség  önként  vállalna  terhet,  természetes, 
hogy  még  szilárdabbá  válnék  a  törvényhozás. 

Mária  Terézia  a  nemesi^  adóztatás  kezdetét  az 
insurrectio  megváltásával  hozta  kapcsolatba.  Különös, 
hogy  bár  öntudatlanul,  ebben  Kákóczi  Ferencz  nyo- 
mán járt.  A  közteherviselés  nagy  elvének  a  nemes- 
ség csak  katonai  szolgálatára  hivatkozva  szegülhetett 
ellen.  Ez  a  törvényben  meg  is  volt ;  a  valóságban 
azonban  az  insurrectio,  a  rendes  hadseregek  szerve- 
zése óta,  csak  igen  csekély  jelentőségű.  Hajnóczy 
most  e  megváltást  teszi  a  legnagyobb  katonai  és 
sociális  reformok  alapjául.  Az  insurrectio  kötelessége 
háromféle.  Az  első  a  dézsmán  alapuló  (az  egyháziaké). 
Ebből  vagy  ezredeket  tartanának  el,  vagy  pedig  min- 
den keresztyén  felekezet  vallási  és  iskolai  fun dúsát. 
A  második  a  jószágokon  alapul,  melyek  szerint  por- 
talis katonaságot  kell  állítani.  Ennek  minden  birtokos 
alá  van  vetve,  a  szabad  kir.  városokon  kívül.  A  regá- 
lékból eredő  jövedelmek  is  ide  számítandók.  Ebből 
új  ezredeket  kell  állítani.  Végre    a   harmadik   a  sze- 

mélyes  felkelés  kötelessége,  vagy  maga  helyett  egy 
huszár  állítása.  Erről  ne  mondjon  le  a  nemesség. 
Hazáját  és  jogát  védi  vele  és  ezért  ezt  sohase  lehes- 
sen megváltam. 

Minő  kilátások  1  a  főpapság  és  a  főnemesség  fölös 
jövedelme  részben  culturális,  részben  katonai  czélokra 
fordittatik.  Az  ország,  egyrészt  a  parasztok  köteles 
katonáskodása,  másrészt  a  nemesi  jövedelmek  adóz- 
tatása, végre  a  személyes  insurrectio  fenntartása  által 
abba  a  helyzetbe  jut,  hogy  hatalmas,  immár  magyar 
katonaságot  állíthasson.  Végre,  a  nemesség  köteles- 
ségével együtt  mindenkorra  fenntartja  jussát  is,  a 
melyről  a  haza  érdekében  nem  is  mondhat  le. 

Maga  „álmodónak"  nevezi  magát,  midőn  ezeket  leírja. 
De  az  a  meggyőződése,  hogy  az  alkotmány  csak  úgy 
áll  egészen  szilárdul,  ha  a  nemesség  ezt  elfogadja  és 
ha  az  úrbéri  szerződés  szolgál  az  adó  alapjául. 

Ezen  belső,  az  állam  egész  lényegét  javító  refor- 
mok után  következik  csak  a  közjogi  biztosítékok 
keresése.  Ezek :  három  évenkint  országgyűlés.  Subsi- 
diumot  csak  az  országgyűlés  szavazhat  meg.  Ebből 
következik,  hogy  többé  szükség  nélkül  nem  indítanak 
háborút.  Minden  contributio,  az  insurrectio  megvál- 
tása, kamara,  só,  posta,  bányajövedelemről  való  szám- 
adás szintén  a  diaeta  elé  való.  Tehát  a  budget  nyil- 
vánossága franczia  és  angol  minta  szerint. 

Franczia  minta  szerint  való  a  civillista  is.  A  király 
körülbelül  V2  niilliót  kapjon  az  udvartartásra.  Minden 
királyi  herczeg  kap  apanaget  és  ha  az  országban 
költi  el,  magyar  cselédséggel,  ennek  kétszeresét. 

A  diaetának  befolyása  van  a  követek  küldésére 
is,  Konstantinápoly,  Varsó,  Nápoly,  Rómába  stb.  Fize- 
tést azon  feltétellel   kapnak,    hogy    a   követ   magyar 

Marczali:  1790—91.  országgy.  6 

birtokos,  mágnás ;  titkára  magyar  legyen.  így  a  mág- 
nások előtt  roppant  pálya  nyílik  meg. 

De  a  külső,  mechanikus  biztosítékok  mellett  nem 
feledkezik  meg  a  belső,  igazán  nemzetiről  sem.  „  A  ma- 
gyar nyelv  az  önálló  törvényhozás  legbiztosabb  kapcsa. 
Minden  idegen  nyelv  kizárásával  az  igazságszolgál- 
tatásba és  minden  más  szakba  is  behozandó".  Szük- 
séges még  az  unió  Erdélylyel. 

Külön  észrevételei  (corollarium)  még  a  következők: 
Eddig  nem  igen  gondoltak  a  ráczokra,  pedig  e  nép 
veszedelmesebb  lehet  a  németnél.  Őket  is  részesíteni 
kell  a  honfiúi  (nations)  jogban ;  ezáltal  megnyerik 
papságukat  és  a  granicsárok  kétharmadát. 

A  nagy  megyék  igazgatása  nehéz  a  távolságok 
miatt;  a  kisebbeknél  hiányzik  a  kellő  tisztikar.  Ki 
kell  őket  egyenlíteni.  Szeremhez,  Pozsegához  kell 
csatolni  a  határőrvidék  szomszédos  részeit.  Ha  ez  meg- 
van és  az  adó  a  szerződésektől  függ,  más  ne  lehessen 
főispán,  mint  a  megyében  birtokos.  Különben  meg- 
tagadhatják tőle  az  engedelmességet.  Úgy  a  fő-,  mint 
az  alispánok  fizetése  a  diaetán  állapítandó  meg,  1500, 
illetőleg  1000  frtban.  Az  alispán  mindig  a  rendek 
embere  volt ;  ne  adják  nekik  a  consiliariusi  cz^met.  ^ 
A  főispán  minden  három  évben  tartson  restauratiót. 
Legjobb  volna  mindig  egy  évvel  az  országgyűlés  előtt. 

Ez  az  országgyűlés  a  közjogi  kérdésekkel  foglal- 
kozzék; a  többi  a  jövő  1793 — 94-iki  diaetára  maradjon. 

Csodálatos,  hogy  ezen  hazafias  álmodozások  leg- 
nagyobb részét  a  jövő  tettre  váltotta.  Igaz,  hogy  nem 
oly  módon,  mint  az  író  képzelte.  0  az,  ki  képzeletben 
meglátja  a  leendő  nemzeti  államot,    a   mely    szabad- 

*  Hajnóczy  megkapta  e  kitüntetést. 

ságon  és  egyenlőségen  nyugszik.  Sokban  josefinus, 
de  másrészt  tisztában  van  a  nemzeti  nyelv  jelentősé- 
gével és  az  alkotmányos  szabadság  roppant  értékével. 
Méltán  mondhatja,  hogy  egyik  rendtől  sem  követel 
túlnagy  áldozatot.  Felfogása  szerint,  mely  koráé  volt 
és  a  melyet  a  franczia  forradalom  akkor  már  meg- 
kezdett valósítani,  az  egyházi  vagyon  saecularisatiója 
fizette  volna  meg  az  átalakulás  költségeinek  legna- 
gyobb részét. 

Munkája  egyöntetű,  egyaránt  tekinti  a  multat  és 
a  jövőt.  De  nem  „gyakorlati  politikus",  a  pillanat 
kérdését  nem  is  érinti. 

Volt  pártfogója  és  társa  a  szabadkőművességben, 
a  nagyszellemű  gr.  Széchenyi  Ferencz,  viszont  egé- 
szen az  éppen  fennforgó  nehézségek  nyomása  alatt 
állítja  össze  gondolatait,  ugyanazon  napokban,  mint 
Hajnóczy.  ^  „Pártatlan  gondolataiban"  ^  abból  indul 
ki,  hogy  a  nemzet  roppant  öröme  azt  a  félelmet 
ébreszti,  hogy  a  most  összehívandó  országgyűlés  lármás 
lesz,  vagy  éppen  eredménytelenül  végződik  és  így 
„a  nemesség  romlásához,  a  mostani  alkotmány  buká- 
sához vezet".  Mert  a  nemesség  legnagyobb  része,  le 
a  legkisebbig,  azt  képzeli,  hogy  mindent  lehet,  minden 
szabad  neki,  mert  Európa  mostani  helyzete  a  királyt 
abba  a  kénytelenségbe  helyezi,  hogy  vakon  hódoljon 
kívánságaiknak,  követeléseiknek;  Magyarországot  tel- 
jesen fel  akarják  forgatni,  abban  a  pillanatban,  midőn 
a  philosophiai  elvek  egész  Európát  veszélyesen  fel- 
zavarták. Pedig  a  rendek  nem  értenek  egyet,    a  pa- 

^  1790  márcz.  10.  Bécs.  Tehát  közvetlen  a  király  megér- 
kezése előtt. 

*  Unpartheysche  Gedanken  über  den  1790  abzuhalten  den 
Laadtag.  Kiadatlan. 

6* 

rasztot  titkos  kémek  izgatják,  a  felekezetek  éppen  nem 
toleránsuk,  az  uralkodók  pedig  egymás  ellen  hasz- 
nálhatják fel  a  parasztságot  és  a  nemességet.  Most, 
mikor  a  meghalt  király  elismerte,  minő  igazságtalan 
volt  az  ország,  a  nemesség  és  papság  iránt,  a  király 
pedig  bizva  egy  nagylelkű  nemzet  nemes  gondolko- 
dásában az  országgyűlés  és  koronázás  által  a  jog- 
talanságnak még  nyomait  is  el  akarja  törölni.  Most, 
mikor  a  háború,  vagy  az  idegen  hatalmak  beavat- 
kozása, melyet  a  nemzet  egy  része  szükségesnek  tart 
tervei  keresztülvitelére,  nem  mehet  végbe  vérontás, 
pusztulás,  a  nemesség  teljes  elnyomása  nélkül. 

És  ily  körülmények  közt  akarja  a  magyar,  hogy 
egyetlenegy  országgyűlés  megszerezze  neki  mindazt, 
mit  óhajt  és  soha  nem  bírt,  most  akarja  megvaló- 
sítani néhány  hét  alatt  a  korlátlan  szabadság  szelle- 
mében a  király  és  nemzet  közti  viszonynak,  az  urak 
és  parasztok  közti  kötésnek,  a  felekezetek  állapotának 
rendezését.  A  hazafiak  kötelessége  ily  szomorú  viszo- 
nyok közt  biztosságra,  a  közjó  tartós  megállapítására 
gondolni. 

A  történet  tanúsítja,  hogy  az,  mit  az  erőnkön  felül 
teszünk,  sohasem  lesz  tökéletes.  Elég  tehát,  ha  azt 
biztosítjuk  magunknak,  mit  ész  és  jog  szerint  köve- 
telhetünk. 

Elég  tehát,  ha  az  országgyűlésen  a  koronázás 
előtt  megesküszik  arra,  hogy  a  törvényes  állapotot 
helyreállítja  és  fenntartja,  és  később  kész  tárgyalni 
mindarról  a  nemzettel,  mi  javára  válhatik.  Vissza- 
állítja a  régi  banatusokat  és  országos  tisztségeket 
régi,  törvényes  jogaikba,  ^  szintúgy  a  püspököket   és 

^  Széchenyi  ezt  az  emlékiratot  közölte  b.  Spielmannal, 
Pálffy,  Pászthory,  Zichyvel  és  Batthyány  prímással.  Az  utóbbi 

káptalanokat.  A  praedominans  vallást,  de  a  protes- 
tánsokat is  megerősíti  törvényes  és  szerződéses  jo- 
gaikban. Újra  behozza  a  latin  nyelvet.  ^  A  megyéket 
visszahelyezi  régi  hatáskörükbe ;  a  házi  pénztárt  elvá- 
lasztja a  haditól.  Visszaállítja  a  régi  törvényszékeket, 
az  úriszéket  is,  a  pallosjoggal  együtt.  Leszállítja  a 
sóárat,  a  hadsereg  részére  történt  szállításokat  meg- 
fizeti, a  nemességet  adómentesnek  nyilvánítja.  '^ 

így  a  király  az  országgyűlés,  koronázás  és  eskü 
által  visszanyeri  törvényes  hatalmát.  Ha  mind  e  pon- 
tot, mely  annyi  időn  át  biztosította  nemzetünket,  az 
elnyomás  ellen,  megnyerjük,  minek  új,  elméleti  alapon 
álló,  tán  nem  is  hozzánk  illő  alkotmányra  töreked- 
nünk. ^  Gondolják  meg :  boldogok-e  a  mindent  felfor- 
gató népek  ?  Nézzenek  körül :  bízhatnak-e  a  parasz- 
tokba és  a  többi  rendben,  van-e  elég  egyetértésük, 
tudományuk,  tapasztalásuk,  türelmük  és  hatalmuk  az 
alkotmány  teljes  megváltoztatásához. 

De  a  milyen  rossznak  tartja  az  alkotmány  teljes 
átalakítását,  annyira  bölcsnek  annak  javítását.  József 
megmutatta,  hol  hibás  alkotmányunk,  honnét  merítet- 
ték királyaink  az  erőt  annak  megsértésére.  A  vallás- 
ügy, a  parasztok  ügye  és  a  felekezetek  viszonya 
nyújtottak  mindig  módot  a  beavatkozásra.  Ezekből 
indulhat  ki,  félő,  a  teljes  felforgatás  is.  Hiheti-e  ta- 
pasztalt ember,  hogy  elévült  bajokat  egy  pillanatban 

megjegyzéseket  is  fűzött  hozzá.  Többnyire  a  törvények  pontos 
idézését  követeli.  Egy  példánya  megvan  a  kabinet  -  levéltár- 
ban is. 

'  Már  biztosították.  Batthyány. 

*  Van  ezeken  kívül  sok  más  gravamen  is,  jegyzi  meg  a 
prímás. 

'  „Ez  a  pont  vitás". 

meg  lehet  gyógyítani.  Ebben  nem  lehet  az  1764-iki 
állapotot  visszahelyezni.  A  reformok  előkészítéséhez 
beható  tanácskozás,  minden  hozzáértő  hazafi  részvéte 
szükséges  s  ezt  elsietni  nem  szabad.  A  nemzet  reprae- 
sentansai  dolgozzanak  ki  javaslatot,  a  király  pedig 
kötelezze  magát,  hogy  1791-ben  mindenesetre  tart 
diaetát  ennek  tárgyalására. 

Ha  most  tárgyalnák,  az  összeütközés  a  rendek 
közt  el  nem  kerülhető.  Nem  is  gondolták  még  meg  előre, 
minő  áldozatokat  kell  hozni :  ezek  nélkül  pedig  lehe- 
tetlen a  constitutio  megmentése.  Kell  tehát,  hogy  már 
az  1790-iki  diaetán  kijelentsék:  1.  a  papság  biztosítsa 
a  protestánsok  jogait  és  ne  követelje  tőlük  a  stólát. 
Ha  az  első  rend  meghozta  ezt  az  áldozatot,  bizonyára 
követi  a  mágnás  és  a  nemes  is.  A  mágnás  mondjon 
le  kiváltságairól  és  térjen  egy  sorba  a  lovagi  rend- 
del. Gyermekei  lehessenek  alispánok,  personalisok ; 
viszont  a  köznemes  gyermekei  is  elnyerhetik  a  nádor- 
ságot, főispánságot  stb.  Csak  az  országos  és  udvari 
tisztség  emelje  őket  a  köznemesség  fölé ;  de  ez  a 
kiváltság  ne  legyen  átörökölhető.  így  a  mágnás  ma- 
gyar nőt  vesz  nőül;  gyermekeit  hazai  módon  nevelteti 
és  olcsóbban  élhet.  Az  ilyen  összeköttetés  által  pedig 
erőt  és  kedveltségét  szerez.  Azután  következik  a  ren- 
dek megegyezése  a  paraszttal.  Igaz,  hogy  ez  lénye- 
ges engedményeket  követel,  melyek  elérését  úgy  is 
reméli  az  udvartól  vagy  saját  erejétől.  Sokáig  ez  úgy 
sem  kerülhető  el,  tehát  legjobb,  ha  a  nemes  megelőzi 
a  bajt  és  átveszi  a  hadi  adót  egészben  vagy  részben. 
Ezáltal  megszűnik  az  idegenek  örökös  szemrehányása, 
hogy  a  nemesség  miben  sem  járul  a  közjóhoz,  az 
egyetértés  létrejő,  a  katonát  magunkhoz  fűzzük  és 
megváltjuk  az  insurrectiót.    Elég,  ha    ezt   az    ország- 


TERVEK   ÉS  ELŐKÉSZÜLETEK,  87 

gyűlésen  elvben  megígérik  és  a  repertitiót  az  1791-iki 
diaetára  bízzák. 

Némely  hazafi  kivánsága,  hogy  nemzeti  katonaság, 
vagy  éppen  idegen  hatalmak  garantiája  biztosítsa 
alkotmányunkat,  túlzottnak  látszik. 

De  ha  a  rendek  ily  módon  egyesültek  és  biztosí- 
tották az  ország  haladását  és  művelését,  jogot  nyernek 
a  királylyal  szemben  is  követelésekkel  lépni  fel.  Ezek 
közt  a  fő,  hogy  a  repraesentansok  1791-re  szükség  esetén 
magok  is  kiírhassák  a  diaetát,  hogy  a  király  kész  újabb 
javaslatokról  is  tárgyalni  a  magyar  szabadság  biztosítá- 
sát illetőleg;  ezentúl  kétévenkint  tart  diaetát,  Budán 
és  ha  ő  össze  nem  hívja,  megtehetik  ezt  az  országnagyok 
vagy  az  erre  felhatalmazott  öt  főispán,  hogy  a  nemesi 
adót  csak  két  éven  át  szedeti,  országgyűlésen  kívül 
nem  újít,  a  katonaságot  az  ország  ellen  nem  hasz- 
nálja, sőt  megesketi  a  rendek  iránt  való  hűségre  is. 
Ez  kielégíthetné  a  nemzeti  katonaságot  követelőket 
is,  mert  ez  nem  volna  felhasználható  a  törvényhozó 
hatalom  és  a  nemesség  ellen.  Nem  kell,  hogy  éppen 
magyar  katonaság  leg}'en,  sőt  jobb,  ha  német  esküszik. 
A  magyar  úgy  is  hazafias,  többet  követelni  nem  lehet. 
Hadizenet,  békekötés  stb.,  hol  monarchia  van,  a  végre- 
hajtó hatalom  dolga.  De  ha  a  nemesség  adót  vállal, 
melyet  minden  diaetán  újra  kell  megszavazni,  a  mi- 
nisterium  kénytelen  az  okát  felfedni,  miért  követelik 
vagy  miért  akarják  felemelni,  a  nemességnek  tényleg 
joga  van  a  béke  és  háború  fölött  dönteni. 

Végre  a  nemzet  alaposan  bízhatik  abban,  hogy  10 
év  alatt,  öt  diaetán  át,  magához  méltó  és  illő  alkot- 
mányt szerezhet,  ha  folytonos  hazafias  buzgalommal 
munkálkodik  ezalatt  nevelésén  és  műveli  nyelvét  és 
a  tudományokat. 

Bölcs  és  becsületes  terv.  A  közjogi  kérdésekben 
a  folytonos  fejlődést  tartja  szem  előtt;  a  sociális 
kérdésekben  radikális.  A  közteherviselés  elvét,  az 
áldozatok  hozását  legfőbb  hazafias  kötelességnek  tün- 
teti fel.  Hibája  éppen  túlságos  bölcsesége.  Mert  ki 
gondolhatott  az  akkor  uralkodó  izgatottság  közepette 
arra,  hogy  éppen  a  legégetőbb  problémákat  kikap- 
csolják és  jövőre  halasztják  elintézésüket.  Azonkívül 
nagyon  is  könnyedén  bánik  azzal  a  kérdéssel :  elég-e, 
egyelőre  is,  a  régi  közjogi  állapot  szentesítése.  A 
prímás  igen  helyesen  jegyzi  meg,  hogy  ő  igen  czél- 
szerűnek  tartja  a  tervet,  de  csak  úgy,  ha  a  három 
pontot  nem  halasztják  a  jövő  diaetára. 

Különben  is  e  munka  nagy  értéke  nem  is  annyira 
tartalmában,  mint  inkább  módszerében  áll.  A  franczia 
forradalom  első  évében  már  a  fokozatos  történeti 
fejlődés  szükségét,  a  rázkódások  elkerülését  hirdeti 
gr.  Széchenyi  Ferencz.  Megelőzi  ebben  Burke-nek 
világhírű  munkáját,  „Reflections  on  the  Revolution 
in  Francé",  mely  csak  1790  nov.  1-én  jelent  meg.  A  két 
nagy  elme  találkozott,  de  a  magyar  mágnás  meg- 
előzte a  nagy  angol  államférfiút,  kinek  nemcsak  esze- 
járása, hanem  gyakran  kifejezései  is  megegyeznek 
az  övéivel.  ^ 

Úgy  Hajnóczy,  mint  Széchenyi  kivül  állottak  azon 
a  mozgalmon,  mely  akkor  Magyarországot  elborította. 
Az,  mint  láttuk,  lényegében  conservativ  volt,  a  ne- 
messég minden  kiváltsága  megőrzésére  irányuló.  Ök, 
bármennyire  eltérnek  különben  egymástól,  megegyez- 
nek abban,   hogy  az   ország   belső   fejlesztésétől,   az 


'  Horace  Walpole  levele  1790  nov.  8.  Hia  pamphlet  came 
out  this  day  se'nnight  Letters  IX.  260. 

alkotmány  kiáltó  visszaéléseinek  megszüntetésétől  vár- 
ják és  reménylik  a  magyarság  megerősödését.  A 
megyék  ellenben  legisták,  mint  ma  mondanák,  jogá- 
szok, ök  még  mindig  törvénytől,  hitlevéltől,  eskütől, 
egy  szóval  betűtől  várják  az  üdvöt.  Ok  még  folytatják 
a  harczot  József  ellen,  halála  után  is.  És  mivel  a 
császár  a  királyi  hatalom  teljét,  azt  a  kört,  melyet 
az  a  törvény  értelmében  betöltött  és  azt,  melyet  tör- 
téneti alapon  elfoglalt,  használta  fel  az  alkotmány 
megdöntésére,  legfőbb  igyekvésük  e  hatalom  meg- 
szorítására, korlátozására  volt  irányozva.  így  változott 
viszonyok  közt  is  uralkodik  fölöttük  a  nagy  romboló 
szelleme.  A  czélt  illetőleg  teljes  az  egyetértés.  A 
rendi  érdek  itt  egy  a  nemzetivel.  Hiszen  a  királyi 
hatalom  nyitotta  meg  az  utat  a  német  befolyás  előtt ; 
az  döntötte  veszedelembe  a  rendi  kiváltsággal  együtt 
az  ország  önállóságát  is. 

A  czél  tehát  tisztán  áll,  de  a  hozzá  vezető  utat 
illetőleg  nagyon  eltértek  a  nézetek.  A  gyakorlati 
politikusnak  éppen  ez  irányban  kellett  törekednie 
vezetésre,  egyesítésre. 

Ez  a  szándéka  annak  az  írásnak,  mely  messze- 
menő tervektől  és  kilátásoktól  eltekint  és  csak  a 
közvéleményt  akarja  előkészíteni  és  irányítani  a  vá- 
lasztásokra és  így  a  diaetára. 

Minden  hazafinak  kötelessége,  így  kezdi,  most; 
midőn  diaetát  remélünk,  azon  gondolkozni,  mikép  biz- 
tosíthatók azok  a  sarkalatos  törvények,  melyek  alapján 
alkotott  a  nép  államot  és  melyek  nélkül  az  állam 
boldog  nem  lehet. 

Most,  midőn  Leopold  trónörökös  oly  feltételek 
alatt  akarna  uralkodni,  mint  meghalt  bátyja;  most, 
midőn  a  háború  nyomja,   midőn    általános    a  nemzet 

izgatottsága ;  ^  midőn  a  repraesentatiók  tanúsítják, 
mekkora  a  bizalmatlanság  fejedelem  és  alattvalók 
közt,  fel  kell  használnunk  az  alkalmat  és  nem  vissza- 
élni vele  a  közjó  kárára.^ 

Az  alkotmány  biztosítása  oly  szoros  viszonyban 
áll  a  polgárok  boldogságával,  hogy  a  nélkül  el  nem 
érhető.  Nem  is  érhető  el  teljesen,  ha  az  ember  vele- 
született jogaiból  mennél  több  nem  jut  minden  pol- 
gárnak. Az  alkotmány  szilárdsága  és  minden  egyes 
polgár  szabadsága  így  legigazabb  kritériuma  annak, 
mely  kormányforma  a  legjobb.  Ezt  kell  szem  előtt 
tartani  minden  magyarnak,  ha  el  akarja  kerülni  egy 
vagy  néhány  polgárnak  önkényes  hatalmát  és  ki  akar 
szabadulni  az  emberiség  jogaival  ellenkező  szolga- 
ság alól. 

Történetünk,  főkép  a  bécsi  és  linzi  békekötések 
óta,  világosan  bizonyítja,  hogy  az  osztrák  ház  mindig 
szabadságunk  megdöntésére  törekedett.  A  kemény 
fejedelmek  alatt  a  despotismus,  a  szelídebbek  alatt  az 
aristokratia  volt  tűrhetetlen;  mikor  pedig  helyreállott 
a  törvényes  igazgatás,  csaknem  anarchiába  estünk. 
Ha  az  lábra  kap,  halálhozó  confusio  származik  belőle. 

A  rendek  mind  teljes,  alkotmányos  szabadságot 
óhajtanak.  De  ha  jól  nézzük  a  dolgokat,  mindegyik 
annyit  követel  magának,  hogy  a  többit  elnyomja.  A 
klérus  magának  követeli  a  főhatalmat  és  a  többinek 
csak  annyit  hagy,  hogy  az  elnyomottaknak  és  felső- 
ségére irigyeknek  a  szemét  kitörölje  vele.  A  mágná- 

*  In  communi  Regnicolarum  sensatione. 

*  Az  irat  megvan  az  Akadémia  30.  f.  jogt.  gyűjteményes 
kötetében,  gr.  Teleki  József  iratai  közt  és  a  kabinet-levéltárban, 
hová  egy  feladó  küldte.  Megvan  a  Szily  cs.  levéltárában  is. 
Kiadatlan.  Felhasználtam  a  Budapesti  Szemlében  i  h. 

sok  aristokraták  akarnak  lenni ;  úgy  tesznek,  mintha 
a  fejedelem  szándéka  szerint  járnának  el,  pedig  csak 
korlátlan  despotismusra  törekszenek.  Még  legtöbbet 
törődik  az  alkotmányos  szabadsággal  a  nemesség,  de 
az  is  uralkodni  akar  a  városokon  és  elnyomni  a  pa- 
rasztot. A  paraszt  maga  sem  tudja  tán,  mit  akar,  de 
veszedelmessé  válhatik,  mert  az  az  óhajtása,  hogy 
úr  és  úrbér  nélkül  bírja  földjét. 

Meg  kell  tehát  teremteni  az  egyesítést,  különben 
a  diaetának  nem  lehet  eredménye.  Egységet  kell  te- 
remteni a  rendek,  nemzetek  (különösen  a  görög  hit- 
vallásúak)  felekezetek,  továbbá  a  rendek  és  az  adózók 
közt.  A  városoknak,  a  görög  vallásúaknak  és  a  bevett 
felekezeteknek  tehát  eleve  is  biztosítani  kell  törvényes 
és  békekötéseken  alapuló  jogaikat,  az  adózóknak 
pedig  személyöknek  és  munkájuk  hasznának  biztos- 
ságát. E  czélból  szaporítani  kell  első  fokú  társaink 
számát,  hogy,  mihelyt  a  megyei  restauratiók  után  a 
személyes  tekintetek  háttérbe  szorulnak,  a  tisztviselők 
útján  a  társaság  mindenkit  e/,  irányban  készíthessen 
elő  és  hogy  a  követeket  is  soraiból  küldjék. 

Az  első  dolog  a  követi  utasítás,  aztán  a  diploma, 
végre  a  törvényhozás. 

Mégis  az  alkotmány  biztosításán  kezdi.  A  consti- 
tutio  a  fejedelem  és  nép  közti  viszony  megállapítása. 
Ennek  oly  módon  kell  történnie,  hogy  sem  csellel, 
sem  erőszakkal  ne  lehessen  megdönteni.  Főelvünk 
az,  hogy  az  ősi  constitutiót  semmi  módon  nem  szabad 
megváltoztatni,  kivéve,  ha  az  alkotmány  biztosítása 
és  szélesítése  követeli  a  változtatást.  Ha  változtatunk, 
az  az  ellenvetés  támad,  hogy  a  consíitutio  szerződés 
fejedelem  és  nép  közt,  melyet  egyoldalúlag  megvál- 
toztatni nem  lehet.  A  nép  alatt  természetesen  annak 

képviselőit  kell  érteni,  kik  csak  meghatalmazásuk 
alapján  járhatnak  el.  De  ha  a  fejedelem  nem  egye- 
zik belé,  hogyan  kell  véget  vetni  az  egyenetlen- 
ségnek ? 

A  fejedelmi  hatalomról  sokat  lehet  vitatkozni,  sőt 
azt  is  lehet  mondani,  hogy  nem  az  egész  nép  aka- 
ratából lett  örökössé  az  osztrák  ház.  De  ez  nagyon 
izgatna  és  ártana.  Czélhoz  az  vezet,  ha  kényszeríteni 
lehet  az  alkotmány  változtatására,  nagyobb  biztosság 
kedvéért.  Abból  kell  kiindulni,  hogy  megszegték  az 
örökösödés  feltételeit  és  így  az  államot  igazi  czéljával 
ellenkező  eljárásuk  által  veszélybe  döntötték.  „Mivel 
pedig  az  országnak  joga  van  a  czélhoz,  világos,  hogy 
joga  van  az  eszközökhöz  is.  Megszakadván  tehát  az 
örökösödés  fonala,  a  felség  egészében  a  népre  szál- 
lott vissza,  melytől  azt  a  fejedelem,  a  törvények 
értelmében,  részben  átvette.  A  magyar  nemzetnek 
joga  van,  nagyobb  biztosság  czéljából,  új  szerződésre 
lépni.  Ezt  az  elvet  általánossá  kell  tenni,  hogy  ne 
legyen,  ki  meg  ne  győződjék  róla  és  ne  beszél- 
jen róla". 

A  nemzet  hatalmát  a  "megyei  követekre  ruház- 
hatja, hogy  megtegyék,  mit  a  biztosság  követel.  Mivel 
pedig  a  követek  ki  vannat  téve  az  udvari  cselszö- 
vények  hatásának,  azt  az  üdvös  elvet  kell  megálla- 
pítani, hogy  a  diaetai  követek,  külön  meghatalmazás 
nélkül,  sarkalatos  dologban  ne  köthessék  le  a  nem- 
zetet, így  elkerülhető  e  halasztás  is,  melyből  pártos- 
kodás  támadhat. 

Mi  tartozik  a  diplomába?  A  fejedelem  és  nép 
közti  kapocs  megállapítása.  Ha  pedig  kétség  támadna, 
a  biztosításhoz  tartozik-e  valamely  ügy  vagy  nem? 
Ezeket  is  érinteni  kell  a  diplomában,  hogy  a  statusok 

tárgyalhassák.  Mind  nem  lehet  bevenni  a  diplomába, 
mert  pártoskodásra  nyújtana  alkalmat. 

Példának  okáért  kétségtelen,  hogy  alkotmányunk 
értelmében  a  magyar  földesúr  tulajdonosa  földjének. 
Nincs  tehát  akadálya  annak,  hogy  a  földesurak  a 
diaetán  engedményeket  tegyenek  a  jobbágynak  (bene- 
ficia),  a  király  hozzájárulása  nélkül  is.  Ez  nem  con 
stitutionalis  törvény,  sőt  a  subsidium  sem  az.  Éppen 
úgy  törvényen  alapuló,  hogy  a  nemesség  védelmezze 
az  országot,  hogy  a  nádor  az  ország  fókapitánya ; 
ehhez  tehát  nem  szükséges  a  király  beleegyezése, 
végrehajtandó  ez  maga  a  diaeta  által  is.  Igaz,  hogy 
e  kényes  ügyekben  diplomácziai  óvatossággal  kell 
eljárni.  Eddig  is  volt  biztosítás  elegendő,  de  a  szóban 
hivő  naiv  magyart  kijátszották. 

Mindenhol  azt  halljuk,  hogy  a  magyaroknak  most 
áldozatot  kell  hozniok.  Ha  ez  alatt  azt  értik,  hogy 
valami  jogföladás  által  vásárolja  meg  biztosságát, 
„ez  a  hitvány  nézet  sérti  a  nemzeti  fölséget".  De  el 
lehet  fögadni  abban  az  értelemben,  hogy  a  sereg 
szerezzen  biztosságot,  úgy,  hogy  ne  a  király  vagy  a 
fóemberek,  hanem  az  ország  tartsa  és  rendelkez- 
zék vele. 

Az  alkotmány  biztosítására  tartozó  ügyeket  e  sze- 
rint még  a  koronázás  előtt  kell  tárgyalni.  Teljes  biz- 
tosságot nagy  rázkódás  nélkül  nem  lehet  szerezni, 
és  mindebbe  a  külső  viszonyok  is  belejátszanak. 

Ha  áll  az  az  elv,  hogy  az  osztrák  ház  a  szerző- 
dések megszegése,  különösen  pedig  H.  József  tör- 
vénytelen uralma  által  örökös  jogát  elvesztette,  mint- 
hogy ez  az  ország  sohasem  lehet  magántulajdon, 
áll  az  is,  hogy  Leopoldra,  noha  nem  szegte  meg  az 
alkotmányt,  nem  hárulhat  jog  attól,  ki  minden  jogtól 

elesett ;  áll  végre  az  is,  liogy  annyi  szószegés  után 
az  országnak  joga  van  új  módon  gondoskodni  biz- 
tosságáról. Ezeket,  hogy  a  nép  szava  gyanánt  lehes- 
sen tekinteni,  fel  kell  venni  minden  utasításba. 

Három  dologra  van  szükség,  iliielőtt  Leopold  tör- 
vényesen, a  nép  beleegyezésével  uralomra  juthat. 
Először  a  constitutio  helyreállítására,  melyet  József 
elismert,  de  nem  törvényes  állapotába  helyezte  vissza, 
hanem  a  Mária  Terézia  korába.  Holott  ezt  sem  ő, 
sem  Leopold  nem  tehette ;  ehhez  csak  a  karoknak 
és  rendeknek  van  joga.  Másodszor,  a  visszaállított 
alkotmány  törvényes  biztosítására  és  ha  ez  megvan, 
harmadszor:  akkor  éled  fel  az  osztrák  ház  örökös 
joga,  nem  bitorlón,  hanem  törvényesen. 

A  fejedelem  által  adandó  biztosítás  ezekben    áll : 

1.  A  sarkalatos  törvényeken  kívül,  melyeket,  mint 
kétoldalú  szerződéseket  csak  mindkét  fél  beleegye- 
zésével lehet  megváltoztatni,  a  többire  nézve  a  tör- 
vényhozó hatalom,  akár  a  király,  akár  a  státusok 
javaslataival  szemben,  a  népnél  legyen.  Oly  módon, 
hogy  a  fejedelem  okát  adva,  egyszer  megtagadhatja 
beleegyezését,  de  ha  újra  kétharmad  többség  nyilat- 
kozik mellette,  hozzájárulni  tartozik.  Ez  a  törvény 
méltányos,  mert  igazságos,  hogy  a  nép  olyan  törvény 
szerint  éljen,  minőbe  boldogságát  helyezi.  Megfelel 
továbbá  az  állam  czéljának,  mert  annyi  idő  óta,  mióta 
az  osztrák  ház  mesterségesen  gyöngítette  a  nemzetet, 
a  polgárok  békés  biztonsága  és  boldogsága  érdeké- 
ben alig  állapítottak  meg  valamit. 

2.  A  végrehajtó  hatalomban  is  nagy  része  van  a 
népnek.  Az  választja  a  nádort,  a  koronaőröket,  a 
magistratusokat.  A  törvény  a  helytartótanács  vezetése 
alatt  a  megyékre  bízza   a   végrehajtást.  Van  a  nem- 

zetnek  felügyelő  joga  is.  A  diaetát  a  sérelmek  orvos- 
lására három  évenkint  meg  kell  tartania.  A  külső 
biztosságra  is  van  befolyása  a  népnek :  az  adót  csak 
diaetáról  diaetára  szavazták  meg;  subsidiumot  csak 
országgyűlés  adhat ;  az  insurrectio  módja  felett  a 
diaeta  határoz.  Ezen  hármas  hatalmát  a  népnek  tehát 
be  kell  iktatni  a  diplomába. 

3.  Az  önkényuralomnak  az  volt  az  oka,  hogy  az 
udvar  Magyarországot  az  örökös  tartomjínyokkal  com- 
massálni  akarta,  törvény  ellenére.  „Ezért  a  hitlevél- 
ben világosan  és  szabatosan  ki  kell  fejezni,  hogy 
Magyarország,  mint  önálló  birodalom,  a  többi  tarto- 
mánytól egész  igazgatásában,  úgy  a  belsőben,  mint  a 
külsőben,  teljesen  elválasztandó,  kivéve,  ha  azok  az 
országok  ugyanazon  szabadság  élvezetébe  lépnének."  ^ 

Annyi  erre  a  törvény,  hogy  megújításukat  nem 
tagadhatja  meg  az  udvar,  sőt  az  ország,  mint  láttuk, 
újíthat  is.  Az  1715.  3.  azon  rendelkezéséből,  hogy  Ma- 
gyarország nem  kormányozható  a  többi  örökös  ország 
módjára,  következik,  hogy  a  király  békében  s  hábo- 
rúban magyar  tanácsra,  ministeriumra  hallgasson. 
Ehhez  csak  azt  kell  hozzátenni,  hogy  az  ország  ebből 
kizárhatja,  kik  neki  nem  tetszenek.  Annyi  törvény 
rendeli,  hogy  a  király  az  országban  lakjék.  El  kel- 
lene határozni,  hogy  a  király  a  császári  méltóságot, 
melyet  magyar  pénzzel  tart  fenn  és  mely  őt  ebben 
megakadályozza,  el  ne  fogadhassa.  ^ 

^  Ideo  in  Diplomate  claris  et  disertis  verbis  statuendum 
est,  ut  Hungária  velut  Regnum  se  solo  subsistens,  a  reliquis 
Ditionibus  in  omni  administrationis  tam  internae,  qnam  exter- 
nae  parte,  mox  et  illico  separetur,  nisi  fere  eadem  quoque 
Regna  in  parem  Libertatis  usum  se  asserere  vellent. 

^  Reminiscentia  Albert  király  korára. 

A  magyar  terület  nem  függ  a  némettől,  tehát 
itt  nincs  helye  a  német  katonának.  Három  évenkint 
kell  diaetát  tartani ;  ehhez  hozzáteendő,  hogy  minden 
évben,  bizonyos  napon,  a  statusok  meghívás  nélkül 
is  össze  tartoznak  gyűlni,  bírság  terhe  alatt.  Keres- 
kedelmi ügyekben  szerződéseket  kell  kötni  a  többi 
országgal.  Mivel  pedig  a  helytartótanács  nem  oltal- 
mazta a  törvényt,  helyébe  senatus  lépjen,  melyet 
évenkint  választ  a  diaeta  a  négy  kerület  szerint.  Ez 
minden  téren  érvényt  szerez  a  törvénynek.  Ha  a  ná- 
dorságot el  nem  törlik,  ő  legyen  a  senatus  elnöke, 
de  az  országgyűlés  őt  is  leteheti.  Ha  nincs,  hatalma 
a  senatusra  száll.  A  senatus  havonkint  maga  választja 
alelnökét  szótöbbséggel.  A  magyar  kamara  független, 
de  a  diaetának  számadással  tartozik.  A  király  részére 
évi  civillistát  szabnak  meg.  Mind  e  törvénynek  és 
másoknak,  melyeket  a  tudósok  napfényre  hoznak,  az 
a  czélja,  hogy  Magyarország  az  örökös  tartományok- 
tól külön  kormányoztassék. 

4.  A  főbiztositás  a  béke  és  háború  joga.  A  király 
a  rendek  beleegyezése  nélkül  1608.  2.  szerint  nem 
viselhet  háborút,  1504.  1.  szerint  pedig  nem  szedhet 
adót.  A  katonaság  a  királynak  és  az  országnak  tegyen 
esküt.  Külföldi  katona  csak  az  ország  beleegyezésé- 
vel hívható  be  és  mindjárt  esküt  tesz,  különben,  mint 
békeszegő,  nem  kap  élelmet.  A  külföldi  katonatisz- 
teket tegyék  át  a  német  ezredekhez ;  a  magyar  ezre- 
deknél csak  magyart  alkalmazzanak. 

5.  Az  egyesítés  végett  el  kell  ismerni  a  bécsi  és 
linzi  békekötéseket,  melyek  kétoldalú  szerződések. 
A  görög  vallást  recipiálják.  Meghatározzák,  ki  a 
mágnás,    mert    Magyarország    örökös    mágnást    nem 

ismer.  ^  A  városok  ügyét  bízzák  egy  bizottságra, 
szintúgy  az  adózó  népét  is.  Ez  csak  a  jövő  ország- 
gyűlésre köteles  munkáját  bevégezni. 

6.  Erdély  és  a  magyar  koronához  tartozó  részek 
uniója  sürgetendő. 

7.  A  mit  lehet,  még  a  diaeta  alatt  hajtsák  végre 
a  megyék.  A  többinek  végrehajtása  a  senatus  dolga. 

Minden  lehető  biztosság  végett  meg  kell  újítani 
a  bécsi  és  linzi  békét  aláíró  sz.  római  birodalmi  feje- 
delmek garantiáját. 

Az  utasításban  a  főpont  az  örökösödés  félbesza- 
kítása legyen  és  az  abból  kiinduló  új  biztosítás,  mint- 
hogy a  régi  nem  volt  elegendő  és  az  ország  egész 
culturája,  egy  nemzedéken  át,  pótolhatatlan  kárára, 
sülyedett.  ^ 

Diaeta  előtt  e  feltételeket  és  cautiókat  nem  kell 
nyilvánossá  tenni,  mert  ha  bevennék  az  utasításba, 
esetleg  megakadályozná  a  rendek  coalitióját.  ^  Elég, 
ha  a  követ  tudja,  hogy  az  ország  szabadsága  ellen 
mit  sem  tehet;  mellette  mindent. 

A  követek  a  repositión  és  a  biztosításon  kívül  ne 
fogjanak  más  tárgyhoz,  míg  nincs  meg  a  diplomatica 
sanctio,  helyesebben  a  capitulatio.  Csak  ha  már  tör- 
vényes a  király,  foghatnak  máshoz  is.  Addig  ne 
legyen  semmi  ceremónia ;  az  csak  akadályozná  a 
komoly  munkát.  A  fő  az   egyetértés.    Ezért  a  vallás- 

^  Az  1599.  48.  t.-cz.,  meljnre  hivatkozik,  gr.  PálíFy  Miklós- 
nak örökös  grófságra  emeléséről  szól,  tehát  éppen  ellene  bizo- 
nyítana. Csakhogy  a  mágnás  szó  nem  fordul  elö  benne. 

^  Regnum  in  onini  sua  cultura  retrogressum  sit. 

'  Ez  a  kifejezés,  felváltva  a  coalescunt  alakkal,  igen  gyak- 
ran fordul  elö.  Értelme  ugyanaz,  mint  most :  a  különböző 
pártok  együttműködése  bizonyos  czélra. 

Marczali :  1790—91.  országgy.  7 

Ügyet  mindjárt  a  békekötések  alapjára  kell  helyezni. 
A  sérelmek  tárgyalása  a  koronázás  utánra  való. 

A  koronázás  után  kell  meghozni  a  törvényhozó 
hatalom  gyakorlatáról  szóló  fontos  törvényeket.  El 
kell  hagyni  az  elharapódzott  stílust  és  a  magyar  sza- 
badsághoz iUően  írni.  Az  ország  válasszon  magának 
tollat  a  törvények  és  akták  fogalmazására.  Ezek  ki- 
nyomtatandók.  A  personalis  helyett,  ha  távol  van,  a 
rendek  válasszanak  elnököt.  Eddig  a  nádor  szokta  a 
helyettest  rendelni. 

A  követeket  esküvel  kötelezzék  utasításuk  megtar- 
tására. Főjutalmuk:  „ha  hazájukat  boldognak  látják". 

Senki  sem  tagadhatja,  hogy  a  magyar  törvény- 
hozást javítani  kell.  Nem  is  csuda,  hisz  egy  század 
óta  semmi  sem  történt,  azóta  pedig  az  ügyek  sokfélék 
lettek  ós  szaporodtak. 

Különbséget  kell  tenni  az  alkotmány  rendszeréhez 
tartozó  és  az  egyszerű  törvény  által  elintézhető  törvény 
közt.  Az  elsőket,  mivel  nincs  rá  idő  és  úgy  látszik 
nem  is  elég  higgadt  a  nemzet,  a  jövő  diaetára  kell 
halasztani.  A  bizottságokat  ügyes,  értelmes,  munkás, 
részrehajlatlan  férfiakból  kell  összeállítani,  vallásra 
való  tekintet  nélkül,  minek  különben  is  mindenkorra 
meg  kell  szűnni.  Az  általános  elv  az,  hogy  az  egész 
közigazgatásban  sehol  se  legyen  újítás,  csak  javítás. 

Ez  az  irat  maga  az  ügyesség  és  elmésség.  Egészen 
szája  íze  szerint  való  annak  a  nemességnek,  melynek 
szól.  Mint  Hajnóczy^  mint  Széchenyi  szól  ugyan  áldo- 
zatokról —  ebben  a  szabadkőműves  nem  tagadhatja 
meg  magát  —  de  azokat  lehető  általánosságban  említi 
és  lehető  messzire  halasztja.  Szól  ugyan  emberi  jo- 
gokról, Rousseau  stílusában,  de  a  jobbágynak  nem 
jogot  akar  adni,  hanem  csak  jótéteményt,   azt   is  jó 

későre.  Ellenben  közjogi  rendszere  teljes,  világos  és 
megkapó.  Az  egész  politikai  hatalmat  a  köznemesség 
részére  foglalja  le.  A  népfelség  annak  kezében  van 
letéve,  hisz  ő  a  populus.  A  törvényhozó  hatalmat  ő  gya- 
korolja ;  szükség  esetén  a  király  nélkül,  a  király  ellen 
is..  A  végrehajtó  hatalomban  neki,  a  megyének  van 
főrésze.  A  felséget  a  souverain  hatalom,  a  megye,  már 
nem  a  királyra  delegálja,  hanem  tulajdon  követeire. 
Nemcsak  a  király  jogkörét  szorítja  meg,  hanem  a 
mágnásokét  is  elnyeli.  A  törvényhozásnál  —  mintha 
csak  Francziaországban  volna  —  mindig  csak  a  nem- 
zetről, azaz  a  megyei  nuntiusokról  szól,  a  főrendeket 
egyszer  sem  említi.  Honnét  is  jutna  azoknak  rész  a 
népfelségből?  Különös,  hogy  a  nádori  hivatalról  nagyon 
is  kész  lemondani.  Az  a  nemesi  respublika  egyenlő- 
ségébe nem  igen  illik.  Viszont  a  senatust,  a  kormányzó 
testületet,  voltakép  szintén  a  megyék  embereiből  akarja 
összeállítani. 

Érdekes  benne  a  modern  jelszavak  mellett  az  igazán 
feudális  tartalom.  Igaz,  hogy  magyar  tanácsot,  minis- 
teriumot  akar,  sőt  a  diaetát  még  arra  is  felhatalmazza, 
hogy  abból  kizárja  a  nem  tetszőt,  mi  voltaképen 
parlamentáris  kormányt  jelent.  De  magyar  nyelvről, 
műveltségről  szó  sincs  benne.  Éppen  úgy  csak  magyar 
ezredekről  és  tisztekről  szól,  de  a  hadi  igazgatást 
már  nem  érinti. 

Igazi  mesterfogás  az  örökösödés  félbeszakításának 
elmélete.  Nem  tagadja  Leopold  jogát  az  uralomra ; 
nem  is  szól  más  lehetőségről,  de  az  uralomra  lépést 
oly  feltételekhez  akarja  kötni,  minőket  csak  a  lengyel 
király,  vagy  a  velenczei  dogé  fogadhatott  volna  el.  Nyitva 
hagyja  az  alku  útját  is,  minden  lehetőséget,  egészen  a 
teljes  elszakadásig.  Mert  a  lemondást  a  német  császár- 

7* 

Ságról;  a  külföldi  hatalmak  garantiájának  elfogadását, 
mit  Rákóczi  sem  érhetett  el,  a  királyi  vétójog  lényeges 
megszorítását  csakugyan  nem  remélhette  ily  eszes  em- 
ber, mint  az  író  volt,  nagy  rázkódás  nélkül, 

A  titkos  jelentésekben  több  ízben  is  előfordul,  hogy 
a  „filum  successionisinterruptum"  jelszót  Balogh  Péter 
septemvir  hozta  először  forgalomba.  Benne  kell  tehát 
e  nevezetes  irat  szerzőjét  látnunk,  mely  a  mint  leghíveb- 
ben tükröztette  vissza  a  nemesség  akkori  aspiratióit, 
úgy  legalkalmasabb  volt  a  közvélemény  irányítására 
is.  ^  Hogy  mennyire  hatott,  kitűnik  az  utasításokból 
és  az  országgyűlés  egész  menetéből. 

Mindezekben  az  írásokban,  bármennyire  külön- 
bözők, a  nemzeti,  alkotmányos  magyar  álláspont  jutott 
kifejezésre.  Mindannyi  nemcsak  írója  miatt  nevezetes 
emlék,  hanem  úgy  tartalmánál,  mint  hatásánál  fogva  jelen- 
tékeny. Az  Őket  nyomban  követő  röpiratirodalom  nagy 
részt  belőlük  szedte  táplálékát;  önállósága  vajmi  kevés. 
Talán  még  emelte  hatásukat,  hogy  nem  jelentek  meg 
nyomtatásban,  hanem  csak  titokban  terjesztették  őket; 
Széchenyi  az  udvar  és  az  országnagyok,  Hajnóczy  az 
írók,  Balogh  Péter  a  vezető  nemesség  körében. 

Nyomtatásban  jelent  meg  ellenben  az  a  névtelen 
röpirat,  mely  az  új  nemzeti  áramlattal  szemben  leg- 
erősebben védi  József  liberális  hagyományait  és  leg- 
keményebben ostromolja  a  megyei  élet  kinövéseit  és 
az  egész   közélet  félszegségeit.  '^   Maga   mondja   elő- 

*  Előbb  Vay  Józsefet,  a  protestáns,  közjogi  irány  vezérét 
tartottam  a  szerzőnek.  Csak  a  titkos  jelentések  vezettek  a 
helyes  útra. 

*  Politisch  kirchlicbes  Manch-Hermaeon.  Gedruckt  mit 
Wörbözischen  Schriften.  Bőven  ismerteti  Ballagi  Géza  Polit. 
irodalom   története   398 — 404.   De   nézetével,    hogy   Hajnóczy 

szavában,  hogy  a  szenvedélylyel  szembe  állítja  a  szen- 
vedélyt, az  enthusiasmussal  az  enthusiasmust  —  ha 
már  az  észre  nem  hallgatnak.  A  protestánsok  szabad- 
ságszeretete útjában  állott  Józsefnek  is ;  de  ez  a 
vallás  természetéből  folyik,  a  kritikából.  Ennek  kö- 
szönhető, hogy  Európában  a  protestáns  országok  a 
legnépesebbek  és  a  legjobb  alkotmánynak  és  kormány- 
nak örvendenek.  Most  veszély  fenyegeti  őket.  A  katho- 
likusok  nem  szeretik,  hogy  most  protestánsokat  is 
alkalmaznak,  bár  még  csak  keveset.  Mi  pedig  segítjük 
őket  a  repraesentatiókban !  Annyira  megy,  hogy  sze- 
rinte a  mai  nevelés  mellett  a  katholikus,  mint  olyan, 
nem  is  lehet  más  felekezetek  becsületes  polgártársa. 
Csak  kevés  kivételt  ismer  el;  a  többi  mindig  ura- 
lomra, elnyomásra  gondol. 

Csak  nem  lehetünk  olyanok,  mint  Spanyolország, 
Európának  legrosszabbul  szervezett  országa,  hol  a 
papság  és  a  nemesség  ártalmas  befolyása  megaka- 
dályoz minden  javítást.  Most  is  jezsuita-tanítványok 
kormányoznak  és  különösen  a  köznemesség  közt  sok  a 
Regnum  Marianum  híve.  Pedig  csak  igaz  embersze- 
retet segíthet  az  ő  bajaikon,  a  miénken  is.  E  szem- 
pontból védi  József  összes  rendelkezéseit,  bár  egyes 
hibáikat  elismeri  és  kiemeli.  Elmondja,  miként  vonta 
be  a  klérus  és  a  katholikus  nemesség  kedvezéssel, 
hízelgéssel,  a  testvérek  névvel,  a  protestáns  nemes- 
séget is  az  oppositióba.  Figyelmezteti  hitfeleit,  minő 

kiskéri  lelkész  írta,  nem  érthetünk  egyet.  E  könyvet  Felső- 
Magyarországon  írták.  Rossz  helyen  is  szól  róla,  a  Bábel  és 
Ninive  után,  holott  az  összes,  a  90-iki  mozgalomra  vonatkozó, 
nála  tárgyalt  iratok  közt  korra  az  első.  Az  írója  1790  január 
29-én  Bécsben  tartózkodott  (149.  1.).  Az  előszava  márczius 
15-én  kelt. 

veszély  támadhat  reájuk  ezekből.  Hisz  ugyanazok  hízel- 
kedtek nekik,  kik  elnyomták,  törvénytelenül  elnyomták 
őket,  míg  kezükben  volt  a  hatalom. 

„József  sírjánál  jutott  eszembe,  hogy  néhány  igaz- 
ságot mondjak  annak  a  nemzetnek,  mely  Őt  félre- 
ismerte. Csak  a  birtokos  nemes  hivatalképes.  A  polgár, 
még  ha  maga  Themis  volna  is,  nem  juthat  megyei 
tisztséghez.  Még  a  birtoktalan  nemes  sem  emelked- 
hetik  magasabb  fokra.  Temesse  el  tehetségét  egy 
gazdag  szolgálatában,  vagy  pedig  —  mi  szintén  nehéz 
—  burkolja  a  csuha  alá.  És  ez  legyen  az  igaz  szabad- 
ság ?  József  igazán  szabaddá  akart  minket  tenni.  Fel- 
emelte a  tehetséget,  a  hol  találta.  Most  csak  a  gaz- 
dagnak áll  a  világ.  A  többi,  a  polgár  és  a  szegény 
nemes,  többé-kevésbbé  rabszolgája  a  vagyonos  aristo- 
kratának." 

Egyszóval,  Magyarország  megkapta  azt,  a  mit 
akart,  de  nincs  meg  neki  az,  mire  szüksége  lenne, 
hogy  boldog  ország  lehessen.  Megkapta  előbbi  alkot- 
mányának egész  alapját.  Oly  törvénykönyvet,  mely 
határozatlanabb  már  nem  is  lehetne.  Büntető  törvény- 
könyvet, mely  a  barbárság  korából  származik.  Hiva- 
talos nyelvül  a  legnyomorultabb  latinságot.  Főispánjai- 
ban 50  viczekirályt.  Egy  csapat  pallosjoggal  felruházott 
hatóságot.  Házi  pénztárt  az  ispánok  rendelkezésére. 
Vagy  200  szolgabírót  mint  főrendőrt,  a  ki  alig  érti, 
mi  a  policzia.  Papok  a  nagy  tanácsban,  papok  a  kis 
tanácsban,  papok  mindenütt,  a  birodalom  politikai  és 
törvényhozási  igazgatásában. 

Hadi  subsidiumot  nemes  immár  nem  fizet.  Minden 
az  öt  év  óta  követelt,  a  gazdag  nemességnek  és  a 
papságnak  kedvező  labyrinthusba  esett  vissza.  Szegény 
nép,  szegény   parasztság,    csak   te   vagy   elhagyatva, 

szószóló  nélküli  Ha  az  ég  nem  küld  neked  oltalma- 
zót,  barátot,  a  jövő  országgyűlésig,  megint  rabszolga 
leszel,  mint  előbb  voltál.  József  nem  szabadíthatott 
fel.  Leopold,  a  bölcs  uralkodó,  megkönyörül  rajtad, 
barátod,  szabatos  törvények  által  megváltód  lesz. 

Ö  kedvezni  fog  a  polgári  osztálynak,  minden  biro- 
dalom igazi  erejének.  0  a  kereskedés  által  éleszteni 
fogja  az  ipart.  És  ha  ez  egyszer  megtörtént,  akkor 
az  aristokratiának  minden  országra  nézve  vészes  rend- 
szere megdől,  mint  Amerikában  Franklin  által,  vagy 
úgy,  mint  most  Francziaországban.  A  papból  ember  és 
polgár  lesz,    a   vallásból   szabad   életbölcseség  válik. 

De  az  író  maga  is  reactionarius  a  maga  módja 
szerint.  Minden  jót  csak  a  fejedelemtől  vár;  József 
politikáját  sírja  vissza,  miután  alkotója  is  lemon- 
dott róla. 

Nem  csak  a  protestánsok  baján  esik  meg  a  szíve, 
még  inkább  a  szegény  parasztén.  Reményli,  hogy  ha  a 
pór  felemeli  erős  hangját,  még  a  második  országgyűlés 
előtt  akad  egy  emberbarát,  a  ki  felszabadítja  „egy 
Mirabeau  tüzes  lelkével  és  egy  Franklin  szívós  ere- 
jével". 

Legtöbbet  az  iskolától  vár.  A  jó  policzia  mellett 
a  jó  néptanító  használhat  legtöbbet  az  államnak.  Tőle 
várja,  hogy  a  kellő  felvilágosítás  után  önként  is  lesz 
elég  fegyveres  védője  az  államnak  és  nem  szorulnak 
az  emberi  nemet  lealázó  toborzásra  és  katonafogásra. 

Megjegyzi,  hogy  a  nemzet  szót  sehol  sem  hasz- 
nálják oly  értelemben,  mint  itt.  Itt  csakis  a  nemes- 
séget, a  katholikus  papságot  és  a  sz.  kir.  városok 
követeit  értik  alatta.  „Az  utóbbiaknak  van  joguk  ott 
ülni,  de  az  a  kötelességük,  hogy  bármely  kis  despota 
szavára   elhallgassanak."    A   parasztságnak    egyetlen 

szószólója,  képviselője,  vezetője  sincs,  holott  ez  az 
ország  leghasznosabb,  legjobb  része. 

Meg  van  arról  győződve,  hogy  rövid  idő  alatt  a 
földesurak  saját  érdekükben  előmozdítják  majd  a 
robot  megszűnését.  Majorsági  földjeik  műveléséhez 
igás  baromra  lesz  szükségük.  Ez  által  megszűnik  az 
aránytalanság  a  majorsági  birtok  nagysága  és  a  marha- 
állomány közt,  mely  Magyarországon  feltűnő  nagy. 
Annyi  igavonót  tartanak,  mennyi  a  föld  műveléséhez 
szükséges  és  nem  vonnak  eke  alá  több  földet,  mint 
a  mennyinek  műveléséhez  elég  a  marha. 

Egyáltalában  a  nemzetgazdaság  az  erős  oldala. 
Megjegyzi,  hogy  Sopron,  Vas  és  Zalának  határrészei 
gazdagabbak,  mint  a  Rábaköz.  Ezt  fa-,  ló-,  gyolcs- 
kereskedésüknek köszönik.  A  gabonában  szegény  Árva, 
Liptó,  noha  e  miatt  kinevetik,  fa-,  sajt-  és  gyolcs- 
kereskedése által  gazdagabb,  mint  Nógrád,  Esztergom 
vagy  Pest.  Gömörben  és  különösen  Szepesben  több 
a  pénz,  mint  Heves,  Szabolcs,  -  Biharban.  Gazdagsá- 
guk vas-,  gyolcs-,  méz-,  viaszkereskedésből  szárma- 
zik. A  felföldinek  több  a  készpénze  és  jobb  a  gazdasági 
szerszáma,  mint  az  alföldinek.  Jobban  is  öltözködik ; 
még  marhaállomány  dolgában  is  jobban  áll.  Igaz, 
hogy  a  róna  nagy  földesurainak  gazdagságát  nem 
veszi  tekintetbe.  Több  activ  kereskedést,  több  idegen 
telepedőt  óhajt  —  noha  e  miatt  tán  —  hazaárulónak 
tartják.  A  művészeket,  gyárosokat,  kézműveseket,  kik 
Ausztriában  oly  nagy  számmal  vannak,  át  kell  ültetni, 
hogy  ne  legyünk  kénytelenek  évenkint  sok  százezer 
forintot  Ausztriába,  „tehát  némileg  idegen  országba 
küldeni."  Ha  ehhez  becsületes  urbárium  is  járul  — 
mert  a  mostanival  Mária  Teréziát  megcsalták  az  urak 
—  vége  lesz  a  mostani  nomád  gondolkodásnak,  mely 

nem  illik  Európába  és  50  év  múlva  lehet  valami 
belőlünk. 

Népével  igen  keményen  bánik.  Alkotmányában 
alig  talál  valami  jót,  az  merő  visszaélés.  Történe- 
tünkben alig  lát  dicsőt;  hisz  a  török  kiűzését  a 
császár  végezte  német  tartományai  pénzével.  „Mi  a 
magyar  Eugén  győzelmei  korában?  Oly  nép,  mely 
egyszerre  szerette  volna  élvezni  a  szittya  féktelen- 
séget  és  a  német  császár  védelmét  —  és  most 
is  szeretné."  A  nemzeti  hősök  lexikonát  érdemes- 
nek tartaná  megírni.  Még  a  magyar  korona  iránt 
nyilatkozó  általános  kegyeletet  is  kicsinyesnek  tartja. 
„Az  olyan  koronán,  mint  a  magyar,  egy  kis  darab 
görög  ízlésű  képekkel  díszített  aranyon,  nincs  semmi 
vagy  igen  kevés."  ^  Csak  kis  nemzetecskék  ragasz- 
kodnak egész  lényökkel  egy  koronához,  egy  királyi 
személyhez,  vagy  egy  székvároshoz.  „Én  azt  hiszem, 
művelt,  erkölcsi  alapon  álló  nemzetek  saját  maguk 
által  is  fennállanak,  király,  korona  és  székváros  nélkül." 

Még  a  német  nyelv  behozását  is  pártolja!  Előbb 
is  németül  adták  ki  a  rendeleteket,  a  helytartótanács 
latinra  fordította,  a  megyék  többnyire  csak  magyarra, 
úgy  hogy  a  lakosság  nagy  része  nem  is  értette.  A 
költségen  és  vesződségen  kívül,  mely  így  támadt,  a 
lakosság  nagyobb  része  tehát  nem  is  értette,  mit 
parancsolnak  neki.  Mert  az  ország  nyolcz  millió  lakosa 
közt  csak  két  millió  az  igazi  magyar,  a  többi  szláv, 
német,  kereskedő  görög,  ügynökösködő  zsidó,  oláh 
és  czigány. 

Igaz,  hogy  azt  mondják:    Magyarország   Magyar- 

^  An  einem  Kliimpchen,  mit  Bilderchen  im  griecWschen 
Geschmack  gezierten  Gold,  liegt  wenig  oder  gar  nichts.  139. 1. 
jegyzet. 

ország,  a  ki  itt  él,  tanuljon  meg  magyarul,  de  tekin- 
tetbe kell  venni,  hogy  a  nem  magyar  lakosság  há- 
romszor felülmúlja  a  magyart,  hogy  részben  régibb 
jogú,  hogy  mindenféle  ügyességben,  mesterségben 
bizonyosan,  de  tán  gazdagságban  is  túltesz  rajta.  A 
német  nyelv  behozásával  egyúttal  minden  falu  pro- 
tocoUumába  beiktatták  a  rendeleteket,  volt  jegyző, 
a  ki  megmagyarázza  a  népnek  és  jó  tanácsot  adjon 
neki  úrbéri  ügyekben. 

Ebben,  és  nem  a  magyar  nyelv  szeretetében  látja 
okát,  miért  lármáztak  annyit  a  földesurak  a  német 
nyelv  ellen.  De  a  katholikusok  jobban,  mint  a  pro- 
testánsok. Ráth  Mátyás  egyenesen  azt  ajánlotta,  hogy 
ne  is  a  német,  hanem  a  szláv  nyelvet  tegyék  hiva- 
talossá. 

„Magyarország  több  száz  éven  át  sok  népnek  volt 
szállóhelye.  A  kis  ázsiai  népnek,  melyet  magyarnak 
neveznek,  szerencsés  viszonyok  közt  sikerült  birtokába 
venni  ezt  a  földet.  E  birtokban  megmarad  még  egy 
ideig  és  még  egy  ideig,  megtartva  nyelvét  és  erköl- 
csét. De  a  két  időköz  után  már  nem  lesz,  ha  tovább 
is  kivételt  akar  képezni  Európa  rendszerében.  Ahhoz 
gyenge  ez  a  népecske,  hogy  az  Anomalon-t  állandó 
szabálylyá  emelje. 

Ehhez  a  néphez  így  kellene  szólani:  Magyaror- 
szág lakosai,  különösen  ti  igazi  magyarok,  nagyon 
is  kevés  a  közös  érdektek  ahhoz,  hogy  fenntartsátok 
erkölcstelen  alkotmánytokat.  Ha  tetszene  az  égnek, 
hogy  egyszer  elválaszszon  az  osztrák  háztól  ós  Cseh- 
országtól, az  pedig  azon  mozgalmak  miatt,  melyekre 
heves  véretek  hajt,  könnyen  megtörténhetik,  gyámo- 
kat kaptok,  mint  a  gyerekek.  Lássatok  hozzá,  hogy 
lehető  hamar  elhagyjátok  a  játékot  és  nyelvben,   er- 

kölesben  simuljatok  nyugoti  szomszédjaitokhoz  ;  külön- 
ben könnyen  oda  juttok,    hogy   muszkául  tanultok!" 

Egyben  azonban  ellenzéki,  inkább  mint  bármely 
kortársa.  A  gazdasági  elnyomást,  az  osztrák  uralom 
lényegét,  csakis  ő  ismeri  és  fejtegeti  teljesen.  Egé- 
szen azokat  a  gondolatokat  pengeti,  melyeknek  ké- 
sőbb 1797-ben,  Berzeviczy  Gergely  adott  kifejezést 
hires  művében.  ^ 

Művelt,  világlátott,  a  maga  módja  szerint  jóakaró 
ember  volt,  ki  ezt  irta;  de  sem  magyarnak,  sem 
eszesnek  nem  mondható.  A  rationalismus  annyira 
uralkodik  rajta,  hogy  ő,  ki  olyan  nagy  súlyt  helyez 
a  nevelésre,  a  nemzeti  történet  nagy  tanulságairól 
egészen  megfeledkezik.  A  nemesi  féktelenség  ellené- 
ben a  fejedelmi  absolutismust  ajánlja ;  az  orosz  veszély 
ellenében  a  németesítést:  mindkét  esetben  az  orvos- 
ság rosszabb  a  bajnál.  A  socialis  reformok  útját 
általában  helyesen  jelöli  ugyan  meg,  de  részletekbe 
nem  megy  és  legfölebb  az  a  tanácsa  figyelemre  méltó, 
hogy  halászszák  az  országgyűlést  inkább  1791-re, 
addig  ráérnek  gondolkozni  az  alkotmány  hiányai  fölött. 

Természetes,  hogy  az  akkori  viszonyok  közt  e 
véleménynek  alig  lehetett  hatása,  még  a  németekre 
és  protestánsokra  sem.  Mert  jellemző,  hogy  míg  a 
többi  a  magyar  író,  mind  egyesíteni  akarja  a  feleke- 
zeteket, ő  a  gyanút  és  gyűlölködést  hirdeti. 

^  Lásd  Függelék  I. 


HARMADIK  FEJEZET. 
A  kormány  és  az  ellenzék. 

Bemutatni  igyekeztünk  a  felfogásukban  különböző, 
de  egyaránt  gondolkodó  emberek  nézeteit  Magyar- 
ország akkori  állapotáról  és  jövőjéről.  A  jövő  alakulás 
nagyrészt  attól  függött:  minő  milieure  hatnak  ezek 
a  gondolatok.  Mert  a  mint  egyáltalában  szellemi  tör- 
vény az,  hogy  mindenki  csak  azt  foghatja  fel,  mire 
előkészültsége  szerint  képes,  úgy  a  politikai  gondo- 
latok hatását  illetőleg  szintúgy  törvénynek  vehetjük, 
hogy  az  önállóan  Ítélni  nem  bíró  tömeg  nem  ahhoz 
szegődik,  mi  czélszerű,  igaz  és  hasznos,  hanem  első 
sorban  ahhoz,  mi  neki  tetszik. 

11.  Ulászló  és  II.  Lajos  idejében  a  nemesség  dön- 
tött az  ország  sorsa  fölött.  Királyi  hatalom  alig  volt, 
a  kormányzó  férfiak  corruptiójuk,  gőgjük,  hazafiatlan 
eljárásuk  által  elvesztettek  minden  erkölcsi  tekintélyt. 
Az  ellenőrzés  nélkül  való  nemesi  uralom  gyümölcse 
volt  a  parasztság  teljes  alávetése,  a  hadi  kötelesség 
elhanyagolása,  az  a  szellemi  és  erkölcsi  anarchia,  mely 
Mohácshoz  vezetett.  Igaz,  hogy  a  Tripartitum  akkor 
jött  létre;  igaz,  hogy  erős  és  sikeres  volt  a  moz- 
galom a  nemzeti  királyság  megalkotására;  igaz,  hogy 
féltékenyen  kizártak  minden  idegen  befolyást.  A  szent 
korona  tagjainak  souverainitása  diadalát  ülte.  De  ezt 

a  diadalt  teljes  desorganisatióval,  ádáz  pártoskodás- 
sal  fizette  meg  nemzetünk.  Ennek  pedig  egyenes  kö- 
vetkezése volt  függetlenségünk  elvesztése,  a  török 
és  német  uralom. 

Most,  szinte  véletlen  szerencse  következtében  hasonló 
helyzetbe  jut  a  magyar  nemesség.  Harmadfélszázadon 
át  nem  volt  reá  alkalma,  hogy  saját  érdekei,  saját 
természetes  ösztöne  szerint  épitse  fel  államát.  A  szabad- 
ságharczok  éveit  kivéve,  mindig  belejátszott  álmaiba 
az  uralkodó  házra  való  tekintet,  mely  nem  engedte, 
hogy  egészen  átengedje  magát  hajlandóságainak,  szíve 
vágyainak.  Most,  ha  nem  is  szűnt  meg  ez  a  tekintet 
teljesen,  de  háttérbe  szorult,  egyelőre  nem  jött  számba. 
Láttuk  is,  mint  nő  szemlátomást  a  követelés,  mint 
öleli  fel  a  közélet  egész  terét.  Még  1790  elején  a 
legradikálisabbak  is  alig  követelhettek  többet  a  régi 
alkotmány  teljes  helyreállításánál.  A  visszavonó  ren- 
delet után  már  csak  azt  akarják  visszaállítani  a  régi- 
ből, mi  nekik  tetszik  és  ezt  a  részt  új  alkotásokkal 
oly  alkotmányos  épületté  egészíteni  ki,  melyben  a 
nemesség  mellett  minden  más  tényező  csenevész, 
semmis  szerepre  van  kárhoztatva.  1790  elején  még 
örök  hűséget  ígérnek  a  császárnak,  igazságot  a  nép- 
nek, időszerű  reformot  a  hazának.  Most  már  az  örö- 
kös jog  is  kétséges  és  legjobb  esetben  is  csak  fel- 
tételek alatt  újítható  meg,  a  parasztnak  még  adnak 
jó  szót,  de  voltaképp  azon  vannak,  hogy  letörjék 
szarvát;  minden  reform  helyébe  pedig  a  megújított 
régi  constitutio  biztosítása  lép  szinte  egyetlen  czél 
gyanánt. 

Mi  vitte  Magyarország  nemesi  osztályát  ebbe  a 
szélső  irányba ;  mi  tette  őt  érzéketlenné  az  iránt,  mi 
történt  előbb,  és  vakká  a  jövő  iránt?  A  természetes 

és  helyes  hazafias  felbuzdulás  mellett  néhány  szónak 
kell  tulajdonítani  ezt  a  mágikus  hatást. 

Az  első  és  legfontosabb  a  constitutió.  Ezt  ilyen 
értelemben  előbb  nem  ismerték.  Jelentett  e  szó  előbb 
egyes  törvényt;  így  használják  már  az  Árpád-korban 
is ;  jelentett  bizonyos  szabályt  és  megállapítást,  de  a 
törvényes  állapot  teljességének  megállapítására  nem 
használták.  Nem  használta  sem  az  aranybulla,  sem  a 
bécsi  béke,  sem  a  pragmatica  sanctiót  befogadó  tör- 
vény. Mindegyikben  csak  egyes  szabadságokról,  kivált- 
ságokról, mentességekről,  jogokról  van  szó.  Az  egész, 
mint  alkotás,  csak  akkor  állt  a  rendek  előtt,  midőn 
József  nem  az  egyes  törvényeket,  hanem  azok  összes- 
ségét támadja  meg.  Csak  akkor  veszik  észre,  hogy 
ez  a  törvényes  állapot  a  nemzet  életének  eredménye 
is,  alkotó  része  is,  hogy  minden  egyes  részének  sérelme 
az  egészet  éri.  Először  Biharmegye  használja  modern 
értelmében,  éppen  József  radikális  reformjai  évében, 
1786-ban.  De  még  1789-ben,  sőt  1790  elején  is  túl- 
nyomó a  fundamentales  constitutiones,  a  sarkalatos 
törvények  kifejezése.  Hogy  az  egység  győzött  a  sok- 
féleség fölött,  annak  bizonyára  a  franczia  befolyás 
volt  az  oka.  Hisz  a  franczia  rendi  gyűlés  éppen  az 
által  vált  nemzetivé  és  forradalmivá,  hogy  alkotmá- 
ny ozónak;  constituálónak  jelentette  ki  magát.  A  régi 
alkotmány  szót  csak  most  kezdték  ebben  az  elvont 
értelmében  használni.  Tudtommal  először  Vay  István- 
nak gr.  Teleki  Sámuelhez  szóló  levelében  fordul  elő 
1790  febr.  18.  (Fogalmazvány  a  berkeszi  levéltárban.) 
„De  hová  ragad  engem  hazámhoz  és  annak  törvényes 
alkotmányához  való  buzgóságom."  Használja  aztán 
Kolosm.  1790  márcz.  23-diki  feliratában,  majd  Ürmé- 
nyi  az  országgyűlés  megnyitásánál 

És  minő  háttere  volt  ennek  a  szónak?  Nagyobb 
varázst  tán  sohasem  gyakorolt  egy  sem  a  magyar 
lélekre.  Belefoglalta  személyes,  rendi  jussát,  de  hazája 
jogát,  szabadságát  és  történeti  nagyságát  is. 

Más  az  eredete  és  czélja  a  másik  nagy  jelszónak  : 
a  nép,  a  nemzet  felségének.  Ez  Rousseau  Contrat 
socialjából  szállott  világgá.  Nálunk  Borsodmegye  fel- 
irata tette  magáévá.  De  kifejezi  Balogh  Péter  terve 
is  és  csakhamar  közkeletűvé  lett. 

Kétségtelenül  előkészítette  hatását  Werbőczy  elmé- 
lete a  szent  koronáról.  Hisz  annál  a  felség ;  általa 
ruházza  a  populus  a  majestast  a  királyra.  A  populus 
Werbőczyanus  pedig  a  szent  korona  tagja :  a  nemes- 
ség. Természetes  ebből  a  következés,  hogy  koronás 
király  nem  létében  ez  a  majestas  visszaszáll  arra,  kiből 
eredt:  a  nemességre.  Láttuk,  minő  ügyességgel  és 
következetességgel  bírja  felhasználni  ezt  az  alapot 
arra,  hogy  belőle  kiindulva,  egészen  új  társasági 
szerződésre  lehessen  kényszeríteni  a  netán  ellenkező 
királyt. 

Azt,  hogy  e  tan  lényegében  forradalmi  és  demo- 
kratikus, és  hogy  legkevésbbó  fér  össze  olyan  Isten 
kegyelméből  való  királysággal,  a  minő  Szt.  Istváné, 
tán  csak  igen  kevesen  vették  észre.  De  az  ilyen  ellen- 
mondó tanoknak  összefüzése,  egybeolvadása,  hozzá- 
tartozik minden  nagyobb  és  általánosabb  mozgalom 
jelleméhez.  Hiszen,  a  hol  megvan  a  megkülönbözte- 
tés, beáll  egyúttal  a  szétválasztás  is.  Nagy  tömegek 
egyesítése  ritkán  megy  végbe,  tudatos  vagy  öntudat- 
lan sacrificium  intellectus  nélkül. 

Mindenesetre  ez  a  jelszó  nagy  szolgálatot  tett  a 
mozgalom  ügyének.  A  büszke  öntudat  mindig  jellem- 
vonása volt  a  magyar  nemesnek.    Most   ennek  histo- 

riai  tartalmához  hozzájárul  az  is,  hogy  ő  egy  sorsát 
teljes  hatalommal  intéző  nemzetnek  teljes  jogú,  tehát 
souverain  tagja.  A  feudalismusnak  lényege  a  souve- 
rainitas  megosztása  a  sok  kis  király  közt.  Ez  Magyar- 
országon megszokott  dolog  volt  és  a  nemzetek  sza- 
badsági küzdelmeiben  nálunk  is,  másutt  is,  mindig 
belejátszott  a  sok  kis  király  harcza  az  egy  nagy  ellen, 
ki  valamennyit  elnyeléssel  fenyegette.  De  most  ezt  a 
küzdelmet  nemcsak  annyi  czikkely  és  szabadságlevél 
teszi  jogossá,  hanem  az  egész  müveit  világon  divatos 
politikai  és  bölcsészeti  rendszer  is  szentesíti.  A  hazája 
sorsa  intézésébe  szavával,  tettével  befolyó  nemest 
hogyan  ejtette  volna  gondolkodóba  az,  hogy  más  osz- 
tályok épp  annyi  joggal  hivatkozhatnak  majd  nép- 
felségre, az  ember  veleszületett  jogára    —    ő  ellene. 

Végre  megjelent  a  harmadik,  a  legőszintébb,  leg- 
becsületesebb, legtartalmasabb  jelszó  is :  a  hazafiság. 

Ebben  Magyarországon,  mióta  a  magyar  nemzet 
elfoglalta,  sohasem  volt  hiány.  Már  IV.  Béla  kiemeli 
adományainál  a  személye,  a  korona  és  a  haza  körül 
szerzett  érdemeket.  De  külön  szó  erre  nem  volt ;  sem 
nálunk,  sem  másutt.  A  patrióta  azt  jelentette,  ki  a 
haza  fia,  ahhoz  tartozik,  de  külön  erkölcsi  tartalom 
nélkül.^  A  pártok  elnevezésében  a  hazafiság  nem 
játszott  szerepet,  nem  lép  fel  mint  megkülönböztető 
jel.  Csak  a  XVII.  század  végén  nyeri  a  patrióta  szó 
nálunk  is  mai  jelentését.  De  azért  még  leginkább 
„igaz  magyar^-ral  jelölték  ezt  a  fogalmat.  ^ 

*  Thuróczy  szerint  I.  23.  7.  Attila  halálakor  a  német  tör- 
zsek Aladárhoz  szítottak,  tamquam  ipsorum  patriótáé,  mivel 
Krimhild  fia  volt.  Ducange  szerint  is  patrióta  =  indigena. 

*  Rákóczi  korában.  „Igaz  magyarnak  hazája  dolgai  felöl 
készült  emlékezése".  V.  ö.  még  II.  József  korában  is  Máriafi 
István  (Szeicz  Leo)  „Igaz  Magyar"  czímtí  munkája. 

Csak  a  XVIII.  századi  franczia  bölcselkedés  emelte 
ezt  az  érzést  is  általános  fogalommá.  A  patriotismus 
szó  csak  akkor  jő  létre  ;  először  valószinűleg  D'Alem- 
bert  használja.  A  patrióta  pedig  pártjelölővé  válik :  így 
patrióták  Hollandiában  az  Orániai  ház  ellenségei,  ki- 
ket 1787-ben  Poroszország  zabolázott  meg.  Patrióták- 
nak nevezték  magokat  a  belga  felkelők  is,  kik  József 
reformjai  ellen  fogtak  fegyvert.  Patrióták  a  franczia 
forradalom  hivei  is.  Az  a  nagy  érdeklődés,  melyet 
vállalatuk  nálunk  is  keltett,  az  a  népszerűség,  mely- 
nek itt  örvendeztek,  magyarázza  meg  e  szónak  nagy 
keletét.  Még  az  1790  elején  kelt  megyei  felírások- 
ban is  a  hazafinak,  patriae  cívisnek,  csak  a  régi  meg- 
szokott értelme  van.  De  már  1790  jan.  19-én  Heves- 
megye az  országbírónak,  mint  igazi  „Hazafinak"  szí- 
vére köti  kérését.  A  honhoz  való  szinte  természetes 
kapcsot  a  lelki  kapocs,  a  kötelesség  szentesíti. 

Hazafi  tehát  az,  ki  országa  javát  akarja,  az  udvar, 
a  német  ellenében.  Ezt  követeli  a  patriotismus.  A  régi 
nagy  pártjelzések :  a  kurucz  és  labancz,  a  pápás  és 
protestáns  elvesztették  jelentésüket.  Csakis  az  ilyen 
nemesítő  és  egyesítő  szó  hidalhatta  át  a  rendek  és 
felekezetek  közt  még  mindig  nagyon  is  élő  ellentéte- 
ket. De  még  a  nemzet  szót  is  csak  akkor  kapják 
fel  a  franczia  nation  értelmében,  ellentétben  a  király- 
lyal.  Bihar  használja  először  febr.  6-diki  feliratában 
Rákóczi  idejében  még  a  „gens"  járta. 

Szabadság,  alkotmány,  népfelség,  hazafiság  tehát 
a  mozgalom  uralkodó  jelszavai.  Mindent  kifejeznek, 
mit  az  ország  függetlenségének  törvényes  elismerése 
követelt ;  mindent  függőben  hagynak,  mi  a  rendek  és 
felekezetek  közt  viszályt  szíthatna.  Sőt  szerepel  már 
a  testvériség,  a  testvéri  egyesülés  is,  különösen,  mi- 

Marczali:  1790—91.  országgy.  8 

kor  a  protestánsokról  van  szó.  Az  egyenlőség  azon- 
ban elmarad.  Csak  fölfelé  érvényesítik.  Mivel  minden 
nemes  egyformán  részes  az  alkotmányban  és  a  nemesi 
kiváltságokban,  az  aristokratiának  e  jelszavak  mellett 
nincs  már  létjogosultsága.  Az  mindig  az  udvarral  tar* 
tott ;  most  is  csak  az  utolsó  pillanatban  fordult  el 
Józseftől.  Széchenyi  és  Hajnóczy  iratai  mutatják,  minő 
erős  és  követelő  az  az  irány,  mely  az  egységes  nemes- 
ség tengerébe  akarja  meríteni  az  abból  kiemelkedő 
mágnási  magaslatokat. 

Természetes,  hogy  lefelé  nincs  szó  egyenlőségről. 
De  a  jelszavaknak  mégis  megvan  az  a  hatása,  hogy 
olyanokat  is  a  mozgalomhoz  kötnek,  kiknek  közvetlen 
rendi  vagy  felekezeti  érdeke  nincs  benne.  A  lelkesedés 
mindig  megnyeri  a  kedélyeket.  így  alig  lehet  kétsé- 
günk a  felől,  hogy  nemcsak  a  polgárság,  hanem  még 
a  pórosztály  jelentékeny  része  is  rokonszenvezett  a 
mozgalommal.  Ha  másban  nem,  a  jelszavakban  már 
megvolt  a  nemzet  egysége. 

És  ha  mindezt  összevetjük,  hozzávéve  még  a  dia- 
dalmas, büszke,  lendületes  eszméknek  vonzó  erejét 
és  azt  az  általános  elégedetlenséget,  melyet  József 
kormánya  keltett,  arra  az  eredményre  jutunk,  hogy 
itt  igazán  nem  osztálynak,  nem  is  egyes  nemzetiség- 
nek, hanem  valóban  a  magyar  nemzetnek  általános 
mozgalmával  állunk  szemben.  Ez  pedig  azért  volt 
lehető,  mert  a  kezdetben  tisztán  az  idegen  elnyomás 
megszüntetésére  és  a  régi  törvényes  állapot  helyre- 
állítására törekvő  forrongás  előmenetelében,  fejlődésé- 
ben mindtöbbet  vett  fel  a  kornak  értelmet,  érzést, 
érdeket  egyaránt  magával  ragadó  jelszavaiból. 

Az  eszmék  gyors  előhaladása,  az  a  körülmény, 
hogy  a  legyőzött  rendszer  emberei  az  országban  voltak, 


A   KOKMÁNY    ÉS    AZ    ELLENZÉK.  IIŐ 

végre  a  mozgalomnak  átterjedése  csaknem  minden 
néposztályra  okozták,  hogy  az  átmenet  nem  mehetett 
végbe  minden  zavar  és  rendetlenség  nélkül.  Sok 
megyében,  különösen  a  Tisza  mellékén,  a  nemesség 
magában  véve  -is  olyan  számos,  hogy  tömegekkel, 
igazán  demokratikus  módon  léphetett  fel.  Szabolcs- 
megyében márcz.  18-ára  annyian  jelentek  meg  Nagy- 
Kállón  a  közgyűlésre,  hogy  nem  fértek  el  sem  a 
megyeházán,  sem  a  református  templomban,  hanem 
igazi  forradalmi  módon,  szabad  ég  alatt  tartották  meg 
a  congregatiót.  Egyáltalában  szokás  volt,  hogy  a  szom- 
szédmegyék hazafiai  is  átjöttek  lelkesedést  hozva  s 
keltve.  Hol  kevesebb  számú  volt  a  nemesség,  mint  a 
déli  megyékben,  a  szegények  száma  döntött  a  con- 
servativabb  tehetősek  ellen.  Máshol  a  magyar  ruha 
szolgált  igazolásul  a  belépésre.  A  gyűlésekbe  eljött 
Krethi  és  Plethi.  Még  mindig  fegyveres  sokaság  dön- 
tött. Ifjak,  juratusok,  patvaristák  és  Írnokok,  szabó- 
és  gombkötőlegények,  magyar  ruhában,  lármájukkal 
döntöttek  a  legfontosabb  propositiók  fölött.  '  Ilyenkor 
mindig  az  számíthat  legnagyobb  lelkesedésre,  legbiz- 
tosabb többségre,  ki  szélső,  túlzó  javaslattal  áll  elő. 
A  nép  kegyének  keresése,  ha  mást  nem,  dicsőséget, 
elismerést  igért.  így  az  eljárás  is,  a  hangulat  is  valóban 
forradalmi :  nem  annyira  a  meggondolás,  a  politikai 
belátás  dönt  benne,  mint  a  pillanatnyi  elragadtatás, 
a  szavak  és  a  gyakran  önző  érdekek  által  könnyen 
vezethető  tömegek  szeszélye. 

Csakugyan  forradalomhoz  visz-e  ez  a  hangulat 
vagy  nem  ?  Megvan-e*  a  nemzetben  az  a  szenvedély, 
az  az  elszántság,  mely  nem  ismer  más  tekintetet    és 

^  Manch-Hermaeon  194.,  195,  1. 

8* 

kíméletet?  Vagy  csak  külső  jelei  mutatkoznak-e  egy 
pillanatnyilag  erős,  de  csakhamar  lelohadó  izgatott- 
ságnak ? 

Erre  lényegében  az  adja  meg  a  választ :  meg- 
hajlik-e  még  a  nemzet  törvényes  tekintély  előtt 
vagy  nem  ? 

Ilyenkor  tán  legnehezebb  a  kormány  helyzete. 
Nem  nézheti  nyugton  a  törvénytelenség  symptomáit, 
mert  elnézése,  engedékenysége  gyöngeségnek  tűnik 
fel.  De  beavatkoznia  is  bajos,  mert  ezzel  teljesen 
koczkára  teheti,  egészen  elvesztheti  különben  is  inga- 
dozó tekintélyét. 

A  magyar  kormány  1790.  jan.  28.  óta  követke- 
zetesen azon  működik,  hogy  a  nagy  forrongás  mellett 
is  rendben  és  békében  mehessen  végbe  a  változás, 
és  hogy  a  nagy  rázkódás  ne  rendítse  meg  a  közbéke 
oszlopait.  Eljárását  megkönnyíti  az,  hogy  több,  mint 
egy  hónapon  át  külső  beavatkozás  nélkül  járhat  el, 
mert  József  halálán  van,  Leopold  pedig  még  nem 
vette  át  a  kormányt.  Viszont  nagyon  bénítja,  sőt 
veszélyezteti  működését  az,  hogy  rendelkezései  végre- 
hajtására csak  erkölcsi  hatalomra  támaszkodhatik. 

Gróf  Zichy  javaslata  szerint  a  helytartótanács  ez- 
után a  belföldi  hatóságokkal  latinul  levelez,  a  cancel- 
láriával,  a  katonai  és  külföldi  hatóságokkal  pedig, 
kivéve  az  úrbéri  és  igazságügyet,  németül. 

A  cancellária  továbbra  is  németül  referál  az  ural- 
kodónak, kivéve  az  említett  ügykörökben.  Ezek  szerint 
különböző  lesz  a  decretumok  nyelve  is. 

Egyházi  és  tanulmányi  ügyekben  meg  kell  szűnni 
a  közös  bizottságoknak.  Ezek  törvény  szerint  a  magyar 
hatóságok  elé  tartoznak. 

Egyelőre,  míg  a  rendek  mást  nem  kivannak,  egye- 

sítve  maradhat  a  helytartótanácscsal  a  kamara,  csak- 
hogy külön  kamarai  üléseket  tartsanak  a  kincstartó 
elnöklete  alatt.  Ennek  hatáskörébe  tartozzék  a  só  és 
minden  gazdasági  ügy. 

Törvényellenes  a  közös  igazgatás  a  harminczad 
ügyben.  Ebben  az  intézkedés  a  cancelláriát  illeti 
Ezt  Pászthory,  kemény  tusa  után,  keresztül  is  vitte. 
A  conduitelisták  megszűnnek. 

Erdély  viszonyai  rendezésében  is  fenntartották  a 
József  alatti  állapotot.   A   két  cancellaria  egyesítését 

—  noha  azt  törvény  nem  szentesitette  —  meg  nem 
szüntették,  mert  az  unió  megfelelt  az  általános  óhaj- 
tásnak. Maga  a  gubernátor,  gr,  Bánffy  György  is  e 
mellett  szólalt  fel.  A  guberniumhoz,  a  régibb  szokás 
szerint,  ismét  behívják  a  püspököt,  de  külön  kincstartót 
ki  nem  neveznek.  A  három  nemzet  visszalép  jogába, 

—  a  szász  Comest  kinevezik.  A  kir.  táblát  visszahe- 
lyezik Maros- Vásárhelyre,  de  a  birák  csak  a  régi, 
kisebb  fizetést  élvezik.  Hivatalos  nyelvül  ismét  a  latint 
fogadják  el.  ^ 

Leginkább  érezhető  az  új  szellem  fuvallata  az 
iskolai  és  egyházi  intézkedéseken.  Ezekben  a  can- 
cellaria jár  elől.  Április  7-én  meghagyja,  hogy  házas- 
sági ügyekben  a  protestánsokra  nézve  ezentúl  is  az 
1786-iki  pátens  érvényes,  a  katholikusokra  nézve 
visszaáll  a  régibb,  törvényes  állapot.  Egyáltalában  a 
vallásügyet  az  országgyűlésig  az  előbbi  kormány  szelle- 
mében vezetik. 

Visszaállítják  a  convictusokat.  Az  iskolapénz  már- 
czius    1-én,  a  közóhajtásnak   megfelelŐleg,  megszűnt. 

A    népiskolák   vezetésére    ezentúl   is   legyen    fel- 

^  Canc.  3695.  sz.   Ezen   alapul  a  márcz.  26-iki  decretum. 

Ügyelő ;  akár  a  megyei  magistratus  jár  el  ezen  tiszt- 
ben, akár  külön  hivatalt  állítanak  fel. 

Bár  a  német  nyelv  már  nem  lesz  hivatalos,  még 
sem  szabad  azt  elhanyagolni.  Német  tanár  ezután  is 
lesz,  de  az  ifjúságtól  függ  e  tárgy  tanulása. 

Az  előadás  nyelve  az  egyetemen  a  latin.  A  gym- 
nasiumokban  és  az  alsóbb  iskolákban  már  nem  a 
német,  mint  a  hogy  ez  iskolaévben  a  három  gram- 
matikai iskolára  nézve  elő  volt  írva,  hanem  az  anya- 
nyelv. Még  pedig  ott,  hol  az  ifjúság  nagyobb  része 
tud  magyarul,  a  magyar  nyelv  lesz  az,  melyet  az  egész 
birodalomban  terjeszteni  akarunk.  ^ 

„Az  úgynevezett  normális  és  nemzeti  (elemi)  isko- 
lákban egy  hazai  nyelv  tanítását  sem  akarjuk  meg- 
akadályozni ;  csak  azt  óhajtanok,  hogy  a  magyarra, 
mint  e  birodalomban  a  valódi  anyanyelvre  különös 
gondot  fordítsanak.  Ügyelni  kell  tehát  ennek  művelé- 
sére és  terjesztésére,  különösen  oly  helyeken,  hol  most 
több  nyelv  is  dívik".  ^ 

Ez  az  első  kormányintézkedés  történetünkben,  mely 
a  magyar  nyelv  ápolását  és  terjesztését  tűzi  ki  az 
iskolázás  czéljául.  Hogy  milyen  messzemenő  reménye- 
ket fűznek  hozzá,  mutatja  az  a  kifejezés,  hol  most  több 

nyelv  dívik. 

«• 

^  Canc.  4050.  szám.  Non  jam  Germanico  idiomate  —  sed 
nativo,  et  quidem  ubi  major  pars  Scholasticae  Juventutis  Hun- 
garicum  Idioma  callet,  isthoc  hungarico,  quod  per  omne  Re- 
gnum  propagare  volumus,  utendum  érit. 

^  Nullius  equidem  vernacularum  linguarum  Doctrinam  in 
Scholis  dictis  Normalibus  et  Nationalibus  impediri  volumns ; 
cuperemus  tamen,  ut  Linguae  Hungaricae,  veiut  hoc  Regno  re 
ipsa  maternae  praecipua  haberetur  ratio,  ad  cujus  itaque  cultu- 
ram  et  propagationem,  ac  signanter  in  locis  ubi  nunc  plura  vigent 
Idiomata,  convertendae  erunt  curae. 

A  német  nyelv  tanulását  senkire  sem  akarjuk  rá- 
tukmálni, de  azért  a  városokban  és  nagyobb  közsé- 
gekben tanítsák. 

Az  iskolakényszer  is  megszűnt.  De  azért  a  megyék 
vigyázzanak  és  figyelmeztessék  a  népet,  mely  úgy 
sem  szereti  oda  küldeni  gyermekét,  az  iskola  hasznára. 

A  lelkészrendezés  a  mostani  statusquóban  marad, 
de  úgy  marad  a  klastromok  eltörlése  is.  Az  egyházi 
adó  a  vallásalaphoz  és  a  fortificationalis  fundushoz 
megszűnik,  de  a  kik  vállalták,  tovább  is  fizessék. 

Már  ezekben  is  nagy  előzékenység  nyilatkozik  a 
közhangulat  iránt.  Még  inkább  kitűnik  ez,  mikor  a 
nemesi  privilégiumokról  van  szó.  A  nemesek  nem 
fizetnek  ezentúl  vámot,  ha  Eszékre  vagy  Zágrábba  az 
új  utakon  mennek  vásárra.  Az  alapítványok  pénzét 
ismét  kikölcsönzik  57o-es  kamatra.  Összeírás  ezentúl 
csak  portalis  lehet.  A  hús  limitatiója  ismét  megkez- 
dődik. Az  úriszék  ismét  megkezdi  működését.  Nagy 
socialis  jelentőségű  az,  hogy  a  József  által  kibocsá- 
tott, igen  szabadelvű  cselédszabályzat  is  érvénytelenné 
válik.  A  policia,  melyet  a  megyék  nem  szűntek  meg 
ostromolni,  megszűnik. 

Megmarad  ellenben  az  egészségügy  rendezése  és 
egyelőre  a  lottó  is.  ^ 

A  városok  is  visszanyerik  előbbi  berendezésüket, 
sőt  azon  előjogaikat  is,  melyeket  vallás  dolgában 
gyakoroltak.  Ez  volt  tán  a  legnagyobb  engedmény, 
melyet  a  kormány  a  katholikus  reactiónak  tett. 

Igen  jellemző    az    általános  irányra  nézve,  mikép 

^  József  császár  rendeletet  adott  ki  a  nöi  fűző  (^Mieder) 
viselése  ellen.  Ezt  nem  vonják  vissza,  hanem  dissimulálják. 
Végrehajtása  a  nemesi  szabadságot  sértené.  A  lottót  1778-ban 
hozták  be. 

okolja  meg  a  helytartótanács  a  policia  eltörlését.  Ene 
azért  nincs  szükség,  mert  az  ünnepélyeknél  maga  a 
magistratus  tartja  fenn  a  rendet  és  mert  annyi  tabella 
már  nem  kell.  „Ha  pedig  a  policiával  titkos  czél  is 
összefügg,  a  lakosok  méltán  félnek  tőle.  Ismeretes, 
hogy  a  többi  örökös  tartományban  a  nép  hangulatának 
kikémlelése  a  policia  igazgatóságának  szándéka.  Nem 
lehet  tagadni,  hogy  az  ily  berendezés  könnyen  poli- 
tikai inquisitióvá  fajulhat  és  minden  polgári  szabad- 
ságot elnyomhat.  Máshol  lehet  reá  szükség.  Magyar- 
országon ellenben  a  fejedelem  és  a  nép  jogainak 
szerencsés  viszonya,  hacsak  a  végrehajtó  hatalom 
méltányos  korlátok  közt  marad,  fölöslegessé  teszi  a 
titkos  kikémlelést.  E  kormányformával  szükségkép 
együtt  jár  a  nyilvánosság."  ^ 

Épp  ily  büszke  öntudat,  ily  ragaszkodás  a  tör- 
vényességhez nyilatkozik  meg  azon  határozatban  is, 
hogy  a  praesidialisokkal  való  kormányzás  megszűnik, 
és  hogy  a  normale-k  többé  nem  irányadók. 

A  legfontosabb  ügyekben  is  felemelik  szavukat  a 
magyar  Tíormányszékek  és  oly  határozatokat  hoznak, 
melyekről  tudják,  hogy  azok  a  központi  kormánynál 
uralkodó  nézeteknek  éppen  nem  felelnek  meg. 

így  a  tolerantiát  törvénytelennek  nyilvánítják.  Tör- 
vénytelen azért,  mert  sérti  Horvátország  törvényes 
privilégiumát  az  akatholikusok  kizárására,  továbbá, 
mert  véget  vet  a  püspökök  investigatiójának.  Sérel- 
mes a  kath.  hit  elhagyásának  megengedése  hat  heti 
oktatás  után.  Sérelmes  továbbá  az  akatholikusok  fel- 
oldása a  kath.  mestereknek  tartozó  szolgálatok  alól. 
Mindezekben  csak  régi,    a  kath.  egyháznak   kedvező 

1  Kancz.  lev.  4049. 

álláspontjukat  jelölik,  melyet  annyiszor  és  oly  hévvel 
fejtettek  ki  József  előtt.  De  az  új  áramlás  sincs  reá- 
juk hatás  nélkül.  Okaik  közt  az  is  szerepel,  hogy 
hiszen  az  akatholikusok  magok  sem  akarnak  tolerál- 
tak lenni.  Egyelőre  azonban,  míg  a  diaeta  határoz, 
fenntartják  a  császári  rendeletet. 

A  szorosan  vett  politikai  és  bíráskodási  ügyekben 
való  fő  intézkedéseket  már  ismertettük.  De  figyelmük 
a  látszólag  csekélyebb  ügyekre  is  kiterjed.  A  nemesek 
szolgáinak  ismét  megengedik  a  fegyverviselést ;  szint- 
úgy visszaadják  a  fegyvert  az  egyházi  nemeseknek 
(praedialistáknak)  is.  A  statáriumot,  mint  törvényelle- 
nes, kivételes  bíróságot,  eltörlik.  Ellenben  elhatározzák, 
hogy  ismét  veretik  a  magyar  pénzverés  büszkeségét, 
a  körmöczi  aranyat. 

Egyik  legrútabb  elfajulása  a  rendőri  államnak 
az  a  követelése  volt,  hogy  a  lelkész  a  bűntetteket 
denunciálni  köteles.   Ezt  természetesen  megszüntetik. 

Közjogi  tekintetben  fontos,  hogy  a  helytartótanács 
nem  levelez  többé  az  örökös  tartományok  alsóbb 
hatóságaival. 

Az  egészségügyi  rendelkezéseket  fenntartják,  mert 
azok  a  törvénynyel  nem  ellenkeznek.  Csakhogy  megsze- 
géstikre nem  lehet  bírságot  kiróni ;  mert  erről  törvény 
nem  rendelkezik.  A  tiszti  orvosok  nem  kötelesek  annyi 
jelentést  írni ;  jobb,  ha  azalatt  a  betegeket  látogatják. 
A  physikusokat  választják,  de  csak  a  képesítettek 
közül.  Végre,  József  rendelkezése  ellenére,  megma- 
radnak a  kripták,  „mert  a  közvélemény  csak  lassan 
halad  előre."  ^ 

A   közigazgatás    dolgában   egészen  a  régi  állapot 

^  Opinio  publica. 

áll  helyre.  Józsefnek  csak  egy  fontos  intézkedése 
marad  érvényben :  a  főkormányszék  tovább  is  Budán 
székel.  A  megyék  visszakapják  házi  pénztárukat  és 
az  árvaügy  kezelését.  A  kivándorlást  megszorító  pá- 
tenst, „mint  az  emberi  szabadsággal  ellenkezőt", 
eltörlik. 

Legrövidebben  végeznek  a  közgazdaság  ügyével. 
A  vámrendszer,  valamennyi  sérelem  közt  a  legnagyobb, 
megmaradhat.  Hisz  megvolt  már  Mária  Terézia  korá- 
ban is ! 

Az  úrbér  ügye  a  diaeta  elé  való.  Az  új  intézke- 
dések közül  sok  a  törvénybe  ütköző.  így  p.  o.  az, 
hogy  24  óra  alatt  vigyék  el  a  kilenczedet  és  a 
tizedet. 

Enyhébben  ítélnek  a  lelkészrendezésről.  Az  hasz- 
nos, csak  hogy  költségeinek  előteremtése  volt  tör- 
vénytelen. Baj  továbbá  az,  hogy  szegény  lelkészségek 
felállítása  által  szenved  az  egyház  dísze.  Az  ilyen 
pap  kunyhóban  lakik.  Ilyen  háborús  időben  sem  a 
földesurak,  sem  a  községek  nem  áldoznak  szívesen 
ilyen  czélra.  Fundus  pedig  nincs.  Különben  is  kevés 
a  pap.  El  kell  tehát  halasztani. 

A  papnövendékek  számának  csökkentését  a  gene- 
rálé seminariumok  felállítása  okozta.  Meg  kell  hall- 
gatni a  püspökök  véleményét,  mielőtt  ez  ügyben 
intézkednek. 

Látjuk,  hogy  a  provisorium  berendezésében  nagy 
szerep  jut  a  közvéleménynek.  A  kormányszékek  min- 
den lehető  botránykövet  el  akarnak  távolítani  a  ki- 
engesztelődés  útjából.  Hazafias  érzületükön  és  belátá- 
sukon kívül  hatással  van  reájuk  az  a  szándék  is,  hogy 
lehetőleg   elfeledtessék   Józsefnek  tett   szolgálataikat. 

Most  az  ország  az  erősebb ;   most  egészen  és  ki- 

zárólagosan  azt  szolgálják.  Megteszik  neki  azt  a  szol- 
gálatot is,  hogy  helyzetét,  melyet  a  feliratok  teljesen 
megvilágítanak,  nyiltan  felfedik  Leopold  előtt.  Érte- 
síteni akarja  a  fejedelmet  a  nemzet  érzéséről.  * 

Legáltalánosabb  az  országgyűlés  követelése.  Ezt 
az  1608.  3.  és  1622.  7.  t.-cz.  szerint  nem  is  lehet  elha- 
lasztani májuson  túl.  E  nélkül  nem  adnak  sem  kato- 
nát, sem  subsidiumot  Néhány  megye  kijelenti,  hogy 
az  1715.  8.  t.-cz.  értelmében  még  a  jobbágyokra  sem 
róhat  terhet.  Azt  is  emlegetik,  hogy  a  háború  és 
béke  ügye  országgyűlés  elé  való. 

„Mondják,  hogy  az  örökösödés  megrendült,  az 
örökösödés  fonala  megszakadt."  ^  Ennek  okául  pedig 
felhozzák  nemcsak  József  törvénytelenségeit,  hanem 
Mária  Terézia  sérelmeit  is.  Ezek  közt  kiemelik  a 
katonai  sérelmet :  idegen  tisztek  kinevezését  a  magyar 
ezredekhez.  Elmondják  aztán  a  többi  országos  kíván- 
ságot, sérelmet,  különösen  a  reservált  három  pontra 
vonatkozó  véleményeket  is.  A  király  ezek  után,  hiva- 
talos forrásból  is  tisztában  lehetett  a  helyzet  egész 
nehézségével,  veszélyével.  Tisztában  lehetett  azzal, 
hogy  ugyancsak  erős  lehet  az  a  mozgalom,  mely  ezt 
a  conservativ,  aulikus  dicasteriumot  annyira  magával 
bírta  ragadni. 

így  az  uralkodóval  szemben  úgy  a  kanczellária, 
mint  a  helytartótanács  megtette  kötelességét.  Nem 
ámították,  nem  szóltak  népszerűségéről,  az  ország 
készségéről,  hogy  neki  hódoljon. 

^  De  sensu  Nationis.  Kancz.  lev.  4209.  márcz.  24.  A  fel- 
terjesztést Szécsen,  a  helytartótanács  alelnöke  és  Vay  József 
tanácsos  írták  alá. 

*  Ut  aiunt,  successio  labefactata.  Filum  successionis  inter- 
ruptum 

Megtették  e  kötelességüket  az  országgal  szem- 
ben is? 

Ez  tán  nehezebb  része  volt  feladatuknak.  A  király 
komoly  férfiú,  ki  tudni  akarja  az  igazat,  ki  egyenesen 
arra  kötelezi  ministereit,  hogy  ezt  előtte  minden  alka- 
lommal felfedjék.  Hisz  neki  biztos  adatokra  van  szük- 
sége, ha  politikai  rendszerét  fel  akarja  építeni.  Az 
elragadott,  lelkes  tömeg  azonban  nem  szívesen  hallja 
az  igazat.  Annak  nem  feladata  a  cselekvés ;  a  fele- 
lősség érzete  pedig  mindig  fogy  a  részvevők  ará- 
nyában. Az  igazán  becsületes  magyar  államférfiúnak 
pedig  soha  sem  szabad  kitérni  azon  kellemetlen  köte- 
lesség alól,  hogy  népét  felvilágosítsa,  megmutatva 
neki,  mi  érhető  el  törvényes  eszközökkel,  mi  nem, 
és  reávezetve  nemzetét  a  sikeres  előrehaladás  útjára. 

A  helytartótanács  ez  elől  sem  tért  ki.  Márczius 
14-én  kibocsátott  rendeletében  tudtul  adja  a  megyék- 
nek, hogy  Leopold  megérkezett  és  kezébe  vette  a 
kormányt.  Kijelenti,  hogy  az  uralkodó,  ki  szorosan  a 
törvények  értelmében  fog  uralkodni,  megerősítette  az 
összes  törvényes  hatóságokat.  Márczius  23-án  figyel- 
mezteti a  megyéket  arra,  hogy  tartsák  ők  is  magokat 
szorosan  a  törvényhez  és  tartózkodjanak  minden  fék- 
telenségtől. 

Elfogadják-e  a  megyék  a  jó  tanácsot?  Megvan-e 
még  kellő  tekintélye  ennek  a  kormánynak,  mely 
annyira  azonosította  magát  az  ország  óhajtásaival, 
hogy  „mint  a  felnőttek  oktatója"  lépjen  fel? 

A  január  28-iki  rendelet  kibocsátása  után  az  or- 
szágbíró figyelmezteti  a  kanczellárt,  hogy  csak  a  jövő 
megyegyülések  fogják  megmutatni :  minő  volt  a  csá- 
szár nagy  áldozatának  hatása  és  meghozza-e  a  kívánt 
eredményt.    Tudjuk,   hogy   ez   nem   történt    meg.   A 

márczius  elején  tartott  megyegyülések  alig  hogy  meg- 
köszönik a  törvényes  állapot  helyreállítását,  viszon- 
szolgálatra  alig  gondolnak  és  csak  arra  törekszenek, 
hogy  a  királyi  hatalmat  még  jobban  megszorítva,  biz- 
tosítsák mindenkorra  az  alkotmányt.  József  meghalt ; 
az  új  uralkodót  meg  csak  akkor  ismerik  el,  ha  majd, 
az  új  hitlevél  caudiumi  igája  után,  meg  is  koronázzák. 

Csudálatos,  de  a  belső  ellenmondásokban  oly  gaz- 
dag forrongás  természetéből  mégis  megmagyarázható, 
hogy  ha  a  királyt  nem  is,  de  a  kormányt  elismerik. 
Pedig  kitől  kapta  megbízatását  az  országbiró,  a  kan- 
czellár  és  mindnyájan?  Az  országos  közvélemény 
szerint  törvénytipró  császártól,  vagy  már  Mária  Teré- 
ziától, kinek  uralkodása,  annyi  felirat  szerint,  sérel- 
meivel már  megkezdte  a  trónörökösödés  megingatá- 
sát. Ha  pedig  az  uralkodó  nem  törvényes,  hogy  lehet 
törvényes  annak  kinevezett  eszköze? 

Igen,  csakhogy  a  ministerek  magyarok  voltak,  és 
ha  szolgálták  is  a  császárt,  mindig  fenntartották  vele 
szemben  is  a  törvényes  álláspontot.  Aztán  meg  a 
beállott  fordulatban,  az  alkotmány  helyreállításában, 
kétségkívül  nagy  volt  a  részük.  Ezért  a  megyék 
gyakran  a  legtúlzóbb  kifejezésekkel  méltatják  érde- 
meiket, emelik  egekig  hazafiságukat.  A  közvélemény 
helyes  úton  járt,  mikor  elválasztotta  őket  József  rend- 
szerétől. 

Még  nagyobb  ellenmondással  is  találkozunk.  A 
magyar  önállóságnak  a  Habsburgok  uralma  óta  egyik 
legfőbb  biztosítéka  az  volt,  hogy  a  király  magyar 
ügyekben  csak  magyarok  tanácsára  hallgasson.  A 
XVI.  század  óta  se  szere,  se  száma  az  ezt  követelő 
törvényeknek  és  feliratoknak.  Most  azonban  megtör- 
tént, hogy  Kaunitz  herczeg,  az  államkanczellár  bírta 

reá  a  beteg  császárt  rendszere  megdöntésére  kegyet- 
len utalással  a  külföldi  helyzetre.  A  mi  a  magyar 
tanácsosoknak  nem  sikerült,  véghez  vitte  az  osztrák. 
És  íme  megyék  és  egyesek  elborítják  hálafeliratokkal 
azért,  hogy  beavatkozott  a  magyar  ügyekbe.  Holott, 
származásánál  és  hivatalánál  fogva  a  törvény  betűje 
szerint  erre  teljesen  illetéktelen  volt. 

A  márczius  végén  vagy  április  elején  lezajló  me- 
gyegyúléseknek  kettős  a  jelentősége.  Most  kezdődik 
csak  az  igazán  törvényes  állapot,  a  törvényes  főis- 
pánok kormányzása,  és  ezzel  együtt  jár  a  „széképí- 
tés",  a  restauratio.  Ezek  döntenek  tehát  a  fölött: 
mely  családok,  illetőleg  pártok  bírják  majd  a  hatal- 
mat. Azután  meg  a  felől  kell  dönteniök  :  milyen  állást 
foglaljanak  az  új  uralkodóval  szemben,  kinek  örökö- 
södési jogát  már  néhány  héttel  előbb  kétségbe  von- 
ták. Elismerik-e  királyuknak ;  elismerik-e  a  kormányt, 
mely  őket,  bár  szelíden,  leczkéztetni  merte,  kormá- 
nyuknak? E  gyűlések  döntenek  egyúttal  az  utasítá- 
soknak, tehát  egyúttal  a  jövő  országgyűlésnek  iránya 
fölött  is. 

Nagy  szerep  jut  ezekben  az  újonnan  kinevezett 
főispánoknak,  kik  mintegy  személyükkel  hivatottak 
kifejezni,  hogy  a  régi  rendszer  helyébe  a  történeti 
folytonosság  lépett.  A  működő  főispánok  lelépnek 
a  színtérről ;  helyökbe  azok  lépnek,  kik  előbb,  törvé- 
nyesen, mint  a  rendeknek  szinte  született  fejei,  igaz- 
gatták a  megyéket.  A  bureaukratiát  velők  a  feudális 
alkotmányos  rendszer  váltja  fel. 

Az  új  főispánok  kinevezése  még  József  utolsó 
napjaira  esik.  Természetes  következése  ez  a  vissza- 
vonó rendeletnek.  Pálfíy  kanczellár  már  febr.  5-én 
előterjeszti  jelöltjeit,   mire   a   nagybeteg   császár  azt 

válaszolja,  hogy  járjon  el  úgy,  a  hogy  jónak  találja.  ^ 
Aradra  gr.  Haller  Józsefet  nevezik  ki.  Békésbe,  hol 
a  fiatal  Károlyi  grófnak  volna  hozzá  joga,  báró  Orczy 
József  jő,  kit  ott  szeretnek.  Beregben  gr.  Schönborn 
az  örökös  főispán.  Administratornak  Pogány  Lajos 
máramarosi  alispánt  ajánlja  a  kanczellár,  mert  ez 
volt  az  egyetlen  megye  a  kerületben,  mely  újonczot 
és  élelmet  adott,  vagy  b.  Vécsey  Miklóst.  Bihar  igen 
fontos,  annak  példáját  követik  a  szomszéd  megyék. 
Gr.  Haller  József  ott  elvesztette  befolyását,-  legalkal- 
masabb lesz  Ürményi,  kit  kedvelnek.  Borsodban  1785 
előtt  gr.  Andrássy  volt  a  főispán,  de  azt  igazgatása 
alatt  előfordult  hibák  miatt  letették.  Oda  gr.  Majláth 
József  alkanczellár  jő.  Vasban  Batthyány  Lajos  ber- 
ezeg az  örökös  főispán,  de  őt  1784-ben  a  német 
nyelvi  rendelet  ügyében  való  hanyag  viselkedése 
miatt  letették;  most  ismét  elfoglalhatja  székét.  Csa- 
nádba b.  Splényi  helyett  b.  Prónay  Lászlót,  Aradba 
Almásy  Pált,  a  volt  királyi  biztosokat  küldik.  Hont 
Koháry  herczeg  megyéje.  Fia  azonban  még  igen 
fiatal ;  administratorul  a  tanult  gr.  Szapáry  Pál  ajánl- 
tatik. 

Nyitrában  vissza  kell  helyezni  gr.  Forgács  Miklós 
főispánt,  kinek  nemcsak  a  megyében,  hanem  az  egész 
országban  nagy  a  népszerűsége  és  kinek  letétele 
1784-ben  úgyis  törvénytelen  volt.  ^  Pestmegye  bölcs 
vezetésétől  függ  a  szomszéd  megyék  eljárása  is.  Mig 
nincs  nádor,  Ürményi  legyen  az  administrator,  mert 
Almásy  mint  királyi  biztos  elvesztette  befolyását. 
Zalában  az  Althan  grófok  örökös  főispánok.  De  mivel 

^  Praesid.  kancz.  46.  Machen  Sie  darüber  dasjenige,  was 
Sie  für  das  Beste  erachten  werden. 

*  Magyarország  II.  József  korában  II.  376—379.  1. 

gr.  Althan  János  nem  viselheti  a  tisztséget,  gr.  Es- 
terházy János  vagy  Kázmér  legyen  az  administratora. 
Temes,  melylyel  együtt  jár  a  temesi  ispánság,  Győry- 
nek  vagy  b.  Splényinek  jut.  Végre  Ungban  Rosen- 
feld  lehetetlenné  vált;  oda  vissza  lehetne  helyezni 
gr.  Sztáray  Józsefet. 

Ezzel  azonban  nem  volt  befejezve  a  változás. 
Biharmegyóbe,  melynek  ellenzéki  érzülete  mind  erő- 
sebben nyilvánult,  Ürményi  helyett  gr.  Teleky  Sámuel 
alkanczellárt  küldték.  Tőle,  mint  a  református  egyház 
egyik  főoszlopától,  kit  a  mellett  nagy  műveltsége  és 
modora  is  ajánlottak,  méltán  várhatták  a  kedélyek 
lecsillapítását.  Ürményit,  ki  különben  is  zokon  vette, 
hogy  főispánból  administratorrá  tették,  fizetésének 
megrövidítésével,  Bácsmegyébe  is  kinevezték  az  ekkor 
elhunyt  gr.  Hadik  tábornagy  helyébe.  Gr.  Balassa  is 
megvált  a  bánságtól  és  pozsegai  főispánságától ;  he- 
lyébe bánnak  gróf  Erdődy  János,  főispánnak  gróf 
Esterházy  Imre  került. 

Mind  e  változásoknál  világos  a  szándék,  hogy 
olyanok  álljanak  a  megyék  élére,  kiknek  loyalitása 
biztos  és  kik  mégis  számíthatnak  a  rendek  jóakara- 
tára. Különösen  mutatja  ezt  a  tendentiát  gr.  Forgács 
Miklósnak,  a  rendek  egyik  legkiválóbb  vezérének, 
tisztségébe  való  visszahelyezése.  Az  örökös  főispánok 
és  azok  a  főpapok,  kiknek  ehhez  joguk  volt,  újra 
átvehették  megyéik  igazgatását.  Batthyány  prímás 
kérésére  még  azt  is  megengedték,  hogy  őt  gr.  Csáky 
Károly  helytartótanácsos  helyettesítse. 

A  mozgalomba  most  mindenütt  számos  helyi  elem 
és  érdek  vegyül.  A  restauratio  mindig  mérkőzése  volt 
nemcsak  az  országos  vagy  felekezeti  pártoknak,  ha- 
nem  a   megyében  hatalomért   küzdő   családoknak  és 

érdekcsoportoknak  is.    Eddig  nem  volt  tán  eset   reá, 
hogy    egyszerre    annyi   családnak   és    egyesnek    be- 
folyása, rangja,    sőt   megélhetése  forgott  volna  kocz- 
kán,    mint   ekkor;    hisz  talán  most  volt   először  egy- 
szerre   „széképités    az    egész   országban".   Azok,  kik 
József    alatt    szolgáltak,    minden    lehetőt   megtettek, 
hogy  megmaradhassanak.  Ezt  annál  inkább  tehették, 
mert   hisz  a  legtöbb    megyében   idejekorán   elválasz- 
tották  ügyüket   a    császárétól,   ily  módon    iparkodva 
biztosítani  magukat  és  családjukat   A  kívül  maradot- 
tak,  de  különösen   azok,    kik  e  lefolyt   uralom   alatt 
bárminő  sérelmet  szenvedtek,  heves  ostrom  alá  veszik 
a  magistratust,  maguk  akarnak  helyébe  lépni,  és  győ- 
zelmük annál  biztosabbnak  látszik,  mert  a  hazafiság, 
az   alkotmány,    a   népfelség,    a   szabadság  jelszavait 
maguk  mellett  szólaltathatják  meg.    Mindnyájan  tud- 
juk, minő  élesek  az  ilyen  küzdelmek,    midőn  az   elv 
karöltve  jár  a  személyes  érdekkel  és  érvényesüléssel. 
Azokban  a  megyékben,    hol   kisszámú  volt  a  nemes- 
ség,   az   uradalmaktól  függött  minden ;    ott  ellenben, 
hol    tömegesen   laktak    a    teljesjogú  polgárok,    igazi 
táborokat  kellett  harczba  vezetni.    Oly    sokat  igért  a 
győzelem ;  oly  keserves  volt  a  bukás,  oly  országban, 
hol    a    „vae  victis"    mindig  érvényben  maradt,    hogy 
szinte  attól  lehetett  tartani,    hogy  az  elvi   ellentétek, 
a  nagy  országos  érdekek  elmerülnek  a  személyes  és 
helyi    érdekek    és    ambitiók   pocsolyájába.    Annál  is 
inkább,    mert  a  főispánok  kinevezése    egyenesen   ki- 
mutatja a  kormány   szándékát,    megbízottjai   tekinté- 
lyével vagy  népszerűségével  ellensúlyozni  a  reá  nézve 
annyira  kedvezőtlen  hangulatot. 

Csakhamar   kiderül,    hogy    ez    még   sem  sikerült. 
A    legtöbb    megye    fenntartja    ellenzéki    álláspontját 

Marczali:  1790—91.  országgy.  9 

akkor  is,  mikor  a  kormány  maga  is  a  régi  rendi 
ellenzék  álláspontjára  helyezkedett.  Néhol  még  a  fő- 
ispán ellen  is  kitör  az  elégedetlenség.  Tán  csakis 
annak  a  körülménynek,  hogy  mindenütt  annyira  túl- 
nyomó az  ellenzék,  volt  köszönhető,  hogy  komoly 
összecsapásokra,  verekedésekre  nem  került  a  dolog. 
Biharmegye  április  7-ére,  mindjárt  húsvét  utánra 
tűzte  ki  közgyűlését.  ^  Gr,  Teleky  főispán  e  czélra 
már  húsvétra  megérkezett,  várva  az  őt  megillető  díszes 
fogadást.  Biztos  volt  a  vármegye  hajlandósága  felől, 
hisz  Luby  Károly  viczispán  már  február  19-én  közölte 
vele  „ezen  egész  vármegyének  közörömét,  hogy  ex- 
cellentiádat, olyan  elfelejthetetlenül  szeretett  főispánját, 
a  dolognak  jobbra  lett  fordulásával  visszanyerhette". 
Csakhogy  azóta  nagy  változás  állott  be.  Természetes 
támaszai,  a  református  urak,  ellene  fordultak,  Domokos 
Lajos,  kinek  legnagyobb  volt  a  befolyása,  neki  tulaj- 
donította a  debreczeni  főbíróságból  való  kiesését. 
Rhédey  Ferencz  zokon  vette,  hogy  a  grófné  Őt  „testi- 
ségeért és  főcuratorhoz  nem  illő  fösvénységéért  atya- 
fiságosan  megdorgálta".  Mészáros  Dániel  egy  birtoka 
kiváltásától  tartott.  „Tisza  urak,  a  váradi  reform, 
templom  mellé  építtetett  istállójuknak  gróf  Teleky 
által  való  háborgattatásáért  panaszkodtak".  Ezekhez  szí- 
vesen csatlakozott  a  hatalmas  váradi  püspök  és  káp- 
talanja, hisz  református  volt  Teleky  és  népszerű  dolog 
volt  ellene  törni.  Különben  is,  felfogásuk  szerint,  a 
váradi  püspökséget  illette  meg  a  főispáni  szék.  Már 
a  márcziusi  15-iki  ülésen  kitört  a  harag.  Kimondták, 
hogy  Telekyt,  ki  despota  volt,  mint  biztos  visszaélt 
hatalmával,  nem  jó  hazafi,  el  nem  fogadják.  Azóta  is 

^  Húsvét  vasárnapja  áprüis  3-ára  esett. 

egyre  szították  a  tüzet.  A  főispán  nem  kapott  szállást ; 
a  vármegye  tilalmára  még  a  városházára  sem  száll- 
hatott ;  ott  beütötték  a  kályhák  oldalát. 

A  gyűlésen  először  felolvassák  a  király  márcz. 
14-iki  levelét.  Nem  tetszik,  hogy  Leopold  már  is 
királynak  nevezi  magát.  Megütköznek  a  levél  paran- 
csoló formuláin.  „Melyre  sok  illetlen  beszédek  után 
az  lett  a  végzés,  hogy  addig,  mig  nem  koronáztatik, 
királynak  nem  ismerik". 

Ha  a  királylyal  így  bántak,  a  főispánnal  sem 
különben.  Megújítják  előbbi  végzésöket.  „Menjen  ki, 
kinek  kell  gróf  Teleky".  Mikor  szavazást  követeltek, 
némelyek  „ezeket  letorkolták  és  infamisoknak  mon- 
dották, így  a  gróf  hívei,  nem  kívánván  magokat  a 
megdühödt  factio  csúfolása  tárgyává  tenni,  hallgat- 
tanak".^  Végül  a  főispán  legfőbb  jogát,  a  candida- 
tiót,  4  választott  férfiúra  bízzák  —  2  katholikus,  2 
protestáns  —  és  a  restauratiót  április  26-ára  tűzik 
ki.  Luby  alispán,  kinek  úgy  sincs  maradása,  lemond 
és  néhány  nap  múlva  beül  Szatmármegye  alispáni 
székébe. 

Teleky  szerint,  maga  az  alispán,  lekötelezettje,  volt 
az  egész  „factio"  igazi  vezetője.  így  akarta  megnyerni 
a  kálvinista  urakat,  hogy  Szatmárban  alispán  lehes- 
sen.'^  Szerinte  a  megyében  teljes  az  anarchia.  Nincs 
ott  tekintélye  sem  a  királynak,  sem  az  előkelőknek. 
Ez  az  állapot  pedig  nemcsak  reájuk  nézve  bántó, 
hanem  a  föld  népére  is. 

Ilyen  viszonyok  közt  jött  létre  az  április  7-iki 
felirat.  Szinte  meglepő,   hogy   megadják   Leopoldnak 

^  Keresztesi  naplója  219—20. 

*  Jelentése  a  kanczelláriához  4915.  sz.  Nagyvárad   ápr.  9. 

a  felséges  czímet.  ^  A  márcz.  14-iki  leirat  ellen  nem 
tesznek  észrevételt,  annál  inkább  kikelnek  a  márcz. 
23-iki  rendelet  ellen,  mely  a  törvény  tiszteletét  tőlük 
is  megköveteli  és  minden  excessust  megtilt. 

A  király  törvény  tisztelete  reménynyel  tölti  el  a 
rendeket.  Ezért  nagyobb  bizalommal  adhatják  elő  azt, 
mit  a  dolgok  jelen  állása  megkövetel. 

Elismerik,  hogy  az  1723. 1.,  2.  t.-cz.  szerint  az  tirö- 
kösödés  öt  illeti,  de  ez  az  örökösödés  limitált;  feltételeit 
a  felséges  ház  és  a  rendek  együtt  állapították  meg. 
De  ezt  a  szerződést  a  női  ág  első  két  uralkodója 
nemcsak  megsértette,  hanem  egészen  megszakította, 
mint  ezt  már  márczius  15-iki  feliratukban  előadták. 
Minthogy  az  örökösödést  a  fejedelmek  és  nem  a  karok 
bontották  meg,  világosan  következik  emezeknek  joga, 
hogy  szabadságaikat  az  országgyűlésen  új  kötéssel  job- 
ban biztosítsák.  Magának  az  örökösödésnek  a  főczélja, 
nem  az  arra  hivatott  családnak  haszna  vagy  hatalma, 
hanem  a  nép  boldogsága,  mely  a  törvényes  szabad- 
ságban áll.  Ennek  védelmét  oly  igazságos  fejedelem, 
mint  Felséged,  nem  fogja  megtagadni.  A  Felség  joga, 
vagyis  a  végrehajtó  hatalom,  csakis  ezen  kötésből 
veheti  eredetét. 

Egyebekben  is  keményen  megmaradnak  felfogá- 
suknál. A  törvénynyel  ellenkező  rendeletek  eltörlése 
nem  ellenkezik  sem  a  jó  renddel,  sem  a  főkormány- 
nyal.  Különben  is,  a  mit  a  megye  közgyűlésén  határoz, 
szerény  ítéletük  szerint  nem  nevezhető  törvénytelen- 
nek, sem  erőszaknak  (via  facti),  mert  a  megye,  mint 
a  statusok  gyűlése,  nem  tekinthető  magános  ember- 
nek. A  törvényes  állapot  visszaállításával  ők  csak  azt 

^  Sacratissima  Majestas. 

hajtják  végre,  mi  a  karok  törvényes  joga,  és  ezt 
parancs  nélkül  is  megtehetik.  Hol  törvény  van,  ren- 
deletnek nincs  helye.  „Fontos  érdek,  hogy  az  országot 
ebben  a  részben  alkotmányos  állapotába  helyezzék 
vissza".  ^  De  az  olyan  ügyeket,  melyekben  a  megyei 
rendek  nem  határozhatnak,  mi  is,  mások  is  az  ország- 
gyűlésnek tartottuk  fenn. 

Nem  megrovást  várnak  ezért,  hanem  elismerést, 
hiszen  mérséklettel  és  okosan  jártak  el,  hogy  semmi 
szabadosság  ne  legyen.  Ha  azonban  kisebb  hibák  tör- 
téntek volna,  mi  a  történt  sérelmek  nagysága  miatt 
inkább  érdemül  tudandó  be,  ezentúl  azon  lesznek, 
hogy  minden  a  rend  és  köznyugalom  korlátai  közt 
maradjon.  Mivel  szabadságunkat  már  kezdték  vissza- 
állítani, nemzetünk  hűsége  és  szigorú  erkölcse  ismét 
érvényre  jut.  Szükséges  azonban,  hogy  a  nyugtalan 
elméket  tartsák  vissza  az  egyenetlenség  szitásától. 
Mert  ennek  a  dolognak  szomorú  és  váratlan  lehet 
az  eredménje. 

Jellemző  e  feliratra  nézve  a  megyei  önkormányzat 
jogainak  erős  kiemelése.  A  kormány  szemrehányása,  hogy 
túllépte  a  megye  hatáskörét,  éppen  nem  érinti.  Joguk- 
nak tartják  e  rendelkezést,  hazafiságnak  és  nem  fék- 
telenségnek,  ha  nem  engedelmeskedtek  azon  rende- 
letnek, mely  május  l-ig  a  régi  állapotok  fenntartását 
írja  elő.  A  nagy  közjogi  kérdésben  határozottak,  de 
elég  mérsékeltek,  sőt  —  udvariasak.  De  mikor  a 
konkolyhintőkről  van  szó  —  valószínűleg  Telekyt 
értették  —  még  fenyegetéstől  sem  tartózkodnak. 

Eddig    értek   a    munkával,    midőn   megkapták    a 


^  Interest  ergo  maximé,  ut  hac  in  parte  reponatur  regnum 
in  statum   constitutionalem. 

márcz.  29-én  kelt  országgyűlési  meghívást.  Ezt  az 
egész  nemzet  óhajtja  és  mi  „béke-,  rend-  és  igazság- 
szerető férfiakat"  fogunk  odaküldeni.  Nagyon  hasznos 
volna  az  összes  rendek  és  az  egész  magyar  monarchia 
sebeinek  gyógyítására  nézve,  ha  az  összes  kapcsolt 
részeket  meghívnák  oda,  nemcsak  Dalmát-,  Horvát-, 
Tótországokat,  hanem  Erdélyt,  Galicziát  és  Lodomériát 
is.  „Mert  ezen  rendkívüli  gyűlésen  kell,  hogy  e  tarto- 
mányok, mint  a  magyar  korona  tagjai,  a  szabadságok 
és  jogok  visszaállításában  részt  vegyenek." 

Hasonló  volt  az  esete  a  másik  nagy  ellenzéki 
megyének,  Nógrádnak.  Itt  gr.  Batthyány  József  volt 
a  régi  főispán,  buzgó  katholikus  és  udvari  ember.  ^ 
A  rendek  nem  akarják  őt  elfogadni  és  már  márczius 
5-én  kijelentik,  hogy  nélküle  tartják  meg  a  restauratiót. 
Okaik :  mert  a  megyében  nincs  birtoka;  mert  magyarul 
nem  tud;  mert  privát  úrnak  (Albert  berezegnek)  gaz- 
dasági intézője ;  végre,  mert  előbb  is  zsarnokoskodott 
rajtok.  Itt  is  a  nemesi  respjiblica  maga  akarja  elvé- 
gezni legfontosabb  tisztjét,  a  candidatiót  és  restauratiót, 
minden  kényelmetlen  felső  beavatkozás  nélkül. 

Feliratában  (április  21.)  elismeri  Leopold  örökös 
jogát,  a  melynek  alapján  márczius  14-iki  leirata  szerint 
átvette  a  kormányt. 

De  mivel  erre  nézve  II.  József  tettei  új  színt  adtak 
a  dolognak,  '^  megragadják  az  alkalmat,  hogy  a  felség- 
nek őszintén,  de  tisztelettel  előadják  jogaik  mostani 
állását,  mint  olyan  fejedelemnek,  ki  szerint  az  ural- 
kodó van  a  nép  kedvéért  és  nem  megfordítva. 

Az  örökös  jog  a  sanctio  pragmatikán,    tehát  köz- 

1  Ez  az,  ki  Kazinczy  levelezésében  „Oculi"  név  alatt  sze- 
repel, rövidlátósága  miatt. 

*  Novam  generassent  rerum  faoiem. 

szerződésen  alapul.  Ha  ezt  egyik  fél  meg  nem  tartja, 
semmissé  válik  és  csak  új  szerződés  útján  állhat  heljTe. 
II.  Józsefnek  megvolt  a  joga,  de  nem  élt  vele,  hanem 
erőszakra  (jus  fortioris)  építve  kormányát,  a  pactumo- 
kat  hatástalanokká  tette.  A  pragmatika  sanctio  tehát 
Mária  Terézia  óta  kiesett  a  gyakorlatból.  így  a  női  ág 
örökös  joga  megdőlt. 

Ez  ellen  arra  lehetne  hivatkozni,  hogy  valakinek 
tettei  utódjának  nem  árthatnak.  De  a  birtokos  utódját 
is  képviseli,  a  mint  használhat,  árthat  is  neki. 

Minthogy  tehát  „a  fonál  megszakadt,  reménylik, 
hogy  a  karok  és  rendek  Felségeddel  az  országgyűlésen 
új  szerződésre  lépnek  és  megújítják  a  fejedelem  és 
a  nép  kölcsönös  jogait". 

Ök  is  tiltakoznak  az  ellen,  mintha  valami  olyat 
követtek  volna  el,  mi  a  kormány  tekintélyének  és  a  köz- 
rendnek ártalmára  van.  Ha  mégis  történt  valami,  tulaj- 
donítsa ezt  a  sértett  fél  méltó  fájdalmának.  Ily  elkese- 
redésben bajos  megtartani  a  kellő  mértéket. 

Megmondják  nyíltan  vélemény  őket  e  hatalmak  fel- 
osztására nézve  is.  A  törvényhozó  hatalom  közös  a 
rendek  és  a  fejedelem  közt.  De  a  végrehajtó  hatalmat 
sem  adták  át  a  rendek  teljesen  az  uralkodónak,  sőt 
annak  jelentékeny  részét  magoknak  tartották  fenn. 
Ezt  bizonyítják  a  törvényczikkek,  ezt  az  emberemlé- 
kezet óta  való  szokásjog.  Kárára  válnék  a  királyi 
hatalomnak,  ha  egyedül  ő  volna  megbízva  a  törvények 
végrehajtásával.  De  ez  a  diaeta  elé  tartozik.  Udva- 
riasan végezik,  mint  a  felségnek  jobbágyi  hódolattal 
örökös  hívei. 

Még  a  békés  Bácsmegyében  is  bomlást  okoz  a 
főispáni  kérdés.  Itt  is  a  kalocsai  érsek  jogára  hivatkoz- 
nak Ürményi  ellen.  Még  jobban  ki  lehetett  használni 

kir.  biztos  voltát.  Elterjedt  az  a  hír,  úgy  látszik,  gr. 
Brunswik  kir.  biztos  egy  kijelentése  alapján,  mintha 
a  kir.  biztosokat  esküjök  kötelezte  volna  a  magyar 
szabadság  teljes  megdöntésére.  Ez  nem  volt  igaz,  de 
felhasználni  lehetett.^  A  birtoktalanok  győztek  ott  a 
birtokosok  ellen.  így  az  április  12.  ülés  elhatározta, 
hogy  a  főispánt  el  nem  fogadja  és  kinevezése  ellen 
remonstrál.  Ürményi  viszont  el  van  határozva,  hogy 
csak  úgy  megy  a  megyébe,  ha  depuíatióval  vagy 
levéllel  meghívják.  De  arra  a  meggyőződésre  jut,  hogy 
e  factióknak  véget  kell  vetni  és  a  királyi  tekintélyt 
helyreállítani. 

Másutt,  hol  ilyen  személyes  ellentétek  hiányzot- 
tak, békésen  ment  a  dolog.  így  Fehérben,  mely  már- 
czius  3-án  még  oly  erős  repraesentatiót  küldött  fel, 
most,  április  14-én,  egészen  békésen  ment  végbe  a 
restauratio,  a  régi  magistratust  egyhangúlag  meg- 
választották és  a  királyi  rescriptumot  hangos  vívattál 
fogadták. 

Zalában  április  7-én  történt  az  ifjabb  gróf  Althan 
székfoglalója,  gr.  Batthyány  Ferencz  volt  az  installáló. 
ÍJnnepi  misét  tartottak,  aztán  következik  az  eskü, 
mozsár-  és  puskaropogtatás  közepett,  végre,  ősi  szo- 
kás szerint,  háromszor  felemelik  a  főispánt,  kit  a  fő- 
jegyző szép  magyar  beszéddel  üdvözöl. 

A  márczius  14-iki  reseripturaért  térdhajtva  mon- 
danak köszönetet.  Hű  alattvalók  lesznek,  csak  arra 
kérik  a  Felséget,   hajoljon  igazságos  felszólalásukra. 

Nem  érzik  magukat  találva  a  márczius  23-iki  le- 
irat által.  A  mit  teltek  és  határoztak,  az  nem  zavar- 
hatta a  jó  rendet.   A   királyi   meghívó   értelmében  a 

^  Putridum  utique  mendacium.  Ürményi  levele  Pálfíyhoz, 
Buda,  ápr.  16. 

békét  és  a  közjót  szerető  követeket  küldenek.  Ki- 
küldenek  egy  deputatiót  a  gravamenek  összeírására 
az  előbbi  diaetai  akták  alapján  és  az  instructio  szer- 
kesztésére. A  más  megyéktől  érkező  aktákat  és  re- 
monstratiókat  is  ahhoz  utalják. 

Megköszönik  herczeg  Esterházy  Miklósnak  és  a 
veszprémi  és  vasvári  káptalanoknak  a  bandériumok 
részére  befizetett  adományát.  Azok  „bűnös  makacs- 
sága fölött",  kik  fukarságból  vagy  hazafiatlanságból 
nem  járultak  e  költséghez,  még  szemet  hunynak. 

Alispánuk  egyértelemmel  Spissich  János  lett.  A 
kapornaki  járás  szolgabirúja  Deák  Ferencz  lett,  szó- 
többséggel. Követekül  Spissich  alispánt  és  Somsich 
Lázárt  választják  meg.  A  főispán  beszédjében  azt  az 
óhaját  fejezi  ki,  hogy  a  diaetán  az  ősi  constitutiókat 
újból  biztosítsák,  annyira,  hogy  felőlük  többé  ne 
lehessen  kétség  és  ne  támadhasson  többé  viszály 
király  és  nemzet  közt.  E  javítások  kidolgozása  lesz 
az  instructiókat   szerkesztő  küldöttségnek   főfeladata. 

E  megyénél  az  ellenzéki  hang  teljes  hiánya  a 
jellemző.  Ezzel  együtt  jár,  hogy  egészen  a  históriai 
folytonosság  alapján  áll,  úgy  hogy  a  közbeneső  közt  sem- 
mibe véve,  az  előbbi  diaeták  munkájához  akarja  kap- 
csolni a  jövőt.  E  conservativismus  kifejezésre  jut  abban 
is,  hogy  az  eltörölt  pálosrend  visszahelyezését  követeli. 

A  többi  felirat  közt  Szatmáré,  hol  a  törvényes 
főispán,  gr.  Károlyi  Antal,  elnökölt,  nagyjában  meg- 
egyezik Biharéval,  gyakran  szószerint  is.  Leopoldot 
mint  igazságos  fejedelmet  üdvözlik  és  kérik,  ne  en- 
gedje magát  eltérittetni  jó  szándékától.  Hivatkoznak 
arra,  hogy,  noha  IÍ.  József  a  kétoldalú  szerződést 
felbontotta  és  az  ország  egész  alkotmányos  rendszerét 
felforgatta,  hűségük,  mint  a  vas,   szilárd  volt. 

„Mi  tűnik  ki  a  polgári  szövetség  természetéből,  a 
természetjogából  és  a  tényekből?"  Az,  hogy  az  örö- 
kösödés alapjait  nem  a  nemzet  rendítette  meg,  hanem 
az  uralkodó.  Ezt  tehát  új  pactummal  kell  megorvo- 
solni az  országgyűlésen,  új  biztosítékokkal  szilárdít- 
ván meg  a  nemeseknek  és  minden  rendnek  jogait.  Ezt 
a  védelmet  szükségessé  teszi  „a  polgári  társaságnak 
ezen  században  világosságra  hozott  igazi  természete, 
a  múlt  gyászos  emléke  és  a  kétes  jövő".  A  boldog 
nép  szeretete,  minden  bizalmatlanság  kiküszöbölése 
igaz  alapja  a  trónnak.  A  felségnek  semmi  oka  sincs 
megtagadni  azt,  mi  a  nemzet  szabadságát  fenntartja 
és  minden  veszély  ellen  megőrzi.  Hiszen  az  uralkodó 
az  ország  constitutióinak  megfelelő  uralmat  akar  és 
ilyet  akar  hagyni  utódaira  is. 

Ok  is  ülés  közben  kapták  a  királyi  meghívót. 
„Semmit  sem  óhajtott  soha  a  nemzet  tüzesebb  vágy- 
gyal,  mint  ezt  a  diaetát,  minden  bajnak  egyetlen 
orvosságát. " 

Meg  vannak  győződve  arról,  hogy  ez  a  diaeta 
szabad  lesz,  idegen  katonaság  nem  övezi.  Mint  Bihar, 
ők  is  óhajtják  Erdély,  de  különösen  a  Partium  me- 
gj'^éinek,  továbbá  Galiczia  meghívását  erre  a  sok 
tekintetben  rendkívüli  országgyűlésre. 

Barsmegye  ellenben  nemcsak  az  örökösödés  meg- 
szakadását és  az  interregnum  beálltát  vitatja,  hanem 
abból  indul  ki,  hogy  az  osztrák  ház  hol  szép  szeré- 
vel, hol  erőszakkal,  de  folytonosan  igyekezett  önké- 
nyessé válni,  úgy  hogy  a  haza  belátja,  hogy  soha- 
sem lehet  felőle  biztosságban.  *  Huszonöt  éven  át  nem 
volt  országgyűlés,  úgy  hogy  constitutiónk  alapja  meg- 
rendült. 

^  Szent  Kereszt,  ápr.  21.  a  kanczelláriához. 

Alig  várja  a  diaetát,  hogy  új  pactum  jöjjön  létre 
n.  Leopold  fejedelemmel.  Azt  sem  tudják,  mi  lesz  a 
háborúval;  mi  dolgunk  vele? 

Ezért  még  tartózkodnak  attól,  hogy  Leopoldhoz 
forduljanak,  hanem  Pálffytól  várják  a  haza  javát  és 
az  alkotmány  biztosságát.  Bírja  a  fejedelmet  arra, 
hogy  más  tanácsra  ne  hallgasson,  hanem  csak  a 
diaetával  tractálja  a  hon  boldogságát.  Eszközöljön 
ki  oda  salvus  conductust,  a  külföldi  katonaságot 
pedig  távolítsa  el.  Ne  legyen  ott  német,  hanem  ma- 
gyar és  horvát,  német  tisztjeitől  megtisztított  katona- 
ság, mely  addig,  míg  nádort  nem  választanak,  a 
bántól  és  a  rendektől  függjön  s  Pest  körül  legyen 
összpontosulva. 

A  fejedelem  —  ez  a  válasz  a  márczius  23-iki 
rendeletre  —  el  fogja  ismerni,  hogy  úgy  generális, 
mint  particularis  gyűléseinken  csak  a  haza  javát  mun- 
káltuk. ^ 

Ugyanezen  kéréssel  fordulnak  még  az  nap  a  bán- 
hoz is,  kiről  felteszik,  hogy  motívumaikkal  egészen 
tisztában  van. 

Ez  az  egy  megye  tehát  megállott  ott,  a  hol  a 
többi  márczius  elején  volt.  Leopoldot  herczegnek  ne- 
vezi, el  nem  ismeri,  nem  is  fordul  hozzá,  noha  sokat 
remél  igazságszeretetétől.  A  szabad  diaeta  kérdése, 
melyet  Szatmár  is  felvetett,  itt  mintegy  főpolczra  jut. 
Magyar  katonaság,  magyar  vezetés  alatt,  a  diaeta 
szolgálatában,  a  Rákoson !  Itt  már  csakugj^an  meg- 
jelenik a  fegyveres  ellenállásnak  ha  nem  is  hirdetése, 
de  legalább  lehetősége.  A  naivitás  abban  nyilvánul, 
hogy  ilyen  felfogásnak  akarják  megnyerni  nemcsak 
a  kanczellárt,  hanem  a  bánt  is,  ki  szolgáló  tábornok. 

^  Munera  patriotica. 

Pozsonymegye  ellenben  végtelen  örvend  a  már- 
czius  14-iki  leiratnak  és  nem  volt  senki  a  teremben,  ki 
ne  akart  volna  kifejezést  adni  lelkesedésének  a  nemes 
uralkodó  iránt.  ^  Még  azt  is  tudják  róla,  hogy  a  nem- 
zetnek egekig  ható  panaszán  kívül  ő  bírta  reá  bátyját 
az  1780-diki  alkotmány  helyreállítására. 

De  hiszen  II.  József  is  a  legjobb  szándékokkal 
kezdte  meg  uralmát,  ő  is  megerősítette  szabadsá- 
gainkat és  nem  előre  föltett  szándék  szerint  járt  el 
később,  hanem  hitvány  hízelgők  és  tervezgetők  térí- 
tették el  őt  a  törvényes  úttól.  Ezek  fosztották  ki 
Isten  házait,  adták  el  zsidóknak  a  szent  edényeket, 
foglalták  le  a  kegyes  alapítványokat;  ezek  törölték 
el  rablóvágyból  a  szerzeteket  és  így  megbontották  a 
fejedelem  és  nép  közti  szeretet  kötelékét.  Gonosz, 
botrányos  könyvek  szabad  eladása,  az  adóemelés,  a 
szabad  nép  gyalázatjára  és  elnyomására  szánt  föld- 
mérés, mind  oda  czélzott,  hogy  bizalmatlanságot  kelt- 
sen király  és  nemzet  közt  és  a  külellenségnek  egyen- 
gesse az  útját. 

Most  boldogok,  mert  azt  remélhetik,  hogy  a  kegyes 
ós  igazságos  uralkodó  nemcsak  a  József  ütötte  sebe- 
ket gyógyítja  meg,  hanem  a  Mária  Terézia  sérelmeit 
is  orvosolja.  Keményüket  csak  az  lohasztja,  hogy 
azok  a  gonosz  honpolgárok,  ^  kik  a  császárt  háló- 
jukba kerítették,  nem  bűnhődnek,  hanem  bő  nyug- 
díjat kapnak.  Fáj,  hogy  a  királyi  biztosokat  magas 
polczon  kell  látnunk,  holott  azok  mint  honárulók 
tisztségük   elvesztésére   és   száműzésre   volnának  íté- 

^  Ez  a  nagyon  byzantinus  stílusú  felirat  németül  nyomta- 
tásban is  megjelent :  ünterthanígste  Vorstellung  der  löbUchen 
Standé  des  Pressburger  Komitats.  Pozsony,  ápr.  9. 

*  Patriae  Cives. 

lendők.  Arra  kérik  a  királyt,  foszsza  meg  legalább  a 
volt  királyi  biztosokat  főispáni  méltóságuktól. 

Valamennyi  felirat  közt  ez  a  legloyalisabb.  Leo- 
poldhoz  szinte  imádattal  fordul,  de  még  Józsefet  is 
tiszteli.  Ellenben  izzó  gyűlölettel  fordul  eszközei  ellen. 
A  harag  főképen  Balassa  és  Izdenczy  ellen  irányul, 
de  a  többit  sem  kiméli.  Az  országgyűlésen  is  meg- 
szólal még  e  hang. 

E  megtorló,  boszúálló  irány  mellett  jellemző  a 
felirat  katholikus  iránya.  Egy  másik  sem  bélyegzi 
meg  ennyire  József  egyházi  intézkedéseit,  mint  éppen 
az  a  megye,  melyben  a  kanczellár  mellett  a  prímás- 
nak van  iegnagj'^obb  befolyása.  Viszont,  igen  jellem- 
zően, a  közjogi  vagy  nemzeti  kérdéseket  föl  sem 
veti,  nem  szól  magyar  katonaságról,  sem  az  alkot- 
mány újabb  biztosításáról.  A  katholikus  irány  csak- 
ugyan meg  lehetett  elégedve,  ha  minden  módosítás 
nélkül  sikerül  felélesztenie  Mária  Terézia  korát. 

Zágrábmegye  azt  fejti  ki,  hogy  József  után  az  az 
emlékünk  maradt,  hogy  a  fejedelmek  hatalma  alatt- 
valóik szeretetében  áll,  boldogságuk  pedig  nem  a 
korlátlan  uralomban,  hanem  a  nemzetnek  a  törvények 
tisztelete  által  előidézett  jólétében.  ^ 

A  múlt  és  a  jelen  megtanított  arra,  hogy  minő 
biztosságot  nyújt  a  hitlevél.  Új  eszközökre  kell  gon- 
dolnunk, hogy  szabadságainkat  utódainkra  hagyhassuk. 
A  diaetán  a  megingatott  constitutiót  az  1723.  2. 
czikken  túl  is  meg  kell  erősíteni.  Részben  a  régi 
pactum  maradjon  meg,  részben  a  régi  feltételek. 

Felesleges  a  helji;artótanács  megerősítése,  mert  az 

^  Április  15-én  és  az  azt  követő  napokon  tartott  közgyű- 
lésből a  királyhoz  küldött  felirat. 


142  HARMADIK   FEJEZET. 

törvényes  intézmény.  Ha  megerősítik,  fel  is  lehetett 
volna  függeszteni.  A  mit  a  király  és  a  rendek  együtt 
állapítottak  meg,  azt  a  végrehajtó  hatalom  egyedül 
meg  nem  döntheti.  Halljuk,  most  is  használja  a  német 
nyelvet. 

Kérik  a  királyt,  tiltsa  meg  a  német  nyelv  hasz- 
nálatát, semmisítse  meg  a  törvényellenes  instructiót 
és  adja  vissza  ezt  a  törvényes  közeget^  törvényes 
hatáskörének. 

A  márczius  23.  rendeletre  vonatkozólag  kijelenti, 
hogy  nem  tett  semmi  rendellenest,  de  azok  a  megyék 
sem,  a  melyek  elhatározásaikat  vele  közölték.  Nagy 
baj  volna,  ha  a  titkos  feladások  újra  lábra  kapnának. 

Meglepő  ez  a  mérséklet,  mert  ez  a  megye  volt 
egyike  a  legharcziasabbaknak,  míg  a  régi  rendszer 
ellen  kellett  küzdeni.  Noha  érinti  az  új  feltételeket, 
még  az  1723.  pactumon  túl  is,  már  nem  szól  az  örö- 
kösödés megszakításáról. 

Pedig  ez  a  tan,  tudtunkkal  először  Zágrábban  nyert 
kifejezést.  Már  1786-ban  megmondta  báró  Magdalenics 
egy  katonatisztnek,  ki  természetesen  sietett  ezt  feladni, 
hogy  a  császár  reformjai  nem  veszedelmesek,  mert 
csak  egy  következésük  lehet :  az  örökös  jog  meg- 
szűnése. 

Legerősebben  tartják  magokat  most  is  a  tiszán- 
inneni megyék.  A  régi  13  megye  felkelő  szelleme  ott 
még  élt. 

Borsodmegye  április  12-én  a  királynak  ír  ugyan, 
de  hivatkozva  márczius  5-iki  feliratára,  újra  kijelenti, 
hogy  az  örökösödés  fonala  megszakadt.  „Csak  a  feje- 
delem és  a  nép  újabb  megegyezése  újíthatja  meg  azt 

'  Canale  legale. 

oly  módon,  liogy  a  felséges  ház  uralmának  minden- 
korra való  biztosításával  egyúttal  felséged  uralma  is 
békés  legyen." 

Örvendenek  a  fejedelemnek,  kit  népei  szerettek 
és  ki  még  Etruriából  rosszalta  azok  tanácsát,  kik  a 
belgák  szabadságát  el  akarták  nyomni,  most  pedig 
nyilvánosan  és  teljesen  visszaállítja  a  belga  consti- 
tutióját.  Azt  hiszik,  hogy  ők,  kik  sohasem  tértek  el  a 
hűségtől,  nem  érdemelnek  kevesebbet  oly  fejedelemtől, 
ki  a  polgárban  is  megbecsüli  az  embert. 

Az  1780-iki  állapot  nem  elégítheti  ki  őket.  Hisz 
már  Mária  Terézia  uralma  annyira  sértette  az  alkot- 
mányt, hogy  az  első  okot  szolgáltatta  az  örökösödési 
jog  megrendítéséhez.  A  helytartótanács  szerintük  sem 
szorult  megerősítésre.  A  baj  éppen  az  volt,  hogy 
iustructiója  mellett  sem  törődött  a  törvényekkel  és  az 
alkotmány  nyal,  melyek  védelme  kötelessége  volt. 

A  sérelmek  ilyen  orvoslásával  tehát  nem  eléged- 
hetnek meg.  Vegye  felséged  tekintetbe,  hogy  e  hű 
nemzet  jogait  a  múlt  uralom  alatt  sem  a  hitlevél, 
sem  a  kétoldalú  szerződés  és  capitulatio  nem  bírta 
biztosítani.  Ezért  a  nép,  mely  saját  boldogsága  elérése 
végett  adta  át  a  kormánypálczát  a  felséges  női  ágnak, 
új  biztosítékokra  köteles  gondolni.  A  régiek  mellett 
újakat,  a  mai  helyzetnek  megfelelőket  kell  szerezni.  ^ 

A  felséges  ház  uralmát  csak  törvényes,  szabad, 
idegen  katona  nélkül  tanácskozó  diaetán  lehet  bizto- 
sítani. „Hitlevél  és  capitulatio  után,  minden  szavazattal 
elnyerve  a  koronát,^  kezdje  meg  dicső  uralmát." 

Régi  loyalitas  és  még  régibb  bizalmatlanság  egye- 

^  Pro  moderno  rerum  situ. 

*  Omnibus  votis.  Kétértelmű :  óhajt  is  jelent. 

sül  ez  iratban.  Csak  a  fejedelem  személye  iránt  való 
bizalom  és  szeretet  enyhíti  rideg,  de  történeti  követ- 
keztetéseken alapuló  hangját. 

Heves-  és  Külső  Szolnokmegyék  a  kir.  meghívó 
kedvező  hatása  alatt  tartja  közgyűlését,  szintén  április 
12-én,  gr.  Esterházy  Károly  püspöknek,  a  katholikus 
párt  nagyhatalmú  és  harczias  vezetőjének  székhelyén. 
Örömébe  gyász  is  vegyül  azon,  hogy  József,  ez  a  nagy 
uralkodó,  országgyűlés  és  koronázás  nélkül  hunyt  el 
és  így  törvényes  királyaink  közé  nem  sorolható.  Az  a 
vigasz,  hogy  a  felség  uralmát  nádorválasztással,  hit- 
levéllel és  koronázással  akarja  megkezdeni. 

Ilyen  jó  fejedelemtől,  minőnek  a  felség  bizonyult 
és  minőnek  jelmondata  mutatja,  minden  jót  várhatunk. 
De  a  kiállott  veszély  nagysága  és  a  régibb  királyok 
alatt  rajtunk  ütött  sebek  azt  bizonyítják,  hogy  a  Károly 
hitlevele  nem  elég  biztosítás.  Méltányos,  hogy  a  jövő 
diaetán  újólag  és  őszintén  határozzák  meg  az  ural- 
kodó ház  és  a  nemzet  jogait ;  új  szerződés  állítsa 
helyre  a  felséges  ház  örökös  jogát  az  ország  jogaival 
és  szabadságaival  együtt.  A  vagyont  és  személyi  sza- 
badságot úgy  kell  biztosítani,  hogy  ezentúl  senki  se 
dönthesse  meg. 

A  koronázás  csak  a  hitlevél  czikkeinek  befejezé- 
sével, a  nemzet  megnyugvásával  (satisfactio)  mehet 
végbe,  tehát  annak  napját  nem  határozhatjuk  meg. 
Az  a  diaetától  függ. 

Ezt  kívánja  felségedtől  egy  mindenkoron  szabad 
népnek  joga.  Ezt  felséged  meg  nem  tagadhatja.^ 

Valamivel  finomabb  szövegezésben  itt  is  megjele- 
nik  az   örökösödés  joga   megállapításának   szüksége. 

^  Jura  populi  semper  liberi. 

A  diaeta  fő  teendőjének  említésénél  egyúttal  igen 
alapos  és  előrelátó  utalás  történik  arra,  hogy  annak 
munkája  sem  könnyű,  sem  rövid  nem  lesz. 

Sárosmegye,  mely  1790  elején  versben  adott  ki- 
fejezést elragadtatásának  a  történt  változtatások  fölött, 
most  szintén  kitörő  lelkesedéssel  fogadja  az  új  király 
trónralépése  hírét,  kitől  oly  sok  jót  remélhet.  „A  ki- 
rálynak a  nép,  de  különösen  az  előkelőbb  résznek 
szeretetére  van  szüksége."  ^  A  magyar  király  csak 
úgy  volt  boldog,  ha  oszlopát,  a  nemesi  osztályt,  fenn- 
tartotta, n.  Józsefet,  sajnos,  nem  sorolhatjuk  apostoli 
királyaink  közé.  Csak  a  mérsékelt  uralom  tartós. 
Kérdésbe  jött  a  királyi  szó  szentsége,  sőt  maga  az 
örökösödési  jog  is,  melyet  az  1723.  törvény  szabad- 
ságaink megtartásához  fűz. 

„Felséged  feladata  most  a  királyi  szó  szentségé- 
nek és  az  örökösödésnek  megerősítése.  Előre  is  ígé- 
rik, hogy  oly  törvényes  biztosítással  veszik  körül, 
hogy  azt  senki  se  sérthesse  meg,  még  ha  tán  II. 
József  gyászos  emlékű  elveit  akarná  is  követni,  és 
így  minden  módon  azon  lesznek,  hogy  felséged  örök- 
lése helyre  álljon."  ^ 

Itt  az  országos  érdek  mellett  a  nemesi  kiváltság 
hangoztatása  kelt  figyelmet.  A  nép  nemesebb  részé- 
nek kiemelése  bajosan  talált  volna  tetszésre  az  akkori 
franczia  nemzetgyűlésen. 

Beregmegye  nagy  vigaszt  talál  a  király  törvény- 
tiszteletében, melyet  márczius  14-iki  leirata  fejez  ki. 
De  éppen  ebből  meríti   a   bátorságot,    hogy    előadja 

*  Quantopere  Regibus  amor  Populi,  praesertim  nobilioris 
partis  sit  necessarius. 

*  In  restabilimentum  Haereditariae  M.  V.  Successionis  omni- 
modo  adlaboraturos. 

Marczali:  1790—91.  országgy.  10 

észrevételeit.  Elismeri,  hogy  az  örökösödés  Leopoldot 
illeti,  csakhogy,  mivel  az  ország  az  1723.  czikkek 
által  nem  vált  absolute  Patrimonialevá,  az  örökösödés 
feltételekhez  van  kötve.  Ezeknek  már  Mária  Terézia 
sem  felelt  meg  egészen,  József  pedig  teljesen  felfor- 
gatta, úgy  hogy  a  successio  megszakítottnak  tekin- 
tendő. Szükséges  tehát  az  új  szerződés  oly  cautióval, 
mely  a  jogsérelmet  ezentúl  lehetetlenné  tegye.  Ennek 
a  megállapításnak  a  koronázás  előtt  kell  megtörtén- 
nie: „hogy  mikor  és  mikép,  az  a  felség  gondja", 
ha  uralmát  törvényessé  akarja  tenni.  Igazságossága 
és  népei  iránt  való  szeretete  nem  enged  bennünket 
kételkedni,  hogy  úgy  is  lesz. 

Nem  illeti  őket  megrovás,  mert  a  régi  visszaállí- 
tásában törvényes  kötelességük  szerint  jártak  el  és 
minden  szabadosságtól  tartózkodtak.  Ezentúl  is  úgy 
járnak  el,  a  hogy  a  polgárok  joga  és  szabadsága 
sugallja. 

A  partes  adnexae  kifejezés,  melyet  a  király  meg- 
hívójában használ,  arra  enged  következtetni,  hogy  a 
diaetán  Erdély,  Galiczia  és  Lodoméria,  mint  a  korona 
tagjai,  szintén  részt  vesznek.  Ok  is  követelik  a  sza- 
bad tanácskozás  biztosításával  az  idegen  katonaság 
távoltartását. 

Ismét  más  húrokat  pengetnek  a  felvidéki,  úgy- 
nevezett tót  megyék. 

Zólyommegye  április  22-én  először  őszinte  gyá- 
szának ad  kifejezést  II.  József  halála  fölött.  Ez  a 
kitűnő  fejedelem,  ^  bár  későn,  jelét  adta  gyengédsé- 
gének a  nemzet  iránt.  „De  árvaságunk  rövid,"  mert 
az    1723.    törvény    szerint    Leopoldra    száll    a    trón. 

*  Optími  principis. 

„Imádjuk  az  isteni  gondviselést  a  népnek  és  az  apos- 
toli birodalomnak  megtartásáért  és  hogy  felségedben 
a  legjobb  atyát  rendelte  számunkra,  ki  ezen,  az  oszt- 
rák ház  iránt  mindig  hű  népe  iránt  már  megmutatta 
kegyességét." 

A  helytartótanács  és  a  többi  kormányszék  régi 
hatásköre  alatt,  melyet  a  márczius  14-iki  leirat  meg- 
erősít, a  törvényeset  akarjuk  érteni.  Ez  a  nép  spártai 
türelemmel  tűrte  az  igát,  melyet,  fájdalom,  keresztyén 
uralkodó  vetett  reá. 

A  királyi  szóban  megnyugszunk,  biztosak  vagyunk, 
hogy  uralma  hü  örökölt  birtokának  ^  boldogságára  fog 
törekedni.  Felségedet  és  Istennek  hála,  számos  sar- 
jadékát, biztosítjuk  törhetetlen  hűségünkről.  Nincs 
semmi  akadálya  annak,  hogy  felséged  iránt  ugyanazt 
a  hűséget  ne  tanúsítsuk,  melyet  anyja  tapasztalt 
koronázása  alkalmával  „egy  szájjal,  egy  szívvel". 

De  fájdalmunkat  is  elmondjuk.  Mióta  Magyaror- 
szág az  osztrák  ház  örökös  uralmát  elfogadta,  egy- 
mást érték  a  csapások ;  bizalmatlanság  váltotta  fel  a 
kölcsönös  szeretetet.  Az  önfentartás  természetes  ösztö- 
nének tulajdonítsa  felséged,  hogy  ébren  őrködünk 
köz-  és  magánjavunk  fölött  és  nem  hiszünk  mindjárt. 
n.  József  (sít  venia  verbis)  megszegte  a  királyi  szó- 
nak és  a  kétoldalú  kötéseknek  szentségét.  Roppant 
bizalmatlanság  uralkodik  népünkön  és  mondani  mer- 
jük: hogy  József  halálával  bizonyos  módon  megsza- 
kadt az  örökösödés.  ^ 

Felségedet,  kit  bátyja  halála  bűsít,  nem  akarjuk 
új   fájdalommal   elkeseríteni,    hisz   máris   biztat   régi 

*  Haereditatis  suae  fidelis. 

^  Successionem  aliquo  modo  interruptam  esse. 

10* 

boldogságunk  helyreállításával.  Kívánjuk,  hogy  Isten 
tartson  távol  tőle  minden  balszerencsét.  Nem  fajult 
el  bennünk  atyáink  vére  és  mindent  elkövetünk,  hogy 
a  nagy  Mária  Teréziát  fia  kövesse  trónján.  Csak 
tartsa  meg  törvényeinket,  tartsa  meg  sértetlenül  a 
király  és  nép  közt  megújítandó  kötést,  így,  mint  jel- 
mondata óhajtja,  övé  lesz  népe  szíve.  Reméljük,  hogy 
hízelgők  és  tervezgetők  nem  térítik  el  a  szerződések 
által  megállapított  kormányformától.  Elküldi  a  kül- 
földi, behívja  a  nemzeti  katonaságot,  salvus  conduc- 
tust  enged,  a  rendekkel  tanácskozik  békéről,  hábo- 
rúról és  subsidiumról  és  orvosolja  régi  és  új,  még 
sajgó  sebeinket. 

A  legalázatosabb,  legloyalisabb  hangon  mégis  ki- 
mondják az  „interrupta  successiót",  mégis  követelnek 
új  szerződést,  csak  úgy,  mint  a  tiszaiak.  A  hang  más, 
de  a  tartalom  egy. 

Arvamegye  hosszú  történeti  bevezetésbe  bocsát- 
kozik. Azon  kezdi,  hogy  a  koronázási  esküt  csak 
akkor  hozták  be,  mikor  az  osztrák  ház  jutott  a  trónra.  ^ 
Ha  meg  nem  tartották,  felkelés,  vérontás  —  míg  secu- 
ritas  nem  volt.  A  császárné  a  constitutiókat  erőtle- 
nekké tette.  József  pedig  egészen  felforgatta.  A  ta- 
pasztalat bizonyítja^  hogy  biztosságunk  nem  állhat 
szavakban,  pactumokban  és  pergamenekben.  József 
is  adta  szavát  —  és  ezért  szakadt  meg  az  örökösö- 
dés fonala.  Leopold  iránt,  kinek  jósága  és  hajlandó- 
sága ismeretes,  nem  viseltetünk  hasonló  bizalmatlan- 
sággal,  de   a  jövőre  is  kell   hasonló   biztosítás,  ,.ne 

^  Quod  de  prioribus  regibus  nullibi  memóriáé  proditum 
legimus.  —  Tudvalevökép  már  II.  Endre  hivatkozott  koroná- 
zási esküjére.  De  még  a  hitlevél  is  régibb.  II.  Ulászló  válasz- 
tási feltételei  már  annak  tekinthetők. 

hogy  hazai  constitutiónk  ismét  abba  a  nyomorult 
statusba  jusson,  melynek  nyomai  most  is  rettegtetnek". 

Mivel  a  helytartótanács  nem  felelt  meg  kötelessé- 
gének, a  kettős  felség  biztosítására  vau  szükségünk.  * 
Egyrészt  hitlevélre  és  a  nádori  és  megyei  hatóság  vissza- 
állítására, másrészt  a  régi  törvények  alapján  felállítandó, 
ájonnan  szaporítandó,  a  felség  javára  és  a  kettős 
felségért  Őrt  álló  fegyveres  erőre. 

Kész  törvényeken  alapul  a  nádorság  (1485.  1555, 
bécsi  béke).  Ezek  megújíttatnak.  A  nádor  mellé  sena- 
tust  neveznek  ki,  melynek  instructióját  a  diaeta  álla- 
pítja meg.  A  nádor  egyúttal  főkapitány.  A  korona- 
őrséget is  reá  kellene  bízni,  ha  ez  nem  sokasítaná 
túlságosan  dolgait.  Hogy  ezeket  elvégezhesse,  segíti  a 
mellette  működő  kevés  tagból  álló  senatus,  mely  az 
egyes  ügykörök  szerint  (polgári,  államgazdasági,  igaz- 
ságszolgáltatási és  katonai)  külön  szakosztályokra 
oszlanék.  Ezek  mindegyike  külön  tárgyalná  a  maga 
ügyeit,  melyek  az  ország  alkotmányát  és  boldogságát 
eszközlik.  Aztán  mindenről,  a  katonai  ügyekről  is 
referálni  kell  a  plenumban. 

Ez  a  polgári  senatus  állana  6  főpapból,  8  főúrból, 
minden  megye  —  a  kapcsolt  részekből  is  —  egy-egy 
taggal  volna  benne  képviselve ;  a  városok  pedig  4 
taggal,  kerületenkint  egygyel.  Csak  érdemes,  és  a 
mennyire  lehet,  előkelő  származású  hazafiak  foglal- 
janak ott  helyet.  A  megyei  és  városi  tanácsurak  csak 
3  évre  választatnak,  helyökbe  az  országgyűlés  mást 
választ.  Ha  időközben  valaki  meghal,  vagy  instructió- 
jától  eltér,  mást  választanak  helyébe.  A  tagok  a  nem- 
zetnek esküsznek  hűséget. 

'  A  kettős  felség  alatt  a  királyé  és  a  nemzeté  van  értve. 

A  praelatusokat  és  főurakat  az  országgyűlés  vá- 
lasztja. Ha  közülök  valaki  meghal,  a  nádor  nevez  ki 
mást.  A  megye  ellenben  maga  választ.  Alsóbb  tiszt- 
viselőit a  senatus  maga  rendeli  az  ország  minden 
részéből.  A  senatorok  soha  más  kir.  tisztségre  nem 
juthatnak,  de  fő-  és  alispánságra  igen.  A  főispánságra 
a  senatus  ajánl  3  férfiút ;  a  kinevezés  a  királyt  illeti. 

E  senatus  elé  kerül  minden  a  királytól  vagy  a 
kanczelláriától  érkező  ügy.  Ott  alkalmazzák  a  törvény- 
hez, ott  hirdetik  ki.  Más  úton  jövő  királyi  rendelet 
végre  nem  hajtható. 

A  bírósági  tanács  külön  tanácskozik,  de  mivel  a 
kir.  Curia  megmarad,  tevékenysége  csak  a  főbirák 
ajánlására  szorítkozik.  A  többit,  az  eddigi  szokás  sze- 
rint, az  ország  zászlósai  nevezik  ki. 

A  harmadik  szakosztály  6  tagból  áll,  közttik  egy 
pappal.  Ez  intézi  a  kamarai   és    kincstartói   ügyeket. 

Végre  a  katonai  tanács  tagjait  a  Palatínus  aján- 
latára nevezik  ki,  hazafiak  és  indigenákból,  lehetőleg 
nemesekből.  Ez  nem  újíthat,  csak  végrehajt.  Ez  alá 
tartoznak  az  1741.  törvény  értelmében  a  hat  gyalog- 
ezred és  a  törvényes  bandériumok.  Feladata:  az  ország, 
a  korona,  a  törvények  és  szabadságok  őrzése.  A  bécsi 
haditanácstól  független.  A  király  a  határok  és  várak 
védelmére  és  a  hadügy  czéljaira  tovább  is  élvezi 
eddigi  jövedelmeit.  Ha  ez  nem  elég,  kihirdeti  az 
insurrectiót.  Ez  a  katonaság,  beleértve  a  határőröket 
és  a  horvátot  is,  esküt  tesz  a  nemzetnek  és  csak  az 
országban  szállásolható  el.  Csak  szükség  esetén  vezet- 
hető ki  vagy  hozható  be  a  német  katonaság. 

Ez  a  tanács  ügyel  fel  a  gyakorlatokra,  a  pótlásra 
és  toborzásra,  artilleriát  szerez  és  három  évenkint 
számot  ad  működéséről.  Igen  hasznos  volna  egyúttal 

katonai  iskola  felállítása,  régi  vagy  új  alapítványokból, 
a  hol  minden  megyének  odaküldött  nemes  ifjúságát 
ingj'en  nevelnék.  Ezek  részben  a  magyar  ezredekhez 
jutnának,  részben  az  insurrectiót  gyakorolnák  be. 
Évenkint  4  kapitány,  kit  az  ország  nevez,  mustrálja 
a  nemesi  katonaságot.  Természetes,  hogy  a  magyar 
tisztek  hazajönnek,  a  németek  meg  eltávoznak. 

Közjogi  tekintetben  meg  kell  vizsgálni :  melyek  a 
trónörökös  jogai,  melyekkel  törvényes  koronázása  előtt 
élhet.  Egyrészt  azért,  hogy  jövőre  az  öröklés  jogát 
ne  vegyék  magának  az  öröklésnek,  úgy  hogy  a  koro- 
názást merő  ceremóniának  tekintsék;  másrészt  azért 
is,  hogy  a  trónörökös  tudja,  miben  járhat  el  és  mit 
végezhet  jog  szerint,  a  rendek  pedig  tisztában  legyenek 
azzal,  miben  tartoznak  neki  engedelmeskedni. 

II.  József  9  éves  interregnuma  felforgatta  az  örö- 
kösödés sarkait,  a  szerződéseket.  Új  capitulatio  kell, 
vagy  a  régi  hitlevelek  es  pragmatika  sanctiók  érvénye- 
sítése. Ehhez  első  lépés  a  nádorválasztás.  Csakhogy 
már  a  nádorjelölés  oly  felségjog  gyakorlása,  mely 
csak  koronás  főt  illet  meg.  Ettől  most  el  lehetne 
tekinteni,  de  jövőre  cautelák  szükségesek.  Ezek  a 
nádor  új  esküjében  és  instructiójában  keresendők. 

A  koronázásnál  teljesen  meg  kell  tartani  U.  Ulászló 
feltételeit,  hogy  t.  i.  a  régi  szokás  értelmében  a  király 
köteles  elfogadni  mindazt,  a  mit  a  rendek  egy  érte- 
lemben a  szabadság  és  közrend  érdekében  határoztak, 
így  jártak  el  1608-ban  és  1741-ben  sem  koronáztak 
előbb,  míg  Mária  nem  egyezett  bele  a  „ne  onus  inhae- 
reat  fundo"  elvébe.  Most  azt  kell  kívánni,  hogy  csak 
magyar  tanácsosokra  hallgasson,  a  szabadságokat 
megőrizze,  az  újításokat  eltörölje,  a  mint  ezt  már 
Albert   király   törvénykönyve  is  elrendelte.   Továbbá, 

hogy  országgyűlésen  kívül  subsidiumot  nem  kér,  taksát 
nem  ró  ki,  a  rossz  tanácsosokat  elmozdítja,  sőt  meg- 
bünteti. 

A  katonai  határvidéket  minden  tekintetben  az  or- 
szághoz csatolja,  kivéve  a  katonai  fegyelmet.  ^  A  hó- 
dított részek  a  sz.  korona  és  a  rendek  javára  szolgálnak ; 
a  jus  armorum  megszűnik.  ^  A  koronajavakat  vissza 
kell  szerezni,  a  fiscalis  javakat  pedig  ingyen  vagy 
becsáron,  bizonyos  idő  alatt  el  kell  adományozni. 
Indigenának  csak  érdemes  férfiút  fogadnak  be,  kit  a 
rendek  bizottsága  ajánl.  Ha  32  év  alatt  le  nem  tele- 
pedik, joga  megszűnik.  Hogy  Horvátországgal  szoro- 
sabb legyen  a  viszony,  ne  csak  követeit  küldje  az 
országgyűlésre,  hanem  ott   orvosoltassa   sérelmeit   is. 

Vissza  kell  állítani  a  szerzetes  rendeket,  de  csak 
az  országos  rendek  közé  befogadottakat.  A  többiek 
vagyonából  árvaházak  állítandók  fel  az  adózók  és  a 
szegény  nemesek  részére. 

Fontos  az  iskolaügy.  Az  egész  tanrendszert  ki  kell 
dolgozni  a  diaeta  alatt.  Az  igazgatás  a  főispánokat, 
püspököket  és  a  megyéket  illesse,  de  fontos  ügyekben 
diaeta  nélkül  ne  változtassanak.  Hogy  az  idegeneket 
csakugyan  ki  lehessen  zárni  a  hivatalukból,  szükséges 
bányásziskola  felállítása  is. 

Kívánatos,  hogy  a  koronázás  alkalmából  gon- 
doskodjanak a  protestánsokról  is  a  bécsi  és  linzi 
kötések  alapján  és  így  megszerezzék  a  nyugalmat 
és  uniót. 

Fontos  Erdély  bekebelezése  is,  úgy  biztosság,  mint 

'  Excepta  sola  Disciplina  Militari. 

*  A  töröktől  visszaszerzett  birtokok  visszaadásánál  vált- 
ságdíjul követelték  a  jogos  birtokosoktól. 

fény  miatt.  *  A  király  hívja  meg  onnan  is  a  statusokat 
és  azonfelül  a  megyéket. 

Kivívandó  a  követküldésnek  és  a  kereskedelmi  szer- 
ződéseknek joga  is. 

A  városok  szavazatának  számát  meg  kell  szorí- 
tani. Hisz  egy  város  csak  annyi,  mint  egy  nemes. 
Az  olyan  városok,  melyeket  törvényesen  még  nem 
fogadtak  be,  ne  szavazhassanak.  Végre :  az  összes 
követek  tegyenek  esküt  a  nemzetnek,  szintúgy  a  fő- 
urak és  praelatusok,  a  personalis  és  a  kir.  tábla.  ^ 

Ez  a  kis  megye,  hol  egyedül  a  nemesség  magyar, 
legtöbbet  dolgozott.  A  programm,  mert  annak  mond- 
ható ez  a  javaslat,  melyet  a  többi  megyének  is  meg- 
küldött, kiterjed  a  közélet  minden  ágára.  Megtilt 
minden  újítást  és  maga  a  legradikálisabb  módon  újít. 
Újít  az  által,  hogy  a  Corpus  jurisból  összeválogatja 
a  különböző  századokból  mindazt,  mi  a  rendi  hatalom- 
nak kedvez.  Ez  az  egyoldalú  felfogás  aztán  a  kormány 
teljesen  új  szervezetéhez  vezet.  Annak  a  senatusnak, 
melynek  szervezését  ajánlja  és  mely  felosztásában 
már  egy  modern  ministerium  körvonalait  mutatja,  alig 
lehet  helye  monarchikus  államban.  Mert :  hogy  veheti 
magát  a  fejedelem  körül  oly  tanácsosokkal,  kiknek 
kinevezésére  semmi  befolyása  nincs? 

Itt  csak  fel  van  vetve  az  a  kérdés  :  mi  a  joga  a 
trónörökösnek  a  koronázás  előtt.  A  megyék  ezt  részben 
már  megoldják  az  által,  hogy  Leopoldot,  mint  királyi 
felséget  üdvözlik.  Ebben  a  legradikálisabban  ellenzéki 
Szabolcs  sem  kivétel.  Csak  egy  megye  van,  mely 
következetesen  királyi  berezegnek  teldnti  Leopoldot 
azután  is,  miután  trónralépéséről  hivatalosan  értesült. 

^  Securitas  et  Splendor. 

^  Árvamegye  levele  a  többi  megyéhez. 

Somogy  ez,  az  a  megye,  mely  1790  januáriusban 
szép  magyar  feliratban  kérte  a  latin  nyelv  vissza- 
helyezését ősi  jussába.  ^  A  márczius  14-iki  leiratra 
válaszolva  a  felséges  királyi  herczeghez  intézi  fel- 
iratát. -  Természetes,  hogy  ez  is  a  pragmatika  sanctio 
feltételeinek  széttépésén  kezdi,  de  hozzáteszi,  hogy  a 
fenség  törvény  tisztelete  megnyugtatja.  Csak  a  fenye- 
getés ellen  van  kifogása,  mely  a  márcz.  23-iki  rendelet- 
ben foglaltatik,  mert  az  nem  illő  szabad  nemzethez.  József 
rossz  tanácsosai  voltak  szerinte  minden  baj  okai.  Szabad 
országgyűlést  kér  végül  külföldi  katonaság  nélkül. 

Pestmegye  feliratát,  mely  korra  a  legelsők  közt 
volt,  idehelyezzük,  hogy  megítélhessük,  minő  hatással 
volt  a  többire  és  mennyiben  szolgált  forrásul.  Hízelgő 
módon  szól  a  közhírről,  mely  Leopoldot  megelőzte  és 
őt  a  legigazságosabb,  legkegyesebb  uralkodónak  hir- 
deti, ki  szerint  a  fejedelem  a  nép  kedvéért  van.  Ezt 
a  reményt  teljesítette  a  belgákhoz  intézett  rescrip- 
tumában  és  ezzel  ismét  fölemelte  lelkünket.  Ezt  11. 
József  önkényes  uralma  annyira  lesújtotta,  „hogy  azon 
sebek  miatt,  melyeket  a  pragmatika  sanctio  óta  rajtunk 
ejtettek  és  melyeket  a  múlt  kormányzás  ezernyi  csa- 
pással megszerzett,  márczius  1-i  jegyzőkönyvünkben 
méltán  kijelentettük,  hogy  az  1723.  1.,  2.  törvényben 
kikötött  feltételek  nem  teljesítése  miatt  az  osztrák 
ház  női  ágának  örökösödési  joga  megszakadt.  Ezt  a 
mozgalmat,  mely  már-már  végveszélylyel  fenyegette 
az  egész  államot.  Felséged  szellemének  és  lelkületé- 
nek híre   némileg  lecsillapította".  '■'    Szemünknek  alig 

'  II.  József  III.  529.  1. 
^  Kancz.  lev.  6132.  1790.  ápriüs  20. 
^  Fluctus  tóti  Reipublicae  extrema  quaque   minantes,   tan- 
tisper  temperavit. 

mertünk  hinni,  midőn  a  márczius  14-iki  rendeletében 
megtaláltuk  constitutiónknak  várt  és  remélt  biztosítását. 
Akár  a  veszély  nagysága  idézte  ezt  elő,  melybe  a 
törvénytelen  kormányzat  döntött,  akár  alkotmányunk 
és  elvitathatlan  jogunk,  hogy  azt  megvalósítsuk,  akár 
vastürelmünk,  melyet  a  nemzet  II.  József  alatt  tanú- 
sított, akár  felséged  maga  tette  ezt,  ki  a  belgák 
jogát  is  elismerte  —  úgy  cselekedett,  mint  a  nemzet- 
közi jogot  ismerő  fejedelem,  mint  alattvalóiban  az 
embert  megbecsülő  apa,  mint  igazi  királynak  köte- 
lessége. 

„Felséges  Urunk !  Azt  az  axiómát,  hogy  a  köz-  és 
nemzetközi  jog,  valamint  az  államok  alapjául  szolgáló 
szerződés  szerint  a  felség  a  népből  veszi  eredetét, 
maga  az  anyatermészet  oltotta  belénk  és  ebben  igaz- 
ságos fejedelem  (minőnek  tartjuk  felségedet)  nem 
kételkedhetik.  Erről  nem  mondhat  le  a  nép  gyáva- 
ságból, sem  el  nem  évülhet  ez  a  joga,  mert  az  emberi 
természettel  veleszületett  és  tőle  el  nem  választható".  ^ 

Ez  a  felség  a  mérsékelt  országokban  a  törvényes 
fejedelem  és  a  nép  közt  megosztott  törvényhozó  hata- 
lomban nyilvánul.  De  azért  a  nemzet  mindig  rendel- 
kezik azon  eszközökkel,  melyekkel  a  társadalom  czélját, 
a  személy  és  vagyon  biztosságát  a  körülmények  köve- 
teléséhez képest  megvalósíthassa.  Ezért  reméljük,  hogy 


^  Jure  publico  et  gentium,  Pactoque  illó  sociali,  quo 
Regna  coalescunt,  erectum  est,  Majestatem  ab  origine  apud 
populos  esse,  axióma  hoc  omnium  cordibus  a  Matre  natura 
inscriptum  in  illorum  numero  stat,  de  quibus  justo  Principi 
(qualem  esse  M.  V.  confidimus),  nec  dubitare  licet,  et  in  qua 
nec  populi  propria  ignavia  peccare,  nec  Praescriptioni  locum 
dare  possunt,  velut  naturae  humanae  innatis  et  ab  ea  indi- 
visibilibus. 


156  HASMASIK  FEJEZET. 

felséged  a  diaetát  nem  fogja  arra  szorítani,  mit  rescrip- 
tumában  említ,  hanem  nekünk  is,  mint  a  belgáknak, 
kik  fegyverrel  keresték  szabadságukat,  megad  min- 
dent. Mert  rossz  példa  volna,  ha  nép  nem  engedel- 
mességgel, hanem  fegyverrel  vívhatna  ki  több  jogot. 

Kérik  a  felséget,  kinek  egyenességében  megbíznak, 
vegye  mindezt  szívére  és  ne  engedje  magát  senki 
által  jó  szándékától  eltéríteni  és  tanácskozzék  mihama- 
rabb a  közjóról,  ne  egyesekkel,  hanem  az  összes 
rendekkel.  Vegye  tekintetbe,  hogy  szabadságaink  az 
osztrák  ház  alatt,  kétoldalú  szerződések  ellenére,  soha- 
sem voltak  biztosságban  és  így  kötelességünk  az 
orvoslás  módjáról  gondoskodni. 

Teljesítse  a  nemzet  igazságos  kívánságait  oly  mó- 
don, hogy  megújítva  és  kinyilvánítva  úgy  a  fejedelem 
és  a  nép  kölcsönös  jogait  megállapító  régi  kötéseket, 
mint  a  mostani  körülállásoknak  megfelelő  szerződése- 
ket és  feltételeket,  teljes  biztosságunk,  vagyis  polgári 
lételünk  megszilárduljon.  ^  Aztán  tegye  le  az  esküt 
erre  a  szilárd  alapra  és  miután  mindnyájunk  óhajtása 
szerint  megkoronázták,  fogjon  a  rendek  más  törvényes 
kívánságai  tárgyalásához  törvényes,  szabad,  tehát  ide- 
gen katona  nélkül  való  diaetán. 

Ezen  az  egy  módon  szerez  magának  halhatatlan 
dicsőséget,  országának  nyugalmat.  így  újítja  meg  a 
közboldogságot,  akár  a  tudomány  és  művészet,  akár 
a  múlt  kormány  alatt  annyira  gátolt  és  hanyatló  keres- 
kedésnek felkarolása  által. 

Rousseau  Contrat  Socialját  bizonyára  ismerte  Leo- 
pold  oly  jól,  mint  e  felirat  szerkesztője.   Csakhogy  a 

^  Justis  Nationis  desideriis  deferre.  Azt  hiszem,  ez  a  nem- 
zeti kívánságok  első  előfordulása. 

Majestas  Populi-ból  Ő  nehezen  vezette  volna  le  azt 
a  kötelességét,  hogy  a  leendő  diaeta  minden  koro- 
názás előtti  határozatát  eleve  is  jóváhagyja.  Ilyenbe 
csak  egy  Dobzse  László  egyezhetik,  vagy  egy  II. 
Mátyás,  ki  tisztában  van  azzal,  hogy  jobb  alkalommal 
lehetőleg  sokat  visszavon  engedményeiből. 

Egyebekben  pedig  általánosságokban  mozgó  phrasis- 
halom  az  egész  felirat.  Látszik  rajta  kizárólagos 
hatása  a  Balogh-féle  programmnak,  mely  a  női  ági 
successio  interniptión  kívül  rosszal  minden  részletet, 
mert  az  megosztáshoz  vezetett. 

Szinte  meglepő,  hogy  a  végén  az  uralom  czélja 
gyanánt  mégis  a  tudomány  és  művészetnek,  valamint 
a  kereskedésnek  felvirágoztatását  tűzi  ki.  Mindez 
nagyon  is  ellenkezik  Rousseau  tanával,  de  megfelelt 
ama  kor  hajlamainak  és  Leopold  egyéniségének. 

Mint  utolsó  határoz  Zemplén  (május  7.).  Egy  év- 
tized óta  a  mostoha  sors  által  sújtott  lelküket  még 
szomorúbbá  tette,  hogy  az  e  nemzetnek  oly  kedves 
osztrák  házból  való  fejedelem  ^  elhunyt,  mielőtt  törvé- 
nyes koronázás  által  egyesült  volna  e  nemzettel.  A 
márczius  14-iki  leirat  felemelte  lelkünket.  Még  növeli 
örömünket,  hogy  felséged  jogainkat  megerősíti.  így 
újra  megszületik  az  a  hazaszeretet,  az  a  szeretet  a 
fejedelem  iránt,  mely  már  kihaltnak  látszott.  Felséged 
törekvése,  hogy  a  nemzettel  teljesen  egyesüljön,  meg- 
követeli az  őszinteséget. 

Mi  biztosítottaknak  vélve  a  hitlevelek  által  sza- 
badságainkat;  megfosztattunk  tőlük.  Méltó  szolgáink 
helyébe   rosszakaró   bérenczek  jöttek,   úgy  hogy  ha- 


^  Principem  ex  Augusta  Domu  Austriaca,   Genti  huic  tam 
chara. 

zánkat  alig  nézhettük  már  magunkénak.  Meg  kell 
vallanunk  tehát  és  levelezésünk  szomszédjainkkal  is 
arra  biztat,  hogy  a  bizalmatlanság  keblünkből  annál 
nehezebben  kitéphető,  mert  azokat,  kik  mindent  fel- 
forgattak, most  is  az  ügyek  élén  látjuk.  Örültünk, 
mikor  híre  jött,  hogy  felséged  más  örökös  országai- 
ban ezeket  eltávolította  és  reméltük,  hogy  ezt  a  leg- 
hívebb népét  is  megszabadítja  azoktól,  kiket  Ulászló 
törvénye  elítél,  de  szomorúsággal  halljuk,  hogy  még 
most  is  elfoglalják  az  első  helyeket  és  nagyobb  pen- 
siókat  kapnak.  Sötét  felhő  ez  boldogságunk  szem- 
határán. Ezek  elmozdítását  kérjük  a  főispáni  székek- 
ből. Kérjük,  hogy  volt  királyi  biztos  ne  lehessen  a 
diaetán  és  nem  engedjük,  hogy  bármelyikök  elfoglalja 
az  1687.  10-ben  elsorolt  helyek  bármelyikét.  ^  Moz- 
dítsa el  felséged  ezt  a  követ,  melyen  sohasem  lesz 
építhető  a  nemzet  és  fejedelem  közti  állandó  unió. 
A  márczius  23-iki  rendelet  is  mutatja  ezek  befolyá- 
sát. Törvény,  hitlevél,  koronázás  tehát  nem  elegendő. 
Nyomja  szívünket  az  is,  hogy  kötések  ellenére 
önkény  alá  vetettek.  A  dolog  természetéből  folyik, 
hogy  mivel  azon  kötések,  melyeket  a  nép  felségjoga 
alapján  a  királylyal  kötött,  meg  nem  tartattak,  a 
nemzetközi  jog  szerint  megszorított  női  ági  örökösödés 
új  szerződéssel  helyre  állíttassék.  Törvényeink  is  vissza- 
állítandók  és  minden,  a  mi  a  tulajdonjogot  és  sze- 
mélyes szabadságol  illeti,  akként  biztosítandó,  „hogy 
azt  sem  a  rosszakarók  izgatása,  sem  idő  vagy  viszon- 
tagság, sem  önkény,  sem  fejedelmi  hatalom  többé 
meg  ne  dönthesse".    Ez  okból  akarják  e  fontos   ügy 

^  E  czikkely  a  főrendiház  tagjainak  rangsorát  állapítja 
meg.  Nádor,  országbiró,  bán,  tárnokmester,  örökös  és  más 
főispánok. 

tárg5'alásából  kizárni  mindazokat,  kiknek  hűtlensége 
gyűlöletes  az  ország  előtt.  Ezt,  mint  szabad  nemzet, 
méltán  kívánjuk  felségedtől.  Ha  egyszer  meglesz  a 
kölcsönös  szeretet  és  az  ezen  alapuló  boldogság,  ez 
a  nemzet  ugyanazon  áldozatokat  fogja  hozni,  mint 
hajdan,  és  a  király  és  nép  felsége  fényeért  mindent 
megtesz,  mi  embertől  kitelhetik. 

Csaknem  teljes  egyezés  Pesttel,  csak  a  volt  kor- 
mány eszközei  ellen  kel  ki  erősebben.  Hangja  még 
loyalisabb.  Az  interrupta  successio  mellett  itt  legerő- 
sebben nyilvánul  a  loyalitas  nemcsak  Leopold,  hanem 
az  egész  osztrák  ház  iránt. 

Jellemző,  hogy  az  alkotmány  biztosításának  csak 
általános  föltételeit  és  czéljaít  említi,  szintén  Kousseau 
alapján,  de  részletekbe  egyáltalában  nem  bocsátko- 
zik. Balogh  meg  lehetett  elégedve  iratának  hatásával. 
Márczius  26-tól  május  7-ig  az  szolgál  a  megyék  ha- 
tározata alapjául ;  azt  variálják,  de  keretén  túl  nem 
mennek. 

Alig  lehet  ezt  az  egyértelműséget  máskép  értel- 
mezni, mint  úgy,  hogy  a  rendek  loyalitásuk  és  meg- 
egyezési óhajtásuk  erős  hangoztatása  mellett,  titokban 
akarják  tartani  a  mozgalom  igazi  czéljait.  Vagy  azért, 
mert  kerülni  akarták  a  viszályt,  vagy,  hogy  időt  nyer- 
jenek a  jövő  szervezkedés  átgondolására,  vagy,  a  mi 
legfontosabb  oknak  látszik,  mert  a  követelések  mér- 
tékét a  viszonyoktól  tették   függővé. 

Zemplénnel  egy  időben  határoz  a  szomszéd  Sza- 
bolcs is.  Ez  az  a  megye,  melyet  II.  József  a  leg- 
ellenzékibbnek  tartott.  ^  Nem  is  csuda.  Itt  tisztán, 
vegyíiletlenül  él  a  magyarság,    az  Anonymus   névadó 

^  Hier  sind  die  schwierigsten  Köpfe. 

vajdája  és  Ubul  herczeg  ideje  óta.  Nem  is  tudja, 
hogy  más  nép  is  lakik  e  hazán ;  az  ország  szivében 
nem  is  érzi,  hogy  van  szomszéd  is,  kire  tekintettel 
kell  lenni.  Büszke,  daczos  faj  ez,  mely  híven  meg- 
őrizte ősi  sajátságait,  melyet  városi  vagy  udvari  hatás 
még  el  nem  puhított,  meg  nem  csiszolt.  A  nagyszámú 
nemesség  annál  rátartóbb  privilégiumaira,  mert  kevély, 
magyar  parasztság,  „peres  fél"  áll  vele  szemben.  Ha 
valahol,  itt  volt  meg  a  talaja  a  szélső  elhatározások- 
nak és  azok  kivitelének. 

Itt  május  3-án  volt  a  közgyűlés,  Nagy-Kállón, 
melyen  a  vásár  miatt  is  nagy  sokaság  jelent  meg. 
A  királyhoz  küldött  feliratban  ők  is  az  örökösödés 
helyreállításának  szükségéről  beszélnek  és  kikelnek 
a  rossz  tanácsosok  ellen.  Egyebekben  is  megfelel 
nyilatkozatuk  az  egész  vidéken  elfogadott  mintának.^ 

Másnap  folytatódik  a  közgyűlés.  Vezetője  gróf 
Sztáray  Mihály,  az  akkori  mágnások  közt  az,  ki  addig 
a  legszélsőbb  elveket  vallotta.  Noha  veje  volt  gróf 
Esterházy  főkanczellárnak,  II.  József  1785-ben  mégis 
megfosztotta  állásától.  Ha  máshol  a  főispán  népsze- 
rűtlensége okozott  zavart,  itt  tiílságos  népszerűsége 
és  hajlama  annak  élvezetéhez  bonyolította  az  ügyeket. 

Egy  Kövér  Gábor  nevű  nemes,  kit  a  főispán  hi- 
vatalos jelentésében  elzüllöttnek  nevez,  lépett  fel 
mint  indítványozó.  Esküt  követelt  és  pedig  nemestől, 
néptől  egyaránt,  csakhogy  természetesen  annak  for- 
mája és  tartalma  különbözött.  Ezt  a  polgári  esküt, 
franczia  minta  szerint,  nagy  lelkesedéssel  tette  le  a 
nemesség  is,  a  nép  is.  Ez  a  közös  eskü  arra  volt 
szánva,   hogy  a  nemesség  és  nép   közti  bizalmatlan- 

1  Kancz.  lev.  6690.  A  megszólítás:  Sacratissima  Majestas. 
Aztán :  Successione  restabilita. 

ságot  megszüntesse  és  a  lehető  összeütközésnek  ele- 
jét vegye.  Sztáray  azért  fogadta  el.  Szerinte  ebben 
a  nagy,  izgatott  sokaságban  ez  yolt  az  egyetlen  módja 
a  rend  fenntartásának.  ^ 

Itt  nyilvánult  először  a  nagy  franczia  forradalom 
közvetlen  hatása  hazánkra. 

Nagy,  a  történelem  egyik  fordulópontját  jelölő 
esemény  volt,  midőn  a  franczia  nemzetgyűlés  1789. 
jún.  20-án  a  versaillesi  laptázóházban  letette  az  esküt, 
hogy  nem  oszlik  szét,  míg  hazájának  alkotmányt  nem 
adott.  Egy  roppant,  feladatától  átszellemült  testület 
komoly  elszántsággal  szánta  magát  ekkor  a  halál- 
nak. Ha  már  az  igaz  férfi  szava  is  szent,  mennyire 
az,  mikor  Istennel  szemben  a  legnehezebb  és  legve- 
szedelmesebb kötelesség  teljesítésére  vállalkozik.  Mi 
az  emberi  lelket  felemelheti,  szenvedést,  tettet  egy- 
aránt magában  foglaló  szolgálata  egy  eszmének,  mind 
benne  van  abban  az  esküben. 

Ezt  az  esküt  aztán  sorban  követte  a  többi.  Aug. 
10-én  elrendeli  a  nemzetgyűlés,  hogy  a  katonák,  ez- 
redük előtt,  fegyverben  esküt  tegyenek,  hogy  soha 
el  nem  hagyják  zászlójukat  és  hívek  maradnak  nem- 
zethez, királyhoz  és  törvényhez. 

A  tisztek  pedig,  csapatuk  jelenlétében,  a  polgári 
tisztviselők  kezébe  leteszik  az  esküt,  hogy  hívek  ma- 
radnak a  nemzethez,  a  királyhoz  és  a  törvényhez,  és 
soha  nem  használják  fel  azokat,  kiknek  parancsol- 
nak, a  polgárok  ellen,  kivéve  a  polgári  és  hatósági 
tisztviselők  felszólítására,  a  mely  felszólítást  mindig 
fel  kell  olvasni  az  összegyűjtött  csapatok  előtt.  * 

^  Levele  a  kanczellárhoz  jún.  17.  Kancz.  lev.  8322. 
*  Aulard,  Histoire   politique   de   la   Révolution  Frangaise 
38—39.  1. 

Marczali:  1790—91.  országgy.  11 

Egj'^mást  követte  aztán  a  különböző  testületek. 
Városok,  hatóságok  esküje. 

Nagy  és  szép  nap  volt  1790.  febr.  4-ike,  midőn 
a  király  eljött  a  nemzetgyűlésbe,  hogy  kijelentse 
hozzájárulását  az  alkotmányhoz.  A  király  egynek  lát- 
szott ismét  a  nemzettel.  Ennek  lelkesítő  hatása  alatt 
állapította  meg  a  nemzetgyűlés  a  polgári  eskü  hiva- 
talos formuláját.  » Esküszöm,  hogy  hü  leszek  a  nem- 
zethez, a  törvényhez  és  a  királyhoz,  és  hogy  minden 
tehetségemmel  fenntartom  a  nemzetgyűléstől  elrendelt 
és  a  királytól  elfogadott  alkotmányt."  A  felbuzdulás 
e  perczében  mindnyájan,  pártkülönbség  nélkül,  letet- 
ték az  esküt.  Utánuk  esküdött  versenyezve  egész 
Francziaország.  Mint  a  középkorban  aí  imádság,  úgy 
egyesítette  most  az  eskü  a  legkülönbözőbb  osztályt)- 
kat.  A  foederatiónak,  mely  hivatva  volt  az  egységes 
nemzetet  állítani  a  rendek  és  osztályok  helyébe,  ez 
az  esküvő  testvérség  volt  a  kiindulása. 

Magyarországon  az  egész  alkotmánynak  eskü,  királyi 
eskü  volt  a  sarkköve.  Most  is,  minden  megye  arról 
szorgoskodik,  hogy  mind  több  biztosítéka  annak  az 
alkotmánynak  fo^altassék  az  eskübe.  Közjogi  felfo- 
gásuk  szerint,  a  felség  gyakorlata  nem  a  születéshez, 
hanem  az  eskü  letételéhez  van  kötve,  melynek  a 
koronázás  mintegy  esak  jáwléka.  Ebben  a  felségben 
azonban  részes  a  korona  minden  tagja^  sőt^  ha  sró 
szerint  vették  a  nemzeti  souverainitást,  íEtz  ország 
minden  lakója.  Kívánatos,  szükséges  tehát,  hogy  min* 
denki  esküjével,  becsülete  és  hite  lekötésével  erősítse 
meg  azt,  mit  a  nemsset  fennmaradásához,  megerősí- 
téséhez szükségesnek  tartottak. 

De  mi  ez  ?  A  francziák,  kik  végtelen  új  perspec- 
tiváját   nyitották   meg   a   nemzeti   fejlődésnek,   meg- 


A  EOBMÁMT   ÉS   AZ   ELLENZÉK.  163 

elégeltek  egy  szóval:  a  constitutióval.  Ez  ott,  hol 
éppen  egyöntetűen  megszerkesztették,  világos  és  min- 
dent befoglaló.  Nálunk  azonban,  hol  a  százados  alkot- 
mány egyaránt  helyet  adott  minden  törekvésnek,  ez 
a  szó  éppen  azt  nem  fejezte  ki,  mire  legnagyobb 
szükség  volt:  az  egységet  és  egyetértést.  Itt  tehát 
nem  volt  oly  egj^szerű  a  dolog.  Az  esküt  állami  docu- 
mentum  bőségére  kellett  kitágítani.  Ettől  annál  ke- 
vésbbé  vonakodhattak,  mert  hisz  a  királyi  eskü  alá 
is  minden  lehető  és  eltérő  elemet  igyekeztek  beso- 
rozni. 

A  polgári  eskü,  melyet  akkor  az  országban  min- 
denfelé nagy  buzgósággal  letesznek  és  mely  a  lelkes 
együttérzésnek  külső  hathatós  kifejezést  adott,  így 
szólott : 

„Én  .  .  .  tagja  nemes  .  . .  Vármegyének,  esküszöm 
az  élő  mindenható  Istenre,  ez  Világ  teremtőjére  és 
ezen  hitemmel  szentül  fogadván  ígérem,  hogy  én  tellyes 
életemben  a  szabad  magyar  nemzet  eránt,  annak  eredet 
szerént  való  törvényes  igazgatásának  formája  és  ezen 
nemes  nemzetet  a  természetbűi  és  minden  jussal  illető 
Törvény  tevő  tellyes  Hatalomnak  önnön  számára  örökre 
leendő  megtartatása,  az  ország  gyökeres  és  sarkalatos 
törvényeinek,  szabadságainak  tökéletes  állandóságra 
és  megsérthetetlenségre  állétások  és  végre  az  ország- 
hoz és  annak  törvényeihez  s  Szabadságaihoz  hat- 
hatósan lekötelezendő  és  megkoronáz tatandó  király 
eránt  hűséges  leszek,  az  Hazafiak  között  az  egyességet 
minden  akármely  tekéntetnek  félre  tételével  feltartani 
igyekezem,  az  bé  állandó  ország  gyűlése  ideje  alatt 
(vagy  körülöttem  levő  vidékbeli  népnek)  belső  tsön- 
dességére  s  bátorságára  Éjjel  Nappal  szorgalmatosan 
vigyázok,   azt  mindenképpen  feltartani    igyekezem,  a 

11* 

mi  rosszat  pedig  vagy  veszedelmet  e  részben  akármi 
szín  és  mód  alatt  tapasztalnék,  azt  tehettségem  szerint 
orvosolni  s  megelőzni  el  nem  mulatom  s  egyszersmind 
Vármegyémnek,  hogy  onnan  a  szükség  úgy  kívánván 
az  ország  gyűlésének  is  bejelentethessen,  idő  halladék 
nélkül  tudtára  adom,  a  Nemes  Magyar  Nemzet  szabad- 
ságainak kárára  s  némi-némü  elárulására  pedig  semmi 
szín  és  tekéntet  alatt  semminemű  jutalmakat,  ado- 
mányokat, Tisztségeket,  Méltóságokat,  Jeles  rendeket, 
vagy  akár  minemű  királyi  hivatalokat  —  magam  a 
vagy  maradékim  számára  sem  az  ország  gyűlése  alatt 
valósággal,  sem  annak  elmúlása  esetén  Ígéretbe  a 
Felső  Hatalmasságtul  el  nem  veszek,  s  nem  keresek, 
hanem  ha  azok  eránt  maga  az  ország,  vagy  azok,  a 
kiknek  képét  viselem,  egyező  értelemmel  tennének 
mellettem  ajánlást,  vagy  megegyeznének  benne,  sőtt 
ha  valamely  Ígéreteket  a  Felső  Hatalmasságtul  vennék 
is,  azt  is  azonnal  a  vármegyémnek  kijelenteni  el  nem 
mulatom.  Isten  engem  úgy  segéllyen."  ^ 

Kacskaringós  és  hangzatos  szavakból  álló  foga- 
dalom. Minden  prókátornak,  Werbőczy  minden  fiának 
nagy  öröme  telhetett  benne.  De  az  az  egyszerű  érze- 
lem, mely  éghez  emel^  az  az  energia,  mely  államokat 
alkot  és  lerombol,  hiányzik  belőle.  Igazi  képe  a  csupa 
záradékból  és  compromissumból  álló  ősi  constítutiónak. 

Tartalmából  kiemelendő,  hogy  a  nemzetnek,  sza- 
badságának, törvényének  szól  az  eskü  első  sorban, 
aztán  a  „lekötelezendő  és  koronáztatandó  királynak". 
Arra  a  kérdésre :  szól-e  ez  a  kötelezettség  a  még 
meg  nem  koronázott  királynak  is,    nem  kapunk  fele- 

^  Szabolcsmegye  formulájával  teljesen  egyezik  gr.  Feste- 
tics Györgyé  és  sok  megyéje  (keszthelyi  levéltár).  De  más, 
némileg  eltérő  minták  is  voltak  forgalomban. 

letet.  De  minthogy  örökösödésről  szó  sincs  benne, 
az  egész  irányát  inkább  ellenzékinek  kell  venni. 

A  franczia  együvé  foglalja  a  nemzetet,  a  királyt, 
a  törvényt.  Nem  telt  belé  három  év  és  a  nemzet  és 
törvény  nevében  vérpadra  hurczolták  a  királyt.  A  ma- 
gyar a  nemzet,  törvény  és  szabadság  után  csak  nagy 
későre,  záradékok  közt  emlékezik  meg  a  királyról. 
Egyenlőségről  meg  éppen  nem  szól.  Az  a  fogada- 
lom, a  mely  szerint  minden  királyi  kegy  elfogadása 
tilalmas,  szintén  a  „Felső  Hatalmasság"  ellen  való 
tendentiát  árul  el.  Annak  alapját  megtaláljuk  a  Corpus 
jurisban  is.  De  közvetlen  eredete  mégis  csak  a  franczia 
nemzetgyűlésnek  az  a  határozata,  mely  megtiltja^  hogy 
követ  bárminő  hivatalt  elfogadhasson. ' 

Mindenesetre  minden  egyéb  az  az  eskü,  csak 
nem  forradalmi.  Inkább  gravaminálisnak  mondható. 
A  hol  csak  a  nemességről  volt  szó,  alig  lehetett  más 
értelme,  mint  a  nemesi  kiváltságnak,  a  privilegiált 
nemzetnek  összetartása.  Csak  Szabolcsban,  a  hol  a 
népet  is  megesketik,  mutat  fenyegetőbb  radikális  irányt. 

Minthogy  a  helytartótanács  felszólalt  ezen  szokatlan 
és  törvénytelen  eljárás  ellen,  a  megye  a  következő 
okokkal  védi:  A  főközségek  már  letették  az  esküt, 
de  azért  a  népnek  semmi  része  nincs  a  közügyek 
igazgatására,  sőt  arra   igényt   sem   tarthat.  '^   Az  oka 

'  1649.  44.  §.  3.  Munera  verő  occasione  Diaetalium  nego- 
tiorum  nec  Dominis  Praelatis,  aut  Baronibus  nec  aliis  Regni- 
colis  dare  vei  accipere  liceat.  Et  tam  dantes,  quam  accipientes 
comperta  rei  veritate,  in  poena  iafamiae  convinci  possint.  A 
franczia  határozatot  Lanjuinais  indítványozta,  azért,  hogy 
Mirabeau  ne  lehessen  minister.  Ezzel  vált  lehetetlenné  a  parla- 
mentáris kormány. 

*  Nagykálló,  jún.  5.  A  megye  levele  a  helytartótanácshoz 
8322.  sz. 

pedig  az,  hogy  meg  kellett  nyerni  a  nép  bizalmát. 
Erre  azért  van  szükség,  mert  különben  a  nemesség 
nem  indulhatna  az  ellenség  ellen,  ha  az  országgyűlés 
így  határozza. 

Természetes  tehát,  hogy  a  nemességet,  a  régi 
törvények  értelmében,  lustra  alá  veti,  fegyverben 
gyakoroltatja.  Ettől  pedig  a  kormány  felszólítására 
sem  állhat  el  a  megye,    mert  ez  rontaná   tekintélyét. 

Volt  tehát  megye  Magyarországon,  mely  lehetőnek 
tartotta,  hogy  az  országgyűlés  insurrectiót  rendel  el 
és  még  a  parasztot  is  iparkodik  megnyerni,  hogy 
bátran  otthagyhassa  tűzhelyét. 


NEGYEDIK  FEJEZET. 

Tisztújítás  ós  Utasítás. 

Legfőbb  tanulságunk,  melyet  a  megyék  felterjesz- 
téséből meríthetünk,  az,  hogy  itt  szervezett  párt  nem 
volt.  Mindnyájan  egyformán  akarják  a  nemesi  szabad- 
ságot, mindnyájan  biztosítani  akarják  azt  a  hitlevél- 
ben beveendő  garantiák  által.  A  pártszervezetnek 
legkezdetlegesebb  elemei  is  hiányzanak.  A  megyék 
levelezése  egymással,  a  különböző  megyebeli  urak 
megjelenése  a  szomszéd  congregatiókon,  végre  a 
sajtó  útján  vagy  titokban  terjesztett  politikai  iratok 
nem  pótolhatják  az  organisatiót.  A  megyék  önállóan 
járnak  el,  saját  felfogásuk  árnyalatait  érvényesítve  a 
közös  munkában.  Minthogy  mindenki  az  ősi,  meg- 
támadott és  visszavívott  constitutió  alapjára  helyez- 
kedik, a  régi  aulikusok  és  a  sérelmeket  hangoztatok 
közti  történeti  ellentét  is  szinte  elenyészik.  A  mi  még 
szembetűnőbb :  a  századokon  át  annjára  éles  feleke- 
zeti ellentétek  is  elhalaványulnak.  Mintegy  tábor  az 
egész  ország,  melynek  szélső  jobbja  sem  meri  be- 
vallani, hogy  Bécshez  hajlik,  melynek  szélső  balja 
is  tartózkodik  a  nyilt  ellenállástól,  avagy  épen  idegen 
hatalmakkal  való  nyilt  czimborálástól. 

Mi  több :  a  kormány  is  azonosítja  magát  a  moz- 
galommal. 1788  óta  a  magyar  államférfiak  mindent 
elkövettek,  hogy  a  császárt  politikája  megváltoztatá- 

Sára  bírják.  Miután  ez  sikerült,  egész  törekvésük  oda 
irányul,  hogy  az  átmenet  rendben,  törvényesen  men- 
jen végbe.  Oly  hatalmas  az  áramlat,  hogy  a  félénke- 
ket, kétkedőket  is  magával  ragadja  és  a  felépítendő 
magyar  állam  munkásaivá  teszi. 

Sokszor  kifejeztem  azt  a  meggyőződésemet,  hogy 
a  párt,  mint  lényegénél  fogva  egyoldalú,  a  nemzet 
életének  csak  egy  részét  képviselő  szervezet,  nem 
lehet  a  politikai  gondolkodásnak  és  munkának  leg- 
magasabb kifejezője.  De  határozottan  fejlődést,  emel- 
kedést jelöl.  Mert  párt  nem  lehet  el  irányadó  elvek 
és  eszmék  nélkül.  Bár  ezek  gyakran  csak  jelszó 
alakjában  és  értékében  jelennek  meg,  erkölcsi 
hatásuk  még  sem  kicsinylendő.  Az  összetartozás 
szüksége  fékez  és  mérsékel;  a  közös  feladat  lelke- 
sít. A  hol  párt  nincs,  ott  tisztán  a  személy  az  uralkodó. 

Nemcsak  egyéni,  vagy  családi,  hanem  valóban 
történeti  fontosságú,  kikre  bízzák  a  törvényes  végre- 
hajtó jogukat  oly  erősen  fentartó  nemesi  respublicák 
igazgatásukat.  A  mi  a  tömegben  sejtelem,  érzés, 
bennök,  általok  kell,  hogy  világos  gondolattá,  tetté 
váljék. 

A  tisztújítás  módját  az  1722 — 23 :  56.  t.-cz.  álla- 
pítja meg.  „A  főispán  négy  candidatust  jelöl  viczispán- 
ságra,  köztük  az  előbbi  alispánt  is.  Az  alispánok  és 
más  megyei  tisztviselők  az  igaz,  birtokos  nemesekből 
valók  legyenek,  disinteressatusok,  kik  a  földesurak- 
nak semmikép  sincsenek  lekötelezve". 

Törvény  szerint  tehát  az  előkelő,  jobb  módú, 
tanult  köznemesi  osztályt  illeti  meg  a  megye  igazga- 
tása, a  tisztségek  kizárólagos  betöltése.  Azt,  melyet 
táblabírónak  szoktunk  nevezni  és  melyet  nevelése, 
összeköttetései,  erényei  és   hibái   egyaránt  képesítet- 

tek  e  feladat  megoldására.  Mint  sok  egyeben,  II.  József 
ezen  is  változtatott.  Az  ügykezelés  érdekében  nem 
kötötte  magát  ahhoz,  hogy  az  alispán  megyebeli 
legyen,  még  nem-nemest  is  kinevezett.  így  történt, 
hogy  bár  alatta  is  nemcsak  nemesekből,  hanem  való- 
ban jó  hazafiakból  állott  a  magistratusok  legnagyobb 
része,  nemcsak  törvénytelenül  járt  el,  hanem  már 
eredeténél  fogva  —  mint  kinevezett  és  nem  válasz- 
tott —  törvénytelen  volt. 

Az  volt  tehát  az  első  kérdés :  megmaradnak-e 
a  régi  tisztviselők,  kiállják-e  az  izgatott  választás 
tűzpróbáját,  nem  teszi-e  tönkre  az  utolsó  évek  emléke 
régibb  érdemeiket  ?  Lényegében  ugyanaz  a  probléma, 
mint  az  országos  kormánynál,  mely  szintén  engedel- 
meskedett a  császárnak  és  mivel  nem  szűnt  meg 
hazafiasnak  lenni  akkor  sem,  mégsem  vesztette  el 
teljesen  az  ország  bizalmát. 

Pest  megyében  a  közgyűlés  annyira  kikelt 
Ürményi  ellen,  kit  mint  volt  királyi  biztost  az  Ulászló 
1507.  Vn.  t.-czikke  alá  akart  vonatni,  hogy  a  per- 
sonalis  lemondani  készült  állásáról.^  De  a  volt  alis- 
pánt, Szilyt  meghagyta.  Igaz,  hogy  1789-ben  katonai 
executiót  kiüdtek  a  viczispán  birtokára,  mert  az  nem 
szállította  be  a  reá  kirótt  gabonát.  Nógrádban,  mint 
láttuk,  tudni  sem  akartak  márcziusban  a  főispánról. 
De  április  20-án  már  nagy  örömmel,  pompával  fogadják. 
A  tőle  vezetett  restauratión  pedig  megerősítik  székén 
Muzslayt.  Igaz,  hogy  18  év  óta  töltötte  be  ezt  a  tiszt- 
ségét. Veszprémben  „közönséges  vivát  kiáltással" 
megválasztatott  Medgyesi  Somogyi  János  consiliárius 

^  Imely  levele  Gróf  Balassa  Ferenczhez,  Pozsony  1790. 
máj.  12.  Balassa-levéltár. 

Úr,  ki  előbb  is  alispán  volt.  Fehérben  „Ord.  Vice- 
Ispányi  hivatalába  T.  Consiliárius  Marics  Tamás  Úr 
megerősíttetett.  Baranyában  Ord.  Vice  Ispány  Kajdacsi 
Antal  régi  hivatallyában  megerősíttetett."  Hont  megyé- 
ben, mely  egyike  volt  a  legellenzékiebbeknek,  „Majtény 
László  úr  újra  választatott".  Gömörben  nemcsak 
„az  ordinárius  viczeispány  Szatmáry  Király  Miklós" 
maradt  meg,  hanem  Máriássy  István  második  alispán 
is.  Somogyban  megmaradt  Gál.  De  még  Szabolcsban 
is  megmaradt  Szatmáry  Király  József,  ki  noha  szol- 
gálta Józsefet,  annyira  népszerű  volt,  hogy  még 
Ungban  is  egyhangúlag  megválasztották. 

Biharban  Luly  Károly  nem  maradhatott  meg,  de 
Szatmár  belé  helyezte  bizalmát.  Tolnában  előbb  lemon- 
dásra késztették  Kapós váry  Károlyt,  aztán  mikor  le- 
mondott, minden  módon  marasztalták.  Mikor  ellen- 
állását nem  sikerült  legyőzniök  a  rendeknek,  az 
előbbi  másodalispánt  Jeszenszky  Sándort  hívták 
vissza,  ki  nagy  kérésre,  legyőzve  a  közszeretet  által 
végre  megadta  magát  ós  elvállalta  a  hivatalt.^ 

így  tehát  a  rendszerváltozás  nem  járt  nagy  szemé  y- 
változással.  Különben  is  legfölebb  e  személyekben 
volt  változás;  de  az  újak  is  a  megyékben  uralkodó 
táblabíró- rendből  kerültek  ki.  Ott  pedig,  hol  „az  új 
bort  a  régi  csöbrökbe  töltik",  legföUebb  árnyalatokban 
való  különbségről  lehet  szó,  de  gyökeres  újításról 
vagy  épen  forradalomról,  nem. 

Egyáltalában  a  restauratiónál  csak  ott  állanak 
egymással  szemben  a  volt  ós  az  új  magistratusok, 
mint  külön  pártok  képviselői,  a  hol  nagyon  is  erősen 

^  ProtocoUum  Comitatus  Tolnensis,  Anno  1790  die  29,  Már- 
tii in  oppido  Szexárd.  Coll.  Repraesent.  et  Protocollorum 
II.  154.  Pestini,  Budae  et  Cassoivae,  1790. 

érezték  József  akaratának  nyomását  és  a  tisztikar 
nem  találta  meg  a  kellő  átmenet  idejét  és  módját. 
így  történt  Pozsony,  Nyitra,  Trencsón  megyékben, 
így  a  horvát  és  sziavon  megyékben,  hol  gr.  Balassa 
embereit  mindenütt  kibuktatták,  így  Bácsban,  hol  a 
márczius  3-iki  közgyűlés  egyszerűen  visszahelyezte  az 
1785  előtt  hivatalnokoskodó  tisztikart. 

És  mégis  nagy  volt  e  tisztújítás  jelentősége  párt- 
szempontból is.  Csakhogy,  szorosan  véve  nem  politikai, 
hanem  felekezeti  pártok  viaskodtak  a  győzelemért  és 
uralomért. 

Több  mint  egy  századja  folyt  a  protestánsok  ki- 
szorítása az  összes  hivatalokból.  A  Pázmány  és 
Esterházy  Miklós  által  újjászervezett  katholikus  tár- 
sadalom a  királyi  hatalom  teljes  súlyától  támogatva 
végezte  ezt  a  munkát.  Előbb  még  félbeszakították 
Erdély  és  a  kuruczok  harczai ;  aztán  Szatmár  óta,  bár 
nem  oly  erőszakos,  de  tán  még  szívósabb  és  foly- 
tonosabb  volt  az  elnyomás.  A  protestáns  elem  ki- 
szorult minden  királyi  hivatalból,  és  még  azon 
megyékben  és  városokban  is,  melyek  mentsvára 
voltak,  meg  kellett  osztoznia  a  gyéren  képviselt,  de 
a  királyi  és  főispáni  nyomás  miatt  el  nem  mellőzhető 
katholikus  elemmel. 

II.  József  műve  volt  ezen  szomorú  és  igazságtalan 
állapotnak  megdöntése.  Alatta  a  protestánsok  nem- 
csak a  helyi  hatóságokban  érvényesülhettek,  hanem 
királyi  kinevezéstől  függő  tisztségekben  is.  Ö  nemcsak 
kimondta,  hanem  lehetőleg  meg  is  valósította  azt  a 
nagy  elvet,  hogy  az  állam  szolgálatában  nem  a  fele- 
kezet, hanem  képesség  és  jellem  adja  meg  a 
qualiíicatiót.  Most,  midőn  a  császár  egész  műve  meg- 
dőlt, meg  kellett  válni :   magáévá   tette-e  a   nemzet 

ezt  az  eszmét,  az  egyetlent,  mely  őt  tespedéséből, 
bénulásából  kiragadhatta.  Szentesíti  ott,  a  hol  már 
nemcsak  jelszavakról,  hanem  fontos  érdekekről  van 
szó,  a  megyéknek  azt  a  szinte  egyhangú  nyilatkoza- 
tát is,  hogy  a  protestánsok  nem  lehetnek  toleráltak, 
mert  egyenlő  jogú  honpolgárok,  mert  testvérek. 

Mert  nemcsak  az  eszméről  van  szó,  hanem  valóban 
élő,  ható  erőkről.  Az  a  kérdés :  az  egyes  megyékben 
erőseb b-e  a  katholikus  klérusnak  és  a  vele  tartó 
uraknak  szövetkezete,  vagy  pedig  a  protestánsoknak 
és  a  jogukat  nemzeti  és  emberi  érdekben  megvalósí- 
tani óhajtó,  szabadon  gondolkodó  katholikusoknak 
egyesülése  ? 

Ez  a  mérkőzés  annál  fontosabb,  symptomatikus 
jelentőségű,  mert  a  választás  több  mint  egy  századja 
először  megy  végbe  felső  beavatkozás  nélkül.  Ha  van 
pressio,  az  csak  honi  tényezőktől  indul  ki  és  így  az 
eredmény  meglehetős,  igaz  képét  nyújtja  a  szembe- 
álló erők  arányának. 

Hogy  milyen  pártárnyalathoz  tartozik  a  magistratus, 
arra  csak  későbbi  cselekedeteiből  következtethetünk. 
De  azt  a  „Magyar  Kurir"  nem  mulasztja  el,  hogy  a 
megválasztottak  nevéhez  le  az  esküdtig  és  jegyzőig 
oda  ne  tegye :  katholikus-e  vagy  protestáns.  A  küz- 
delemnek tehát  ez  adja  meg  jelzését  és  jelentő- 
ségét. 

Győrmegyében  a  „Restauratio  igen  szép  móddal 
és  rendesen  mene  véghez ;  nem  vala  itt  sem  vallás, 
sem  valamely  tekintetbéli  félrehajlásnak  hellyé,  tsupán 
tsak  az  Érdem  és  Virtus  vezérlelte  az  Státusokat: 
ez  az  igaz  türedelem  :  ez  a  valóságos  boldogságnak 
egyedül  való  s  legalsóbb,  legmozdulhatatlanabb  funda- 
mentum köve :  melly  is,   hogy   valósággal   így   ment 

légyen  véghez,  a  következendő  lajstrom  bizonyítja."* 
A  két  viczispán  katholikus,  az  első  nótárius  protes- 
táns, a  többi  álláson  megoszlanak ;  az  új  táblabíró  — 
a  mágnásokat  kivéve,  —  mind  protestáns.  Az  ott 
nyilvánuló  szellem  élesztésében  bizonyára  nagy  része 
volt  a   főispánnak,    gr.  Zichy   Károly   országbírónak. 

Mosonyban,  a  mely  megye  József  alatt  egyesítve 
volt  Győrrel,  gróf  Esterházy  Ferencz  a  főispán.  Ö,  az 
előbbi  főkanczellár  fia,  előbb  kanczelláriai  előadó  volt, 
de  a  császár  ellenzéki  beszédei  miatt  megfosztotta 
hivatalától.  E  megyében  csekély  a  protestáns  elem, 
de  a  tisztségekből  még  sem  zárták  ki. 

A  „Magyar  Kurír"  követendő  mintának  állítja  fel 
ezen  első  választásokat.  „Ezen  két  vármegyebéli  tiszt- 
viselő személlyek,  azért  közöltetnek  illyen  környül- 
állás  szerint  és  vallásokra  nézve  is  kinevezve,  az 
olvasó  Magyarokkal,  hogy  legyen  példa  a  Magyar 
Haza  előtt ;  hadd  láthassa  minden  az  igaz  türedel- 
méfc;  hadd  tanuUyák  meg  azt  követni  minden  hely- 
ségekben, vagy  ha  tudják,  hogy  bátran  tselekedhes- 
sek  ;  hadd  láthassa  minden,  hogy  a  mi  Katholicusaink, 
ha  az  úgynevezett  ToUerantiát,  ezt  a'  tompa  nevet 
gyűlölik  is,  tsak  ugyan  az  igaz  és  valóságos  türedel- 
met  szeretik  és  a  magok  tselekedeteiket  annak  zsinór- 
mértéke szerint  intézik". 

Csakugyan  a  katholikusok  a  legtöbb  helyt,  ott 
is,  hol  biztos  és  szilárd  volt  többségük,  méltányos- 
ságot tanúsítottak.  A  hazafias  együttérzés  össze- 
kovácsolta azokat  is,  kik  megszokták  egymást  kemény 
ellenfeleknek  nézni.  A  jelszót  Gr.  Esterházy  Károly 
egri  püspök   adta   ki,    épen   az,    kit  a   protestánsok 

^  Magyar  Kurír  ápr.  9-iki  szám  370.  1. 

megszoktak  a  harczos  egyház  legtüzesebb  vezérének 
tekinteni,  az,  ki  a  magyar  főpapok  közt  legbuzgóbban 
küzdött  a  tolerantia  ellen.  Mint  Heves  megye  örökös 
főispánja  már  márczius  elején  így  szólott;  „A  protes- 
tánsoknak valóságos  igaz  törvényök  vagyon,  és  ezek- 
nek az  úgynevezett  türedelemre  semmi  szükségök, 
ezek  a  mi  atyánkfiai,  hazánkfiai.  Fratres  sumus  in 
Christo."  A  szónak  megfelelt  a  tett  is.  A  restauratiónál, 
kivéve  a  két  vicze -ispánságot,  minden  tisztségre 
választottak  Hevesben  protestánst  is.  A  nótáriusok 
kinevezése  tisztán  a  főispántól  függ,  de  a  püspök 
„Borbély  József  urat  Reformátust  maga  denominálta. 
Táblabíráknak  pedig  minden  érdemeseket,  vallásra  való 
legkisebb  tekintet  nélkül  nevezte  ki  Ő  Excellentiája ".^ 

Természetes,  hogy  ez  nem  ment  mindenütt  ily 
simán.  Vasban,  Veszprémben,  Sopronban,  Pozsony- 
ban, hol  a  viszály  lángja  még  nem  lohadt  le,  a 
katholikusok  teljesen  érvényesítették  túlsúlyukat. 
Viszont  Szabolcsban  a  reformátusok  éltek  hatalmuk- 
kal, a  48  tiszt  közül  csak  13  volt  a  katholikus,  „nem 
arra  vigyázott  itt  a  Status,  hogy  alkalmatos  Subjec- 
tum  é  a  Candidatus,  hanem  mitsoda  vallású".^ 

Másrészt  előfordult  az  is,  hogy  az  intoleráns  törek- 
vések akár  a  megyei  közönség,  akár  a  főispán  vagy 
királyi  biztos  jobb  belátása  miatt  nem  érvényesül- 
hettek. Az  első  esetre  Baranya  szolgáltatott  példát, 
hol  „Substitutus  V.  Ispánynak  a  Fő-Ispány  és  a  Clerus 
akarattya  ellen  Petrovszky  Sigmond  tétetett".  A  má- 
sodikra Kassa  városa,  hol  a  katholikusok  a  régi  állapot 
helyreállítását  arra  akarták  felhasználni,  hogy   „min- 


'  M.  Kurír  máj.  14.  44.  1. 

*  M.  Eurir  máj.  25.  Ezt  aztán  czáfolják. 

den  Protestánsokat  a  Hivatalokból  kivessenek  és  ki- 
rekeszszenek ".  Ezt  B.  Vétsey  Miklós  kir.  biztos  aka- 
dályozta meg,  kit  ebben  sokan  a  katholikus  polgárok 
közül  is  támogattak. 

Tán  legjellemzőbb  és  a  megyei  viszonyokra  leg- 
erősebb fényt  vető  a  szepesi  eset,  A  főispánt,  gr.  Csáky 
Nepomuk  Jánost  30 — 40  tagból  álló  nemesi  bandé- 
rium kisérte  káptalani  urakkal  együtt  Mindszentre, 
A  főispán  és  a  többi  mágnás  is  a  megye  formaruhá- 
jában, csákóval  fejükön  jelentek  meg.  Mise  után  a 
terembe  vonultak  a  nemesek,  a  bandérium  tagjai  föl- 
tett csákóval  állották  körül  az  asztalt.  Horváth-Stánsics 
Imre,  az  addigi  alispán  az  egész  tisztikar  nevében 
lemond.  A  főispán  ezután  a  terembe  lép  és  átveszi  az 
elnökséget.  Három  candidatust  jelölt  az  első  alispán- 
ságra :  Dobay  Mártont,  Tőke  Mihályt  és  Almásy  Mik- 
lóst. A  papi  rend  és  a  világiak  egy  része  Dobayt 
vivátozta,  a  protestánsok  Horváthot.  Egy  álló  óráig 
tartott  a  kiáltozás,  mig  Horváth  fel  nem  szólalt,  hogy 
törvényesen  négyes  a  jelölés  és  hogy  őt,  a  volt  al- 
ispánt sem  szabad  mellőzni.  De  a  főispán  nem  vál- 
toztatott a  candidatión,  mire  a  vivátozás  megújult, 
„sőt  székestől  néhányszor  fel  is  emeltetett".  Ekkor 
Drevenyák  bányai  bírósági  ülnök  felállván,  azt  ajánlja, 
hogy  Berzeviczy  Andrást  is  jelöljék.  Míg  erről  be- 
széltek, a  három  jelöltnek  ki  kellett  menaiök  a  terem- 
bői,  a  többi  pedig  vivát  Berzeviczy,  vivát  Horváthot 
kiáltották  és  mind  a  kettőt  fel  is  emelték.  „Ezen 
bőséges  vívatnák  Dobay  úr  szakasztotta  végét  az 
által,  hogy  a  maga  voksait  Berzevitzi  úrnak  által- 
engedle.*  így  Berzeviczy  lelt,  szótöbbséggel,  első  al- 
ispán. Másodiknak  a  főispán  az  előbbi  hármat  jelölte, 
de   Dobay   lemondott   és   csaknem   mindnyájan  Hor- 

váthot  vivátozták,  mire  végre  jelölték  és  meg  is 
választották.  Ez  eltartott  reggeli  9-tŐl  délután  2  óráig; 
csak  aztán  került  a  sor  a  többi  tisztviselőre.^  „Ezen 
választásról  az  a  legnevezetesebb  megjegyzésre  való 
dolog,  hogy  itt  sem  Református,  sem  Katholikus,  sem 
Lutheránus  nem  választatott  egy  is,  hanem  mind  az 
egész  Vármegye  előtt  érdemeikre  nézve  ismeretes  jó 
Hazafiak.  Éllyenek.'"'' 

Ez  az  azóta  mindent  túlharsogó  szavunk  is  a  nagy 
lelkesedésnek  e  korában  tartotta  bevonulását  köz- 
tigyeinkbe. Addig  a  vivát  járta.  Úgy  látszik.  Zala- 
megye kezdi  használni,  különös,  hogy  tán  11.  József 
kapta  az  első  éljenzáport,  Zengett  a  palota  az  elljen 
József  kiáltással,  február  11.^  Székesfejérvárt  még 
ápril  17-én  is  vivátoznak  tisztújításkor,  Balassa- 
Gyarmaton  azonban  már  április  21-én  hangzott 
a  sok  „ÉUyen.'*  A  diaetán  aztán  uralkodóvá  lett, 
noha  a  vivátot  még  évtizedeken  át  sem  bírta  egészen 
kiszorítani. 

Egészben  a  tisztújítás  tehát  hű  kifejezése  volt  az 
uralkodó  társadalom  akkori  állapotának.  Megmutatta, 
kire  akarja  bízni  az  önmagát  kormányzó  nemesség 
a  megyék  igazgatását.  De  egyúttal  a  követválasztást 
is  ez  döntötte  el.  Legtöbb  esetben  együtt  járt  a  kettő. 
De  különben  is  a  régi  szokás  szerint  vicispányok, 
első  nótáriusok  vagy  érdemes  assessorok  képviselték 
az  „universitas  nobilium"-ot  a  diaetán  és  most  sem 
lehetett  máskép. 

Ha  a  választás  a  személyeket   mutatja,   az  utasí- 

^  Pressburger  Zeitung  ápr.  28.  A  M.  Kurír  jelentése,  máj. 
4.  ennek  fordítása. 

*  A  Magyar  Kurír  levele  204  1.  Erdélyben  is  felkapják 
apr.  9-iki  szám. 

tások  az  elveket  fejezik  ki.  Régi  felfogás  szerint, 
melyet  már  a  XVII.  század  elején  kötelezőnek  tar- 
tottak, a  követ  nem  térhet  el  instructiójától.  Felha- 
talmazása ahhoz  van  kötve. 

Azóta  gravaminalis  volt  a  legtöbb  országgyűlés 
és  a  mostani  sem  lehetett  más.  A  megye  tehát  bizott- 
ságot küldött  ki  a  köz-  és  magánsérelmek  összeírá- 
sára, melyeknek  orvoslását  aztán  a  diaetán  szorgal- 
mazniuk kellett.  Azonfelül  a  többi  megyével  érint- 
kezve, általános,  országos  sérelmeket  is  állapított 
meg.  Addig  a  megyei  politikának  az  adta  meg  irá- 
nyát és  tartalmát,  minő  állást  foglal  el  a  nagy  fele- 
kezeti és  közjogi  kérdésekben  és  mikép  akarja  helyre- 
állíttatni a  törvényes  állapotot.  Mindehhez  most  más  is 
járul.  Új  alapokról  van  szó,  az  alkotmány  új  garan- 
tiáiról,  de  esetleg  a  nemzeti  életnek  újjáépítéséről. 
Bizottságaikba  legjobb,  törvénytudó,  tapasztalt,  a 
fogalmazáshoz  értő  férfiaikat  küldték  ki  a  megyék. 
Munkájuk  aztán  nemcsak  a  megye  közvéleményét 
fejezi  ki,  hanem  hivatva  volt  az  ország  tanácsában 
is  szereplésre,  esetleg  érvényesülésre. 

A  József  által  megdöntött  közjog  visszaállításának 
követelése,  mint  láttuk,  rövid  idő  alatt  oly  alkotmá- 
nyos mozgalommá  nőtt,  mely  a  közállapotok  egész 
terét  elborította.  Csak  most  kezdődik  meg  a  rend- 
szerezés, a  fogalmak  tisztázása  és  különválása.  Ahol 
tömegek  megindításáról  van  szó,  akár  a  piaczon, 
akár  a  megyegyűlésen,  akár  a  parlamentben,  mindig 
az  egyesít  legjobban,  a  mit  nem  akarnak.  De  minden 
erkölcsi  és  politikai  mozgalomnak  a  czél  adja  meg 
értékét,  az,  a  mit  akarnak. 

Mindjárt  Pest  megyének  instructiója  igazi  syste- 
matikus  közjogi  dolgozat.  Általános  politikai  beveze- 

Marczali :  1790-91.  országgy.  12 

tésen  kezdi,  aztán  külön-külön  sorolja  el  az  egész 
ország,  a  nemesi,  az  adózó  rend  sérelmeit,  az  igaz- 
ságügyben, a  katonaságnál,  a  kereskedelemben  elő- 
fordult gravameneket.  Hosszú  a  lista,  összesen  107 
pontot  magában  foglaló,  melyek  közül  az  utolsó  kettő 
az  irodalomra  vonatkozik.^ 

A  jövő  országgyűlés  első  feladatául  a  constitutio 
helyreállitását  és  megszilárdítását  tűzi  ki.  Ez  a  kife- 
jezés itt  lép  fel  először  diplomatikus  alakban.  El- 
mondja aztán,  mikép  rendült  meg  Mária  Terézia  és 
József  által  az  az  örökösödési  rend,  melyet  1722-ben 
az  állam  javára  és  hasznára  fogadtak  el.^  Új  szer- 
ződésre van  tehát  szükség.  Ez  legyen  a  követek  mun- 
kásságának alapelve.^ 

A  teljes  constitutio  alatt  a  bécsi  és  linzi  szerző- 
dések, melyeket  más  tartományok  is  biztosítottak,  az 
1608.  és  1647.  törvények,  IV.  Ferdinánd  és  I.  Leopold 
hitlevele,  a  szatmári   béke   és  az  1741.  8.  értendők. 

E  sarkalatos  törvényektől  lényegesen  eltérni  nem 
szabad ;  arra  kell  törekedniök,  hogy  a  biztosság  ne 
csak  törvényben,  hanem  valóban  is  meglegyen.  Sőt 
még  a  mellékes  törvények  változásába  is  csak  úgy 
bocsátkozzanak,  ha  ezt  a  biztosság  megköveteli.  Ebből 
következik,  hogy  a  diploma,  capitulatio  és  eskü  előtt 
semmit  se  tárgyaljanak.  Egyes  személyeket  se  támad- 
janak, hogy  az  uniót  ne  sértsék  és  csak  akkor  fog- 
janak máshoz  is,  ha  a  király  megkoronáztatása  által 


*  Kelt  a  máj.  27-én  tartott  gener,  congregatióban. 

^  Ut  Respublica  secundum  avitas  Coustitutiones  sarta  tec- 
taque  maneat,  imo  majora  in  Dies  capiat  incrementa. 

^  Ez  a  rész  csaknem  szórói-szóra  megegyezik  a  Balogh 
Péter-féle  programmal. 

teljesen  gyakorolhatja  méltóságát.^  A  nádorválasztás, 
ha  a  többinek  úgy  tetszik,  megelőzheti  a  koronázást, 
de  a  hitlevél  aláirása  előtt  nem  mehet  végbe.  Hogy 
pedig  ebből  viszály  ne  támadjon,  a  rendek  8  kiváló 
férfiút  ajánljanak  a  királynak,  kik  közül  az  4  et  jelöl 
a  rendeknek.  Az  új  nádor  új,  méltóságának  megfelelő 
esküt  tegyen. 

Az  időközt  e  hitlevél  felterjesztése  és  elfogadása 
közt  legjobban  a  törvényes  állapot  visszahelyezésére 
fordíthatná  e  gyűlés.  Mert  József,  ki  belátta  tévedé- 
sét, mégsem  a  törvényeset  állította  helyre,  hanem  a 
Mária  Terézia  korabelit.  Különben  ehhez  sem  neki 
nem  volt,  sem  Leopoldnak  nincs  hatalma,  ezt  csak 
a  rendek  végezhetik. 

Biztosság  czéljából  a  már  említett  diplomákhoz 
hozzáadandók : 

a)  „Mivel  a  polgártársak  egyesítése  a  közbiztonság 
egyetlen  kapcsa,  ezt  pedig  a  karok  és  rendek  egyenlő 
szabadsága  támogatja  legerősebben,  az  evangéliku- 
sokat, eltörölve  az  egyoldalú  változtatásokat,  a  béke- 
kötések és  az  1608.  és  1647.  törvényekben  megha- 
tározott állapotba  kell  visszahelyezni,  úgy  hogy  az 
legyen  a  szabadságuk,  a  mi  a  róm.  kath.  egyházé. 
Minden  más  vaUás  felügyeletétől,  stóla  és  más  teher 
alól  felmentve,  saját  systemájuk  szerint  csak  saját 
fólebbvalóiktól  függjenek.  A  választásoknál  csak  tehet- 
ségre és  becsületes  életre  lesz  tekintet,  szintúgy  a 
tisztségek  betöltésénél.  Az  evangélikusok  igazságos 
panaszának  elkerülése  végett  legalább  egyharmada 
a  kormányszékek,  kamarai  és  más  tisztségek  személy- 
zetének belőlük  teljék  ki,  de   sohasem    több    felénél, 

'  plénum  digiütatis  suae  exercitium  auspicabitur. 

12* 

be  nem  számítva  a  törvény    szerint  a  klérusnak  jutó 
helyeket." 

b)  „Az  unió  czéljából  a  görög  nem  egyesültek  is 
nyerjenek  szabad  vallásgyakorlatot  s  polgárjogot. 

c)  A  szabad  királyi  városokban  ne  önkényes,  hanem 
törvényes  és  nyilvános  legyen  az  igazgatás. 

d)  A  törvényhozó  hatalom  szabatosabban  megálla- 
pítandó. Az  erről  szóló  törvények  világos  értelme 
szerint  ugyanis  korlátlan  vető  jog  illeti  meg  a  királyt 
és  a  rendeket  egyaránt.  Ha  Magyarország  királya 
nem  volna  más,  különböző  érdekű  és  jogú  tartomá- 
nyoknak is  ura,  akkor  az  ő  magánérdeke  nem  ütköz- 
hetnék össze  az  ország  érdekével.  Most  azonban  meg- 
történhetik, hogy  az,  a  mi  Magyarországra  nézve 
hasznos  és  mit  mint  magyar  király  elő  is  mozdítana, 
az  ő  hasznával,  mint  más  tartományok  uráéval,  össze- 
ütközik és  így  az  ország  kárára  élne  korlátlan  vétó- 
jával. Megállapítandó  tehát,  hogy  a  rendek  javas- 
lata, ha  a  királynak  az  ellen  felhozott  érvei  attól  el 
nem  térítik  őket,  törvény  legyen.  Sok,  ha  felfüggesz- 
tést engednek  a  jövő  diaetáig.  Mivel  a  statusokról  nem 
lehet  ugyanazt  mondani,  sőt  bizonyos,  hogy  azok  két- 
ségtelenül elfogadják  a  királynak  hasznos  ajánlásait, 
a  királyi  propositiók  csak  a  statusok  beleegyezésével 
váljanak  törvénynyé." 

e)  Hogy  a  diaeta  elhalasztása  ne  adjon  módot  a 
szerződések^  biztosabb  megsértésére,  meg  kell  hatá- 
rozni a  diaetai  terminust  királyi  meghívó  nélkül.  Külö- 
nösen most,  mikor  még  súlyosabbtól  kell  félni,  ez  ne 
lehessen  hosszabb  2  évnél,  de  a  király  halála  után 
6  hó  alatt  múlhatatlanul  összeüljön  regálék  nélkül  is. 

^  pacta  conventa. 

De  azok,  kiket  ez  törvény  szerint  megillet,  időközben 
is  hirdethessenek  diaetát. 

f)  Úgy  mint  eddig,  ezentúl  is  csak  egyik  ország- 
gyűléstől a  másikig  szavazzák  meg  az  adót. 

g)  Minthogy  a  rendes  és  határvidéki  magyar  katona- 
ságot 1715-ben  a  portalis  katonaság  helyébe  állítot- 
ták fel  és  ennek  fundusát  e  czélra  fordították,  világos, 
hogy  a  magyar  katonaság  felállításának  a  magyar 
alkotmány  védelme  a  czélja.^  Tehát  tisztek  csak 
nemesek  lehetnek,  kik  évenkint,  mustra  alkalmával, 
esküt  kötelesek  tenni  az  ország  alkotmányára  és 
jogaira. 

h)  Ha  a  senatus,  vagyis  az  őrködő  magyar  tanács 
beleegyezésével  idegen  katonaság  jő  az  országba, 
belépésekor  szintén  esküt  tesz  a  megye  küldöttjei 
előtt.  Eltartásra  csak  akkor  tarthat  számot,  ha  erről 
bizonyítványa  van.  Ezt  az  esküt  évenkint  ismétli,  míg 
a  birodalomban  van. 

%)  A  katonai  főparancsnokság  tisztán  magyarokból 
áll  a  nádor  elnöklete  alatt.  Ez  is  köteles  esküt  tenni. 
A  bécsi  hadi  tanácscsal  levelez,  de  nem  függ  tőle. 
De  a  hadi  tanács  magyar  tagjai,  kik  ott  a  diaeta  által 
Magyarország  és  ő  felsége  többi  tartományai  közt 
megállapítandó  arányban,  valláskülönbség  nélkül  alkal- 
mazandók, szintén  kötelesek  letenni  az  esküt. 

l)  Minthogy  tapasztalás  szerint  a  helytartótanács- 
ról hozott  törvények  nem  biztosítanak  eléggé  törvény- 
telen parancsok  kibocsátása  ellen,  tehát  a  hitlevelek- 

^  Evidente  ratione  in  defensam  constitutionis  Hung.  esse 
erectam.  Az  1715—8.  t.-cz.  nem  emliti  a  portalis  katonaság 
eltörlését,  az  1741.  63.  t.-cz.  pedig  egj^enesen  elrendeli  21,622 
gyalogos  kiállítását,  porták  szerint.  Ez  tehát  önkényes  törvény- 
magyarázat. 

ben,  az  1608.  törvényben,  de  még  régebben  is, 
II.  Ulászló  és  11.  Lajos  törvényeiben  előforduló  magyar 
tanács,  vagyis  őrködő  senatus  választandó  teljes  hatás- 
körrel. A  helytartótanács  is  maradjon  meg  az  ország- 
gyűlés által  megszabandó  utasítással,  a  királyi  és 
senatusi  rendeletek  végrehajtására.  Mindkét  hatóság 
a  diaetának  számadással  tartozik  és  ez  alkalommal 
jelöl  is  minden  kiváló  tisztségre :  a  senatus,  helytartó- 
tanács, kamara,  hétszemélyes-  és  kir.  tábla  részére. 
Ulászló  törvénye  a  rossz  tanácsosokról  megújítandó 
és  minden  tisztségre  kiterjesztendő.  E  czélból  az 
ország  ügyészt  rendelne,  ki  az  ilyen  bűnösök  ellen 
törvényesen  eljár  az  1715.  7.  §•  értelmében. 

Minden  tisztviselő  részére  a  diaeta  dolgozza  ki  az 
esküformát.  Benne  legyen  a  hűség  fogadalma  a  király, 
a  haza  és  az  ország  törvényei  iránt.^ 

m)  Beiktatandó  a  hitlevélbe  Erdély,  Galiczia, 
Lodoméria,  Bukovina  és  más  visszaszerzendő  tarto- 
mányoknak törvényes  egyesülése  és  szövetsége.  Ha 
más  megyék  követei  egyebet  is  ajánlanak,  mi  az 
ország  javára  válik,  hozzájárulhatnak. 

Vigyázzanak,  hogy  valami  idegen  claüsula  ne  jus- 
son a  hitlevélbe.  Viszont  az  1687.  4-ben  elhagyott 
ellenállási  záradék  (1222.  31.)  egyszerűen  állíttassék 
vissza. 

Ezt  minden  módon  sürgessék  és  a  sürgetést  semmi- 
kép se  hagyják  abba. 

Gyorsan  elvégezve  a  hitlevelet  és  mellőzve  minden 
hátráltató  ceremóniát,  tanácskozzanak  aztán  a  grava- 
menekről  is.  A  törvényeket  a  törvényhozó  hatalom 
felségét    megillető    módon   fogalmazzák  és  ne  abban 

'  Constitutionesque  regni. 

a  csúszó-mászó  stílusban,  mint  a  régi  diaeták.  ^  A  tör- 
vények és  acták  még  a  diaeta  ideje  alatt  kinyomatan- 
dók.  Szerkesztésökre  válasszanak  a  statusok  „cala- 
must",  de  a  többi  követnek  is  van  joga  törvényjavaslat 
benyújtására. 

A  personalis  távolléte  esetére  magok  a  statusok 
válasszanak  magoknak  alelnököt  a  „közbizalom  eme- 
lése czéljából". 

Ö  felsége  a  birodalom  hasznára  és  boldogságára 
évenkint  legalább  3  hónapot  töltsön  az  országban. 
Úgy  a  mostani  trónörökös,  mint  a  későbbiek  tanul- 
janak magyarul,  minthogy  ez  az  ország  egyike  a  leg- 
kiválóbbaknak  az  osztrák  uralom  alatt.^  Régi  privi- 
légiumaik értelmében  a  hajdú  városokat  még  a  koro- 
názás előtt  teljes  szavazatjoggal  be  kell  bocsátani 
az  országgyűlésbe. 

A  póroknak  megadandó  személyök  és  hasznuk 
teljes  biztossága.  Ennek  módja  felől  tanácskozzanak 
a  többi  követtel.  Évi  megváltás  fejében  fel  kellene 
őket  szabadítani  a  vám  és  révpénz  fizetése  alól,  mi 
a  kereskedelmet  nagyon  emelné.  Az  a  jobbágy,  ki 
előbb  is  bírta  a  szabad  költözés  jogát,  megtartja  azt, 
de  a  földhöz  kötött  jobbágyok  szabadságáról  jobban 
kellene  gondoskodni,  mint  a  hogy  ezt  József  pátense 
megtette.  Dézsma  dolgában  kellene  változtatás,  de  a 
klérus  és  a  tulajdonjog  sérelem  nélkül. 

Természetes,  hogy  a  követek  is  leteszik  az  esküt. 
Leteszi  ezt  a  közgyűlés  előtt  Ürményi  József  kir. 
personalis  is,  mint   igaz  honpolgár,  mint  administra- 


^  Stylo  decisivo,  potestati  legislativae  Majestatis  convenienti. 
*   Cum  regnum  hoc  unum    sit    ex    praecipuis    Austriacae 
deminationis. 


184  NEGYEDIK   FEJEZET. 

tor  és  birtokos.^  Egyúttal  kijelentette,  hogy  kész  az 
esküt  letenni  az  országgyűlési  karok  és  rendek  előtt 
is,  mint  azok  elnöke.  A  követek  tehát  vigyázzanak 
arra,  hogy  úgy  ő  excellentiája,  mint  az  összes,  a 
diaetán  megjelenők,  hacsak  hazulról  nem  hoztak  erről 
bizonyítványt,  szintén  megesküdjenek. 

Hogy  utólagosan  is  lehessen  őket  utasítani,  a  kö- 
vetek hetenkint  tegyenek  jelentést. 

„A  constitutio  hosszas  fennállásának  alapja  és 
fundamentoma  a  jó  nevelés  és  a  gondolkodásnak  meg- 
adható teljes  szabadsága  lévén,  az  országgyűlés  erre 
is  kiterjessze  gondját.^  Oda  kell  törekedni,  hogy  a  hol 
közügyről  van  szó,  ne  egy  rendre  vagy  felekezetre 
gondoló  polgárokat  neveljenek,  hanem  olyanokat,  kik 
egész  erejöket  a  közjónak  szentelik  és  hogy  minden 
egyes  polgár  akkora  szabadságban  részesüljön,  a 
mekkorában  csak  lehet." 

A  magyar  nyelv  használata  peres  ügyekben  a 
felektől  függ.  A  megyék  és  városok  hivatalos  nyelve 
a  latin. 

Szintúgy  bevezetendő  a  hitlevélbe,  hogy  ö  felsége 
oldalán,  az  udvari  ministeriumban  kiváló  állású  magya- 
rok is  helyet  foglaljanak,  valláskülönbség  nélkül. 

A  diaeta  határozza  meg,  minő  czímmel,  hatalom- 
mal és  joggal  bír  a  fejedelem  koronázása  előtt. 

Törvénybe  menjen,  hogy  a  nemesi  kiváltságnak 
megfelelően,  minden  igaz  nemes,  akár  egyházi,  akár 
világi,  tapasztalás  vagy  művelés  czéljából  szabadon 
mehessen  külföldre  béke  idején,  külön  kir.  engedelem 
nélkül. 


*  Non  nisi  quam  verus  Patriae  civis. 

*  Ea,  quae  saltem  dari  poteat  cogitandi  libertás. 

Ezeken  kívül  feladata  a  követeknek,  hogy  tár- 
saikkal együtt  a  következő  gravamenek  orvoslásán 
fáradozzanak : 

„A  polgártársak  uniója  és  kölcsönös  szeretete,  ez 
ország  constitutiója  megszilárdításának  egyetlen  módja" 
csak  úgy  érhető  el,  ha  mint  1608-ban,  először  a  val- 
lás ügyét  rendezik.  Ez  mindenkit  a  közjó  munkálá- 
sára ösztönözne.  Elő  kell  adni  a  következőket  a  fel- 
ség és  a  rendek  kegyes  tekintetének : 

I.  A  protestánsokra  nézve :  A  bécsi  és  linzi 
szerződések,  továbbá  az  ide  tartozó  1622.,  1638., 
1659.  törvények,  mint  az  ország  sarkalatos  jogaihoz 
tartozók,  a  hitlevélbe  iktatandók. 

Valamint  a  római-német  birodalmi  gyűlés  nem 
változtathatja  meg  a  westfáliai  béke  határozatait,  úgy 
a  bécsi  és  linzi  békét  sem  erőtlenítheti  sem  törvény, 
sem  királyi  rendelet. 

A  protestánsokat  teljes  polgárjog  illeti  meg.  Ennél- 
fogva a  kormányszékeknél  határozott  arányban  alkal- 
mazandók, a  megyékben  és  városokban  pedig  az 
alkalmas  személyek  aránya  szerint.  Stolájukat  egészen 
eltörlik.  Az  apostasiának  nincs  törvényes  büntetése ; 
az  csak  a  Carolina  resolutión  alapul.^  Az  1608.  I.  t.-cz. 
szerint  még  a  vallásos  vizsgálat  is  eltörlendő.  Egy- 
általában a  prot.  egyházaknak  maguk  igazgatásában 
ugyanaz  a  joguk,  mint  a  róm.  katholikusoknak. 
A  mint  az  evangélikus  hatóságok  nem  gyakorolnak 
jogot  a  katholikusok  fölött,  úgy  ők  is  kivétetnek  a 
klérus  hatásköre  alól.  Házassági  ügyeiket  is  saját 
consistoriumaik   intézik   el.    Vegyes  házasságoknál  a 

^  Carolina  resolutio  1731.  márcz.  21.  VI.  Apostatae  demum 
gravi  arbitraria  poena  per  jurisddictionatum  saecularem  magi- 
stratum  sünt  puniendi.  707 — 8.  Enchiridion. 

fiú  az  apa,  a  leány  az  anya  vallását  követi,  hacsak 
másként  nem  egyeztek  meg  a  házasfelek.  Szűnjék 
meg  az  akatholikus  elnevezés,  ne  alkalmazza  azt  se 
a  kanczellária,  se  a  netán  felállítandó  senatus.  A  pro- 
testáns egyházi  és  iskolai  alapítványokat  visszaadja 
a  kir.  kamara. 

II.  Még  sokkal  számosabbak  a  katholikusok  sérel- 
mei. Hisz  a  josefinus  korszak  lényege  éppen  abban 
áll,  hogy  a  régi  állapot  ellen  harczot  folytatott,  az  az 
által  elnyomottakat  pedig  még  sem  elégítette  ki 
teljesen. 

Itt  is  mélyre  nyúlnak  vissza  a  panaszok.  Mária 
Terézia  a  rendek  beleegyezése  nélkül  állított  fel  új 
püspökségeket.  Ezeket  el  kell  törölni  és  javaikat  a 
régi  birtokosoknak  vissza  kell  adni.  Ezek  a  püspökök 
pedig,  „hogy  a  rendek  hozzájárulása  nélkül  ne  soka- 
sodjanak a  szavazatok",  csak  czímzetesek  legyenek. 
A  11.  József  által  kinevezett  praelatusok  csak  a  con- 
íirmatio,  vagyis  a  koronázás  után  szavazhassanak. 

Püspök,  apát,  de  még  egyszerű  javadalmas  is 
csak  gyökeres  magyar  nemes  lehessen.^  A  külső 
apátságoktól  függő  klastromok  választassanak  el  és 
a  hiteles  helyek  nyerjék  vissza  levéltáraikat. 

Az  1550.  18.  ellenére  hosszú  időn  át  nem  töltik 
be  az  egyházi  javadalmakat,  az  egyházak  sokáig 
pásztor  nélkül  maradnak  és  megkárosodnak.  Még 
nagyobb  sérelem  az,  hogy  a  kalocsai  érseki  szék 
üresedése  idejében,  1785-ben  elválasztották  tőle  Zeng- 
Modrus  püspökségét  és  azt  a  laibachi  érsekséghez 
csatolták,  mely  nem  is  tartozik  a  szent  apostoli  korona 
birodalmához. 

'  1681.  27. 

Sérelem,  hogy  a  kamara  több  évre  is  le  szokta 
foglalni  a  megüresedett  püspökségek  jövedelmét. 
Sérelem  az  is,  hogy  a  collatio  oly  módon  történik, 
mintha  a  püspök  csak  haszonélvező  volna. 

A  praelatusokat  ne  fosszák  meg  a  sarkalatos 
nemesi  jog  ellenére  javaik  igazgatásától,  sőt  javaiktól 
is,  mint  ezt  II.  József  tette.  Orvoslást  annál  inkább 
remélnek,  mennél  inkább  biznak  az  újonnan  koro- 
názandó fenséges  fejedelemnek  és  rendeknek  méltá- 
nyosságában és  keresztyén  érzületében.^ 

Súlyos  sértése  a  főpapok  jogának,  hogy  meg- 
fosztják őket  a  kanonoki  javadalmaknak  őket  meg- 
illető betöltésétől.^  Ez  különösen  Kalocsán  sérelmes, 
hol  állandó  jövedelmük  van  az  érseki  javakból. 

Szintúgy  sérelem,  hogy  az  1492.  28.  ellenére 
207o-iiyi  íidót  követelnek  a  főpapok  jövedelme  után. 

De  legnagyobb  gravamen  a  lelkészségek  rende- 
zése. Nemcsak  azért,  mert  az  új  parochiákat  a  prae- 
latusok  a  magokéból  kénytelenek  felállítani  és  fel- 
ruházni, hanem  főkép,  mert  Szent  István  törvénye 
szerint  ez  az  ügy  a  főpapokhoz  tartozik.  A  királyi 
kegyúri  jog  szorítkozik  az  adományozásra,  az  elha- 
gyott egyházak  visszaállítására  és  felügyeletre,  hogy 
el  ne  pusztuljanak.  Tehát  a  parochiák  regulatiója, 
megosztása  vagy  egyesítése  nem  tartozik  oda.  A  lel- 
készeket megfosztották  legbiztosabb  régi  és  új  jövedel- 
meiktől. Sérelem  már  a  vallásalap  felállítása  is  ;  el  kell 
azt  törölni  és  a  régi  jogokat  törvényben  visszaállítani. 

'  Aequanimitas  et  Christianitas. 

'-  1526.  21.  és  1723.  55.  Az  utóbbi  az  1498.  67-re  hivat- 
kozik. Ebben  pedig  éppen  ellenkezőleg  az  áll,  bogy  a  főpapok 
semmi  kir.  adománytól  függő  javadalmat  a  király  tudta  és 
beleegyezése  nélkül  be  ne  töltsenek. 

Eltörölték  a  benczések,  pálosok,  premontreiek, 
czisztercziták  szerzeteit  a  rendek  beleegyezése  nélkül, 
holott  e  szerzetek  be  voltak  fogadva.  Ezt  törvényben 
kell  orvosolni.  Törvénybe  foglalandó  az  is,  hogy  a 
statusok  e  rendek  javainak  rendezéséhez  csak  úgy 
foghatnak;    ha  a  római    egyház    valamelyiket    eltörli. 

A  többi  eltörölt  klastroniok  javaival  a  statusok 
rendelkeznek.  Ezekből  jó  volna  más  országok  mód- 
jára 3  canonissa-káptalant  alapítani,  hová  a  „leá- 
nyokkal terhelt  szülők  leányaikat  elhelyezhetik,  míg 
férjhez  nem  mennek  és  így  az  ősök  nemessége  mél- 
tatásra jut".  Csakhogy  oda  protestáns  leányokat  is 
be  kellene  venni,  ha  kétségtelen  nemesek. 

A  tanulmányi  alap  és  más  alapok  pénze  adassék 
vissza  az  országnak.  A  tanítás  czéljára  tett  alapít- 
ványokat tegyék  vissza  előbbi  helyükre  és  kezeljék 
a  fundatorok  szándéka  értelmében.  Az  államtól  bevont 
tőkéket  és  az  árvák  pénzét  57o-os  kamatra  adják 
kölcsön. 

A  törvénytelenül  visszatartott  fiscalitasokból  szár- 
mazó kamarai  jószágokat  a  máltai  rend  visszaállítá- 
sára lehetne  fordítani^  úgy,  hogy  kikutatva,  mije  volt 
a  rendnek,  megfelelő  részt  kiszakítanának.  Annyi 
commendatora  legyen  a  rendnek,  mint  11.  Lajos  korá- 
ban, úgy  hogy  gondoskodva  legyen  a  nemesség 
másodszülött  fiairól.^ 

Épp  úgy  állítsák  vissza  a  vránai  perjelséget  min- 
den jövedelmével  együtt.  A  király  e  méltóságot  azon 
fiának  adományozza,  kinek  magyar  lovasezrede  van 
és  ki  esküt  tesz  az  országnak.  Ha  a  birtok  nem  ele- 
gendő,   ki    kell    egészíteni    a    bánsági    jószágokból. 

*  Et  de  secundo  genitis  nobUitatis   filiis   provideri   possit. 

A  felesleg  az  érdemeseknek  becslés  szerint  adomá- 
nyozandó, de  nem  árverés  útján. 

Látjuk,  hogy  a  nemesség,  ha  már  ellátta  az  ország 
ügyeit,  jutalom  fejében  magáról  és  fi-  és  nőágon  való 
ivadékairól  gondoskodik.  Az  államot  lehető  dúsan 
eltartó  és  ellátó  intézetnek  tekinti.  A  régibb  viszo- 
nyokhoz képest  csak  annyiban  áll  be  változás,  a 
mennyiben  a  protestánsok  is  jogot  nyernek  az  ilyen 
állami  gondoskodásból  való  ellátásra. 

A  politikai  kívánságok  a  következők :  ^ 

Mint  a  törvény  előírja,  a  nádor  legyen  Magyar- 
ország főparancsnoka.  Hogy  a  szegénység  ne  állja 
útját  az  érdemes  polgároknak  e  dicső  polcz  elnyeré- 
sében és  hogy  a  corruptio  minden  félelmétől  men- 
tesnek tartsák,-^  hasíttassék  ki  a  Buda  közelében 
fekvő  kamarai  jószágokból  évi  50,000  forintnyi  jöve- 
delemnek megfelelő  jószág  és  ezt  még  ez  a  diaeta 
határozza  meg  mindenkorra  a  leendő  nádorok  fidei- 
commissumául. 

Minthogy  törvényesen  a  nádor  a  corregens,  erre 
többé  nincs  szükség.  így  elkerülhető  a  Mária  Terézia- 
féle eset.  Ezentúl  törvényesen  csak  a  rendek  külön 
kérésére  lehessen  fejedelmi  vérből  való  kormánytárs. 

A  prímás,  mint  e  birodalom  kitűnő  oszlopa,  teljes 
törvényes  hatáskörébe  visszahelyezendő,  szintúgy  a 
tárnokmester  is.  Igen  szükséges  és  e  tisztség  meg- 
erősítéséhez mellőzhetetlen,  hogy  gróf  Erdődy  János, 
kit  „fenséges  Leopold  fejedelem  kinevezett  bánná", 
e  méltóságában  a  rendek  által  megerősíttessék. 

Mária  Terézia  oly  ügyeket,  melyek  kétségtelenül 
országgyűlés  elé  tartoznak,  pátensek  útján  intéztetett  el 

'  Gravamina  Statum  Regni  et  Comitatus  Politicum  tangentes. 
*  ac  ab  omnis  corruptionis  metu  immúnis  habeatur. 

és  a  megyék  ellenére  katonai  hatalommal  hajtatott 
végre.  Hogy  ennek  vége  legyen,  azon  esetben,  ha  a 
senatus  nem  jönne  létre,  minden  külön  portával  bíró 
hatóságnak  joga  legyen  még  a  birói  mandátumokat 
is  félretenni,  ha  törvénytelenek. 

Isztria  Magyarországhoz  tartozik.^  Nem  volna  tör- 
vénytelen, ha  az  osztrák  tengerpartot  (a  többi  a  szent 
koronától  elszakított  résznek  módjára)  bekebeleznék 
Magyarországba.  A  trieszti  kikötő  birtokában  a  magyar 
kereskedés  sokkal  erősebben  felvirágoznék,  mint  eddig. 

Minthogy  Magyarország  nagyobb  fele  az  osztrák 
birodalomnak,^  helyes  volna  a  külföldi  követségekre 
egyenlő  számmal  küldeni  magyar  nemeseket  is ;  a 
törökhöz  pedig  csakis  magyart  küldjenek.  Ezek  pe- 
dig esküt  tegyenek  a  senatus  előtt. 

0  felsége  érdemes  magyar  nemeseknek  osztogassa 
Szt.  István  rendjét,  nehogy  a  visszaélés  által  a  rend 
maga  is  veszítsen  értékéből. 

A  koronaőröket  törvény  szerint  a  rendek  választ- 
ják titkos  szavazattal.  A  koronát  csak  nemesek  őriz- 
zék, kiket  úgyis  a  korona  tagjainak  tartanak.  Biztos 
őrzési  helyet  az  ország  rendeljen. 

Nagyon  megbontja  a  polgárok  harmóniáját,  hogy 
több  kiváló  állású  férfiúnak,  ismeretlen  okból,  pen- 
siója  van  a  királytól.  Törvény  szerint  csak  különös 
érdemért  lehet  adomány  az  ország  jövedelméből  vagy 
javadalmaiból.  Az  alkotmány  épsége  és  az  országról 
való  gondoskodás  azt  javasolja,  hogy  az  összes  hiva- 
talnokok tisztességes  fizetését  újra  megállapítsák. 

Minden  örökös  ^főispán,  kivéve  a  törvényben  el- 
soroltakat,   köteles  jogát   igazolni.   A   többire    nézve 

^  Ennek  semmi  történeti  alapja  nincs. 

*  Ultra  medietatem  Ditionum  Austriacarum  constituit. 

igazságosnak  tartják,  hogy  minden  megye  rendjei 
ajánljanak  négyet,  kik  közt  a  királyt  illeti  a  kineve- 
zés, így  a  nemesség  nem  lesz  alávetve  törvénytelen, 
despotikus  igazgatóknak. 

Restauratiónál  és  más  fontos  ügynél  köteles  jelen 
lenni  a  főispán.  Ha  egy  évig  törvényes  mentség  nél- 
kül elmarad,  elveszti  tisztét. 

Minthogy  ezentúl  a  nádor  Budán  székel,  felesle- 
ges lesz  Pestmegye  administratora.  A  megye  ez  ellen 
ünnepélyes  óvást  tesz. 

Vitás  volt  eddig :  a  főispánt  vagy  a  rendeket 
illeti-e  a  jegyzők  kinevezése.  Ezt  törvényben  kell  meg- 
állapítani. 

Kamarai  és  más  tisztségre  csak  magyar  nemes 
nevezhető  ki.  A  kamarai  jövedelmeket  és  adókat  a 
bécsi  igazgatástól  függetlenül  kezeljék.  Csak  a  király- 
nak és  rendeknek  tartoznak  felelősséggel. 

A  fiscalis  javakat  sohasem  adták  el  megfelelő 
áron,  sem  ingyen,  hanem  az  1608 :  15.  és  1659 :  75. 
czikkek  alapján  érdemeseknek  adományozták.  Az 
egész  nemesség  jogának  helyreállítása  végett  0  Fel- 
sége a  most  rendelkezésére  álló  caducitásokat  és  az 
összes  fiscalis  javakat  egy  év  előtt  adományozza  el, 
még  pedig  első  sorban  a  diaeta  és  a  megyék  által 
ajánlott  hazafiaknak,  minden  megszorító  záradék  nél- 
kül. Sőt  a  régebbi  megszorítással  járó  adományleve- 
leket is  ki  kell  cserélni  újakra,  a  melyek  csak  ingyen 
adományozásról  emlékeznek  meg  és  nem  idegen  min- 
tára készültek. 

Nagy  sérelme  a  nemességnek,  hogy  a  nóta  vagy 
magszakadás  útján  a  kamarára  szállott  javakat  nem 
lehet  rendes  úton  perelni.  Az  1715  :  7.  t.-cz.  ide  vonat- 
kozó rendelkezését   el  kell  tehát   törölni.  A  kamarai 

archívumnak,  mely  épp  úgy  az  országé,  mint  a  királyé, 
e  czélból  mindenki  előtt  nyitva  kell  állania. 

I.  Leopold  Bécsbe  vitette  a  kir.  titkos  levéltárat ; 
Mária  Terézia  megígérte  visszaadását.  Most  ennek 
végrehajtását  kell  kieszközölni. 

Ki  kell  eszközölni  a  békében  a  török  által  Budáról 
elvitt  irományok  visszaadását.  Kétségtelenül  ez  meg- 
orvosolja a  gyökeres  jogok  zűrzavarát.  Visszahozan- 
dók  a  IV.  Béla  által  Ragusába  vitt  és  ott  őrzött  ok- 
levelek, szintúgy  azok,  melyeket  Ansbach  és  Bayreuth 
fejedelme  ajándékba  adott  II.  Józsefnek. 

Foglalásoknál  ezentúl  ne  legyen  jus  armorum ; 
ne  kelljen  az  ősi  jogokat  a  kamarától  pénzen  vissza- 
váltani. Mert,  ha  erőszakkal  is,  de  a  korona  jogán 
foglaltak.  A  bánsági  és  más  javak  a  törvényes  bir- 
tokosoknak minden  taksa  nélkül  visszaadandók. 

Harminczad-vám-rév-stb.  hivatalokban  a  főigazga- 
tás  magyar  nemesek  kezében  legyen ;  kisebb  hiva- 
talok a  sz.  kir.  városok  polgárainak  jussanak. 

A  harminczad- taksákat  a  rendek  nélkül  állapítot- 
ták meg.  A  diaeta  szerezzen  újakat,  mérsékelteb- 
beket. 

Mint  az  egész  országban,  úgy  a  pestbudai  hídon 
is  eltörlendő  a  nemesek  taksája,  melyet  „fiakkeren" 
fizetni  szoktak.^ 

A  postaigazgató  az  1715 :  22.  szerint  magyar  ne- 
mes legyen ;  a  többi  postamester  is  született  magyar, 
első  sorban  kiszolgált  lovassági  tiszt.  Az  egész  posta 
a  bécsitől  független  legyen  és  az  ország  törvényes 
hatóságai  alatt  álljon. 

A  bányakamarák  főtisztviselői  nemesek  legyenek  ; 

^  qua  illi  pro  mercede  conducto,  vulgo  Fiakker. 

a  kisebb  tisztviselők  polgárok.  Kell  bányásziskola,  hol 
a  nemes  ifjak  tanulhassanak,  hogy  a  külföldieket  ki 
lehessen  rekeszteni. 

Mintha  mindebben  nem  lett  volna  eléggé  hang- 
súlyozva a  nemesi  rendi  érdek,  még  egy  külön  szakasz 
szól  a  nemesi  jogokról  és  kiváltságokról.  Az  alap 
természetesen  a  Tripartitum  híres  I.  9-  ez.  Minthogy 
ez  minden  nemest,  akár  donatiós,  akár  armalista, 
felold  az  adó  alól,  eltörlendő  az  1723 : 6  t.-cz.,  mely 
az  utóbbiakat  megadóztatja.  A  határőrvidékiektől 
törvénytelenül  elvett  armalisokat  azoknak,  kik  e  sé- 
relmet bebizonyíthatják,  vissza  kell  adni  vagy  részökre 
újakat  kiállítani. 

Minden  nemes  és  indigena  csak  magyar  ruhában 
járjon,  a  nők  is.  Hogy  pedig  ebben  útját  állják  a 
fényűzésnek,  egy  bizottság  törvényt  dolgozzon  ki. 

Oly  játékok,  melyekben  a  szerencse  és  nem  az 
ügyesség  dönt :  szerencséi azék  (oUa  fortunae),  lottéria, 
genuai  Faro  és  Halber  Zwölf,  valamint  a  circus  is, 
melyet  isteni  jog  és  kánoni  törvény  tilt,  büntetés 
terhe  alatt  eltiltassanak.  A  circus  helyett  inkább 
katonai  játékokat  hozzanak  színre  kir,  privilégium- 
mal a  lovaglás  gyakorlása  végett. 

A  nemességet  „infamia"  büntetése  alatt  önkén- 
tes adományra  még  felszólítani  sem  szabad,  nem 
hogy  kényszeríteni.  Az  1504 : 1.  megújítandó^ 

Indigenatust  csak  a  rendek  ajánlatára  lehet  kapni. 
A  török  háború  hősei :  Koburg,  Hoaloe  (sic),  Laudon, 
Wartensleben  adományban  is  részesüljön,  a  többi 
érdemes  férfiú  csak  honfiúsításban.  Az  olyan  indigena, 

^  Ez  az  a  híres  törvény,  mely  becstelenséggel,  emberségük 
elvesztésével  sújtja  az  országgyűlés  által  meg  nem  szavazott 
adót  fizető  megyéket. 

Marczali :  1790—91.  országgy.  13 

kinek  nincs  birtoka,  a  diaetán  helyet  nem  foglal- 
hat és  nem  szavazhat.  Ha  pedig  valaki,  ki  nem  honfi, 
birtokot  szerez,  bármely  magyar  nemes  az  érték  le- 
tételével kitudhatja  öt  belőle. 

A  természetes  jog  követeli,  hogy  a  nóta  infideli- 
tatis  czime  és  ürügye  alatt  az  országból  száműzött 
családoknak  (mint  Rákóczi,  Tattenbach,  Nádasdy, 
Frangepán,  Bercsényi  és  másoknak)  ivadékai  szemé- 
lyökre polgárjogot  kapjanak  és  nemesi  jogaikat  vissza- 
nyerjék.^ 

Komoly  figyelmet  kell  forditani  arra,  hogy  a  mág- 
nások és  főpapok  követei  is  nemesek  legyenek. 
(1625:62.) 

A  hajdúvárosok  és  a  jász-kúnok  befogadása  az 
országgyűlésbe,  üléssel  és  szavazattal,  az  igazságnak 
megfelelő. 

Személyes  ügyek  közt  ajánltatik  a  kecskeméti 
armalistáknak,  kik  a  Mária  Terézia  által  rájuk  rótt  adó 
alól  szabadulni  óhajtanak  és  B.  Rudnyánszkyné,  Szá- 
raz Juliannának  ügye. 

Pozsega  város  kérése,  hogy  sz.  kir.  várossá  emel- 
tessék, megfontolandó.  Ellenben  a  tiszai  és  bácsi 
kerület  azon  kérése,  hogy  Mária  Teréziától  kapott 
privilégiumuk  erősíttessék  meg,  semmikép  sem  telje- 
sítendő. 

Zemplénmegye  arra  utasította  követeit,  hogy  az 
ezredek  követeinek  is  adassék  hely  és  szavazat  az 
országgyűlésen.    De   mivel    a    katonai    rendben    álló 

^  53.  Ut  verő  Familiarum  titulo  et  praetextu  notae  infide- 
litatis,  Regno  exulum  ut  sünt  Rákóczy,  Tattenbach,  Nádasdy 
Frangepán,  Bercsényi  etc.  (et  qui  adhuc  alii  recnrrerent)  sucees 
sores  in  persona  sua  Civitate  donentur  et  in  Jura  Nobilitaria 
restituantur,  naturali  justitiae  conformiter  urgeri  possit. 

mágnásokat  a  király  úgy  is  meg  szokta  hívni,  máskép 
pedig  a  katonaság  képviselőit  nem  illeti  meg  hely  a 
diaetán,  ezt  a  javaslatot  sok  és  nyomatékos  okból 
nem  lehet  támogatni. 

A  magyar  nemes  szabadon  élhet  javaival.  De, 
hogy  annyi  mágnás  és  nemes  Bécsben  költse  pénzét, 
azt  el  lehet  tiltani. 

Salétromos  föld  ásása  nemesi  kúriákban  vagy 
azokhoz  tartozó  telkeken  külön  engedelem  nélkül,  az 
1622.  40.  t.-cz.  értelmében  tilos. 

Végre  a  nép,  az  adózó,  melynek  contribuens  a 
hivatalos  neve,  kerül  sorra. 

Az  adózó  népet  az  élelem  beszolgáltatása  és  a 
katonai  fuvar  tönkretették.  A  porták  szerint  kivetett 
adót  130,000  frttal  emelték.  Pedig  abból,  hogy  a 
helytartó-tanács  és  a  kamara  Budán  székelnek,  édes- 
kevés a  haszna.  Az  adót  tehát  le  kell  szállítani. 

A  háború  és  a  rossz  intézkedések  okozta  károkat 
meg  kell  téríteni.  Ezentúl  pedig  adózót  csak  nagy 
szükségben  és  akkor  is  a  megye  engedelmével  sza- 
bad sánczolásra  vagy  katonai  munkára  alkalmazni. 

Ingyen  ne  lehessen  őket  tábori,  igás,  vagy  kézi 
robotra  kényszeríteni,  hanem  fizetés  mellett  erre  is 
kötelesek.  Beszolgáltatott  gabonájukat  készpénzzel 
fizessék  meg. 

„Semmi  nem  árthat  annyit  az  ország  jogainak,  mint 
idegen  népek  válogatás  nélkül  való  befogadása.  Ezért 
jövőre  őrködni  kell,  hogy  hazánk  ne  váljék  Európa 
nemzetei  szemetének  lerakodóhelyévé." 

A  sóár  emelése  minden  országiakéra^  nézve  sérel- 

'  Itt  a  regnicola  szót  használják,  melylyel  különben  csak 
a  kiváltságos  rendeket  jelölik. 

13' 

mes.  A  diaetán  vissza  kell  állítani  az  1723.  évi  árt, 
ezentúl  pedig  diaetán  kívül  a  só  árát  emelni  ne  le- 
hessen. 

Elrendelte  a  helytartótanács  1776-ban,  hogy  a 
kamarai  és  sópénztáraknál  öt  százalék  helyett  tizen- 
ötöt lehet  rézpénzben  fizetni.  Ez  nem  maradhat  fenn, 
mert  törvénytelen.  A  fizetés  rézpénzben  is  történhes- 
sék, a  kir.  pénztárak  pedig  díj  nélkül  végezzék  a 
váltást. 

II.  József  privilégiumai  és  adományai  a  koronás 
király  által  megerősítendők,  resolutiói  azonban  érvény- 
telenek. 

Sokkal  hosszabbak  és  tartalmasabbak  a  katona- 
ságra vonatkozó  sérelmek  és  kívánságok. 

A  magyar  birodalom  kárára,  a  király  és  ország 
közti  bizalom  rovására,  a  magyar  generalatusokban 
és  ezredeknél  minden  európai  nemzetből  való  ide- 
szállongó tisztet  alkalmaztak,  viszont  a  nemeseket, 
kik  nemcsak  zsoldért,  hanem  hűségből,  hősiesen  har- 
czolnak,  elhanyagolták,  hogy  ne  törekedhessenek  a 
mondott  czél  elérésére  és  magyar  nemzet  dicsőségének 
gyarapítására. 

Hogy  igazság  legyen  és  a  hazafiak  méltó  juta- 
lomban részesüljenek,  erősen  elhatározandó,  hogy  a 
magyar  és  határőrezredeknél  csak  született  magyar 
tisztek  alkalmazandók  és  pedig  rendesen  nemesek, 
rendkívüli  esetben  nem-nemesek  is.  Köztük  csak  az 
érdem  tegyen  különbséget.  Mert  bizonyos,  hogy  a 
gyalogezredeket  az  ország  állítja,  a  lovasezredeket 
pedig  jobbára  egyes  hazafiak,  a  maguk  költségén. 
Hadbíró  is  csak  magyar  lehessen. 

Ha  nemes  külföldre  megy,  hadi  tudományt  tanulni 
és  gyakorolni,  szabadon  mehet,  azon  kötelezettséggel. 

hogy  háború  esetén  hazajő.  Ez  a  nemesi  jogból  kö- 
vetkezik. 

A  nemesi  testőrség  részére  az  udvar  mindig  be- 
szedte az  egész  pénzt,  számukat  azonban  húszra  szál- 
lította le.  Törvény  kell,  hogy    számuk   teljes   legyen. 

A  háborúból  visszatérő  katonaságot  lehetőleg  állan- 
dóan egy  helyen  tartsák,  az  annyi  kárral  járó  csapat- 
összevonásokat hagyják  el.  Mint  régebben,  a  megyék 
gondoskodjanak  kvártélyról,  a  természetiekben  való 
ellátásról,  a  nép  lehető  kímélésével. 

Minthogy  semmi  sem  teszi  annyira  tönkre  az  or- 
szágot, mint  a  szükségtelen  háború  és  annak  rossz 
igazgatása ;  minthogy  királyaink  is  gyakran  csak  ter- 
jeszkedési vágyból,  vagy  csekély  sérelmek  megtorlá- 
sára viseltek  háborút  —  pedig  csak  a  kényszerű 
háború  igazságos,  a  hadviselés  pedig  inkább  esik 
terhére  a  népnek,  mint  a  királynak  —  tehát  soha 
ne  indítsanak  háborút  a  török  vagy  más  nép  ellen  a 
rendek  beleegyezése  nélkül  (1608,  2.,  1659.  1.).  E  felől 
a  rendek  állapodjanak  meg  az  új  koronás  királylyal. 

Ennélfogva  szövetség  is,  a  mennyiben  a  magyar 
birodalom  jogait  érinti,  akár  offensiv,  akár  defensiv, 
csak  a  rendek  hozzájárulásával  köthető  a  fejedelem 
által,  mert  szövetségből  gyakran  következik  háború. 
„Ez  a  jog  pedig  egyenlő  mértékben  megilleti  azokat, 
kik  együttesen  és  nem  külön  bírják  a  legfőbb  ha- 
talmat. "^ 

Ha  római  császár  lenne  is  a  magyar  király,  azért 
a  magyar  katonaság  sohase  viselje  a  császár  jelvé- 
nyeit, hanem  csak  a  magyar  birodalomét.  Mindazon- 
által a  többi   katonasággal    egyenlő    becsületben    és 

*  Et  jus  illud  iis  ex  aequo  competat,  aput  quos  unitim  et 
non  separatim  est  summa  potestas. 

méltóságban  álljon  és  a  tiszti  állomásokat  egyedül 
anciennitas  szerint  töltsék  be. 

Béke  idején  csak  nemzeti  sereg  és  határőrség 
lehessen  az  országban.  Külföldi  had  csak  a  rendek 
beleegyezésével  jöhet  be. 

A  horvát-szlavón  határvidék,  mely  eddig  a  többi 
polgártól  elválasztva  a  németek  zsarolásától  szenve- 
dett és  a  haditanács  kezében  önkényes  és  ismeretlen 
törvények  alatt  állott,  a  törvény  előírása  szerint  az 
ország  hatósága  alá  vettessék.  Csak  katonai  fegyelme 
maradjon  meg, 

A  varasdi  generalatus,  mely  már  nem  is  vég  és  melyet 
a  nemesség  és  a  csázmai  káptalan  rovására  állítottak 
össze,  kebeleztessék  be  az  országba  és  mindenki  kapja 
vissza  javait.  Ezt  követeH  a  törvény  czikke  és  az 
igazság,  mert  az  ország  tartományain  belül  vég  nem 
lehet.  A  végvidéki  nemesekre  ne  rójjanak  adót. 

Személyes  és  banderiális  felkelés  csak  a  nádor 
vagy  helyettese  alá  tartozik.  A  diaetán  ki  kell  dol- 
gozni a  törvényt,  mikor  kell  insnrrectio  és  miképen. 
Ezt  a  nemzet  java  követeli.^  Törlendő  az  1715,  8. 
t.-cz,  azon  része,  mely  a  főemberek  concursusának 
megengedi  a  szükség  esetén  való  intézkedést. 

Még  ezen  országgyűlés  állítson  fel  katonai  iskolát, 
a  bécsújhelyinek  módjára.  Csakhogy  oda  ne  csupán 
a  tisztek  fiait  vegyék  be,  hanem  a  nemesekét  is,  meg- 
felelő fizetésért.  Ez  intézet  igazgatása  csakis  magyar 
tisztekre  bízható. 

Magyar  készítmény  legyen  a  magyar  ezredek  ruhá- 
zata, akár  Mária  Terézia  tprvénye  szerint,  akár  más 
cautelákkal. 

^  Salus  reipublicae. 

A  katonai  regulám entum  szerint  az  adózó  átlagos 
áron  köteles  beszolgáltatni  a  kenyér-  és  zabportiókat. 
Ez  nem  egészen  igazságos  és  különben  is  nem  a  diaeta 
dolgozta  ki  e  regulamentumot,  hanem  a  kanczellária. 
Ez  iránt  küldjön  ki  bizottságot   az    országgyűlés. 

Az  igazságügyre  vonatkozó  kívánságok  a  követ- 
kezők : 

Minden  törvényszék  az  előbbi  lábra  helyezendő. 
Az  új  rend  alatt  felvett  tárgyakra  nézve  az  ország- 
gyűlés dolgozzon  ki  biztos  rendelkezést. 

A  hétszemélyes  és  a  kir.  tábla  Pestre  tétessék 
vissza  és  többé  innen  ne  mozduljon.  A  helytartó- 
tanács, a  netán  felállítandó  senatus  és  a  kamara  pedig 
székeljen  Budán. 

Törvény  és  szokás  alapján  dolgozzák  ki  minél 
előbb  a  perrö^^dités  systemáját. 

Hűtlenek  és  felségsértők  ellen  ezentúl  is  a  Tripart, 
I.  13.  14.  szerint  járjanak  el,  de  úgy,  hogy  a  bűnö- 
sök fiai  csak  atyai  részöket  veszítsék  el,  az  ősit  nem. 
E  bűnök  fölött  a  rendek  által  felállított  törvényszék 
ítéljen  és  ezen  új  törvényszéktől  a  rendekhez  menjen 
az  appellatio. 

A  pallosjog  meghatározása  nagyobb  szabatosságot 
követel.  Néhány  nem-nemes  község  is  gyakorolja  e  jogot. 
Az  ilyen  kiváltság,  mely  csak  a  nemesi  praerogativát 
illeti  meg,  a  császár  és  király  által  megsemmisítendő. 

Mária  Terézia  helyes  intézkedése  az  asylumok 
eltörléséről  czikkelyeztessék  be. 

Szükséges  a  torturának,  továbbá  a  büntető  rend- 
szernek és  a  rabokkal  való  bánásmódnak  megvitatása. 

A  hiteles  helyek  törvényesen  járjanak  el  és  a 
megyéknek,  azok  költségén,  a  náluk  őrzött  oklevelek 
elenchusát  kötelesek  legyenek  kiadni. 

Kívánatos  a  taksák  csökkentése  törvényszékeknél 
és  hiteles  helyeknél. 

Megújítandó  a  II.  József  által  eltörölt  uzsora- 
törvény és  pedig  oly  módon,  hogy  67o-nál  nagyobb 
kamatnál  elkobozzák  a  tokét. 

Mária  Terézia  azon  jótékony  intézkedése,  hogy  az 
országban  váltótörvényszéket  állítsanak  fel  a  keres- 
kedelmi és  igazságügyi  bizottság  által  a  diaetán  tár- 
gyalható. 

Ellenkezik  az  igazsággal,  hogy  az  úrbéri  pereket 
a  földesurak  kellő  megidézése  s  meghallgatása  nélkül 
intézik  el  és  hogy  ezekben  nem  a  Curiához,  hanem 
a  helytartótanácshoz  megy  a  felebbezés.  Ez  sérti  a 
nemesség  sarkalatos  jogait. 

A  Mária  Terézia  által  elrendelt  úrbér-szabályozás 
idegen  eredetű  és  1768— 69-ben  a  rendek  hozzá- 
járulása nélkül  hozatott  be.  Ez  tehát  meg  nem  állhat. 
Még  ezen  a  diaetán  dolgozzon  ki  egy  bizottság  újat, 
a  törvények  alapján. 

Törvénynyel  ellenkező  az  a  kir.  rendelet  (1774. 
ápr.  25),  mely  szerint  a  három  nyomású  földek  ter- 
ményéből nem  kell  kilenczedet  fizetni.  Ez  a  földesurak 
jogát  sérti. 

Végre  a  követek  figyelmébe  ajánlják  a  halasi 
nemesek  panaszát  az  őket  elnyomó  paraszt  községi 
bíráskodás  ellen. 

Még  a  kereskedelem  és  forgalom  terére  is  átcsap- 
nak. Hogy  más  országokkal  állandó  kereskedelmet 
lehessen  folytatni,  meghatározott  elvek  szerint,  az  aka- 
dályok elhárítására  és  új  canalísok  nyitására  kell 
gondolni.  E  czélból  bizottság  küldendő  ki,  mely  a  jövő 
diaetán  adja  elő  jelentését. 

A  forgalom  legnagyobb    gátja  a  monopoUum.   Az 

Új  fejedelem  ebben  a  régiek  nyomába  lépjen  és  ne 
gondolja,  hogy  alattvalói  kárával  gazdagodhatik. 

Ártalmas  a  kereskedésre  nézve  a  súly  és  mérték 
különbözősége  is.  Egy  súly,  egy  mérték  legyen  a 
birodalomban,  a  mint  ezt  sok  régi  törvény  is  előirja. 

Jogos  követelés,  hogy  a  magyar  borral  együtt  ne 
kelljen  osztrákot  is  kivinni  a  külföldre.  Elég,  ha  meg- 
fizetik a  transito-vámot. 

Előmozdítandó  az  ökörkereskedés  is,  Bécsen  át  a 
birodalomba. 

A  folyószabályozásra  szánt  alapot  11.  József,  nem 
tudni  miért,  eltörölte.  A  diaeta  követelje  vissza  ezt  a 
fundust  és  hozzon  törvényt  ez  ügyben. 

A  pesti  kereskedők  a  zsidó  nemzetet  ki  akarnák 
zárni  a  kereskedésből.  De  a  méltányosságnak  és  a 
keresztyén  tolerantia  törvényeinek  megfelelőnek  lát- 
szik, hogy  megengedik  nekik  Pesten  a  kereskedést.^ 

A  diaeta  segítsen  a  zsidókon,  a  mennyiben  a  tole- 
rantia taksa  elnyomja  őket  és  nem  engedi,  hogy 
élelmöket  megszerezzék. 

Ajánlják  a  felségnek  és  a  rendeknek  a  kecske- 
métiek folyamodását,  kiket  a  bécsi  mészárosok  igaz- 
gatása, kir.  biztosítás  mellett  bocsátkozva  velők  üz- 
letbe, 23.080  frt  erejéig  csalárdul  megkárosított. 

Legutoljára  a  gravamenek  106.  és  107.  pontja 
tudományos  tárgyakat  ölel  fel.  Az  egyik  azt  követeli, 
hogy  az  a  bizottság,  melyet  az  országgyűlés  a  közjog 
kézikönyvének  szerkesztése  végett  küld  ki,  tudós 
és  tapasztalt  férfiakból,   igénybe    vehesse    a   tanárok 

^  Quantumvis  negotiatores  Pestienses  insistere,  ut  Judaicam 
Nationem  ab  exercitio  mercaturae  arceri  cupientes  ;  aequitatis 
tamenetchristianae  tolerantiae  legibus  conveniens  esse  videbitur 
si  Commercium  iisdem  Pestini  admittatur. 

közreműködését  és  bekövetelhesse  az  egyetemek  és 
akadémiák  közjogi  thesiseit,  A  másik  kijelenti,  hogy 
Vácz  püspöki  város  azon  kérelmét,  hogy  az  egyete- 
met oda  helyezzék  át,  lehet  ugyan  támogatni,  de  azon 
kifejezett  óvással,  hogy  azért  az  egyetem  ne  jusson 
sem  a  váczi  püspöknek,  sem  bárki  másnak  hatósága  alá. 

Nincs  okmányunk,  mely  terjedelmesebben,  behatób- 
ban és  hívebben  tükröztetné  vissza  az  akkori  birtokos 
nemesség  mérsékeltebb  és  meggondoltabb  részének 
politikai  és  társadalmi  felfogását.  A  közjogi  kérdé- 
sekben történeti  alapon  áll.  Nem  valami  nagy  tudo- 
mányos apparátus  áll  rendelkezésére,  de  a  Corpus 
jurísból  összeállítja  mindazt,  mi  a  rendi  felfogásnak 
kedves,  mi  a  királyi  hatalmat  megszorítja. 

Történeti  alapon  áll  külső  politikájában  is.  Nagy- 
nak óhajtja  a  birodalmat,  minő  legfényesebb  napjai- 
ban volt,  a  még  török  kézben  levő  részek  vissza- 
szerzésével, sőt  még  oly  tartomány  bekebelezésével  is, 
melyre  Magyarország  még  jogos  igényt  sem  emelhetett. 
E  nagy  kívánságok  és  kilátások  mögött  mintha  a 
niagyarimperialismus  szárnycsattogását  hallanók.  Csak- 
hogy az  eszközökről,  melyek  e  birodalmat  megalkot- 
hatták és  fentarthatták,  alig  esik  szó. 

Mégis  különös,  alig  felfogható  belső  ellenmondás, 
hogy  míg  a  kiterjedésnél  Nagy  Lajos  vagy  Mátyás 
kora  lebeg  szemök  előtt,  a  belső  berendezésnél  leg- 
szívesebben, leggyakrabban  II.  Ulászlóra  és  a  török 
hódoltságnak  nyomorúságos  korára  hivatkoznak.  Mintha 
külső  hatalom  és  belső  erőfeszítés  el  volna  egymástól 
választható.  Mintha  a  nagy  hódítások  nem  az  erős 
királyi  hatalomnak  lettek  volna  eredményei. 

Ha  ebben  lehető  mélyen  visszanyúlnak,  viszont  a 
nemesség  állása  megállapításánál  a  legközelebbi  év- 

tizedekhez  szabják  magokat.  A  nemesség  csak  a 
XVIII.  században.  Szatmár  után  vívja  ki  teljes  jogát 
a  pórral  szemben  ;  kiváltsága  az  adót  illetőleg  csak  ekkor 
válik  teljessé.  És  hogy  csak  kiváltságra  gondolnak,  nem 
pedig  ennek  megfelelő  viszonszolgálatra,  kötelességre 
is,  kitűnik  abból,  hogy  óhajtják  ugyan  a  tiszti  akadémia 
felállítását  a  nemesi  ifjak  nevelésére,  de  az  egész  ne- 
mességnek, a  törvényes  nemzeti  katonaságnak  begya- 
korlására, harczképessé  tételére  nem  gondolnak. 

Ebből  következik  aztán,  hogy  minden  magasan- 
járó óhajuk  mellett  voltakép  igen  gyöngének  tartják 
hazájukat.  Magyarországot  az  osztrák  birodalomhoz 
számítják  és  megelégszenek  azzal,  ha  nagysága  ará- 
nyában nyer  külföldi  képviseletet  és  ha  a  ministe- 
riumban,  hadi  tanácsban  is  vannak  magyarok.  Vagyis 
igazában  véve  a  főrend  érvényesülése  és  nem  az  ország 
joga  a  főszempont  itt  is.  Ezért  oly  mérsékeltek  az 
igazi  nemzeti  kérdésben,  a  magyar  nyelvnek  hivata- 
lossá tételében  is. 

Egyebekben  igen  szegény  a  programmjuk.  A  leg- 
fontosabb kérdésben,  az  úrbérben,  rosszalják  Mária 
Terézia  intézkedését,  de  nem  tudják,  mit  tegyenek 
helyébe.  Az  igazságszolgáltatásban,  kereskedelemben, 
műveltségben  inkább  a  józan  ész  és  bizonyos  jóakarat 
vezeti  őket,  mint  tudományos  belátás. 

Igaz  és  való  tehát,  hogy  a  rendi  kiváltság,  a 
nemesi  jog  áll  előttük  első  sorban.  Még  az  ország 
berendezése,  az  alkotmánynak  annyira  sóvárgott 
körülbástyázása  is  főkép  ezt  a  czélt  szolgálja. 

Miben  áll  tehát  a  haladás  az  előbbi  korokhoz 
képest?  Kétségtelenül  abban,  hogy  most  már  nem- 
csak a  nemesség  eddig  uralkodó  felekezetét,  a  kat- 
holikust,  hanem  vele  együtt  az  eddig   visszaszorított 

protestánst  is  elismerik  teljes  jogú  polgárnak,  Eny- 
nyiben  legalább  erősitik  az  országot. 

A  többi  utasitásról  csak  annyiban  emlékezünk 
meg,  a  mennyiben  ezt  a  képet  kiegészítik  vagy  el- 
térő vonásokat  is  mutatnak. 

Biharmegye  a  szabadságnak  zeng  lelkes  hymnust. 
Abban  van  egyetlen  boldogságunk.  Ha  József  csá- 
szárt igen  nyomós  okok  nem  kényszerítik,  szolgaság- 
ban maradunk  mi  is,  utódaink  is.  A  jövő  diaetának 
a  szabadság  biztosítása  a  legfőbb  czélja,  úgy  hogy 
többé  sem  csel,  sem  erőszak  ne    foghasson  ki  rajta. 

A  szabadság  csak  úgy  biztos,  ha  diplomában 
megerősítést  nyer.  Tehát  jogaink  kiterjesztésére  és 
különösen  a  törvényhozó  hatalom  megállapítására,  a 
többi  karokkal  és  rendekkel  egyetértve,  követeinknek 
engedelmet  adunk.  Az  új  fejedelemmel,  új  kötés.  Míg 
ez  létre  nem  jő,  semmi  máshoz  ne  fogjanak,  még 
nádorválasztáshoz  sem. 

Hogy  mi  legyen  az  új  conditio,  azt  itt  nem  tud- 
hatjuk és  annak  nyilvánítása  a  sikert  koczkáztatná. 
Ennek  megállapítását  tehát  a  követekre  bízzuk. 

A  szabadság  belső  biztosítása  az  egyetértés.  Azért 
követelnek  egyenlő  jogot  a  protestánsok  részére  ;  ezért 
kell  jó  viszonyba   lépni  a  szabad   kir.  városokkal  is. 

Összeköttetésben  áll  a  szabadsággal  a  nevelés  is. 
Ezzel  királyi  rendelkezés  és  felügyelet  meg  nem  fér. 
A  bécsi  tanulmányi  bizottság,  mely  despotismust  hozott 
be,  szűnjék  meg. 

Minden  hivatal  még  a  diaeta  alatt  magyarnak 
adandó.  Meg  kell  gondolni,  nem  kellene-e  a  katonai 
főtiszteket  is  megválasztani. 

A  magyar  katonasághoz  csak  magyarok,  praefe- 
renter  nemesek  neveztessenek  tisztekül.  Most  is  vitéz 

a  magyar  nemzet;  e  hírétől  nem  lehet  megfosztani. 
A  katonaságnál  kötelező  a  magyar  nyelv,  a  magyar 
ruha.  Vessenek  véget  az  élethossziglan  való  katona- 
ságnak oly  törvény  által,  mely  a  capitulatio  idejét 
megszabja.  Szintúgy  törvény  intézkedjék  a  szökevé- 
nyek büntetése  felől  is.  A  magyar  katonaságot  az 
országba  kell  hozni ;  a  külföldit  kivinni  innét. 

Szabadsága  fentartására  fegj'verkezzék  a  magyar 
nemesség.  A  törvény  szerint  való  évi  gyakorlatokat 
meg  kell  újítani.  Az  insurrectiót  megváltani  nem  lehet.^ 

El  kell  ismerni,  hogy  nemcsak  a  nemesi  szabad- 
ságért lelkesednek.  Igaz,  hogy  az  úrbért  a  régi  tör- 
vények alapján  akarják  szabályozni ;  igaz.  hogy  tör- 
hetetlenül  fentartják  az  1741.  8-at  és  megkövetelik, 
hogy  a  paraszt  csak  a  reális  beneficiumai  után,  tehát 
ne  telke  után  adózzék.  De  az  úrbér  megváltoztatá- 
sában az  igazságot  és  méltányosságot  tűzik  ki  fő- 
elvül.^  Azonfelül  pedig,  mi  első  eset  magyar  hatóság 
részéről,  kimondják,  hogy  az  örökös  szolgaság,  vagyis 
az  alattvalók  személye  fölött  gyakorolt  tulajdonjog, 
a  jobbágyság,  köztörvénynyel  töröltessék  el.^ 

így  aztán  nemzeti  tekintetben  is  határozottabb 
követeléssel  léphetnek  föl  A  nemzeti  charaktert  a 
nyelv  és  a  ruha  fejezi  ki.  Tehát  a  magyar  nyelv 
a  ruhával  együtt  minden   hivatalba   behozandó.  (35.) 

A  többi  kívánságok  közt  figyelemre  méltó,  hogy 
nemcsak  a  monopóliumok  és  a  lutri  eltörlését  sür- 
getik, hanem  a  bankóczédulákét  is.* 

^  Insurrectio  non  redimatur. 
*  Pro  justo  et  aequo. 

^  Perpetua  verő  servitus,  id  est  Proprietas  in  Personas  sub- 
ditornm,  vulgo  Jobbagiones,  lege  publica  aboleatur.  (23.  pont.) 
*Monopolia,  lotteriae  et  schedaeBancalesaboleantur.  (34. pont.). 

Ez  utasítás  sokkal  határozottabb,  mint  Pesté,  de 
azért  a  dynasticus  alapot  még  sem  hagj'ja  el.  Mint 
igazi  nagyhatalom  jár  el  Bihar:  diplomatiai  módon 
nem  mondja  ki  végső  szándékát;  eljárását  a  körül- 
ményektől teszi  függővé. 

Zemplénmegye  szintén  új  kötést  követel,  mert  az 
erőszakoskodás  megszakította  áz  örökösödést  és  úgy 
az  uralkodóháznak,  mint  a  nemzetnek  jogai  újra, 
tisztán  kinyilvánítandók.^  A  megsebzett  constitutiót  a 
diploma  biztosítsa,  mely  capitulatio  jelentőségével  bír. 
Míg  abban  meg  nem  állapodnak,  koronázni  nem  lehet 
és  így  annak  terminusa  a  diaetától  függ. 

Be  kell  hozni,  hogy  a  diaetán  a  kir.  propositiók 
csak  a  gravaminák  után  tárgyalhatók.  Ez  a  „nem- 
zeti felségjogok"  megszilárdítására  szolgál. 

A  helytartótanács  szűnjékmeg.Helyébeországnagyok- 
ból  és  követekből  álló  senatus  lép,  melynek  tagjait  3 
évre  választják  és  pedig  vagy  minden  megyéből  egyet, 
vagy  ha  ezt  jobbnak  tartják,  minden  kerületből  négyet. 

„Minthogy  a  törvényhozó  hatalom  is  az  ország 
nemzeti  felségjogát  illeti  meg,  e  hatalom  fentartá- 
sáról  úgy  gondoskodjék  az  ország,  hogy  az  országos 
sérelemből  törvény  váljék,  még  úgy  is,  ha  a  király 
netán  nem  értene  vele  egyet.  Egyebekben  a  törvényes 
végrehajtó  hatalom  a  hazai  törvények  meghatározása 
szerint  épen  maradván."  ^ 

^  Regnanti  domni  et  nationi  competential  Jura  novius 
candide  declarentur. 

^  Cum  Legislativa  Potestas  etiam  ad  Jus  Regni  Nationale 
Majestaticum  spectet,  manutenenedae  huic  Legislativae  Pote- 
stati  ex  parte  Regni  in  eo  prospiciatur,  ut  Gravamen  Regni 
etiam  Rege  refors  dissentiente  iu  Legem,  abire  queat :  execu- 
tiva  Legum  potestates  sub  praecexistente  Legum  Patriarum 
purisione,  salva  permanente. 

Magyarország  garantirozza  az  örökös  tartományo- 
kat is.  Ennélfogva  a  sereg  fentartására  szolgáló 
contributiót  csak  akkor  kell  fizetni,  ha  az  arra  tör- 
vényesen rendelt  alap  nem  elegendő. 

A  jövedelmekről  és  közszükségekről  évenkint  szá- 
mot kell  adni  a  senatusnak. 

Külön  magyar  haditanács  állítandó  fel,  mely  nincs 
alárendelve  a  bécsinek  és  magyar  nyelven  végzi 
teendőit.  (XIX.) 

Összes  szabadságainkat  a  külhatalmak  is  bizto- 
sítsák. (XX.) 

Mint  Biharban,  itt  is  ellenzik  az  insurrectio  meg- 
váltását. De  nemcsak  a  nemesség  begyakorlását  sür- 
getik, hanem  azt  is  követelik,  hogy  tanulja  meg  a 
modern  hadviselést. 

Már  a  külhatalmak  garantiájának  követelése  mu- 
tatja, hogy  visszamennek  a  Rákóczi-kor  hagyomá- 
nyaihoz. Még  radikálisabb  biztosítása  a  szabadságnak 
az  aranybulla  ellenállási  záradékának  visszaállítása. 
Ha  pedig  a  király  ezt  nem  tartja  meg,  ipso  facto 
feltámad  a  szabad  királyválasztás  joga.  (24.) 

Törvényellenes,  hogy  nem-nemest  díszítenek  fel 
püspöki  méltósággal.  Az  ilyent  be  sem  szabad  bocsá- 
tani a  diaetára.  Minden  beneficiumra  négyet  ajánlja- 
nak, egyebekben  a  magyar  apostoli  király  püspök- 
kinevezési joga  épségben  hagyatván. 

„A  királynak  magyar  honfiakból  álló  ministeriuma 
is  alá  legyen  rendelve  a  diaetának". ^  A  király  pedig 
lakjék  Budán.  Ott  őrizzék  a  koronát  is. 

Grondjuk  van  az  iparra   is.    Annak   lehető   legna- 


^  Et  Ministerium   quoque   Regis  ex  nativis   Hungaris  con- 
stans  Diaetalibus  Regni  Comitiis  subordinatum  sit.  (27.) 

gyobb  felvirágoztatását  díjak  kitűzésétől  remélik. 
Óhajtják  a  borkivitel  előmozdítását  Lengyelország  és 
Galiczia  felé. 

Jobbágyaikról  csak  annyiban  gondoskodnak,  a 
mennyiben  azt  sürgetik,  hogy  azok  panaszait  törvény 
szerint  intézzék  el ;  a  törvény  homályos  részeit  pedig 
magyarázzák  meg. 

Mint  az  egész  utasítás,  röviden,  határozottan  van 
szerkesztve  az  eskü  is.  „Esküszöm,  hogy  a  nemzet 
felségjogait,  a  nemesség  kiváltságait,  mentességeit 
és  szabadságait  megtartom  és  az  adózó  nép  meg- 
maradásán és  könnyítésén  fáradok", 

E  közjogi  és  nemzeti  radikalismustól  némileg  el- 
ütő a  tót  megyék  politikája.  A  régi  jó  hagyományt 
követi  Árvamegye,  midőn  első  czikkelyében  felszólítja 
követeit,  Reviczky  József  Károly  viczispánt  és  Abaflfy 
Ferenczet,  hogy  Budára  érve,  „illő  tisztelettel  és 
becsülettel"  látogassák  meg  a  prímást  és  „más  meg- 
felelő helyeket".  Régebben  ki  volt  mondva,  hogy  „az 
ország  oszlopainál",  országbírónál,  tárnokmesternél 
stb.  tegyék  tiszteletüket  a  követek.  De  most  csak  egy 
oszlop  állott  éppen :  az  esztergomi  érsek.  Nem  lehe- 
tett tudni,  nem  dönti-e  el  a  diaeta  vihara  a  többit. 
Ezért  nem  is  emlékeznek  meg  róluk  az  utasítások. 

Előbb  már  említett  projectumuk  alapján  állanak 
most  is.  Új  csak  az,  hogy  szerintök  a  király  nem 
kormányozhat,  mielőtt  meg  nem  koronázták.  (3.  §.) 

A  törvények  és  kiváltságok  nem  utolsó  biztosi- 
téka a  királyválasztás,  II.  József  példája  mutatja, 
minő  bajt  és  elnyomást  okozhat,  ha  a  fejedelem 
nagyon  is  bízik  örökös  jogában.  Ezért  a  követek  tár- 
saikkal és  a  többi  rendekkel  tanácskozzanak  a  felől, 
nem  kellene-e  országos  törvénynyel  biztosítani,  hogy 

az  elsőszülöttség  mellőzésével  azt  választhassák  meg 
jövőre  VI.  Károly  ivadékai  közül,  a  kit  akarnak. 

Tehát  a  családi  örökösödésnek  megegyeztetése  a 
szabad  választással  —  az  ősi  magyar  jogszokásnak 
felújítása. 

II.  Leopold  herczeget  csak  akkor  koronázzák  meg, 
ha  a  feltételek  felől  megegyeztek.  Mária  Terézia 
diplomája  már  nem  kielégítő.  Az  új  feltételek  közt 
helyet  foglaljon  az  is,  hogy  a  rendek  a  nádorválasz- 
tásnál akár  a  király  összes  jelöltjeit  is  visszavethetik 
és  ezt  mindaddig  folytathatják,  míg  alkalmasat  nem 
ajánlanak. 

Ha  a  király  nem  tartja  meg  a  sarkalatos  törvé- 
nyeket, az  engedelmesség  megtagadható  és  az  arany- 
bullában kikötött  felkelési  jog  ismét  érvényre  jut. 

A  koronázandó  fejedelem  lakjék  az  országban. 
A  királyi  felség  tekintélye  így  emelkedik,  a  pénz 
pedig  a  hazában  marad. 

Háromévi  országgyűlést  követelnek  és  pedig  oly 
módon,  hogy  azt  a  nádori  szék  alelnöke  is  összehív- 
hatja, ha  a  király  elmulasztaná.  De  ha  rögtöni  subsi- 
dium  szükséges,  háború  miatt,^  elegendő  az  1715. 
8-ban  meghatározott  concursus  összehívása  is. 

Egyházi  tekintetben  nemcsak  a  protestánsok  tör- 
vényes helyzetének  elismerését  sürgetik,  hanem  azt 
is,  hogy  a  görög  nem  egyesültek  a  szabadság  sphae- 
rájába  lépjenek. 

n.  József  összes  intézkedései  megsemmisíttetnek, 
azon  hozzátétellel,  hogy  azon  újítások  ismétlése  ese- 
tén az  1723.  törvény  érvényessége  megszűnik. 

Törvényes  nyelvül  a  régi  szokás  szerint  a  magyar 
és  latin  állapíttassék  meg  mindenkorra. 

Hogy  a  birodalom  régi  fényét   visszanyerje,    sür- 

Marczali:  1790—91.  országgy.  14 

getni  kell  Erdélynek,  mint  az  ország  leányának  és 
hozzátartozójának  unióját.^  A  birodalom  és  a  korona 
jogaiba  vágó,  hogy  Erdélynek  külön  bárói  legyenek. 
Erdélyben  más  báró  nem  ismerhető  el,  mint  a  vajda 
és  székelyek  ispánja.  Ez  különösen  akkor  okozna 
bajt,  ha  az  1723.  2.  értelmében  ismét  királyválasztás 
kerülne  sorra. 

Subsidiumról  és  insurrectióról  a  koronázás  előtt 
éppen  ne  tárgyaljanak.  Később  is  csak  úgy,  ha  előbb 
a  megyét  informálták, 

A  törvény  szerint  a  hadviselés  terhe  a  rendekre 
hárul.  Ezért  befolyásuknak  érvényesülnie  kell  a  béke 
és  háború  ügyeiben,  úgy  mint  1569-től  1687-ig  volt. 
„így  ha  Lengyelország  visszaállítása  ügyében  netán 
tárgyalni  kellene  a  poroszszal,  a  subsidium  már  azért 
is  megtagadható,  mert  az  occupatio  is  a  rendek  tudta 
nélkül  ment  végbe  és  a  háborúról  sem  értesítették 
őket  eleve." 

Ez  a  kicsi  megye  az  egyetlen,  mely  a  nagy  poli- 
tika akkori  égető  kérdésében  állást  foglalt.  Gralicziát 
nem  tekinti  a  magyar  korona  országának,  sőt  nagyon 
is  hajlandó  azt  a  lengyelnek  visszaadni. 

Ha  az  uralkodó  oly  tárgyban  tenne  propositiót, 
mely  nincs  a  törvényben,  vagy  éppenséggel  újítás,  ne 
bocsátkozzanak  tárgyalásába,  hanem  kérjenek  külön 
futárral  a. megyétől  bővebb  utasítást.  Egyáltalában  ne 
engedjék,  hogy  projectumokba  bocsátkozzanak,  vagy 
valami  külföldi  intézményt  átvegyenek,  még  akkor 
sem,  ha  az  hasznos  volna.  Mert  alaptörvény  az,  hogy 
ne  kormányozzanak  minket  más  országok  módjára. 
Minden  újítás  veszedelem. 

A   belső   állapot   fentartásához   tartozik,   hogy    a 

*  Tanquam  filia  et  appartinentia  Regni. 

ruházatot  az  országgyűlés  szabályozza  az  elharapódzó 
fényűzés,  hicsapongás  és  mértéktelenség  elkerülésére. 
Ezek  a  rendek  tehetségét,  melyből  a  közálladalmat 
fenn  kell  tartaniok,  kimerítették.^  A  nemzeti  ruha 
kötelező  legyen. 

„Mivel  Magyarország  szent  koronájának  felsége 
és  ennek  lényeges  jogai  nemcsak  a  királyi  személy- 
ben honolnak,  hanem  a  rendekben  is,  úgymint  a  fő- 
papokban, bárókban,  mágnásokban  és  nemesekben ; 
a  mennyiben  tehát  az,  a  ki  a  király  személye  ellen 
követ  el  felségsértést  és  azt  megtámadja,  merényletet 
követvén  el  a  felségjogok  ellen,  méltán  mondható 
felségsértőnek  és  kegyelemre  átadatik  élete  és  bir- 
toka magának  a  királynak  vagy  az  attól  kiküldött 
bíróságnak :  úgy  ezentúl  az,  ki  a  karok  és  rendekben 
honoló  felség  és  azon  felségjogok  ellen,  melyek  eze- 
ket József  királyig  törvény  és  kétségbe  nem  vonható 
Szokás  szerint  megillették,  szóval,  írással  vagy  tettel 
vétene,  szintén  felségsértést  követne  el.  Az  ilyen 
fölött  egyedül  a  hétszemélyes  tábla  ítéljen,  úgy  hogy 
minden  jogorvoslat  meg  legyen  a  vádlottól  vonva. 
Ily  esetekben  csak  az  országgyűlés  gyakorolhat  kegyel- 
mezési  jogot.  Birtokai  fölött  azonban,  mint  a  melyek 
a  szent  koronára    szállottak,  a  király   rendelkezzék." 

A  franczia  nemzetgyűlés  törvénye  a  lése-nation- 
ról  ilyen  formában  hat  Magyarországra.  Mindenesetre 
különös  okoskodás  a  felségjogot  nem  az  államnak 
tulajdonítani,  hanem  az  azt  legfólebb  összességükben 
képviselő  rendeknek,  mint  a  szent  korona  tagjainak, 
személyei     közt    osztani    ki.     Vagy    csakugyan    bír 

^  Luxus,  intemperantia,  libidó.  Regnicolarumque  facultates, 
qiiae  sustentando  publico  statui  servandae  erant,  exhaustae. 
Talán  az  „államfentartó  elem"  első  említése.  (25.) 

14* 


212  NEGYEDIK   FEJEZET. 

minden  főpap,  minden  nemes,  minden  báró  és  mágnás  egy- 
egy  foszlányt  a  népsouverainitásból,  mely  őt  szentté  és 
sérthetetlenné  teszi  ?  Ez  egyrészt  az  anarchiának,  más- 
részt a  kiváltságból  kizártak  elnyomásának  olyatén  szen- 
tesítése volna,  melyhez  képest  Eldorádó  még  Lengyel- 
ország. Ilyenre  1790-ben  nem  gondolt  'magyar  ember. 

Számolni  kellett  azzal  a  ténynyel,  hogy  a  negyedik 
rend  nem  is  nemes.  Ezért  azt  kívánják,  hogy  a 
megyék  szavazatait  szaporítsák,  mert  most  már  csak- 
nem annyi  a  szabad  kir.  város,  mint  a  megye  és  így 
az  aequilibrium  felbomlik. 

Határszéli  megye  létére  természetes  az  a  követ- 
keztetése, hogy  csempészeti  ügyekben  ezentúl  ne  a 
kamara,  hanem  a  megye  ítéljen, 

Izdenczy,  Kéler  és  a  külföldiek  közül  Kaschnitz 
felforgatták  az  ősi  jogokat  és  szabadságokat.  Törvé- 
nyesen meg  kell  őket  büntetni.  És  mivel  a  királyi 
biztosok  is  világosan  vétkeztek  a  hazai  constitutio 
megdöntése  munkájának  előmozdításában,  őket,  mint 
a  hon  hűtleneit,  minden  méltóságuktól  meg  kell  fosz- 
tani és  az  ország  gyűléséből  kizárni. 

„Mivel  megszűnt  Ulászló  törvényének,  mely  a  jobbá- 
gyok szabad  költözését  eltiltotta,  érvényessége,  az  érde- 
mes követek  tanácskozzanak  a  rendekkel  és  a  többi  követ- 
tel a  felől,  mi  módon  lehetne  legalkalmasabban  a  pór- 
nép bizalmát  a  földesurak  és  a  karok  és  rendek  iránt 
ápolni  és  fentartani.  Állapítsák  meg,  mikép,  mely  fel- 
tételek alatt  lehet  a  többi  földesúri  jog  megőrzésével 
a  szabad  költözést  megengedni."  (89.) 

Rosszul  fogalmazzák  a  törvényeket.  A  protonota- 
riusok  „komoly  és  a  karok  tekintélyéhez  méltó  sza- 
vakban szerkeszszék  a  törvényeket,  különben  elmoz- 
dítják őket  hivatalukból". 

„Mindenki  szemtanúja,  mennyire  elterjedt  a  héber 
nép  az  országban.  Ez  a  nép  a  mi  földjeinken  igen 
rosszra  fajult,  egészen  csalásra  és  rászedésre  adja 
magát  és  így  más  polgártársak  verítékén  és  vérén 
szokott  élni.  II.  József  mégis  polgárjogot  kezdett 
neki  adni.  Törvényeinkben  külön  megállapítások  van- 
nak: hogy  ne  legyen  vámos,  a  bányavárosok  köze- 
lében ne  lakjék;  ezeket  meg  kell  újítani.  A  mellett 
a  mindennapi  tapasztalat  mutatja,  mennyire  szapora 
ez  a  nép,  úgy  hogy  csalásai  és  mindenféle  üzérke- 
dése által  már  egész  községeket  tönkre  tett.  Ennek 
a  szaporodásnak  tehát  valamikép  útját  kell  állani. 
De  úgy  kell  eljárni  ebben,  hogy  egészen  meg  ne 
semmisítsék,  mert  mégis  segít  a  kereskedés  éleszté- 
sében  és  néha  a  földesurak  is  reászorulnak  a  zsidóra, 
mintegy  ellenméregre.  Az  ország  javára  czélszerűnek 
látszik,  ha  az  alkalmasokat,  a  többi  polgár  módjára, 
besorozzák  a  seregbe". 

Hogy  a  jövő  fejedelem  és  rendek  meggyőződjenek 
arról,  hogyan  bántak  az  adózó  néppel,  ki  kell  mutatni, 
hány  özvegy  gulyásné  meg  kaszásné  maradt  a  hábo- 
rúba kirendeltek  után.  Jó  lesz  a  fejedelemnek  be- 
mutatni azt  is,  mennyibe  került  a  földmérése  népének 
és  a  földesuraknak. 

Főbenjáró  ügyben  mindenkinek  engedtessék  meg 
az  appellatio.  Utoljára  is  az  élet  a  fő,  fontosabb  a 
vagyonnál. 

A  lelkek  uniója  lévén  a  főczél,  az  1687.  23. 
eltörlésével  engedtessék  meg  a  protestánsoknak  Hor- 
vát— Dalmát-köz  országokban  a  birtokszerzés,  mire  az 
ottani  megyék,   úgy    látszik,   különben  is  hajlandók. 

Minden  egyebet,  mi  a  birodalom  díszét  és  hasznát 
illeti,  a  követ  urak  buzgóságára  bízunk". 

Teljesen  couservativ  felfogás,  minden  újítástól 
irtózó,  de  azért  a  lehetővel  megalkudó.  Minden  kíván- 
ságnál ott  van  a  záradék  is.  A  szabad  költözést  meg- 
engedik törvényes  korlátok  közt ;  a  zsidókat  meg- 
akarják szorítani,  de  teljesen  tönkretenni  nem. 

Sopronmegye  máj.  6-án  Festetics  Ignácz  elnöklete 
alatt  követekül  megválasztotta  Szentgyörgyi  Horváth 
Zsigmond  udvari  tanácsost  és  felsöbüki  Nagy  Sándor 
alispánt.  Azután  a  gravamenek  és  postulatumok  össze- 
írása végett  deputatiót  küldtek  ki  és  pedig  Széchenyi 
Ferencz,  Pejachevics  Károly  és  Szluha  Lajos  grófo- 
kat, a  követeket,  Kéler  és  felsőbüki  Nagy  Imre  kano- 
nokokat, Eötvös  Pált,  Esterházy  herczeg  jószágigazga- 
tóját, Fock  Pált,  Széchenyi  tiszttartóját,  Német  Mihály, 
Vörös  József,  Sághy  Dániel  és  más  táblabírákat  és 
szolgabírákat.  Ez  a  küldöttség  elvégezte  munkálatát, 
az  egész  országnak  és  a  megyének  sérelmeit. 

Ez  az  utasítás  egyike  a  legbővebbeknek  és  legjob- 
ban kidolgozottaknak.  A  követok  tegyék  tisztelőtöket  a 
prímásnál  és  a  többi  főembernél,  szintúgy  a  persona- 
lisnál,  kinek  átadják  megbízásukat.  Megillető  helyöket 
a  diaetán  keményen  fenntartják  és  a  többi  követtel 
és  főurakkal  egyetértve  közös  erővel  munkálják  az 
édes  haza  javát. 

Az  I.  9.  szerint  a  nemesek  csak  a  koronás  király 
alatt  állanak.  Ezért  az  utód  félév  alatt  múlhatatlanul  tart- 
son koronázó  országgyűlést,  különben  az  engedelmesség 
megszűnik.  Ha  az  utód  erre  és  a  feltételek  teljesíté- 
sére nem  hajlandó,  vagy  a  törvényes  időn  túl  halasztja, 
feléled  a  szabad  királyválasztás^  joga,  mert  e  felté- 
teleknek   meg   nem   felelni    és    a  jogról    lemondani, 

^  Eo  ipso  reviviscat  SS.  et  00.  libera  Regem  eligendi 
potestas. 

egy.  Tehát  félév  múlva  a  nádor  hívja  össze  a  király- 
választó országgyűlést.  Ha  nem  akarja,  vagy  ha  nincs 
nádor,  az  országbíró ;  ha  ez  sem,  a  tárnokmester ;  ha 
ez  is  vonakodik,  magok  a  rendek  állapítsanak  meg 
határidőt  és  válasszanak  új  királyt,  új  nádort  stb.  a 
régiek  elmozdításával. 

A  nádorság  régi  hatáskörébe  helyeztessék  vissza 
és  legföllebb  három  hónapig  maradjon  üresedésben. 
A  nádort  régi  magyar  nemzetségből  válaszszák. 
„Az  uralkodó  családból  valót  azonban  sohase  válasz- 
szanak,  mert  gyanút  kelthet,  hogy  a  királylyal  az 
ország  szabadságainak  felforgatásában    egyetérthet".^ 

A  kir.  propositiókat  meg  se  hallgassák,  míg  a 
király  meg  nem  erősítette  összes  szabadságainkat  és 
kiváltságainkat,  bevéve  az  ellenállás  jogát  is,  és  az 
osztrák  ház  alatt  az  alaptörvények  ellenére  kiadott 
rendeleteket  semmisnek  nem  nyilvánította. 

A  hitlevelet  a  többi  renddel  együtt  állapítsák  meg 
teljes  körültekintéssel  és  minden  kigondolható  elő- 
vigyázattal, hogy  a  nemesi  kiváltságot  többé  sohase 
érhesse  sérelem. 

Ha  a  király  távol  van,  az  egész  törvényhozó  hata- 
lom a  rendekre  száll. 

A  diaetalis  tractatusban  az  legyen  a  főszempont, 
hogy  ne  engedjenek  semmi  sérelmet  a  nemességen, 
ideértve  az  armalistákat  is.  Tekintetbe  véve,  hogy 
a  török  háború,  fuvar  és  élelemadás  által  tönkretette 
az  adózó  népet,  úgy  hogy  az  eladósodott,  föl  sem 
lehet  tenni,  hogy  az  új  uralkodó  növelni  akarja  az 
adót,  inkább  jelentékenyen  csökkentsék  azt. 

Egyebekben  a  kerületi  többséghez  csatlakozzanak. 

*  E  stirpe  Regnantium  verő  —  nunquam  constituatur. 

Ha  ezt  nem  teszik  és  a  circulus  ezt  bejelenti  a 
megyének,  visszavonhatatlanul  visszahívják  őket.^ 

Az  országgyűlés  koronázás  előtti  határozatait 
Ulászló  választási  feltételeinek  18.  pontja  értelmében 
eleve  is  fogadja  el  a  király.  Mert  minden  nemzet 
maga  tudja  legjobban,  minek  megállapítása  legczél- 
szerűbb  az  időkhöz  és  viszonyokhoz  képest.^ 

Katonai  ügyekben  körülbelül  megegyezik  az  uta- 
sítás a  többi  megyékével.  Követeli,  hogy  a  király  háború 
és  béke  dolgában  a  magyar  főemberekkel  tanácskozzék, 
de  ezt  a  jogot  nem  foglalja  le  az  ország  részére. 

Senatust  azonban  nem  említ.  A  helytartótanácstól 
csak  azt  várja,  hogy  ne  tegyen  közzé  törvényellenes 
királyi  parancsot.  A  honáruló  tanácsosok  Ulászló  tör- 
vénye értelmében  elítélendők  és  ez  a  törvény  a  kan- 
czelláriára  is  kiterjesztendő.  A  tanácsosok  törvényes 
kötelessége,  hogy  az  ily  perfid  tanácsot  a  diaetával 
közöljék. 

A  mostani  magyar  katonaság  költségére  vonatko- 
zólag az  országgyűlés  számítsa  ki,  mennyiben  lehet 
a  jövedelemből  számát  felemelni.  A  katonaság  béke 
idején  segítse  a  megyéket  a  bűnösök  üldözésében, 
útjavításban,  más  közmunkákban.  így  megszokják  az 
engedelmességet  a  statusok  iránt,  az  adózó  nyomorult 
nép  terhe  pedig  csökken.  Törvény  rendelje  el,  hogy 
az  összes  katonai  felszerelés  az  országban  készüljön. 

Sok  törvényünk  követeli  a  számadást  az  ország 
jövedelméről.  Most  is  szükséges  ez,  különösen  a  felől: 
vájjon  a  hadiadót  tisztán  a  magyar  katonaság  fen- 
tartására  fordították-e  ? 

'  Irrevocabiliter  revocandi. 

*  Cum  cuivis  nationis  optime  notum  sit,  quod  sibi  pro  tem- 
porum  circumstantiis  magis  conducat  statuere. 

Minden  igazgatásba  behozandó  a  magyar  nyelv, 
az  igazságszolgáltatásba  is.  A  régi  törvényeket  for- 
dítsák le  magyarra ;  az  újakat  magyarul  szerkeszszék. 

Kivéve  a  nádort  és  a  prímást,  más  senki  se  bír- 
jon örökös  főispánságot.  Figyelemreméltó,  hogy  ezt 
éppen  a  herczeg  Esterházy  -  család  örökös  megyéje 
sürgeti. 

A  régi  tanítási  mód,  tehát  magyar  és  latin  nyel- 
ven, iktattassék  törvénybe. 

Most  csak  ideiglenes  az  úrbér.  Ezt  úgy  kell  a 
törvényhez  alkalmazni,  hogy  a  földesurak  joga  „utendi 
et  fruendi"  épen  maradjon,  a  jobbágyok  elnyomása 
pedig  elkertiltessék. 

Pénzverést  illetőleg  még  a  diaeta  alatt  vissza- 
helyezendő a  régi  állapot.  A  pénz  kivitele  eltiltandó. 
„Bizonyos,  hogy  a  fejedelem  a  pénznek  sem  súlyát, 
sem  értékét  nem  változtathatja  a  rendek  nélkül,  még 
kevésbbé  a  pénzeken  levő  képet,  sem  pedig  idegen, 
el  nem  fogadott  pénzeket  az  országba  nem  bocsáthat." 

Magyar  legyen  a  posta,  az  osztráktól  független. 
A  mostani  postamesterek  megmaradhatnak  ugyan,  de 
esküdjenek  hűséget  az  országnak.  Később  csak  magyar 
nemes  jöhessen  helyökbe.  „A  közhír  azt  állítja,  hogy 
a  leveleket  felbontják."  Ezt  meg  kell  vizsgálni  és  a 
bűnösöket  az  1723.  59.  alapján  elítélni  és  elmoz- 
dítani. 

Nagy  károkat  okoz  a  harminczad  emelése.  A  har- 
minczadot  mindig  a  diaeta  rendezte,  ezentúl  is  úgy 
legyen.  Az  országgyűlés  dolgozza  ki  a  tarifát  és  ezen 
a  király  önkényesen  ne  változtathasson. 

El  kell  törölni  a  zsidók  túlságosan  magas  tole- 
rantia- taksáját.  A  zsidókat  mérsékelten  meg  keU  tak- 
sálni az  országos   pénztár   részére.   Ebben  nagy  köz- 

jogi  változás  foglaltatik.  A  királynak  fizetett  türelmi 
taksa  a  királyi  oltalomért  járt ;  most  az  ország  vegye 
át  őket. 

Csökkentsék  a  vadásztilosokat ;  a  paraszt  is  vehes- 
sen puskát. 

A  nyomdákra  való  felügyeletet  a  köznek  (Pub- 
lico)  szerezzék  meg.  Tehát  világi,  ne  egyházi  hatóság 
gyakorolja  a  censurát.  Akadémiát  kell  felállítani,  meg- 
felelő nyomdával,  hogy  ezért  ne  kelljen  külföldre 
menni. 

Minthogy  a  rendek  bírják  „a  törvényhozó  hatalom 
legnagyobb  részét",  tehát  a  ki  az  állam  rendje  és 
az  alkotmánya  ellen  ír,  felségsértő  gyanánt  bünte- 
tendő. Egy  külön  czikk  követeli,  hogy  Grossing  köz- 
jogát égessék  el,  íróját  pedig  proscribálják. 

Felekezeti  kérdésekben  a  teljes  jogegyenlőséget 
akarják  megvalósítani. 

Belgium  mozgalmait  illetőleg  a  követek,  részben, 
hogy  bizonyítsák  Magyarország  hűségét  az  új  király 
iránt,  részben,  mert  az  osztrák  ház  évenként  több 
milliót  kap  onnét,  mi  elősegíti  a  magyar  termé- 
nyek kivitelét,  azon  legyeuek,  hogy  ez  a  tartomány, 
melynek  sérelmeit  Ő  felsége  már  orvosolta,  alkot- 
mánya helyreállítása  mellett  visszatérjen  hűségére. 
Ha  nem,  Magyarország  kész  ellene  subsidiumot  adni. 

Nemcsak  a  magas  politika  mezejére  térnek  át, 
hanem  a  magas  financiát  is  érintik. 

Az  országos  pénztár  csak  kevés  eszközzel  rendel- 
kezik. Az  indigenák  taksáján  kívül,  mint  láttuk,  a 
zsidók  adóját  is  oda  kívánnák  fordítani.  De  így  is 
nagy  a  pénzhiány.  Ennek    orvoslására   kérjék  meg  ö 

*  Status  pubücus  et  constitutio. 

felségét,  bocsásson  ki  24  millió  forintnyi  bankót^  és 
ebből  adjon  kölcsön  az  országnak  4°/o"ra,  betáblázás 
feltétele  alatt.  Ebből  a  pénztárból  lehet  aztán  a  ren- 
dek beleegyezésével  a  közköltségeket  fedezni,  az 
utakat  és  hidakat  javítani  és  az  áradások  megszün- 
tetésére csatornákat  ásatni.  (93.) 

íme  Széchenyi  nagy  gazdasági  és  közmunka -ter- 
veinek embriója. 

Csak  érdemes  magyaroknak  adományozzák  a  fis- 
cusra  szállott  birtokokat.  Ilyent  kapjon  Kaunitz,  ki 
különben  is  indigena,  ama  nagy  érdeméiért,  hogy 
II.  Józsefet  erőszakos  eljárása  elhagyására  bírta. 
Spielmann  pedig  legyen  indigena,  taksa  nélkül.  E  ket- 
tős javaslásban  nehéz  Széchenyi  ajánlására  nem 
ismerni. 

Míg  a  többi  megye  törvény  alapján  követeli  a 
királynak  az  országban  tartózkodását,  Sopron  ezt  kéri 
ő  felségétől. 

Befejezésül  pathetikus  szavakban  térnek  vissza  a 
leglényegesebb  kérdésre.  Ok  nem  akarják  ő  felségét 
sérteni.  A  megye  őszintén  hódol  fejedelmének.  Véget 
akarnak  vetni  a  kölcsönös  bizalmatlanságnak.  Annyiszor 
vétett  az  osztrák  ház  a  szerződések  ellen,  a  nemesi 
szabadság  ellen  fordította  a  katonaságot,  a  feleke- 
zetek, a  mágnások  és  nemesek,  a  földesurak  és  job- 
bágyok közt  viszályt  szított,  idegen  módon  kormány- 
zott, hazaárulókat  emelt  a  polczra.  Ezek  döntötték 
az  országot,  de  az  osztrák  birtokokat  is,  a  bizalmatlan- 
ság örvényébe.  Ezért  kell  mindent  e  diaetán  elintézni. 

0  felsége  ezt  ne  magyarázza  balra,  hisz  a  rendek 
örök  időkre  akarják  az  osztrák  uralom  erejét,  díszét, 

*  excudi  faciat. 

biztosságát  elősegíteni.  A  mint  készek  verőket  a  sza- 
badságért ontani,  úgy  az  új  szerződésért  is.  Nem  akar 
a  nemzet  más  királyt.  Ebben  bíznak,  tudják,  hogy 
uralkodása  Itáliában  igazságos  volt,  Belgium  szabad- 
ságát visszaállította,  bátyja  törvénytelenségeit  eltörölte, 
ö  lesz  az  új  épület  alapítója.  Tegye  országát  bol- 
doggá és  biztosítsa  mindenkorra  ennek  húségót  utó- 
dai részére. 

Veszprémmegye  is  ezen  a  gondolaton  kezdi:  Főczél 
a  bizalom  helyreállítása.  A  „mostani  legkegyelmesebb 
urunkban"  teljesen  megbíznak.^  Tudják,  hogy  ő  lesz 
a  törvények  leghívebb  őre.  De  a  biztosság  a  követ- 
kező uralkodók  miatt  megköveteli,  hogy  a  fegyveres 
ellenállást  visszaállítsák.  Csakhogy  ez  a  jog  csupán 
az  országgyűlést  és  a  megyéket  illeti,  nem  pedig 
egyeseket. 

A  nemzeti  katonaság  esküt  tesz ;  az  országból  ki- 
vonni csak  a  rendek  hozzájárulásával  szabad.  Kül- 
földi hadakat  csak  az  ellenség  ellen,  vagy  a  közrend 
érdekében  lehet  behozni,  a  rendek  írásbeli  kívánsá- 
gára. A  tisztek,  a  mennyire  az  igazság  engedi,  magyar 
nemesek  legyenek.  Kinevezi  őket  a  király,  a  nádor 
ajánlása  alapján. 

Mint  már  régebbi  (márcz.  ll-ild)  határozatuk  ki- 
mondja, a  József  által  reservált  ügyek  az  ország- 
gyűlés elé  valók  és  így  a  vallás  ügye  is.  Sajnálják, 
hogy  a  felség  a  nemesség  egy  jelentékeny  részét  a 
tolerantia  által  kivette  a  törvények  oltalma  alól  és 
felőle  önként  rendelkezett.  Nem  irigylik  tőle  a  ked- 
vezéseket,  sőt  a  diaetán  sokkal  többet  készek  nekik 
megadni.  De   addig   a  törvény   maradjon   érvényben. 

^  Clementissimus  modemus  dominus. 

Kívánják  a  bevett  szerzetek  visszaállítását,  de 
egyúttal  válaszszák  őket  külön  az  osztrákoktól.  Ezek- 
nek latifundiumai  Magyarországnak  nagy  kárt  okoz- 
nak. A  magyarokat  kizárják  az  apátságból,  mint 
p.  0.  Zirczen  történik  Szalavár  is  nagy  sérelem  és 
megingatja  bizalmukat  a  külföldi  szerzetek  iránt.  Ez 
apátságot  Pannonhalma  alá  kell  rendelni. 

Az  úrbér  maradjon  meg,  de  a  földesúri  jogok 
fentartásával.  Törvényes  alapul  az  1741.  8.  szolgál. 
De  a  törvény  mellett  a  humanitás  is  szem  előtt  tar- 
tandó és  a  mennyire  a  törvény  és  földesúri  jog  enge- 
dik, a  mostani  úrbér  szigorát  is  lehet  némelyekben 
enyhíteni.  „Hogy  amazok  is  belsőjükben  meggyőződje- 
nek és  érezzék,  mennyivel  jobb  a  törvény  oltalma 
alatt  maradniok,  mint  szabad  akaratuk  önkénye  sze- 
rint igazgatni  magokat  és  vagyonukat".'  (,9.) 

Az  1723.  6.  az  egész  nemességet  felmenti  az  adó 
alól.  Tehát  az  armalisták  és  egytelkesek  se  fizesse- 
nek taksát.  Ha  pedig  ez  nem  megy,  csak  a  jobbágy 
vagy  polgártelkesek  vagy  zálogon  ülők  fizessék,  a 
többi  nem. 

Sürgetik  Galiczia,  a  Partium  és  Erdély  bekebele- 
zését. Az  utóbbi  annál  könnyebb,  mert  a  kanczellária 
egyesítve  van.  Ha  azonban  mégsem  sikerülne  ke- 
resztülni az  uniót,  a  kanczelláriát  újra  válaszszák 
ketté 

Törvény  szerint  követelik  a  diaetát  minden  három 
évben.  De  külön  hozzá  kell  tenni,  hogy  az  ország 
mind   a    4    statusa   egyazon    és   ne    külön    táblánál 


'  Ut  et  üli  intimé  convictos  se  esse  sentiant,  praestabilius 
esse  penes  praesidium  Legis  manere,  quam  fluxu  liberae 
voluntatis  arbitrio,  se  fortunasque  suas  gubernare. 

tartsa  diaetai  ülését.^  Mindannyinak  egy  a  privilé- 
giuma; egy  nemzetet  képviselnek,  a  megkülönböz- 
tetés tehát  alkotmányellenes.  Mágnásoknak  csak  azok 
tekintendők,  kiket  az  1687.  10.  elsorol.  Itt  tehát  ki- 
fejezést nyer  a  köznemesség  indulata  az  aristokratia, 
a  születési  főnemesség  és  annak  politikai  túlsúlya 
ellen. 

Minden  hivatalba  bevitessék  a  magyar  nyelv,  „a 
nemzet  díszére  és  a  mostani  legcivilisáltabb,  nyelvű- 
ket kiművelő  nemzetek  gyakorlata  szerint",  Horvát- 
Szlavón  -  Dalmátországokban  és  Galicziában  azonban 
maradjon  meg  a  latin,  míg  a  magyart  meg  nem 
tanulják.  Ha  mireánk  parancsolták  az  idegen  nyelvet, 
minket  sem  lehet  jogunktól  eltiltani.  Az  igazságszol- 
gáltatásban és  az  egyházban  azonban  megmarad  a 
latin  nyelv  használata. 

Budán,  az  ország  szivében  lakjék  a  magyar  király. 
Budáról  csakúgy  lehet  kormányozni,  mint  Bécsből, 
így  az  apostoli  királyság  megőrzi  uralma  fényét  és  a 
trón  fenségét.  Arra  kell  az  igazságos  uralkodót  kérni, 
hogy  a  királyi  herczeget  taníttassa  nyelvünkre.  Ez 
mindjárt  növeli  a  szeretetet. 

Nagy  és  tűrhetetlen  sérelem,  hogy  terményeinket 
nem  vihetjük  úgy  az  örökös  tartományokba,  mint  azok 
ide.  így  értékük  csökken.  Gyáraink  ebben  tönkre- 
mennek. Aranyunkat  Bécsben  verik.  Tengerpartunk- 
nak vámok  és  tarifák  miatt  nem  vehetjük  hasznát. 
Mindent  Triesten  át  hozatunk.  Nem  követelhetjük,  hogy 
productumainkat   ingyen    bocsássák   ki,   de    barátsá- 

*  Eo  addito,  ut  omnes  quatuor  Status  Regni  ad  eandem, 
non  verő  distinctam  Tabulam  conseasus  suos  Comitiales  cele- 
brent.  (14.) 

guktól  viszonosságot  várhatunk.  A  tengerpartot  virágzó 
állapotba  kell  hozni. 

Közjogi  tekintetben  igen  mérsékelt  utasítás.  Nem 
igen  hánytorgatja  az  örökösödés  kérdését,  sőt  Leo- 
poldot  eleve  is  elismeri.  Nem  buzog  a  senatusért. 
Egyetlen  radikális  czikkelye  az,  mely  az  aranybulla 
teljes  visszaállítását  követeli.  De  nemzeti  tekintetben 
a  legtartalmasabbakból  való  és  bár  minden  ízében 
nemesi,  a  jobbágyok  iránt  legalább  patriarchális  jó- 
akaratot mutat. 

Még  kevesebbel  beéri  Győrmegye.  Még  csak  új 
diplomát  sem  követel.  Elég,  ha  az  új  király  szorosan 
megtartja  III.  Károly  hitlevelét.  Hozzá  kell  azonban 
venni,  a  mit  a  megyék  kivannak. 

Míg  ez  megállapítva  nincs,  a  követek  semmi  sze- 
mélyes ügybe  ne  bocsátkozzanak.  Csak  a  kir.  tábla 
számfeletti  tagjainak  szavazata  ellen  tiltakozzanak. 

Ezután  inkább  phrasisnak  hangzik,  ha  mégis  azt 
vitatják,  hogy  a  felséges  osztrák  ház  nem  tartván 
meg  a  kétoldalú  szerződéseket,  melyeken  alapult 
hatalma  Magyarországon,  a  rendek  jogában  áll  az 
öröklő  királytól  új  feltételeket  kérni.  Az  új  feltételek 
mindenkorra  biztosítsák  a  constitutióját.  Ilyenek : 

A  királynak  kötelessége  legyen  az  összes  karok 
és  rendek  által  elfogadott  törvény  szentesítése  és  ne 
legyen  módjában  az  olyan  törvénytől,  melyet  a  ren- 
dek egyértelmű  szavazattal  szereztek,  megtagadni 
beleegyezését.  Ez  tehát  még  felfüggesztő  vétót  sem 
enged  az  uralkodónak. 

Természetes,  hogy  a  béke  és  háború  jogát  is  csak 
a  karok  és  rendekkel  együtt  gyakorolja  a  király. 
„Minthogy  bizonyos,  hogy  az  országnak  joga  van  szö- 
vetségre lépni  és  alkotmányának   biztosítást  keresni. 

a  most  velünk  hadakozó  hatalmasságokkal  kötendő 
békébe,  valamint  más  szerződésekbe  is  befoglalandó, 
hogy  a  mostani  diaetában  megállapítandó  alkotmá- 
nyunkat elismerik  és  biztosítják." 

Csupán  a  törökkel  állott  akkor  a  nemzet  nyilt 
háborúban.  Annak  garantiája  a  legszomorúbb  idők 
emlékét  újította  volna  meg,  a  nemzetre  úgy,  mint  a 
királyra  nézve  mindig  lealázó  marad  és  legföUebb 
elméleti  értékű.  Gyakorlati  értéke  csak  úgy  van  a 
külső  biztosításnak,  ha  a  hadakozó  felek  alatt  a 
porosz  és  lengyel  államokat  is  értjük,  kikkel  had- 
izenet  nélkül  ellenséges  viszonyban  állott  a  bécsi 
udvar.  Az  egészben  az  az  életrevaló  eszme,  hogy  a 
magyar  állam  elismerése  az  európai  hatalmak  által 
vessen  véget  hazánk  provinciális,  függő  létének. 

Különös  gondot  fordít  a  diaeta  belső  ügyeinek 
rendezésére.  A  diariumot  minden  kerület  választottjai 
készítsék ;  aztán  gondoskodni  kell  átnézéséről  és  ki- 
nyomatásáról.  A  jegyzők  választott  követek  legyenek, 
de  azért  a  protonotáriusokat  se  zárják  ki.  Koronázás 
előtt,  gyorsítás  czéljából,  ne  külön  tanácskozzék  a 
két  tábla,  hanem  együttesen.  Ez  a  veszprémi  postu- 
latunmak  látszik  megfelelni,  valóban  azonban  nem 
a  köznemesség  hatalmát  emelné,  hanem  éppen  a  fő- 
rendekét. Mert  ha  ezeket  nem  reformálják  úgy,  mint 
ez  a  megye  kívánta;  ha  a  főrendek  száma  nem  csök- 
ken, inkább  ezek  gyakorolnak  befolyást  a  követek 
elhatározásaira,  mint  megfordítva.  A  XVII.  és  XVIII. 
század  diaetáinak  története  ezt  teljesen  kimutatta. 

Ez  a  megye  is  a  nemzeti  katonaságot  tervezi  a 
legfontosabbnak  a  belső  garantiák  közül.  Eddig  a 
fejedelem  párthívei  erőszakkal  ijesztették  az  országot 
és  nem  sikertelenül.  Hogy  ez  többé  ne  történhessék, 


TISZTÚJÍTÁS   ÉS   UTASÍTÁS.  225 

az  egész  magyar  és  horvát  katonaság  és  az  adó  alól 
felmentendő  határőrség  is  esküt  tegyen  az  országnak 
és  törvényeinek,  csak  úgy,  mint  a  királynak.  Ez  a 
katonaság  csak  a  szent  korona  országai  haditanácsa 
alatt  álljon,  mely  a  nádor  vezetése  alatt  egészen  füg- 
getlen a  német  haditanácstól.  Csak  az  országgyűléstől 
annak  nyilvánított  ellenség  eUen  küzd  ez  a  sereg, 
magyar  és  indigena,  nemes  és  nemtelen  tisztek  alatt. 

Hazánk  constitutiói  szerint  a  nemesség  köteles- 
sége a  honvédelem.  E  czélból  a  nemesség,  évenként 
olyan  időben,  mikor  nem  folyik  nagyobb  gazdasági 
munka,  két  héten  át  fegyvergyakorlatot  tart  a  megyék- 
től kijelölt  helyen.  Tlsztektil  erre  alkalmas  megyei 
magistratusok  szolgálnak. 

A  helytartótanács  azért  követhette  a  törvények 
félretételével  tisztán  a  király  akaratát,  mert  tagjait 
az  uralkodó  nevezte  ki.  Ezentúl  a  rendek  ajánlják  a 
királynak  a  magyar  rendi  tanács  tagjait.^  Senatusról 
tehát  ők  sem  tudnak,  de  azért  mégis  rendkívül  lénye- 
ges a  tőlük  tervbe  vett  változás.  Röviden  abban  áll, 
hogy  az  addig  királyi  kormánynak  ezentúl  rendi 
legyen  a  jellege. 

Mindezek  a  hitlevélbe  foglalandók  és  mint  az 
alkotmány  biztosítékai,  a  koronázás  előtt  tárgyalan- 
dók. Általában  az  1608-iki  nagy  országgyűlés  képe 
lebeg  a  rendek  előtt.  A  mint  akkor  történt,  most  is 
azt  várják,  hogy  a  koronázás  előtti  czikkek  törvénybe 
mennek,  akár  kedvére  vannak  a  királynak,  akár  nem. 
Csak  két  dologról  feledkeztek  meg :  arról,  hogy  az 
1608-iki  alkotást  Bocskay  diadalmas  támadása  és 
Rudolf  császár   előzte   meg,   de   meg   arról   is,  hogy 

^  Consilium  Regnicolare  Hungaricum. 

Marczali  ;  1790—91.  országgy.  15 

Mátyás  főherczeg  akkor  csak  kormányzó  volt  és  csak 
a  czikkek  hozása  után  választották  meg  királynak, 
most  pedig  még  a  legvérmesebbek  és  legszélsők  sem 
szólhattak  nyiltan  királyválasztásról. 

A  koronázás  utáni  törvények  közt  az  első  az  legyen, 
hogy  a  hizelkedőket,  kik  behozták  az  idegen  ural- 
kodási módot  és  a  kir.  biztosokat,  mint  hazaárulókat 
üldözzék. 

Közjogi  rendszerünknek  sarkköve  a  nádor.  Ezt  a 
magas  méltóságot,  az  elsőt  a  király  után,  csak  szü- 
letett magyar  tölthesse  be.  Itt  óvatosabbak,  mint 
Sopronban :  nem  zárják  ki  directe  a  királyi  csalá- 
dot. Viszont  nem  kötik  magokat  ahhoz,  mint  a  sop- 
roniak, hogy  csak  régi  nagy  nemzetség  sarja  emel- 
kedhessek oda. 

Socialis  tekintetben  érdekes  és  a  mai  viszonyokra 
emlékeztető,  hogy  külön  törvényt  sürgetnek  a  szolgák 
fogadásáról  és  egyforma  béréről.  Ezt  a  József-féle 
cselédrendtartás  megszűnése  tette  szükségessé. 

Ezekből  képét  nyerhetjük  az  akkori  nemes  Magyar- 
ország hivatalos  politikai  gondolkodásáról,  terveiről 
reményeiről,  aspiratióiról  és  czéljairól. 

Az  egyetlen,  miben  valamennyien  egyhangúak :  a 
nemesi  kiváltság  fentartása,  mindenkorra  való  bizto- 
sítása. Eltérés  e  pontban  csak  annyiban  van,  a  meny- 
nyiben némely  megye  jobban  részletezi  a  privilégi- 
umok kiaknázásának  módját,  mint  a  többi. 

Egyetértenek  az  új  követelések  jogi  alapját  ille- 
tőleg is.  A  szerződések  megszegése  újak  megkötését 
teszi  szükségessé.  De  már  abban,  a  népfelség  elve 
alapján,  vagy  históriai  jogok  alapján  menjenek-e 
végbe  e  változások,  ismét  eltérnek  egymástól.  A  leg- 
több a  törvényhozó  hatalom  túlnyomó  részét  a  rendek 

javára  igyekszik  lefoglalni.  De  egy  sincs,  mely  a 
koronás  király  részvételét  a  törvényhozásban  csök- 
kenteni akarná. 

A  kormányt  illetőleg  általános  a  követelés,  hogy 
az  rendi  legyen.  Némely  megye  igazán  convent  mód- 
jára akarná  a  diaetát  szervezni,  úgy  hogy  az  ne  csak 
törvényt  hozzon,  hanem  meg  is  válassza  annak  végre- 
hajtóit, sőt  bíráskodjék  is.  Annyira  él  bennök  a 
megye,  hogy  az  országgyűlésben  sem  látnak  mást, 
mint  egy  nagyobb  és  hatalmasabb  sedriát. 

Szintúgy  általános  óhajtás  a  protestánsok  jogait, 
mint  szerződéseken  alapulókat  elismerni,  a  birodalmat 
régi  fényében  helyreállítani  és  végső  biztosítékul  a 
nemzeti  képviselet  és  kormány  befolyását  a  külügy 
vezetésére  és  a  katonaság  igazgatására  is  kiter- 
jeszteni. 

Mindannyian  élnek-halnak  a  nemesi  szabadságért, 
első  sorban  az  adómentességért.  De  arra  már  csak 
kevesen  gondolnak,  hogy  a  nemesség  e  kiváltságai 
fejében  köteles  volna  nemcsak  az  alkotmányt  meg- 
védeni, hanem  az  országot  is  fegyverrel  a  külső  ellen- 
ségek ellen.  Gondolnak  a  fegyveres  ellenállás  törvé- 
nyesítésére,  de  az  nem  jut  eszökbe,  hogy  a  rendes 
katonaságot,  mely  állandóan  védi  az  országot,  legalább 
részben  fizesse  az  a  nemesség,  melynek  helyében 
ontja  a  vérét. 

Egyáltalában,  noha  systemáról  szólnak,  nemcsak 
egyes  részekben,  hanem  lényeges  pontokban  is  el- 
térőt, ellenmondót  akarnak.  És  az  ilyen  eltéréseket 
és  ellenmondásokat  nemcsak  a  külömböző  megyék 
utasításai  összehasonlításánál  találjuk  meg,  szemünkbe 
ötlenek  azok  egy  és  ugyanazon  megye  instructiójá- 
ban  is. 

15' 

Ennek  oka  pedig  a  magyar  közéletnek  legmélyébe 
vágó.  A  nemzet  még  csak  alakulóban  van.  Egy  dolog 
van  csak.  miben  mindenki  egyetért :  abban,  mit  nem 
akarnak.  Az  idegen  uralmat,  az  ország  elnyomását, 
mind  elítélik ;  mind  szeretnék  mindenkorra  biztosítani 
a  magyar  szabadságot,  a  nemesi  kiváltságot  egyaránt. 
De  már  abban,  mit  akarjanak ;  mi  legyen  a  szabadság 
és  kiváltság  igazi  biztosítása,  az  egyes  rendek  és 
osztályok  véleménye  eltérő.  Már  pedig  az  unió  érde- 
kében mindegyiket  egyaránt  meg  kell  hallgatni  és 
nyugtatni.  Ott,  hol  a  nemzet  politikáját  nem  a  köz- 
érdeknek mindent  túlharsogó  parancsszava  intézi, 
mindig  csak  compromissum  lehet  az  egyes  érdek- 
csoportok közt,  megalkuvás  és  pactum,  de  egyenes 
tudatos  haladás,  mely  ha  kell,  előítéleten  és  érdeken 
átgázol,  soha.  Egyaránt  a  karokhoz  és  rendekhez 
tartozó  a  főpap,  a  mágnás,  a  köznemes ;  a  katkolikus 
és  protestáns,  tehát  kívánalmaik  és  sérelmeik  egy- 
aránt el  vannak  sorolva  és  utasításul  adva.  Az  aztán 
az  országgyűlés  dolga,  hogy  válaszszon  köztük,  vagy 
egyaránt  ne  törődjék  velük,  mint  gyakran  egymást 
kizáróval. 

Ki  nem  foglal  köztük  helyet,  annak  hatalmát  meg- 
nyirbálják, annak  törvényes  jussait  elismerik  ugyan, 
de  lehetőleg  azon  kort  veszik  alapul,  melyben  a  jus- 
sokat legkevésbbé  érvényesíthette.  Pedig  a  magyar 
respublikának  épen  nem  jelentéktelen  részei  vannak 
ebben  a  helyzetben :  a  király,  a  városok,  a  pa- 
rasztság. 

Belső  bonyodalmaink  összeszövődése  az  általános 
európai  helyzettel  okozta,  hogy  a  király  ekkor  még 
nem  foglal  állást.  Egyelőre  kormánya  lehetőleg  követi 
az    árt ;    végső    megállapodását    akkorra    halasztja. 

mikorra  eldől,  vájjon  mit  tehet  szabályozására,  mit 
pedig  nem? 

A  városi  elem  tétlenül,  sőt  bizonyos  rokonszenvvel 
nézi,  holott  igen  fontos  érdekei  forognak  koczkán. 
Az  egyes  községek  élén  többnyire  nemesek  állanak. 
A  városok  közt  nem  jöhetett  létre  oly  erős,  lelkesítő 
és  felemelő  kapcsolat,  mint  a  megyék  közt.  Nagyon 
is  érzik  idegen  voltukat  és  már  azért  is  tartózkodók. 
Aztán  jó  circumspectus  hagyományuk  szerint,  tudva, 
hogy  nem  tőlük  függ  a  kimenetel,  természetes  oltal- 
mazójukra,  a  királyra  bízzák  ügyüket. 

Másként  cselekszik  a  parasztság.  Az  együttérez  a 
nemzettel,  a  nemességgel.  Az  idegen  uralmat  ő  síny- 
lette meg  legjobban.  De  azt  már  nem  akarhatta,  hogy 
József  bukásával  „a  rossz  újságokkal  dugába  dőlje- 
nek a  jobbacskák  is".^  Pedig  a  nemesség  máris  kezdi 
„törni  a  paraszt  szarvát".  A  humanitás  említése  és 
az  eskü  nem  maradt  el,  de  azért  csak  kevés  megye 
nyugodott  bele  az  úrbérbe  ;  a  szabad  költözést  pedig 
alig  egy-kettő  akarta  fentartani.  A  királyi  hatalom 
ellen  megoltalmazzák  a  pórnépet,  nem  engedik,  hogy 
az  másnak  is  szolgáljon. 

Különösen  a  tiszántúli  megyékben,  hol  a  nemesi 
önérzet  a  leghangosabban  és  tán  legdurvábban  nyi- 
latkozott, készült  a  jobbágy  szabadsága  védelmére. 
A  nemesség  gyülekezik  és  fegyverkezik.  Ez  egyaránt 
szól  a  királynak  és  a  pórnépnek.  Már  csak  védelem 
szempontjából  is  ugyanazt  kell  tennie  a  parasztnak 
is.  És  mivel  a  szabad  költözést  a  királynak  köszönte ; 
mivel  az  volt  legfőbb,  egyetlen  védelmezője  urai  ellen, 

*  Horváth  Ádám  levele  Kazinczy  Ferenczhez,  Száutód, 
1790.  febr.  18.  Kazinczy  Ferencz  levelezése.  II.  36. 

a  maga  jussával  együtt  a  király  örökös  jogáért  is 
kész  kiállani. 

Ennek  a  helyzetnek  a  következése  volt  a  sza- 
bolcsi, bihari,  zempléni  parasztok  csoportosulása.  Kifeje- 
zése pedig  „a  parasztok  decretuma",  melyet  Szabolcs- 
megye 1790  május  14-én  küldött  be  az  egriérseknek. ^ 

„Óh,  eleitől  fogva  sok  kínt  látott  szegény  parasztok, 
halljátok  meg,  a  mit  mondok,  könyörüljetek  magun- 
kon, midőn  látjuk,  hogy  az  urak  igavonó  barmaikká 
akarnak  tenni,  hogy  minden  héten  hat  nap  toljuk  az 
urak  jármát." 

„Akarják  azt  is,  hogy  a  kutyái  és  disznói  vérrel 
a  mi  vérünk  egy  becsben  legyen,  csak  jókedvükből 
is  kínozhassanak,  verhessenek  és  megölhessenek  ben- 
nünket, mert  azt  mondják,  hogy  úgy  pénzekbe  vagyunk, 
mint  a  disznó  s  úgy  bánhatnak  velünk,  mint  a  disznó- 
val ;  ha  akarják  eladhatnak,  ha  akarják  megölhetnek, 
mint  a  disznót ;  akarják  a  királyt  is  úgy  tenni,  hogy 
mirajtunk  nekik  azt  a  hatalmat  megengedje  és  erre 
a  király  megesküdjön,  hogy  őket  ebben  nem  hábo- 
rítja." 

„Hát  felvegyük- e  nyakunkba  e  baromi  igát?  Hát 
disznók  vagyunk-e,  hogy  csak  annyi  a  becsületünk, 
mint  a  disznóknak,  hát  nem  embervérünk  van-e  nekünk 
is,  hogy  csak  maga  mulatságából  is  valaki  kiontsa, 
hát  nem  a  mi  fiainkból  áll  a  katonaság,  kik  a  király- 
nak híven  szolgálnak,  nem  mi  tartjuk-e  a  királyt  és  az 
ő  katonáit  és  ezért  nem  érdemeljük-e,  hogy  az  ország- 
ban legyen  egy  telkecskéje  kinek-kinek  közülünk." 

így  igazán  .  .  .  disznó  anyáktól  születtünk  volna, 
még  a  kutya  is   ilyenképen   ugatna:    „Bolond   a  pa- 

1  Egri  érseki  levéltár. 

rasztember  és  a  béka  nemesebb  teremtett  állat  volna 
nálunknál". 

Rajta  hát  egész  parasztság,  könyörülj  magadon, 
emeld  fel  botodat,  vasvilládat,  baltádat  a  kegyetlen, 
ingyenélő,  liúzó-vónó,  országpusztitó,  királytlopó  urak 
ellen,  egyező  szájjal,  szívvel  kiáltsd  mint  a  tá- 
tos  ezt: 

1.  Második  József  császárunknak  és  királyunknak 
minden  elrendelései  mellett  megmaradunk,  abból  csak 
egy  hajszálnyit  is  eltörölni  nem  engedünk,  mert  mind 
szentek,  igazságosak  és  hasznosak  valának,  mintha 
az  Isten  mondotta  volna  néki  azokat.  És  ha  valaki 
bánt,  vagy  csak  szól  is  ezért,  egyszerre  öld  meg  és 
a  mely  paraszt  azt  holtan  is  nem  üti,  azt  öld  meg, 
mert  az  is  megérdemli,  hogy  meghaljon. 

2.  Minden  földesúr  udvarából  minden  cseléd,  sza- 
kács, inas,  kocsiS;  béres,  drabant  sat.  egy  hét  alatt 
kitakarodjék,  a  földesúr  is  ne  csábítsa,  hanem  maga 
küldje,  különben  abban  a  helységben  lakó  parasztok 
a  földesurat  egész  házával  együtt  konczolják  fel,  az 
olyan  lévnyaló  udvari  cselédeket  pedig  rakásra  kötöz- 
zék és  mint  régen  a  boszorkányt,  elevenen  égessék 
meg  és  a  mely  helységbeli  parasztok  ezt  nem  fogják 
cselekedni,  észre  sem  veszik,  mikor  rájuk  rohanunk 
és  még  a  gyermekeiket  is  felkonczoljuk  az  ilyen 
veszni  szerető  parasztoknak. 

3.  Főispánok,  viczispánok,  szolgabirák,  nemhogy 
tisztségeket  feltartsák,  de  tisztségeknek  a  nevét  se 
viseljék,  külömben  magok  lesznek  magok  veszedel- 
meknek okai.  Ördöganyjától  született  lévnyaló  hajdúi, 
ti  is  hazamenjetek,  parasztok  vagytok  ti,  a  parasz- 
tokkal tartsatok,  mert  ha  nem,  lábbal  akasztatunk  fel 
benneteket  és  mindenitek  mellé  hét  urat  fogunk  állí- 

tani,  kik  majdan  harapófogóval  fogják  leszedni  a  húst 
rólatok. 

4.  Elete  veszedelme  alatt  úr  dolgára  egy  paraszt 
se  menjen,  ha  hajtani  akarják,  ölje  meg  azt  és  ha 
nem  bír  vele,  a  többi  parasztság  legyen  segítségül, 
külömben  a  hol  .  .  .  szívű  parasztok  találtatnának, 
elveszítsük  azokat,  mert  a  telektől  többé  földesurat 
nem  szolgálunk,  hanem  mint  más  országokba,  csak 
a  királynak  adózunk  és  szolgálunk.  E  végre : 

5.  Királynak  azt  választjuk,  a  ki  ellen  rebelláltak 
a  József  igazságiért,  a  kinek  atyját,  anyját  és  minden 
nemzetségét  attázták,  öszve  mi  tsinálták  a  törvény 
nélkül  élő  nemes  Uraimék,  t.  i.  kedves  Józsefünk 
öcscsét,  2-ik  Péter  Leopoldot, 

Éljen  felséges  II.  Péter  Leopold  Magyarország 
Mrálya.  Ez  a  király  nem  az,  a  kit  Nemes  Uraimék 
akarnak,  megmutatjuk  mink  .  .  .  azért 

6.  Minden  helységbeli  parasztoknak  kürtje,  zász- 
lója legyen  fekete  bagariából  veres  pántlikába  szegve, 
a  zászló  közepére  egy  zászló  ragasztva,  melyen  ez  az 
írás  legyen :  Felséges  II.  Péter  Leopold  a  mi  királyunk 
és  a  helységnek  neve  is  ott  legyen,  és  mihelyt  leg- 
kisebb csatály  esik  vagy  hallatik  valahol  az  egész 
országba,  minden  paraszt,  a  ki  csak  talpára  állhat, 
egyszerre  kiálljon  fegyveresen,  fújjon  kürtöt,  emeljen 
zászlót,  menjen  ki  a  mezőre,  vágjon  marhát,  húzzon 
hordót,  egyék  és  igyék,  roncsolja  az  urakat  az  egész 
országban. 

Mit  félünk  a  katonaságtól?  semmit  se,  mert  az  a 
mi  fiainkból  áll.  Felséges  Péter  Leopold  nem  bánt, 
mert  mi  nem  vétettünk,  hanem  a  nemesek  vétettek 
ellene,  még  pedig  halálosan.  Hát  a  nemesektől  ugyan 
félnénk-e?  Még  mondani  is  rút. 

Álljunk  erősen,  mint  a  kőfal,  hívjuk  segítségül  az 
Isten  nevét,  kiszabadít  a  nagy  nyomorúságból. 

Diaeta  pedig  már,  hogy  legyen,  nem  szükség,  mert 
már  van  királyunk,  külömben,  ha  fog  lenni,  hírünkkel 
legyen,  mert  ha  nem,  majd  teszünk  mi  itthon  diaetát, 
hogy  soha  se  volt  külömb  és  diétára  csak  az  menjen, 
ki  a  királyt  tartani  akarja. 

Két  kiváltképen  való  elmúlhatatlan  dolog. 

1.  Nemes  uraimék,  hogy  a  mi  Józsefünk  meg 
nem  engedte  nekik  a  parasztokat  húzni-vonni,  kínozni 
és  élni  a  természet  ellen  és  hogy  megmutatta,  hogy 
nemes  uraimék  nem  olyan  szentek  (a  mint  törvény- 
könyvük tartja),  hogy  a  töralöcz  csak  a  parasztoké 
volna,  hanem  ő  kemék  is  megérdemlik  azt,  mit 
tovább :  felette  mocskolták,  mi  pedig  adjuk  meg  méltó 
dicséretét.  Az  országban  levő  52  vármegyék  szám- 
szerint 52  márvány  kőoszlopot  emeljenek  méltó  dicsé- 
retül emlékezetére,  még  pedig  az  lenne,  addig  is 
hamarjába  minden  helységbeli  parasztok  a  helység 
végén  emeljenek  faoszlopot,  melyre  ragaszszanak  egy 
papirost  ilyen  írással:  a  megholt  II.  József  dicsére- 
tére emelt  oszlop,  külömben,  ha  valamely  helységbeli 
parasztok  olyan  .  .  .  szívűek  volnának,  hogy  ezt  cse- 
lekedni nem  mernék,  az  olyan  parasztokból  Második 
József  dicséretére  a  helység  végén,  mikor  észre  sem 
veszik,  halmot  fogunk  rakni. 

2-szor.  Más  oszlopot  is  emeljenek  egészen  mellette 
a  József  oszlopának,  melyen  ez  az  írás  legyen :  Fel- 
séges II.  Péter  Leopold  Magyarország  királya,  kirá- 
lyunk és  atyánk. 

Vágja  ki  a  két  oszlopot  akárki,  bár  lássa. 

Dátum  Magyarország  anno  1790. 

Ezt  a  currenst  mindenfelé   vigyétek,  hogy  a  sze- 

gény  sok  kínt  látott,  megnyomorult  állapotján  kesergő 
parasztság  tudván  mihez  tartsa  magát,  egy  szívvel 
légyen  az  országban.  Ne  féljünk. 

Ha  akarod  tudni,  ezt  többen  írták,  mint  nyolcz- 
van  parasztok.  Vidd  haza,  add  a  paraszt  bírónak, 
olvassa  el  a  parasztok  előtt,  küldje  faluról-falura 
Bécsig." 

Gr.  Sztáray  Mihály  főispán  azért  küldte  e  kiált- 
ványt az  érsekhez,  hogy  rendelkezzék,  világosíttassa 
fel  a  papokkal  a  népet.  Még  lázadásnak  sincsen  semmi 
nyoma.  ^ 

Nem  is  volt  ez  pillanatnyi  hatásra  számított  irat, 
mintegy  véres  kard,  mely  a  parasztok  százezreit  össze- 
gyűjti a  nemesség  ezrei  ellen.  A  ki  oly  erősen  beszél, 
nem  cselekszik  erősen.  Fenyegetés  voltezanemesifenye- 
getéssel  szemben.  Az  a  véres  ellenállás,  melylyel  1791 
utánazúj,  aparasztokrakedvezőtlen  korcsmai  rendszabás 
sok  helyütt  találkozott,  minden  esetre  erős  bizonyíték 
a  mellett,  hogy  a  parasztság  1790-ben  sem  nézi  tét- 
lenül egy  sokkal  nagyobb  és  értékesebb  jognak,  a 
szabad  költözésnek  megszorítását,  személyes  szabad- 
ságának újra  elvételét.  De  egyelőre  fegyverfogásra 
még  nem  volt  ok. 

Nem  volt  ok  más  szempontból  sem.  A  parasztság 
egynek  vallja  ügyét  a  királyéval.  De  hiszen  még  csak 
feszegetik  az  örökösödési  jogot,  nyíltan  nem  szakadt 
el  a  nemesség.  Nem  volt  hát  szükség  azt  pórlázadás 
által  arra  figyelmeztetni,  hogy  még  sem  egyedül  ren- 
delkezik az  országgal. 

Kitűnik  a  hadi  tanács  levelezéséből,  hogy  ott  várták, 

^  Ugyanott  Szabolcs  megye  írásaiból  kitűnik,  hogy  főkép 
bocskoros  nemesek  izgatták  a  népet. 

szinte  remélték  a  parasztháború  kitörését.  Mily  nagy 
elégtételökre  vált  volna,  a  büszke,  nemzeti  felséget 
emlegető  kiváltságosokat  a  tőlük  annyira  gyűlölt  sereg 
fegyverével  megmenteni  a  kaszától.  Mert  arra,  hogy 
a  parasztokat  segítsék  az  urak  ellen,  a  magyar  alkot- 
mány bécsi  ellenségei  sem  gondoltak.  Alig  egy  fél  év 
előtt  égtek  Francziaország  kastélyai,  kerültek  kasza- 
élre Európa  első  aristokratiája  leghíresebb  neveinek 
viselői.  A  forradalom  csak  ettől  az  időtől  fogva  vált 
valóban  uralkodóvá;  a  kiváltságosokkal  együtt  meg- 
ingott a  trón  is. 

Voltakép  tehát  nem  tesz  a  paraszt  mást,  minthogy 
utánozza  a  megyét.  Szellemileg  szolga  akkor  is,  mikor 
anyagi  szabadságra  tör.  A  programm  ugyanaz,  csak- 
hogy visszájáról.  A  nemes  megye  megsemmisíti  11.  József 
rendelkezéseit ;  a  paraszt  meg  akarja  azokat  örökíteni. 
A  nemes  kétségbe  vonja  11.  Leopold  örökösödési  jogát ; 
a  pór  élteti  eleve  is  Péter  Leopoldot,  „mást,  mint  a 
kit  nemes  uraimék  akarnak".  A  kiváltságos  az  1741. 
8.  alapján  maga  szabad  birtokának  nézi  az  egész 
hazát,  egész  lakosságával  együtt,  a  jobbágy  magának 
akarja  „telekecskéjét"  úri  szolgálat  nélkül.  A  megye 
mindenhatóvá  akarja  tenni  magát ;  az  alattvaló  egé- 
szen meg  akarja  semmisíteni. 

Jellemző  még  az  úri  cselédek,  különösen  a  hajdúk 
iránt  nyilvánuló  nagy  harag.  A  nép  az  uralkodó  osz- 
tálynak tőle  elszakadt  janicsárait  látja  bennök.  Aztán 
meg:  gyűlölet,  irigység  mindig  az  ellen  fordul  első 
sorban,  ki  csak  egy  fokkal  áll  magasabban :  a  sok- 
kal magasabban  állónak  kevesebb  jut. 

Meg  volt  tehát  a  legkomolyabb  összeütközés  csi- 
rája. De  ennek  fejlődése  nem  volt  önálló,  socialis 
viszonyoktól  függő,  hanem  csak    egy    része    volt   az 

általános  politikai  fejlődésnek.  Tovább  mehetünk.  Lát- 
tuk, hogy  a  magyar  mozgalom  keletkezésére  és  növe- 
kedésére nemcsak  a  belső  tényezők  voltak  befolyással, 
hanem  roppant,  bizonyos  döntő  hatása  volt  az  általá- 
nos politikai  helyzetnek  is.  Ha  már  közjogi,  politikai 
tekintetben  sem  képes  Magyarország  a  maga  erejéből 
megvalósítani  kívánságait,  még  kevésbbé  lehetséges 
ez  társadalmi  téren. 

Ismernünk  kell  tehát  a  külföldi  bonyodalmakat  és 
azok  visszahatását  hazánkra. 


ÖTÖDIK  FEJEZET. 


Az  európai  politika  és  Magyarország. 

Még  az  egyensúly  politikájának  csillagzata  ural- 
kodott az  európai  kabinetek  egén.  Ezt  az  egyensúlyt 
a  szövetségek  egész  rendszere  volt  hivatva  megoltal- 
mazni, mert  kivétel  nélkül  minden  államnak  a  hódítás 
volt  a  kimondott  czélja.  Az  oly  hatalmasan  előre 
törekvő  országok,  mint  a  porosz  és  az  orosz,  nagyon  is 
megbolj^gatták  ezt  az  egyensúlyt.  Azt  már  csak  úgy 
lehetett  megóvni,  hogy  az  irigy  és  féltékeny  hatalmak 
arányosan  jutottak  zsákmányhoz  „recompensatióhoz". 
Mert,  hogy  a  törekvőé  a  világ,  a  pusztulónak  a  ham- 
vaiból pedig  új  élet  fakad,  ez  volt  a  diplomaták  titkos 
bölcsességének  alfája  és  ómegája,  csak  úgy,  mint  most. 

Az  egyensúly  politikája  egyes  államok  túlnyomó, 
a  többire  veszélyessé  válható  hatalomra  jutásának  volt 
egyenes  következése.  A  Habsburgok  monarchiája  ellen 
jött  létre  az  első  nagy  politikai  coalitio,  1526-ban, 
melyhez  a  még  független  Magyarország  is  csatlako- 
zott. XIV.  Lajos  hegemóniája  okozta  a  Habsburgok 
szövetkezését  a  tengeri  hatalommal.  Mialatt  aztán  a 
két  nagy  versenytárs  egymást  annyira  gyengítette, 
hogy  mellettök  más  számbavehető  erők  is  támadhat- 
tak, megszületett  a  nagyhatalmaknak  máig  is  az  euró- 
pai közállapotokat  szabályozó  rendszere.  Európa  tere 

kitágult;  a  nagy  bonyodalmak  gyakran  a  Kelet 
vagy  az  indiai  és  amerikai  gyarmatok  birtoka  fölött 
eredt  összeütközésekből  támadtak.  De  éppen  a  ver- 
senytársak sokasága  okozta,  hogy  most  már  univer- 
salis  monarchiáról  nem  lehetett  szó.  Többen  voltak 
már  a  versenyzők;  a  verseny  dija  pedig  már  nem 
volt  oly  kápráztatóan  nagy,  mint  V.  Károly,  II.  Fülöp 
és  XIV.  Lajos  korában. 

Utoljára  az  1783-iki  nagy  békekötések  szabtak 
az  egyes  államok  ambitiójának  és  területének  határt. 
Francziaországnak  Hollandiával  és  Spanyolországgal 
szövetségben  és  Oroszország  által  is  támogatva,  sike- 
rült az  északamerikai  gyarmatokat  elválasztania  anya- 
országuktól. Viszont  Anglia  megtartotta,  páratlan  küz- 
delem után,  annyi  vetélytárssal  szemben  is  tengeri 
hegemóniáját  és  az  ifjabb  Pitt  kormánya  alatt  komo- 
lyan hozzálátott  sebei  gyógyításához,  míg  ellenfelét  a 
rossz  kormányzás  és  az  egyre  növekedő  financiális 
baj  egyre  fokozódó  tehetetlenségbe  döntötték.  Közép- 
Európában  fennáll  a  félszázados  rivalitas  a  Hohen- 
zollernek  és  Habsburgok  között.  Nagy  Fridrik  utolsó 
nagy  diplomatiai  tette  a  német  fejedelmek  egyesítése 
volt  II.  József  azon  törekvései  ellen,  melyek  a  római 
császárságot  névleges  hatalomból  valódivá  akarták 
változtatni.  A  császár  1786-ban  lehetőnek  tartotta  a 
porosz  szövetséget,  mely  e  két  államnak  biztosítaná 
a  vezérszerepet  Európában.  De  Kaunitz  csakhamar 
meggyőzte  őt  tervei  kivihetetlen  voltáról.  A  porosz 
1787-ben,  új  királya,  II.  Fridrik  Vilmos  alatt,  erélye- 
sen lép  fel,  Hollandiában  a  maga  befolyását  teszi 
döntővé  a  franczia  ellen  és  az  orániaiak  uralmának  biz- 
tosítása által  nemcsak  a  franczia  tekintélyt  csorbítja, 
hanem  egyúttal  Angliához  is  közeledik. 

Még  „Kaunitz,  „Európa  kocsisa",  vezeti  a  monar- 
chia külső  politikáját.  Minthogy  szemében  még  min- 
dig a  porosz  hatalom  visszaszorítása  a  főczél,  fenn- 
tartja és  ápolja  azt  a  szövetséget,  melyet  1756-ban 
Nagy  Fridrik  ellen  összehozott.  A  franczia  és  spanyol 
udvarokkal  a  családi  összeköttetés  biztosította  a  jó 
viszonyt ;  a  versaillesi  udvarral  még  fennállott  a  régi 
szövetség.  De  mivel  a  franczia  közvélemény  mind 
erősebben  e  szövetség  ellen  fordult ;  és  a  belső  zava- 
rok lehetlenné  tették  XVI.  Lajosnak  sógora  hathatós 
támogatását,  mindinkább  az  oroszszal  való  szövetség 
lépett  előtérbe.  II.  Katalinnal  már  1782-ben  meg- 
egyezés jő  létre  Törökország  felosztását  illetőleg. 
1787-ben  a  czárnő  megindítja  a  háborút  és  magával 
ragadja  a  császárt  is.  De  ez  nem  hozza  meg  a  várt 
könnyű  babért,  sőt  az  1788-iki  hadjárat  nyilt  kudarcz- 
czal  végződik.  Ez  alatt  a  belga  felkelés  is  gyengíti 
a  császár  állását,  a  mindjobban  erősödő  és  nyilvá- 
nuló magyar  ellenzék  pedig  legnagyobb  erőforrását 
vonja  el  a  monarchiától. 

Ezt  az  időpontot  siet  felhasználni  a  porosz  diplo- 
matia.  A  két  császárság  szövetségével  szemben  gr.  Hertz- 
berg  porosz  minister  szövetségre  lép  a  portával,  támo- 
gatja és  biztatja  a  Galiczia  visszaszerzésére  czélzó  len- 
gyel nemzeti  törekvéseket,  Svédországot  harczba  keveri 
a  muszkával  és  Hollandiával  egyetértve,  előmozdítja  a 
belgák  függetlenségi  mozgalmát.  Kész  nagy  háborút 
viselni  és  egész  Európát  felforgatni,  hogy  megszerezze 
országának  Danzig  és  Thorn  városait,  melyeket 
a  lengyelek  a  visszanyerendő  Galiczia  fejében 
készek  voltak  átengedni  a  porosznak.  Vele  tart  a 
két  tengeri  hatalom  —  Hollandia  és  Anglia  —  és 
mivel  ezek  természetes  ellensúlyát,  Francziaországot,. 

lekötve  tartja  a  forradalom,  a  két  császárságot  pedig 
a  török  háború,  világos,  hogy  a  politikai  helyzet 
mennyire  kedvez  a  porosz  terveknek. 

Nem  sokat  változtatott  ezen  az  1789-ben  a  törökök 
ellen  viselt  győzelmes  háború  sem.  Az  ebből  eredő 
haszon  sokkal  kevesebb  volt,  mint  a  Belgium  nyílt 
elszakadásából  és  a  magyar  megyék  ellenállásából 
eredő  kár.  II.  József,  ki  sokkal  tisztábban  látott  kül- 
ügyi kérdésekben,  mint  belső  ügyekben,  halála  előtt 
felismeri,  hogy  politikája  az  örvény  szélére  vitte  biro- 
dalmát. De  méltán  tűrhetetlennek  tartván  a  porosz 
túlsúlyt,  az  elől  meghátrálni  nem  akar.  Kész  arra, 
hogy,  noha  a  török  háború  még  tart,  serege  nagyobb 
részét,  Laudon  alatt,  a  porosz  határra  küldje.  Rende- 
letei visszavonása  által  Magyarországon,  a  legnagyobb 
elvi  áldozat  árán  helyre  akarja  állítani  a  nyugalmat 
és  engedelmességet,  hogy  délen  és  északon  is  a  siker 
reményével  küzdhessen.  Az  egyensúly  helyreállítását 
pedig  attól  remélte,  hogy  Angliát  elvonja  a  porosz 
szövetségtől.  Ez  a  két  elhatározása :  a  magyar  köve- 
telések megadása  és  az  angol  barátság  keresése  egy 
időbe  esik  és  egyaránt  bizonyítja  éles  látását  és  azt 
a  tényt,  hogy  még  nála  is  a  külső  politika  követel- 
ményei döntöttek  a  belső  politika  ügyében  is.^ 

így  vergődött  a  Habsburgok  nagyhatalmi  politi- 
kája akkor  is  azon  pólusok  közt,  melyek  századokon 
át  irányt  adtak  neki.  A  magyar  rendek  joga  az  adó 
és  a  katonaság  megszavazásához,  a  kénytelenség, 
hogy  minden  hathatós  fellépés  szükséges  eszközeinek 
elnyerése  végett  oly  tényezőkhöz  forduljanak,  melyek 
lényegökben  függetlenek  az  udvartól    és    a  központi 

^  Bécsi  állami  levéltár.  Állami  kanczell.  akták. 

kormánytól,  volt  mindig  legerősebb  ösztön  az  abso- 
lut,  beolvasztó  rendszer  követésére.  Csak  ez  nyújt- 
hatta a  dynastiának,  felelősség  és  halasztás  nélkül  a 
gyakran  messzelátó  tervei  keresztülviteléhez  szükséges 
anyagi  erőt.  Viszont  a  rendszer  túlhajtása,  a  magyar 
nemzeti  és  alkotmányos  ellenállás  kihívása,  nemcsak 
a  hódítást  tette  lehetetlenné,  hanem  sarkaiban  is  meg- 
rendítette a  birodalmat. 

Anglia  politikájának  a  török  birodalom  fenntar- 
tása, az  orosz  terjeszkedés  visszaszorítása  volt  akkor 
a  czélja  és  az  is  maradt,  majd  egy  századon  át.  — 
A  hozzá  való  közeledés  tehát  a  Balkán  félszigeten 
való  előnyomulás  tervének  elejtését  jelentette.  Magyar- 
ország kibékítése  a  roskadozó  birodalom  helyreállítá- 
sának volt  első  alapfeltétele.  Kaunitz  az,  ki  legerő- 
sebben sürgeti,  és  végre  az  európai  helyzetre  való 
tekintettel  reábírja  az  elveihez  oly  szenvedélyes  meg- 
győződéssel ragaszkodó  császárt. 

így  a  magyar  nemzeti  mozgalom  ismét  jelentős 
tényezőjévé  vált  az  általános  európai  politikának. 
II.  Fridrik  Vilmos,  midőn  a  magyar  ügyet  felkarolja, 
Szulejmán  szultánnak  és  XIV.  Lajosnak  lép  történeti 
örökébe.  Az  elnyomás  arra  kényszerítette  ezt  a  nem- 
zetet, hogy  idegen  hatalomnál  keressen  menedéket. 
Ausztriának  pedig  mindig  volt  ellensége,  ki  a  maga 
javára  használja  fel  ezt  az  önként  kínálkozó  fegyvert. 

Régebben  is  mindig  a  magyar  kereste  a  külső 
pártfogást;  most  sem  volt  máskép.  Már  1788  nyara 
óta  megkezdődik  egyes  magyarok  tapogatódzása :  nem 
szerezhetnék-e  vissza  elvesztett  szabadságukat  és  kivált- 
ságaikat valamely  külföldi  hatalmasság  segítségével. 
Természetesen,  a  törökre  gondolnak  első  sorban,  ki 
akkor  sikerrel  harczol  a  császár  ellen.  Berzeviczy  János 

Marczali:  1790-91.  országgy.  16 

sárosi  földbirtokos  egy  megbízott  emberét  küldi  a  bel- 
grádi basához.  Öt  a  földmérés,  a  nemesi  adómentesség 
veszélye  késztette  e  lépésre.'  Midőn  aztán  Lengyel- 
országban is  feltámad  a  nemzeti  mozgalom,  ez  vissza- 
hat a  felvidékre,  mely  mindig  szoros  anyagi  és  érzelmi 
összeköttetésben  állott  a  nemesi  respublikával.  Az 
orosz  szövetség  akkor  is  népszerűtlen  volt ;  a  lova- 
gias, költekező,  szerencsétlen  lengyelért,  ki  erényei- 
ben, hibáiban  annyira  hasonlított  a  magyar  úrhoz, 
lelkesedtek  a  jó  szomszédok.  A  porosz  összeköttetés- 
nél hiányzik  ez  az  érzelmi  momentum.  A  nemzeti  sza- 
badság visszaszerzéséhez  szükséges  volt  egy  elsőrendű 
hatalmasságnak  fellépése  a  császár  ellen ;  a  lengyel 
és  török  mégis  csak  kevés  a  császári  hatalom  meg- 
töréséhez. De  épp  oly  fontos  Poroszországra  nézve  a 
császár  erejének  az  a  megbénítása,  melyet  egy  ma- 
gyar felkelés  és  csakis  ez  okozhat.  Ezért  itt  a  porosz 
diplomatia  lép  fel  mint  izgató ;  az  küld  ide  ügynö- 
köket ;  az  keresi  az  összeköttetéseket  azon  férfiakkal, 
kik  egyéniségüknél  vagy  állásuknál  fogva  alkalmasak 
voltak  a  nemzetnek  vagy  legalább  egy  részének  tábo- 
rába terelésére. 

Most  már  elég  világosan  látható,  miben  állott  a 
módszer  és  eredménye."^  Egy  volt  császári  tiszt,  gróf 
Hompesch,  különösen  a  felső  magyar  megyékben,  hol 
mindig  legerősebb  volt  az  ellenzéki  szellem,  toborzott 
párthíveket.  A  hangulat  kedvezett.  Bécsben  a  porosz 
követ,  gr.  Jacoby,  szította  atüzet.  A  fegyverkezés  folyt ; 
már  királyválasztásról  is  beszéltek  és  készek   voltak 

1  Kanczelláriai  elnöki  akták.  1790.  136. 

*  A  magam  régibb  kutatásain  kívül  lásd  Wertheimer  Eduárd 
tanulmányát,  mely  igen  becses  anyagot  nyújt.  11.  Fridrik  Vil 
mos  és  Magyarország.  Budapesti  Szemle  1902. 


í 


AZ   EDRÓPAI   POLITIKA    ÉS   MAGYARORSZÁG.  243 

Károly  Ágost  szász-weimari  herczeget,  a  nagy  Mae- 
cenast,  királyul  elfogadni.  De  voltakép  igen  kevesen 
voltak  a  beavatottak,  még  kevesebben  azok,  kik  csak- 
ugyan komolyan  gondoltak  a  trónváltozásra.  Éppen  a 
protestánsok,  kik  legjobban  lelkesedhettek  volna  e 
tervért,  nem  feledhették,  mit  tett  József  értök.  Katho- 
likus  pedig  csak  nem  rajonghatott  protestáns  fejede- 
lemért, sem  szabadságszerető  magyar  a  porosz  despo- 
tismusért. 

Magyarország  legnagyobb,  legdöntőbb  része  ősi, 
történeti  jogáért  küzdött.  A  porosz  összeköttetés  két- 
ségtelenül fontos  szolgálatot  tett,  de  mihelyt  január 
28-án  megtörtént  a  helyreállítás,  arra  többé  nem  volt 
szükség. 

Mégis,  mint  láttuk,  csak  ekkor  lép  igazán  előtérbe 
az  az  irány,  mely  nyiltan  feszegeti  a  trónöröklés  és 
a  trónfosztás  jogát.  Az  a  felfogás  válik  a  megyék 
túlnyomó  részénél  uralkodóvá,  hogy  a  nemesi  szabad- 
ságot és  a  nemzet  jogát  egyaránt  csak  a  független 
magyar  állam  berendezése  képes  mindenkorra  bizto- 
sítani. 

Lehető-e  ez  Habsburg-uralom  alatt?  Harmadfél 
század  szomorú  története  nemmel  felelt  a  kérdésre. 
Ha  pedig  csakugyan  a  nemzet  rendelkezik  a  felség 
jogával ;  ha  a  Habsburg-ház  Mária  Terézia  túlkapásai 
és  József  nyilt  erőszaka  által  eljátszotta  azt  a  jogot, 
melyet  az  1723-iki  törvények  biztosítottak  részére:  itt 
van  most  a  mód  és  alkalom,  egy  új  dynastia  behívása 
által  felújítani  a  magyar  birodalom  fényes  korszakait ; 
elszakadni  a  habsburg-lotharingiai  háztól,  Ausztriától. 
József  nagy  elhatározását  nem  magyarázhatta  más^ 
mint  a  gyöngeség  tudata;  Leopold  pedig  csak  azért 
oly  kegyes  és  engedékeny,  mert  erőszakot  nem  alkal- 

16» 

mázhat.  Az  a  politikai  constellatio  ugyanis,  melynek 
Magyarország  váratlan  változását  köszönhette,  U.  Jó- 
zsef halála  után  is  egészen  fennáll  és  a  legszebb 
sikerrel  kecsegtet. 

Ha  csak  a  Habsburg-iga  levetéséről  van  szó,  a 
mechanikus  kapcsolat  megszüntetéséről,  legtöbb  előnyt 
a  porosz  nyújt.  Mert  az  N.  Fridrik  óta  épp  úgy  rivális 
hatalma  a  császároknak,  mint  előbb  a  török  és  a  fran- 
czia.  A  kuruczok  és  bujdosók  utódaitól  természetes, 
hogy  n.  Fridrik  Vilmoshoz  fordultak.  Minthogy  pedig 
az  akkor  szintén  nagy  forrongásban  levő  Lengyel- 
ország ugyancsak  a  berlini  udvarba  veti  reményét  a 
muszka  elnyomás  ellenében :  a  porosz-magyar-lengyel 
solidaritas  természetes  alapokon  látszik  nyugodni.  Len- 
gyelországtól megkövetelte  a  porosz  király  támogatá- 
sának bérét;  Magyarországot  eleinte  egészen  magá- 
n;ik  akarta.  Azt  hitte,  hogy  voltakép  neki  van  ott 
örökös  joga  és  jellemző,  hogy  Hetzbergnek  kellett 
őt  figyelmeztetni  igényeinek  hiú  voltára.  Most,  mint 
utasításaiból  kitűnik,  egyelőre  elég  haszonnak  tar- 
totta, ha  Magyarország  Ausztriától  elszakad.  Vagjds, 
megelégszik  vetélytársa  bukásával ;  aztán  Magyar- 
ország dolga  megmaradásáról  gondoskodni. 

De  ha  igazán  a  jövő,  a  nemzet  állandó  nagysága 
és  boldogságának  biztosítása  követeli  az  elszakadást, 
akkor  a  porosz  legföUebb  egyelőre  felhasználható  szö- 
vetséges, de  befolyásának  az  osztrák  helyébe  tétele, 
alig  látszhatik  nyereségnek. 

E  gondolkodásból  származott  az  az  irat,  mely 
tán  valamennyi  függetlenségi  nyilatkozatunk  közt  leg- 
komolyabban tárgyalja  az  elszakadás  országrendítő 
kérdését. 

Jelmondata:  közügyekben  azt   kell   megállapítani, 

mi  állandó  és  javára  válik  az  utódoknak.^  De  azért 
a  jelen  helyzetből  indul  ki.  Közelinek  látszik  az  a 
boldog  kor,  melyben  a  despotismus  békóit  összetörik 
és  az  emberiség  jogai  feltámadnak.  Midőn  a  három 
nagy  császárság,  félmillió  katonát  állitva,  egymás 
ellen  küzd,  egyszerre  összeomlik  a  franczia  királyság, 
annyi  század  műve.  Halárus  nők  kezdik,  aszonyok, 
gyermekek,  kézmívesek  fegyvertelen  csapatja  elfog- 
lalja Európa  legerősebb  kastélyát  és  a  király  bele- 
nyugszik a  legdemokratikusabb  alkotmányba.  Bel- 
giumban, az  a  sokaság,  melynek  a  vallásos  fanatismus 
adta  kezébe  a  fegyvert,  csodálatos  módon  szintén 
politikai  szabadságra  törekszik.  Egyaránt  ezért  küz- 
denek az  előkelők  és  az  emelkedett  ideákra  képtelen 
plebs.  Ily  különböző  erők  közös  actiója  megsemmi- 
síti a  zsarnokságot,  megfutamítja  a  rendes  hadsere- 
get. 300,000  fegyveres  urát  megfosztják  trónjától  s 
kimondják  a  függetlenséget. 

Hazánkban  a  fundamentális  constitutio  felforgatása 
után,  miután  annyi  repraesentatiót  meg  se  hallgattak 
és  már  remélni  sem  mert  senki,  egyszerre  váratlanul 
helyreáll  a  törvény,  maga  a  felforgató  visszaadja 
szabadságunkat  és  visszahelyez  előbbi,  szintén  tör- 
vénytelen állapotunkba. 

Ha  bámulatot  érdemelnek  a  despotismus  hőstettei, 
mennyivel  méltóbb  arra  az  emberiség  küzdelme  leg- 
nemesebb jogaiért,  midőn  ismeretlen  erők  állanak  az 
igazság  szolgálatában  és  a  tyrannus  fölött  győz  az 
ártatlanság.  Szép  gondolat,  hogy  a  hatalmasoknak 
ellen  lehet  állani ;  hogy  a  legszebb    tervek   is   hajó- 


^  In  publicis  id  constituendum,  quod  stabilé  et  prodest  pos- 
teritati. 

törést  szenvednek  a  szabadság  szirtjén  és  hogy  ben- 
nünk is  van  erő,  ha  egyetértünk. 

Ez  események  bizonyítják,  mennyire  omladozó 
minden,  a  természet  korlátain  túllépő  hatalom.  József, 
ez  a  nagylelkű,  méltán  csudált  fejedelem,  mégis 
gyalázatot  vont  magára,  mihelyt  absolut  hatalomra 
tört.  Győzhetetlennek  vélt  serege,  melyet  államai  kime- 
rítésével szervezett,  a  készületlen,  békés  töjök  ellen 
nem  ment  semmire.  Csak  akkor  győzött,  midőn  a  hal- 
dokló császár  Európa  gúnyja  lett,  húgát  Franczia- 
országban  földig  alázták,  a  belgák  meg  fellázadtak. 
Ekkor,  borzasztó  lelki  küzdelem  után  visszavont  min- 
dent és  jóhiszemíísége  záloga  gyanánt  visszaküldte 
a  koronát. 

Ez  alatt  lassan  Bécsbe  utazik  öcscse,  Leopold. 
Magyar  királynak  nevezik,  annak  hirdetik  az  újságok, 
de  alaptalanul.  Diaetát,  koronázást  hirdet,  mindent 
megígér,  mit  csak  kívánni  lehet,  mindenkép  fölötte 
kegyesnek  mutatkozik  a  magyarok  iránt. 

Pedig  csuda  volna,  ha  ö,  azon  nemzetség  sarja- 
déka, mely  minket  három  századja  elnyomni  töreke- 
dett, ő,  kit  Itáliában  neveltek,  olasz  elvekben,  őszinte 
szándékkal  viseltetnék  nemzetünk  iránt.  Édes  ópium 
ez,  mit  nekünk  kínál,  mert  máskép  nem  tehet.  Már 
csak  kegyéből  is  következtetni  lehet,  minő  súlyos  a 
betegség.  Sokszor  Ígértek  már  mindent,  de  mihelyt  a 
veszély  megszűnt,  visszatért  a  kényuraság,  mely  szük- 
ségben hízelegni  is  tud. 

Fejtegeti  azután  a  magyar  királyság  örökös  voltát 
és  az  osztrák  ház  uralmának  törvényes  alapjait.  Tör- 
vényes jogaink  fenntartása  mindig  ki  volt  kötve, 
1723-ban  is.  Ha  tehát  ezek  ellen  vétenek,  megszűnik 
az  ország  kötelezettsége.  Magyarországnak    joga   lett 

volna  József  császárt  letenni,  nem  csak  az  aranybulla 
alapján,  hanem  Szt.  István  törvénye  alapján  is. 

Minthogy  minden  osztrák  uralkodó,  Mária  Teréziát 
sem  véve  ki,  mindig  vészes  szándékkal  volt  Magyar- 
ország iránt ;  minthogy  egy  sem  tartotta  meg  a  szer- 
ződéseket; minthogy  alattuk  mindig  „izgatott,  boldog- 
talan, mellőzött  és  ámitott  volt  hazánk" ;  minthogy, 
mert  idegen  országok  urai,  Magyarországot  nem  a 
saját  hasznára  kormányozzák ;  ki  tagadhatja  azt  a 
jogunkat,  hogy  ezt  az  idegen,  lotharingiai  ágat  elmoz- 
díthassuk. Ha  a  felségsértést  megtorolják  az  utódokon 
is,  miért  nem  II.  József  zsarnokságát  is? 

Az  ily  fontos  lépéshez  azonban  a  nemzet  egyet- 
értése kell,  nem  elég  néhányaknak  esztelen  kicsapon- 
gása.^  A  diaetán  összegyúlt  rendek,  a  hogy  elfogad- 
ták, el  is  törölhetik  az  osztrák  successiót.  Láttuk, 
hogy  ezt  a  természet  és  a  népjog,  de  a  magyar  jog 
is  megengedi.  Az  a   kérdés,   javasolja-e   a   politika? 

Az  uralkodók  már  azért  sem  lehettek  igazságosak 
Magyarország  iránt,  mert  többi  országaik  és  hazánk 
közt  természetes  a  collisto.  De  különben  is  természet- 
ellenesnek látszik,  hogy  Magyarország  Ausztriának 
legyen  alávetve.  A  történet  bizonyítja,  hogy  minden- 
ben különb  Ausztriánál.  Azt  is  bizonyítja,  hogy  kárára 
volt  ez  az  uralom.  Ebben  a  nexusban  a  legjobb  feje- 
delem sem  igen  tehetne  mást.  Mindig  feláldoznak  a 
külföldiek  és  az  egész  monarchia  hasznának,  mert 
annak  mi  vagyunk  leggazdagabb  része.  ^  Ha  tehát 
egészen  igazságos  is  az  uralkodó,  a  mi  rovásunkra 
kell  hogy  gyarapítsa  amazokat.  „Ausztria  a  mierőnk- 

^  Non  libidó  effreuata  aliquorum. 
-  Totius  monarchiáé. 

kel  dicsekszik,  a  mi  katonánkkal  harczol,  a  mi  hú- 
sunkkal él,  a  mi  gabonánkkal  táplálkozik,  a  mi  ér- 
czeinkkel  gazdagodik.  Nekünk  csak  a  „glória  obsequii" 
marad.  Mostohája  vagyunk  a  monarchiának ;  termé- 
nyeink eladását  megnehezítik.  Elénk  teszik  a  németek 
az  olaszt,  minden  söpredéket ;  mindenben  megcsal- 
nak. 300  éve  hiába  várunk  javulást.  Szabad  alkot- 
mányunk sohasem  volt  biztosságban.  Akármennyit 
esküdtek,  mindig  egyformán  akartak  bánni  velünk  és 
a  többi  provinciával,  mert  igy  követeli  az  állam 
érdeke." 

A  magyar  katonát  kiviszik,  az  idegent  behozzák, 
a  nemzet  lelkét  békóba  verik,  a  mágnásokat  és  gaz- 
dagokat Bécsbe  csalják,  házasságokkal  odakötik,  fény- 
űzéssel, költséggel  tönkreteszik,  az  erkölcsök  ősi 
egyszerűségét  megszüntetik.  Egyaránt  alkalmazzák  a 
cselt  és  az  erőszakot. 

Előttünk  törvényes  szabad  alkotmányunk  és  nem- 
zeti boldogságunk  a  legszentebb.  Az  uralkodó  köte- 
lessége pedig  a  közjó  előmozdítása,  különben  méltat- 
lan és  az  egész  nemzet  ítél  fölötte. 

Ezért  a  magyar  birodalom  karai  és  rendéi,  kik  az 
egész  országot  képviselik,  e  nevezetes  pillanatban  össze- 
gyűlve, egyhangúlag  el  fogják  határozni  azt,  mit  e  boldog 
kerszak,  a  közjó  állandósága,  az  utókor,  az  egész 
Európának  minket  átölelni  kész  szabad  nemzetei  mél- 
tán követelhetnek :  felszabadítják  hazánkat  az  oszt- 
rák iga  alól. 

Nincs  most  császár,  sem  király,  Ausztria  erőtlen, 
kincse  kimerült,  egész  Európa  ellensége,  mindenfelől 
háborúban  áll,  a  polgárok  ellenben  készek,  a  magyar 
katona  elpártol  a  zsarnokságtól  s  hazája  védelmére 
készül.  Fel  kell    használni    az    alkalmat.    Mellettünk 

igaz  ügyünk  s  a  nemzetek  közvéleménye.  Ha  elmu- 
lasztjuk, jaj  nekünk.  Visszakerülünk  a  régi  baromi 
állapotba ;  sem  életünk,  sem  halálunk.  Századok  múl- 
hatnak el,  míg  hasonló  alkalom  akad. 

Ne  vonja  ki  tehát  magát  a  diaeta  ezen  szent  köte- 
lesség alól,  mert  ha  ezt  nem  teljesiti,  a  magyarra 
mindörökre  rásüti  a  bélyeget,  hogy  nem  is  méltó 
a  szabadságra.  Nyilvánitsa  ki  merészen  és  egyhan- 
gúlag, hogy  az  osztrák  örökösödés  fonala  megszakadt 
és  helyreállott  a  szabad  királyválasztás  ősi  joga. 

Ez  az  elhatározás,  mint  kifejtette,  népjogon  és 
tulajdon  jogainkon  alapul,  politikailag  véve  pedig  azok- 
hoz tartozik,  melyeket  a  siker  törvényesít.  Erre  soha- 
sem lehetett  nagyobb  remény.  Homeros  szerint,  az 
első  király  szerencsés  rabló  volt :  ha  nem  szerencsés, 
felkötik.  így  a  nemzetet  is  csak  merészsége  teheti 
szabaddá.  Éljünk  az  alkalommal,  a  többit  bízzuk  a 
gondviselésre. 

Hát  hálátlanok  legyünk,  elpártoljunk  a  családtól, 
mely  felszabadított  a  török  alól?  Inkább  azt  kellene 
kérdezni :  meddig  akarjuk  tovább  játszani  a  kifacsart, 
eldobott  ezitrom  szerepét.  Leopold  keresztes-  és  len- 
gyel hadakkal  felszabadította  Magyarországot,  de 
aztán,  mint  meghódított  tartománynyal  bánt  vele.  Mit 
sem  nyertünk  vele.  De  feltéve,  hogy  csakugyan  Ausztria 
szabadított  meg :  ugyancsak  megszolgáltuk  a  porosz, 
spanyol,  franczia  háborúkban,  melyeket  Ausztria  nem 
viselhetett  volna  nélkülünk. 

Ha  ezekről  szóltam,  mindig  azt  vetették  ellenem, 
hogy  Magyarország  fenn  sem  tarthatja  magát.  Ennek 
oka  azonban  csak  az,  hogy  már  500  éve  idegen  feje- 
delmek uralkodnak  fölötte.  Be  akarja  aztán  össze- 
hasonlítás útján  bizonyítani,  hogy  Magyarország  igen 

is  képes  nemcsak  kivívni  függetlenségét,  hanem    azt 
megőrizni  is. 

Magyarország  Galicziával  és  Erdélylyel  együtt  Vg-a 
a  monarchiának,  melynek  20  millió  a  lakossága,  100 
millió  az  évi  jövedelme  és  300.000  a  katonája.  így 
hazánk  sok  tekintetben  vetélkedhetik  a  független, 
hatalmas  porosz  és  svéd  birodalmakkal. 

Ha  ezek  fennállanak,  országunk  még  inkább  képes 
reá.  Pedig,  ha  saját  politikai  és  gazdasági  érdekeit 
követheti,  még  erősebb  lesz,  mert  sokkal  több  lakost 
tarthat  el  és  gazdagodhatik,  mivel  éppen  a  szükséges 
terményekben  bővelkedik.  Mekkora  virágzásra  emel- 
kedhetik  tehát  atyai,  őszinte  kormány  alatt. 

De  hisz  Leopold  mindent  igér.  Mindenki  elismeri, 
hogy  Toscanát  bölcsen  kormányozta.  Személye  ellen 
semmi  kifogásunk,  de  a  nemzet  csak  biztosságát  és 
megmaradását  nézheti.  Mária  Terézia  is  igazságosan 
uralkodott,  bízott  bennünk,  meg  is  védtük,  de  nem 
volt-e  nyájas  bánásmódja  veszedelmesebb  József  indu- 
latosságánál  ?  Legjobb  esetben  is  ki  biztosíthat  min- 
ket a  hazánkat  halálosan  gyűlölő  osztrák  ministerek 
ellen  és  az  utód  felől.  A  belgáknak  már  nem  kell  a 
nyájas  szó :  mi  is  vigyázzunk. 

Ne  féljünk  a  háborútól.  Mit  tehet  Ausztria  Magyar- 
ország nélkül.  Nem  hiszem,  hogy  egy  magyar  katona 
is  hazája  ellen  fordulna.  Van  itt  sereg,  van  vár,  rak- 
tár, pénz.  A  jövedelem,  mit  eddig  kivittek,  mind  az 
ország  rendelkezésére  áll.  A  törökkel  helyreáll  a  béke, 
ha  kell,  segítségben  sem  lesz  hiány.  Magyarország 
megvédi  szabadságát;  mit  tehet  egy  a  nemzet  ellen. 

Bizonyára  nem  oly  gyorsan  határoznak  a  felől: 
ki  legyen  a  király?  Ez  különben  is  nehéz,  bonyolult 
kérdés.  Jobb  lenne  külföldi  fejedelmet  emelni  a  trónra. 

oly  feltétel  alatt,  hogy  más  országa  ne  legyen.  Ha 
leteszi  az  esküt  jogaink  s  szabadságaink  megőrzésére, 
joga  örökössé  válik.  Ki  kell  azonban  kötni  azt  is, 
hogy  a  katonaság  az  országnak  tegyen  esküt  s  hogy 
az  ország  maga  kezelje  jövedelmeit. 

Ki  legyen?  A  porosz  herczegek  nagyon  is  zsar- 
noki élvűek^ ;  ez  oknál  fogva  a  kisebb  német  és  olasz 
fejedelmek  sem  ajánlhatók,  bár  vannak  köztük  kiválók 
is.  így  csak  a  franczia  és  angol  jöhet  tekintetbe,  de 
a  mai  viszonyok  közt,  midőn  Francziaországot  belső 
forradalma  tehetetlenségre  kárhoztatja,  kétségtelenül 
az  angolnak  kell  adnunk  az  elsőséget.  —  Ez  régi 
idő  óta  uralkodó,  boldog,  szabad  ország,  így  termé- 
szetes szövetségbe  jutna  velünk.  Megfelel  egymásnak 
a  két  ország  kormányformája,  jellemünk  is  lénye- 
gében megegyezik  és  így  könnyű  lesz  a  királynak 
szokásainkhoz  alkalmazkodni. 

Ez  összeköttetésnek  üdvös  következéseit  könnyű 
előrelátni.  Állandó  összeköttetés  jönne  létre  úgy  poli- 
tikailag, mint  kereskedelem  dolgában  ezzel  a  nemes, 
mindenben  első  helyen  álló  nemzettel.  Pénzünk  —  éven- 
kint  hét  millió  jő  bányáinkból  —  nem  menne  ki  az 
országból,  szabadon  adhatnók  el  földünk  terméseit. 
Birodalmunkban  virulna  a  szabadság,  a  biztosság,  a 
bőség,  a  kereskedés,  forogna  a  pénz;  angol  tőke 
segítségével  gyárak,  műhelyek  emelkednének,  felvirá- 
goznék az  ipar,  mert  mindenki  bizton  és  hajlama 
szerint  kereshetné  hasznát,  pedig  az  újabb  időben 
annyira  hirdetett  industria  ezen  múlik.  Gazdagodnék 
úgy  a  nemes,  mint  a  polgár  és  a  nyomorult  adózó 
nép  is,  mely  ezután  becsületesebb  módon  élve,  jobb 

^  Nimis  despolicis  imbuti  videantur  principiis. 

sorsra  méltónak  mutatva  magát,  szabadabb  helyzetre 
tenne  szert.  Mert  az  is  ember,  velünk  egyenlő,  kit  a 
teremtő  szintén  felruházott  a  boldogulás  jogával.  — 
Az  ország  erejéhez  lényeges  kellék,  hogy  az  adózók 
osztálya,  az  egész  állam  alapja,  jó  karban  legyen  és 
azt  is  a  becsület  és  hazaszeretet  vezesse. 

Királyunk  köztünk  élne,  más  tartományok  gondja 
nem  akadályozná  benne.  Nem  kellene  a  császári  költ- 
ségek után  járó  adósságot  fizetni,  mindent  a  birodal- 
mon belül  költenének  el,  nem  volna  idegen  minister 
és  hizelgő,  a  hazai  erkölcsöket  ápolnák,  megbecsül- 
nék a  magyart  és  nem  kellene  tartani  idegen,  haszon- 
leső, rosszhiszemű  emberek  elnyomásától.  A  nemzet 
elfoglalná  a  tevékenység  azon  sphaeráját,  melyet  a 
természet  kijelölt  részére  és  nagy  eredmények  eléré- 
sére fordítaná  erejét.  Nem  bonyolódnánk  annyi  hiába- 
való háborúba,  melyekben  Ausztriát  csak  ezen  század- 
ban is  támogatnunk  kellett.  Természetes  ellenségünket, 
egyrészt  a  törököt,  másrészt  az  osztrákot,  angol  segít- 
séggel nem  csak  visszaverhetjük,  hanem  le  is  győz- 
hetjük. Különben  is  az  osztrák  ellenében  a  poroszra, 
a  török  ellenében    a    muszkára   is   támaszkodhatunk. 

Van  még  egy  akadály,  melyből  hímet  lehet  varrni, 
mely  azonban  semmis :  az,  hogy  az  angol  herczeg 
protestáns,  a  magyar  királynak  pedig,  Szt.  István 
decretuma  szerint,  katholikusnak  kell  lenni.  De  a 
fejedelem,  ha  úgy  tartja  helyesnek,  áttérhet  a  katho- 
likus  vallásra,  ha  pedig  felmentik  ez  alól  a  rendek, 
mihez  teljes  törvényes  joguk  van,  megmaradhat  refor- 
mátusnak, csak  tartsa  meg  a  törvényt.  Most  nem  a 
vallás,  hanem  a  szabadság  a  fődolog.  Fájdalom ! 
Végveszélybe  dől  a  haza,  elvész  a  jövő  boldogság 
minden  reménye,  ha  bármely  részen  feléledne  a  vallásos 

vakbuzgóság  és  az  a  pokoli  gyűlölködés  és  üldözés, 
mely  Magyarországnak  annyi  vérébe  került,  annyi 
helyre  nem  hozható  bajt  okozott.  Testvérek  vagyunk, 
egy  teremtő  műve  és  bár  különböző  utakon  törünk 
egy  czél  felé,  egy  haza  fiai.  Minden  igyekezetünket 
fordítsuk  boldogságunkra,  a  netán  felbukkanó  gyű- 
lölség tüzének  eloltására,  a  visszavonás  megszünteté- 
sére a  szent  és  különösen  manapság  annyira  szük- 
séges egyetértés  fenntartására.  Ez  mindnyájunk  leg- 
szentebb és  első  kötelessége.  „Veszszen  az  a  magyar, 
ki  nem  így  érez." 

íme  a  trónváltozással  együtt  egész  nagy  programm, 
a  jövő  szellemi  és  anyagi  fejlődés  felölelése.  Annak 
felismerése,  hogy  a  társadalom  erőinek  megállapodott- 
sága  és  lekötöttsége  legszorosabb  összeköttetésben 
áll  a  dynastia  uralmával.  Az  Ausztriától  való  elválás 
gazdasági  és  társadalmi  következései  egyszerre  előt- 
tünk állanak.  Ha  ez  a  nemzet  a  maga  erejéből  fenn 
akar  maradni,  magának  kell  lerombolnia  a  papi  és 
nemesi  túlsúlyt,  felszabadítani  a  munkát,  a  parasztot. 
Igen  finom  és  jellemző  vonás,  hogy  ez  esetben  még 
a  katholikus  vallás  uralkodó  állása  sem  tartható  fenn. 

Más  szempontból  is  nagy  történeti  érdekű  ez  az 
értekezés. 

Mióta  nemzeti  dynastiánk  kihalt,  állandó  vonása 
történetünknek,  hogy  mindig  azok  a  dynastiák  jutot- 
tak nálunk  uralomra,  melyek  Európában  az  első  sze- 
repet játszották :  a  franczia  Anjouk,  a  Luxemburgok, 
a  Habsburgok.  Még  a  Jagellók  sem  képeznek  teljes 
kivételt.  Ha  a  Habsburg-Lotharingiai  ház  elveszti 
európai  jelentőségét,  mint  akkor  látszott,  nehezen 
tarthatja  meg  uralmát  hazánk  fölött.  Helyébe  az  a 
dynastia  lép,  melynek  országa   nemcsak   akkor  állott 

elől,  hanem  a  mely  még  sokkal  nagyobb  jövőre  volt 
hivatva,  az  angol. 

Ebben  azonban  az  irót  nem  csupán  tárgyi  és  haza- 
fias okok  vezették.  Berzeviczy  Gergely,  mert  ö  a 
szerző,  Gröttingában  megismerkedett  az  angol  hercze- 
gekkel,  kik  aztán  Londonban,  mint  német  önéletraj- 
zában írja,  igen  szivesen  fogadták.* 

Nem  jogász  irta,  noha  ő  sem  mellőzheti  el  a  decre- 
tumokat  és  a  gravameneket,  hanem  politikus,  tudós 
férfiú,  ki  e  munkájában  megmutatta,  mily  magasan 
szárnyalhat  a  magyar  lélek,  ha  országa  független- 
ségét és  annak  következéseit  átérzi.  Tisztában  van  a 
vállalat  nehézségével,  noha  kissé  optimista  módon 
nézi  a  világot,  mit  mi  sem  mutat  annyira,  minthogy 
a  magyartól  egyetértést  és  különösen  a  vallásos  gyű- 
lölködésről való  teljes  lemondást  vár.  Radikalismusá- 
ban  messze  fölötte  áll  azoknak,  kik  a  filum  interruptum 
sokféle  értelmű  jelszava  mögé  bújva,  voltakép  nem  is 
törődnek  a  jövővel,  még  kevésbbé  a  nemzet  állandó 
boldogulásának  oly  nehezen  megvalósítható  erkölcsi 
és  anyagi  feltételével. 

De  hiába,  nem  a  tudományos  gondolkodásé,  nem 
is  a  magas  eszméké  a  világ.  Azok  eleinte  mindig 
csak  kevésre  hathatnak.  Alig  találtuk  nyomát  annak, 
hogy  ez  az  értekezés  bármily  befolyással    lett   volna 

'  Az  értekezés  czíme :  De  Dominio  Austriae  in  Hungária. 
Regnare  dignus  servit,  Imperat  servus  mihi.  Budae  1790  április. 
Berzeviczy  levéltár,  Nemzeti  Múzeum.  Egészen  a  szerző  írása, 
melyen  sok  javítás  mutatja,  hogy  fogalmazás.  Német  önélet- 
rajza (szintén  kiadatlan)  ugyanott.  Jellemző  Berzeviczyre  nézve, 
hogy  1809-ben  Napóleonnak  szánja  a  magyar  uralmat,  főkép 
azért,  hogy  a  Magyarországon  annyira  szükséges  társadalmi 
és  gazdasági  reformot  megvalósítsa. 

az  eseményekre.  Csak  mint  egyéni  nyilatkozat  és  mint 
feltüntetője  a  nemzeti  és  által.ános  emberi  eszmék 
összefüggésének  érdemli  meg  a  történetíró  figyelmét. 

Egyelőre  az  volt  a  fontos :  mekkora  pártot  bir 
mozgósítani  Poroszország  hazánkban  és  minő  eszközök- 
höz fordul  Leopold,  hogy  európai  állását  biztosítva, 
egyúttal  Magyarországon  is  érvényesíthesse  jogát. 

A  porosz  király  1790  jan.  20-án  védő  és  támadó 
szövetségre  lépett  a  portával.^  Ugyanazon  időben 
történt,  hogy  a  magyar  kiküldötteknek,  kik  közt  csak 
egy  Beck  nevű  ismeretes,  Károly  Ágost  szász-weimari 
herczeget,  Goethe  pártfogóját  ajánlotta  királyul.  Ang- 
liába is  készült  magyar  követség,  de  ott  éppen  nem 
számíthatott  volna  fogadtatásra.  A  január  28-iki  ren- 
delet, majd  a  császár  halála  azonban  véget  vetett  a 
porosz  beavatkozás  ezen  első  stádiumának.  Jacoby 
porosz  követ  febr.  12-én  kiemeli,  hogy  a  magyarok 
igen  hálásak  a  király  iránt  a  bekövetkezett  válto- 
zásért, de  már  febr.  24-én  meggj'őződik  arról,  hogy 
a  magyar  felkelés  sohasem  lett  volna  megvalósítható. 
„Magyarország  nem  állhat  fenn  egyedül;  helyzeténél 
fogva  vagy  a  töröktől,  vagy  az  osztrák  háztól  kell 
függnie  s  az  utóbbi  uralom  még  tűrhetőbb."^  Maga,  a 
legközelebb  érdekelt  fél,  Károly  Ágost,  ekkor  tisztá- 
ban volt  azzal,  hogy  a  császár  halálával  voltaképen 
nincs   többé  ok  a  háborúra.^   Azt   hirdették,    hogy  a 

'  Minthogy  ugyanazon  időben  második  feleséget  vett 
Fridrik  Vilmos,  noha  az  elsőtől  el  sem  vált,  kész  volt  a 
gúnyvers : 

Cum  vivae  uxori  jungis  Vilhelme  secundam 
Actum  cum  Turcis,  foedus  inire  cupis. 

*  I.  értekezésem  Századok,  1878.  311.,  312,  1. 

*  Ranke,  die  deutschen  Machter  und  der  Ftirstenbund.  408. 1. 

magyar  urak  az  új  királynak  be  fogják  mutatni  a 
porosz  összeköttetéseket  bizonyító  írásokat  és  Hertz- 
berg  szörnyen  letagadott  mindent,  mondván,  hogy  Ő 
mindig  utálta  az  árulást.^ 

De  a  politikai  mozgalmakban  is  uralkodik  a  tehe- 
tetlenség törvénye.  A  mint  a  magyar  elégedetlenség 
nem  szűnt  meg  jan.  28-ika  után,  úgy  a  porosz  ellen- 
ségeskedést sem  fegyverezhette  le  József  halála  és 
az  a  meggyőződés,  hogy  Leopold  békés  megegye- 
zésre hajlik.  Előbb  a  magyar  volt  a  hajtó  elem,  most 
a  porosz  király  lett  azzá.  Azt  a  combinatiót,  hogy 
Ausztria  gyönge,  szövetségesei  nem  számítanak,  Porosz- 
ország pedig  a  triple-alliance  élén  erős,  nem  hagy- 
hatta haszon  nélkül  eltűnni.  Újabb  módot  kellett 
találni  a  magyar- porosz  érdekek  összefűzésére  és 
Ausztria  gyöngítésére.  A  Habsburg-ház  trónvesztése 
akkor  lett  a  jelszó  és  a  morális  befolyáson  kívül 
vesztegetéshez   is   uyult   a   porosz  udvar,  hogy  czélt 

érjen.^ 

Ezzel  szemben  Leopold,  mint  a  belső  politika 
terén,  kifelé  is  a  kibékítést  tűzi  ki  czéljául. 

Midőn  Laudon  a  poroszok  ellen  üt  tábort  Cseh- 
országban, kijelenti,  hogy  Belgiumot  akarja  vissza- 
szerezni. Leopold  is  Belgium  visszaszerzésében  látta 
az  összes  bonyolódott  kérdések  megoldását,  de  más- 
kép fog  hozzá.  Még  trónralépése  előtt  megírja  nővé- 
rének, Mária  Krisztinának    és   Albert  berezegnek,  az 

^  Értekezésem  314.  1.  jegyzet. 

*  Gr.  Sauer  Kajetán  váradi  nagyprépost,  Pászthory  Sán- 
dorhoz 1790  júl.  6.  Pátyi  levéltár.  Die  Gescháftstrager  seynd 
einerseits  dumme  oder  fanatische  Protestanten,  andererseits 
arme  Katholiken,  die  Unterstützung  brauchen  und  darum  schon 
wirklich  Geld  annehmen. 

elűzött  helytartóknak,  kik  akkor  Bonnban  tartózkodtak, 
biztosítsák  a  belgákat  az  ő  nevében  arról,  hogy  ő 
sohasem  helyeselte  a  császár  elnyomását  és  mint 
király,  kész  lesz  minden  szabadságukat  megerősíteni 
és  fentartani  és  egészen  alkotmányuk  szellemében 
kormányozni,  ha  meghódolnak.  Ezt  a  nyilatkozatot 
márczius  2-án  megírták  Brüsselbe  és  terjesztették 
Európa-szerte.  Megjelent  az  a  bécsi  Magyar  Kurírban 
is.  E  miatt  Pászthoryt,  a  hivatalos  censort,  meg  is 
rótták,  mert  hisz  akkor  a  magyarok  sem  érik  be 
kevesebbel.^ 

Ezen  az  alapon  közeledhetett  Angliához  is.  Angliá- 
nak nem  lehetett  érdeke  a  belga  tartományok  elsza- 
kadása. Még  kevésbbé  kívánhatta,  hogy  Leopold 
azokat,  vagy  egy  részöket  átengedje  Francziaország- 
nak,  mert  a  magyar  király  ezzel  is  fenyegetődzött. 
A  belga  patrióták  Parisba  is  küldtek  segítségért, 
függetlenségök  elismerésére :  ^  egy  okkal  több,  hogy 
Anglia  gyanúval  nézze  az  egész  mozgalmat.  így  meg 
volt  téve  az  első  lépés.  A  triple-allianceban  szaka- 
dásnak kellett  beállani,  ki  kellett  tűnni,  hogy  az 
angol  politikának  sem  czéljai,  sem  eszközei  nem  azo- 
nosak a  poroszszal. 

Mihelyt  Leopold  Bécsbe  ért  és  rengeteg  fárasztó 
munkával  —  egy  nap  16  órát  dolgozott,  még  kijárni 
sem  ért  rá  —  tájékozta  magát  helyzete  körül,  meg- 
indítja a  tárgyalást  a  porosz  királylyal.  Még  semmi 
sem  történt,  mi  személyes  viszonyukat  megronthatta 
volna  és  így  minden  lealázás  nélkül  felajánlhatta 
barátságát.    Márczius    26-án    kelt   levelében    értesíti 

^  Kancz.  praes.  103.  ápr.  3. 

*  Journal  d'Adrien  Duquesnoy.  II.  151.  1789.  decz.  10. 
Marczali:  1790—81.  országgy.  17 

hatalmas  szomszédját  trónralépéséről,  kijelenti,  hogy 
a  Csehországban  végbemenő  fegyverkezést  csak  kény- 
telenségből rendelte  el  és  nagyon  le  lesz  kötelezve, 
ha  az  szükségtelenné  válik.  A  császárválasztást  ille- 
tőleg számít  Fridrik  Vilmos  barátságos  érzelmére. 
Kijelenti,  hogy  minden  erejével  kész  lesz  mindig 
megvédeni  birtokait,  de  azok  megszaporítása  nem 
foglal  helyet  politikai  systemájában.  Biztos  a  felől, 
hogy  egész  Európa  méltányolni  fogja  eljárásának 
teljes  loyalitását.  A  mellékelt  emlékirat  aztán  tüze- 
tesen bizonyítja,  hogy  úgy  a  bécsi,  mint  a  pétervári 
udvar  kész  békére  lépni  a  törökkel  igen  méltányos 
feltételek  alatt.^  Teljes  megtagadása  volt  ez  József 
hódító  és  elszánt  politikájának,  melyet  Kaunitz  még 
akkor  is  képviselt.  A  porosz  király  válasza  (április 
15-én)  ha  lehet  még  udvariasabb,  de  azzal  mente- 
getődzik,  hogy  szövetsége  egyrészt  a  tengeri  hatal- 
makkal, másrészt  a  törökkel  és  lengyellel  igen  szűkre 
szabja  saját  elhatározásai  körét.  Meglehetős  nyilt 
utalás  ez  a  Leopold  ellen  készen  álló  nagy  coalitióra, 
melyet  még  világosabbá  tesz  a  sürgetés  is.^  A  mel- 
lékelt emlékiratban  kifejti,  hogy  két  módja  van  a 
béke  helyreállításának,  vagy  a  statusquo,  úgy  hogy 
Leopold  és  Katalin  lemondanak  minden  hódításakról, 
vagy  pedig  oly  intézkedés,  mely  kielégíti  az  összes 
érdekelt  feleket  és  mely  nélkül  a  bizalmatlanság  nem 
szűnhetik  meg.  Más  szóval :  Poroszország  nagyobbí- 
tása  „szövetségeseinek"  Lengyelországnak  és  a  por- 

'■  Közölve :  Résumó  de  negociations  qui  accompagnérent 
la  Révolution  des  Pays  Bas  Autrichiens,  par  L.  P.  I.  Van  de 
Spiegel.  Amsterdam,  1841.  230.  1. 

*    Les   circonstances  paraissent  n'  admettre  que  peu   de 
délai.  U.  o.  230—235. 

tának  rovására.  Ha  Leopold  ezt  a  módot  választaná; 
a  király  mindenkép  bebizonyíthatná  iránta  való  őszinte 
barátságát. 

Erre  könnyű  volt  a  válasz.  Ha  a  porosz  király 
nem  járhat  el  külön  szövetségeseitől,  a  magyar  király 
sem  léphet  külön  alkura  frigyestársa,  a  czárnŐ  nél- 
kül. Ennek  nézeteit  kell  tehát  előbb  tudnia,  annál  is 
inkább,  mert  az  angol  király  már  határozott  béke- 
javaslatot is  tett  a  czárnőnek  (ápr.  28.).  Frigyes  Vil- 
mos viszonválaszában  már  részletesen  kifejti  tervét 
és  alkalmat  nyújt,  hogy  Hertzberg  híres  tervét  ajánlja, 
mint  a  fenforgó  nehézségek  megoldásának  legjobb 
módját  (május  16.).  Ezt  másnap  adta  át  maga  Hertz- 
berg Reuss  berezegnek,  Leopold  követének.  A  magyar 
király  erre  kijelenti,  hogy  noha  még  nem  kapott 
választ  a  czárnőtől,  mégis  kész  fegyverszünetre  lépni 
a  törökkel.  „Boldogságomat  abban  helyezem,  hogy 
őszinte  barátja  legyek  a  békének  és  az  igazságnak 
és  bizalmam  Felséged  hasonló  érzelmeibe  azt  az 
óhajtást  kelti  bennem,  hogy  jó  barátságban  és  szom- 
szédságban éljünk."  Egyúttal  megteszi  észrevételeit 
a  porosz  tervre  nézve  is.  Ha  a  passzaroviczi  béke 
határát  követeli,  abban  nincs  nyereség,  hisz  csak 
pusztaságokat  foglal  el;  csak  határai  biztosítására 
van  azokra  szükség.  Ha  azonban  csakis  ettől  függne 
a  béke  megkötése,  ő  apostoli  felsége  minden  sajnál- 
kozás nélkül  elfogadná  azt  legszorosabb  értelmében. 
A  második  tervet,  vagyis  a  compensatiót,  sokkal 
károsabbnak  és  veszélyesebbnek  tartja.  Németalföldre 
nézve  kimondja,  hogy  joga  ott  szóba  sem  jöhet ;  e 
tartományoknak  többé  nincs  alapos  okuk  az  elége- 
detlenségre és  így  hűségre  visszatérésök  nem  lehet 
compensatio   tárgya   (máj.  25.).   Egy  nappal  később, 

17* 

egy  újabb  levelében,  a  porosz  király  éppen  ezt  a 
második  módozatot  ajánlja  Leopold  figyelmébe,  mint 
a  mely  egyúttal  ultimátum  a  lehető  háború  elkerülé- 
sére. Ha  ezt  alapul  elfogadja,  legjobb  lesz  a  con- 
gressus  egybehívása  a  részletek  megállapítása  végett. 
„Kérném,  méltóztatnék  e  felől  haladék  nélkül  hatá- 
rozni és  egyúttal  mindenfelé  beszüntetni  az  ellensé- 
geskedést, mert  ellenkező  esetben  nem  késleltethetném 
azon  kötelességek  teljesítését,  melyeket  a  szükség 
reám  rótt.  Felséged  sokkal  igazságosabb  és  belátóbb, 
semhogy  el  ne  ismerje  ezen  kívánságom  igazságos- 
ságát és  szükségességét."  Hasonló  sürgetést  találunk 
a  porosz  király  június  2-iki  levelében  is. 

így  jutott  el  a  porosz  ambitio,  Leopold  minden 
békülékenysége  mellett  is,  az  ultimátum  kérdéséhez. 
Eljutott  oda  éppen  akkor,  midőn  a  magyar  ország- 
gyűlés összeülni  készült. 

Az  egész  diplomatiai  munka  magának  a  király- 
nak a  vállára  nehezedett.  Kaunitz  azt  az  álláspontot 
foglalta  el,  hogy  a  porosz  követelések  ellen  csak  az 
erős  hang,  még  inkább  az  erős  fegyverkezés  használ. 
A  kanczeliár  első  sorban  a  hadi  készületeket  sürgeti. 
Már  a  márczius  26-iki  első  levél  fogalmazását  is 
erősen  megváltoztatta,  enyhébbé  tette  a  király.  De 
Kaunitz  megmaradt  álláspontja  mellett  s  különösen 
akkor  fejti  ki  azt  nagy  határozottsággal,  midőn  Leeds 
herczeg  angol  külügyminiszter  közbenjár  „illetlen  és 
absurd  tolakodással".^  Ekkor  a  király  enged,  de 
politikája  egész  irányán  nem  változtat. 

így   történt,    hogy   az   államkanczellár   H.  József 

•  Vortrag,  1790.  ápr.  1-én.  Bécsi  udvari  levéltár.  Unan- 
stáudig  und  absurd. 

külügyi  politikáját  akkor  is  folytatja,  midőn  a  belső- 
nek káros  voltáról  meggyőződött  és  annak  bukásában 
közreműködött.  A  király  következetesebb :  nagyon  jól 
belátja,  hogy  birodalmát  csak  a  béke  és  engedé- 
kenység állíthatja  talpra. 

De  Kaunitz  befolyásának  mégis  meg  volt  az  a 
hatása,  hogy  külföldön  nem  hittek  az  új  irány  Őszinte- 
ségében. Hogyan  is  higyjenek,  midőn  az  államkan- 
czelláriában  más  a  szellem,  mint  a  Burgban.  Nemcsak 
a  porosz  király  tartózkodása  válik  így  érthetővé ; 
nemcsak  a  belgák  kitartása,  kik  megmaradtak  füg- 
getlenségük mellett,  noha  a  pápa  is  felszólította  őket 
a  hódolásra,  hanem  még  Anglia  sem  közeledett. 
Reuss  herczeg  június  5-én  azt  írja  Berlinből,  hogy  a 
londoni  udvar  mindenben  a  poroszszal  tart.^  A  mo- 
narchia helyzete,  belső  forrongásai  közepett,  erős, 
megbízható  szövetséges  nélkül,  válságosnak,  szinte 
vigasztalannak  látszott. 

Ezzel  szemben  csekély  eredménynek  tűnhetett  elő, 
hogy  a  jog  Leopold  részén  van.  Gr.  Cobenzl  alkan- 
czellár  ezt  június  2-án  így  fejezi  ki  Jacoby  porosz 
követ  előtt :  „Részünkön  az  igazság,  önöknek  még 
becsületes  ürügyük  sincs,  hogy  minket  megtámadhas- 
sanak. Ez  ér  annyit,  mint  egy  jó  szövetséges.  A  múlt 
kormány  alatt,  megvallom,  nem  lettem  volna  annyira 
nyugodt,  mert  lelkiismeretünk  nem  mindig  volt  tiszta. 
De  a  mostani  király  nem  tehet  magának  semmi 
szemrehányást  becsületesség  és  egyenesség  dolgában. 
Jóhiszemúleg  meg  van  győződve  arról,  hogy  a  mi 
egy    magánembernek    nincs    megengedve    a    másik 

'  Jelentései  a  bécsi  udv.  levéltárban. 

ellen,  nem  válik  ereénynyé  akkor  sem,  ha  uralkodó 
cselekszi".^ 

Magyarországon,  a  legilletékesebb  megítélők  sze- 
rint, kiütőben  volt  a  lázadás,  midőn  a  császár  ren- 
deleteit visszavonta.  Az  országbíró  január  29-iki 
levelében  figyelmezteti  a  császárt  az  országgyűlés 
szükségére.  „A  németalföldi  és  franczia  forradalom 
sikere  ide  is  elhat;  a  rendek  felemelik  fejőket."^ 
Skerlecz  Miklós  íebr.  24.  azt  írja  Pászthorynak :  „olyan 
nagy  a  nemzet  forrongása,  hogy  ha  azt  nem  csilla- 
pítjátok a  diaeta  hirdetésével,  biztos  az  erőszakos 
kitörés.  Erre  biztos  adataim  vannak".^  Láttuk,  hogy 
a  visszavonásnak,  még  inkább  a  császár  halálának 
megvolt  a  maga  csillapító  hatása.  Akkor  nyilvánossá 
vált  a  porosz  összeköttetés ;  tudták,  mennyi  része 
volt  a  porosz  királynak  e  mozgalmakban  és  Jacoby 
egy  ideig  mutatni  sem  merte  magát,  mert  több  elő- 
kelő magyar  ellene  vallott.* 

A  mennyire  érthető  a  porosz-magyar  szövetkezés 
1788  óta,  annyira  magyarázatra  szorul  az  a  tény, 
hogy  ez  az  összeköttetés  továbbra  is  megmarad  és 
hat  akkor  is,    mikor  a  nemzet  elérte  azt,  a  mi  után 

^  Mais  le  Roi  d'aujourdhui  n'a  paa  le  moindre  reproche 
á  se  faira  sur  le  point  de  la  droiture  et  de  la  honneteté  ;  il  est 
persuadé  de  bonne  foi,  que  ce,  qui  n'est  pas  permis  d'un  par- 
ticulier  á  l'autre,  ne  devient  pas  une  vertu,  quand  o'est  un 
souverain  qui  l'exerce. 

*  Kancz.  Praes.  39.  sz.  Ez  a  levél  is  bizonyítja,  hogy  a 
visszavonó  rendelet  nem  jan.  28-án  kelt,  hanem  később. 

'  Tanta  est  enim  apud  Gentem  fermentatio,  ut  nisi  eorum 
animos  per  Publicitatem  Diaetae  componatis,  res  certe  in  vim 
apertam  erumpet.  Pátyi  levéltár. 

*  Schönfeld  szász  követ  jelentése,  febr.  27.  Mitrofanoff, 
II.  József  belső  kormánya.  1907.  (Oroszul.) 

éveken  át  oly  buzgón  epedett :  a  régi  állapot  vissza- 
állítását. 

Hiába  szólott  Berzeviczy  politikai  szükségről,  hiába 
állította  oda  a  nemzeti  függetlenséget,  a  Habsbur- 
goktól való  elszakadást  a  jövő  nemzeti  nagyság  és 
boldogság  egyetlen  biztos  alapköve  gyanánt.  Hiába 
hangzott  a  nemzeti  souverainitas  jelszava,  hiába  hivat- 
koztak a  franczia  és  belga  forradalom  adta  példákra. 
Hiába  állott  mindenkinek  szeme  előtt  oly  élénken  a 
német  elnyomás,  hiába  vet  oly  erős  hullámokat  a 
német  gyűlölet.  A  magyar  legista  nemzet:  neki  tör- 
vényes, lehetőleg  a  Corpus  Jurisban  foglalt  alapra 
van  szüksége,  még  akkor  is,  ha  forradalomra  készül, 
még  akkor  is,  ha  idegen  hatalmakkal  szövetkezik. 

A  ki  keres,  talál ;  a  Corpus  Jurisban  minden 
megvan,  csak  úgy,  mint  a  bibliában.  A  bécsi  béke- 
kötést 1606  szeptember  16-án  elfogadták  és  minden- 
korra helybenhagyták  Csehországnak  és  bekebelezett 
tartományainak  rendjei.  Ezek  közt  külön  fel  vannak 
sorolva:  Malczan  János  császári  tanácsos,  ratibori 
és  prinbori  Fridrik,  a  méltóságos  brandenburgi 
választó  tanácsosa  és  dr.  Henscher  boroszlói  syndikus, 
mint  Alsó-  és  Felső- Szilézia  herczegségei  rendjeinek 
megbízott  követjei.  A  magyar  alkotmány  ezen  alap- 
bástyája biztosításához  tehát  hozzájárult  egy  branden- 
burgi és  egy  szász  tanácsos  is.  Még  több :  egész  Alsó- 
Szilézia,  de  Felső-Szilézia  legnagyobb  része  is  immár 
porosz  birtok.  Az  a  csekélység,  hogy  1606-ban 
mindez  a  Habsburgok  birtoka  volt ;  hogy  a  Habsbur- 
gok, mint  magyar  királyok,  mindig,  még  a  legválsá- 
gosabb körülmények  között  is  visszautasították  Magyar- 
ország jogainak  külföldi  garantiáját,  csak  oly  kevéssé 
jő  számba,   mint  az  a  tény,    hogy  a  magyar   rendek 

a  maguk  részéről  éppen  nem  tettek  eleget  köteles- 
ségüknek a  cseh  és  sziléziai  szabadságok  védelmé- 
ben, így  tehát,  a  Corpus  Juris  alapján,  tiszta  és 
világos  dolog,  hogy  a  brandenburgi  választó,  II.  Fridrik 
Vilmos  porosz  király,  garansa  a  magyar  szabad- 
ságnak. 

Rákóczi  Ferencz  erre  sohasem  hivatkozott ;  akkor 
a  porosz  király  szövetségese  volt  a  császárnak.  Most 
felkarolják  ezt  a  gondolatot.  Az  1789  ősze  után  egy- 
másra halmozódó  megyei  feliratok,  midőn  ország- 
gyűlést követelnek,  midőn  az  országbírót  „kérik, 
kényszeritik",  hívja  azt» össze,  ha  a  király  nem  akarja,^ 
egyúttal  kifejezik  azt  is,  hogy  a  brandenburgi  választó 
biztosítja  a  magyar  nemzet  szabadságait.  Midőn  a 
császári  rendszer  bukása  már  láthatóvá  válik,  1789 
decz.  18.  után,  ez  az  állítás  mind  nagyobb  vissz- 
hangra talál.  Az  alkotmány  helyreállításánál,  majd  a 
követi  utasítások  megállapításánál  szinte  általánossá 
válik. 

Maga  a  porosz  érdek  ezt  nem  magyarázza  meg. 
A  porosz  pénz  és  ígéret  megvesztegethet  egyeseket ; 
megyéket,  tömegeket  nem  ragadhat  magával.  Minden 
idegen  befolyásnak  csak  úgy  lehet  érvényesülnie,  ha 
itt  fogékony  talajra  talál.  Ez  azonban  nem  hiányzik. 
József  megmutatta,  hogy  az  alkotmány  addigi  bizto- 
sítékai nem  elegendők.  Újak  kellenek,  törvényben, 
ha  lehet,  fegyverben  is.  Ezek  megszerzésére  az  akkori 
viszonyok  közt  alig  lehet  hathatósabb  eszköz  a  porosz 
közbenjárásnál.  Akár  meghajlik  a  király  jó  szerével, 
mert  tart  az  összeütközéstől ;  akár  erőszakkal  kell  őt 

'  Országbírói  levéltár.  Előljárnak  :  Bihar,  Szabolcs,  Ung, 
Szepes  megyék. 

az  új  feltételek  elfogadására  kényszeríteni;  a  porosz 
sereg  és  a  diplomatia  mindig  elsőrangú  hátvéd. 
Azokon  kezdve,  kik  a  teljes  szakítástól,  a  fegyveres 
forradalomtól  sem  riadtak  vissza,  egészen  azokig,  kik 
készek  ugyan  hódolni  az  új  örökös  királynak,  de 
csak  a  nemzeti  szabadság  teljes  biztosítása  mellett, 
—  a  hazafiak  egész  tábora  kész  felhasználni  ezt  a 
meggyőződése  szerint  törvénynyujtotta  eszközt. 

A  „filum  successionis  interruptum"  és  a  porosz 
garantia  egyazon  jogászi  és  politikai  észjárás  kifo- 
lyása. Kiegészítik  egymást.  Megfelelnek  egymásnak 
annyiban  is,  hogy  mindegyik  oly  tág  körét  foglalja 
magában  a  lehető  értelmezéseknek,  hogy  a  legkülön- 
bözőbb meggyőződések  körül  csoportosuló  coalitio  is 
zászlójára  írhatja. 

De  az  ily  egyértelműség  vezetést,  szervezetet 
követel.  Ily  egyesület  létezéséről  egyenes  tudo- 
másunk is  van,  valamint  arról  is,  hogy  az  a 
porosz  követséggel  érintkezett.^  De  tagjairól,  végső 
czéljairól  csak  igen  keveset  lehetett  kikutatnom. 
Valószínű,  hogy  szervezete  hasonló  volt  a  galicziai- 
hoz,  mely  hasonlókép  porosz-lengyel  befolyás  alatt 
állott.  Az  ottani  ;,Comité"-t  és  „Subcomité"-jait, 
melyek  csellel  és  erőszakkal  pénzt  szoktak  kicsikarni 
és  akár  jószerével,  akár  fenyegetéssel  gyűjtik  az 
aláírásokat,  Leopold  május  25-iki  rendeletével  fel- 
oszlatta.^ Ha  ezt  Magyarországon  nem  tette,  bizonyos, 
hogy  itt  nem  jutott  nyomára. 

Legnagyobb  valószínűség  szerint  ennek  az  egye- 


^  Jacoby  jelentése    1700.  júl.   6.   Idézett  értekezésemben 
320.  1. 

'  Ephemerides  Polit.  et  Liter.  235—40. 1.  jún.  25-iki   szám. 

sületnek  B.  Orczy  László  helytartótanácsos,  a  költő- 
nek, Lőrincznek  fia,  Abaujniegye  főispánja  állott  az 
élén.  Már  1789-ben  levelezett  Jacobyval.  Az  összes 
koronaőrző  bandériumoknak  Ő  áll  az  élén.  ö  szervezi 
és  vezeti  azokat,  mint  ezredesük.  Ez  pedig  nemcsak 
díszes  felvonulás  és  „ruházkodás"  czéljából  történik, 
hanem  azért  is,  hogy  szükség  esetére  legyen  külön 
megbízható  hadi  erőnk. 

így  aztán  megmozdul  az  egész  ország  nemessége, 
első  sorban  a  Tisza  melléke  az  egész  forrongásnak 
gyúpontja.  Mert  a  bandériumoknak  sem  száma,  sem 
hadikészültsége  nem  igazolta  legkevésbbé  sem  a  bécsi 
haditanácsnak  azonnal  jelentkező  aggodalmait,  de 
egészen  másképp  áll  a  dolog,  ha  a  bandérium  csak 
tüntetésre  szolgál,  mely  mögött  az  egész  fegyveres 
nemesség  áll.  Igaz,  hogy  Kazinczy  Ferencz,  mint 
banderialista,  ki  sem  birta  húzni  hüvelyéből  rozsdás 
kardját.  Mások  is  lehettek  hasonló  készültséggel. 
Igazi  veszély  pedig  akkor  áll  be,  ha  ez  a  nemzeti 
forradalmi  mozgalom  magával  ragadja  a  tömeget,  a 
parasztot  is. 

Bécsben  a  parasztok  mozgalmát  a  nemesek  ellen 
irányulónak  szeretik  tartani  és  hirdetni.  Két  okból  is. 
Először,  mert  a  pórlázadástól  való  félelem  féken 
tarthatja  a  nemességet,  a  kasza  a  kardot ;  másod- 
szor, mert  ha  csakugyan  kitör,  a  császári  sereg  nél- 
külözhetetlenné válik  maguknak  a  nemeseknek  sze- 
mében. A  nemesség  viszont  mindenképp  a  maga 
részére  akarja  megnyerni  a  parasztságot.  Láttuk, 
hogy  a  maga  jogaiból  ugyan  nem  enged,  de  az  állami 
terhek  könnyítését,  a  sóár  leszállítását  megígéri  és 
ha  valami  javulás  történt,  a  maga  érdemének  tünteti 
fel.    Szepesmegyében    egyenesen   csatlakozásra  hívja 

fel  a  pórokat  egy  kiáltvány.^  Másrészt  pedig,  mit 
különösen  az  erdélyi  megyéknél  észleltünk,  gondot, 
vigyázatot  fordit  arra,  hogy  valami  kép  zendülés  ne 
támadjon.  Pestmegye  még  febr.  végén  felszólítja  az 
összes  felekezetek  lelkipásztorait,  intsék  nyájukat 
békére  és  nyugalomra. 

Legradikálisabb  ebben  is  Szabolcsmegye.  Ennek 
választott  főispánjában,  gr.  Sztáray  Mihályban  is 
egyikét  kell  látnunk  a  mozgalom  legelszántabb  tag- 
jainak. Ott,  mint  láttuk,  a  paraszttal  is  egyesülnek ; 
megesketik,  hogy  legrosszabb  esetben  se  használhassa 
fel  az  udvar  a  netán   fegyvert   fogó   nemesség  ellen. 

Az  egész  országban  beszéltek  a  nemesség  fegy- 
verkezéséről. Számos  példányban  terjesztették  Dela- 
porte  abbé  írását,  mely  a  svájczi  népsereget  ismerteti 
és  állítja  oda  követendő  mintaképül :  Szabolcsban 
hozzá  is  fogtak  megvalósításához. 

Ezt  a  lesújtott  hazát  mindenfelől  körülveszi  az 
ellenség.  Szükség,  hogy  védelméről  gondoskodjunk. 
A  védelem,  törvény  szerint,  első  sorban  a  nemes- 
ségre nehezedik.  Ez  törvényes  felkelés  által  bizo- 
nyítsa be  hűségét  a  haza  és  az  újonan  koronázandó 
király  iránt.  Tehát  fegyverkezésre,  rendes  begyakorlásra 
esküre  van  szükség.^  Mindezekről  a  megye  intézkedik. 

Ez  nem  maradt  a  papíron.  Kiküldtek  egy  bizott- 
ságot, főtisztviselt  férfiakat  neveztek  ki  kapitányoknak, 
hadnagyoknak,  hozzáfogtak  a  nemesség  összeírásához, 
járásonkint  rendes  gyakorlatokat  tartattak  vele.  Ki- 
adták magyarul  az  utasítást  úgy  a  lovasok,  mint  a  gya- 
logosok  részére,    melyben  az  összes   commando-szók 


^  Horváth  Stanchich  alispán  kezeírása.  Berzeviczy-levéltár. 
*  Szabolcsin,  protoc.  1790.  962.  sz. 


268  ÖTÖDIK   FEJEZET. 

(így)  magyarul  vannak  előírva  és  megmagyarázva. 
Igaz,  hogy  több  480  nemesnél  sohasem  állott  fegyver 
alatt,  de  egy  lehető  fegyveres  fölkelés  kiinduló  pontja 
meg  volt  adva, 

A  hír  ezt  a  tényt  sokféleképp  túlozta.  A  gráczi 
„Bauernzeitung"  azt  irta,  hogy  Tiszántúl  30,000  ember 
áll  készen,  porosz  fegyverben  és  hogy  minden  percz- 
ben  kitörhet  a  lázadás.^  Mivel  pedig  a  szabolcsiak 
és  bihariak  nag3Tészt  kálvinisták,  azok  a  szomszéd 
hajdúk  is,  a  nagyváradi  káptalan  annyira  megijedt, 
hogy  egy  nyomtatásban  is  megjelent  iratában  30,000 
fegyveresről  szólott,  kik  a  haza  védelmének  örve  alatt 
készen  állanak  Debreczen  határában.^  Ez  a  szám 
sem  elég.  A  káptalan  egy  követe,  gr.  Sauer  már 
50,000  emberről  szól,  kik  a  debreczeni  bíró  paran- 
csára várnak  és  szinte  közmondásos  lett,  hogy  a 
debreczeni  bíró  nagyobb  hatalommal  rendelkezik, 
mint  a  magyar  Idrály. 

Bizony  csak  csekély  volt  a  tényleges  erő,  de  még 
kisebb  azok  száma,  kik  csakugyan  elvoltak  szánva 
az  elszakadásra,  porosz  segítséggel.  A  porosz  garautia 
ellenben,  mert  ezt  a  két  dolgot  nagyon  meg  kell 
különböztetnünk,  országos  kérdés  lőn,  egyike  azok- 
nak, melyeknek  az  országgyűlés  lefolyására  tán  leg- 
nagyobb befolyása  volt. 

Ebben  és  nem  az  elszakadás  tervében  kell  tehát 
megtalálnunk  a  porosz  befolyás  erkölcsi  alapját. 
Lényege  az,  hogy  egy  régi,  jogilag  és  törvényesen 
éppen  nem  megállható  szerződés  alapján,  de  valóban 
az  éppen  fenforgó  politikai  helyzet  czélszerű  felhasz- 

^  E  hírt  aztán  a  Magyar  Kurír  gyökeresen  megczáfolja. 
*  In  campis  Debrecinensibus.  Capituli  Cath.  Eccl.  Varadin. 
R.  L.  Demissum    Memóriáié.  47.  1.  Pest,  Buda  s  Kassa. 

nálásával  a  magyar  alkotmány  elnyerje  internationalis 
biztosítását  és  elismerését. 

Belejátszik  ebbe  a  történeti  alapon  álló,  a  nem- 
zeti jellem  analógiáiból,  a  történeti  viszontagságok 
hasonlóságából  táplálkozó  lengyel  rokonszenv  is. 

Lengyelország  akkor,  az  1772-iki  felosztás  nagy 
katastrophája  után  bizonyos  tekintetben  reuaissance-át 
éli.  A  nemzet  feleszmél.  Függetlenségre,  szebb  jövőre 
vágyik  és  hogy  ezt  elérhesse,  nemcsak  alkotmányát 
kész  megváltoztatni,  hanem,  mi  nehezebb,  megszün- 
tetni a  visszaéléseket,  kiirtani  a  nemzeti  bűnöket^ 
melyek  a  bukáshoz  vezettek.  Az  udvari  idegen  ruha 
helyébe  felöltik  a  régi  nemzeti  ruhát,  mennél  régibb 
korból  való,  annál  jobb ;  ápolják  a  hazai  nyelvet, 
javítják  az  iskolát,  műveltségüket  nemzeti  alapra 
akarják  helyezni.  Rousseau  tanácsát  követve,  igazán 
nemzetté  akarnak  lenni,  külön  jelleművé,  a  többitől 
elütővé.  Hogy  egységesek  lehessenek,  véget  akarnak 
vetni  a  protestánsok  és  dissidensek  elnyomásának. 
Jogokat  készülnek  adni  a  városoknak,  sőt  már  a 
jobbágyok  helyzetének  javítása  is  szóba  került.  Pedig 
itt  igazi  rabszolgaság  áll  fenn :  a  nemes  törvényesen 
alattvalói  életének,  halálának  ura. 

Sokat  Ígérő  mozgalmak,  melyekben  azonban  nagy 
szerepet  játszott  az  egyéni  hiúság,  a  feltűnni  vágyás 
és  a  személyes  ambitio  is.  Mindenekfölött  pedig 
abban  a  szervi  hibában  leledzik  az  egész  mozgalom, 
hogy  sikerét  külső  segítségtől  teszi  függővé. 

A  három  keleti  nagyhatalom  szövetsége  tönkre 
tette  Lengyelországot.  Megoszlásuk  életre  keltheti. 
Mióta  az  osztrák-muszka  szövetség  létrejött,  a  porosz 
természetes  társnak  kínálkozott.  A  porosz  követ, 
Bucholtz,   1787   óta  a  nemzeti   irány   igazi  vezetője. 

Akkor  porosz  érdek  Lengyelország  megszilárdulása.'^ 
A  porosz  szövetség  megkötése  volt  az  1790  február 
8-án  összeülő  országgyűlésnek  legfőbb  tárgya.  Az 
osztrák  követ  szerint  ezt  a  szövetséget  nem  lehet 
meghiúsítani,  ha  azt  a  porosz  komolyan  akarja.' 
Nagyon  bíznak  ebbe  a  hazafiak,  máris  terveket  for- 
ralnak Graüczia,  de  különösen  a  sóbányák  ellen. 
A  háborút  biztosra  veszik  és  azt  híresztelik,  hogy 
Galicziában  máris  kitört  a  lázadás.^  Az  új  porosz 
követ,  Luchesini,  nagy  ügyességgel,  ravaszsággal, 
pénzzel  is  megszerzi  a  „patrióták"  jóakaratát.  Az 
országgyűlés  márcz.  15-én,  gr.  Potocky  Ignácz  nagy 
beszéde  után,  elfogadja  a  porosz  szövetséget,  mely- 
ben ki  volt  kötve,  mennyi  katonával  segíti  egymást 
a  két  hatalom  háború  esetén.  Igazán  felületes  módon 
kapva-kaptak  Galiczia  visszaszerzésén,  de  már  annak 
árát,  Danzig  és  Thorn  városait  nem  voltak  hajlandók 
a  porosznak  átadni.  Pedig  Hertzberg  egész  tervének 
ez  a  nyereség  volt  az  indító  oka. 

Galicziában,  mely  mindenáron  szabadulni  akart 
az  osztrák  bureaukratia  igája  alól,  nemcsak  a  haza- 
fias lengyel  érzület  lobog  fel,  hanem  igen  élénk  a 
magyar  rokonszenv  is.  A  lengyelek  a  magyarok  felől 
a  legjobb  véleményt  táplálják.  A  galicziaiak  óhajtva 
óhajtják  Magyarországba  való  belevegyülésüket,  hogy 
ugyanazon  jogokban  és  szabadságokban  részesülhes- 
senek. Meg  van  ehhez  az  alapjuk  is  :  Mária  Terézia 
a   magyar    korona   jogán    foglalta    el   az    országot.* 

'  Thugut  és  Cache  jelentései  Varsóból.  Bécsi  áll.  levéltár, 

*  Jaauár  2-iki  jelentés.  U.  o. 

*  Jan.  16.,  20.  és  23-iki  jelentés. 

*  Popovics  Demeter  levele  Kovachich  M.  Györgyhöz.  Lem- 
berg  1790  márcz.  2.  N.  M, 

A  galicziai  rendek  deputatiója  Bécsben  csakugyan, 
lépéseket  tett  a  királynál  az  egyesítés  érdekében. 
Viszont  a  megyék,  Bihar,  Szabolcs,  Zemplén  szép 
latin  levelekben  felszólítják  a  galicziai  rendeket, 
küldjék  követeiket  a  budai  diaetára. 

Még  hathatósabb  módon  is  nyilvánul  a  rokon- 
szenv. A  Gyulai-ezred  400  katonája  átszökik  a  fegyver- 
kező lengyelekhez,  kik  mindenfelé  a  desertióra  csábító 
kiáltványokat  bocsátanak  ki.^  Ez  nagy  hazafias  áldozat 
volt  szegény  bakáktól,  mert  a  respublica  igaz,  hogy 
nagyobb  „lénung"-ot  igért,  de  azt  rossz  pénzben  fizette. 

Már  1789  nyara  óta  el  volt  terjedve  a  lengyel 
betörés  híre.  De  Krucsay  László  uram,  ki  Vay  István- 
nak megírja,  hogy  „a  lengyel  pezsegése  is  hallatik", 
nem  hisz  benne.  A  lengyel  kupeczek  sűrűn  hulla- 
nak „Hegyalján",  már  pedig  veszedelem  idején  inkább 
őriznék  a  pénzt,  mint  a  boros  hordókat. 

Árvamegye  aztán  mint  láttuk  teljes  naivitással  föl- 
fedi a  dolgok  állását.  Instructiójában  (19.  p.)  kifejti, 
hogy  a  rendek  azon  kötelességéből,  hogy  a  hadako- 
zás terhét  viseljék,  következik  az  a  joguk,  hogy  béke 
és  háború  dolgaiba  beleszólásuk  legyen. 

Mindkét  felől,  a  Kárpátokon  innen  és  túl  ugyanazt 
a  fogalomzavart  és  az  egymásnak  homlokegyenest 
ellenmondó  kívánalmak  egyesítését  találjuk. 

Hazafias,  szép  gondolat  volt  a  galicziaiaktól,  ha 
vissza  akarnak  térni  anyaországukhoz.  Ha  pedig  ez 
nem  lehetséges,  úgy  történeti  alapon,  mint  különösen 
a  nemzetiség  és  nemesség  érdekében  igen  ajánlatos 
a  Magyarországhoz  való  csatlakozás.  De  az  világos, 
hogy  az  egyik  kizárja  a  másikat. 

"  U.  az,  u.  annak  ápr.  3. 

Viszont  magyar  részről  czélszerü  volt  felhasználni 
a  porosz  szövetséget,  a  lengyel  barátságot,  akár  el 
akarnak  szakadni  teljesen,  akár  csak  erősebb  garan- 
tiáját  követelik  az  alkotmányuknak.  De  már  sem  a 
barátsággal,  sem  a  szövetséggel  meg  nem  egyeztet- 
hető Galicziának  bekebelezése.  Ahhoz  mégis  csak 
nagyobb  a  joga  a  respublicának,  a  porosz  politikájá- 
nak pedig  akkor  egyenes  sarktétele  annak  elszakí- 
tása, visszaadása  Danzig  fejében.  De  hiába,  ilyen  ellen- 
mondásokból nem  szabadulhatnak,  kik  nagyon  is  sok  és 
különféle  nézetű  embert  akarnak  egyesíteni  egy  czélra. 

Az  általános  politikai  helyzet  tehát  az  volt,  hogy 
a  lehetőségek  végtelen  lánczolata  forgott  fenn  a 
porosz  ultimátumból  keletkező  világháború  és  a  teljes 
statusquóra  visszatérő  békés  megegyezés  közt. 

Ugyanakkor  pedig  „a  porosz  király  jóakaratában" 
látja  fő  támaszát  mindazon  árnyalatok  végtelen  soka- 
sága, melyek  a  teljes  elszakadástól  a  régi  alkotmány 
alapján  történhető  békés  megegyezésig  való  egész 
nagy  közjogi  tábort  elfoglalták,  és  mint  garantiát, 
követelték  a  jövőre  is. 

A  helyzetet  mindenféle  lehetőségével,  koczkáza- 
tával  és  reservatiójával  legjobban  kifejezi  Bihar  vár- 
megye instructiója.  „Mi  légyen  az  új  hitlevél  feltétele, 
mi  itt  nem  tudjuk  és  annak  nyilvánítása  koczkáz- 
tatná  a  sikert.  Ezt  tehát  teljesen  követeinkre  bízzuk."  ^ 

'  4.  pont. 


HATODIK  FEJEZET. 
Eszmék  és  emberek. 

Az  eddig  elsorolt  adatok  és  tények  fogalmat 
nyújthatnak  az  akkori  gondolkodás  menete  és  annak 
közjogi  és  politikai  czéljai  felől,  noha  a  roppant 
nagy  anyagnak  csak  igen  csekély  részét  mutathattuk 
be.  Főeredményünk  az,  hogy  az  ország  legilletéke- 
sebb, döntő  részének,  a  megyének,  a  köznemesség- 
nek gondolkodása  formai,  törvényes,  a  betűhöz  ragasz- 
kodó. Alapul  még  mindig  a  multat  veszik  és  még  ott 
is,  hol  az  alkotmány  biztosítása  czéljából  a  legmesz- 
szebb  menő  változásokra  készek,  csak  úgy  teszik  ezt 
tiszta  lelkiismerettel,  ha  a  Corpus  Juris  valamely  el- 
rejtett, rég  elavult  paragraphusa  fogantyú  gyanánt 
kínálkozik. 

De  az  ember  nemcsak  kenyérrel  él.  A  nemzet  még 
kevésbbé.  A  mindennapi  élet  tompa  egyhangúsága, 
az  a  kilátás,  hogy  a  holnap  csak  olyan  lesz,  mint  a 
ma  és  a  tegnap  volt,  csak  a  vadakat  elégítheti  ki. 
A  történeti  létre  emelkedett  népek  nem  lehetnek  el 
a  változásnak  nemcsak  ténye,  hanem  eszméje  nélkül 
sem.  Nincs  nemzet,  a  mely  létét  ne  akarná  az 
örökkévalóságig  kiterjeszteni.  Ezen  hit  és  bizalom 
nélkül  nincs  tett,  nincs  önfeláldozás.  Mintegy  a  lélek 
halhatatlanságának  felemelő  eszméje  ez,  az  egyesről 
átvive  egy  nagy,  együttérző  sokaságra. 

És  a  mint  a  lélek  halhatatlansága   szükségkép   a 

Marczali:  1790—91.  országgy.  18 

mennyországhoz  vezet,  úgy  a  nemzet  küzdelmeinek  és 
alkotásainak  is  egy,  a  puszta  megmaradáson  felül 
emelkedő  nagyságra,  dicsőségre,  boldogságra  való 
kilátás  adja  meg  az  ideális  hátterét.  Minden  egyes 
hőstettnek,  de  valamennyi  közt  a  legnagyobbnak  is : 
az  egész  élet  buzgó,  erkölcsös,  folytonos  munkájának 
ez  az  előidézője  és  szentesitője. 

Hogyan  érhető  el  a  jövő,  a  megmaradás,  a  bol- 
dogulás? Hogyan  lehessen  előre  gondoskodni  még 
meg  sem  születtek  milliókról?  Egyaránt  az  elmélet 
és  gyakorlat  kérdése.  Elmének,  szívnek,  karnak  ez 
a  legnagyobb,  legnehezebb  problémája.  A  nemzetek 
fejlődési  fokát,  egyéniségét  mi  sem  mutatja  jobban, 
mint   az  a  mód,  melylyel  e  feladattal   megbirkóznak. 

Nemzeti  történetünk  ennek  a  megoldásnak  két 
módját  tünteti  fel. 

Géza  fejedelem  és  Szent  István  kitűzték  a  pogány 
nomád  magyar  előtt  a  czélt,  hogy  a  letelepedett 
nyugoti  népekkel  egy  úton  kell  haladnia,  ha  meg 
akar  maradni  magyarnak,  szabadnak,  uralkodónak. 
Azóta  Magyarország  sorban  átvette  Nyugat  egyházi 
és  világi  intézményeit.  Keresztény  királyság  lett, 
megalakult  benne  a  lovagság,  polgárság,  a  jobbágy- 
ság, királyai  hősiességben  és  szentségben  egyaránt 
vetélkedtek  Európa  hőseivel  és  hitvallóival  ós  ragyogó 
példájuk  követendő  mintája  lett  az  egész  feudális 
magyar  társadalomnak.  Később  egyaránt  elhatott  ide 
a  reiiaissance  és  reformatio  is  és  a  magyar,  ha  nem 
is  adott  irányt  a  világ  szellemi  mozgalmainak,  de 
sohasem  maradt  el  messze  tőlük  és  elég  erős  és 
ügyes  volt  ahhoz,  hogy  a  saját  munkájával  magáévá 
tett  erkölcsi  tőkét  tovább  adja  Kelet  és  Dél  felé, 
kevésbbé  fejlett  szomszédjainak. 

Mondhatni,  hogy  történetünk  minden  egyes  nagysá- 
gánakjelentősége egy-egy  ilyen  közös  nyugati  eszme  át- 
vételében, meghonosításában,  vagy  megvédésében  áll. 
Pantheonunkat  a  nagy  újítók  népesítik  be,  azok,  kik 
nemzetöket  addig  járatlan  úton  vezették  a  lét  maga- 
sabb fokára. 

Ez  a  vezetés  egyaránt  állott  erőszakból,  meggyő- 
zésből, példából.  És  a  magyar  honszeretetótés  fogékony- 
ságát a  művelődés  iránt  fényesen  mutatja,  hogy  a  Szent 
István,  Kálmán,  IV.  Béla,  Nagy  Lajos,  Mátyás,  Bocskay 
által  elvetett  mag  nem  hullott  kopár  talajra. 

De  nemcsak  a  jövő  ideális  hatalom :  a  múlt  is  az. 
Ha  az  idegen  mint  uralkodó,  elnyomó  elem  lép  fel; 
ha  a  magyar  veszélyben  érzi  faját,  hazáját :  elzár- 
kózik az  újítás  elől  és  inkább  egy  régibb  kultúrai  fok 
mentsvárában  vonja  meg  magát,  semhogy  egyéni- 
ségét eltörölni  engedné.  Mikor  a  német  uralom  fenye- 
geti, megint  pogány  lesz ;  mikor  külföldi  oligarchia 
ül  nyakára,  Szent  István  állítólagos  szabadságát  hívja 
segítségül  az  arany  bullában ;  mikor  idegen  királyok 
alatt  veszélyessé  válhatik  reá  az  állami  hatalom,  a 
megye  passiv  resistentiájában  húzódik  meg. 

Három  század  telt  el  éppen  Mátyás  halála  óta. 
Az  a  három  század,  melynek  szomorú  a  nótája. 
Szomorú  azért,  mert  a  nemzetnek  mindig  csupasz 
léteért  kell  küzdenie,  kilátás  nélkül  szebb  jövőre, 
egyedül  a  dicső  múltban  lelve  vigaszt  és  csak  abból 
merítve  reményt.  Nem  valamely  bús  hazafi,  Voltaire 
mondta  ezért  a  magyart  a  legszerencsétlenebbnek 
minden  nemzetek  közül. 

A  XVm,  század  elejének  nagy  forradalma  és  a 
török  kiűzése  után,  mint  akkor  hivatalosan  mondták, 
révpartra  jutott  a  magyar.  Szaporodott,  gazdagodott, 

művelődött ;  békét  élvezett.  De  mind  e  boldogságot 
megkeserítette  az  a  tudat,  hogy  az  a  királyi  hatalom, 
melynek  fegyvere  és  befolyása  létrehozta  ez  ered- 
ményeket, a  nemzet  ellen  fordulhat.  Akkor  pedig  az 
újítás,  idegen  szokások,  erkölcsök  felvétele  nem 
orvosság,  hanem  halálos  méreg.  Addig  a  magyar, 
örökös  harczai  közepett,  kénytelenségből  volt  conser- 
vativ;  most  III.  Károly  és  Mária  Terézia  korában 
óvatosságból  maradt  az. 

II.  József  eljárását  erkölcsileg,  történetileg  iga- 
zolta a  magyar  rendek  ragaszkodása  a  régihez  és 
visszaéléseihez.  Másrészt  ÍI.  József  törvénytelensége, 
absolutismusa,  a  birodalmi  összességnek  Magyarország 
fölé  helyezése  igazolta  a  magyar  rendeknek  a  vég- 
sőig menő  óvatosságát  és  szívós  ellenállását. 

Most,  miután  ez  az  ellenállás  győzött,  a  lényeges 
törtéiieti  kérdés  az  volt :  ragaszkodik-e  Magyarország 
továbbra  is  alkotmánya  sértetlenségéhez,  mely  moz- 
dulatlanságra kényszerítette,  vagy  pedig  újjászületése 
boldog  pillanatában  elérkezettnek  látja-e  az  időt 
arra,  hogy  az  Európában  már  uralomra  jutott  eszmék 
alapján  átalakítsa  államát.  A  nagy  Habsburg  ural- 
kodók munkáját  kellett  folytatni,  tovább  fejleszteni, 
de  nemzeti  alapon,  a  szabadság  követelései  értel- 
mében. 

És  nem  követeli-e  ugyanezt  a  biztosításnak,  a 
securisatiónak  elve?  Nevezetes  és  a  nemzeti  szem- 
pontnak mindenek  fölötti  uralmát  bizonyítja,  hogy  a 
régihez  visszatérők  tábora  ugyanazon  jelszó  alatt 
küzdött,  mint  a  radikális  újítóké,  hogy  ebben  nem 
volt  különbség  egyrészt  Batthyány  prímás  és  Ester- 
házy püspök,  másrészt  gr.  Széchenyi  és  Hajnóczy 
közt.    A  conservativ,  sőt  reactionarius  álláspont  csak 

Úgy  a  hazafias  meggyőződésből  meríti  erejét,  mint  a 
liberális,  sőt  forradalmi  felfogás. 

Nem  lehet  kétség,  hogy  a  hivatalos  ország,  a 
karok  és  rendek,  kiknek  döntő  súlya  volt  a  diaetán 
a  lefolyt  küzdelem  izgató  hatása  alatt,  erős  érde- 
kektől, még  erősebb  hagyományoktól  vezettetve  inkább 
a  régit  tartotta  szem  előtt,  mint  az  újat,  noha  ennek 
hatása  alól  sem  zárkózhatott  el  teljesen. 

A  jövő  alakulására  nézve  az  a  fontos,  hogy  a 
társadalomban  viszont  nagy  erőre  és  befolyásra  jutot- 
tak a  XVIII.  századnak  új,  akkor  már  az  ösz- 
szes  nyugoti  nagy  országokban  vezető  és  irányadó 
eszméi. 

Egy  régibb  művünkben  feltüntettük,  minő  csator- 
nákon át  özönlött  be  ez  a  szellem,  mint  árad  szót 
irodalomban,  iskolában.  Most  inkább  politikai  hatását 
kell  kutatnunk.  Ez  pedig  szervezés  nélkül  el  nem 
képzelhető. 

Lássuk  csak,  mi  forog  szóban  : 

Magyarország  állandóan  és  következetesen  részt 
vett  az  európai  fejlődésben  a  renaissance  és  refor- 
matio  nagy  mozgalmáig.  Abból  a  roppant  szellemi 
és  anyagi  munkából,  mely  azóta  folyt  s  a  mely  az 
egész  társadalmat  átalakítva  megteremtette  az  új  kort, 
már  nem  vehette  ki  egészen  részét. 

Ezen  munka  eredményei :  szellemi  téren  a  tudo- 
mánynak philosophiai  és  mathematikai  alapon  való 
fejlesztése  Bacon  és  Descartes  óta  és  ennek  követ- 
keztében elválása  az  egyháztól ;  aztán  az  irodalom- 
nak és  műveltségnek  nemzetivé  válása,  a  nép  nyel- 
vén való  művelése.  A  két  irány  közös  eredménye 
pedig  nem  lehetett  más,  mint  a  felekezeti  ellentétek 
csökkentése,  az  általános  emberinek,  tehát  a  nemzeti 

egyéniségnek  is,  az  azt  előbb  részekre  bontó  osztály- 
és  valláskülönbségek  fölé  helyezése. 

Anyagi  téren  a  munka  felszabadítása,  elismerése 
a  gazdasági  lét  és  így  a  nemzeti  vagyon  alapjául  és 
annak  gyümölcsözővé  tétele  volt  ezen  korszaknak 
legsajátosabb  gyümölcse.  Erre  törekedett  egyaránt  a 
hollandus,  az  angol  és  a  franczia  merkantilismus  és 
a  József  uralma  által  is  ápolt  physiokrata  rendszer. 
Smith  Ádám  nagy  munkája,  a  nemzetek  gazdagságá- 
ról, mintegy  kánona  lett  ezen  egész  mozgalomnak. 
Ezt  szolgálta  a  sok  felfedezés  és  feltalálás,  mely  a 
kötött  földbirtokkal  szemben  a  kereskedést  és  ipart 
állította  oda,  mint  szinte  végtelen  kifejlődésre  képes 
tőkegyűjtőket  és  így  mint  gazdasági  és  társadalmi 
hatalmakat. 

Mindez  határozottan  észlelhető  fejlődés,  mely  végső 
eredményében  a  modern  állapotokhoz  vezetett.  De 
mint  semmi,  valóban  nagy  történeti  esemény  ez  sem 
ment  végbe  sem  egyszerre,  sem  oly  tudatosan  és 
programm  szerint,  hogy  a  kortársak  felismerhették 
volna  egész  jelentőségét.  Töméntelen  sok  egyes,  el- 
szigetelt ténynek  volt  együttes,  előre  nem  látható 
következése. 

Legkevésbbé  ment  azonban  végbe  mint  elkese- 
redett osztályharcz,  minőről  mostanában  regélnek. 
Szilárd  és  szívós  volt  a  réginek  ellenállása,  gyakran 
nyers  és  bárdolatlan,  sőt  igazságtalan  az  újnak  táma- 
dása, de  az  egész  harcz  fölött  ott  lebegett  engesztelő 
symbolum  gyanánt  a  század  legszebb  jelszava :  a 
philanthropia.  A  közös  műveltség  és  emberszeretet 
összekapcsolta  az  ellenséges  táborok  vezetőit  is. 
Még  1721-ben  mondta  Magyarország  prímása  a 
porosz  követnek:    míg   Isten  nem  változtat  a  feleke- 

zetek  viszályán,  iparkodjunk,  mint  Európa  polgárai, 
békésen  együtt  élni/ 

Franklin  Benjáminnak,  e  kor  egyik  legjellemzőbb 
egyéniségének,  az  volt  az  óhajtása :  jöjjön  létre 
minden  nemzet  becsületes  férfiainak  az  egész  embe- 
riséget átölelő  szövetsége.  Ilyen  szövetség  létesítésén 
akkor  egy  nagy,  internationalis  társaság  fáradott :  a 
szabadkőművesség. 

Nem  czélom  ennek  a  nevezetes  titkos  társaság- 
nak történetét  előadni.  De  ki  kell  emelnünk,  hogy 
munkássága,  ha  nem  is  oly  zajos  és  világraszóló,  mint 
Nyugat  nagy  országaiban,  tán  jelentékenyebb  volt 
nálunk.  Jelentékenyebb  azért,  mert  míg  másutt  maga  az 
élet,  a  gyakorlat  teremtette  meg  az  új  korszakot,  nálunk 
előbb  az  elméletet  kellett  meghonosítani,  népszerűbbé 
tenni,  hogy  a  szavak  után  tettek  is  következzenek.  Ezen 
előkészítésre  pedig  semmilyen  tényező  nem  volt  alkalma- 
sabb azon  társaságnál,  melynek  már  1745-ben  :  szabad- 
ság, egyenlőség  volt  a  jelszava.^ 

Nem  szándékom  a  testvérek  sokféle  rítusát  és 
fokát  ismertetni,  protanus  is  vagyok  benne.  Igazi  jelen- 
tősége nálunk,  sok  kalandos  és  széthúzó  kezdet  után, 
akkor  lett,  mikor  a  többi,  külföldről  átvett  intéz- 
mény mintájára  nemzetivé  vált ;  szinte  szükséges 
szervévé  vált  a  nemzet  életének,  továbbfejlődésének."' 

'  Berlini  áll.  levéltár.  Cominunes  Europae  cives. 

-  Die  Zerschmetterte  Freimaurerei.  Frankfurt. 

^  A  szabadkőművesség  jelentőségére  először  Fraknói  utalt 
(Martinovics  összeesküvése).  Igen  érdemes  munkát  irt  róluk 
Abafi-Aigner  Lajos,  nagyrészt  a  dégi  levéltár  alapján.  De 
munkája:  Geschichte  der  Freimaurerei  in  Oesterreich-Ungam, 
öt  kötet,  nagyjában  csak  1785-ig  terjed.  Előttünk  az  ezt  követő 
évtized  volt  legfontosabb,  melyre  nézve  bőven  merítettünk 
gr.  Festetics  Pál  úr  levéltárának  kincsesbányájából. 

Ezt  a  lényegében  nemzetközi,  sok  mystikus  és 
babonás  elemet  magába  felvevő  társaságot,  a  meny- 
nyire az  iratok  mutatják,  az  úgynevezett  Draskovics 
observantia  tette  magyarrá. 

Érdekes,  hogy  a  társaság  ezen  hajtása  éppen 
horvát  földön  nőtt.  Grr.  Draskovics  János  ezredes, 
kinek  befolyása  alatt  állottak  a  varasdi,  zágrábi, 
glinai  és  körösi,  részben  katonai,  részben  polgári 
páholyok,  azokat,  miután  hiába  iparkodott  a  viszonyt 
a  berlini  nagy  páholylyal  és  a  bécsi  és  prágai  páho- 
lyokkal tisztázni,  egyesítette  és  különválasztotta.  Új 
alkotmányt  adott  „a  magyar  korona  alatt  levő  szabad- 
kőműves társaságnak",^  hogy  minden  külső  függés- 
nek és  alávetettségnek  véget  vessen  és  ezt  az  intéz- 
ményt egészen  nemzeti  szellemet  lehellő  szabályokkal 
látta  el.  Bár  a  lényeget  sohasem  tévesztette  el  szem 
elől,  mint  Abafi  helyesen  megjegyzi,  a  nemzet  lel- 
kületéhez alkalmazott  szertartásokat  sem  mellőzte. 

„Rendünk  főczélja  megállapított  gondolkodású, 
tekintélyes,  nemeslelkű  férfiakat  a  magyar  biroda- 
lomban olyan  módon  előkészíteni,  hogy  legkedvesebb 
kötelességük  legyen  teljes  buzgósággal  az  emberi 
nem  jólétén  fáradozni."  A  tagok,  tehetségök  szerint, 
két  részre  oszlanak :  a  kiválasztottakra  és  a  munka- 
társakra. Elükön  a  nagymester  áll  —  maga  Dras- 
kovics. 

„Minthogy  rendünk  legfőbb  és  végső  czélja  az 
emberi  nem  boldogságának  minden  módon  való  elő- 
mozdítása, első  helyen  az  emberszeretet  kötelessége 
áll  előttünk". 

^  Systema  Constitutionis  Latomicae  Libertatis  sub  Corone 
Hungáriáé  in  provinciám  redactae. 

A  mester  minden  alkalommal  élénken  kiszínezve 
előadja  az  emberi  nem  sanyarúságát  és  meggyőzi  a 
tagokat  arról,  minő  gyászos  következésekkel  jár  a 
zsarnokság,  az  előítélet,  a  korlátlan  hatalom.  Ezernyi 
módon  idézik  elő  a  nyomort  elnyomással  és  üldözés- 
sel. Egyúttal  meggyőzi  őket  arról  is,  hogy  „rendünk 
az  egyetlen  testület,  melytől  biztos  segítséget  várhat 
az  igába  döntött  emberiség.  Nem  engedhetjük,  hogy 
az  emberiség  e  reményében  csalatkozzék". 

A  barátság  kötelességeinek  fejtegetése  után  az 
egyenlőségre  való  törekvés  következik. 

„Tagadhatatlan  igazság,  hogy  természettől  egyen- 
lők vagyunk,  hogy  az  emberek  egyenlőtlensége  csel- 
fogások és  nagyravágyás  műve  és  hogy  egy  kis 
résznek  a  gazdagsága,  valamint  a  nagy  többségnek 
nyomora  és  üldöztetése  ebből  ered.  Hiba  azt  hinni, 
hogy  a  törvény  eléggé  gondoskodik  a  gyöngékről ; 
ez  csak  a  tudatlanok  véleménye,  kik  feleslegüket 
élvezve,  azt  hiszik,  hogy  a  törvény  felmenti  őket 
minden  nemes  fáradozás  alól.  Mi  ellenben,  kik  a  nagy 
többség  boldogsága  fölött  őrködünk,  tisztában  lehetünk 
azzal,  hogy  e  törvények,  minthogy  a  hatalmasok 
szabták  őket,  az  elnyomás  eszközei  és  annál  veszé- 
lyesebbek, mert  szentség  gyanánt  tűnnek  fel.  Csak 
nézzük  figyelemmel  adózó  alattvalóinkat  és  meglát- 
juk, hogy  majdnem  leroskadnak  terhük  alatt  Ha 
igaz  rajzát  nyerjük  e  nyomorúságnak,  minden  becsü- 
letes ember  szivében  felébred  az  undor  érzete  és  így 
gondoskodni  kell  oly  eszközökről,  melyek  e  bajt 
orvosolhatják." 

A  társadalmi  rend  megdöntése  nem  szándékuk. 
„Csak  arra  törekedhetünk,  hogy  mi,  a  nagyok,  hoz- 
zájuk  közeledjünk,    a   kicsinyeket    meg    magunkhoz 

emeljük".  A  testvéreknek  be  kell  látniok,  hogy  pompa, 
tisztség,  hatalom,  mind  külsőség.  Igazi,  állandó  értéke 
csak  az  erénynek  van. 

Kit  igazi  erény  buzdít,  polgártársai  boldogitásá- 
ban  találja  a  maga  boldogságát  és  nincs  nyugta,  míg 
e  czélját  el  nem  érte.  Ezt  pedig  csak  munka,  tanul- 
mány útján  lehet  elérni.  Ezt  a  munkát  fel  kell  osz- 
tani. Más  és  más  kérdések  megoldásán  kell  fáradnia 
a  papnak,  a  katonának,  a  tisztviselőnek,  a  moralis- 
tának és  a  közjogásznak. 

Papoknak  való  kérdések:  Vájjon  a  mostani  ró- 
maiak jobb  erkölcsűek-e,  mint  a  régiek,  kik  pogányok 
voltak  és  ha  van  különbség,  miből  ered  az  ?  Vájjon 
jobb  vagy  rosszabb-e  az  olyan  nép  erkölcse,  mely 
már  nem  hisz  a  pokolban  és  miért?  Fennállhat-e 
oly  nép,  mely  csupa  istentagadóból  áll  és  milyen 
erkölcsű  lehet  az? 

Katonának  való  kérdések  :  Jobb-e  a  zsoldos,  vagy 
a  megtelepített  katonaság?  Mi  bátoríthatja  jobban  a 
sereget :  a  dicsőség  és  jutalom-e.  vagy  az  a  tudat, 
hogy  hazáját  védi?  Fenn  lehetne-e  tartani  a  katonai 
fegyelmet  a  mostani  korlátlan  subordinatio  nélkül  is  ? 
Mikép  lehetne  megszüntetni  a  most  annyira  elterjedt 
féltékenységet  és  visszavonást  katona  és  polgár 
között  ? 

Talán  legáltalánosabb  érdekű  a  moralista  fel- 
adata. Minő  legyen  a  közjólétért  lelkesedő  nép  gon- 
dolkodása? Mi  változtathatja  meg  egy  nép  gondol- 
kodását? Min  alapul  a  hazaszeretet  és  mikép  lehet 
azt  általánossá  tenni?  Mikép  egyeztethető  meg  a 
hazaszeretet,  mely  látszólag  kizárólagos,  az  egész 
emberi  nem  szeretetével? 

A  tisztviselő  és  a  közjogász  viszont  tisztán  hazai 

vonatkozású  feladatok  megoldásán  kell,  hogy  fárad- 
jon. Vájjon  Magyarországra  nézve,  tekintettel  a  marha- 
tenyésztésre,  kivánatos-e  sűrűbb  népesség  és  ha  igen, 
idegen  gyarmatosokat  kellene-e  behozni?  Hasznos 
volna-e  a  kereskedelem  és  ha  igen,  mily  módon  és 
mely  czikkekre  kellene  azt  létesíteni?  Minő  adófel- 
osztás volna  a  legjobb  ?  Mikép  lehetne  a  nép  kisebb 
megterheltetésével  gondoskodni  a  katonaság  eltartá- 
sáról? Mikép  lehetne  könnyíteni  a  jobbágy  sorsán? 
Lehetne-e  a  fényűzést  korlátozni  és  miképen? 

Végre :  Mi  hazánk  sarkalatos  alkotmánya  ?  Meg- 
maradt-e az  törvényes  állapotában?  Elvesztette-e 
erejét  constitutiónk  egy  része  és  mikép  lehetne  azt 
ismét  heh  reállítani  ?  Melyik  a  legjobb  kormány- 
forma? Illik-e  mindegyik  minden  országra,  vagy 
pedig  alkalmazkodnia  kell-e  a  sajátságos  viszonyok- 
hoz? Hasznosabb-e  a  megállapított  alkotmány  fen- 
tartása,  vagy  jobb-e  annak  átalakítása  a  megváltozott 
körülmények  szerint? 

Külön  czikkelyek  szólnak  a  testvérek  viszonyáról, 
valláshoz  és  hazához. 

„Volt  idő,  mikor  a  vallásosságot  a  becsületes 
ember  lényeges  jellemvonásának  vették,  de  most  még 
az  istenség  sok  buzgó  tisztelője  is  elválaszthatónak 
tartja  ezt  a  két  tulajdonságot.  Mi  azonban  nagyon 
óhajtjuk,  hogy  minden  testvér  részesüljön  az  isten- 
ség vigasztaló  fogalmában.  Olyant,  kiben  nem  találni 
nyomát  sem  a  vallásnak,  nem  szabad  rendünkbe  be- 
fogadni és  a  székmester  kötelessége  azt,  ki  netán 
később  esnék  az  atheismus  tévelygésébe,  teljes  óva- 
tossággal az  igazság  útjára  vezetni  és  minden  test- 
vért, bárminő  felekezethez  tartozik;  a  külső  isteni 
tisztelet  pontos  megtartására  utasítani." 

Ez  nem  maradt  puszta  szó.  A  hitetleneket  lehe- 
tőleg mellőzni  szerették  volna.  Ilyeneknek  tartották 
b.  Orczy  József  és  gr.  Haller  József  pesti  székmes- 
tereket; ilyennek  rajzolja  Fessler  Martinovics  Igná- 
czot  is.^ 

„A  haza  iránt  való  kötelességünk  abban  áll,  hogy 
államunk  törvényeit  ós  jó  szokásait  fentartjuk  és 
inkább  tűrjük  el  vagyonunk  sőt  életünk  vesztét,  sem- 
hogy azok  megsemmisítését  megengednők.  A  fejede- 
lemről sem  feledkezünk  meg  :  öt  magában  foglalja  a 
haza,  hisz  törvényeink  szerint  ő  a  nemzet  atyja  és 
feje.  Ki  hazáját  szereti,  szereti  királyát  is;  ez  pedig 
annál  igazságosabb  lesz,  mennél  több  becsületes  pol- 
gár van  országában,  olyan,  ki  nem  a  maga  hasznát, 
hanem  a  közjót  akarja  előmozdítani.  Csak  a  hízelgők 
rontják  el  a  királyokat,  ők  az  igazi  felségsértők,  mert 
általuk  veszti  el  a  király  legnagyobb  kincsét,  népe 
szeretetét.  A  ki  tehát  hazáját  szolgálja,  szolgálja 
királyát  is.  Éjjel-nappal  azon  kell  lennie,  mikép 
tartsa  fenn  a  még  jó  erkölcsöket,  vagy  mikép  javítsa 
a  megromlottakat". 

A  magyar  felfogás  megyegyezését  is,  eltérését  is 
megtaláljuk,  ha  összehasonlítjuk  a  szabadkőművesség 
általános  szabályaival."^  Az  erény  és  barátság  fiainak 
szólnak,  kik  meg  akarják  tanulni  a  csudás  bölcsességet. 

Az  Isten  és  a  vallás  iránt  tartozó  kötelességről: 
1.  §.  „Imádd  a  lények  lényét,  kitől  szíved  eltelik,  noha 
korlátolt  elméd  sem  felfogni,  sem  kifejezni  nem  bírja.  ^ 

1  Abafi,  i.  m.  III.  389. 

*  Reguláé  Latomorum.  Dégi  levéltár.  XI.  2. 

^  Adorare  Ens  entium  quo  cor  tuum  redundat,  quamvis  Illud 
circumscripta  mens  tua  nec  animo  concipere,  nec  voce  exprimere 
valeat.V.ö.  Berzsenyi  versét:  Isten,  kit  a  bölcs  lángesze  föl  nem  ér. 

Vesd  meg  a  sophismákat ;  Istennek  tetszeni  legyen 
boldogságod.  Krisztus  kegyelmet  szerez ;  dicsérd  a 
gondviselést,  mely  a  keresztyénség  keblében  enge- 
dett születned.  Kötelességeid  alapja  az  evangélium  ; 
ha  abban  nem  hiszel,  megszűntél  latomusnak  lenni." 
Egyaránt  távol  tartva  magadat  a  hypokrisistől  és 
fanatismustól,  minden  cselekedeted  az  érett,  szilárd 
vallásosságot  hirdesse.  Nem  elméleti  igazságokban 
áll  a  keresztyénség  veleje,  inkább  erkölcsi  paran- 
csainak igyekezzél  megfelelni.  Egész  belsődet  hassa 
át  a  jóakarat  és  szeretet  indulata,  mely  e  szent  val- 
lásnak alapja. 

2.  §.  Hinned  kell  a  lélek  halhatatlanságában. 
Azon  légy,  hogy  lelkedet,  égi  és  mocsoktalan  lénye- 
det, bűn  ne  fertőztesse.  Ha  valaha  kétségbe  vonnád 
halhatatlanságát,  nem  volnál  a  szent  bölcsesség  nö- 
vendéke, hanem  a  plebejusok  csöcselékéhez  csatla- 
koznál, mely,  vakondok  módjára,  sötétben  turkál. 

3.  §.  A  király  Istennek  földi  helytartója.  Tiszteld 
és  szeresd,  mert  Isten  iránt  való  kötelességed  után  az 
mely  hazához  és  királyhoz  fűz,  az  első.  Durva  bar- 
bár állapotban  nem  vennéd  hasznát  emberi  voltod- 
nak; az  erőszak  uralkodnék,  örökös  lenne  a  harcz 
az  enyém-tied  miatt.  Kormányzáshoz  kell  törvény ; 
végrehajtáshoz  fejedelem.  Ezért,  a  mint  szüléidet 
tiszteled,  úgy  tiszteld  a  hon  atyáit.  Isten  képmásait. 

Ha  hibáznak.  Istennek  felelnek.  A  te  merész  íté- 
leted nem  oldhat  fel  az  engedelmesség  kötelessége 
alól.  Kérd  Istent,  hogy  baj  ne  érje  őket,  te  pedig 
minden  erődet  hazád  javára  fordítsd.  Ha  ezt  a  szent 
kötelességet  nem  teljesítenéd,  minden  szabadkőműves 
elűzne  magától,  mint  a  polgári  rend  megzavaróját. 

4.  §.  Ha  gyöngéd   szíved   hazád  határait  átölelni 

késztet,  hogy  egyforma  szeretettel  ölelje  át  az  összes 
nemzeteket:  jer  templomunkba,  tedd  ott  le  ajándé- 
kodat. Az  egész  világ  a  szabadkőműves  hazája,  mind 
az,  mi  az  embert  érdekli,  az  Ő  sphaerájába  tartozik. 

Nézd  ezt  a  felséges  épületet,  melyben  az  ember- 
ségnek és  erkölcsnek  már-már  lazuló  kötelékeit  szo- 
rosabbra fűzik.  Megtalálod  a  rokon  lelkeket  minden 
országban,  hol  a  világosság  szétterjed.^  Érezd  át 
rendünk  felséges  szándékát,  szenteld  életedet  az 
emberiség  boldogitásának ;  tökéletesebbé  tedd  ma- 
gadat". 

5.  §.  A  jótékonyságról  szól.  „Isten  azért  látott  el 
téged  bőven  földi  javakkal,  hogy  azok,  kiknek  cse- 
kély rész  jutott,  könnyebben  viseljék  sorsukat." 

Az  általános  szabályzat  vallás  és  politika  dolgá- 
ban Hobbes  szellemét  leheli,  a  német  és  osztrák 
viszonyokhoz  mért;  a  magyar  szabály  Locke  tanai 
alapján  áll ;  deista  és  a  szabad  alkotmány  híve. 
Amaz  csak  királyt  ismer ;  ez  a  hazát  és  törvényét 
föléje  emeli  a  királynak. 

Még  nagyobb  a  különbség  társadalmi  téren.  Amott 
az  alamizsna  kötelessége,  itt  a  természettől  való 
egyenlőség  elismerése. 

Amott  a  hazafiság  és  a  kosmopolitismus  össze- 
olvasztása ;  itt  nemcsak  a  hazaszeretet,  hanem  a  nem- 
zeti erkölcs  fentartásának  erős  hangsúlyozása. 

Ez  a  hazafias  irány  szemet  szúr.  A  kosmopolita 
irányú  páholyok  a  pestit,  „a  nagyszivűséghez",  melyet 
Draskovics  legfőbbnek  szánt,  „túlságos  patriotismusa 
miatt  az  államra  veszedelmesnek  hirdették".  Dras- 
kovicsról  pedig  azt  terjesztették,  hogy  a  határvidéken 

'  Lux  et  illaminatio. 

lázadást  szít,  mely  vállalatához,  igen  jellemzően,  egy 
püspök  adott  volna  100,000  forintot. 

Ez  a  nemzeti  szellem  külsőségekben  is  megnyi- 
latkozik. A  testvérek,  midőn  a  rendbe  léptek,  magok 
választottak  magoknak  nevet.  Ez  többnyire  az  igazi 
név  kezdőbetűinek  valami  komikus  elforgatása,  vagy 
pedig  valamely  antik  vagy  középkori  név,  vagy  czim. 
A  pesti  páholy  tagjai  közül  b.  Orczy  József,  a  szék- 
mester —  Bendegúz,  Rátonyi  Gábor  —  Álmos,  b. 
Splényi  József  —  Ákos,  Farkas  Antal  —  Attila,  gróf 
Szápáry  Pál  —  Geyza  név  alatt  „dolgozott".  Ha  már 
ideális  nevet  kerestek,  az  ősi  magyarsághoz  tértek 
vissza. 

Ez  a  teljes  különválás  azonban  nem  volt  fen- 
tartható.  Draskovics  maga  is  kész  volt  összekötte- 
tésbe lépni  a  bécsi  páholylyal,  de  úgy,  hogy  a  kül- 
földi, különösen  a  berlini  páholyoktól  való  függés 
teljesen  megszűnjék,  a  magyar  páholyok  pedig  teljes 
autonómiát  élvezzenek.  Ez  az  egyesülés  létre  is  jött. 
Magyarországnak  gróf  Pálffy  Károly  alkanczellár  lett 
nagymestere.  De  a  nemzeti  irány  ennek  nem  vallotta 
kárát.  Maga  Pálfify  1784-ben  a  legerősebben  hang- 
súlyozta azt  Pászthoryhoz  irt  bizalmas  leveleiben. 
Az  egyikben,  mely  éppen  a  korona  elvitele  szomorú 
napjaiban  kelt,  kifejti,  hogy  mint  jó  hazafiaknak, 
kötelességük  a  rendben  a  hazafias  érzületnek  azon 
csiráit  ápolni,  melyek  egykor  helyreállíthatják  a  nem- 
zetet. „Ez  az  egyetlen  eszköz  van  kezünkben,  hogy 
nagy  szolgálatokat  tehessünk  szeretett  hazánknak; 
ne  mondjunk  le  róla.  Különösen  azon  nemzeti  saját- 
ságokat kell  gondozni,  melyek  eddig  jellemezték  a 
nemzetet  és  bizonyos  tekintetben  különbbé  tették 
más  nemzeteknél.   Ha  most   szenvedünk  is ;  ha  nem 

is  érjük  meg-  fáradalmaink  sikerét,  legalább  tudni 
fogja  az  utókor,  hogy  mi  voltunk  egy  kitűnő  nemzet 
felélesztői".'  Egy  más  levelében  kijelenti,  hogy  min- 
den hazafias  szívnek,  mindenkinek,  ki  méltó  a  magyar 
névre,  búsulnia  kell  a  császárnak  sajnálatos,  de  meg 
nem  változtatható  elhatározásán. 

1785-ben  a  szabadkőművesség  mintegy  államilag 
megerősített,  de  egyúttal  patenssal  szabályzott  intéz- 
ménynyé  vált.  Az  új  rendnek  a  volt  Draskovics- pá- 
holyok nem  akartak  hódolni,  a  legtöbb  megszüntette 
munkásságát.  A  pesti  egyenesen  azért  bomlott  fel, 
mert  a  fiatalság  nagy  zenebonát  csinált.^  A  vezetést 
most  már  nagyrészt  német  tisztviselők,  katonák, 
tanárok  ragadták  magukhoz. 

Ilyen  volt  az  a  tan  és  szervezet,  mely  egy  év- 
tizeden át  hasonlíthatatlan  sikerrel  hatott  Magyar- 
ország uralkodó  osztályaira :  papra,  főnemesre,  köz- 
nemesre egyaránt.  Hatása,  nem  is  nézve  elveinek 
értékét,  két  körülménynek  volt  köszönhető.^  A  titok- 
zatosnak, rejtélyesnek  vonzó  ereje  sohasem  tagadta 
meg  magát.  Oly  korszakokban,  melyekben  az  egy- 
házi és  állami  tekintélyek  már  nem  uralkodnak  kizá- 
rólagosan ;  melyekben  nagy  változások  várhatók  és 
azokra  készül  mindenki:  új  fold,  új  ég  keresése 
szinte  természetes  szükséggé  válik.  Itt  pedig  királyi 
művészetről  van  szó,  a  lelki  és  anyagi  világ 
fölött  gyakorolt  korlátlan  hatalomról.  Az  egyháztól, 
államtól  ily  régi,  megállapodott  társadalmakban  mit 
lehet  már  újat,  megkapót  várni?  A  tudomány  bon- 
togatja ugyan  a  nagy  ismeretlen  erők  sűrű  fátyolát, 
de    bármily   sűrűn   érik    egymást  a  physikai  és  che- 

1  A  levél  fraaczia  eredetije  a  pátyi  levéltárban. 

miai  feltalálások,  azok  mindig  csak  egy  részecskéjét 
fedik  fel  a  világ  rejtélyeinek.  Nem  lehetne-e  egy- 
szerre, fáradtság  nélkül  odajutni?  Nem  bírja-e  a 
társaság  örökben  az  ősi  bölcsesség  hagyományait? 
Nem  Salamon  templomának  építészeitől  ered-e  ?  Nem 
gyűjtötte- e  halomra  az  egyiptomi,  indiai  mesés  böl- 
csek kincseit  ?  Aztán  mi  legfontosabb  :  az  ember  nem 
egyes  jót  keres,  hanem  általánosat:  boldogságot. 
Talán  ezen  a  módon  eljuthat  csudás  birodalmába. 
Kevesebbért  csak  nem  állanának  ki  annyian  oly  nehéz 
próbákat  és  veszélyeket. 

2.  A  szabadkőművesség,  akkor  legalább,  egészen 
aristokratikus  intézmény.  A  közhit  szerint  hozzátar- 
tozott I.  Ferencz  császár  is,  de  bizonyosan  tagja  volt 
II.  Fridrik.  A  franczia  nagy  páholynak  a  chartresi 
herczeg,  a  későbbi  orléansi  herczeg  (Égalité  Fülöp) 
állott  az  élén.  A  prágai,  bécsi,  pesti,  zágrábi,  sze- 
beni  páholyok  névsora  szinte  összefoglalja  a  szár- 
mazás, állás,  vagyon  és  tehetség  által  kiválókat. 
Midőn  a  monarchia  latomiája  egységes  szervezetet 
nyer:  a  nagymester  gróf  (később  herczeg)  Dietrich- 
stein,  helyettese  gróf  Pálffy  Károly,  az  egyik  fel- 
ügyelő gróf  Bánffy  György  erdélyi  kormányzó,  titkára 
Pászthory  Sándor.  Mozart  csak  úgy  tagja  volt,  mint 
Kazinczy.  A  kire  tán  nem  hatottak  az  eszmék,  azt 
a  résztvevők  előkelősége  vonta  oda. 

Midőn  a  keleti  nagy  országok  megnyíltak  Európa 
előtt,  az  első  missionáriusok  az  ördög  művét  látták 
Buddha  vallásában,  ki  azt,  istentelen  módon  annyira 
hasonlóvá  alkotta  a  katholicismushoz.  A  szabadkőmí- 
vesség  szervezetében  is  van  sok  ily  hasonlóság. 
Tagjai  szent  rendet  képeznek ;  sok  páholy  a  templa- 
riusok   utódjának   hirdeti   magát;  a  testvéreket  tisz- 

Marczali:  1790—91.  országgy.  1" 

telendőknek,  főtisztelendőknek  nevezik.  Egyik  fele- 
kezet, az  illuminatusoké,  nyilván  a  jezsuita  -  rend 
egész  szervezetét  utánozza.  Szertartásaik  is  sokban 
megfelelnek  az  istentiszteletnek. 

Egyesit  tehát  ez  a  társaság  mindent :  társadalmat, 
vallást,  tudományt.  A  fösvénynek  a  bölcsek  kövét 
helyezi  kilátásba,  a  betegnek  gyógyulást,  az  elaggott- 
nak örök  ifjúságot  és  erőt,  a  szegénynek  támogatást, 
a  kapaszkodónak  pártfogást,  a  szerencsevadásznak 
magas  összeköttetéseket.  A  mellett  kielégítést  nyer 
benne  a  mystikus  vágy,  behatolni  a  mindenség  és 
az  emberi  lélek  titkaiba  és  a  férfias  energia,  mely 
nagy,  a  hónát,  vagy  éppen  az  egész  emberiséget 
érdeklő  feladatokkal  való  megküzdésben  akarja  gya- 
korolni és  aczélozni  erejét. 

Mindezeknél  hatalmasabb  tényező  is  hajtja  előre : 
a  divat. 

De  azért  ne  kicsinyeljük  szellemi  és  erkölcsi  tar- 
talmát sem.  Mindenesetre  magas  ideálját  nyújtja  a 
férfiúnak,  a  hazafinak.  Nem  lehetett  ugyan  képes 
megbirkózni  a  társadalmi  és  gazdasági  egyenlőtlen- 
ség problémájával  és  e  tekintetben  működése  alig 
volt  több  humanitárius  dilettantismusnál.  De  legalább 
ráfordította  a  közfigyelmet  a  létező  bajokra  és  tag- 
jainak kötelességévé  tette  az  azokkal  való  komoly 
foglalkozást.  E  munkásság  keltésében  és  népszerűsí- 
tésében látjuk  igazi  fontosságát. 

Igaz,  hogy  sok  az  írás,  szép  a  szó,  de  annak  nem 
mindig  felelt  meg  a  tett.  De  hiszen  a  positiv  vallá- 
soknál sincs  máskép.  Mint  azoknál,  nem  a  visszaélést 
kell  néznünk,  hanem  a  történeti  hatást.  Ez  azon 
emberek  egyéniségétől,  értelmi  és  erkölcsi  súlyától  függ, 
kik  az  eszmét  magukévá  teszik,  képviselik,  terjesztik. 

Gróf  Draskovics  János  komolyan  vette  hivatását. 
Nem  elégedett  meg  azzal,  hogy  javaiból  egyeseknek 
juttasson.  „Brezovitzai  jószágán  vasárnaponként,  mise 
után,  oda  szokott  állani  egy  kőre  a  templom  előtt, 
maga  köré  gyüjté  jobbágyait  és  cselédségét  és  ott 
órákhosszant  buzdította  őket,  megfelelő  ékesszólással, 
szorgalomra,  felebaráti  szeretetre,  a  földművelés  javí- 
tására, megjelölve  annak  jobb  eszközeit  is." 

Komolyan  vette  gróf  Forgács  Miklós  is.  Mikor 
Nyitramegye  főispánja  lett,  1777-ben,  magyar  beszéd- 
ben figyelmeztette  a  rendeket  kötelességükre  a  misera 
plebs  contribuens  iránt.  Ennek  munkája  engedi  meg 
a  nemesnek,  hogy  bőségben  élhessen  és  verejtéke 
hullásáért  nem  kér  mást,  mint  érző  szívet.  Nem  kell-e 
elnyomás  ellen  megvédeni  ezen  legnyomorultabb,  de 
legszükségesebb  és  legőszintébb  embertársainkat? 
Kész  mindenkit  rang  és  rendkülönbség  nélkül  házá- 
ban fogadni  és  panaszát  meghallgatni. 

Még  szilárdan  áll  a  társadalom  épülete.  A  főúr 
még  bízvást  leereszkedhetik  a  szegény  plebejushoz, 
nem  kell  még  attól  tartania,  hogy  az  valamikép 
egyenlőnek  vélje  magát  vele. 

De  különben  is  elég  átnézni  a  páholyok  névsorát, 
hogy  tisztában  legyünk  azon  ténnyel,  hogy  csakugyan  e 
társasághoz  tartozott  a  magyar  társadalom  színe,  lángja. 

A  papok  közt  tagjai :  Verhovácz  zágrábi,  b.  Splény 
váczi,  gr.  Brigido  szepesi  püspökök.  Kazinczy  Ferencz 
egy  feljegyzése  szerint^  testvér  volt  gr.  Batthyány 
József  primás  is.  Nevével  azonban  sem  belföldi,  sem 

^  M.  T.  Akadémia  kézirattára.  Magyar  dolgok.  „Vallása 
olyan  volt,  mint  egy  tisztafejű  cardinalisnak  lennie  illett. 
Egy  második  X.  Leó.  Kömíves  azonfelül."  Kitűnik  a  listákból, 
hogy  egész  udvara  szabadkömívesekböl  állott. 

19* 

külföldi  páholy  névsorában  nem  találkoztam.  Csak  az 
bizonyos,  hogy  a  szabadkőmivességet  nem  tartotta 
egyházilag  tiltottnak.  Azokat  a  pápai  rendeleteket 
ugyanis,  melyek  1738  óta  kiátkozással  sújtják  a 
tagokat,  Magyarországon  sohasem  publikálták  és  így 
itt  nem  is  bírnak  érvényességgel.^  Verhováczra  nézve 
jellemző,  hogy  ugyanazon  levélben,  melyben  elődjé- 
nek, Gallyuffnak  haláláról  értesíti  Pászthoryt,  egy- 
úttal azt  is  jelenti,  hogy  egyelőre  nem  vesz  részt  a 
páholy  munkájában.^  Később,  püspök  korában,  ismét 
munkás  tagja  a  társaságnak.  Természetes,  hogy 
kanonok,  plébános,  tanár,  fölös  számmal.  A  magyar 
püspökök  közül  1790-ig  csak  a  beszterczebányai, 
gr.  Berchtold,  foglalt  nyíltan  állást  a  rend  ellen. 

A  főurak  közül  csak  kevesen  hiányzottak  belőle. 
Ott  volt  Batthyány  Ádám  herczeg,  kinek  alchemiai 
kísérlete  a  váczi  utczában  gyászosan  végződött.  Az 
egész  konyha  légberöpült,  a  berezegnek  eltört  a 
karja.  Ott  volt  gr.  Széchenyi  Ferencz,  kit  Morussi 
olasz  herczeg  avatott  be  jó  pénzen  a  magasabb  gra- 
dusokba.^  Gr.  Erdődy  Lajos  maga  alapított  magának 
páholyt  Monyorókeréken.  A  Niczkyek,  Wíczayak, 
Illésháziak  sem  maradtak  el.  Az  erdélyi  urak,  a 
Bánffyak,  Bethlenek,  Kemények,  Toldalagiak  sűrűn 
látogatták  a  nagyszebeni  páholyt.  Az  urakkal  egj^ütt 
természetesen  titkáraik,  nevelőik,  kamarásaik,  lová- 
szaik, úgy  hogy  a  pozsonyi  páholyból  lassankint  ki- 
maradtak az  urak;  gyakran  káplánjaik  is  beléptek  a 
rendbe.    Előfordult,    hogy   itt   aztán   megvalósult    az 

1  Dr.  Csápöri  czikke.  Magyar  Sión.  1887. 
*  A  Pátyi  levéltárban.  Ennek  terminus   technikusa   néme- 
tül „gedeckt".  Latinul  „texerim".  1786  febr   6. 

^  Levelezésük  e  tárgyban  a  Nemzeti  Múzeumban. 

egyenlőség:  magasabb  fokot  értek  el,  mint  kenyér- 
adóik. 

De  az  egész  hazafias  és  szabad  irányból  követ- 
kezett, hogy  mégis  leginkább  a  köznemesség,  a 
katonai  és  tisztikar  karolta  fel  az  új  igét.  Kazinczy 
szerint  alig  volt  megye,  melynek  legjobb  elemei  ne 
érintkeztek  volna  a  társasággal,  melynek  jótékony 
fénye  mindenfelé  világított. 

A  budai  páholyban  „az  első  ártatlansághoz",  a 
már  említetteken  kívül  az  1786-iki  gyűlésen  jelen 
vannak :  Aczél  István  protonotárius,  Balogh  Péter 
septemvir,  Darvas  Ferencz,  Kovachich  Márton,  Mit- 
terpacher  Dániel  apát,  Perczel  Imre,  b.  Podmaniczky 
József,  báró  Ráday  Gedeon,  Semsey  András  táblai 
bíró,  Skerlecz  Miklós,  Stettner  József,  Széchen 
Sándor,  Szontag  Miklós.  Pesten  a  tagok  sorában  lát- 
juk :  Máriássy  István  és  Máriássy  József  szolgabírót, 
Puky  József  hadnagyot,  Fáy  Ábrahám  táblabírót, 
Fáy  Barnabást,  a  későbbi  főispánt,  b.  Podmaniczky 
László  kapitányt,  báró  Prónay  Gábort,  Vay  József 
táblabírót,  Szluha  Ignácz  és  Szlávy  József  hadna- 
gyokat. Kárász  István  csongrádi  viczispánt,  Laczkovics 
György,  a  későbbi  pesti  alispán  is  ott  volt  testvé- 
rével, Laczkovics  János  kapitánynyal.  Ott  van  Sós 
József  hadnagy,  Kelcz  Antal  abauji  viczispán.  Szemere 
Ferencz,  Beöthy  János,  a  későbbi  septemvir  és  követ, 
Lónyay  Menyhért  és  Lónyay  László,  ki  szintén  követ 
volt.  Szilassy  József,  Ujházy  József,  Bárczay  Miklós, 
Szlávy  Pál,  Festetich  Lajos,  gróf  Csáky  Ferencz, 
gr.  Gyulai  Ferencz,  b.  Mednyánszky,  b.  Orczy  László, 
b.  Hunyady  János,  a  későbbi  gróf. 

Különösen  nagy  számmal  volt  képviselve  a.  tudós 
elem.    Kovachich   Márton    György   egyik  büszkesége 

volt  a  rendnek.  A  tanárok  közt:  Schaffrath,  Koppi, 
Kreil,  az  örökké  veszekedő  Hofmann,  majd  Martino- 
vics és  Hajnóczy  is.  Más  páholyokban  működtek 
Aranka  György,  Horváth  Ádám  és  Cornides. 

Eperjesen  gr.  Barkóczy  Ferencz  vezetése  alatt 
Dessewífy,  Pongrácz,  Sturman  vettek  részt  a  mun- 
kában. Kassán,  majd  Miskolczon,  hol  a  páholyt  az 
„erényes  kosmopolita"  után  nevezték,  gr.  Török  Lajos 
alatt  Ragályi,  Óváry,  Pottornyay,  Major,  Szatmáry, 
Király,  Melczer,  gr.  Aspremont,  Bernáth,  Kóji  Komá- 
romy,  Péczely,  Fráter  nevekkel  találkozunk.  Köztük  van 
Bekényi  Beck  Pál  is,  valószínűleg  az,  ki  mint  az  elé- 
gedetlenek megbízottja,  Berlinben  járt.  Eperjesen  egy 
ideig  Fej érváry  Károly  házában  találkoztak  a  testvérek, 
Eadványon  Radvánszkynál.  Legnagyobb  tevékenységet 
köztük  Kazinczy  Ferencz  fejtett  ki ;  rendi  neve 
„Orpheus"  lett,  egyúttal  folyóiratának  czíme. 

Egész  Felső-Magyarország  megtelt  páholyokkal. 
Volt  Selmeczen,  Beszterczebányán,  sőt  Szepes- Szom- 
baton, B.-Gyarmaton,  Rimaszombaton  is,  Dunántúl  is 
találunk  páholyokat  oly  kicsi  helyeken,  mint  Báta- 
szék  és  Zalaegerszeg.  Temesvárban  is  nagyon  elterjedt 
a  rend,  sőt  a  rózsakereszteseknek  külön  női  páholyuk 
is  volt.  Eszéken  is  volt  páholy.  A  tagok  zöme  min- 
denütt a  tisztviselőkből,  főurakból,  köznemesekböl 
került  ki.  Bevettek  azonban  polgárokat  is,  különösen 
a  felvidéken.  A  brassói  testvérek  csaknem  mind  pol- 
gárok. Eleinte  csak  a  honoratiorokat  fogadták  be, 
de  később  a  kereskedőket  is,  különösen  Pesten. 

A  rend  elosztásánál  szembeszökő,  hogy  mig  Hor- 
vátországon és  a  felvidéken  oly  sűrű  rajokat  bocsát, 
Tiszántúl,  a  Dunántúl  nagyobb  városaiban  és  a  Vág 
völgyében    semmi    nyoma.    Kitűnik    ebből    is,   hogy 

inkább  személyes,  mint  általános  érdekek  döntöttek 
elterjedése  fölött.  A  tisztán  katholikus  és  a  tisztán 
kálvinista  talajban  nem  igen  gyökerezett.  Tán  még 
fontosabb  momentum,  hogy  már  bizonyos  társadalmi 
életet,  különösen  pedig  a  külföldi  nyelvek  ismeretét, 
az  új  eszmék  iránt  való  érdeklődést  feltételezett. 

Mert  a  szabadkőművesség  igazi  jelentőségét  mégis 
csak  társadalmi  működésében  kell  találnunk  Korunk- 
ban az  volt  a  páholy,  mivé  később  Széchenyi  a  ka- 
szinókat akarta  tenni:  a  művelt  eszmecsere  hona. 
A  sok  üres  czifraság^  a  léha  aranycsinálás  és  mágia 
mögött  komoly  munka  folyt,  a  nagy  közjogi  és  nem- 
zeti problémáknak  megbeszélése,  megoldásuk  előké- 
szítése. Barát  és  ellenség  egyaránt  megegyezik  abban, 
hogy  a  nagy  diaetán  a  páholy  volt  az  igazi  mozgató 
elem.  Ha  átnézzük  a  vezető  szónokok  és  politikusok 
névsorát,  egyszerre  meglátjuk,  hogy  szinte  kivétel 
nélkül  a  rendhez  tartoztak. 

Igaz,  hogy  a  magyar  szellemet  csak  ők  vitték  be 
az  eredetileg  kosmopolita  társaságba.  Dehát  másként 
van-e  a  dolog  az  egész  lényüknél  fogva  nemzetközi 
nagy  institutióknál,  a  vallásnál,  különösen  a  róm.  kath. 
hitnél?  Igaz,  hogy  a  dolog  magvát  sok  üres  külső- 
ség fedte  el,  úgy  hogy  gyakran  felismerhetetlenné 
vált  az.  De  sokaknak  megnyerése  nem  megy  a  for- 
máknak és  léhaságoknak  tett  engedmények  nélkül. 
Igaz  végre,  hogy  a  legtöbb  tag  nem  lehetett  tisztá- 
ban az  annyira  hangoztatott  jelszavaknak,  a  szabad- 
ságnak, egyenlőségnek,  testvériségnek,  demokratiá- 
nak  következéseivel.  De  az  akkori  viszonyok  közt 
elég  volt,  ha  legalább  ellenök  nem  tettek  és  így 
nyitva  hagyták  a  pályát  azoknak,  kik  tartalmat  is 
akartak  adni  a  szavaknak. 

Olvasóink  emlékeznek,  hogy  a  nemzet  gondolko- 
dását leginkább  kifejező  és  irányító  tervezetek  1790 
márcziusában  gr.  Széchenyi  Ferencz,  Hajnóczy  József, 
Balogh  Péter  tollából  folytak.  Mind  a  három  tagja  a 
rendnek.  A  harmadik,  az  igazi  magyar  politikus,  ki 
első  sorban  pártot  akar  alkotni,  egyenesen  ki  is 
mondja,  hogy  elveit  a  társaság  tagjai  által  kell  meg- 
valósítani és  pedig  oly  módón,  hogy  lehetőleg  test- 
véreket válasszanak  követeknek.  Az  utasítások  meg- 
egyezése programmjával  mutatja,  mily  nagy  volt  a 
hatása  és  hogy  itt  valóban  nagy  és  jól  szervezett 
munkásság  eredménye  előtt  állunk.  Gyümölcseiből 
megismerjük,  hogy  az  örökösödés  megszakításának 
és  a  porosz  garantiának  jelszavait  a  páholy  tette 
országos  jelentőségúekké. 

Hajnóczy  egy  valamivel  későbbi  munkájában, 
mely  más  alakban,  aztán  részben  nyomtatásban  is 
megjelent,  miután  összes  reformjavaslatait  elsorolta, 
érdemei  elismerésére  polgárjogot  követel  a  rend  szá- 
mára. Indokolása  így  szól: 

„A  szabadság  szellemének  általános  feléledését 
leginkább  a  bölcselkedő  géniusznak  tulajdonítják, 
mely  mostanában  egész  Európát  megszállotta.^  Ha- 
zánkban is  a  salakjától  mindinkább  megtisztult  phi- 
losophiának  köszönjük,  hogy  merészebben  merünk 
gondolkodni  és  cselekedni.  Van  egy  intézmény,  mely- 
nek tagjai,  bár  hallgatagon,  az  emberiség  szeretetétől 
vezérelve,  nem  valami  hiú  dicsőség  sugarainak,  hanem 
az  emberiségnek  szentelik  tevékenységöket,  hogy  így 
annál   biztosabban   megérleljék   jó    szándékuk    gyü- 

^  Genio,  qui  nunc  totam  Európám  invasisse  videtur,  philo- 
sophico,  plurimum  quod  ubivis  spiritus  Libertatis  reviviscat 
tribm. 

mölcsét  és  hogy  a  bizalom  irántuk  annál  mélyebb 
gyökeret  verjen.  Ez  az  intézmény,  mely  a  lehető 
legmagasabb  czélokat  tűzte  maga  elé,  a  legszorosabb 
kapcsolatban  áll  a  haza  becsületével  és  boldogságá- 
val. Ezért  a  haza  javára  azt  óhajtanám,  hogy  a  mint 
Angliában  és  Svédországban  állítólag  már  meg  van, 
nálunk  is  törvényesen  elismerjék,  hogy  t.  i.  páho- 
lyaiban összegyűlhessen  és  semmiféle  hatóság  ne 
merje  háborgatni.  Ha  köztük  akadnak  is  gyakran 
könnyelműek  inkább,  mint  gonoszok,  azt  mindjárt  e 
társaságra  hárítják,  pedig  ez  az  emberek,  nem  az 
intézmény  bűne.  Elég  azt  mondani,  hogy  nem  lehet 
biztosan  semmmi  rosszat  állítani  felöle,  azt  ellenben 
sokan  tudják,  mennyi  jó  származott  a  rendtől.  Ta- 
gadjuk, hogy  a  törvényhozó  társulatnak  tudnia  kell, 
mi  van  szabályainkban.  Ez  ellenkeznék  a  természetes 
szabadsággal.  A  törvényhozó  hatalom  megakadályoz- 
hatja a  rosszat  és  eltörölheti  az  ártalmas  társaságo- 
kat, de  ha  semmi  rosszat  nem  tud  felőle,  csak 
zavarná  a  természetes  szabadságot,  minden  egyesnek 
azon  természetes  jogát,  hogy  t.  i.  jónak  tartsák,  míg 
az  ellenkező  bebizonyítva  nincs;  ha  csupán  azért, 
mert  összejövetelük  okát  nem  tudja,  alaptalan  gya- 
núból eltiltaná  az  üléseket.  Különben  is  a  nemzet 
és  a  nemzetet  képviselő  rendek  letehetnek  minden 
gyanúról,  ha  hazafias  buzgalmukról  ismeretes  magyar 
és  erdélyi  zászlósurak,  ha  kiváló  tehetségük  és  test- 
véri szeretetük  által  kitűnő  római  katholikus  és  görög 
főpapok  szóval  és  írásban  kijelentenék,  hogy  ők  ez 
intézmény  pártfogói,  tagjai  és  így  jót  állanának 
arról,  hogy  ez  az  intézmény  nem  követ  mást,  mint 
a  hazához  méltó  munkát.  így  bekövetkezik,  hogy  a 
mely    czél   után   eddig   is   tört,   lassú,    de   biztos  és 

máris  bőven  gyümölcsöző  sikerrel,  azt  gyors  hala- 
dással elérheti,  a  hazának  roppant  nagy  hasznára."^ 

Hajnóczy  tanúsága  egyet  kétségtelenné  tesz :  a 
társaság   czéljainak   és  eszközeinek   morális   értékét. 

Először  a  tolerantia  behozásánál  észlelhető  a 
szabadkőművesség  befolyása.  A  testvérek  kévéseitek 
a  császár  engedményeit,  de  mivel  az  előbbi  állapot- 
hoz képest  haladás  volt,  előkészítették  részére  a 
talajt.^  A  császár  nemzetellenes  törekvései  aztán 
szakadást  idéztek  elő  a  rendben.  De  1788-tól  fogva 
minden  hatósági  felügyelet  és  rendőri  kémlelés  elle- 
nére egységesnek  látjuk  működését  és  1790  elejétől 
fogva  teljes  erővel  és  nagy  súlylyal  folytatja  mun- 
kálatait. 

A  változás  külső  jele  az,  hogy  a  pesti  nagy 
páholy  1790  április  14-étől  fogva  latinul  tárgyal, 
A  magyar  nyelv  is  érvényesül,  midőn  Festetics  Lajos- 
nak a  rendbe  lépő  17  éves  Lajos  fiát,  július  21-én, 
magyar  beszéddel  üdvözli  a  páholy  szónoka. 

Mint  minden  hasonló  történeti  mozgalomnál,  itt 
is  az  az  érdekes  és  fontos :  mennyiben  alkalmazzák 
az  általános  elveket  a  sajátos  magyar  viszonyokra? 
Mennyiben  módosulnak  a  szabadság,  egyenlőség, 
testvériség,  népuralom  alapján  létrehozandó  intézmé- 
nyek az  által,  hogy  egy  történeti  tekintetben  külön 
fejlődésű  törzsbe  kell  őket  beoltani?  Minő  sugártö- 
résen megy  át  a  felvilágosodás,  az  által,  hogy  ebbe 
a  sajátságos  légkörbe  bocsájtja  fényét? 

Ha  az  általános  eszmék  tanulmányozása  tán  meg- 

'  Ratio  proponendarum  in  Comitüs  legum.  Nemzeti  Múz. 
Kézirat,  fol.  647.  Ebből  készült  később  a  „Dissertatio  politico 
publica  de  Regiae  potestatis  in  Hungária  limitibus".  1791. 

^  Kazinczy  Ferencz. 

ragadóbb  is :  alkalmazásuk,  beültetésük,  termékenynyé 
tételük,  az  ezen  eljárásnál  felmerülő  különbségek 
kutatása  az  igazán  tanulságos,  a  történetírót  jobban 
lekötő. 

Az  eszmék  közvetlen  első  nyilatkozásának  felde- 
rítése annál  szükségesebb,  mert  aztán  egy  nagy, 
kivitelében  néha  ügyes,  de  eszméiben  egészen  az 
élőmunkáktól  függő  röpiratirodalom  terjesztette  el 
azokat,  ellapítva  és  általánossá,  felületessé  téve  min- 
dent. Önálló,  független,  értékes  eszméket  az  akkori 
röpiratirodalomban  és  beszédekben  oly  kevéssé  talá- 
lunk, mint  a  mostani  hírlapokban  és  szónoklatokban. 
Azoknak  a  terjesztés,  a  nyilvánosság  a  feladata. 
Az  alapvető  gondolatok  pedig,  mint  már  Bacon  meg- 
írta, nem  készülhetnek  máshol,  mint  a  gondolkodók 
csendes  műhelyében. 

Az  összehasonlítás  az  általános  eszmék  és  alkal- 
mazásuk módja  közt  nem  csak  nemzeti  történetünkre 
nézve  fontos.  Akkor  már  észlelhette  az  éles-szemű 
megfigyelő  a  franczia  forradalom  kezdeteiből  levon- 
ható tanulságokat.  Akkor  már,  minden  lelkesedés 
mellett  sem  lehetett  elzárkózni  az  elől,  hogy  az  elvek 
győzelmét  hirdető  forradalom,  mihelyt  megvalósítá- 
sukhoz fog,  épp  oly  durva  kézzel  sérti  a  humanitást 
és  szabadságot,  mint  előbb  a  zsarnokság.  Akkor  már 
világos  volt,  hogy  egy  százados  igáját  lerázó  nemzet, 
midőn  eljut  szabadságához,  nem  tarthatja  meg  a  kí- 
mélet és  kegyelet  határait. 

Mivel  pedig  az  alkalmazáshoz  kettős  ismeret  szük- 
séges :  az  általános  eszméké  és  a  hazai  viszonyoké, 
első  sorban  annak  felfogása  érdekes  és  értékes,  ki- 
ben ez  az  előfeltétel  megvan. 

Hajnóczynak  ebben  áll  a  kiválósága.   Egyénisége 

abban  nyilatkozik,  hogy  épp  úgy  az  eszmék  embere, 
mint  a  gyakorlaté.  Befogadja  és  magáévá  teszi  a 
külföldi  műveltséget,  de  a  mellett  fáradhatatlanul 
kutatja  a  honi  állapotokat,  különösen  jogi  és  társa- 
dalmi tekintetben.  Teljes  jóhiszeműsége  és  nyíltsága 
pedig  arra  bátorítja,  hogy  műveltségének,  gondolko- 
dásának, kutatásának  eredményeit  minden  külső 
tekintet,  minden  földi  salak  nélkül  bocsássa  közzé 
nemzete  okulására. 

Előtte  egy  magyar  nemzeti  állam  képe  áll,  melyen 
Habsburg  király  uralkodik,  de  a  mely  minden  egyéb 
irányban  független.  Függetlenségét,  fennállását  az 
biztosítja,  hogy  a  polgári  szabadság  elvén  épül  fel. 
Ezt  az  elvet  szentesíti  az  új  pactum  király  és  nemzet 
közt,  „úgy,  hogy  a  Corpus  Juris  ezentúl  csak  törté- 
neti anyagul  szolgáljon".^  A  jövő  diaetákon  csak 
kétes  esetek  eldöntésére  forduljanak  hozzá.  A  meg- 
egyezés magában  foglalja  egyrészt  a  polgári  egye- 
sülést, másrészt  a  polgári  engedelmességet. 

Minthogy  új :  tökéletesnek  kell  lennie.  Tökéletes 
pedig  csak  az  a  törvényhozás,  melynek  alkotásainál 
király  és  rendek  megegyeznek  abban,  hogy  minden 
egyesnek  életfeltételei  oly  oltalmat  nyernek  törvény- 
ben, hogy  bármelyiknek  megsértése  a  többire  is 
veszélyt  hozhat.  Ebben  nem  lehet  különbség  az  örök- 
ség, vagyon,  erény  és  egyebekben  kiválók  és  az 
ezekben  szűkölködők  közt. 

A  legnemesebb  értelemben  vett  demokratia.  Tel- 
jes polgári  solidaritas  és  egyúttal  a  gyengék  védelme. 

Az  államot  és  törvényhozását  physikai  és  morális 

^  Ita,  ut  in  futurum  ita  dictum  Corpus  Juris  non  nisi 
pro  historica  cognitione  inserviat 

erő  tartja  fenn.  Meg  kell  nyerni  minden  elemet,  mely 
ezzel  rendelkezik.  Ez  pedig  csak  kölcsönös  engedé- 
kenység által  lehetséges. 

Képzelete  előtt  egy  nagyobbszerű  augusztus  4-ike 
lebeg.  A  király  nem  tarthat  fenn  magának  reservált 
jogokat,  mert  az  állami  szervezet  minden  tagja  oly 
szorosan  összefügg,  hogy  a  ki  egyről  hoz  törvényt, 
mindegyikről  intézkedik.  A  király  tehát  minden  jogát 
és  jövedelmét  adja  át  a  nemzetnek.^ 

Szent  a  tulajdon,  ahhoz  nyúlni  nem  szabad ;  nem 
szabad  az  úrbéri  jövedelemhez  sem  nyúlni,  ha  erre 
törvény  nem  ad  felhatalmazást.  Ezért  minden  rend, 
a  nádoron  kezdve,  az  utolsó  szentgáli  szabadosig, 
továbbá  minden  testület  ajánlja  fel  összes  jogait, 
kiváltságait,  szabadságait,  kivéve  tulajdonjogát.  Bízik 
a  katholikus  és  görög  főpapságban  is,  kik  hivataluknál 
fogva  birtokosok,  hogy  felajánlják  a  köznek  fölösle- 
gtiket,  annál  is  inkább,  mert  családról  gondoskodni  nem 
kötelesek. 

„A  király",  szerintem,  „szent  és  sérthetetlen,  a 
törvények  értelmében  uralkodó,  de  tetteiért  csak 
Istennek  és  a  történelemnek  tartozik  felelni." 

Elismeri,  hogy  ez  a  meghatározás  nem  folyik  az 
állam  fogalmából.  Mert,  elvi  szempontból,  mért  ne 
legyen  felelős  az,  ki  az  állam  élén  áll?  De  a  tör- 
ténet megmutatja,  hogy  a  hol  monarchikus  az  állam- 
forma, a  királyságban  kell  valami  isteninek  lenni, 
úgy  követeli  tisztjének  méltósága,  a  Majestas  Populi. 
Az  emberi  természettel  járó  apró  gyarlóságait  néz- 
zük el.  „Philosophusnak  nincs  szüksége  királyra.  És 

*  Nationis  arbitrio  commissuram.  A  nemzet  szót,  ily  érte- 
lemben. Hajnóczy  szerint,  először  Biharmegye  használta. 

miért  ne  adjuk  meg  neki  ezt  a  szent  és  sérthetetlen 
jelleget,  ha  egyéb  eszközeit  megtaláljuk  hatalma 
kellő  korlátozásának." 

Az  1723.  1.,  2.  szerint  örökös  a  trón.  „Magyar- 
ország érdekében  áll,  hogy  Ausztriával  és  Cseh- 
országgal összekötve  maradjunk.  Tán  meglehetne 
újítani  az  1606-iki  szerződéseket.  Az  állam  érdeke, 
hogy  az  örökösödés  hosszú  időre  előre  biztosítva 
legyen  polgárháborúk  elkerülésére.  De  a  mint  a  ter- 
mészetes szabadságtól  senki  sem  foszthatja  meg  utó- 
dait, úgy  a  nemzet  sem  fosztható  meg  azon  jogától, 
hogy  törvényt  tegyen  és  változtasson.  Ezért  az 
1723-iki  törvény  ellenére  is  szabad  a  nemzetnek  más 
módon  gondoskodni  a  trónus  betöltéséről,  ha  így 
kívánja  a  haza  java.  Ki  kell  tehát  mondani,  hogy  a 
király  és  a  rendek  megváltoztathatják,  de  míg  fenn- 
áll, szentül  meg  kell  tartani. 

Koronázásra  azért  van  szükség,  mert  nyilvánossá 
teszi,  hogy  a  királyi  hatalom  a  nemzettől  ered. 

Kiskorúság  esetén,  vagy  ha  megőrül  a  király,  úgy 
mint  Angliában,  a  nádor,  vagy  az  országbíró  a  régens, 
ha  az  országgyűlés  máskép  nem  határoz. 

Egyáltalában  éppen  nem  czél  a  királyi  hatalom 
olyatén  lealázása,  mint  a  minő  akkor  Parisban  ment 
végbe.  A  törvényhozásban  szükségkép  része  van  a 
királynak,  mert  hisz  az  ő  hivatása  a  végrehajtás, 
azt  pedig  nem  foganatosítja,  ha  a  törvényt  nem  látja 
hasznosnak  magára  és  az  államra  nézve.  A  király 
votuma  tehát  csak  korlátlan  lehet.  Ez  akadályozza 
meg,  hogy  a  nemzet  felhevülésében  oly  törvényt 
alkosson,  mely  magára  a  nemzetre  vészt  hozhat. 
Attól  pedig  nem  kell  tartani,  hogy  ez  által  csorba 
essék  a  törvényhozás  jogán.   „Mert  ha  az  egész  nem- 

zet  java  függ  egy  törvény  szentesítésétől,  a  király 
magának  ártana,  ha  ezt  megtagadná." 

A  király  javasolhat  törvényt,  még  inkább  intéz- 
kedést a  végrehajtás  felől.  De  ha  a  rendek  el  nem 
fogadják,  nem  lesz  belőle  törvény. 

A  nemzet  minden  egyes  tagját  a  következő  jogok 
illetik  meg :  Először,  hogy  maga  válassza  hazáját. 
A  tapasztalás  azt  mutatja,  hogy  az  ember  oda  megy, 
hol  hasznot  vár.  „A  kivándorlást  tehát  legjobban 
megakadályozza  az,  ha  otthon  jó  dolga  van  az  em- 
bernek. Másodszor,  hogy  érzelmeit,  gondolatait  írás 
ban,  szóban,  nyomtatásban  szabadon  kifejezhesse. 
A  rágalmat  törvény  bünteti.  Harmadszor,  hogy  becsü- 
letes módon  javíthasson  sorsán.  Ki  e  jogokkal  bír, 
valóban   tagja  a  nemzetnek." 

Hanem  azért  a  törvényhozásban  való  részvét,  akár 
személyesen  gyakorolják,  akár  képviselők  útján,  föld- 
birtokhoz van  kötve.  Csak  arra  törekedhetik  a  jó 
törvény,  hogy  mentől  többen  szerezhessenek  földbir- 
tokot. Ez  már  azért  is  igazságos,  mert  az  állam  ter- 
heket is  ró  polgáraira,  ezen  terhek  közül  pedig  a 
földadó  a  legbiztosabb  és  legigazságosabb. 

Vallás  dolgában  legjobb  volna  az  északamerikai, 
1786-iki  törvényt,  az  összes  vallások  egyenlőségét 
elfogadni.  Ezt  az  egyenlőséget  a  zsidókra  is  kell 
alkalmazni  és  reájuk  is  ki  kell  terjeszteni  az  álta- 
lános természeti  jogokat. 

Ezek  mintegy  keretét  képviselik  az  államnak  és, 
bár  sokban  önállók,  mégis  nagyjában  megfelelnek  a 
Balogh  Péter  által  hirdetett  és  a  megyéktől  elfoga- 
dott elveknek.  Hajnóczy  jelentősége,  hogy  szellemi 
tartalomról  is  gondoskodott.  Széchenyi  méltó  előd- 
jévé ez  avatja. 

E  tartalmat  megadja  a  nyelv  müvelése.  Az  ország 
elmaradottságát  iparban,  a  tudományok  és  művésze- 
tek müvelésében  főként  az  okozta,  hogy  Szent  István 
ideje  óta  idegen  nyelv,  a  latin  volt  itt  az  uralkodó. 
A  beszédhez  értünk,  de  az  Íráshoz  nem  úgy,  mint 
más  nemzetek.  Ha  minden  osztály  a  honit  fogadná 
el,  úgy  mint  más  országokban,  nagyobb  culturára 
jutna  ez,  mert  a  szabadság  szelleme  áthatná  egész 
életünket,  a  polgári  egyetértés  megerősödnék  és  az 
idegen  nehezebben  uralkodhatnék  rajtunk.  Dugonics, 
Rajnis,  E,évay,  Szabó,  Péczely  mutatják,  mennyire 
képes  nyelvünk  a  művelésre. 

Csak  két  ok  szól  ellene,  de  egyik  sem  fontos. 

Az  egyik  az,  hogy  a  fejedelem  előtt  azzal  gya- 
núsithatnak,  mintha  el  akarnánk  szakadni.  De  ez  nem 
áll.  Mindenki  tudja,  hogy  jobb,  ha  kevesebb  az  ellen- 
ségünk. Az  által,  hogy  egy  a  fejedelmünk  Ausztriá- 
val, mindjárt  kevesebb  van.  A  kölcsönös  védelem 
mindkét  résznek  javára  válik.  Amott  korlátlan  a 
végrehajtó  hatalom  és  ők  mindenben  a  király  után 
indulnak. 

A  másik  az :  beleegyeznék-e  Erdély  és  Horvátország? 
Kérdezzük  meg  őket,  létrejöhet-e  a  megegyezés? 
Tán  ők  maguk  is  találnak  módot  a  czél  elérésére. 
A  horvátok,  ha  előbb  Egerben  tanultak  és  magyarul 
tanultak,  reá  állhatnak  arra  is,  hogy  Keszthelyre 
vagy  Egerszegre  teszik  át  a  zágrábi  akadémiát. 

1.  Törvénybe  menjen  tehát,  hogy  1793-ra  mindkét 
hazában  magyarul  tárgyaljanak  minden  hivatalos  ügyet. 
A  magyar  seregekkel  is  csak  e  nyelven  kell  levelezni. 
Csak  az  udvari  kanczelláriának  jegyzőkönyvei  és  előter- 
jesztései ő  felségéhez,  valamint  Horvátországnak  és 
Galicziának  szóló  kiadványai  lehetnek  latin  nyelvűek. 

2.  „Úgy  a  trón  örököse,  mint  a  többi  főherczeg, 
ha  örökösödésre  képes  akar  lenni,  a  régi  törvények 
értelmében  tanuljon  meg  magyarul." 

3.  „A  pesti  egyetemet  vigyék  át  Egerbe,  ha  az 
egri  püspök  valláskülönbség  nélkül  gondoskodni  akar 
róla.  A  többi  akadémiát  pedig  vigyék  oly  helyekre, 
hol  a  magyar  nyelv  uralkodik." 

4.  „A  magyar  iskolát  azon  lábra  állítsák,  mint 
eddig  a  német  volt."  Vagyis  a  Josephinus-kor  kulturális 
eredményeit  meg  keli  őrizni  a  magyarság  javára. 
Nem  szabad  engedni,  hogy  mint  Horváth  Ádám  irta, 
„a  rossz  újságokkal  dugába  dőljenek  a  jobbak  is."  ^ 

5.  „A  horvát  testvérek  egyezzenek  abba,  hogy 
noha  hozzájuk  mindent  latinul  írnak,  főtisztviselőik 
és  protonotáriusaik  magyarul  tudjanak." 

Ha  ez  meg  van,  nincs  akadály,  mert  nincs  semmi, 
mi  polgári  uniónkat  megbonthatná. 

Közjogi  tekintetben,  úgy  az  Ausztriához  való 
viszonyt  tekintve,  mint  a  királyi  hatalom  körét  ille- 
tőleg, nagy  tartózkodás  jellemzi  e  tervet.  Éppen  a 
királyi  jogokat  illetőleg  az  a  Hajnóczy,  ki  mint  jako- 
binus, vérpadon  végezte  életét,  sokkal  conservati- 
vabb,  mint  a  legtöbb,  később  annyira  loyalis  és 
reactionarius  megye.  Ez  természetes  is.  Felvilágoso- 
dott, jóakaró  király  mindig  természetes  szövetségese 
volt  a  reformtörekvéseknek.  Ö  pedig,  ki  mélyen  lát 
és  nem  csak  formáit  nézi  az  államnak,  gazdaságilag, 
társadalmilag  és  művelődés  által  annyira  meg  akarja 
erősíteni  a  nemzetet,  hogy  aztán  minden  megpró- 
báltatást kibírhasson. 


'   Kazinczy   Ferencznek,    1790.    február   18.   kán  Levele- 
zése. II.  36. 

Marczali :  1790—91.  országgy.  20 

Nála  csak  külsőségekben  hat  a  franczia  példa. 
A  felületes,  könnyelmű  gróf  Fekete  János,  Voltaire 
régi  levelezője,  ki  jó  bor  árán  néhány  levelet  is 
kapott  a  ferneyi  patriarchától,  sokkal  messzebb  ment. 
Nem  az  alkotmányt  akarta  a  nép  javára  módosítani, 
hanem  a  népet,  mint  döntő  tényezőt,  be  akarta  vinni 
az  alkotmányba,  az  egyenlőség  szent  jogánál  fogva.^ 

Ehhez  Vay  József,  kinek  véleményét  a  szerző  ki- 
kérte, a  következő  észrevételeket  fűzte :  „Hogy  egyik 
ember  úgy,  mint  a  másik,  szabadon  született;  hogy 
ezen  szabadságot  sem  a  társaság  a  szülék  hibájáért 
az  ártatlan  maradékra  nézve  el  nem  törölheti,  sem 
a  szülék  maradékaikra  nézve  el  nem  idegenithetik ; 
hogy  tehát  minden  egymás  igazgatása  az  emberi 
nemzetben  csak  a  köz  abban  megegyezésétől  függ : 
következésképen,  hogy  az  országok  gyűléseiben  a 
népnek  inkább,  mint  a  földnek  kell  repraesentáltatni : 
igen  világos.  Nem  is  gondolom,  hogy  egy,  az  emberi 
nem  méltóságát  ismerő  szív  ezen  írásban  ez  részben 
ki  tett  gondolatokat  helyben  nem  hagyná  magában. 
De  a  francziaországi  példa  bizonyíttya,  mely  kevéssé 
szenyvedi  el  a  hosszas  ideig  setét  tömlöczben  tartott 
nép  homályos  szeme  az  egyszerre  szeme  eleibe  tett 
világosság  fényét.  Melly  sebesen  megyén  ugj'an  ezen 
nagy  fényességtől  ismét  megvakíttatván,  a  hasonló 
természetes  Jussoknak  (értem  a  Proprietas  szent  tör- 
vényeit) felforgatására".  Ezért  ezt  a  részt  kihagyná. 
Szükségesnek  tartaná  azonban  a  kisebb  nemesség,  a 
városi  rend  és  a  falusi  nép  összekötésére  a  követ- 
kezőket mondani : 


^  Terve   nincs   meg.    Csak   Vay   Józsefnek  itt  ismertetett 
reflexióiból  ismerjük. 

„Ha  az  ország  gyengébb  rendéit  a  nagyok  hatal- 
maskodása ellen  tehetetlenné  lett  törvény  nem  oltal- 
mazhatja, az  Ország  Rendéi  közt  kiüt  a  viszálkodás, 
és  az  adófizető  nép  ezt  láthatván,  leginkább  csak 
későn  veheti  észre,  hogy  a  király  és  a  nép  közt  a 
nemesség  a  közbenjáró,  mely,  ha  elnyomattatik, 
tovább  a  mértéktelen  hatalomnak  ellent  nem  állhat- 
ván, az  egész  nép  csak  egy  Úr  alatt  sinylődő  Rabbá 
válik.  És  minek  előtte  a  nép  azt  észre  vehetné,  már 
megrontathatik,  sőt  már  ki  is  irtathatik." 

„Hogy  tehát  az  adófizető  nép  a  Nemességnek 
körülötte  való  dajkálkodásáról  meggyőzettessen,  szük- 
séges volna  oly  rendelést  tenni,  hogy  a  mely  hely- 
ségeknek tetszik,  a  vármegyék  gyűléseire  magok  Elöl- 
járóit is  küldhessék,  kik  az  ott  javokra  czélzó  ren- 
deléseket hallván,  és  olyan  dolgokban,  melyek  az 
terheltetésekkel  lévén  öszve  kötve,  előtte  majd  leg- 
jobban ismeretesek,  magok  kívánságokat  is  a  viczis- 
pány  vagy  szolgabirák  által  kijelentvén,  mind  magok 
a  nemesség  atyáskodó  gondoskodásáról  meggyőzet- 
tetnének,  mind  pedig  hazamenvén,  az  otthon  mara- 
dott népet  jó  útra  vezérelnék." 

Ez  azonban  nem  elegendő.  A  népnek  meg  kell 
győződnie  arról,  hogy  nemcsak  a  megyében,  hanem 
a  diaetán  is  szívén  viseli-e  a  nemesség  az  ő  ügyét. 
E  czélból  legalább  a  10,000-nyi  lakosságot  megkö- 
zelítő, rendes  igazgatás  alatt  álló  városok,  mint 
Kecskemét,  Kőrös,  Miskolcz,  Nagyvárad,  Eger  küld- 
hessenek  oda  követeket.  Törvényeink  útján  jogot  adtak 
erre  a  szab.  kir.  városoknak;  mert  ezt  a  „szent  és 
országegyesítő  törvényt"  tovább  is  ki  lehet  terjeszteni 
„Hazánk  fundamentumos  igazgatásának"  sérelme 
nélkül,  ügyszintén  követeket  küldhessenek  a  jászok, 

20* 

kunok  és  hajdúk  kerületei  is,  hogy  úgy  a  mezőváro- 
sok, mint  „ezen  hasznos  districtusokat,  kiket,  nem 
lévén  földesurak,  senki  sem  oltalmazza",  tudhassák, 
mikép  bánik  velők  az  ország. 

Igaz,  hogy  több  törvény  tiltja  a  szabad  kir,  vá- 
rosok szaporítását.  De  ha  ugyanazon  mértékben  sza- 
porítanák a  nemesi  rend  voksát  is,  „ha  valaha  arra 
kellene  menni"  és  a  voksok  megszámláltatnának, 
nem  kellene  attól  félni,  hogy  az  eddigi  arány  meg- 
szűnnék, vagyis  a  nemesség  túlsúlya  megmaradna. 
Különben  is  „az  a  természetes  kötél,  mely  a  földes 
úr  javát  a  földén  lakó  adózó  nép  javával  eloldozha- 
tatlanul  öszve  kötötte,  a  földes  urat,  vagy  annak 
követeit  egy  úttal  az  ország  gyűlésén  az  adófizető 
népnek  is  szószólójává  tette". 

„Meggyőződne  így  ezek  által  a  haza  mentekkel 
az  illy  mezővárosi  nép,  hogy  a  nemesség  a  gyengébb 
Hazafiakat  az  ország  megmaradására  elkerülhetet- 
lenül kímélendő  földművelőket  oltalmazni  kívánja  és 
lehetetlen  lenne  többé  a  nép  és  földes  uraság  közzé 
visszavonás  konkolyát  hinteni."  De  nem  kétlem  azt 
is,  hogy  a  közelítő  országgyűlésen  nemcsak  ezt, 
hanem  mindazt  is  megteszi  a  „Haza  a  földmívelŐ,  az 
utolsó  időkben  a  törvénytelen  terheltség  alatt  elalélt 
nép  megtartására,  valamit  tsak  a  Haza  környülállásai, 
a  Tulajdonság  jussai  megengednek  ós  az  Emberiség 
törvényeinek  dísze  kíván".* 

Hajnóczy,  a  tudós  kutató,  az  emberbarát,  maga 
is  a  nép  fia,  körülbelül  azon  az  alapon  áll,  mint  a 
franczia   nemzetgyűlés    akkori    többsége;    censushoz 

*  Tartalma  szerint  1790  májusból,  de  mindenesetre  az 
országgyűlést  megelőző  időből  való  emlékirat.  Berkeszi 
levéltár. 

köti  a  politikai  jogot,  a  census  alapját  pedig,  igaz 
magyar  módon,  csakis  a  földben  találja  meg.  FeketS; 
a  kosmopolita  műveltségű  nagy  úr,  kit  a  véletlen  tett 
hazafivá,  Rousseau  alapján  általános  szavazó -jogot 
követel,  mint  akár  csak  Robespierre  és  Marat.  Vay 
József,  ez  a  minden  izében  magyar  államférfiú,  az 
eddigi  kiváltságokat,  a  haza  javára,  meg  akarja  tol- 
dani a  nagy  magyar  községek  és  a  szabad  kerületek 
követküldési  jogával.  A  népképviseletnek  nálunk  ő 
az  első  javaslója.  Az  egyesítést  tehát  történeti  alapon 
is  elérhetőnek  véli,  feltéve,  hogy  a  nemesség  csak- 
ugyan komolyan  veszi  vezető  hivatását. 

Mindezek  a  férfiak,  bármennyire  eltérő  nézetűek, 
megegyeznek  abban,  hogy  első  sorban  politikai  szem- 
pont után  indulnak.  De  a  gazdasági  iránynak  is  volt 
hivatott  képviselője  :  Berzeviczy  Gergely.  Kétségtelen, 
ő  az  akkori  Magyarországnak  elméletileg  legképzet- 
tebb embere,  közügyekben  és  a  társadalmi  politika 
terén  legmélyebb  gondolkodója. 

0  az,  ki  korát  meghaladva,  az  evolutiót  jelenti 
ki  a  világ  törvényének.  Hisz  az  emberiség  perfecti- 
lilitásában  és  meg  van  arról  győződve,  hogy  a  külön- 
böző revolutiók  csak  az  emberi  szellem  evolutiójának 
egyes  fokait  jelölik.^ 

Utazásaiban  látott  sok  szabad  parasztot,  Svájcz- 
ban,  Hollandiában,  Belgiumban,  különösen  Angliában. 
A  szigetországban    megragadta    őt  a  földművelő  nép 

'  Panoráma  von  Ungarn.  Kiadatlan  kézirat.  „Evolution  ist 
das  Gesetz  der  menschlichen  und  der  physischen  Natúr.  AUe 
unsere  sogenannten  Revolutionen  sind  niclits  andres,  als  Evo- 
lutionen  unserer  irdischen  sehr  unvolkommenen  Beschaffen- 
heit."  Ebben  nem  annyira  Herder,  mint  inkább  Condorcet  ha- 
tását kell  keresnünk. 

tisztasága,  jóléte,  úgy  hogy  férfia,  asszonya  viselet- 
ben, erkölcsben  alig  különbözik  az  úri  osztálytól. 
A  magyar  parasztosztály  erkölcsi  és  anyagi  feleme- 
lése maradt  aztán  fáradozásainak  legállandóbb  czél- 
pontja.  Most  is  a  rögtöni  felszabadítás,  a  politikai 
jogok  kiterjesztése  mellett  tör  lándzsát. 

Ezen  tárgy  felől  levelezést  ^  folytat  egy  barátjá- 
val, Tallián  Pállal,  kinek  válaszai  nem  csak  azért 
fontosak,  mert  megismerjük  belőlük  híresebb  barát- 
jának nézeteit  is,  hanem  magukban  véve  is,  a  ben 
nük  kifejezésre  jutó  önálló  és  komoly  felfogás  miatt, 
történeti  jelentőségűek. 

„A  miket  a  feudális  rend  megváltoztatásáról  mon- 
dasz, helyes,  csakhogy  megfordítod  a  dolog  sorát. 
Te  fel  akarod  szabadítani  a  pórt,  hogy  a  kereskede- 
lem és  ipar  emelkedjék,  én  viszont  ezt  tartom  meg- 
honosítandónak,  hogy  fel  lehessen  szabadítani  a 
parasztot.^  Hogy  ez  ügyben  helyesen  ítélhessünk, 
tekintetbe  kell  vennünk  egész  Magyarországot. 

Nagy  ugyanis  a  különbség  Pest,  a  határmegyék 
és  a  bányavidékek    közt,    hol    forog  a  pénz  és  azon 

^  Statistische  Brfefwechsel.  Ugyanaz  az  eset,  mint  Fekete 
és  Vay  József  közt.  Berzeviczy  levelezésében  találtam  „Paul" 
aláírású  leveleket,  melyek  borítékán  meg  van  a  Tallián-czimer. 
Ez  tehát  világosan  Tallián  Pál ;  annál  is  inkább,  mert  a  levelek 
e  család  birtokain  keltek.  Noha  Tallián  kéri  barátját,  tegye  el 
leveleit ;  ö  is  elteszi,  Berzeviczy  leveleit  minden  utánjárásom 
mellett  sem  találhattam  meg.  Jellemző,  hogy  a  privát  levelezés 
német ;  a  tudományos  latin. 

-  .\z  „industria*  e  korban  többet  jelent  az  iparnál ;  min- 
den gyümölcsöző  foglalkozást.  A  földművelésre,  állattenyész- 
tésre is  alkalmazzák.  „Commercium"  is  általánosabb  a  keres- 
kedésnél. Miadent  magában  foglalt,  mi  az  árú-  és  pénzforgal- 
mat elősegíti  és  közvetíti. 

megyék  közt,  hol  a  termést  el  nem  adhatják.  Mielőtt 
a  systemát  megváltoztatják,  egyenlővé  kell  őket 
tenni,  különben  igazságtalanok  lennénk.  Egyik  rész 
nyerne,  a  másik,  az  ország  nagyobb  része,  vesztene 
vele.  Ugyan  mikép  lehetne  felszabadítani  a  baranya- 
megyei jobbágyot  évi  census  fejében,  mielőtt  módját 
leli  a  pénz  megszerzésének?  József  császár  idejében 
próbát  tett  a  kamara  Pécsvárad  uradalmával.  Öt  éven 
át  rossz  volt  a  termés;  az  executio  egyre  zaklatta  a 
népet,  így  a  császár  visszavonta. 

Ha  3—4  év  alatt  be  lehetne  hozni  a  commerciu- 
mot,  még  meg  lehetne  követelni  a  nemességtől  ezt 
az  áldozatot,  de  mivel  az  30 — 40  évig  is  eltart,  előbb 
menne  tönkre  a  földesúr,  mintsem  hasznát  látná  a 
nagylelkűsége  által  gyarapodó  iparnak.^  Józanul  ki 
kívánhatja,  hogy  ez  a  nemzedék  feláldozza  magát  a 
jövőért.  Mi  még  fontosabb :  ki  biztosítja  a  kimerült 
nemességet,  hogy  az  ő  rovására  gazdagodó  nép  egé- 
szen ki  nem  forgatja  ősi,  örökölt  jogaiból?  Erre 
annál  inkább  kell  figyelnünk,  ha  nem  akarunk  a 
hel  esprit  tévelygésébe  esni.  Hisz  nekünk  is  termé- 
szetes kötelességünk,  fenmaradásunkról,  tökéletese- 
désünkről, felvilágosodásunkról  gondoskodni. 

De  mi  legyen  a  commercium  behozásának  módja  ? 
Ez  a  nemesség  dolga.  A  király  pontos  számadást 
Ígérjen  és  járuljon  hozzá  a  nemesség.  Közköltségen 
építsenek  utakat,  ássanak  csatornákat,  építsenek 
gyárakat,  tűzzenek  ki  díjakat  a  földművelőknek. 
Fogadjanak  tudósokat  a  földek  tulajdonságainak  ki- 
kutatására,   hogy   tudják,    mely    föld  legalkalmasabb 


*  Quam  fructus  capere  posset  auctae  per   suam    generosi- 
tatem  industrie. 

valamely  terményre.  Mindezt  és  600  más  dolgot,  mire 
a  külföld  példája  vezet,  a  nemesség  adójával  léte- 
sítjük. Aztán,  lassankint  felszabadítjuk  a  pórt  és 
felszabadulása  iparkodásának  jutalma  lesz, 

így  szólok  :  Te,  Péter,  igen  jó  bort  termelsz.  Én 
felmentelek  a  hegyvám  alól.  Most  már  eladhatod, 
nekem  pedig  censust  fizetsz  annyit,  a  mennyit  a 
diaeta  e  vidékre  nézve  megállapított.  A  többi  haszon 
a  tied.  A  jövő  évben  a  legjobban  mívelt  30  holdat 
szabadítom  fel.  Ez  a  successiv  felszabadítás  a  megye 
felügyelete  alatt  megy  végbe,  úgy  hogy  a  netán  el- 
fogult földesurat  is  kényszeríteni  lehessen  reá.  A  cen- 
sust pedig  az  országgyűlés  bizottsága  dolgozza  ki  az 
egyes  megyék  viszonyai  szerint,  úgy  hogy  az  az 
árakkal  együtt  emelkedjék  és  így  az  industria  el 
nem  lankad.  E  census  által  a  nemesség  kamatostul 
visszakapja,  a  mit  a  commercium  emelésére  költött, 
a  paraszt  pedig  tulajdonul  szerzi  meg  földét.  Erkölcsi 
és  physikai  függése  a  földesúrtól,  mint  jogban  jártas 
és  igazságos  vezetőjétől,  tovább  is  megmaradna. 
Az  állam  pedig  nemcsak  jövedelmet  nyerne  a  közgaz- 
daság emelkedéséből,  hanem  megtudná  azt  is,  mennyi 
gazdasági  erőre  számíthat  lakóinak  immár  megálla- 
pított jövedelme  alapján. 

Alapos  az  a  félelem,  hogy  ha  egyszer  önként  el- 
vállaltuk ezt  az  adót,  erőhatalommal  egyre  nagyob- 
bítják. Ennek  csak  nagy  rázkódások  útján  lehet  útját 
állani. 

A  forradalmak  csak  ritkán  —  száz  eset  közül 
egyszer  —  sikerülnek,  különben  csak  bajt  okoznak. 
A  mostani  franczia  mozgalom  is  csak  Európa  egye- 
netlenségének köszöni  sikerét.  Szükséges  tehát  elő- 
ször is,  hogy  a  nemesség  megnyerje  a  pórnép  lelkét. 

Mi  volna  szebb,  mint  ha  10 — 20  nemes  összeállana 
és  kórházat  alapitana  alattvalóinak?  Mi  volna  illőbb, 
mint  hogy  a  megye  összes  nemesei  jó  években  olcsón 
összevásárolnák  a  gabonát  és  Ínséges  esztendőkben 
eladnák  jobbágyaiknak?  Mi  volna  jobb,  mint  ha  a 
megyék  jutalmakkal  ösztönöznék  a  pórt  a  föld  műve- 
lésének javítására?  Végre,  ha  helyet  és  szavazatot 
adnánk  neki,  azon  világos  feltétel  alatt,  hogy  ebből 
semmi  zavar  ne  támadhasson.  A  pór  gyorsabban 
megérti  a  jótéteményt,  mint  mi  hinnők  és  vérét  is 
odaadja  jótevőjeért.  Különben  attól  kell  tartani, 
hogy  az  udvar  a  nép  segítségével  egészen  eltörli 
kiváltságainkat. " 

Tán  semmi  sem  mutatja  annyira  az  író  fenkölt 
gondolkodását,  mint  annak  meghatározása,  mik  ezek 
a  kiváltságok.  „A  közjó  fölött  minden  egyes  lakos 
megmaradása  és  boldogítása  által  őrködnünk ;  és 
másokat  jótéteményekkel  elhalmozva,  elménk  műve- 
lése által  mind  több  tudományra  és  előmenetelre 
szert  tenni."  Magasabb  felfogásával  az  igazi  aristo- 
kratiának  sohasem  találkoztam. 

Ha  a  nép  szeretetét  megnyerte,  a  nemesség  járul- 
jon a  hadi  adóhoz  is,  de  oly  módon,  hogy  a  köz- 
pénztár igazgatása  a  nemesség  megyei  választottjaira 
volna  bízva.  így  pl.  a  pesti  kerület  5  megyéje  bizo- 
nyos számú  katonát  tartana.  A  király  a  főparancs- 
noka, de  ellátásáról  a  nemes  gondoskodik.  Bízom 
abban,  hogy  szívesebben  engedelmeskedik  eltartójá- 
nak, mint  parancsolójának. 

Ha  így  jobb  viszony  jön  létre  a  katonaság  és  e 
politicum  közt  és  a  király  számot  ad  a  kereskedelmi 
fundusról,  a  nemesség  veszély  nélkül  elvállalhatja  a 
contributiót  kereskedelmi  czélra.  Ez  által  megszűnnék 

az  insurrectio,  mely  már  úgy  sem  elegendő  a  haza 
biztosítására,  az  illetők  tudományos  képzését  pedig 
gátolja.  E  nélkül   még   másoknak   leszünk  alattvalói. 

A  hadi  adóhoz  különösen  a  püspököknek  kell 
járulniuk.  Hisz  jószágaikat  éppen  azon  feltétel  alatt 
kapták,  hogy  különösen  az  ország  művelését  ós  biz- 
tosságát előmozdítsák.^ 

Míg  a  commercialis  adóhoz  csak  egyszer  járulnak, 
a  hadi  adó  természete  szerint  állandó,  mit  az  ország 
lakosainak  annyira  kívánatos  egyenlősége  megkö- 
vetel. Ebből  fejlődik  aztán  az  egyedül  jó  aristokratía, 
mely  az  ország  boldogságához  szükséges  Mert  a 
mint  semmitől  sem  irtózom  annyira,  mint  a  franczia 
és  a  mi  aristokratiánktól,  lígy  nincs  jobb  az  olyan 
aristokratiánál,  mely  minden  rendből  ered.  „Nemes, 
pór,  katona,  még  pap  is,  eszes  és  jellemes,  alkossa 
azt  a  tanácsot,  mely  az  uralkodót  visszatartja  a  des- 
potismustól,  az  államot  a  demokratikus  tanácskozások 
késedelmes  menetétől  és  megszerzi  a  monarchikus 
és  köztársasági  államformák  közt  levő  boldog  köze- 
pet, mely  egyforma  távol  áll  a  halasztástól,  mint  az 
ügyek  meggondolatlan  és  önkényes  tárgyalásától." 

Elmondja  véleményét  a  pórok  szavazatáról  is. 
Nem  tartja  helyesnek,  hogy  a  diaetára  bocsássák 
őket,  mielőtt  sok  éven  át  kisebb  gyűléseken  neve- 
lődve, át  nem  hatja  őket  az  állam  (respublica) 
nagyobb  szeretete  és  ismerete.  Küldhessenek  köve- 
teket a  megyegyűlésekre,  ott  előadhassák  panaszaikat 
és  befolyjanak  az  utasítások  szerkesztésére.  Legyen 
minden  megyének  egy  harmadik  nemes  követe,  kit 
a  nép  válasszon  s  ki  annak  tesz  jelentést. 

'  Quod  nempe  bona  haec  ipsa  sub  couditione  data  fuerint, 
ut  praecipue  ad  Regni  culturam  et  securitatem  conferant. 

Miért  nemes?  Mert  a  plebejus  még  nem  ért 
hozzá  •,  mert,  mint  a  nép  választottja,  nem  tehet  ellene; 
végre,  mert  az  együgyű  paraszt  is  ismeri,  ki  van 
iránta  jóindulattal.  Ily  módon  legalább  köszön  vala- 
mit a  jobbágy  a  nemesnek  és  jobban  ragaszkodik 
hozzá.  A  jelentésekből  megtudnak  mindent,  a  zendü- 
léseket  pedig  elkerülhetik,  melyeket  közvetlen  be- 
avatkozásuk előidézhetne,  mert  a  jobbágy  nem  alkal- 
mas tolmácsa  saját  érdekeinek.  Nálunk  is  meg  kel- 
lene tenni,  mi  Eduárd  idejében  történt :  a  földművelés 
érdekében  eltiltani  a  felesleges  legelőt,  de  ebből 
szint  oly  zavar  támadna,  mint  Angliában,  ha  a  durva 
nép  egyszerre  befolyáshoz  jut.  Ha  egyszer  nagyobb 
lesz  a  paraszt  műveltsége  és  helyesebben  ítélheti 
meg  a  közügyeket,  megnyeri  majd  utódainktól  a  jogot, 
hogy  közvetlenül  igazgassa  az  államot. 

Egy  későbbi  levelében  Tallián  az  ürbérváltság 
kérdésével  foglalkozik  beható  részletességgel. 

Felfogása  az,  hogy  először:  az  úrbéren  a  nemes 
kára  nélkül  enyhíteni  nem  igen  lehet ;  másodszor :  a 
magánszerződés  folytonos  egyenetlenséget  és  belső 
háborút  idéz  elő,  tehát  nem  segítene  a  nép  sorsán. 
A  tapasztalás  bizonyítja,  hogy  még  ezt  a  szelíd, 
Mária  Terézia-féle  úrbért  is  elviselhetetlennek  tartja 
a  jobbágy. 

Mivel  pedig  segíteni  kell  rajta,  más  mód  kere- 
sendő. Hozza  be  a  nemesség,  tervem  értelmében, 
a  commerciumot.  így  50  év  lefolyása  alatt  a  pór 
megválthatja  magát.  De  mivel  ezen  idő  alatt  a  ne- 
messég kimerülne,  váltsa  meg  magát  részenkint  és 
így  a  megváltás  egyúttal  az  industriának  szolgál 
eszközéül.  P.  o.  6  év  múlva  egy  nyomást  vált  meg, 
12  után  a  másikat,  18-ra  a  harmadikat,  24-re  a  rétet, 

30-ra  a  legelőt,  36-ra  a  község  megváltja  a  tartozá- 
sokat és  így  tovább  50-ig,  de  mindig  úgy,  hogy  a 
felszabadítás  egyúttal  a  fáradozás  díja  is  legyen  és 
a  kölcsönös  ragaszkodást  is  megszilárdítsa.  A  mint 
nő  az  industria,  minden  egyes  évben  mind  többen 
megválthatják  magukat  és  így  a  földesúr  visszakapja 
pénzét,  a  földművelő  pedig,  50  év  alatt,  teljes  jogú 
tulajdonos. 

Mi  legyen  a  váltság  kulcsa?  Régen  egy  forint 
annyit  ért,  mint  ma  100.  Az  egyensúly  helyreállítása 
végett,  továbbá  a  kereskedelmi  alap  kímélésére,  min- 
den telkes  gazda  évenkint  körülbelül  20  forintot 
fizetne  és  50  napig  robotolna.  A  részletes  mód  meg- 
állapítása a  diaeta  dolga. 

Mi  haszna  lesz  ebből  a  pórnak  ?  Először,  a  nemes 
is  viseli  a  közterheket.  Másodszor,  a  pór  ingatlant  is 
szerezhet.  Harmadszor,  végrendelkezési  jogot  nyer. 
Negyedszer,  teljes  tulajdonjoga  lesz.  Ötödször,  meg- 
szűnik a  pallosjog,  a  személy  és  vagyon  biztossága 
pedig  nő.  Hazánk  commerciuma  és  industriája  által 
felvirágozik.  Minden  statistikus  egyetért  abban,  hogy 
az  ipar  emelésének  legjobb  módja  a  földbirtok,  ezzel 
együtt  szaporodik  a  népesség;  a  pénz  és  lesz  esprit 
de  corps.  A  nemzeti  praerogativa  tudományban,  na- 
gyobb iparban,  a  kereskedésben  való  részesedésben 
állana,  régi  jogai  a  birtoklást  illetőleg  épek  és  így 
fénye  nő.  Hivatalt  ezután  is  csak  nemes  viselhet,  oly 
módon,  hogy  az  alkalmasakat  előbb  nemesítik. 

A  papi  alattvalók  váltsága  az  ország  pénztárába 
jő  és  ebből  új  plébániákat  állítsanak.  A  papi  major- 
birtok az  országé. 

Nemcsak  a  könyveknek  van  külön  sorsuk,  hanem 
az  embereknek  és  írásaiknak  is.  Mindössze  két  levél 

de  elég  annak  bizonyítására,  hogy  írójuk,  kit  szinte 
a  névtelenség  leple  takar,  Széchenyinek  legkomo- 
lyabb, legképzettebb,  leglelkiismeretesebb  előzője  volt. 

Komoly  szellemi  munka  folyik  itt.  A  külföldi  nagy 
mozgalmak  előkészülésre  találnak  és  hatásukat,  sok- 
ban döntő  befolyásukat  ki  merné  kétségbe  vonni? 
De  az  átvétel  éppen  nem  történik  kritika  nélkül. 
Az  ország  legkiválóbb  elméi  megegyeznek  abban, 
hogy  a  fennálló  intézmények  és  a  szükséges  refor- 
mok közt  nincs  áthidalhatatlan  ellentét.  Mindnyájan 
akarják  a  változtatást,  készek  azt  előmozdítani,  annak 
módjai  felől  elmélkednek.  De  ez  a  változás,  hogy 
úgy  mondjuk,  inkább  angol,  mint  franczia  módon 
menjen  végbe.  A  forradalomban  már  akkor  is  sok 
volt,  mi  még  a  szabadelvűeket  is  elriasztotta.  A  foko- 
zatos fejlődésnek  ellenben  a  lényegökben  conservativ 
elemek  közt  is  voltak  hívei. 

Hol  egyszer  ilyen  erőre  jutott  az  eszme ;  hol 
annyi  komoly  munkát  fordítanak  megértésére,  átülte- 
tésére, terjesztésére,  ott  annak  nyomot  kell  hagynia 
a  történeti  fejlődésben  is.  Annál  is  inkább,  mert  hisz 
az  újítások  ajánlása  nem  az  általános  emberi  jogok 
és  kötelességek  czégére  alatt  történik,  —  noha  ezt 
sem  mulasztják  el  —  hanem  éppen  a  nemzet  bizto- 
sításának, állama  kiépítésének  zászlaja  alatt. 

Vége  szakad  tehát  azoknak  a  szomorú  századok- 
nak, melyekben  a  magyar  nemzeti  érzés,  keserves 
kénytelenségből  egy  a  maradással,  sokban  a  reac- 
tióval.  Már  jó  magyar,  igaz  hazafi  is  gondolhat  vál- 
toztatásra, fáradhat  annak  megvalósításában.  A  múlt- 
nak még  ragyogó  fényben  feltűnő  ideálja  mellett 
feltűnik  a  jövőnek  eszményképe  biztos  vezető  csil- 
lagzat gyanánt. 

Ebben,  a  jövőben  pedig,  abban  is  egyetértenek 
valamennyien,  a  nemzetet  fentartó  hagyományos  erők 
mellé  sorakoznak  a  nyugati  fejlett  cultura  irányadó 
tényezői.  A  szellemi  munka  és  az  anyagi  fáradozás, 
eddig  elnyomás,  sőt  megvetés  tárgyai,  polgárjogot 
nyernek  és  mi  ennél  is  fontosabb,  szabad  teret  érvé- 
nyesülésre és  ezzel  a  haza  felemelésére. 

Nagy  forradalmak  kitörése  és  sikere  éppen  nem 
a  vezetők  szándékától  függ,  hanem  az  illető  nemzet 
társadalmi  rétegeinek  eloszlásától,  szilárdságától,  min- 
denekfölött pedig  az  addig  uralkodó  erkölcsi  tekin- 
télyek fenmaradásától,  vagy  bukásától.  Hampden  és 
Pym  épp  oly  kevéssé  gondoltak  mindjárt  forradalomra, 
mint  Franklin  és  Washington,  mint  1787  elején 
Mirabeau  és  Siéyés.  Nálunk  pedig,  az  egy  királyság 
kivételével,  melynek  nimbusát  II.  József  épp  azért 
rontotta  le,  mert  nem  volt  király,  törhetetlen  erőben 
fennállott  minden  történeti  tekintély:  katholikus  és 
protestáns  egyház,  megye  és  mindannyinak  biztosi- 
tőjíi  gyanánt  a  szent  korona. 

Lord  Clarendon  a  nagy  angol  forradalom  rajzá- 
hoz azt  az  észrevételt  fűzi,  hogy  már  előbb  meg- 
szűnt a  szülők  tekintélye  a  gyermekek  szemében  és 
a  gazda  ellenséget  láthatott  cselédjében.  Az  igazi 
társadalmi  forradalomnak  csakugyan  ezek  a  legmeg- 
bízhatóbb tünetei. 

A  családi  élet  és  a  nevelés  szilárd  alapokon  nyu- 
godott. Egy  egykorú,  éppen  nem  részrehajló  meg- 
figyelő, ki  nagyon  élesen  elítéli  a  nemzeti  jellem 
visszásságait,  következő  rajzát  adja: 

„Nagyon  tetszett  nekem  a  fajmagyarnál  a  férj  és 
nő  viszonya.  A  természetnek  megfelelő.  A  férj,  a 
család  feje,  első  házában    és   itt  méltósággal,  szigo- 

rúan  tartja  fenn  rangját.  Megbecsülik  és  ezt  külsőleg 
is  mutatják.  Nem  szívesen  enged  felsőségéből  és  nem 
egykönnyen  bocsát  be  mást  személyes  hatáskörének 
sphaerájába.  Az  asszony  nem  ágyas  ugyan,  de  nem 
is  uralkodik  férjén  és  igy  nem  felforgatója  a  termé- 
szetes viszonyoknak.  Akarata  alá  van  rendelve  férje 
akaratának,  ő  annak  él,  nem  a  világnak  és  nem 
igen  avatkozik  olyan  ügyekbe,  melyek  nem  tartoznak 
tevékenysége  körébe.  A  legtöbb  magyar  asszonyban 
megtaláltam  ezt  a  szép  vonást.  Rendesen  a  férj 
tegezi  nejét,  de  ez  nem  viszonozza.  Ez  eleinte  nagyon 
feltűnt  nekem  és  hajlandó  voltam  azt  hinni,  hogy  az 
úr  despota  módjára  bánik  nejével.  Ezt  nem  találtam. 
Ellenkezőleg,  általában  azt  tapasztaltam,  hogy  az 
asszony  szereti,  tiszteli  férjét,  ki  ezt  nagylelkű  gyen- 
gédséggel viszonozza."  ^ 

Saját  kutatásaim  megerősítik  ez  ítéletet.  Még  a 
főúri  körökben  is  ideális  szépségű  gróf  Széchenyi 
Ferencz  viszonya  „Juliskájához".  Az  előkelő,  külö- 
nösen kálvinista  nemességnél  pedig  ez  a  viszony 
általánosnak  mondható.  Vay  Józsefnek  neje,  Mocsáry 
Erzsébet,  a  leghűségesebb  segítője,  támasza.  Rend- 
ben tartja  gazdaságát,  neveli  az  egyre  szaporodó 
gyermeksereget,  mindenben  tanácsért  fordul  gyakran 
távollevő  urához,  de  ha  kell,  maga  is  tud  határozni 
és  intézkedni  férfias  erélylyel  és  bátorsággal.  De 
aztán  magának  akarja  férjét.  Szinte  megőrül,  mikor 
hallja,  hogy  az  szabad  kőműves.  Az  ilyen  asszony,  ha 
özvegységre  jut,   igazi   családfő,   ki   az   anyai  gyen- 

'  Freymüthige  Bemerkungen  eines  Ungars  über  sein 
Vaterland.  Teutschland.  1799.  50—51.  lap.  írójuk  Glatz  Antal, 
protestáns  tanító,  ki  később  Bécsbe  került  a  censurához. 

°  Nagyszámú  levele  a  berkeszi  levéltárban. 

gédséggel  meg  bírja  egyeztetni  a  férfias  komolyságot, 
sőt  a  szigorúságot  is.^ 

A  család  szigorú  structurájának  hatása  meglát- 
szik a  nevelésen.  „Gyermekei  nevelésénél  persze  sok 
hibába  esik  a  fajmagyar,  de  egyben  mintaszerű : 
pontos  szófogadásra  szoktatja  gyermekeit.  Be  kell 
vallanom,  hogy  sehol  sem  találtam  engedelmesebb, 
szülőiket  jobban  megbecsülő  gyermekeket,  mint  a 
magyarok  közt."  ^  Ezt  az  ítéletet  is  helyesnek  mutat- 
ják az  emlékek.  A  tisztességtudás  egyáltalában  min- 
dig jellemző  vonása  a  magyarnak  és  nem  szorítkozott 
csak  az  előkelő  körökre,  arra  pedig  csak  a  család 
taníthat  igazában. 

Mikor  aztán  az  ifjú  érezni  kezdi  erejét ;  mikor 
már  az  autoritásnak  nem  egyetlen  forrása  hat  reá, 
hanem  több  is,  sokban  egymásnak  ellentmondó,  ter- 
mészetes, hogy  a  szófogadás  nem  látszik  már  első 
erénynek.  A  deákcsíny  nem  kizárólagosan  magyar 
virtus.  A  megyék,  mint  láttuk,  azt  vélték,  hogy  a 
josephinus-tanrendszer  meglazította  a  fegyelmet  és 
az  erkölcsöket.  Ennek  ellensúlyozására,  de  különösen 
az  állítólag  vallás-  és  hazaellenes  tanárok  kiszorítá- 
sára vagy  ellenőrzésére  a  magok  befolyása  alá  vonták 
az  iskolákat  és  megbízható,  papi  igazgatók  alá  rendelték 
azokat.  Úgy  látszik  azonban,  hogy  ezzel  nem  értek  czélt 
és  a  deákok  a  magok  részére  is  követelték  azt  a 
szabadságot,  melyet  atyáik  oly  fennen  hirdettek. 

A  pécsi  akadémián  1790  eleje  óta  egyes  osztályok 
folytonos  hadilábon  állottak  népszerűtlen  tanáraikkal. 
Delling  tanár  ellen,  kit  a  papok  nem  kedveltek,  ma- 

1  nyennek  látjuk  Berzeviozy  Gergely  anyját  leveleiben  és 
fia  önéletrajzában. 

>  Glatz.  U.  0.  51.  1. 

gának  Vay  István  fődirectornak  ítélete  szerint,  kívül- 
ről izgatták  az  ifjúságot.^  Az  igazgató,  kit  a  város 
is  támogatott,  kettőzött  szigorúsággal  akart  segíteni 
a  bajon.  A  várostól  kért  assistentiát  a  dorbézoló 
deákok  összefogdosására,  majd  —  restauratio  ideje 
volt  —  a  vármegyétől.  Május  2-án  este  12  hajdú, 
egy  városi  biztossal  és  a  pedellussal  a  Rezli  ven- 
dégfogadóban 12  tanulóra  bukkant.  Nyolczan,  hogy 
tömlöczre  ne  kerüljenek,  kiugrottak  a  második  emelet 
ablakából  és  szerencsésen  megmenekültek,  a  többi 
négyet  a  városházára  vitték.  Hiába  kérték,  „ne  te- 
gyenek oly  csúfot  belőlük,  inkább  vigyék  őket  az 
akadémia  tömlöczébe."  Az  egyik  egy  hajdúnak  egy 
aranyat  adott,  el  is  eresztette",  de  aztán  elérték,  le- 
ütötték ;  hajánál  fogva  megfogták  és  úgy  czipelték  a 
tömlöczbe.  A  másikat.  Cseh  viczispán  fiát  is  jól 
elverték.  A  tömlöczben  nem  volt  sem  ágy,  sem  szék, 
sem  gyertya,  sem  víz.  Megsebesült  társuk  részére 
papot  kértek,  azt  felelték  „d  .  .  .  .  jetek  ott  meg, 
holnap  kivisz  a  sintér". 

Másnap  reggel  az  iskolába  sereglő  deákság  meg- 
hallja, mi  történt.  Hazaszaladnak  botokért,  elfoglalják 
a  városházát,  elverik  a  hajdúkat,  kiszabadítják  tár- 
saikat. Oly  komolynak  látszott  a  diákribillió,  hogy  a 
vármegye  és  a  város  urai  a  deákok  vezetőit  kérték 
annak  lecsillapítására,  egyúttal  megígérvén,  hogy 
közösen  tanácskoznak  az  elégtétel  felől.^ 

Általánosabb  érdekű  a  pozsonyi  főiskolai  ifjúság 
fellépése.  A  megyegyülés  ott  letette  b.  Prónay  Gábor 

^  Levele  Kelemen  Imre  directorhoz.  Vásáros-Namény,  ápr. 
25.  1790.  Berkeazi  levéltár. 

-  Gulácsy  (maga  is  deák,  a  tanácskozásban  résztvevő) 
Vay  Istvánhoz  máj.  4. 

Marczali:  1790—91.  országgy.  21 

igazgatót  és  Tompa  László  kanonokot  tette  helyébe. 
Ez  ellen  a  joghallgatók  panaszszal  fordulnak  nem- 
csak a  kanczelláriához  és  helytartósághoz,  hanem  a 
megyékhez  is.  Kifejtik,  hogy  rajtok  sérelem  esett  és 
orvoslást  kérnek. 

Ok  szabad  akaratukból  mentek  Pozsonyba.  Prónay 
kedvéért  mentek  oda,  kiről  tudjuk,  hogy  toleráns, 
philosophus  és  egy  haza  polgára.  Tompáról  pedig 
csak  azt  tudjuk,  hogy  római  és  magyar  törvény  alatt 
állva,  két  haza  fia. 

Nem  tudják,  mi  a  megye  hatásköre,  de  ők,  mint 
nem  helybeliek,  csak  a  királytól  és  az  országtól  függe- 
nek, a  megyétől  nem.  Pozsonymegye  nem  tanítója  a 
hazának.  Az  elméken  erőszakot  elkövetni  zsarnokság. 

Annál  jobban  fáj  nekik  ez  a  változás,  mert  Tompa 
előbb  volt  tanárukat,  Kreyll  egyetemi  professort  tá- 
madta meg,  mint  eretneket,  mert  azt  tanította,  hogy 
a  Boldogasszony  a  szülés  alatt  és  utána  nem  marad- 
hatott szűz.  Mi  hallgattuk,  de  sem  ezt,  sem  más 
hasonlót  tőle  nem  hallottunk.  Különben  is  az  a  pap, 
ki  a  mást  hivőt  üldözi,  nem  törődhetik  a  haza  javá- 
val és  szabadságával. 

Máris  becsukják  a  .Lese  Cabinetet",  mint  a  mely 
rontja  az  ifjúság  lelkét.  Az  ilyentől  nagyon  félünk, 
különösen  most,  midőn  hazánk  visszakapta  felség- 
jogai egy  részét.  Félünk,  hogy  a  tudatlanság  harmad- 
szorra is  tönkre  teszi  hazánk  szabadságát.  Azt  a 
jármot,  melyet  Francziaország  most  levetett,  akarja 
Tompa  reánk  rakni.* 

^  Nyomtatvány,  4  lap,  fol.  Többek  közt  Pestm.  levéltárá- 
ban. Az  aláírók  közt  van :  két  AbaflPy,  Jankovics,  Berényi, 
Tarnóczy,  Kereskényi,  Motesiczky,  Batta,  Szarka,  Szabó,  Rad- 
vánszky.  Többnyire  katholikusok. 

Nem  méltatlan  elődjei  ezek  Kossuth  és  Lovassy 
ifjainak.  Az  ifjúság  egész  hevét,  indulatát  készek 
belevinni  a  politikai  mozgalomba,  mint  mindig,  leg- 
inkább szélső  irányoknak  hódolva.  Alig  van  ifjú 
akkor  Magyarországon,  ki  ne  reménykedett  volna 
abban,  hogy  ő  is  eljut  Budára,  az  országgyíílésre. 
Az  urak  elviszik  titkáraikat,  nevelőiket,  a  követek 
patvaristáikat,  Írnokaikat,  az  apák  serdülő  fiaikat,  a 
bátyák  öcséiket.  Kész  forradalmi  csapat  ez,  ha  veze- 
tője akad.  Egyelőre  azonban  hálás  kara  a  hazafias, 
szabadelvű  szónokoknak,  tapsban,  éljenzésben  találja 
örömét,  de  tán  még  nagyobbat,  ha  a  népszerűtleneket 
zajával  zavarhatja.  A  rengeteg  sok  pasquillus,  melyek- 
ben egy  országgyűlés  sem  gazdagabb  ennél,  bizo- 
nyára jobbára  az  ő  elmés  jókedvük  szüleménye. 

A  mint  a  közös  európai  műveltség  első  sorban  a 
felekezeti  ellentétek  elsimítására  törekedett  és  mint 
láttuk,  a  szabadkőművesség  is  ez  irányban  kezdte 
gyakorolni  hatását,  úgy  most  is,  már  a  nemzet  egye- 
sítése érdekében,  e  törekvésnek  kellett  legerősebben 
érvényesülnie.  Hisz  minden  egyéb :  a  nemzeti  állam 
megteremtése,  a  nemzeti  műveltség  haladása  ennek 
sikerétől  függött  főképen.  Az  új  és  a  régi  közötti 
harcznak,  mint  majdnem  két  század  óta,  most  is  ezen 
a  téren  kellett  eldőlnie.  Ha  Wesselényi  Miklós  egy 
fél  századdal  később  azt  mondta  :  némelyek  az  úr- 
bérrel  úrbért  akarnak,  de  mi  nemzetet  akarunk  vele, 
úgy  áll  ez  1790-re  is.  Ha  a  protestánsok  egy  része 
felekezetök  teljes  egyenjogúsításával  felekezetet  akart, 
bizonyos,  hogy  másik  részök  és  mindazon  katholi- 
kusok,  kik  velők,  élükön  küzdöttek,  nem  felekezetet, 
hanem  nemzetet  akartak. 

E  törekvésekkel  szemben   természetes  súlya  által 

21* 

erős  és  összetartó  a  régihez  szítok  tábora.  A  nemesi 
előjognak,  a  katholikus  egyház  uralkodó  állásának 
is  nemcsak  számos  volt  a  híve,  hanem  lelkes  is. 
A  josephinus  systema  ellen  főkép  ők  vívtak :  jogot 
éreztek  a  diadal  teljes  kiaknázásához.  De,  mivel 
egész  erkölcsi  hatalmuk  a  régi  törvényes  tekintélye- 
ken alapult,  világos,  hogy  új  eszmékkel  nem  igen 
találkozunk  táborukban.  Elég,  ha  kimutatják  jussukat, 
mely  szerintök  szilárdan  áll,  mint  a  föld  még.  A  dolog 
természeténél  fogva,  mint  hatalmon  lévők,  védelemre 
lévén  utalva,  nem  is  igen  forgatják  a  támadás 
fegyverét. 

Soraikban  találjuk  az  akkori  magyar  tudományos 
világnak  egyik,  mai  napig  méltó  tiszteletben  álló 
büszkeségét,  Katona  István  kanonokot,  volt  jezsuita 
egyetemi  tanárt,  a  „História  Critica"  íróját.^  A  magyar 
küzdő  egyház  feje,  gr.  Esterházy  Károly  felszólítá- 
sára emlékiratot  ír  azon  kérdésről:  Megilleti-e  egy- 
általában a  protestánsokat  a  teljes  polgárjog  Magyar- 
országon ?  * 

Nem  lehet  kételkedni  azon,  így  kezdi,  hogy  a 
mostani  Magyarország  csak  árnyéka  a  réginek,  a 
virulónak.  A  török  sem  bírt  volna  vele,  ha  a  párt- 
ütés nem  segíti  uralomra.  E  viszályoknak  alapoka 
pedig  nem  csupán  a  Ferdinánd  és  Szapolyai  közti 
küzdelem,  hanem  a  vallásos  egység  megszűnése. 
Már  pedig  biztos,  hogy  ebben  nem  a  katholikus, 
hanem  az  akatholikus  rész  a  hibás.  Tegyük  fel,  hogy 
egy   nemes   örökös  jogon    bír   egy  jószágot,  melyet 

^  Abafí  azon  feltevése,  mintha  ő  is  szabadkőműves  lett 
volna,  egész  alaptalannak  látszik. 

*  Esztergom,  1790.  május  10.  Az  egri  érseki  levéltárban. 
Kiadatlan. 

Ősének  Szent  István  adományozott  és  melyet  elődjei 
egy  félezredéven  át  békésen  bírtak.  Jő  egy  idegen, 
ki  nincs  is  Magyarországon  befogadva,  hanem  lopva 
érkezik,  pert  akaszt  a  nyakába,  el  akarja  venni  egész 
örökségét,  vagy  legalább  annak  egy  részét.  Már  most, 
ha  az  idegen  nem  hagyja  el  a  zaklatást,  a  magyar 
pedig  védi  magát :  ugyan  melyikök  a  pör  oka  ?  Vilá- 
gos, hogy  nem  az,  ki  jogos  örökségét  védi.  így  a 
magyarok  is  500  éven  át  híven  megtartották  a  szent 
királytól  behozott,  annyi  apostoli  férfiú  verejtékével 
öntözött  római  hitet,  midőn  bejött  az  idegen  hit  és 
a  régit  birtokából  ki  akarta  zavarni.  Nem  kétséges 
tehát,  hogy  a  hazát  elárasztó  bajok  legfőbb  oka  az 
új  tan,  mely  a  régit  el  akarta  űzni.  A  vallásszaka- 
dásból pedig  a  lelkek  elidegenedése  következett  és 
mai  napig  sem  lehetett  semminő  törvénynyel  helyre- 
állítani a  vallás  és  a  lelkek  egységét. 

Eleinte  ugyan  törvényesen  akarták  elejét  venni 
a  bajnak.  Ismeretesek  a  II.  Lajos  törvényei  által 
Luther  követőire  kimondott  büntetések ;  ismeretes  az 
1548-iki  törvény,  mely  szintén  helyre  akarja  állítani 
a  vallás  egységét.  Mivel  pedig  így  a  más  hitűek  nem 
nyerhettek  elismerést  és  honosságot,  fegyverre  keltek 
a  minden  rend  beleegyezésével  hozott  törvények  ellen, 
hogy  új  törvényeket  csikarjanak  ki. 

így  ütöttek  ki  a  polgárháborúk,  melyben  Bocskay. 
Bethlen,  Rákóczi  György,  Thököly  felhívására  magyar 
ontotta  magyar  vérét.  Bocskay  ellenében  Istvánfiy 
tanúságára  hivatkozik  és  szemére  veti,  hogy  koholt  leve- 
lekkel idézte  elő  a  háborút.  Ennek  eredménye  volt 
a  bécsi  béke,  a  vallásuk  szabad  gyakorlatának  meg- 
adása, de  a  római  katholikus  vallás  sérelme  nélkül. 
A  beczikkelyezésnek  azonban  ellene  mondott  az  egy- 

házi  rend,  mert,  mint  Kazy  írja,  ez  által  a  katholikus 
vallás  végső  romlása  következett  volna  be. 

Ez  az  ellenmondás  erőtlenné  teszi  az  egész  tör- 
vényt. „Mert  a  Tripartitum  II.  3.  szerint  a  fejedelem 
a  maga  hatalmából  nem  állapithat  meg  constitutiókat, 
különösen  nem  az  isteni,  természeti  joggal  ellenke- 
zőket, vagy  a  régi  magyar  szabadságot  sértőket; 
csak  a  nép  megkérdezésével  és  hozzájárulásával. 
Nép  alatt  (populus)  e  helyütt  csak  a  praelatusok,  bárok  és 
más  mágnások,  valamint  az  összes  nemesek  értendők. 
Minthogy  pedig  az  első  rend,  az  egyházi,  ellentmon- 
dott a  bécsi  béke  e  törvényének,  mint  a  mely  egy- 
aránt sérti  az  isteni  jogot  és  az  egész  magyar  nem- 
zet ősi  szabadságát :  ez  a  törvény  a  hazai  jog  szerint 
nem  tekinthető  törvényesnek.  Különben  is  az  a  zára- 
déka :  a  katholikus  vallás  kára  nélkül,  lerontja  a 
szabad  vallásgyakorlatot,  mert  a  r.  kath.  vallás  kára 
nélkül  meg  nem  engedhető.  így  tehát,  noha  e  tör- 
vény látszólag  megadja  ezt  a  jogot,  valósággal  azt 
meg  nem  engedi." 

Bethlen  háromszoros  támadását  is  főkép  a  vallás 
ügye  okozta.  Mutatja  ezt  a  három  kath.  pap  meg- 
öletése Kassán.  E  vallásos  czélt  maga  Bethlen  is 
elismeri.  Ferdinándtól  semmit  sem  csikarhatott  ki, 
hanem  a  bécsi  békét  megerősítették.  De,  mivel  az 
egyházi  rend  ismét  ellentmondott,  az  törvényes  erőre 
most  sem  jutott. 

Harmadszor  Rákóczi  György  támadott,  az  evangé- 
likus vallás  iránti  hűségre  és  a  haza  szeretetére  buz- 
dítva a  magyarokat.  III.  Ferdinándnak,  kit  akkor  a 
svédek  is  szorítottak,  oly  feltételekbe  kellett  egyeznie, 
melyek  a  katholikusokat,  különösen  a  püspököket 
nagyon  búsították.  Midőn  a  linzi  békekötést  az  1647-iki 

országgyűlés  beczikkelyezi,  az  egész  klérus  és  több 
világi  úr  ellentmondott.  így  törvénytelen  volt  a  tör- 
vény elfogadása.  „Minthogy  pedig  az  ellenség  erő- 
szakát ki  nem  kerülhették,  okosan  tették,  hog>'  ezt 
az  ellentmondásukat  törvénybe  iktatták.  így  az  utó- 
dok, mihelyt  egyszer  megszűnt  az  erőszak,  megta- 
nulják, hogy  az  a  törvény,  melyhez  az  első  rend  és 
a  többi  rendekhez  tartozó  katholikusok  nem  járultak, 
nem  bir  a  szükséges  tekintélylyel,  semmis  és  erő- 
telen." 

Ha  összehasonlitjuk  a  XVI.  századi  törvényeket 
a  XVII.  századiakkal,  világos,  hogy  amazokat,  melyek 
a  kath.  egyháznak  kedveznek,  egy  értelemmel  hoz- 
ták az  ország  összes  rendéi,  emezek  pedig,  a  reá 
nézve  károsak,  az  egyházi  rend  ellenmondásával, 
erőszak  útján  jutottak  csak  a  törvénykönyvbe.  Tehát 
nem  azokat  kell  megtartani,  melyek  ellen  semmi  ki- 
fogás nem  tehető,  hanem  azokat,  melyek  annyi,  a 
törvény  erejét  bénító  hiányban  szenvednek?  Fentar- 
tása  vagy  felforgatása-e  ez  a  hazai  törvényeknek  ? 

„Nem  szólok  a  két  polgárháborúról,  melyek  egyi- 
két a  lutheránus  Thököly  Imre,  a  másikát  II.  Rákóczi 
Ferencz  indította  meg,  ki  katholikus  volt  ugyan,  de 
kit  az  akatholikusok  annyira  körülvettek  és  24  taná- 
csosa annyira  korlátolt,  hogy  nem  volt  önálló.^ 
Mindkét  belső  háborúnak  szomorú  következéseit  meg- 
érezte egész  Magyarország,  de  különösen  a  kath. 
vallás." 

„Ne  akarják  tehát  ellenségeink  új  sebekkel  te- 
tézni a  régieket,  melyeket  hazánk  törvényein  ejtettek ; 
ne  akarják  a  régi  hit   követőit    helyükből   kizavarni, 

'  Sui  juris  non  faerit. 

ne  halmozzanak  igazságtalanságot  igazságtalanságra, 
hanem  inkább  nyújtsanak  nekünk  kezet ;  érezzenek 
úgy,  mint  őseink,  kiknek  vitézi  hírét  az  egész  világ 
ismerte.  Mert  mióta  előbb  hitben,  aztán  lélekben 
kettészakadtunk,  prédájává  lettünk  az  ellenségnek." 
Mindezeket  bővebben  is  kifejti  történeti  könyveiben, 
ha  Maecenasokban  nem  lát  hiányt. 

Nehéz  eldönteni :  min  csudálkozzunk  jobban,  a 
gondolkodás  menetének  vas  következetességén,  vagy 
egyoldalúságán.  Egyike  a  legékesszólóbb  tanulságok- 
nak ez  az  irat  arra  nézve :  mivé  válik  a  história 
még  igazi  tudós  kezében  is,  ha  pártfegyverré  alja- 
sítják. 

Ha  Katona  következtetését  elfogadjuk,  nem  is  a 
katholikus  vallás  az  egyedül  jogos  Magyarországon, 
hanem  a  görög,  hisz  azt  egy  felszázaddal  hamarabb 
hirdették  itt  és  fogadta  el  több  előkelő  magyar.  De 
nem  is  a  keresztyénség,  hanem  a  pogányság,  mert 
azt,  mely  igazán  magyar  volt,  fosztotta  meg  és  tette 
tönkre  az  erőszakkal  behozott  idegen  hit.  De  tovább  : 
nem  is  a  magyar  itt  a  jogos  birtokos,  hanem  a  szláv, 
a  német,  a  bolgár,  nem  is  az,  hanem  a  római,  a 
kelta,  a  barlanglakó.  Hiszen  csak  az  jogos  birtokos, 
ezen  észjárás  szerint,  kinek  százados  birtoklását 
senki  sem  háborgatta. 

Azt  a  nagy  történeti  tényt,  hogy  éppen  a  magyar- 
ság vált  legnagyobb  részében  protestánssá,  szabad 
akaratából  és  hogy  a  katholikus  vallás  aztán  csak 
külföldi  támogatással,  véres,  erőszakos  üldözéssel 
jutott  itt  túlsúlyra,  tekintetbe  sem  veszi  a  nagy  tör- 
ténetíró. Egyáltalában  a  nagy  történeti  alkotások  közt 
csak  azok  existálnak  reá  nézve,  melyek  álláspontjának 
kedveznek;  a  többit  elhallgatja,  vagy  semmisnek  mondja. 

Nálunk,  hol  a  történet  és  a  közjog  oly  szoros 
kapcsolatban  állanak  egymással,  igazán  nemzetellenes 
bűn  a  történet  ferdítése.  Mert  közjogi  tekintetben  mi 
következik  Katona  okoskodásából?  Ha  azok  a  törvé- 
nyek, melyeknek  bármely  rend,  vagy  annak  egy 
része  ellenmondott,  érvénytelenek,  ha  a  bécsi,  a 
linzi  béke,  az  1647-iki  törvény  erőtelenek :  összeomlik 
a  magyar  alkotmány  minden  bástyája,  mely  azokon 
alapul.  Nem  is  szólva,  hogy  a  katholikus  egyháziak 
és  világiak  ellenmondását  1647-ben  egyenesen  min- 
denkorra semmisnek  mondja  ki  a  törvény. 

Az  egészben  legérdekesebb,  hogy  Katona  nem  is 
magyar,  hanem  lengyel  alkotmányos  alapon  áll.  Mert 
csak  ott  nem  lehetett  törvényt  hozni,  ha  a  többség 
akarta  is,  mihelyt   csak   egy   ember  is  ellenmondott. 

Ezek  után  szinte  furcsa  az  egyesülésre  való  fel- 
hívás. Hátha  a  protestánsok  nem  akarják?  Megint 
jogtalanok  legyenek  ?  Ismét  polgárháborúba  szorítsák 
őket  ?  Hiába,  bár  a  világ  azóta  nagyot  haladt ;  bár 
a  jezsuita  rendet  azóta  maga  a  pápa  eltörölte,  Sze- 
lepcsényi.  Bársony  György  szelleme,  az  üldözés  fenéje, 
még  élt  a  klérusban. 

Baróti  Szabó  Dávid  azt  mondja,  hogy  az  úr 
megszökött  szolgáját,  vagy  cselédjét  jogosan,  kelle- 
metlen eszközökkel  is  visszahozhatja.  Tehát  a  pro- 
testánsok kényszerítő  eszközökkel  is  jogosan  vissza- 
hozhatok az  egyház  kebelébe.^ 

Ebből  az  észjárásból  önként  folyik,  hogy  a  régi 
politika  folytatásához  szükségesek  a  régi,  annyira 
bevált   eszközök   is,    a   jezsuiták.    Katona   kéri   is  a 

'  Kazinczy  levelezése.  II  50 — 51.  1.  Kazinczy  megjegyzi 
hozzá;  Gott  im  Himmel  erbarme  dich  unser  und  mache,  dass 
weniger  Esel  in  Menschenfiguren  einhergehen. 

püspököt,  „méltóztassék  az  isteni  dicsőség  terjesztésé- 
nek, benne  élő  buzgósága  szerint,  kedvezően  sza- 
vazni, ha  mint  állítják,  az  ország  gyűlésén  tárgya- 
lásra kerül  a  társaság  visszaállításának  ügye.  Nem 
a  magam  érdekében  óhajtom ;  mert  a  szerzetben  nem 
élek  kényelmesebben,  mint  most,  hanem  a  lelkek 
üdvéért,  melyet  a  társaság  mindig  teljes  erejéből 
előmozdított". 

Minden  oldalról  tehát  a  nemzet  egyesítése  a  fő- 
czél.  Hajnóczy  és  Berzeviczy  úgy  akarják  elérni, 
hogy  a  katholikus  egyház,  mint  status,  megszűnjék, 
javait  saecularisálják  és  így  a  római  befolyás  többé 
ne  állhassa  útját  a  nemzet  boldogulásának.  A  mér- 
sékeltebbek, gr.  Széchenyi  Ferencz,  Vay  József, 
Balogh  Péter,  a  protestánsok  törvényes  jogainak  el- 
ismerésétől várták  ezt  az  eredményt.  Végre  Katona 
István,  Szabó  Dávid,  a  XVI.  század  üldöző  törvé- 
nyeinek végrehajtását  követelték,  mint  a  melyek 
helyreállítják  előbb  a  hit,  aztán  a  lelkek  unióját. 

Melyikhez  áll  a  magyar?  Akkori  lelki  állapota, 
politikai  érettsége  e  kérdés  megoldásában  nyila  tkoz- 
hatik  leginkább.  Jövője  leginkább  e  kérdés  megoldá- 
sától függ.  E  felől  pedig  a  nemzet  szelleme  és  azon 
férfiak  értéke  és  súlya  határoz,  kik  a  diaetán  vezetésre 
hivat  vák. 

Mindig  nehéz  egy  nemzet  jellemét  megállapítani, 
különösen,  ha  ez  annyira  megoszlott  és  annyi  külön- 
böző hatásnak  van  kitéve,  mint  a  magyar.  A  mi 
korunkban    az    egyik    megfigyelő,^    büszke,    őszinte 

'  Schreiben  an  Leopold  II.  König  von  Ungarn,  am  Tagé 
seiner  Krönung.  Von  einem  ungarischen  Magnaten.  Kézirat. 
M.  T.  Akadémia.  90  1.  Als  Hauptvolksfehler  rechne  ich,  dass 
die  Nation  keinen  bestimmten  Charakter  hat. 

hazafi  arra  a  kijelentésre  ragadtatja  magát,  hogy  a 
magyarnak  nincs  is  határozott  jelleme.  A  másik 
megfigyelő  szerint  viszont  egy  nemzetnek  sincs  any- 
nyira  határozott  és  oly  könnyen  felismerhető  jelleme, 
mint  a  magyarnak. 

Nemzeti  jellem  az  a  közös  lelki  sajátság,  mely 
egy  nép  legkülönbözőbb  osztályainak  egyéneit  is 
áthatja.  Mint  a  ruhában,  lehet  díszes  és  egyszerű, 
lehet  a  különböző  foglalkozásokhoz  alkalmazott,  de 
a  szabása  egy.  És  a  mint  a  népviselet  nem  más, 
mint  egy  régi  udvari  viselet  maradványa,  úgy  a  jel- 
lem szabását  is  uralkodó  osztályaitól  veszi  át  minden 
nemzet.  Ha  a  typust  felismertük,  könnyű  kimutatni 
azon  változtatásokat,  melyeket  a  különböző  viszonyok 
eszközölnek  rajta.  Maga  pedig  nem  más,  mint  az  a 
lelki  hatás,  melyet  a  közös  sors,  a  történet  nagy 
iskolája  gyakorolt  annyi,  rangra,  rendre,  tehetségre 
és  értékre  különböző  emberre. 

A  magyar  még  lovagkorát  éli. 

Ennek  istene  a  becsület.  Hódol  előtte  mindenki, 
a  nádortól  a  csikósig.  Együtt  jár  vele  a  dicsőség 
vágya :  akarja,  hogy  őt  magát  és  nemzetét  is  különb- 
nek tartsák  másnál.  Ez  az  érzés  vezeti  őt  a  csatá- 
ban, az  országgyűlésen,  a  társaságban,  lakománál, 
dorbézolásnál  egyaránt.  Ha  van,  ki  irányozza,  nagy 
tettekre  vezet,  ha  félrecsap,  hiúságban,  léhaságok- 
ban keres  kielégítést,  vagy  Don  Quixotte-okat  teremt. 

Megbecsüli  magát,  de  elismerést  is  követel.  Nagy- 
lelkű a  magyar,  „a  szeme  előtt  sértett  ártatlanság 
bízvást  számíthat  oltalmára,  ha  a  sértett  vele  egyenlő". 
De  jaj  annak,  ki  őt  sérti.  „Még  a  legszegényebb 
magyarnak  lelkében  is  ég  oly  büszkeség,  mely  dölyf- 
fel  határos;  az  nyilvánul  minden  tettében." 

De  csak  kevesen  vannak,  kik  szellemi,  erkölcsi 
tulajdonságaikra  büszkék.  A  ruha  még  többet  számit 
az  embernél,  a  testi  kiválóság  a  lelkinél. 

A  ki  nem  politikus;  nyílt,  őszinte,  nem  szereti  a 
szószaporitást,  de  nyomatékosan,  élénk  arczkifejezés- 
sel  beszél,  tisztességtudó,  de  nem  bókol.  Igaz  barát, 
igaz  ellenség.  Szereti  mutogatni  gazdagságát,  akkor 
is,  ha  nincs.  A  vendégszeretet  oly  mértékű,  hogy  az 
idegent  szinte  megdöbbenti.  Közönséges  ebéd  12 
fogásból  áll;  ha  valami  különös  alkalom  van,  24-re 
is  felviszik.  Hadd  tudja  meg  a  világ,  hogy  csak 
Magyarországon  van  élet,  máshol  sehol. 

A  mint  társadalmában  nincs  átmenet  az  úr  és  szolga 
közt  —  a  polgár  hiányzik  — ,  úgy  temperamentuma  is 
szertelen,  a  végletekre  hajló.  Komorságra,  gyakran 
mély  jámborságra  hajló,  de  lakománál,  zenénél  nincs 
határa  vidámságának. 

Női  társaság  még  nem  igen  finomította.  Heves 
indulatú  és  természeti  ösztönének  kielégítésében  éppen 
nem  gyöngéd.  Ha  erre  czéloz,  vagy  erről  beszél,  nem 
igen  tartózkodó,  még  nők  jelenlétében  sem  és  gyak- 
ran sérti  a  finomabb  érzést.^ 

Büszkeségéből  folyik  makacssága,  melylyel  ragasz- 
kodik véleményéhez.  Ellenraondást  nem  igen  tűr. 
Önérzetének  ezt  a  túltengését  kihasználja  a  sok 
ügyvéd.  Végtelen  perlekedésének  ez  egyik  főforrássa. 
„Nem  kell  több  egy  lépésnél  a  szomszéd  földjére, 
elég,  ha  egy  barom  bemegy  idegen  legelőre ;  elég 
egy   vitás    diófa   gyümölcsének    leverése,    hogy    éve- 

^  Freimüthige  Bemerkungen.  37.  1.  Hasonlóan  ítél  gróf 
Hofmannsegg  is,  ki  1793 — 94-ben  járt  itt.  útleírását  dr.  Ber- 
keszi  István  fordította  magyarra.  Ld.  Függelék  II. 

ken  át  keresse  jussát  és  etesse  az  éhes  prókátorokat 
és  bírákat".^ 

Régi  észrevétel,  már  Veranchichnál  találjuk,  hogy 
csak  a  maga  módja  szerint  való  kormányt  túri  szi- 
vesen.  Minthogy  pedig  ilyenben  ritkán  van  része, 
teljes  erővel  ragaszkodik  kutyabőréhez,  mely  kivált- 
ságait biztosítja,  szinte  bálványozza  a  törvénykönyvet, 
mely  hazája  jogainak  megtartását  —  megígéri.  Gon- 
dolkodása ebben  is  formális.  Nem  az  igazságot  keresi, 
hanem  a  betűt;  nem  annyira  nemzete  igazi  megerősö- 
déseért lángol,  mint  diplomákért  és  paragraphusokért. 

Tehetségben  nála  nincs  hiány.  Kényelmes,  de 
hivatalos  dolgait  rendesen  elvégezi.  Az  a  nézet, 
mintha  alkatánál  fogva  képtelen  volna  a  legkomo- 
lyabb szellemi  munkára,  a  philosophiai  elmélyedésre, 
tévesnek  mondható.  Nem  a  tehetsége  és  lelki  ener- 
giája hiányzik  hozzá,  hanem  az  iskolázottsága.  Akár 
katholikus,  akár  protestáns,  tisztán  formális,  több- 
nyire papi  oktatásban  részesül,  mely  később  is  kép- 
telenné teszi  a  lényeg  felismerésére  és  az  elfogulatlan 
elmélkedésre. 

Egy  katholikus  író  szerint  a  protestánsok  tudo- 
mányban és  jellemben  is  kiválóbbak  a  katholikusok- 
nál.  Ezt,  véleményem  szerint,  éppen  elnyomott,  küzdő 
voltuk  magyarázza.  Nekik  sokkal  nagyobb  munkára 
volt  szükségük,  hogy  megállhassanak,  mint  az  ural- 
kodóvallás hívének,  kit  mindenütt  előnyben  részesítenek. 

A  politikai  életben  a  jellemre  legjobban  ható 
tényező  az  a  százados  bizalmatlanság,  mely  a  nemzet 
és  királya  közti  viszonyt  megmérgesítette.  A  szavak 
loyalisak,  alázatosak  voltak,  annyi  időn  át ;  az  érzel- 

1  Schreiben,  109  1. 

mek  nem  mindig.  De  ez  a  gyanú  lejebb  is  ért. 
A  tapasztalás  bizonyította,  hogy  a  nemzeti  jogok 
szószólói  állásért,  kitüntetésért,  nem  egyszer  átmentek 
az  udvar  táborába.  Mihelyt  valaki  kiváló,  azonnal 
sanda  szemmel  nézik.  Annál  szorosabban  ragaszkod- 
nak ahhoz,  kiről  tudják,  hogy  győzelmesen  kiállotta 
a  kísértést. 

Ne  szóljunk  az  önzésről ;  az  nemcsak  nemzetünk 
bűne,  noha  itt  tán  nyersebben  nyilatkozhatott,  mint 
fejlettebb  országokban.  Különösen  káros  volt  ez  az 
önzés  a  hivatalos  osztályban.  Némileg  mentette  ezt 
a  hivatalos  fizetés  csekélysége.  Ezt  még  az  olcsó 
években  állapították  meg ;  mikor  aztán  minden  meg- 
drágult, a  fényűzés  is  egyre  nőtt,  a  családnak  rang- 
jához méltón  kellett  élnie ;  a  tisztviselő  gyakran  meg 
uem  engedett  keresethez  fordult.  Berzeviczy  Gergely 
megjegyzi,  hogy  a  kamara  tisztviselői  mind  meggaz- 
dagszanak és  különös  sérelemnek  veszi,  hogy  éppen 
oda  nem  neveznek  ki  protestánst.  A  birák  megvesz- 
tegethetőségét már  Rákóczi  Ferencz  megbélyegzi. 
Sok  nagy  vagyon  ebből  a  zavaros  forrásból  eredt. 
Tisztelet  a  kivételeknek:  azóta  sem  igen  javultak  a 
viszonyok. 

„Hasonló  dicstelen  forrásból  fakad  az  irigység  és 
veszekedés,  melylyel  a  lakosok  egymást  üldözik  és 
a  társadalmi  élet  legjobb  éltető  nedvét  kiszárítják. 
A  szomszéd  szerencséje  elég  ahhoz,  hogy  még  a  barát 
keblében  is  irigységet  keltsen,  rágalmat  okozzon  és 
a  becsületes  embernek  ellenségeket  szerezzen,  kik 
ezerféle  álarcz  alatt  addig  dühöngenek,  míg  útját 
és  módját  találják,  hogy  őt  perekkel  tönkre  tegyék."^ 

1  Schreiben,  108.  1. 

Igaznak  kell  lenni  az  észrevételnek ;  tán  mai  napig 
is  találó. 

Bármennyit  írtak  és  beszéltek  tehát  egyesítésről; 
az  szinte  legyőzhetetlen  akadályokba  ütközött. 

Igaz,  hogy  akkor  az  országgyűlés  nemcsak  állásra 
és  méltóságra,  hanem  jellemre  is  legkiválóbb  férfiait 
foglalta  magában  a  nemzetnek.  De  azért  ezen  álta- 
lános vonások  hatása  alól  ők  sem  szabadulhattak  és 
az  erkölcsileg  magasan  állót  is  lerántotta  magával 
azok  sokasága,  kikkel  együtt  kellett  működnie,  ha 
hatni  akart. 

Ha  van  már  megállapított  országos  tekintély,  az 
járhat  a  maga  útján,  nem  kell  megalkudnia  segí- 
tőivel. De  elég  különös,  ilyen  Magyarországon  akkor 
nem  volt. 

A  hivatalos  állásban  levőket,  bármily  nagyok  vol- 
tak is  érdemeik,  mindig  környezte  a  népszerűtlenség 
árnyéka.  Ettől  talán  csak  Pászthory  Sándor  volt 
ment.  Nehéz  is  volt  azoknak,  kik  Józsefet  szolgálták, 
egyszerre  átvedleni  telivér  hazafiakká.  De  különben 
is :  már  a  Jagellók  ideje  óta  nem  az  országhoz  tar- 
tozik a  király  magyar  tanácsa,  inkább  ellenfelet  lát- 
nak benne,  ki  ellen  védekezni  kell. 

Láttuk,  hogy  a  prímásnak  nagy  és  általános  a 
tekintélye.  Mérséklete  s  bölcsessége  által  méltóvá  is 
tette  magát  reá.  De  éppen  közvetítő  állása  nagy 
veszélylyel  járt.  A  protestánsokat  még  sem  elégít- 
hette ki  soha ;  a  túlzó  katholikusok  pedig  ellene 
fordultak  és  nem  vetették  magukat  alá  vezetésének. 

Diaeta  25  éve  nem  volt.  Tudomány,  irodalom 
még  nem  szerzett  országos  nevet.  Hogy  is  szerezhet 
addig,  míg  első  sorban  azt  nézik:  milyen  felekezetű 
az  illető  ?  Gazdasági  érdem  és  tevékenység  nem  volt 

magyar  úrnak  való  és  ha  valaki  mégis  kitűnt  volna 
ez  irányban,  ezzel  csak  rontotta  hírnevét. 

Mindössze  két  tagja  van  a  diaetának,  ki  országos 
népszerűségnek  örvend.  Mindkettő  főrend. 

Gróf  Illésházy  István  még  társai  közt  is  kitűnt 
vagyonával  és  költekezésével.  Ez  már  magában  véve 
is  nagy  hazafias  érdem.  De  tetézte  azzal,  hogy 
1786-ban  határozottan  ellenállott  és  ellenmondott  a 
földmérésnek  és  nem  engedte  azt  jószágain  fogana- 
tosítani. Ezért  Bécsben  komolyan  tanácskoztak  azon, 
hogy  elfogassák.  Izdenczy  azonban  ellenmondott  és 
így  a  gróf  szabadlábon  maradt.  Minthogy  éppen  azon 
irányát  támadta  meg  József  rendszerének,  mely  leg- 
veszélyesebbnek látszott  a  nemességre  nézve,  méltán 
látták  benne  az  alkotmány  hű  és  próbált  védel- 
mezőjét. 

Hasonló  eredetű  gróf  Forgács  Miklós  tekintélye. 
0,  mint  többször  említettük,  az  összeírásnak  állott 
ellen  és  ezért  megfosztatott  főispáni  székétől.  Jel- 
lemben, műveltségben  sokkal  magasabban  áll  tren- 
cséni  szomszédjánál.  Nemcsak  író,  ki  eszméit  több 
jeles  röpiratban  terjeszti ;  nemcsak  kiváló  szónok, 
kinek  megyei  beszédeit  is  szárnyára  veszi  a  hír,  hanem 
valóban  nagy  képzettségű,  a  közgazdaságban  is  jártas 
államférfiú.  Egyúttal  ő  az  egyetlen,  kit  külföldön  is 
ismernek  és  kiben  mintegy  a  régi  Habsburgellenes 
magyar  ellenzék  vezetőjét  látják.  Már  1784-ben, 
midőn  a  császár  ellen  állást  foglal,  egy  hollan- 
dus ember  üdvözli  őt,  mint  a  szabadság  és  a  vele 
járó  humanitás  előharczosát,^ 

Nagy  megtiszteltetésnek  veszi  a  pesti  páholy,  hogy 

*  Nemzeti  Múz.  Forgács-levéltár.  Franczia   levél  töredéke. 

hozzá    szállott    és   nagy   előkészületeket    tesz    méltó 
fogadására,  ^ 

A  többi  miad  vidéki,  megyei  nagyság.  Még  csak 
most  kell  kivívnia  helyét  a  hozzá  hasonlókkal  való 
vetélkedésben.  Hogyan  is  ismerte  volna  a  somogyi  a 
zempléni  embert ;  az  árvái  a  biharit ;  a  horvát  a 
máramarosit.  Legföllebb  egyrészt  a  szabadkőművesség, 
másrészt  a  szoros  egyházi  összetartás  szolgálhatott 
itt  összekötő  kapocsul.  A  követek  közt  35-ről  biztosan 
kimutatható,  hogy  szabadkőműves  volt ;  valószínű, 
hogy  a  karoknak  majdnem  fele  a  rendhez  tartozott. 
A  többiről  fel  kell  tenni,  hogy  egészen  az  egyik, 
vagy  másik  felekezet  embere ;  a  legtöbb  természe- 
tesen a  római  katholikusé.  A  mostani  pártkeretek- 
nek tán  ez  a  beosztás  felel  meg  leginkább.  B.  Orczy, 
Balogh  Péter,  Vay  József  kész  hallgatóságra  számít- 
hattak, de  a  döntő  súlyt  még  csak  ott  kellett  kivívni 
magoknak. 

A  szervezett  pártok  hiányán  kívül  egy  más  körül- 
mény is  akadályozza  az  egyéni  érvényesülést.  Az  egyes 
követeket  kötötte  instructiójuk.  Nemcsak  esküt  tettek 
reá,  hanem  úgy  a  törvény,  mint  a  gyakorlat  kötele- 
zőnek vallották  azok  megtartását.  így  a  legfontosabb 
kérdéseket  illetőleg  előírt  úton  haladtak. 

De  az  utasításokban  rendesen  megtaláljuk  azt  a 
felszólítást  is,  hogy  lehetőleg  a  többséggel  tartsa- 
nak. Ebben  többet  kell  látnunk  opportunitasnál ; 
igazi  nemzeti  jellemvonás  ez. 

A  régi  diaeták  szervezetlen  volta,  minden  ház- 
szabály hiánya,  a  szavazatok  módjának  határozatlan- 
sága, mint   megannyi   akadálya   volt  a  komoly  vitá- 

^  Páholy  jegyzökönyve,  1790.  máj.  24.  Déghi  levéltár. 

Marczali:  1790—91.  országgy.  22 

nak.  E  bajok  most  annál  feltűnőbbek,  mert  a  kedélyek 
igen  izgatottak,  nagyok  az  ellentétek,  a  parlamen- 
taris gyakorlat  pedig  teljesen  hiányzott.  A  követek 
közt  egy  sincs,  ki  részt  vett  volna  az  utolsó,  1764 — 
65-iki  diaetában. 

Hogy  lehet  tárgyalni,  határozni  ily  körülmények 
közt  ?  A  magyar  országgyűlés  táborból  keletkezett ; 
ezt  az  eredetét  most  sem  tagadhatta  meg.  Ha  egy 
táborban  komoly  kérdésben  nincs  egyetértés,  a  kard 
dönt.  Nemcsak  törvényeiben  állandó  a  formula,  hogy 
egyező  akarattal  hozták;  az  életben  is  meg  akarták 
valósítani.  Az  1497-iki  országgyűlés  megnyitása  előtt 
bárdot  vertek  egy  fatörzsbe  és  kijelentették,  hogy 
így  jár,  ki  köztük  visszavonást  támaszt.  A  katholi- 
kusok  óvásai,  a  protestánsok  szakadatlan  törekvése, 
hogy  külön  statust  alkossanak  és  a  többség  le  ne 
szavazhassa  őket,  mind  ugyanegy  forrásra  vezethetők 
vissza.  Igazi  feudális  felfogás  szerint  a  törvény  csak 
úgy  érvényes,  ha  hozzájárult  mindenki,  kinek  van 
ereje  esetleg  megakadályozni  végrehajtását.  Az  ellen- 
mondás szava  mögött  ott  lappang  a  polgárháború 
ténye. 

De  a  magyar  szeret  lelkesedni,  különösen  tömeg- 
ben, hol  szabadon,  zajosan  kifejezheti  az  érzelmeit. 
A  szép  szó  elragadja,  megbűvöli,  tán  inkább,  mint  a 
szép  tett.  Nemcsak  a  természetben,  a  lelkeknél  is  a 
hő  a  legjobb  összeforrasztó,  A  szívhez,  képzelethez 
szóló  rhetor  nagy,  szinte  ellenállhatatlan  erőt  fejthet 
ki,  különösen,  ha  érzületében  is  megbíznak. 

Nagyot,  de  nem  állandót.  Már  régi  észrevétel, 
még  hazánk  legfényesebb  korából  való,  hogy  a 
magyar:  „a  jövendő  emberét  szereti,  a  hosszú  ural- 
mat meggyűlöli".   Ez   még   Hunyady  Jánossal  szem- 

ben  is  nyilvánul.  Éppen  ő  reá  vonatkozik  Aeneas 
Sylvius  megjegyzése.  Ez  most  is  úgy  van.  „Ma  sze- 
reti, mit  tegnap  gyűlölt,  holnap  ismét  gyűlöli,  mit 
ma  szeretett,  úgy  hogy  a  tegnapi  nap  emberét  ma 
már  nem  ismerik."  ^  Ez  a  jellemhiba,  politikai  tekin- 
tetben a  legsúlyosabb,  egyrészt  a  kölcsönös  bizal- 
matlanságból, a  csekély  emberismeretből  és  a  tudo- 
mány fogyatékosságából  táplálkozik,  mi  mind  képte- 
lenné teszi  az  egyest  arra,  hogy  meggyőződését  a 
sokasággal  szemben  is  fentartsa.  A  szalmatűz  másik 
eredete  a  népjellem  keletkezésének  legmélyebb  réte- 
geihez vezet  vissza. 

A  régi  magyar  kardjának  köszönte  megélhetését, 
birtokát,  gyarapodását.  Egy  csata,  vagy  hadjárat  ki- 
menetelétől, tehát  aránylag  rövid,  de  megfeszített  mun- 
kától függött  minden.  A  nagy  erőfeszítést  méltán 
követhette  a  hosszú  pihenés.  Később  már  nem  a 
kard,  hanem  a  per  a  főfegyvere.  Ennek  kimenetelétől 
függ  birtoka,  családja,  jövője.  Itt  is  fel  kell  hasz- 
nálnia minden  eszközt,  cselt  még  inkább,  mint  erő- 
szakot, de  itt  sem  folytonos  a  munka  és  ha  győzött, 
pihenve  gazdálkodhatik  mind  haláláig.  De  még  a 
gazda  is  csak  az  év  egy  részén  át  dolgozik  igazán.  így 
energiájának  teljes  megfeszítése,  munkabírás,  fárad- 
hatatlanság éppen  nem  idegen  a  magyartól,  de  a 
kitartás,  a  folytonosság  nem  foglal  helyet  sem  éle- 
tében, sem  gondolkodásában. 

Most  királyával  szemben  indítja  meg  újra,  új 
viszonyok  közt,  végtelen  százados  perét.  Elkészült 
reá  törvényes  allegatiókkal ;  végső  szükség  esetén  az 
ultima  ratio  sem  hiányzik  számításából. 

'  Schreiben,  90.  1. 

22  • 

Hatalmas,  nemcsak  külső  fényével,  hanem  anyagi, 
erkölcsi  értékével  is  imponáló  gyülekezet  az,  mely 
1790  június  első  napjaiban  Budán,  Pesten  össze- 
sereglik. Vezérlő  csillaga  a  hazaszeretet.  Sokféle  mód 
áll  előtte  czéljai  megvalósítására,  sok  a  nézet  és 
vélemény.  De  a  jó  hazafi  —  és  a  legjöbbje  az  — 
megegyezik  egyben,  ha  hona  dúlt  állapotát  nézi:  ez 
így  nem  maradhat. 


HETEDIK  FEJEZET. 

A  diaeta  kezdetei.  A  nyelvkérdés. 

Ismeretes,  hogy  az  1790-iki  diaeta  az  első,  melynek 
jegyzéseit  és  írásait  mindjárt  nyomtatásban  is  kiadták. 

Ez  a  kiadás  azonban  bármily  értékes,  aránylag 
csak  csekély  esnem  is  mindenben  megbízható  forrás.^ 

Csekély  azért,  mert  csak  az  alsó  tábla  nyilvános 
üléseinek  közli  jegyzőkönyvét,  a  főrendekét  nem.  Már 
pedig  azok  inkább  ünnepélyes  actusok  voltak ;  a 
komoly  munkát  a  bizottságokban  és  a  kerületi  ülé- 
sekben végezték. 

Csekély  azért  is,  mert  csak  a  főméltóságok  be- 
szédeit közli  szórói-szóra,  különben  a  tárgyalásnak 
éppen  csak  fonalát  nyújtja  és  legföUebb  a  küldött  és 
fogadott  deputatiók  névsorát  közli  pontosan. 

Meg  nem  bízható  azért,  mert  nem  egyidejűleg  készült. 
Aztán,  hivatalos  censora,  gr.  Batthyány  József,  nem 
tudván  jól  magyarul,  fennakadt  minden  szokatlan  ki- 

*  Naponként  való  jegyzései  az  1790.  esztendőben  felséges 
Leopold  császár  és  magyarországi  király  által  szabad  királyi 
városába,  Budára  rendelt,  1791-dik  esztendőben,  befejezett 
magyar  ország  gyűlésének.  Budán,  a  királyi  akadémia  betűivel. 
1791.  Fol.  Czímlapján  a  kétfejű  sas,  gyomrában  a  magyar 
czímer,  fején  a  szent  korona. 

Van  egy  8-rét  kiadás  is.  Bétsben,  Nemes  Baumeister 
József  betűivel,  1791.  A  magyar  diarium  megjelent  latin  for- 
dításban is.  Buda.  Fol. 

fejezésen  és  szándékosan  is  késleltette  az  egyes  ívek 
megjelenését.^ 

E  hiányon  már  az  egykorúak  is  iparkodtak  segí- 
teni. Csak  olyan  írott  gyűjteményeket  szerkesztettek 
országgyűlési  iratokból,  mint  régebben,  mielőtt  ki- 
nyomatták volna  őket.  Ezekben  meg  van  a  kerületi 
ülések  nagy  részének  jegyzőkönyve.  Használtuk  ezen 
gyűjtemények  közül  a  gr.  Teleki  Józsefét,  b.  Orczyét, 
Pest  városáét  stb. 

De  az  országgyűlések  igaz  története  nem  a  nyil- 
vánosság előtt  folyik  le.  Még  ma  is,  mily  keveset 
tud  az,  ki  akár  szórói-szóra  elolvassa  nemcsak  az 
országgyűlési  beszédeket,  hanem  a  pártértekezleteken 
elhangzottakat  is.  Mindenki  tudja,  hogy  a  gyorsírás 
és  a  kiadás  közt  még  sok  stádiumon  megy  át  a 
beszéd.  Aztán  meg,  nemcsak  a  diplomatiában,  a  par- 
lamenti életben  is  csak  olyan  gyakran  szolgál  a  szó 
a  gondolat  elrejtésére,  mint  kifejezésére.  Egyes  hatal- 
masok, a  pártok,  az  udvar,  mind  titokban  igyekszenek 
czélhoz  jutni.  A  mit  pedig  azok  végeznek,  nem  igen 
jut  jegyzőkönyvbe. 

Egy  szóval :  az  országgyűlési  textusok  megfelelő 
commentarius  nélkül  nemcsak  érthetetlenek,  hanem 
csekély  értékűek  is. 

Ezt  a  magyarázatot  egykorú  jelentések  adják 
meg.  Pótolják  némileg  a  mostani  jól  értesült  sajtó 
szerepét,  de  mint  látni  fogjuk,  néha  többet  is  nyúj- 
tanak annál. 

Hivatalos  jelentéseit  felhasználtam  Szabolcs-  és 
Pestmegye  követeinek,  továbbá  a  nagyváradi  káp- 
talannak. 

'  Páty.  Széchenyi  és  Bujanovics  ebben  megegyeznek. 

Mindezeknél  fontosabb  és  bővebb  az  a  levelezés, 
mely  az  udvart  értesítette  a  diaeta  lefolyásáról.  Ezek 
névtelen  lapok,  Nóta  felirattal.  írójukat  a  kézirat  is 
elárulta,  később  aztán  actákban  is  nyomára  akad- 
tam. Bujanovics  Károly  udvari  ágens  volt,  egyike 
a  legügyesebb,  legszorgalmasabb  megfigyelőknek,  a 
diaetán  a  távollevő  herczeg  Edling  és  gróf  Erdődy 
Károly  követe.  Bujanovics  már  régen,  1768  óta  szo- 
ros összeköttetésben  állott  Balassával  és  közbenjárá- 
sával jutottak  jelentései  a  döntő  személyiségek  elé. 
Bizonyára  nem  elfogulatlan,  de  beavatott  és  rend- 
kívül tartalmas  forrás. 

A  niagántudósítások  közül  felemlítem  Berzeviczy 
Gergelyét,  ki  úgyszólva  napról-napra  küldi  értesíté- 
seit anyjának,  vagy  nagybátyjának.  Hasonló  tudósí- 
tásokat küld  Szerdahelyi  László  is  haza  Zemplénbe. 

Végre  a  vezető  férfiak  levelezése  is  első  rangú 
forrásnak  bizonyult.  Gr.  Pálffy  és  gr.  Zichy  levele- 
zése különösen  a  diaeta  kezdő  szakát  világítja  meg. 
Pászthoryhoz  gr.  Sauer  Kajetán,  Skerlecz  Miklós  és 
különösen  gr.  Széchenyi  Ferencz  küldtek  szinte  nap- 
ról-napra terjedelmes  jelentéseket. 

Ezek  mellett  természetesen  a  magyar  kanczel- 
lária,  az  államtanács  és  a  hadi  levéltár  anyaga  sok 
értékes  anyagot  szolgáltat,  Vay  József  és  Vay  István 
iratai  és  levelezése  is  nem  egy  lényeges  vonással 
egészítik  ki  a  képet. 


Már  április  közepe  óta  sok  munkát  ad  a  ható- 
ságoknak és  a  kormánynak  az  országgyűlés  előké- 
szítése és  elhelyezése.  Hivatalosan  herczeg  Grassal- 
kovics,   kir.    főlovászmester   van   a   régi    hagyomány 

szerint  megbízva  az  elszállásolással.  A  herczeg  beteg, 
vak,  nevét  is  alig  bírja  aláírni.  Ezért  megkéri  a  ható- 
ságokat, fogadják  el  helyettesül  b.  Schilson  kamarai 
tanácsost.^  Schilson  április  22-én  érintkezésbe  lép  a 
budai  és  pesti  magistratusokkal  és  kezdettől  végig 
ő  marad  az  összes  elhelyezési  és  szertartási  ügyek 
főintézője.  Budán  azonnal  megkezdődik  az  ácsolás, 
gyalulás  az  ország  házában,  az  ország  termeinek 
rendbehozására.  Kevés  a  kézműves,  mindenfelől  tobo- 
rozzák őket,  a  megyéket,  városokat  is  felszólítják 
küldésükre.  A  nehézség  abban  állott,  hogy  Budán 
1527  óta  nem  volt  diaeta  ;  míg  Pozsonyban  százados 
traditio  szabályozta  annak  minden  csinját-binját. 

Össze  kellett  tehát  írni  az  összes  kapható  laká- 
sokat, lóistállókat.  Az  elszállásolás  alól  csak  azok  a 
nemesi  kúriák  voltak  felmentve,  melyekben  tulajdo- 
nosuk lakott.  Megegyeztek  abban,  hogy  a  követeket 
úgy  a  megyeieket,  mint  a  városiakat,  Budán  szállá- 
solják el.^  Herczeg  Grassalkovics  felajánlja  híres 
zenekarát  az  ünnepélyek  fényének  emelésere.  Ezt 
köszönettel  elfogadják,  de  azonfelül  még  fogadnak 
jeles  zenészeket,  napi  két  forinton,  hogy  teljes  24 
legyen  a  szám. 

Tudják,  hogy  igazi  népvándorlás  tódul  majd  a 
testvérvárosok  felé  és  idejekorán  gondoskodnak  arról, 
hogy  a  szükséges  élelmiszerek  és  takarmány  bőven 
legyen,  hogy  túlságos  drágaság  ne  támadjon.  Minden 
szomszéd  megyében,  városban  kihirdetik,  hogy  az 
illető  czikkeket  lehetőleg  oda  vigyék.  Ökrökért  Cse- 
konics   ezredesnek   írnak    Mezőhegyesre.    Könnyíteni 

'  Schilson  sógora  volt  az  országbírónak. 
*  Az  E]phemerides    közli    valamennyinek   szállását.   Több- 
nyire kettőnként  együtt  laktak. 

iparkodnak  a  piaczi  helypénzen,  sőt  a  liajóhid  vámján 
is,  hogy  mennél  szabadabban  bonyolítsák  le  a  for- 
galmat. 

Buda  a  török  idők  óta  lassan,  de  fokozatosan 
emelkedett,  A  vár  már  kiépült,  sok  régi  háza  mai 
napig  mutatja,  milyen  lehetett  akkor.  A  régibb  Vízi- 
városhoz és  Tabánhoz  már  a  Krisztinaváros  és  Üjlak 
is  járultak,  mint  új  külvárosok.  1741-ben,  midőn 
arról  szóltak,  hogy  Mária  Terézia  Budán  vonja  meg 
magát,  ha  Bécs  veszélybe  jut,  PálfPy  nádor  ezt  elle- 
nezte, mert  itt  csak  rácz  söpredék  lakik  és  inkább 
Győrt  ajánlotta.  Most  Buda,  hová  József  1784-ben 
áttette  a  főkormányszéket,  már  alkalmas  volt  a  király 
és  az  ország  befogadására.  Körülbelöl  egy  közepes 
német  provinciális  városnak  mutatta  képét  —  de  ipar 
és  kereskedés  nélkül. 

Már  akkor  így  szólt  az  ének : 

Buda  első  város  a  magyar  hazában, 
Messze  terjedt  híre  egész  Európában, 
Magyar  Országban  is,  Pest  hatalmas  város. 
Melyet  gazdaggá  tesz  sok  ezer  vásáros. 
Roppant  épületi,  melyek  most  tétetnek, 
Császár  palotákkal  szinte  vetekednek. 

Buda  a  nagy  multat  képviselte ;  Pest  a  nagy  jövőt. 
József  országlása  tán  az  egész  hazában  e  városnak 
hozott  legnagyobb  hasznot  a  szabad  forgalom,  a  pol- 
gároknak, protestánsoknak,  görögöknek,  zsidóknak 
adott  nagyobb  jog  által.  A  nagy  császár  előre  látta 
e  város  tündéri  növekedését ;  útját  is  akarta  állani. 
Hiába,  Pest  ellenére  is  fejlődött.  A  belvárost  már  is 
körülvette  a  viruló  külvárosok  koszorúja,  melyek  közt 
a  legnagyobbak  Terézia  és  József  nevét  viselték,  a 
legújabb    pedig,   mely  a  császár  által   humánus  ezé- 

lókra  rendelt  „Új  épület"  felé  kezdett  terjeszkedni, 
éppen  Leopoldtól  vette  nevét.  A  forgalom  sok  idegent 
hoz  ide.  Gr.  Hofmannsegg  Budát  és  Pestet  Drezdá- 
hoz és  Neustadthoz  hasonlítja,  de  előre  látja,  hogy 
Pestből  Berlin  lesz.  Minden  ízében  új  és  a  mellett 
olcsó  város.  „Az  Arany  Sasban  az  étel  egy  személyre 
kr.  24,  bor  kr.  8,  hálás  (felső  szoba)  kr.  18,  egy 
findzsa  kávé  kr.  6  vala."  *  „A  pesti  kávéház  a  leg- 
szebb, melyet  valaha  láttam,  földszintes,  de  mindjárt 
az  első  terme  valóban  pompás.  Három  billiárd  asztal 
áll  benne.  Oldalt  a  buffet,  hol  látni  lehet,  mint  készül 
minden,  e  mellett  egy  fülkében  egy  szépen  öltözött 
fiatal  hölgy  ül,  előtte  egy  számoló-asztal."  ^ 

Buda  városában  május  15-én  ment  végbe  a  res- 
tauratio  b.  Schilson  kir.  biztos  vezetése  alatt.  A  szó- 
szóló tribunus  (fürmender)  tisztje  a  magyarok  és 
németek  között  váltakozott.  Most  a  magyaron  volt  a 
sor  és  így  Ráth  választatott  meg  nagy  szavazattöbb- 
séggel. Bíró  Kramerlauft  lett,  consul  Margalics  János, 
ki  aztán  a  diaetán  is  képviselte  a  várost.  Természe- 
tes, hogy  csak  a  választott  község  tagjai  szavaztak, 
90-en.^  A  város  igazgatása  jó  kezekbe  jutott.  Kra- 
merlauft, ki  nevét  ekkor  Kalmárőyra  magyarosította 
és  Laszlovszky  tanácsos  ez  érdemeikért  1791-ben 
nemességet  nyertek.* 

Pesten  jún.  2-án  volt  a  restauratio.  Mint  bíró, 
Boráros  János  jutott  a  város  élére,  ki  szintén  követ 
is  lett.  Egyike  azoknak,  kik  belenőttek  a  nagyobb  hatás- 
körbe és  nehéz  viszonyok  közt  is  megállották  helyöket. 

*  Keresztesi  naplója.  243  1.  Jún.  2. 

*  Hofmannsegg  100—101.  1. 
^  Szüy- levéltár. 

*  Nádori  levéltár. 

Buda  főutczáit  már  1777  november  9-ike  óta  ki- 
világították ;  Pestét  csak  1790  január  elseje  óta. 
Budán  282,  Pesten  603  lámpa  égett.  Mindegyik 
városban  körülbelül  100 — 100  bérkocsi  —  fiáker  — 
áUott  a  közönség  rendelkezésére.  Sok  a  panasz,  hogy 
a  várba  való  hajtás  tönkre  teszi  a  lovakat.  A  tűz- 
oltásra különösen  Pesten  nagy  gondot  fordítottak. 
Volt  német  színház,  „Hetz",  a  hol  állatviadalokat 
néztek ;  az  országgyűlés  alkalmára  egy  franczia  vál- 
lalkozó optikus  színházat  épített,  „a  mellybe  látást" 
távollevő  perspectivákkal  mutatott.  Egy  pesti  tanács- 
úr,  Hakker,  hetenként  bálokat  tartott  házánál. 

„Kik  az  hid  véginél  mentek  opticába, 
Kik  pediglen  Pesten  a  Comoediába, 
Mások  meg  siettek  Hakkernek  bállyába, 
Ki  itt  s  amott  eltűnt,  a  szoros  utcába.*  ^ 

A  két  város  lakossága  akkor  körülbelül  egyenlő 
volt;  27,000-nyi,  annyi,  mint  most  Sopronnak,  vagy 
Nagy-Szebennek.  Debreczen  és  Pozsony  még  népe- 
sebbek voltak.^ 

Ezt  a  népességet  nagyon  felszöktette  az  az  igazi 
népvándorlás,  mely  az  ország  minden  részéből  ide 
özönlött.  Éppen  pesti  vásár  is  volt,  oda  pedig  egy 
kimutatás  szerint  csak  vámfizető  kocsi  12,735  jött, 
nem  nézve  a  hajón  érkező  embereket  és  árúkat  és  a 
vámmentes  nemesi  hintókat  és  szekereket.  A  köve- 
teken és  kísérőiken  kívül  jött  a  sok  nemesi^  bande- 

-  A  mostan  folyó  országgyűlésének  satyrico-critice  való 
leírása.  (Gvadányi  Józseftől.)  19  1. 

*  Pesté  1780  óta,  10  évben  megkétszereződött. 

'  Lásd  a  Magyar  Kurir  1790  okt.  1.  1114.  1.  Bécsben 
akkor  18,000-re  tették  számukat. 


348  HETEDIK    FEJEZET. 

rium,  a  sok  ügyes-bajos  ember,  szerencsevadász, 
zsebtolvaj,  csavargó.  Bécsből  jöttek  „Venus  nimphái", 
kik  itt  nagy  haszonnal  űzték  mesterségöket.^  „Ez  is 
ad  perfectionem  systematis  tartozván,  hogy  légyenek 
oly  közönséges  személyek,  kik  enerválják  hazánknak 
vigyázatlan  nemes  ifjait,  mintha  másképen  is  nem 
elegen  lettek  volna,  kiknek  semmi  gondjuk  nincs  az 
ország  bajaira".  Nem  egy  előkelő  nagyreményű  ifjú 
örökös  betegséggel  sinylette  meg  kicsapongását,  volt, 
a  kit  baja  kora  öngyilkosságba  kergetett. 

Az  országgyűlés  tagjai  részére  kiadott  szállások 
ingyenesek  voltak,  mibe  a  jó  pest-budaiak  nagyon 
kelletlen  egyeztek.  Már  korán  kellett  utána  néznie 
annak,  ki  megfelelő  kényelmet  keresett.  Gr.  Amadé 
Ferencz  már  május  15-én  Budán  járt.  „Országgyűlés 
ideiben  kiadott  kvártélyaink  nem  derekasak.  Három 
házban  vagyunk  hárman,  de  konj^ha,  majd  istálló 
nincsen.  A  szobák  szépek  és  mobilozva  vannak." 
A  lakás  miatt  általános  a  panasz.  Gr,  Bethlen  Ger- 
gely szerint  „Pest  egy  kis  Bécs  lett,  az  sokadalom 
kezdődik.  Vannak  itt  bezzeg  portékák.  Annyi  itt  a 
nagy  úr,  hogy  alig  győz  az  ember    őket  udvarolni".^ 

Eljöttek  a  követek  is,  az  elsők  közt  azok,  kiket  me- 
gyéjök  már  május  31-re  küldött  a  Eákosra,  a  szabol- 
csiak. Mindenféle  akadály  miatt  csak  29-én  érkeztek 
meg.  „Szállásunk  alkalmatlan  volta  miatt  jún.  2-ig 
jobb  szállás  keresésében  és  magunk  rendezésében 
igyekeztünk".  Beszélgetnek  követtársaikkal  és  urakkal. 
3-án  a  tiszántúli  követek  már  találkoznak  a  szatmá- 
riak   lakásán,    „hogy    a  beregi   administrator,    Csebi 

^  Keresztesi,  259.  1.  Gvadányi  i.  m.  20. 1.  Pest  és  a  Tabán 
volt  föszékhelyük. 

*  Nemzeti  Múzeum  levéltára. 

Pogány  Lajos  kívánságára  némely  dolgokról  előre 
beszélgessünk.  Némelyek  által  akármi  kútfőből  valami 
előre  való  képzelődés  formáltatván.  Ott  egyebet  elő 
nem  vettünk,  mint  azt,  hogy  a  máj.  31-ike  után  ki- 
szabott négy  várakozó  nap  majd  eltelvén,  de  mivel 
az  ő  felsége  által  is  elrendelt  terminusa  az  ország- 
gyűlésnek ily  közel  lévén,  mint  kellessék  legliaszno- 
sabban  és  legillen döbben  cselekednünk."  így  a  királyi 
meghívástól  független  diaeta  ideája  azonnal  elenyé- 
szett, Leopoldot  pedig  a  szabolcsi  követek  felségnek 
nevezik. 

Hanem  a  fontos  kérdések  összetorlódnak.  A  vál- 
ságos helyzet  úgyszólva  napról-napra  új  elhatározá- 
sokat követel.  Már  3-án  tanácskoztak  a  tiszaiak  az 
elnökök  felől,  de  a  végleges  megállapodást  5-ikére 
halasztották.  E  napon  Pesten  a  vármegyeházánál  gyiWt 
össze  a  tiszai  kerületek  ülése,  az  első,  melyet  törté- 
netünk pontosan  ismer.  Az  országbíró  és  a  personalis 
nem  törvényes  királytól  nyerték  kinevezésüket  és  hosszú 
ideig  főtámaszai  voltak  a  szabadságot  lenyűgöző 
rendszernek.  Éppen  a  leghatározottabban  ellenzéki 
megyék  vezérei  ülnek  össze,  megtűrik-e  őket  az 
elnökségnek  épp  oly  díszes,  mint  befolyásos  polczán  ? 

A  határozat  így  szól :  A  kerület  karai  és  rendjei 
elismerik  az  országbírót  és  a  personalist,  úgy,  mint 
másokat,  kik  nem  törvényesen  nyerték  tisztjeiket, 
„provisorio  modo  et  interimaliter",  az  ország  további 
meghatározásáig  meghagyják  őket  állásukban  és  az 
elnökségben.  A  megbízólevelek  tehát  nekik  adandók 
át;  de  olyan  óvással,  hogy  fentartják  maguknak  nem- 
csak az  erről  való  végleges  határozást,  hanem  azt 
is,  hogy  alkalmas  időben  felelősségre  vonják  a  jog- 
tipró  tisztviselőket.  Ezt  az  elhatározást  közlik  a  többi 

kerületek  statusaival  és  rendjeivel  és  ha  ezek  hozzá- 
járulnak, deputatio  útján  tudtára  adják  Zichynek  és 
Ürményinek  is.  7-én  a  dunai  kerületekkel  tartott 
elegyes  összejövetelen,  ezt  általánosan  elfogadták. 
Csak  Nyitra  és  Trencsén,  a  megtorlás  legerősebb 
szószólói.  Forgács  és  lUésházy  megyéi  mondottak 
ellen.  A  határozatot  mindjárt  közölték  az  elnökökkel. 
„A  két  méltóság  becsületére  állította,  hogy  súlyos 
viszonyok  közt  nemcsak  nem  ártottak  a  Hazának, 
hanem  lehetőleg  használtak,  sőt  a  feléledő  boldog- 
ságnak főeszközei  voltak.  Ha  nem  bíznak  bennök, 
készek  lemondani". 

Mivel  pedig  a  lényegben  engedtek,  annál  szigo- 
rúbbak egyebekben.  A  volt  kir.  biztosok  közül  azokat, 
kik  főispánok  és  kiket  megy éjök  befogadott,  egyelőre 
meghagyják  helyükön  és  méltóságukban.  Azokat  ellen- 
ben, kiket  megyéjök  még  nem  ismert  el,  nem  enge- 
dik helyet  foglalni  a  diaetán.  Ez,  mint  tudjuk,  nem- 
csak Ürményit  illette,  hanem  gr.  Teleky  Sámuelt  is.^ 

Könnyű  átlátni,  miért  oly  elnézők  azokkal  szem- 
ben, kiket  még  nemrég  az  egyiptomi  10  csapáshoz 
hasonlítottak.  Ki  is  mondják,  hogy  mindenek  fölött 
az  annyira  veszélyes  scissiót  akarják  elkerülni.  Hogy 
ez  az  egyetértés  a  jövőre  nézve  is  meg  legyen, 
közös,  az  egész  országra  szóló  esküformát  akarnak 
megállapítani.  A  dunáninneni  kerületben  Liptómegyéét 
ajánlják,  de  aztán  a  tiszántúli  formát,  vagyis  Sza- 
bolcsét fogadják  el  egyértelemmel.  A  dunántúliak, 
kik  szintén  külön  tanácskoznak,    azt  követelik,  hogy 

^  8-án.  In  domo  regnicolari  Budensi  ex  omnibus  4  Regni 
circulis  I.  Cottuum,  non  secus  et  V.  Capitulorum  ac  absentium 
et  L  et  R.  Civitatum  Ablegatorum,  ad  celebrandas  sessiones 
Diaetales  considentibus. 

az  esküt  magyar  nyelven  szerkesszék  és  csak  a  hor- 
vátok mondhassák  el  deákul.  Nevezetes  az  a  kívánsá- 
guk, hogy  a  követ,  a  helyett,  hogy  instructiójára 
hivatkoznék,  mondja  ki,  hogy  aláveti  magát  a  több- 
ségnek, még  ha  más  is  az  utasítása.^  Az  esküt  pedig 
letegye  mindenki  kivétel  nélkül. 

Megállapítják  a  magok  tárgyalási  rendjét  is. 
Dunániunen  hetenként  változik  az  elnök,  a  megyék 
betúsoros  rendje  szerint.  Itt  tehát  Árván  kezdik. 
A  tiszaiaknál  is  hetenként  váltakoznak  a  megyék  az 
elnöklésben,  de  azon  sorrendben,  melyben  a  táblánál 
ülnek.  Itt  Abauj  az  első.  Jegyzőül  —  mi  állandó  — 
a  dunaiak  Prileszky  Károly  trencséni,  a  tiszaiak 
Domokos  Lajos  bihari  követet  választják  meg.  A  tiszaiak 
8-án  már  az  ország  házában  üléseznek  és  pedig  mind 
a  négy  kerületből  való  megyei,  káptalani,  távollevő 
és  városi  követek  jelenlétében. 

A  kerületek  egymással  deputatiók  útján  érintkez- 
nek, nagy  tisztességtudással.  Minthogy  az  egyetértés 
elérése  és  fentartása  a  fő,  néha  közösen  is  tanács- 
koznak, vagy  közös  bizottságot  küldenek  ki. 

így  alakult  meg  a  kerületi  ülés  intézménye,  az, 
melyről  Metternich  egy  félszázaddal  később  azt  állí- 
totta, hogy  főforrása  volt  a  Magyarországot  1790  óta 
magával  ragadó  forradalmi  áramlatnak. 

Régen  is  együtt  szoktak  tanácskozni  az  egyes 
kerületek,  különösen  a  tiszai,  a  13  megye.  De  ezek 
inkább  fesztelen  megbeszélések  voltak,  határozat  nél- 
kül. Most  azonban  a  kerület,  elnökkel,  jegyzővel,  egy 
szervezett   egész,    mely  a  fenforgó   kérdéseket   neni- 

*  Nuncius  parti  illi,  quae  pluralitate  votorum  superat,  ad- 
haereat,  etiamsi  contrariam  habeat  instructionem. 

csak  megvitatja,  hanem  határozatot  is  hoz  felőlük, 
azon  szándékkal,  hogy  ez  a  határozat  az  országos 
ülésen  is  „maradjon". 

Forradalmi  jelentősége  e  változásnak  abban  áll, 
hogy  a  vita  és  a  határozat  tisztán  a  megyei  követek 
autonóm  dolga.  Nem  avatkozik  abba  a  királytól  ki- 
nevezett elnök,  nem  gátolja  a  többi,  a  karok  közt 
ülő  rend.  Nagyjában  a  megyei  congregatióknak  orszá- 
gossá tétele,  főispán  nélkül. 

Első  közös  munkája  a  kerületeknek  a  házirend 
és  házszabály  megszerkesztése.  Különös  gondot  köve- 
telt a  nagyszámú  és  meglehetős  féktelen  ifjúság 
fegyelmezése.  Ezt  a  fegyelmezést  a  dunaiak  komo- 
lyan vették,  sőt  a  városi  magistratus  segítségét  is 
igénybe  akarják  venni  a  netalán  zavargók  megtudá- 
sára. Felügyeletet  követelnek  az  ifjak  éjjeli  összejöve- 
telei fölött.  A  tiszaiak  ellenben  azt  vélik,  hogy  az 
ifjakról  nem  kell  rendelkezés.  Azokat,  kik  hivatva 
vannak  egykor  helyökbe  lépni,  nem  szabad  kizárni 
az  ország  tanácsából,  inkább  több  helyről  kell  gon- 
doskodni. Végre  a  kerületek  megállapodnak  abban, 
hogy  bizottságot  küldjenek  ki  a  házirend  megállapí- 
tása végett. 

Igazán  az  elemin  kellett  kezdeni.  A  tiszai  kerü- 
letek egyhangúlag  mindenkorra  elhatározzák,^  hogy 
azok,  kik  az  üléseken  beszélni  akarnak,  vagy  indít- 
ványt tesznek,  álljanak  fel,  mert  így  jobban  lehet 
őket  hallani.  A  többi  félbeszakítás  nélkül  hallgassa 
őket   végig.  Beszélgetéstől,   lármától   tartózkodjanak. 

A  kiküldött  két  bizottság  —  a  házszabály  és  az 
eskü  dolgában  —  megyei,  káptalani,   városi  követek 

1  Unanimi  consensu  semel  pro  semper. 

egyaránt.  Névsoruk  mutatja,  kiket  tartottak  magok 
közt  legkiváló bbaknak.  A  házszabály  készítésére  ki- 
küldik Jezerniczky,  Spissich,  gr.  Fekete,  Balogh, 
Vay  József  követeket  és  a  pesti  bírót. 

9-én  már  rendes  ülése  van  a  tiszaiaknak,  mely 
a  jegyzőkönyv  felolvasásán  és  elfogadásán  kezdődik. 
A  kir.  ajtónállómester,  gr.  Pálffy  Leopold,  hivatalosan 
felszólítja  a  kerületet,  intézkedjék  a  rend  dolgában. 
A  nemesség  oly  nagy  számmal  van,  hogy  egészen 
elfoglalja  majd  a  palotát  és  így  a  nemzet  képviselői 
nem  férhetnek  könnyen  helyükhöz.  A  levél  stílusá- 
val nincsennek  megelégedve  és  ezt  tudtára  is  adják 
az  írónak. 

így  nyílik  meg  a  komoly  munka,  az  előkészület 
az  ország  színe  elé  lépésre.  A  munkának  pedig  nem 
lényegtelen  része  az  ismerkedés.  Ez  folyt  nemcsak 
az  üléseken,  hanem  ebéden,  mulatságon,  az  utczán, 
hol  annyi  volt  a  bámulni  való,  hol  az  újonnan  érkező 
bandériumok  és  mágnások  mind  újabb  színt  vittek 
be  a  tarka  képbe. 

Elérkezett  végre  az  a  régóta  óhajtott  nap,  raelyen_ 
a  magyar  ismét  országul  láthatta  magát.  Nem  volt  ' 
még  huszonöt  év  tán.  Szent  István  ideje  óta,  mely 
oly  mély  nyomot  hagyott  volna  gondolkodásban,  érzés- 
ben, annyi  belső  változásnak  lett  volna  okozója  és 
tanúja,  mint  az  a  negyedszázad,  mely  az  utolsó  po- 
zsonyi diaeta  óta  lefolyt.  Soha  még  diaeta  iránt  nem 
voltak  nagyobb  várakozással,  de  nem  is  várt  addig 
egyre  sem  olyan  feladat.  És  a  kik  részt  vesznek 
benne,  majdnem  mindnyájan  átérzik  feladatuk  nagy- 
ságát, nehézségét.  El  bennök  az  a  tudat,  hogy  az  a 
törvénytevő  hatalom,  melyet  őseik  gyakoroltak,  az  ő 
kezökben  van  letéve  ;  a  legtöbbnek  szivében  élt  az  az 

Marczali :  1790-91.  országgy.  23 

erős  szándék,  hogy  hatalmuk  gyakorlásában  csak  az 
ország  javát  tartják  szemök  előtt.  Minden  határozatuk- 
tól egy  nemzet  boldogsága,  vagy  enyészete  függhet.  És 
hol  szólhatnak  az  ilyen  érzelmek  inkább  a  magyar  szív- 
hez, mint  Budán,  a  nemzeti  dicsőségnek,  a  hazafias 
gyásznak  egyaránt  színhelyén! 

A  visszatérő  dicsőségnek  és  hatalomnak  káprá- 
zatos álma  gyanánt  tűnhetett  elő  az  a  látvány,  melyet 
jún.  10-én  a  templomba  vonuló  rendek  nyújtottak. 
Ott  volt  a  haza  minden  kiválósága,  a  prímástól,  az 
országbírótól  a  megyék  és  városok  hírességeiig.  Az  a 
gondolat,  hogy  ennyi  férfiú,  maga  a  nemzet,  együtt 
van,  hogy  egy  jobb  jövőt  teremtsen,  megdobogtat- 
hatá  a  fásult  szívet  is.  És  ha  volt  is  köztük  világot 
látott,  az  is  bevallhatta,  hogy  ily  színpompát,  a  gaz- 
dagságnak és  ízlésnek  ilyen  szerencsés  vegyületét, 
ilyen  egészségtől,  erőtől  duzzadó  sokaságot  a  föld 
kerekségén  máshol  nem  csudálhat.  „A  ki  itt  jelen 
nem  volt  és  Magyarország  gyűlését  soha  nem  látott, 
az  erről  a  pompáról  még  álmodni  sem  tud,  mely  itt 
esett  és  az  a  Ns.  Magyar  Nemzetet  nem  ismeri."  Az 
országházától  a  főtemplomig  „deszkából  valának  az 
utczák  megpádimentomozva,  kétfelől  a  budai  polgári 
lovas  és  gyalog  katonaság  áll  vala  fegyveres  pará- 
déban". Az  egyházi  és  világi  pompa  épp  úgy  egygyé 
olvadt,  mint  a  hazaszeretet  és  a  vallásos  áhítat  a 
hivők  szívében. 

A  nemzetiségnek  erős  felbuzdulása  megkövetelte 
a  magyarság  minden  külső  vonásának  feltüntetését, 
már  ellentétben  is  a  gyűlölt,  előbb  uralkodó,  most 
legyőzöttnek  vélt  német  világgal.  A  kerületi  üléseken 
minden  magyar  nyelven  folyt ;  az  utczán  csak  magyar 
ruhát   láttak.    Szinte    érdemül  tudták  be  a  banderis- 

táknak,  ha  idegen  ruhát  viselőt  meg  nem  vertek. 
Az  országbíró,  ki  még  pünkösdkor  is  német  köntös- 
ben járt,  most  kurta  mentében  vezette  a  tanácsko- 
zásokat.^ 

Még  az  év  elején  is  panaszkodnak,  hogy  a  nagy 
uraknál  a  moly  eszi  az  ősi  szép  magyar  ruhákat.* 
Most  a  magyar  ruha  az  összes  rendek  viselete  lett; 
meghódította  a  nőket  is.  Igazi  állami  ügygyé  lett. 
„Pesten  voltának  ezen  a  farsangon  ollyan  bálák  és 
mulatságos  gyülekezetek,  a  hová  tsak  egy  idegen 
gallért  is  bé  nem  bocsátottanak,  akárkié  lett  légyen 
az."  „Inkey  Boldizsár  úr  megvesz  egy  sereg  régi 
magyar  süveget,  Jobbágyait  összehívatja  és  kinek- 
kinek  fejéből  a  kalapot  elvévén,  maga  költségén 
süveget  adott  azoknak  fejére."  ^  Még  a  bányahivatal- 
nokok is  elhatározzák,  hogy  magyar  ruhában  járnak. 
A  divat  csakhamar  szélsőségbe  csap.  „Ezelőtt  kevés 
idővel  szégyellett  a  magyar  nemzeti  öltözetben  járni, 
ritkán  lehetett  csak  látni  is  becsületes  magyar  ruhát, 
most  pedig  a  ruhabeli  enthusiasmus  hirtelen  úgy  el- 
ragadott mindeneket,  hogy  nem  a  posztót  paszomá- 
nyozzák,  hanem  a  paszomántot  posztózzák  meg.  Nem 
is  nadrág,  nem  is  mente  s  dolmán,  hacsak  2  s  3 
száz  rőf  arany-  vagy  ezüstsujtás  nincsen  rajta,  mely 
midőn  elkopik,  kétségkívül  sokan  nem  tudják  újítani. ''^ 

Ez  nemcsak  gonddal  jár,  hanem  költséggel  is. 
A  bécsi  gombkötők  panaszkodnak,  hogy  aranyat, 
ezüstöt,  „ha  fejekre  állanak",  sem  találnak  elegendőt 
a  magyar  öltözetek  készítéséhez.  De  a  sok  ruha,  a 
díszes    csizma,    minek    párja    25    arany,    szintén   ott 

'  Gr.  Bethlen  Gergely  levele  jún.  17. 
*  Magyar  Kurir  175.  1. 
^  U.  ott  192.  1. 

készül.  Milliók  mennek  ki  az  országból,  gazdasági 
haszon  nélkül.  Éppen  mikor  le  akarják  rázni  Bécs 
igáját,  ujat  vesznek  nyakokba.  Fel  lehetne  tenni  azt 
a  kérdést:  mi  lett  volna  Magyarországból,  ha  1790 
óta  nem  ruhára,  hanem  gazdasági  és  tudományos 
czélokra  költi  a  sok  milliót? 

Már  akkor  is  feltámad  a  nemzet  lelkiismerete. 
Komoly  férfiak  elítélik  a  czifrálkodást,  „a  boldogtalan 
nemzetnek  más  nemzet  felett  a  ruhában  való  bujál- 
kodását", A  bécsi  kalmárok  dicsekedése,  hogy  csak 
posztóért  és  paszomántért  többet  adott  nekik  Magyar- 
ország 6  milliónál,  nem  volt  üres  beszéd.  A  megyék 
közt  is  akad,  a  mely  kivánja  ugyan  a  formaruhát, 
mert  a  külső  maga  után  vonja  a  belsőt,  különösen 
nálunk,  de  olcsót,  egyszerűt,  mert  a  megkülönböz- 
tetés még  az  egyetértést  is  felbonthatja  (Borsod, 
Trencsén).  Jellemző  és  sokban  a  mai  hírlapokra 
emlékeztető  a  „Magyar  Kurír"  viselkedése.  Elvben 
elítéli  a  fényűzést  és  utal  annak  sújtó  következéseire. 
De  aztán  minden  egyes  esetben  eldicséri  a  bandé- 
riumok díszét,  pontosan  elmondván  Mars  és  Bellona 
fiai  minden  ruhadarabjának  színét,  minőségét.  Le- 
gyezgeti  azt  a  hiúságot,  melyet  elítél. 

„A  ruha  és  a  nyelv  formálja  a  nemzetet  különös 
nemzetté."  Még  azok  is  úgy  gondolkoztak,  akkor  is, 
kik  nem  helyeselték  a  nemzeti  indulat  túlcsapongá- 
sait.  Elfeledték,  hogy  itt  nem  csupán  a  nemzet  mel- 
lett való  tüntetésről  van  szó.  A  magyar  viselet  rendi, 
nemesi  viselet,  mennél  költségesebb  és  czifrább,  annál 
inkább  az.  Ezért  történt,  hogy  a  kik  itt  1848-ban 
igazán  akarták  a  szabadságot,  mint  Petőfi,  elvetették 
a  „táblabíró -öltözetet".  Ezért  van,  hogy  ma  is  min- 
denki, ki  az  uralkodó  osztályhoz  tartozik,  vagy  ahhoz 

akar  tartozni,  ezt  ruhával  dokumentálja.  Ezért  van, 
hogy  az  igazi  egyszerű  magyar  ruhának,  melyben 
dolgozni  is  lehet,  nincs  keletje.  Huszártiszti  uniformis 
békében.  Akkor,  midőn  a  bandériumoknak  esetleg 
katonai  jelentőséget  is  szántak,  még  volt  valami 
értelme.  Másutt  a  nemzeti  ruha  nagy  történelmi  ün- 
nepek méltó  dísze.  Nálunk,  nem  is  nézve  az  általa 
előidézett  gazdasági  veszteséget,  most  tiltakozás  a 
modern  eszmék  és  különösen  azok  főeszköze  —  a 
munka  ellen. 

A  ruha  és  annak  cultusa  jobban  kifejezi  az 
akkori  úri  Magyarország  gondolkodását,  érzését,  ezer 
röpiratnál  és  „polgári"  eskünél.  A  feudalismus  vissza- 
állításának volt  ez  külső  jele.  A  kik  a  franczia  for- 
radalomnak valami  mélyreható  befolyására  gondol- 
nak, ebben  a  tényben  találhatják  a  teljes  czáfolatot. 
Innen  van,  hogy  még  akkor  is,  midőn  már  volt  ma- 
gyar állam,  mégis  fenn  lehetett  ezt  a  külsőséget  is 
tartani. 

Az  országgyíílés  ünnepélyes  megnyitásánál  egé- 
szen és  tisztán  a  régihez  való  ragaszkodás  nyilvánul 
mint  vezető  eszme.  A  Karok  és  Rendeknél  Ürményi 
a  törzsökös  alkotmány  teljes  visszaállítását,  helyes 
magyarázatát  mondja  főczélnak.  „Csak  így  áll  biztosan 
a  királyi  hatalom,  melyre  a  polgári  társaságnak  szük- 
sége van  és  a  törvényes  szabadság.  Helyre  kell  ál- 
lania a  birodalomnak  a  statusok  és  fejedelem  közt. 
A  statusok  közt  se  legyen  vetélkedés.  Minden  kar 
vagy  Religióbeli  rendetlen  megkülönböztetés  félre 
tétessék.  Egyedül  a  jó  Erkölts,  jámborság  és  a  köz- 
jónak előmozdítására  való  igyekezet  legyen  Érdem 
és  Grádits  a  fellyebb  való  Méltóságokra.  így  lészen, 
hogy  a  kézművek  és  kereskedések  virágozásra  emel- 

kedjenek  s  a  szorgalmatoskodás  mindenütt  elterjed- 
jen. És  ez  volt  minden  időben  a  mi  törvényeinknek 
és  közállapotunknak  veleje  és  lelke.  Kéri  a  statuso- 
kat, hogy  iránta  viseltessenek  bizalommal,  csak  a 
közjóra  törekedjenek  és  —  egymást  békével,  csend- 
ben meghallgatni  méltóztassanak."  Nem  a  különböző 
vélemény  veszedelmes  a  köztársaságra  nézve,  hanem 
az,  hogy  valaki  megmarad  véleménye  mellett,  a  köz- 
itélet ellenére  is. 

„Az  egész  világnak  szemei  reánk  vágynak  füg- 
gesztve, mutassuk  meg  mindazon  nemzeteknek,  a 
kik  velünk  a  közvédelmezésnek  bátorságára  nézve 
szorosabban  vágynak  összecsatolva  (Ausztria),  mind 
pedig  másoknak  is,  hogy  mi,  gyökeres  törvényünk 
alkotmányát  fentartani  nem  azért  kívánjuk,  hogy 
zablátlan  Szabadságra  kaphassunk,  hanem,  hogy  ezen 
Constitutiónkat  törvényeink  igaz  értelme  szerint  köz- 
társaságunk boldogulására  legalkalmasabbnak  tapasz- 
talásunkból találjuk."  Ha  van  is  hiba,  annak  nem  a 
nemzet  törvényhozó  hatalma  az  oka,  hanem  éppen 
az,  hogy  nem  tartottak  rendesen  országgyűléseket. 

Régi  szokás  szerint  pap  felelt,  „HoUósy  György 
úr,  esztergomi  káptalan  követtye",  ki  csak  azt  fejti 
ki,  hogy  a  törvénytelen  újitások  után  most,  „ezen 
számos  ország-gyűlésében,  mintegy  bátorságos  rév- 
parton megpihenvén",  időt  nyernek  a  hajó,  vagyis 
az  ország,  halálos  sebei  gyógyítására. 

Pozsony  követe,  kihez  Trencsén  és  Nyitra  is  csat- 
lakoztak, tiltakozott  Ürményi  elnöklése  ellen.  Ezt  a 
kifogást  azonban,  hivatkozva  a  kerületi  határozatra, 
„közönségesen  ellenzettek".  Ürményi  erre  újra  bizal- 
mat kér  és  kijelenti,  hogy  a  nemesi  szabadság  meg- 
követeli, hogy  senkit  törvényes  meghallgatás  nélkül, 

„hatalmasan  illetni  nem  lehet".  Kéri,  ejtsék  el  a  kér- 
dést. Erre  a  rendek  egy  értelemmel  és  akarattal 
megújítják  a  kerületi  megállapodást  és  határozatukat 
egy  minden  rendből  s  kerületből  választott  12  tagú 
deputatióval  átküldik  a  főrendi  táblához,  „Mivel  pedig 
az  egész  egybegyűlt  ország  tekintetes  Nemes  hazá- 
nak neveztetik,  annak  egyik  része  helytelenül  nevez- 
tetnék felséges  táblának,  azért  ezen  eddig  szokásban 
volt  nevezés  helyett,  a  követek  most  és  következő 
időkben  mindenkor  Tekintetes  első  táblának  nevez- 
zék a  főrendek  gyülekezetét.^ 

Nagyjelentőségű  elvi  határozattal  zárták  be  ezt 
az  első  ülést.  Nyitra  és  Trencsén  beadták  óvásukat 
az  elnök  ellen.  „De  mivel  az  aféle  ellenzésnek  ott, 
a  hol  a  törvényszerző  hatalom  uralkodik,  helyt  engedni 
nem  lehet  és  a  számosabb  rendeknek  végezése  ország 
törvénye  szerint,  a  többieket  is  kötelezné,  ezen  ellenző 
levél,  mint  sikeretlen  és  az  ország  gyűlése  előtt  hely- 
telen, egyes  végezessél  visszaadatott." 

A  kerületi  végzés  fentartása ;  a  többség  jogának 
erős  érvényesítése,  aztán  a  felső  táblával  szemben 
állásfoglalás,  a  karok  ez  első  ülésének  legfőbb  ered- 
ményei. A  köznemesség  egyetértését  akarja  megszi- 
lárdítani és  ez  által  uralkodóvá  tenni  a  megyét. 

Még  együtt  voltak  a  9  órára  összehívott  statusok,'^ 
midőn  10  órakor  a  szomszéd  teremben  megnyílt  a 
főrendek  ülése.  A  tábla  felső  végén  a  prímás  tilt, 
mellette    üres   maradt  a  nádor   zöld  széke,  balra  ült 

^  A  főrendi  táblát  excelsanak  nevezték,  úgy  mint  a  kan- 
czelláriát  ós  helytartótanácsot. 

-  Statusok  alatt  akkor  mindig  kizárólag  az  alsó  táblát 
értették. 

tőle  az  országbíró  a  világi  főrendek  élén,  míg  a  tábla 
jobb  szárnyát  az  egyházi  rend  foglalta  el.  A  primás,  ki 
Kazinczy  szerint  nem  igen  jól  tudott  magyarul,  mégis 
e  nyelven  szólott.  Az  országgyűléstől  a  haza  boldo- 
gulását reményli  „a  legjobb  fejedelem,  a  leghűsége- 
sebb ország  dicsőséges  emlékezetére  és  egész  Euró- 
pának rémítő  példájára".  „Hazánk  az  Isten  annyának 
oltalma  alatt"  boldogabb  más  népeknél,  melyek  ége- 
tés, pusztítás  közepett  mindent  felforgatnak.  „Az  egy 
világ  csudájává  lett  magyar  nemzet"  békésen  meg- 
győzte II.  Józsefet  a  törvényes  igazgatás  szükségéről. 
Most  a  hitlevél  és  a  koronázás  a  főfeladat.  „II.  Leo- 
poldnak,  ki  nemcsak  a  successiónak  töiTénye  szerint 
minékünk  az  egekből  engedtetik,  de  a  kinek  jeles 
ritka  kegyessége,  igazságszeretete,  általlátó  bölcses- 
sége magához  könnyen  nemzeteket  hódítani  fog",  aka- 
ratából gyülekeztek  össze.  Az  ország  és  a  király 
kívánsága  egyaránt  az,  hogy  necsak  visszaállíttassa- 
nak ősi  törvényeink  és  igazságaink,  hanem  örö- 
kössé is  tétessenek  minden  következő  időkre,  »hogy  a 
király  és  az  országnál  lehetetlenné  váljék  annak 
felforgattatása".  E  czél  elérésére  a  kölcsönös  szeretet 
szükséges. 

Gr.  Zichy  Károly  ünnepli  ezt  a  napot,  melyen 
ismét  együtt  lehetnek  „ősi  szabad  vokssal,  hajdani 
díszszel".  Helyreáll  Szent  István,  Szent  László,  Nagy 
Lajos  korának  boldogsága.  Az  egész  világon  nagy 
a  magyar  híre,  most  minden  nemzetek  ide  tekinte- 
nek. Ö  igyekszik  majd  a  nemes  haza  megelégedésére 
teljesíteni  tisztjét. 

A  prímásnál,  és  nála  egyedül,  megjelenik  a  király 
is.  A  trón  és  oltár  szövetsége  nem  látszik  meginga- 
tottnak  és  e  közös   értelemből   támad   a  forradalom- 

nak,  belgának,  francziának,  kemény  elítélése.  Ürményi 
épp  oly  kevéssé  meri  említeni  a  királyt,  mint  Zichy. 
Batthyány  beszéde  a  legőszintébb  ;  ő  még  a  succes- 
sio  jogát  is  elismeri,  de  a  magyar  hiúság  beczézge- 
tésével  egyúttal  mutatja  a  papi  és  túlzó  nemzeti 
jelszavaknak  oly  gyakori  és  annyira  egészségtelen 
szövetkezését.  Ürményié  félénk ;  Zichyé  a  legformá- 
sabb,  de  tartalom  nélkül  való.  Visszatükrözteti  hely- 
zetét, mely  eltiltotta  a  komoly  szót  és  ízlését,  mely 
visszatartotta  az  üres  phrasistól.  Beszéde  végén  a  fel- 
séges tábla  nevében  megköszöni  a  T.  statusok 
üdvözlését. 

Az  ülés  eloszlik,  deputatiója  pedig,  melynek  Baj- 
záth  József  veszprémi  püspök  a  szószólója,  átmegy 
a  statusokhoz.  Bajzáth  a  felséges  tábla  nevében  kezd 
szólni,  mire  illendően  értésére  adták,  hogy  az  egész 
hazának  felségére  nézve  ezután  tekintetes  első  táblá- 
nak nevezik  majd  a  főrendeket.  A  püspök  „minden 
további  következés  nélkül"  így  adja  át  üdvözlő  üze- 
netét, különösen  az  egyetértést  ajánlva.  Felszólítja 
aztán  a  tekintetes  rendeket,  menjenek  ők  is  a  nagy 
templomba,  a  Szentlélek  malasztjának  kikérésére. 

Végül  jelenti,  hogy  a  főrendek  Zichyt  „mind  hiva- 
talában, mind  első  székében  állandóan  megmarasz- 
tották", Ürményit  illetőleg  a  rendek  végzéséhez  já- 
rulnak, a  kir.  biztosokról  pedig  holnap  határoznak. 
„Megütköztek  a  Statusok  és  Kendek  átallyában  ez 
állandóul  lett  megmarasztásán  az  Ország  Fő  Birájá- 
nak."  Deputatiót  rendelnek,  hogy  ez  megmondja  a 
főrendeknek,  hogy  nélkülök  ilyen  végzést  nem  tehet- 
nek. De  mire  a  küldöttség  átment,  a  felső  tábla  el- 
oszlott. 

A  két  tábla  közt  való  ellentét  tehát  mindjárt  első 

nap  világosan  kitűnt.  így,  megoszlott  szívvel,  mentek 
a  templomba. 

Másnap  határozatukat  ismét  közölték  a  felső  táb- 
lával. Okul  azt  adták,  hogy  az  országbíró,  nádor  nem 
lévén,  nemcsak  a  főrendek  elnöke,  hanem  az  egye- 
temes üléseké  is.  így  a  felső  táblának  egyedül  nincs 
hatalma  őt  állandóan  elnökéül  elfogadni.  Akaratukat 
keresztül  is  viszik,  annál  is  inkább,  mert  maga  Zichy 
is  javasolta  elfogadását,  az  egyezség  érdekében. 

Már  az  első  ülésen  felmerült  a  diaeta  naplója  ki- 
adásának kérdése,  de  még  nem  határoztak  felőle. 
Most,  jún.  11-én,  mindjárt  ezen,  a  nemzet  fejlődésére 
legfontosabb  tárgyon  kezdték. 

A  kinyomatás  országos  szükség  volt,  oly  nagy 
volt  mindenfelé  az  érdeklődés  a  tanácskozások  és 
eredményük  iránt.  De  a  nyelv  meghatározása,  noha 
a  kerületek  azt  megállapították  és  ott  minden  magya- 
rul folyt,  még  sem  volt  egyszerű.  Láttuk,  hogy  1790 
elején,  József  rescriptuma  után,  egyszerre  felkapják 
a  magyar  nyelvet,  de  a  jan.  28-iki  visszavonó  ren- 
delet megállította  ezt  a  mozgalmat.  A  megyék,  a  leg- 
magyarabbak  is,  hivatalosan  visszatértek  a  kényel- 
mes deák  stílushoz.  Valójában  csak  az  írók  és  az 
ifjúság  lelkes  tábora  rajongott  az  anyanyelv  díszeért, 
uralmáért.  Meg  kellett  válni :  magával  bírja-e  ragadni 
az  egész  országot. 

Adiariumot  illetőleg  „az  egybegyűlt  rendek  közön- 
ségesen a  magyar  anyanyelvhez  hajlottak,  sőt  sokan 
ezt  nem  csak  erre,  hanem  átallyában,  mind  az  ország 
gyűlésén,  mind  azután  minden  közdolgoknak  folyta- 
tására az  eddig  szokásban  volt  deák  nyelv  helyett 
elfogadni  akarták". 

Oly   nagy   volt   a   lelkesedés,    oly  általános  az  a 

belátás,  hogy  itt  független  n  emzeti  állam  csak  magyar 
nyelvű  lehet,  hogy  elvi  ellenállás  nem  mutatkozott. 
A  horvát  követ,  Bedekovics,  kifejtette,  hogy  ők  az 
elnyomás  idején  megmutatták,  mennyire  ragaszkod- 
nak az  ősi  szokáshoz,  törvényhez.  II.  Józsefnek  is 
kijelentették,  hogy  ha  már  változtatni  kell,  inkább 
tanulnak  meg  magyarul,  mint  németül.  Magyarországot 
édes  anyjoknak  vallják  és  kész  örömmel  fogadják 
ezen  bölcs  rendelést.  De  addig,  míg  ők  és  küldőik 
egészen  el  nem  sajátítják  ezt  az  anyanyelvet,  adják 
ki  a  diariumot  magyar  és  deák  nyelven.  Nem  lehet 
őket,  a  szövetség  ellenére,  szavuktól  megfosztani.  Több 
tót  úr,  a  felső  megyék  követe  hozzá  csatlakozott,  kü- 
lönösen arra  terelve  a  figyelmet,  hogy  a  deák  nyelv 
eltörlésével,  a  magyarnak  behozásával,  az  igazgatást 
megnehezítik.  Ok  sem  akarnak  megfosztatni  joguktól, 
hogy  az  országos  ügyekben  részt  vesznek.  Szemben 
velők  Beöthy  János  bihari  követ,  ki  már  1784-ben 
is,  akkor  mint  vicispán,  felszólalt  a  magyar  nyelv 
joga  meUett,^  ezzel  szemben  méltán  mondhatá:  ha 
előbb  felvették  a  német  sarut,  most  felvehetik  a  ma- 
gyart; ki  visszatér  édes  anyjához,  szívesen  tanulja 
meg  annak  nyelvét.  Különösen  a  tiszai  megyék  buz- 
gólkodtak ebben ;  a  dunaiak  lanyhábbak. 

Képzeljük  el  ezt  a  minden  ideget  megrázó  vitát, 
oly  ülésben,  melynek  nincs  szabálya,  melynek  el- 
nöke csak  ideiglenes  és  csak  a  gyűlés  kegyelméből 
üli  székét,  melyben  csak  úgy  tolong  a  lármás  ifjú- 
ság. „A  ki  szóIqí  akart  publice,  felállott  a  székre 
vagy  asztalra,  a  többi  pedig  kiáltotta,  halljuk,  hall- 
juk,  úgy    hogy    sokszor   egy   fertályig   sem    lehetett 

^  Magyarország  II.  József  korában.  11.  k.  Függelék. 

csinálni  csendességet."  Valóban  nem  kellett  Krakóba 
menni,  hogy  lengyel  országgyűlést  lásson  az  ember. 
A  magyar  nyelv  mellett  szólt  a  mozgalom  minden 
vezetője :  Balogh  Péter,  a  két  Vay,  Almásy  Ignácz, 
Darvas  Ferencz,  Domokos,  gr.  Fekete  és  világos, 
hogy  mihelyt  ez  a  kérdés  fel  volt  vetve,  leszavazni 
nem  lehetett.  „Az  egész  roppant  nemesi  sokaság  azt 
kiáltja  vala :  éljen  a  mi  anyai  nyelvünk,  éljenek 
annak  oszlopai."  Elfogadta  azt  Ürményi  is  „kinek, 
mint  a  folyóvíz,  úgy  foly  a  magyar  szó  szájából". 

A  határozat  nemcsak  az  országgyűlés  nyelvévé 
tette  a  magyart,  hanem  hivatalosnak  is  teljes  terjede- 
lemben. „A  Statusoknak  és  Rendeknek  nagyobb  része 
magok  előtt  viselvén  más  nagy  nemzeteknek  dicső- 
séges példájokat,  melyek  az  anyanyelvet  a  közdolgok- 
nak folytatására  bévé  vén,  az  által  áztat  rövid  idő 
alatt  virágzó  állapotba  helyeztették  és  az  egyes  nyelv 
által  az  egyességet  is,  a  hazafiúi  szeretetet,  polgár- 
jaiknak szívekben  beoltották,  szükségesnek,  sőt  el- 
kerülhetetlennek ítélték  az  anyanyelv  behozásának 
kezdetét  már  egyszer  meghatározni.  Ehhez  képest  el- 
tökéllették  magokba,  hogy  az  országgyűlésen  a  dol- 
gok magyar  nyelven  folyjanak,  sőt  ezután  a  közdol- 
gok folytatása  is  minden  tisztségek  előtt  magyar 
nyelven  szabad  legyen,  emlékezetbe  hagyván  ez  iránt 
is  annak  idején  rendelést  tenni,  hogy  a  magyar  anya- 
nyelv, minden  magyar  koronához  tartozandó  részekbe, 
szintén  a  szerént,  mint  az  elébbeni  országlás  alatt  a 
német  nyelv,  a  legalsóbb  oskolákba  taníttatni  kez- 
dődjön. Hogy  pedig  a  nemzet  szabadságának  sérel- 
mével, azok,  a  kik  most  még  a  magyar  nyelven  elmél- 
kedéseket s  ítéleteket  magyarázni  nem  tudják,  szabad 
szavaiktól  meg  ne  fosztassanak,  szabadságába  hagya- 

tik  még  most  kinek-kinek  vélekedését  és  dolgait, 
akár  a  jelenvaló  országgyűlésen,  akár  pedig  a  tiszt- 
ségek előtt,  deák  nyelven  is  előadni." 

Határozott  és  mégis  bölcs  és  mérsékelt  végzés. 
Mindazon  erkölcsi  okokat  összefoglalja,  melyek  egy 
nyelvnek  a  többiek  fölött  való  uralmát  ajánlhatják, 
a  végső  eredményt  az  iskolától  teszi  függővé,  addig 
pedig  meghagyja  a  régi  állapotot.  Legfólebb  azt  a 
kifogást  emelhetnők  ellene,  hogy  kellő  előkészülés 
nélkül,  szinte  tumultuariusan  hozták.  Mert  az  ország- 
gyűlési diarium  nyelvének  megállapítása  csak  nem 
elégséges  alap  ahhoz,  hogy  mellesleg  döntsenek  egy 
birodalom  legfontosabb  belső  kérdése  fölött. 

Az  akkori  irodalom    nagy  tett   gyanánt  ünnepelte  -, 
a  végzést.  Péczeli   köszönő    verse  ^  tán  legkülönb  azf  . 
akkor  felhangzó  irodalmi  kórusban.  Ünnepli  a  rendeket, 
mert  egy  nap  alatt   többet   végeztek,  mint  eleink  öt- 
hat diaetákon. 

Músák  pendítsétek  hál'adó  hárfátok ! 
Számkivetéstekböl  visszahívt  hazátok, 
Az  idegenek  már  többé  ki  nem  marnak, 
Eük  kedvetlen  nótát  húztak  a  magyarnak. 

Visszahívja  a  Músákat  oda,  hol  Mátyás  óta  nem 
volt  békés  szállásuk. 

Ti  nyelvünkért  buzgó  bölcsek  örüljetek, 
Ama  szép  munkákhoz  együtt  készüljetek. 
Melyekből  Európa  nyelvünket  esmérje 
S  többé  vad  s  durvának  azt  hívni  ne  merje. 

Esküszünk  mig  bennünk  forr  Etele  vére, 
Sőt  míg  a  magyar  név  el  nem  fogy  egészen. 
Ez  áldott  nap  nékünk  örökké  szent  lészen. 

1  Orpheus  H.  194—198. 

Verseghy  a  szónokok  nevét  jegyzi  fel  emléke- 
zetül. Elsőnek  Darvas  Ferenczet,  a  „Magyar  hajnal 
hasad,  de  meg  nem  virradt  még"  költőjét  jegyzi  fel 
a  10  közt,  ki  az  anyanyelvet  koporsója  mélyéből 
fényre  hozta. 

Ki  tudja  még,  minő  nap  történetünkben  június 
11-ike?  Csak  személyeket  ünneplünk,  eszméket  csu- 
pán akkor,  ha  arra  alkalmat  adnak. 

Mint  a  ruha,  úgy  a  nyelv  is  kétségtelenül  II,  Jó- 
zsefnek köszönte  díszét.  Két  okból  is.  Először,  mert 
a  császár  a  német  nyelv  behozása  által  figyelmeztette 
a  nemzetet,  minő  kincset  veszthet  el,  ha  nem  ápolja ; 
másodszor,  mert  csakis  az  a  külföldi  műveltség,  mely 
alatta  és  általa  szabadon  beözönlött,  tette  képessé  a 
magyar  nyelvet  arra,  hogy  tartalmilag  és  formailag 
fejlődhessen  és  a  nyugati  nyelvek  gazdagságát  és 
finomságát  elérje.  Szegény  magyar  írók  ünnepelték 
is  eléggé  és  bátran  lehet  mondani,  hogy  soha  sem 
történt  több  e  nyelv  fölemelésére,  mint  akkor,  mikor 
az  halálra  volt  a  közvélekedés  szerint  ítélve. 

Mint  nálunk  rendesen,  egyik  véglet  hamar  követi 
a  másikat.  A  kétségbeesést  a  legmagasabbra  szálló 
remény  váltja  fel.  Mindenki  tanul,  beszél  magyarul, 
mindenki  azon  töprenkedik,  hogy  lehetne  terjeszteni, 
uralkodóvá  tenni  ezt  a  hamupipőkét.  Pálóczi  Horvát 
Ádám  márczius  óta  sűrűn  emlegeti  a  „magyarosodást."^ 

A  magyarosodás  folyt,  mint  századok  óta,  az  itt 
lakó  idegen  nyelvűeknek,  vagy  a  bevándorlóknak  az 
uralkodó  fajhoz  való  önkéntes  csatlakozása  által.  A  ki 
bárminő  módon,  rangja  vagy  állása  által  a  nemzet- 
hez tartozott,  magyarrá  is  vált,  előbb  külsőleg,  öltö- 

»  Magyar  Kurir  388.  51.  1. 

zetében,  aztán  nyelvében  is.  Természetes,  hogy  olyan- 
kor, midőn  oly  hatalmasan  és  hóditón  nyilatkozott 
ez  a  nemzeti  érzés,  mint  1790-ben,  midőn  a  német 
nyelv  és  név  használata  még  kellemetlenséget  is 
okozhatott,  ez  a  csatlakozás  gyorsabban  ment  végbe. 
Eisenhutból  egyszerűen  Vaskalap  lett. 

Ezt  a  csatlakozást  elősegítette  a  társadalom  is. 
Győrött,  hol  a  korona  átvitelekor  oly  magasan  lob- 
bant fel  a  hazafiság  tiizC;  „a  német  ruhába  öltözött 
magyar  lakosok  már  felnyitották  szemeiket  és  meg- 
vallják, hogy  ők  nem  németek,  hanem  ha  azok  voltak 
is,  régoltától  fogva  magyarokká  lettek.  És  így  magyar 
ruhában  lészen  ezután  az  ablakos,  asztalos,  ács,  bá- 
dogos, parókás,  kéménytisztitó,^  képíró  és  faragó, 
órás,  ötvös,  pék,  sajtos,  szitás,  szitakötő,  patikáros, 
burnót-gyáros,  talyigás,  vasműves,  vendégfogadós  stb.'' 
Ezt  az  igyekezetet  elősegítette  a  magistratus  is,  annál 
is  inkább,  mert  ezek  oly  keresmények,  hogy  dolgai- 
kat magyar  ruhában  elvégezhetik. 

Nem  vetünk  nagy  súlyt  az  ilyen  hódításra.  Ha 
megint  német  világ  áll,  az  a  jó  kézműves  épp  oly 
szívesen  ölt  ismét  német  ruhát,  csak  azt  várja,  hogy 
a  magyar  elszakadjon.  Nem  a  ruha,  hanem  a  nyelv 
és  az  érzés  avat  a  nemzet  tagjává. 

Felfogják  már  a  nyelv  viszonyát  a  culturához,  a 
nemzeti  élet  minden  megnyilatkozásához.  Igazán  ma- 
gyar műveltségre  gondolnak.  „Nyelvünknek  keressük 
minden  módon  virágzását.  Taníttatni  fognak  kicsiny- 
től nagyig  az  oskolák  magyarul,  nyelvünk  kicsínosít- 
tatik,  tanulóink  könnyen  tudományra  kapnak,  a  nyelv- 
tanulásban idejöket  nem  vesztik,  lesznek  szemlátomást   / 

^  Csak  Egerben  volt  magyar  kéményseprő. 


368  HATODIK   FEJEZET. 

több  bölcseink.  Örömöt  ad  erre  a  hazai  nyelv  szere- 
tete legtöbbeknek  és  a  könnyebb  bölcselkedés.  Lesz- 
nek mindenről  írt  magyar  könyveink,  mellyek  a 
falusi  népnek  is  értésére  lesznek,  olvashatják,  más 
nemzetekhez  képest  az  Ő  együgyüségöket  levetkez- 
hetik,  az  életnek  leghasznosabb  módját,  melylyel 
eddig  a  német  bír  vala  országunkban,  ők  is  követik 
és  boldogulnak.  Ismeretesebb  lészen  előttük  a  világ 
és  hallani,  látni,  tudni  ők  is  többet  kivannak.  Ekképen 
támadni  fognak  a  magyarokból  is  olyan  mesteremberek, 
mint  most  a  németek  :  magyar  zsemlyesütők,  kémény- 
seprők, timárok,  órások,  piktorok,  pallérok,  minden- 
féle vendégfogadósok,  mely  életmódoknak  könnyebb, 
szebb  és  hasznosabb  voltát  eddig  nem  ismerek.  Tá- 
madnak még  fabrikások  is,  ha  annak  hasznát  tapasz- 
talják és  nem  fog  kelleni  külsőországi  portékákért 
drága  pénzt  adni,  a  pénz  is  megmarad  országunkban." 
Ha  lesznek  iskoláink,  a  törekvő  ifjúság  nem  lesz 
kénytelen  a  külföldieket  felkeresni.  Ha  lesznek  tudó- 
saink, kedvökért  az  idegenek  is  megtanulják  nyelvünket, 
így  válik  majd  szilárddá  alkotmányunk,  kormányunk  is. 
A  nyelv  így  meghódítja  majd  a  nemzet  részére  a  feje- 
delmi családot  is,  a  főrendek  pedig  itthon  maradnak.^ 
Nagy  vonásokban  elénk  tárul  itt  a  szellemi  és 
anyagi  munka  virágzásán  felépülő  új  Magyarország. 
Annyira  megy  az  írónak,  valószínűleg  Décsy  Sámuel- 
nek, optimismusa,  hogy  a  könyvektől  még  azt  is 
reményli,  hogy  a  köznéppel  megutáltatja  a  köldökig 
érő  zsíros  ingeket  is.^ 

1  Magyar  Kurir.  350—60.  1. 

*  Ez  eszméket  később  bővebben  kifejti  „Pannóniai  féniksz" 
czímü  müvében.  Bécs,  1790.  Mai  napig  e  kérdésről  a  legtar- 
talmasabb müvünk. 

Ha  idegeneket  hódít,  természetes  annál  inkább 
visszahozza  a  magyarság  elvesztett  fiait.  Nehéz  el- 
képzelni, de  tény,  hogy  a  deák  nyelvtől  is  vissza 
kellett  szerezni  éppen  a  tanult  világ  nagy  részét.  A 
felsővidék  nemessége  az  iskolában  elfeledte  azt  a 
magyar  szót,  melyet  otthon  megtanult.  Nem  gyako- 
rolta, tanárai  nem  is  szívesen  hallották,  az  ügyvéd- 
ségben és  hivatalban  pedig  nem  igen  vette  hasznát. 
A  prókátorokat  és  a  katholíkus  papságot  tartották  a 
latinság  igaz  bástyáinak.  A  katholíkus  egyháznak 
egyenesen  szemére  vetették,  hogy  idegen  nyelv  ápo- 
lása által  előkészítette  a  magyarság  bukását,  A  török 
nem  kívánhatott  volna  jobb  eszközt  ennél,  hogy  a 
magyart  gyengítse  és  kivetkőztesse  nemzetiségéből. 
De  még  az  ágostai  hitvallásúak  is  bevallották,  hogy 
tót  és  német  praedicatorok  és  tanítók  alkalmazása  és 
a  deák  nyelv  túlságos  művelése  által,  nemcsak  a 
felvidéki  nemességet,  hanem  egész  községeket  és 
vidékeket  is  eltérítettek  a  magyarságtól.  Ezeket  most 
magyar  papok  és  tanítókkal  akarják  visszamagyaro- 
sítani.* 

A  főrend  sohasem  idegenedett  el  annyira  a  nem- 
zettől, mint  általánosan  hiszik.  Most  a  nemzeti  áramlat 
legnagyobb  részöket  teljesen  visszahódítja.  Hódít  még 
tovább  is.  Nemcsak  Leopold  király :  sógorai,  a  nápolyi 
király  és  Albert  herczeg  is  magyar  ruhát  öltenek  a 
koronázási  ünnepen ;  Ferencz  főherczeg,  a  trónörökös, 
pedig  tanulni  kezd  magyarul. 

Áthat  ez  a  mozgalom  az  iskolára  is.  Tudtommal 
éppen  egy  igen  vegyes  lakosságú  megye,  Temes, 
volt  az  első,  mely  iskoláit  magyar  lábra  állítja. 

^  Berzeviczy  Gergely.  Kézirat.  Reflexiones  circa  promoven- 
dam  linguam  Hung.  inter  Evangelicos  Aug.  confessionis. 

Marczali:  1790—91.  országgy.  24 

Oly  erősnek,  ellenállhatatlannak  tartják  ezt  a 
mozgalmat,  hogy  szinte  magától  érthetőnek  vélik 
annak  a  lakosság  minden  rétegére  való  áthatását. 
„A  mi  az  apróbb  tartományokat  vagy  részeket  illeti 
az  országnak,  azok  készörömest  a  haza  nyelvére 
ráállanak,  a  mint  megígérték,  csakhogy  törvényesen 
behozható  legyen."  ^ 

Annyira  elfogulatlan  és  külföldi  műveltségű  fér- 
fiú, mint  Kazinczy,  lehetőnek  tartja  az  egész  közélet- 
nek és  iskolának  magyarrá  válását.  „Ha  a  magyar 
nyelv  hozattatik  be,  nemzetünkből  külön  nemzet  válik, 
örökös  fal  lesz  a  magyar  ós  nem  magyar  közé  vonva 
s  az  idegen  vagy  magyarrá  lesz  köztünk,  vagy  éhhel 
hal  el,  szemlátomást  fogunk  előre  menni  a  tanulás- 
ban, magyar  csemetéink  magyar  nevelőket  kapnak  s 
a  mesterségekben  és  tudományokban  oly  szerencsés 
virágzásra  lépünk,  mint  a  milyenre  Németország 
lépett,  minekutána  a  kihalt  római  és  az  idegen  fran- 
czia  nyelvtől  elállott  s  tulajdon  nyelvén  kezdte  írni 
könyveit,'" 

„Tanuljunk  deákul,  sőt  tanuljunk  németül  is,  s  ha 
reá  érünk,  francziául,  ánglusul  és  olaszul  is,  de  sze- 
meink mindenekfölött  aiTa  legyenek  függesztve,  hogy 
a  magyar  legyen  az  első  és  közönséges  ós  hogy  azt  a 
német,  tót,  rácz  és  oláh  gyermek  egyaránt  megta- 
lálja, valahol  csak  benne  mód  vagyon."  A  nemzeti 
ügynek  Leopoldtól  várja  diadalát.'^ 

Először  történetünkben,  Leopold  alatt  és  hozzá- 
járulásával, az  állani  is  gondjába  fogadta  a  magyar 
nyelv  ügyét. 

Elképzelhetjük  íróink  örömét,  boldogságát.   Előbb 

1  Kassa,  Magyar  Kurir  1790  febr.  26. 
'  Márczius  8.  Levelezés,  U.  46 — 47. 


A   DIAETA    KEZDBTKI.    A   NYELVKÉRDÉS.  371 

a  király  mondta  ki,  hogy  a  magyar  nyelvet  az  egész 
birodalomban  el  akarja  terjeszteni,  ^  most  a  nemzet 
maga  vette  kezébe  az  ügyét. 

Innét  van,  hogy  költőink,  az  igazi  szabadelvűek, 
ekkor  korántsem  ellenzékiek,  hanem  a  királytól  vár- 
nak minden  jót.  A  Kazinczynál  jóval  radilíálisabb 
Bacsányi  János  1790  jún.  20-án  így  ír  gr.  Forgács 
Miklósnak :  „Most  van  az  ideje,  hogy  atyáinknak 
hibájokat  kipótoljuk,  s  a  mit  ők  elmulasztottak,  vagy 
talán  akkor  még  nehezen  cselekedhettek,  helyre  hoz- 
zuk, hazai  nyelvünket  a  maga  méltóságába  helyhez- 
tessük  s  ez  által  hazánk  örökös  boldogságának  talp- 
kövét megvessük.  Az  egek,  kik  szomorú  sorsunkon 
már  valahára  szánakodni  látszanak,  olyan  fejedelmet 
adának,  ki  a  maga  népeinek  nem  nyomorgató  ura, 
hanem  a  törvénynek  értelme  szerint  való  igaz  kor- 
mányzója, jóltevő  atyja  lenni  akar.  Most,  vagy  talán 
sohasem."  ^ 

így  a  műveltség  a  napfény  felé  tör,  szolgálatának 
megfelelő  helyet  követel.  Az  egyetem  már  május  9-én 
kérte  meghívását  a  diaetára  elég  különösen  —  mint 
a  jezsuiták  jogutóda.  Bessenyei  Jámbor  szándéka" 
ekkor  kezd  testet  ölteni.  A  megyék  nagy  lelkesedés- 
sel pártolásukba  fogadja  a  tudós  társaság  tervét.  A 
magyar  színház  is  a  diaeta  alatt  veszi  kezdetét. 

Egyáltalában  nem  a  zsírosszájú  magyar  nemes, 
nem  az,  ki  más  nyelven  nem  is  tud,  legfólebb  deákul, 
a  magyarosodás  hirdetője  és  apostola.  Ugyanazokkal 
találkozunk  itt,  kik  mint  a  renden  és  felekezeten 
felülálló  nemzeti  öntudat  előharczosai,  már  előbb  is 
szemünkbe   tűntek,    kik  az  akkori  európai   felvilágo- 

1  Ápr.  20-i  rendelet.  L.  fölebb  118.  l. 
-  Fraknói  V. :  A  Martinovics-féle  összeesküvés  IX. 

24* 

sodás  hívei  voltak  és  annak  eredményeit  akarták 
hazájukban  is  meghonosítani. 

A  magyarosodás  akkor  is,  mint  most,  a  magasabb 
kultúra  és  erkölcs  kérdése.  Műveltség  nélkül  nem 
lehetett  érte  lelkesedni  sem. 

Éppen  mert  így  állott  a  dolog,  lehetőnek  tartjuk, 
hogy  ennek  a  nemzeti  lelkesedésnek  hosszabb  ideig 
tartó  árja  eléri  mindazon  eredményeket,  melyeket 
tőle  vártak.  Azok  a  nemzetiségek,  melyeknél  külön 
vallás  és  lakóhely  nem  állja  az  anyagi  és  szellemi 
érintkezés  útját,  a  német  és  tót,  bizonyára  egy  ember- 
öltő alatt  megmagyarosodhattak  volna  Előttük  meg- 
töretlen  áll  a  magyar  prestige ;  ha  magyarokká  lesz- 
nek, közelebb  jutnak  az  uralkodó  osztályhoz.  Olyan 
vezető  osztályuk  pedig,  melynek  külön  érdeke  vagy 
hagyománya  ezt  megakadályozná ;  olyan  műveltségük, 
mely  az  emelkedő  magyarral  vetekedhetett  volna, 
még  nem  volt.  A  rácznál  a  vallás,  az  oláhság  nagy 
részénél  a  lakóhely  maradt  volna  még  soká  akadály. 

Ugyanezen  oknál  fogva  azonban  hiábavaló  remény 
volt  akkor  is  a  horváttól  hasonló  áldozatot  várni. 
Ott  ugyanis  nemcsak  vezető  osztály  volt,  hanem  volt 
annak  külön,  kipróbált  organisatiója  is,  a  magyarnak 
megfelelő.  A  közös  jogok  nem  bírták  elenyésztetni 
a  külön  eredet  nyomait ;  lakóhelyükre  magyar  csak 
ritkán  jutott.  Két  század  óta  vallásos  különbség  is 
növelte  az  ellentétet:  a  katholikus  vallás  épp  úgy 
nemzeti  vallása  lett  a  horvátságnak,  mint  a  refor- 
mátus a  tiszta  mag}^arság  nagy  részének. 

Egyesek  és  népek  is,  a  szükség,  még  inkább  az 
elragadtatás  perczében  többet  ígérnek,  mint  a  meny- 
nyit teljesíthetnek.  Varasdmegye  p.  o.  április  19-én 
felveszi  postulatumai  közé  azt  is,  hogy  a  német  nyelv 

használata  a  katonaságnál  szűnjék  meg  és  a  rendek- 
től függjön  akár  a  latin,  akár  a  magyar  nyelv  beho- 
zása a  magyar  ezredeknél.  Természetes,  hogy  éppen 
igy  a  kamarának  és  bányászatnak  is  magyar,  vagy 
latin  legyen  a  nyelve.  Nemcsak  magyaroknak  val- 
lották tehát  magukat  a  horvátok,  hanem  az  állam 
magyar   voltának   le  is  vonták   nyelvi   következéseit. 

De  mihelyt  az  országgyűlésen  komolyan  szóba 
jő  a  magyar  nyelvnek  a  latin  helyébe  lépése,  saját 
nyelvük  védelmére  kelnek.  Éppen  jún.  11-én  monda 
Bedekovics  Keresztesinek :  „a  magyar  nyelvet  nem 
vehetik  be  azért,  mert  szinte  oly  törzsökös  nemzet  a 
horvát,  mint  a  magyar  s  nagy  gyalázat  volna  az, 
hogy  idővel  elvesztvén  a  nyelvét,  megszűnne  különös 
nemzet  lenni  és  a  magyarnak  lenne  szolgájává." 

Egy  akkori  versben  a  tót  leány  kéri  magyar  vő- 
legényét, ne  vesse  meg  azért,  mert  tót.  Itt  szinte  ter- 
mészetes az  alárendeltség  érzése.  A  horvátnál  ez  nincs 
meg,  ott  a  XVII.  század  óta  erősen  fejlődött  a  nemzeti 
öntudat  a  magyarhoz  való   ragaszkodásnak  rovására. 

Álláspontjukat  írásban  is  kifejtik,^  a  magok  és  a 
szlavón  megyék  követeinek  nevében.  Azon  kezdik, 
hogy  ha  valami,  mindenesetre  a  latin  nyelv  alkotmá- 
nyos (constitutionale),  hisz  századokon  át  megszakítás 
nélkül  való  gyakorlat  szentesíti.  Hiba  azt  hinni,  hogy 
ennek  uralma  csak  azért  volt  oly  tartós,  mert  az 
egyház  nyelve  volt ;  az  sem  igazi  ok,  hogy  a  magyar 
nem  volt  eléggé  kiművelve.  A  reformatio  terjedt ;  a 
magyar  nyelvet  megyékben,  városokban  használták 
is,    a   közügyek   nyelve   mégis   a   deák   maradt.  Oly 

^  Declaratio  ex  parte  Nunciorum  regni  Croatiae,  quoad 
introducendam  Hnngaricam  linguam.  Fol.  8  I.  Hely  és  idö  nél- 
kül. Baliagi,  polit.  irodalom,  nem  ismeri. 

oknak  kellett   tehát  fennforogni,  melynek  hatása  mai 
napig  sem  szűnt  meg. 

Történeti  constructióhoz  folyamodnak  ők  is.  Mikor 
a  magyarok  bejöttek,  igy  kezdik,  alig  lehettek 
300,000-en.  Rabló  hadjárataik  alatt  nem  szaporod- 
hattak. Pár  megyében  is  elfértek  volna.  Ezért  az 
alávetett  népeknek  meg  kellett  adniok  a  polgárjogot 
és  mind  több  telepest  kellett  behozniok  mindenfelől. 
Szent  István  híres  mondása  mutatja  ezek  fontosságát. 
Most  pedig  alig  van  európai  nemzet,  melynek  itt  ne 
legyen  gyermeke,  úgy  hogy  az  igazi  magyarok  alig 
teszik  ki  a  lakosság  negyedrészét.  így  a  magyarok  nem 
teliették  tartományaikat  római  értelemben  provinciákká, 
hanem  meghagyták  nyelvöket  és  intézményeiket. 

Ennek  következtében  vált  az  uralkodás  nyelvévé 
a  larin,  ha  nem  is  törvényesen,  de  alkotmányosan. 
Ez  kitűnik  a  megyéknek  II.  Józsefhez  intézett  fel- 
irataiból is. 

Mielőtt  ezen  változtatnak,  meg  kell  gondolni,  mit 
követel  az  ország  viszonya  királyához  és  kapcsolt 
tartományaihoz.  A  mostani  királynál  remélni  sem  lehet, 
hogy  még  megtanuljon  magyarul.  A  közügynek  nem 
válik  hasznára,  ha  a  király  nem  érti  a  feliratokat, 
vagy  ha  azok  megértéséhez  tolmácsra  volna  szük- 
sége, kinek  önkényétől  függne  aztán  minden.  De  még 
a  trónörököstől  is  nehezen  lehet  ezt  remélni,  úgy 
hogy  nála  is  tolmácsra  volna  szükség. 

Nem  is  nézve  a  kapcsolt  tartományokat,  a  szo- 
rosan vett  Magyarországon  is  több  nyelv  divik,  a  lakos- 
ságnak alig  egyharmada  ért  magyarul.  A  nagy 
többség  nyelvén  egy  csapással  nem  lehet  változtatni. 
Azt  mondják,  a  népszám  itt  nem  döntő.  Ez  állhat  a 
parasztokra,  de  nem  a  városokra  és  megyékre  nézve. 

Ezekben  a  magyar  már  nem  a  némettel  és  szlávval, 
hanem  a  latinnal  versenyez.  Számítsák  csak  össze, 
kik  tudnak  közülök  latinul  és  kik  magyarul  irni  és 
olvasni,  kitűnik,  hogy  az  utóbbi  alig  egyharmada. 
Szinte  gúnynyal  folytatja,  hogy  ehhez  nem  elegendő 
a  popularis  ékesszólás,  kell  oda  tanulmány  is,  a  leg- 
jobb magyar  írók  olvasása  és  megértése,  a  terminusok 
ismerete.  Két-három  órájába  kerül,  mit  latinul  egy 
alatt  elvégezne.  Hol  egy  az  anyanyelv,  hasznos  volt 
azt  behozni ;  Magyarországra  nem  volna  sem  hasznos, 
sem  czélszerű. 

A  kapcsolt  tartományok  tisztán  szlávok  ;  ott  az  elő- 
kelő sem  tud  magyarul.  Könnyebb  volna  ott  behozni 
a  francziát  vagy  az  olaszt,  mert  azt  legalább  az  lír 
meg  a  pap  érti.  A  mellett  a  franczia  és  olasz  művelt 
nyelvek,  a  magyar  még  nem  az.  Többnyire  fordítás  az 
irodalom,  kevés  benne  az  eredeti,  jelentékeny  munka. 

Igaz,  hogy  a  horvát  épp  úgy  megtanulhatna  ma- 
gyarul is.  De  a  horvát-magyar  szövetség  nem  ezen 
az  alapon  jött  létre,  hanem  a  latin  nyelv  közös  hasz- 
nálatán nyugszik.  Ezt  az  alapot  a  két  fél  hozzájáru- 
lása nélkül  elhagyni  nem  lehet.  Különben  a  horvátot 
kizárnák  a  tisztségekből,  mihez  pedig  törvényes  joga 
van.  Nem  elég,  ha  Horvátországban  megmarad  a 
latin.  Mert  ha  a  közös  dolgokat  magyarul  intézik,  a 
horvátoknak  az  országot  érdeklő  ügyekben  sem  lenne 
befolyásuk ;  csak  hallgatnának. 

Egy  nemzedékre  volna  szükség,  hogy  a  horvátok 
magyarul  úgy  megtanuljanak,  hogy  e  nyelven  tárgyal- 
hassanak. Ha  pedig  ez  a  nemzetiség,  mely  nemcsak 
Európában,  hanem  Magyarországon  is  jobban  el  van 
terjedve  a  magyarnál,  ezt  nem  akarja,  ki  kényszerít- 
heti reá  ?  Kényszeríteni  nem  is  lehet,  mert  ismeretlen 

nyelv  tanulásának  elrendelése  nyilvános  jele  a  szol- 
gaságnak.^ Emlékezzenek  csak,  mit  éreztek,  mikor  a 
császár  a  németet  akarta  önhatalmából  behozni.  Hor- 
vátország is  úgy  érez.  Neki  mindegy,  németre  kény- 
szerítik-e  vagy  magyarra,  a  király  teszi-e,  vagy  társaik.* 

Pedig  még  csak  Horvátországról  szóltunk.  Hát 
még  Bulgária,  Szerbia,  Bosznia,  Oláhország,  Galiczia, 
Lodoniéria,  mely  mind  szláv  és  a  latin  nyelv  alapján 
coalescált  a  magyarral  és  melyek  visszaszerzése  köz- 
óhaj. Galicziának  ma  is  felajánlják  az  egyesülést  a 
magyar  nyelv  alapján  ;  meglátják,  nem  kér  belőle.  Épp 
így  gondolkozik  a  többi  visszaszerzendő  tartomány  is. 

Dalmáczia,  Horvát-  és  Tótországok  is  azt  vallják, 
hogy  t.  i.  Magyarországon  constitutionális  nyelv  a 
latin.  A  latin  nyelv  kiküszöbölését  a  magyar  megyék 
és  városok  egyhangú  megegyezése  nélkül,  mely  most 
nincs  meg,  még  csak  szóba  hozni  sem  lehet.  De  még 
ha  annyira  elterjed  is,  hogy  mindannyian  akarják, 
akkor  is  csak  a  kapcsolt  tartományok  megegyezésé- 
vel lehet. 

„Kérik  tehát  ez  országok  követei  a  közügyekben 
a  latin  nyelv  fenntartását.  Ellenkező  esetben  ellen- 
mondanak küldőik  nevében  a  lehető  legjobb  módon."  ^ 

Nevezetes  írás,  mert  első  nyilvánulása  annak  a 
nézetnek,  hogy  Horvátország,  mint  egyenlő  társ  lépett 
szövetségre  Magyarországgal.  Nevezetes,  mert  a  nagy 
horvát  felfogás  ezzel  tartja  bevonulását  a  magyar 
országgyűlésen. 

^  ad  ignotam  enim  linguam  cogi  posse,  evidens  est  nóta 
servitutis. 

'  a  Constatibus. 

'  Horvátország  követei  az  alsó  táblán:  Skerlecz  Ádám  és 
Bedekovics  Ferencz. 

Van  benne  egy  csepp  igazság:  az,  hogy  idegen 
nyelv  rákényszeritése  egy  népre,  mindig  szolga- 
ság jele. 

Egyebekben  merő  tévedés,  vagy  tévesztés.  Törté- 
neti tekintetben  az,  mert  a  magyar-horvát  szövetség- 
nek nincs  más  történeti  alapja,  mint  a  Kálmánnak 
tulajdonított  hamisított  szerződés.  Horvátország  alá- 
vetett ország  volt,  annak  is  nevezték  1625-ig  törvé- 
nyeinkben is.  Hisz  maga  ez  a  declaratio  is  tartomány- 
nak nevezi  a  hármas  királyságot.  Még  a  kapcsolt 
részek  enyhébb  kifejezése  is  csak  akkor  kapott  lábra, 
mikor  Magyarország  elgyöngült,  a  katholikus  Horvát- 
országot pedig  pártolta  a  papság  vallásos  okokból, 
az  udvar  pedig  azért  is,  hogy  esetleg  Magyarország 
ellen  felhasználja. 

A  nagyhorvát  eszme  csak  úgy  a  Leopold — Kol- 
lonics-féle  korszak  szüleménye,  mint  a  regnum  Ma- 
rianum. 

De  ne  ítéljünk  keményen.  Nincs  hozzá  erkölcsi 
jogunk.  Míg  nálunk,  még  hivatalosan  is,  hisznek  az 
Anonymus  koholmányainak  és  hasonló  „nemzeti"  valót- 
lanságoknak, ebben  is  társországa  vagyunk  Horvát- 
országnak. 

Közjogi  tekintetben  megdöbbentő  a  felfogás  hibája. 
Magyarországnak,  noha  az  szerintök  is  főország,  nincs 
joga  Horvátországot  kényszeríteni.  De  a  tartomány 
igenis  kényszerítheti  a  főországot.  Mert  hiába  akarja 
a  magyar,  nem  küszöbölheti  ki  a  latint,  ha  a  két 
horvát  követ  nem  akarja.  Szerintök  ez  a  constitutio. 
És  hogy  ennek  a  szörnyű  követelésnek  mégis  legyen 
valami  háttere,  az  összes  volt  melléktartományokra 
hivatkoznak.  Máris  kisért  a  magyar  hegemónia  lerá- 
zása egy  a  dunai  confoederatióhoz  hasonló  képzet  által. 

Az  ilyen  kérdéseket  nem  döntheti  el  a  toll,  sem 
az  idézet.  Míg  Magyarország  erős  volt,  a  horvát  nem 
vetette  fel  a  nyelvkérdést.  Pedig  jó  magyar  bánjai 
nehezen  tudtak  latinul.  Elintézésükre  két  becsületes 
mód  van :  az  erő,  vagy  a  kölcsönös  jóakarat.  Ha 
czélt  akarunk  érni,  legyünk  erősek  —  ne  szóval  ós  — 
ha  kell,  és  méltányosak,  mihelyt  lehet. 

Különben  magok  a  horvátok  sem  voltak  egyek 
és  nem  is  igen  bíztak  ügyük  sikerében.  Egy  költemény 
gr.  Erdődy  Jánoshoz,  az  új  bánushoz  fordul,  mentse 
meg  a  hármas  országot,  különben  nem  lesz  többé 
horvát,  se  dalmata,  se  tót.^  Nemzetöket,  nyelvöket, 
durva  szittyává  akarják  változtatni.  A  hunnál  nincs 
kegyetlenebb  nép  a  földön,  még  a  német  is  irgal- 
masabb volt.  „Gőgös,  minden  nemes  fejedelem  akar 
lenni,  de  a  közterhekben  részt  nem  vesz".  Nyelve  is 
barbár,  mindenki  visszautasítja,  kivéve  a  sarklakó  lap- 
pokat. De  két  árulója  van  a  nemzetnek:  Scaliger  (Sker- 
lecz  Miklós)  az  egyik,  a  főpap  (Verhovácz)  a  másik.  Úgy 
látszik,  hogy  ez  a  két  főember,  mint  szabadkőműves 
és  a  magyar  birodalom  őszinte  híve,  éppen  nem  látott 
nemzeti  veszedelmet  a  magyar  nyelvnek  hivatalossá 
válásában. 

Ez  a  költemény  bizonyos  tekintetben  még  tanul- 
ságosabb a  követek  óvásánál.  Abban  is  szó  van  ugyan 
a  királyról,  ki  nem  tanulhatja  már  meg  a  magyar  nyelvet ; 
itt  már  egészen  ö  áll  előtérben.  A  magyar  kétségbe 
vonja  Leopold  jogát,  a  három  nővért  meg  akarja  fosz- 
tani vőlegényétől.  A  bán  tartsa  fenn  a  régi  jogokat 
és  a  kegyes  Leopoldnak  biztosítsa  a  hármas  koronát. 

'  Dalmatiae,  Croatiae,  Sclavoniae  trium  sororum  recursus 
ad  nóvum  Pro-Regem,  ne  suis  priventur  Coronis,  proinde  ac 
novo  sponsö  Leopoldo  ab  Hungaris. 

„Miért  hú  mindig  a  horvát  szív  királyához?  Ez  csakis 
az  igaz  hit  müve".^ 

Mindjárt  a  tárgyalás  első  napján  megkezdődik 
tehát  a  loyalis,  vallásához  hü  horvátnak,  nem,  az  egész 
szlávságnak  szembeállítása,  az  istentelen,  királya  jogát 
megtámadó  magyarral.  Balassának  és  társainak  máris 
lehetett  fogantyúja,  melynek  felhasználásával  meg- 
bonthatják az  országgyűlés  egységét. 

Az  még  szilárdul  állott  és  legkevésbbé  a  nyelv  kér- 
dése ingathatta  meg.  Még  jún.  11-én  közölték  a  statusok 
határozatukat  a  főrendekkel,  magyar  nyelven.  Másnap 
a  felső  tábla    deputatio  útján  kijelenti  csatlakozását. 

A  tárgy  fontosságát  az  mutatja,  hogy  az  egri  püs- 
pök volt  az  üzenet  hozója,  kit  ezért  fellongző  szavak- 
ban ünnepelt  is  a  kálvinista  Péczeli  és  kit  a  Magyar 
Kurír  ezért  Magyar  Cicerónak  nevezett. 

A  statusoknál  a  bánus  és  a  horvát  követek  elő- 
terjesztették kívánságaikat.  Engedjék  meg  a  köve- 
teknek, „a  kik  a  magyar  nyelvet  tökéletesen  nem 
tudják,  kívánságokat  s  ítéleteket  deák  nyelven  elő- 
adni." Ezt  „kívánván  a  nemes  haza  anyai  indulatját 
említett  horvát  országok  eránr  minden  alkalmatosság- 
ban bizonyítani",  nem  csak  nekik  engedték  meg.  hanem 
az  ország  többi  lakosainak  is,  kik  nem  tudnak  töké- 
letesen magyarul.  A  horvátok,  kikhez  ebben  a  szla- 
vón megyék  követei  is  csatlakoztak,  már  előbb  is 
tanácskoztak  azon,  hogy  lehetne  a  magyar  nyelvet 
az  iskolákban  tanítani,  de  egyelőre  ezt  kérik,  hogy 
a  diariumot  ne  csak  magyarul  adják  ki,  hanem  latinul 
is  Erre  az  volt  a  határozat,  hogy  mivel  azt  a  magyar 
nyelv  méltósága  megkívánja,  a  jegyzőkönyv  magyarul 

^  Corda  Croatarum  Regi  cur  dedita  semper?  Solius  est 
verae  Religionis  opus. 

készüljön,  de  aztán  a  kir.  tábla  egy  tagja  fordítsa 
latinra  és  hivatalos  egyeztetés  után  ezt  is  hivatalosan 
bocsássák  közre. ^ 

így  létrejött  a  megegyezés.  A  főrendi  tábla  csatla- 
kozása igazán  hazafias  áldozat  volt,  a  mennyiben  annak 
tagjai  közt  sok  csak  törte  a  magyar  nyelvet.'^ 

De  a  diarium  kinyomatása  nem  tetszett  a  főren- 
deknek. Okul  azt  hozták  fel,  hogy  ez  által  az  ifjúság 
elesik  keresetétől  és  nem  is  tanul  annyit,  mint  ha 
kiírná  a  jegyzéseket.  Igazi  okuk  pedig  az  volt,  hogy 
a' „publicitás"  —  ez  a  szó  is  akkor  jött  divatba  — 
nem  volt  Ínyére  a  conservativ  elemeknek.  A  franczia 
példa  mutatja,  minő  hatalmat  és  népszerűséget  ad 
az  a  szélső  véleményeknek  és  képviselőiknek.  Az  sem 
komoly  ok,  hogy  a  határozatok  gyors  megváltozta- 
tása rontaná  a  nemzet  hitelét  a  külföld  előtt,  „a 
közvégezéseket  és  tanácskozásokat  a  világ  színe 
eleibe  terjeszteni  nem  éppen  díszes  volna".  A  karok 
azonban  Balogh  Péter  fényes  szónoklata  után  fenn- 
tartották határozatukat.  Egyenesen  ki  is  jelentették, 
hogy  az  ország  tanácskozásaiban  nem  lehet  helye 
titoknak,  sőt  fel  akarják  fedezni  azon  titkokat,  melyek 
a  magyar  nemzetet  eddig  annyi  félreismerésnek  és 
balítéletnek  tették  ki.  Hadd  ismerje  meg  a  világ  a 
nemzet  igaz  szándékát  jussai  helyrehozására. 

Ismét  kitör  tehát  az  „animositas"  a  két  tábla 
közt.  Ezt  még  növeli,  hogy  aztán  a  felső    tábla  cen- 

'  Authentica  versio  Diarii  Hungarici,  Autoritate  Comi- 
tiorum  Regni  procurata. 

*  Még  gróf  Fekete  János  sem  tudott,  az  iró,  kit  hazafí- 
sága  miatt  annyira  ünnepeltek.  Még  1792-ben  is,  midőn  Csanád 
követe  akart  lenni,  beszédét  előbb  elküldte  Vay  Józsefnek, 
hogy  „mosdassa  meg".  Berkeszi  levéltár. 

sort  akar  kirendelni  a  jegyzések  részére,  mibe  a 
karok  nem  egyeznek.  A  bizalmatlanság  kifolyása, 
hogy  az  alsó  tábla,  minden  félreértés  elkerülésére, 
elhatározza,  hogy  ezentúl  e  két  tábla  írásban  küldje 
egymásnak  üzeneteit.  Úgy  állapodtak  meg,  hogy  ezt 
a  fontosabbakra  nézve  fenn  is  tartják.  Sokan  meg- 
támadták az  egyházi  rend  azon  kiváltságát,  hogy 
mindig  ahhoz  tartozó  volt  a  deputatiók  szószólója, 
de  hosszú  vita  után,  az  egyesség  kedvéért,  fenntar- 
tották a  régi  hagyományt. 

Minél  nagyobb  veszélyben  forog  ez  az  egyesség, 
annál  erösebben  sürgetik  külső  biztositékát,  a  polgári 
esküt.  Nemcsak  az  alsó  táblán  emlegették  mindun- 
talan ezt  az  egyességet,  a  felső  tábla  is  minduntalan 
azt  hajtogatta  üzeneteiben.  Sőt  június  15-én  az  egri 
püspök  egyenesen  kéri  a  statusokat,  tegyék  most 
félre  a  diarium  kinyomatásának  ügyét,  úgyszintén  a 
bánsági  megyék  visszacsatolását  is,  melyet  az  alsó 
tábla  jún  12-én  szintén  elhatározott,  mert  az  egyes- 
ség fenntartása  most  a  főczél.  Ne  foglalkozzanak  apró- 
lékos kérdésekkel;  hanem  fogjanak  „egyes  akarattal" 
a  diplomának  kidolgozásához. 

Csakhogy  a  legtöbb  megye  nemcsak  arra  köte- 
lezte követeit,  hogy  a  diploma  előtt  semmi  érdem- 
leges dologhoz  ne  fogjon,  hanem  megkövetelte  a  pol- 
gári eskü  általános  letételét,  úgy  hogy  olyanokkal 
együtt  se  üljenek,  kik  ezt  megtagadnák.  Világos,  hogy 
ebben  a  franczia  példa  lebeg  szemük  előtt.  Nemcsak 
az  egész  országot  akarják  confoederálni,  hanem  hatal- 
mukat, felsőségüket  is  éreztetni  akarták  a  főrendek- 
kel, különösen  a  főpapokkal,  kikről  feltehették,  hogy 
mint  Francziaországban,  ők  is  megtagadják  a  polgári 
esküt.  Vagy  még  szilárdabbá  váljék  coalitiójuk,  vagy 

pedig  a  főpapok  vonakodása  által  ők  egyedül  élvez- 
zék azt  a  népszerűséget,  melyen  eddig  meg  kellett 
velők  osztozniuk. 

Június  14-én,  nem  lévén  országos  ülés,  az  eskü 
ügyét  tárgyalták  külön-külön  s  deputatiókkal  érint- 
kezve egymással,  A  dunaiak  először  meg  akarják 
állapítani,  kik  lehetnek  jelen  a  diaetán.  A  távollevők 
követei  egy  7  tagú  bizottságnak  adják  be  legitima- 
tiójukat,  hogy  t.  i.  birtokos  nemesek,  mint  a  törvény 
megkívánja.  A  nem  birtokos  mágnásoknak  és  indi- 
genáknak  nem  volna  ugyan  joguk  ülésre  és  szava- 
zatra, de  mivel  már  meghívták  őket,  maradjanak. 
De  még  e  diaetán  hoznak  törvényt,  hogy  szavok 
nincs.  A  határőrvidék  folyamodását,  hogy  megyékbe 
osszák,  támogatni  fogják  a  diaetán.  Végre  megálla- 
podnak az  eskü  pontos  formulája  felől  is  hosszas 
üzenetváltás  után. 

A  tiszaiak  ülésén  megjelenik  gróf  Sztáray  Mihály 
szabolcsi  főispán  is.  Megyéje  biz«nyságievelet  adott 
neki  arról,  hogy  tisztjéről,  melyet  törvénytelen  feje- 
delemtől nyert,  lemondott,  visszaadta  az  oklevelet  és 
erre  őt  a  megye  megválasztotta  főispánjának  és  azt 
az  utasítást  adta  neki,  mint  követeinek.  A  megye 
követeli,  hogy  főispánja  a  főrendeknél  képviselje,  de 
a  kerületi  üléseken  is  jelen  legyen,  hogy  azok  hatá- 
rozatait, mint  főispán,  annál  jobban  előmozdíthassa. 
Elhatározták,  hogy  mint  főispán,  nem  vehet  részt, 
de  mint  nemes,  ülés  és  szavazat  nélkül  ott  lehet. 
Vay  István  széke  mögül  szokott  aztán  előugrani  és 
izgatni. 

Megjelenik  Ürményi  personalis  is.  Megjelenése 
mutatja,  minő  nagy  a  súlya  a  kerületi  ülésnek  és 
mennyire     törekszik     népszerűségre.    Mentegetődzik, 

hogy  a  r2-iki  ülést  feloszlatta,  úgy  vélte,  hogy 
az  esküformulát  le  akarják  dictáltatni  és  így  végét 
akarják  az  ülésnek.  Kéri,  hogy  a  kerület  végzéseit  a 
napirendről,  vagy  indítványait,  ülés  előtt  közölje  vele. 
Kéri  továbbá,  hogy  a  ház  szabályait  is  állapítsák 
meg.  Még  azt  sem  tudták  eddig,  ki  jöhet  be  a  terembe, 
hogyan  üljenek,  nem  hallgatták  meg  egymást  és  az 
ország  háza  körül  is  nagy  a  zaj.  A  kerület  érzi  fel- 
sőségét és  megígéri  az  elnöknek,  hogy  mindenről 
előre  tudósítja,  ha  annak  szükségét  látja. 

A  hit  formájában  végre  a  tiszaiak  győznek.  A  tőlük, 
különösen  Szabolcs  által,  annyira  követelt  unió  et 
coucordia  animorum  bejő  a  szövegbe.  A  dunaiak, 
kik  igen  helyesen  megjegyezték,  hogy  a  teljes  egyet- 
értés véget  vetne  a  szabad  véleménynyilvánításnak, 
megelégedtek  azon  záradékkal :  az  „igazságra  és 
illendőségre  nézve",  vagyis,  hogy  az  egyetértés  nem 
nyomhatja  el  az  egyéni  meggyőződést. 

Tizenötödikén,  országos  ülésen  ezt  a  formulát  el 
is  fogadják.  Elhatározzák,  hogy  mindannyian  leteszik 
az  esküt ;  azok  is,  kik  vármegyéjök  előtt  már  esküd- 
tek. De  a  meghiteltetés  előtt  a  főrendeknek  átküldik 
a  szöveget,  meggyőződve  arról,  hogy  a  „Ts.  első 
tábla"  ezen  ártatlan,  sőt  szentséges  dologban,  mely- 
nek csak  a  fundamentális  constitutiók  megtartása  a 
czélja,  velők  meghasonlani  nem  fog.  A  főrendek- 
től aznap  nem  jött  válasz,  mire  az  ülés  végén  a 
Statusok  és  Rendek  és  pedig  legelőször  a  királyi 
tábla,  utána  a  tiszt,  egyházi  rend,  ezután  a  négy 
kerületbeli  vármegyék  követei,  az  országbíró  ítélő- 
mestere  után  egyformán  elmondták  a  hitet.  Elmond- 
ták a  városok  is,  de  ezt  a  diarium  nem  is  tartja 
érdemesnek    a   följegyzésre.    Elmondta    Ürményi    is. 

A  távollevők  követeit  csak  azért  nem  hiteltették  meg, 
mert  még  legitimálva  nem  voltak. 

Az  eskü  csak  kevésben  különbözik  Szabolcs- 
megye formulájától,  melyet  aztán  a  legtöbb  megye 
elfogadott.  Kimaradt  belőle  a  denunciatio  rút  köte- 
lessége. A  legfontosabb  benne,  az  egyetértésen  kívül 
ez  a  tétel :  „  Oly  eszközöket  fogok  előállítani  s  oly 
rendeléseket  tenni  minden  igyekezettel,  melyek  által 
a  maga  eredetére  s  természeti  tulajdonságára  nézve 
Szabad  Országnak  Jussai  és  Felsége  megtarthassa- 
nak és  öregbíttethessenek." 

Megvolt  ebben  nemcsak  az  ország  függetlensége,^ 
hanem  a  nemzeti  felség  (Majestas)  is. 

Még  azon  ülésen  kittint,  hogy  ezt  komolyan  is 
akarják  venni,  a  királylyal  szemben,  ki  elő  sem 
fordul  az  esküben.  Az  elnök  bemutatja  a  király 
lejövetele  iránt  való  rendtartást  (directoriumot).  A  ren- 
dek nem  akarnak  annak  tárgyalásába  bocsátkozni, 
míg  a  diploma  el  nem  készül.  Elég,  ha  ledictálják. 
A  felolvasása  félben  maradt. 

Kicsinynek  látszó  formális  dolog,  de  igen  nagy 
a  háttere.  „Nem  fogadták  el,  nehogy  még  ily  módon 
is  elismerjék  a  királyt  és  bármely  irányban  lekössék 
magokat.""  Nemcsak,  hogy  nem  akarják  elismerni 
Leopoldot,  még  a  külső  tiszteletet  sem  adják  meg 
neki. 

Országgyűlést  csak  a  király  nyithat  meg.  Míg 
maga,  vagy  biztosa  által  meg  nem  nyitotta,  az  össze- 
gyűltek, mint  a  directorium  őket   helyesen   nevezi,  a 

>  Az  eredeti  latin  szövegben :  liberi  atque  independentis 
regni. 

*  Ne  vei  per  id  Regem  recognoscant,  et  sibi  aliqua  ratione 
praejudicent.  Nóta.  Ez  Bujanovics  elsö  jelentése  jun.  16. 

diaetához  egybesereglett  statusok  és  rendek,  de  nem 
diaeta.  A  rendes  eljárás  az  volt,  hogy  a  királyi  direc- 
torium  felolvasása  után  deputatiót  küldtek  Bécsbe, 
a  király  meghívására.  Ez  most  elmaradt.  Nem  akar- 
ják elismerni  uralkodójukul  azt  a  fejedelmet,  ki 
őket  összehívta.  Nyitva  hagyják  magoknak  az  utat 
arra,  hogy  esetleg  nélküle,  ellene  is  határoznak,  mint 
a  nemzet  felségét  képviselő  és  ezért  souverain  con- 
ventio. 

Csak  ez  magyarázhatja  meg,  miért  helyeznek  oly 
nagy  síüyt  az  egyetértésre  és  az  azt  biztosító  esküre. 
Esetleg  nagy  elhatározások  előtt  állanak ;  útját  akar- 
ják állani  a  viszálynak,  a  pártütésnek,  mely  külső 
befolyásnak  nyithat  utat.  E  czélból  még  a  terroris- 
mustól  sem  riadnak  vissza. 

A  főrendiház  éppen  nem  volt  egységes.  Minthogy 
ott  a  személyes  ambitiók  és  a  családi  ellentétek  sok- 
kal erősebbek  voltak,  nem  is  lehetett  szó  igaz  egyet- 
értésről. Már  június  10-én,  mikor  Zichyt  megerősí- 
tette a  többség,  erős  volt  a  küzdelem.  Illésházy  és 
Forgács,  az  oppositio  vezérei  körülbelül  20  hivet 
toborzottak  az  országbíró  ellen.^  Egy  biztató  momen- 
tum volt,  az,  hogy  a  prímás  és  az  egri  püspök,  a 
papi  és  conservatív  párt  vezetői,  el  akarták  kerülni 
az  összeütközést  a  karokkal.^ 

Ezt  az  egyetértést  a  volt  kir.  biztosok  ügye  sem 
zavarta  meg.  Június  11-én  az  „Illésházy  liga"  sokkal 
erősebben  támadta  II.  József  embereit,  mint  azt  az 
alsó  táblánál  uralkodó  párt  óhajtotta  volna.  A  táma- 

^  Három  gr.  Batthyány  és  br.  Berényi  szavazott  velők. 
Gr.  Estei-házy  Ferencz  diaetai  naplója,  jun.  10.  Anaplóiró  sze- 
rint Forgács  nádor  akar  lenni. 

*  U.  0.,  jun.  9. 

Marczali:  1790—91.  országgy.  25 

dás  oly  heves  volt,  hogy  gr.  Széchenyi  Ferencz, 
noha  már  1787-ben  lemondott  és  azóta  hivatalt  sem 
vállalt,  elhagyta  székét  és  példáját  nyomban  követ- 
ték gr.  Haller  József,  Almásy  Pál,  gr.  Brunszvik 
Antal,  b.  Splényi  József  és  Szentiványi  Ferencz  fő- 
ispánok. A  felső  tábla  Széchenyinek  azonnal  vissza- 
adta székét,  a  többinek  lemondását  pedig  jóvá- 
hagyta. Mivel  ez  ellenkezett  a  kertiletek  megállapo- 
dásával, nagy  zaj  támad  a  karoknál  ennek  hirére. 
A  tiszamellékiek  kijelentik,  hogy  ha  a  főrendek  vég- 
zésüket meg  nem  változtatják,  „egész  testestül"  át- 
mennek végzésök  kijelentésére.  A  többiek,  a  városok 
is  hozzájuk  csatlakoznak.  Még  az  ifjúság  is  velők 
megy.  A  főrendek  engednek ;  az  egyesülés  ismét 
megvan;  az  ezt  jelentő  küldöttséget  nagy  taps  és 
vivát  fogadja.  Másnap  a  commissariusok  visszatértek. 
Most  komolyabb  volt  az  eset.  Eddig  a  karok 
állottak  elő  mindig  újabb  követelésekkel,  most  a 
felső  tábla  húzza,  halasztja  a  dolgot ;  ismerni  akarja 
az  esküformulát,  sürgeti  a  diplomát,  csakhogy  az 
eskü  következtében  szakadás  be  ne  álljon.  Hiába,  az 
alsó  tábla  nem  tágít.  Június  15-én  gr.  Fekete, 
Beöthy,  Almásy  Ignácz,  Bezerédj,  Nagy  Ignácz, 
Káthonyi  Gábor  izgattak  leginkább  az  eskü  mellett 
és  a  zaj  annál  nagyobb  volt,  mert  sok  banderiálista 
is  ott  volt  a  teremben.^  A  főrendek  hosszan  tanács- 
koznak,   de  határozathoz   nem  jutnak.    Azt   kívánják 

^  Ráthonyi,  kir.  fiscális,  mint  távollevő  mágnás  követe  volt 
jelen.  Ugocsa  m.  öt  megválasztotta  követének,  de  egyúttal 
lemondását  követelte  tisztségéről.  Ráthonyi  arra  hivatkozva, 
hogy  már  előbb  is  voltak  kir.  íiscálisok  megyék  követei  és 
hogy  hivatalában  a  szent   koronát   szolgálja,   ezt  megtagadta. 

Ez  tudtunkkal  az  első  incompatibilitási  eset. 

a  követektől,  hogy  senkit  se  kényszerítsenek.  Az  alsó 
tábla  nem  is  akar  kényszeríteni,  de  a  követek  kijelentik, 
hogy  olyanokkal,  kik  nem  esküsznek,  együtt  nem  ta- 
nácskoznak és  a  kerületi  ülésbe  nem  bocsátják  őket. 

Este  nagy   tanácskozást   tartanak   az    országbíró-  ; 
nál.    Ott   van  a  főrendek   legnagyobb   része.    Hosszú  / 
vita  után  elhatározzák,  hogy  letehetik  az  esküt,  mert 
az  nem  sérti  a  királyi  jogokat.  A  papság  „mint  min- 
dig" külön  vált,  megtagadta  az  esküt. ^ 

Másnap  reggel  Ürményi  megteszi  a  döntő  lépést. 
Illendőnek  tartja,  deputatio  által  értésére  adni  a 
felső  táblának,  hogy  az  eskü  „az  ország  főalkotmá- 
nyának  föntartására"  készült  „s  így  abban  gyökerez- 
tetett felséges  királyi  jussok  is  minden  sérelem  nél- 
kül szentül  fentartassanak. "  Ezen  az  alapon  vessenek 
véget  a  tartózkodásnak  és  fogjanak  együtt  a  diploma 
nagy  munkájához. 

Szinte  megdöbbentő  merészségű  fellépés  oly  haj-  / 
lékony  ember  részéről,  minő  Ürményi  volt.  Csak  a 
legvégső  kényszer  vihette  reá.  A  királyi  jogok  fen- 
tartása  nincs  az  esküben,  de  belé  lehetett  magya- 
rázni. Ez  a  magyarázat  nagyon  koczkáztatott  volt 
egy  nappal  a  kir.  rescriptum  visszautasítása  után. 
De  a  számítás  bevált.  Nyíltan  senki  sem  szólhatott 
az  alkotmányban  gyökerező  királyi  jogok  ellen.  A  haza- 
fias mágnások  és  követek  egyesülésének  így  mi  sem 
áll  útjában. 

De  még  más  iránya  is  van  e  javaslatnak.  A  fő- 
papság, mely  nem  teheti  le  az  esküt,  így  el  lesz 
szigetelve.  Nyilvánvaló  lesz,  hogy  a  nemzeti  egy- 
ségnek ez  a  rend  és  csakis  ez  áll  útjában. 

'  Gr.  Esterházy  Ferencz  naplója. 

25« 

Eznap  a  főrendiházat  még  az  esküforma  vizsgá- 
lata tartja  elfoglalva.  Határozatot  még  nem  hoz. 
Csak  a  következő  ülésen,  jun.  18-án  hívták  át  az 
országbíró  itélőmesterét,  Kornist,  annak  közlése  végett. 
Ezt  az  időközt  a  papság  használja  fel  támadásra. 
Zsolnay  Dávid,  a  veszprémi  káptalan  követe,  fel- 
szólalt az  ellen,  hogy  Pest  és  Hont  megyét  3 — 3 
követ  képviseli,  mi  szokás  és  törvény  ellen  való. 
Pest  megye  ugyanis  a  törvény  alapján,  mely  legalább 
két  követ  küldését  rendeli  el,  egy  katholikust,  egy 
reformátust  és  egy  lutheránust  küldött.  Hont  pedig 
abból  merítette  jogát,  hogy  Kishont  még  hozzá  van 
csatolva.  A  felszólalás  felekezeti  tendentiája  nyilván- 
való volt  és  természetes,  hogy  a  pártok  izgatott  vitát 
folytattak.  Végre  mégis  helyreállott  az  egyesség, 
Muzslay  nógrádi  követ  javaslata  révén,  hogy  egyelőre 
fogadják  be  a  harmadik  követet,  ki  társait  helyette- 
sitheti, ha  azok  meg  nem  jelennek.  A  végleges  dön- 
tés a  diploma  utánra  maradjon.  A  kísérlet  a  rendek 
egységének  megbontására  tehát  most  sem  sikerült. 
Az  ülés  végén  a  főrendek  legnagyobb  része  letette 
a  hitet.  Névsorukat  átküldték  az  alsó  táblához.^ 

Megesküdt  összesen  176  főrend,  élükön  az  ország- 
bíróval és  tárnokmesterrel.  Zichy  ki  is  mondta,  hogy 
leteszi,  mert  nem  kényszerítik  és  mert  a  király  jogait 
fentartja.  Az  esküvők  közt  van  a  legtöbb  világi  mág- 
nás és  főispán.  Öt  czímzetes  püspök  is  letette,  de 
megyés  egy  sem.  Nem  tette  le  a  bánus,  gr.  Pálfify 
Leopold,  gr.  Batthyány  Imre,  gr.  Batthyány  Károly, 
gr.  Erdődy  Sándor.  Nagy  meglepetést  keltett,  hogy 
a  kiválóan  ellenzéki  és  hazafias  urak,  Forgács  Miklós 

^  Megvan  az  országgyűlési  akták  (történetek)  közt. 

és  Ulésházy  is  megtagadták.  Okul  azt  mondták^  hogy 
már  letették  az  esküt  megyéjökben ;  új  esküre  nincs 
szükség. 

„Ezeket  a  rendek  nem  szeretik,  minket  szeret- 
nek, vívat!"  végzi  feljegyzését  gr. Esterházy  Ferencz. 
Megjegyzi  még,  hogy  a  papság  nem  tüntette  ki  ma- 
gát és  igaza  van  Helvétiusnak,  mikor  azt  mondja, 
hogy  ezt  a  rendet  mindig  külön  érdeke  vezeti. 

Most  már  mi  sem  állott  útjában  a  főmunkának,  a 
diploma  kidolgozásának.  Már  jun.  16-án  elfogadta  az 
alsó  tábla  Ürményi  javaslatát,  mely  szerint  előbb  a 
kerületek  állítsák  össze  az  utasítások  alapján  a  ter- 
vezeteket, aztán  pedig  a  négy  kerületből  választott 
személyek  vizsgálják  át  ezeket,  állapítsák  meg  a 
czikkelyeket  és  terjesszék  azokat  az  ország  gyű- 
lése elé. 

így  végződött  a  diaétának  első,  bevezető  szaka. 
Nem  hirdetett  oly  világra  szóló  elveket,  mint  egy 
évvel  azelőtt  a  franczia  nemzetgyűlés,  nem  fejtette 
ki  az  ellenállás  azon  magasztos  erejét,  mint  Hampden 
és  Pym  parlamentje,  hanem  az  adott  viszonyok  közt 
megtette  a  lehetőt.  Dolgozott. 

Kettős  jelentőségét,  a  nemzetit  és  az  általánost 
kifejezi  két  alkotása. 

A  magyar  nyelv  elfogadása  által  kimutatta,  hogy 
itt  nemcsak  magyar  államot  akar  szerezni,  hanem 
magyar  műveltséget  is,  a  nagy  európai  népekével 
egyenlő  értékűt. 

E  szándékának   érvényesítése   azonban    nem  füg- 
gött  tőle ;    nem  is   függhet    politikai    hatalomtól.  Az 
elrendelheti    egy    nyelv    használatát,    megtanulását ; 
értékessé    azt   a  nyelvet    csak    az    a    szellemi   kincs    / 
teheti,  melyet  irodalma  kitár.  "^ 

Az  eskü  keresztülvitele  formailag  egészen  franczia 
utánzást  mutat.  Tárgyilag  is  megvan  az  egyezés. 
Mint  ott,  itt  is  az  egész  nemzetet,  rend  és  felekezet 
különbsége  nélkül  kellé  szembeállítani  a  király- 
lyal  és  egyúttal  lekötni  azon  eszmék  szolgálatára, 
melyektől  a  nemzet,  az  emberiség  újjászületését 
remélték. 

Még  a  franczia  forradalomban  is  az  általános  em- 
beri mellett  erősen  érvényesül  a  nemzeti  gondolat. 
Nálunk  pedig  még  a  nemzeti  nyelvnek  és  műveltség- 
nek állami  feladattá  tétele  is  a  felvilágosodás  és 
philanthropia  általános  tanainak  befolyása  alatt  tör- 
ténhetett csak  meg. 

Már  akkor  is  attól  féltek,  hogy  az  eskü  franczia 
szint  teremt.  A  rendek  magukhoz  vonják  az  esküvő- 
ket, a  többit  pedig  kizárják.^  Nem  ugyanaz-e,  mint 
a  midőn  Versaillesben  a  harmadik  rend  magához 
vonta  a  nemeseket  és  papokat  és  nemzetgyűlés  lett? 

Mindezen  munka,  sok  más  kisebb  ügygyei  tar- 
kítva, folytonos  izenetváltással  félbeszakítva,  öt  ülést 
vett  csak  igénybe.  Elvégezték  alig  egy  hét  alatt  a 
legnagyobb  rendetlenségben,  zűrzavarban,  házszabály 
nélkül,  tehetetlen  elnökkel. 

A  mai  parlament  nem  adhat  fogalmat  arról,  mi- 
kép  foglalta  le  az  akkori  törvényhozás,  nemcsak  az 
egyes  lelkiismeretes  munkást,  mint  most,  hanem  min- 
den tagját.  Az  ülésről  alig  maradt  el  valaki.  Az 
ülés  pedig  tartott    reggeli  9-től  néha  késő  délutánig. 

Nézzünk  egy  jelenetet.  Midőn  a  kir.  biztosok 
ügyét  tárgyalták  és  a  főrendek  elfogadták  azok  le- 
mondását, a  tiszaiak,    mint    tudjuk,    további   kerületi 

'  Skerlecz  Miklós  levele,  jun.  19. 

tanácskozás  nélkül  azt  a  választ  akarták  adni,  hogy 
a  rendek  megmaradnak  határozatuknál.  Ebből  5  órai 
vita  támadt.  „Öt  megye  küzdött  az  egész  országgal. 
Mihelyt  valaki  felszólalt,  Jezerniczky,  Illésházy  és 
még  10 — 12  kiabáló,  kik  közül  némelyiknek  szava 
sincs,  torka  szakadtából  rázendíti :  ad  circulum  és 
így  senki  sem  juthatott  szóhoz.  Erre  a  gömöri  alispán 
(Pletrich)  a  kir.  tábla  elé  állva,  a  két  tiszai  kerület 
nevében  azt  követeli,  küldjenek  deputatiot  a  mágná- 
sok táblájához,  különben  oda  megy  a  két  kerület  in 
corpore.  Zsolnay  a  clerus  nevében  ugyanazt  jelen- 
tette. Még  azon  asztalnál  is,  hol  Jezerniczky  ül,  azt 
kiabálták,  hogy  5 — 6  megyén  kivül  minden  követ  a 
deputatio  mellett  van.  Fenyegették  Jezerniczkyt,  hogy 
az  ország  visszahívását  fogja  követelni  a  megj^étől, 
ha  zavarja  a  tanácskozást.  A  sessío  7  óráig  tartott 
és  Bécsben  azt  fogják  mondani:  ez  lengyel  ország- 
gyűlés." 

„Forgács  és  Illésházy  intrigálnak.  Az  egyik  a  mo- 
rális charaktere  miatt  hírhedt  Jezerniczkyt,^  a  másik 
fiát,  ki  még  gyerek,  választatta  meg  követnek.  A  mi- 
lyen az  ügy,  olyanok  eszközei.  A  gyerek  azt  merte 
mondani,  hogy  a  biztosoknak  kedvező  szavazatokat 
ne  fogadják  el,  mert  olyanoktól  erednek,  kik  közel 
állnak  hozzájok.  Almásy  Ignácz  természetesen  magára 
értette  e  szavakat.  Kettenetes  kiabálás  támadt.  A  gye- 
reket ez  kihozta  sodrából,  lármázott,  hogy  atyját 
gyanúsítják,  mintha  országbíró  akarna  lenni.  De  ez 
nem  igaz." 

Az  elhelyezés  is  rossz.  A  tiszaiak  kénytelenek 
voltak  ma  a  dunaiak    széke    mögé    állani  és  azokat, 

^  den  wegen  seines  moralischen  Characters  so  ver- 
ruchten  J. 


392  HETEDIK   FEJEZET. 

kik  nem  voltak  oda  valók  és  mégis  lármáztak,  f .  .  .  on 
fogva  elvezetni.^ 

Az  udvarhoz  érkezett  jelentés  szerint  a  főrendi- 
házban is  „goromba,  gyalázó  kifejezésekkel"  támadta 
meg  egy  fiatal  úr  a  biztosokat.^ 

Az  egészből  azt  a  tanúságot  vonja  le  a  meg- 
figyelő, hogy  a  köznemesség  nagy  eredménynyel 
folytatja  régi  politikáját :  azt,  hogy  az  urakat  nevetsé- 
gessé és  gyűlöltté  tegye.  Ezt  tette  már  Mária  Terézia 
korában,  elérte,  hogy  József  alig  alkalmazott  mágnáso- 
kat, nagy  talentumok  parlagon  hevertek,  viszont  a  köze- 
pes tehetségű  köznemesek  is  nagy  állásra  jutottak  és 
más  hasonlókat  is  maguk  után  vontak.  Elterjedt  a 
vélemény,  hogy  mindenhez  ők  értenek  jobban. 

Büszkeségöket  még  növeli,  hogy  több  „gavallér", 
gr.  Fekete,  gr.  Illésházy,  b.  Podmaniczky  elfogadta 
a  követséget,  gr.  Sztáray  is  köztük  akart  ülni,  a 
beregi  administrator  pedig  oda  is  ült.  Legjobban 
ezek  izgatják  a  nemességet  az  urak  ellen. 

A  zűrzavaron  az  a  házirend  lett  volna  hivatva  segí- 
teni, melyet  a  4  kerület  megbízásából  kidolgoztak.^  Ez 
a  javaslat  azon  kezdi,  hogy  csak  az  beszéljen,  kinek 
joga  van  hozzá  és  hogy  mindenki  a  maga  helyéről  szól- 
jon. Elítéli  a  tapsot,  a  gyakori  „Éllyenkiáltásokat",  mert 
így  komolyan  tanácskozni  nem  lehet.  A  megegyezést 
sokkal  díszesebben  kifejezhetik  hallgatással,  még  a 
szomszédok  is  csak  halkan  beszélgessenek  egymással. 
Mindig  az  szóljon  előbb,  ki  előbb  állott  fel. 

Javasolja,    hogy  a  könnyebb    megoldás    végett,  s 

^  Gr.  Sauer  Kajetán  levele,  jun.  11. 
'  Beobachtungen   über    den    gehaltenen   Hung.    Landtag. 
Mit  groben,  schimpíiichen  Ausdrücken. 

'  Kiadtam  Budapesti  Hírlap,  1905.  ápr.  11.  sz. 


A   DIAETA   KEZDETEI.    A   NYELVKÉRDÉS.  393 

hogy  meg  is  láthassák  egymást,  a  kir.  táblát  tegyék 
a  terem  közepére,  a  többi  tábla  pedig,  mint  némely 
templomban  a  padok,  emelkedettebb  helyre  jusson. 
Oldalvást  lehet  aztán  alkalmazni  a  jelen  nem  levők 
képviselőinek  és  a  sz.  kir.  városok  követeinek  táblátt. 
A  karok  (karzatok),  az  ifjúság  és  a  többi  hallgatók 
elhelyezésére  szolgálnak.^ 

Egy  megállapítása  ennek  a  házszabálynak  elég  ahhoz, 
mennyire  hiú  volt  a  „franczia  színtől"  való  félelem. 

„A  nemesi  rendből  választják  idővel  a  köve- 
teket, ezek  helyét  mások  el  ne  foglalják,  ezeket  ki 
ne  rekeszszék.  Legalább  addig,  míg  nem  tűnik  ki, 
hogy  idegenek  is  elférnek,  csak  nemesi  jus  alapján 
jöhessen  be  kiki.  A  kir.  tábla  ifjúsága  attól ;  a  többi 
a  követektől ;  a  banderisták,  mivel  öltözetükhöz  ha- 
sonlót mások  is  viselhetnek,  vezérüktől  kapjanak  arra 
hiteles  levelet.  így  lesz  jobb  helye  a  nemesi  ifjúság- 
nak és  a  lárma  eltávoztatna,  a  közjó  előmozdittatna. 
Pedig  ezt  a  javaslatot  oly  férfiak  készítették,  mint 
Balogh  Péter  és  Vay  József. 

Francziaországban  a  néphez  csatlakozik  a  nemes- 
ség és  az  alsó  papság  nagy  része.  Nálunk  a  köz- 
nemesség magához  vonja  a  főrendeket,  hogy  egyedül 
döntő  lehessen,  a  népet  pedig  nemcsak  az  ülésből 
zárja  ki,  hanem  a  karzatról  is. 

^  Az  országgyűlés  a  mai  országházban,  a  várban  tartotta 
üléseit.  A  főrendeké  volf  a  kisebb,  a  karoké  a  nagyobb 
palota.  Gyönyörű  szép  termek  voltak  azok.  Mária  Terézia  kora 
legfinomabb  Ízlésében  festve,  díszítve  és  bútorozva. 

A  bureaukrata  barbárság  egyik  legszomorúbb  tette,  hogy 
ez  a  nagy  históriai  emlékeket  magában  záró,  művészileg  is 
értékes  helyiség,  most  szinte  felismerhetetlenné  vált.  Csak  néhány 
oszlopfő,  aranyozási  nyom  és  egy  kályha  mutatnak  régi  díszére. 
A  belügyministerium  segédhivatalai  ütöttek  benne  tanyát. 

Maiczali:  1790—91.  országgy.  26 

